
Prefaţă 


A 2012 marchează a douăzeci şi cincea aniversare a 
naşterii lui Leonid Uspensky în cer, care în noaptea de 11 
spre 12 decembrie 1987 se stingea, în modestul său apartament 
parizian. Chiar în ajunul celebrării a o mie de ani de la încreşti- 
narea Rusiei pleca dintre noi, la vârsta de 85 de ani, principalul 
inițiator al renaşterii contemporane a icoanei ortodoxe. Pictorii 
de icoane au pierdut atunci un maestru care personifica pentru 
mulți dintre ei tradiția iconografică vie, iar teologii — pe fonda- 
torul unei discipline noi, născută din necesitatea de a explica 
eterodocşilor şi ortodocşilor sensul imaginii specific creştine, 
printr-o veritabilă „teologie a icoanei”. 

Leonid Alexandrovici Uspensky s-a născut la 8 august 1902 
într-un sat din regiunea Voronej, în Rusia. A urmat studiile 
secundare până în 1917. Socotindu-se ateu convins, a participat 
la acţiunile liceenilor revoluționari, părăsindu-şi familia pentru 
a se angaja în războiul civil... de partea Armatei Roşii. 

La 20 iunie 1920, pe frontul din Crimeea, în timpul bătăliei în 
care a fost spulberată divizia de cavalerie din care făcea parte, 
calul lui Leonid Alexandrovici a fost răpus în plin galop. Fiind 
rănit, a fost făcut imediat prizonier de către albi şi condamnat 
la moarte. Chiar în ultima clipă, execuţia a fost suspendată şi el 
a fost înrolat în artileria albilor, unde a rămas până la demobili- 
zarea din Gallipoli. „După câteva luni, pleacă în Bulgaria, unde 
lucrează ca miner în condiţii foarte grele. În 1926 semnează 
un contract cu uzinele metalurgice Schneider din Creusot şi se 
instalează în Franța. 

Când în 1929 îşi deschide porţile la Paris Academia rusă de 
pictură fondată de Tatiana Lvovna Tolstoy, Leonid Alexandro- 
vici vede aici posibilitatea de a-şi împlini, în fine, visul, anume 
de a se dedica picturii. Se înscrie şi lucrează vreme de un an cu 
profesorii Grigorieff, Doboujinsky şi Milioti. După închiderea 
Academiei ruse, pictorul Bondikoff primeşte în atelierul său o 
duzină de tineri artişti pictori, între care şi pe Uspensky. Aici 
a cunoscut-o pe prima sa soție, V. I. Boudanoff. În toamna lui 
1931, grupului, care închiriase un atelier în Impasse du Rouet, 
arondismentul XIV, i se adaugă George Krug, viitorul icono- 
graf şi călugăr Grigorie. Între L. A. Uspensky şi G.I. Krug (mai 
mic cu cinci ani) se leagă o prietenie profundă şi lucrează mult 
împreună. 

Studiile de pictură avansau cu mare succes, iar după trei 
ani de la înscrierea la Academia rusă, Leonid Alexandrovici 
participă la marea expoziţie a pictorilor ruşi în Franța, organi- 
zată de galeria „La Renaissance”. Această expoziție, împreună 
cu cea de la Bruxelles din aceeaşi perioadă, a fost considerată 
manifestarea majoră a artei figurative ruseşti în Europa între 
cele două războaie. 

La începutul prieteniei cu George Krug, Leonid Uspensky 
era, potrivit propriilor sale cuvinte, „încă departe de Biserică”. 
Dar căutările sale artistice l-au determinat să se intereseze de 
vechiul Egipt, cu arta sa hieratică, apoi de pictura şi sculptu- 
ra romanică. In privința aceasta, îi plăcea să-şi amintească o 
conversație cu Vladimir Lossky, în care acesta din urmă -— era 
la începutul prieteniei lor — era uimit de observaţiile cu adevă- 
rat teologice pe care i le-a inspirat lui Leonid Uspensky vizita 
la catedrala din Chartres. De aici, nu a mai fost decât un pas 
până la icoană. Fără îndoială, a fost încurajat să facă acest pas 
de entuziasmul religios al lui George Krug, membru din 1933 
al Asociației Sfântul Fotie. La începutul anului 1934, începe să 
se intereseze de pictura icoanelor. În 1935 el participă deja la 
realizarea picturii a două iconostasuri comandate pentru prima 
biserică din strada Petel. A urmat fresca de la ferma rusească 
din Grosrouvre la Montfort-l' Amaury, în 1937. În acea vreme, 


Prefaţă 9 


Leonid Uspensky şi George Krug lucrează mult împreună şi 
suntanimațţi de o fervoare deosebită. Concentrându-şi cercetările 
asupra tehnicii şi a stilului marii epoci din secolele XIV-XV, ei 
sunt conştienţi în acelaşi timp că orice abordare pur artistică şi 
estetică va fi insuficientă şi că trebuie regăsită mai ales Tradiţia 
vie. În timpul ocupaţiei, pentru a evita să fie trimis cu forța la 
lucru în Germania, Leonid Alexandrovici intră în clandestini- 
tate. În acea vreme (1942), se căsătoreşte a doua oară, cu Lydia 
Alexandrovna Miagkov-Savinkova care va deveni curând cea 
mai apropiată colaboratoare a sa. După eliberarea Parisului, îşi 
reîntâlneşte prietenii din Asociaţia Sfântul Fotie, al cărei membru 
activ devenise la începutul războiului. Când asociația fondează, 
în toamna lui 1944, Institutul ortodox francez Saint-Denis, avân- 
du-l rector pe părintele Eugraf Kovalevsky şi decan al facultății 
de teologie pe Vladimir Lossky, Leonid Uspensky devine, la 
vârsta de 42 de ani, profesor de Iconologie. 

De atunci şi până la moarte, adică vreme de 43 de ani, Leonid 
Alexandrovici nu a încetat să predea atât teologia icoanei, disci- 
plină printre ai cărei inițiatori se numără în perioada modernă, 
cât şi tehnica icoanei şi a restaurării icoanelor vechi. In 1935, 
părintele Kovalevsky părăseşte împreună cu parohia sa din 
bulevardul Blanqui şi cu o parte dintre profesorii Institutului 
Saint-Denis jurisdicția Patriarhiei Moscovei. Vladimir Lossky 
şi Leonid Uspensky continuă să predea în cadrul Exarhatului 
Patriarhiei Moscovei, care organizează propriul seminar în 1955; 
acesta a funcționat la Villemoisson până în 1962. De-a lungul 
celor 43 de ani, Leonid Alexandrovici a primit elevi din întreaga 
lume, dintre care unii au fondat apoi şcoli în țările lor de ori- 
gine. Printre şcolile cele mai importante dintre acestea, trebuie 
amintite cele din Finlanda, Egipt, pe lângă Patriarhatul copt, 
Anglia, Olanda, Sfântul Munte, în sud-vestul Indiei, pe lângă 
biserica Sfântul Toma în statul Kerala, şi din America de Nord. 

În 1948, pe când preda încă la Institutul Saint-Denis, apare 
prima sa lucrare, Icoana, câteva cuvinte despre sensul ei dogmatic’. 


1 O traducere a acestui text a apărut în limba română în volumul Ce 
este icoana?, trad. rom. V. Manea, Edit. Reîntregirea, Alba Iulia, 2005. 

Această „carte mică”, putem citi într-o recenzie publicată de o 
revistă benedictină în acea vreme, „îşi merită greutatea în aur”. 
Să redăm un pasaj din aceste câteva cuvinte pentru a înțelege 
noutatea mesajului său: 


Aşadar, icoana este, precum am spus, o mărturie a îndumnezeirii 
omului, a plenitudinii vieții duhovnicești, o comunicare prin imagine a 
ceea ce este omul în stare de rugăciune sfințită prin har. Într-un anume fel, 
este o pictură „după natură”, dar după natura reînnoită; [...] Ea este calea 
şi mijlocul, este rugăciunea însăşi. De aici măreția icoanei, simplitatea 
ei, calmul mişcării, ritmul liniilor şi al culorilor sale, care decurg dintr-o 
armonie interioară desăvârşită. [...] nu rezultă câtuşi de puțin că doar 
sfinții pot face icoane. Biserica nu cuprinde numai sfinți. Noi toți facem 
parte din ea prin Sfintele Taine şi aceasta ne dă îndrăzneala, dreptul — iar 
aceasta este şi o îndatorire — de a merge pe urmele sfinților. Orice iconograf 
ortodox care trăieşte respectând Tradiţia, poate să facă icoane autentice. 
[...] Pictarea icoanelor nu este numai o artă; este o asceză zilnică. Dar 
izvorul nesecat care adapă arta sacră este Duhul Sfânt...? 


Patru ani mai târziu, acest text apare la Atena, tradus de 
către pictorul Fotios Kondoglu însuşi. Prefaţa traducătorului era 
intitulată: Fiul ascultării. Aşa îl numeşte celebrul iconograf grec 
pe colegul său rus din „Babilonul păcătos” (adică de la Paris). 
In această prefață, Kondoglu scrie: „Dragostea care îi uneşte pe 
creştini nu vine din voinţa lor; Hristos este Cel Care îi uneşte 
[...] Printr-o asemenea dragoste suntem legaţi, dragul meu frate 
în Hristos, Leonid Uspensky, şi eu. Nu l-am văzut niciodată 
cu ochii mei trupeşti şi nici el nu m-a văzut. [...] dar fiecare l-a 
iubit pe celălalt cu o inimă înnoită de Domnul însuşi. [...] Dintre 
miriadele de oameni ocupați cu vanitățile acestei lumi, eu i-am 
auzit vocea şi l-am înţeles, căci el vorbeşte o limbă nouă”. Nu este 
minunat să vezi că cei doi mari inițiatori ai renaşterii contempo- 
rane a icoanei ortodoxe, cel al lumii greceşti şi cel al lumii ruseşti 
şi occidentale, s-au cunoscut astfel şi s-au înțeles, fără să se fi întâl- 
nit vreodată pe pământ, dar, cum sugerează unul dintre ei, deja 
ca şi concetăţeni ai Ierusalimului ceresc? O traducere a aceluiaşi 
text în olandeză a apărut la Editura Sfântul Fotie din Hayes. 


2 Tbid., p. 29-31. 


Prefață 11 


Să revenim însă la anul 1952. Pe lângă traducerea în limba 
greacă a primei sale lucrări, acest an a fost marcat pentru 
Leonid Uspensky şi de apariția la Editura Urs Graf din Berna 
a importantei lucrări scrise în colaborare cu Vladimir Lossky şi 
intitulată Der Sinn der Ikonen în limba germană, şi The Meaning 
of Icons în ediţia englezească?. 

Dar Leonid Uspensky nu se mulţumeşte cu succesul aces- 
tei lucrări, care îl face cunoscut pe plan internațional ca teolog 
al icoanei. Ajutat de soția sa, se pune pe treabă şi redactează 
sistematic cursurile sale de teologia icoanei. Un rezumat al 
acestor cursuri apare în traducere franceză sub titlul Essai sur la 
théologie de l'icône dans VÉ glise orthodoxe, I, la Editura Exarhatului 
Patriarhiei Moscovei, Paris, 1960. În introducere, autorul spune: 
„Acest curs care urmează în linii mari un plan istoric, încearcă 
să definească locul şi rolul artei în biserică şi să le prezinte în 
lumina liturghiei, a hotărârilor sinodale şi a scrierilor patristice. 
Dat fiind interesul mare care există astăzi pentru icoană, acest 
curs este publicat pentru a face cunoscute, celor care vor cu 
adevărat să înțeleagă ce este icoana, învățătura ortodoxă asupra 
artei sacre şi, de asemenea, expresia în arta sacră, a doctrinei 
şi a experienţei spirituale ortodoxe. O traducere în engleză a 
acestei lucrări a apărut în 1978 la Editura Institutului Sfântul 
Vladimir din New York”. 

În fine, în 1980, apare Teologia icoanei, rezultat şi sumă a 
cercetării sale teologice. În acelaşi timp referință cu autoritate 
şi izvor de inspiraţie, această carte nu se va învechi, pentru că 
va fi recunoscută din ce în ce mai mult ca expresie a Tradiţiei, 
şi nu poate fi comparată decât cu alte două lucrări clasice ale 
teologiei ortodoxe ruse contemporane, Les Voies de la théologie 
russe a părintelui Georges Florovsky şi La Théologie mystique de 
l'Église d'Orient a lui Vladimir Lossky, ambele scrise, de altfel, 
tot la Paris. 


3 Lucrarea a apărut şi în limba română, sub titlul Călăuziri în lumea 
icoanei, trad. rom. A. Popescu, Edit. Sophia, Bucureşti, 2003. 

Ultima lucrare a lui Leonid Uspensky intitulată Vers l'unité?*, 
pe care o considera un supliment al Teologiei icoanei şi care 
constituie, după cum mărturisea chiar el, testamentul său 
duhovnicesc, a fost publicată cu cinci luni înainte de moartea 
sa, la Editura YMCA Press din Paris, în rusă şi în franceză. De 
atunci a mai apărut în olandeză la Gand şi în greacă, la Atena. 

Textul rusesc original al Teologiei icoanei a fost publicat prin 
grija soției sale în ediție postumă la Paris, în 1989. Tot Lydia 
Alexandrovna l-a primit cu căldură pe prietenul şi colegul meu 
Vasile Manea pentru a-i încredința publicarea în limba română 
a întregi lucrării la Editura Patmos, aşa cum a apărut în limbile 
franceză şi rusă". 

Faptul că la douăzeci şi cinci de ani de la moartea autorului 
apare această primă ediție completă în limba română dovedeşte 
că renaşterea duhovnicească a bisericii Ortodoxe în Europa de 
Est continuă să se hrănească din renaşterea teologică a „şcolii de 
la Paris” din secolul XX, iar publicarea acestei cărți constituie, 
fără nicio îndoială, o garanție majoră de reuşită pentru această 
renaştere. 

t Traducerea în limba română a apărut sub titlul Spre unitate?, trad. 
rom. V. Manea, Edit. Patmos, Cluj-Napoca, 2005. 

5 Prima jumătate din lucrarea Teologia icoanei a apărut în limba română 
la Edit. Anastasia din Bucureşti, în 1994, în traducerea lui T. Baconsky. 
Pentru ca cititorul român să aibă acces la întreaga lucrare, Edit. Patmos 
a publicat î în 2005 partea a doua. În ediția de față, apare pentru prima 
oară în limba română textul integral al acestei monumentale lucrări de 
referință (n. ed.). 


Introducere 


iserica Ortodoxă a păstrat intactă o bogăție imensă în 

domeniul liturgicii şi al gândirii patristice, dar totodată 
şi în cel al artei sacre. Se ştie că cinstirea icoanelor ocupă în 
Biserica Ortodoxă un loc foarte important. Şi asta pentru că 
icoana nu este o simplă imagine, nici un obiect decorativ, nici 
măcar o ilustrare a Sfintei Scripturi. Ea este ceva mai mult: un 
echivalent al mesajului evanghelic, un obiect de cult, care face 
parte integrantă din viața liturgică. Aşa se explică importanța 
pe care Biserica o atribuie imaginii; nu oricărei reprezentări, ci 
imaginii specifice — pe care ea însăşi a elaborat-o în decursul 
istoriei sale, în lupta împotriva păgânismului şi a ereziilor — ima- 
ginii pe care a plătit-o cu sângele unui mare număr de martiri şi 
de mărturisitori în timpul perioadei iconoclaste, adică icoanei 
ortodoxe. 

Biserica vede în icoană nu unul dintre aspectele învățăturii 
ortodoxe, ci expresia ortodoxiei în ansamblu, a ortodoxiei ca 
atare. Nu putem deci nici înțelege, nici explica imaginea sacră 
în afara Bisericii şi a vieții ei. Icoana, imagine sacră, este una 
dintre manifestările Tradiţiei Bisericii, întocmai ca tradiția scri- 
să şi tradiția orală. Cinstirea icoanelor lui Hristos, al Fecioarei, 
ale îngerilor şi ale sfinților este o dogmă a credinţei creştine, 
formulată la cel de-al Şaptelea Sinod Ecumenic; ea decurge din 
dogma fundamentală a Bisericii: mărturisirea că Dumnezeu 
S-a făcut Om. Imaginea Acestuia este o mărturisire a întrupării 
Sale adevărate şi nu părute. Astfel, pe bună dreptate, icoana 
este numită adesea „teologie în imagini”. Tocmai acest lucru îl 
exprimă Biserica în cult. Stihirile şi canoanele sărbătorilor dife- 

ritelor icoane, de exemplu aceea din 16 august a Sfintei Feţe!, şi 
în chip deosebit slujba liturgică a Biruinţei Ortodoxiei, pun în 
lumină sensul imaginii în toată profunzimea sa. Este deci firesc 
ca sensul şi conținutul icoanei să facă parte din studiul teologiei, 
la fel ca studiul Sfintei Scripturi. 

Biserica Ortodoxă a luptat întotdeauna pentru a-şi apăra arta 
sacră împotriva laicizării. Prin vocea sinoadelor, a ierarhilor, a 
credincioşilor ei, ea lupta pentru puritatea imaginii sacre, îm- 
potriva pătrunderii unor elemente străine, proprii artei profane. 
Să nu uităm că, aşa cum gândirea în domeniul religiei nu a fost 
întotdeauna la înălțimea teologiei, tot aşa nici creaţia artistică 
nu a fost întotdeauna la înălțimea iconografiei autentice. De 
aceea nu putem socoti orice imagine, fie ea veche şi foarte fru- 
moasă, ca pe o autoritate infailibilă, şi aceasta cu atât mai puțin 
dacă a fost făcută într-o epocă de decadență cum este a noastră: 
o asemenea imagine poate să corespundă sau nu învățăturii 
Bisericii, poate să exprime dreapta credinţă sau să înşele prin 
mesajul său. Altfel spus, învățătura Bisericii poate să fie falsifi- 
cată prin imagine la fel cum poate fi falsificată prin cuvânt. De 
aceea Biserica a luptat întotdeauna nu pentru calitatea artistică 
a artei sale, ci pentru autenticitatea ei, nu pentru frumusețea, 
ci pentru adevărul ei. 

Scopul lucrării de față este să dezvăluie evoluţia icoanei şi a 
conținutului ei într-o perspectivă istorică. Cartea reia, în prima 
ei parte, prescurtând-o şi modificând-o uşor, publicaţia anteri- 
oară apărută în limba franceză la Paris, în 1960, cu titlul Essai 
sur la théologie de l'icône (Eseu despre teologia icoanei) şi continuă 
cu o a doua parte, publicată în limba rusă, sub formă de capi- 
tole separate, în revista Mesagerul Exarhatului Patriarhiei ruse în 
Europa occidentală. 


1 În calendarul ortodox, la 16 august sărbătorim aducerea Sfintei Ma- 
hrame de la Edessa la Constatinopol. 


Geneza imaginii creştine 


(Cu „icoană” este de origine greacă: eikân însem- 
nă „chip”, „portret”.Pe când imaginea creştină era în 
formare, în Bizanţ acest cuvânt desemna orice reprezentare a 
lui Hristos, a Fecioarei, a unui sfânt, a unui înger sau a unui 
eveniment din istoria sfântă, indiferent dacă această imagine era 
pictată sau sculptată!, mobilă sau monumentală, şi indiferent 
de tehnica utilizată. Acest termen se aplică astăzi de preferință 
lucrărilor de şevalet pictate, sculptate, în mozaic etc. Acesta 
este sensul pe care arheologia şi istoria artei îl dau icoanei. Şi 
Biserica face o oarecare distincția între pictura murală şi icoa- 
nă: o pictură murală, frescă sau mozaic, nu este un obiect în 
sine, ci face corp cu arhitectura, în vreme ce o icoană pictată 
pe o planşă este ea însăşi un obiect. Dar, în principiu, sensul şi 
semnificația lor sunt aceleaşi. Noi le distingem nu după sensul, 
ci după întrebuințarea şi destinaţia lor. Astfel, când vom vorbi 
despre icoane, vom avea în vedere imaginile sacre în general, 
fie că sunt picturi pe planşe, fresce, mozaicuri sau sculpturi. De 
altfel, cuvântul românesc „imagine”, ca şi cuvântul rusesc obraz, 
exprimă bine această accepțiune globală. 


1 Trebuie spus că, în ciuda opiniei curente, Biserica Ortodoxă nu doar 
că nu a interzis niciodată statuile, dar că o astfel de interdicţie este chiar 
imposibilă, căci ea nu ar avea pentru aceasta niciun temei în învățătura sa. 


15 


16 LEONID USPENSKY 


Ne vom opri mai întâi pe scurt asupra divergenţelor refe- 
ritoare la originea artei creştine şi la atitudinea față de artă în 
Biserica primelor veacuri. Ele au dat, într-adevăr, prilejul unor 
opinii foarte diverse. Există, pe de o parte, punctele de vedere 
ale ştiinţei, multiple, variabile şi adesea contradictorii, care se 
apropie uneori de atitudinea Bisericii, iar alteori i se opun, şi 
există, pe de altă parte, punctul de vedere al Bisericii, care este 
unic şi care nu s-a schimbat de la început şi până în zilele noastre. 
Biserica Ortodoxă afirmă şi învață că imaginea sacră a existat 
încă de la începutul creştinismului. Departe de a-l contrazice, ea 
este, dimpotrivă, atributul lui indispensabil. Biserica Ortodoxă 
afirmă că icoana este o consecinţă a întrupării divine, că ea este 
întemeiată pe această întrupare şi, prin urmare, proprie esenței 
înseşi a creştinismului, că este inseparabilă de ea. 

Punctele de vedere care contrazic această afirmaţie a Bisericii 
s-au răspândit mai cu seamă începând din secolul al XVIII-lea. 
Un savant englez, Gibbon (1737-1794), autorul cărţii Istoria decli- 
nului şi a prăbuşirii Imperiului Roman, a susținut că primii creştini 
aveau o aversiune de nedepăşit față de uzul imaginilor. După el, 
această aversiune se datora originii lor evreieşti. Gibbon socotea 
că primele icoane nu şi-au făcut apariția decât la începutul se- 
colului al IV-lea. Această opinie a făcut şcoală, iar ideile lui Gib- 
bon s-au menținut, într-o formă sau alta, până în zilele noastre. 

Este mai presus de orice îndoială că unii creştini, mai ales cei 
care veneau din iudaism, sprijinindu-se pe interdicția Vechiului 
Testament, negau însăşi posibilitatea imaginii în creştinism, 
cu atât mai mult cu cât comunitățile creştine erau înconjurate 
din toate părțile de un păgânism a cărui influenţă se făcea încă 
simțită. Aceşti creştini, ținând seama de toată experiența nefastă 
a păgânismului, se străduiau să-şi apere religia împotriva conta- 
minării cu idolatria care putea pătrunde prin intermediul creației 
artistice. Iconoclasmul trebuie să fie la fel de vechi ca şi cultul ima- 
ginilor. Toate acestea sunt foarte uşor de înțeles, dar nu puteau 
juca un rol decisiv în Biserică, aşa cum vom vedea mai departe. 

Pentru a susține afirmaţia că primii creştini erau ostili față de 
imagini, în ştiinţa modernă se invocă scrierile anumitor autori 

antici care ar fi îndreptate împotriva artei?, aceşti autori fiind 
calificați drept „Părinţi ai Bisericii”. Aici se impune o precizare: 
de vreme ce se foloseşte un termen eclesiastic („Părinţi ai Bise- 
ricii”), este important să nu ne îndepărtăm de sensul lui. Or, în 
ciuda respectului pe care Biserica îl poartă unora dintre aceşti 
autori antici care ocupă locul cel mai important în argumenta- 
ţia savanților (Tertulian, Origen şi Eusebiu), ea nu îi consideră 
pe deplin ortodocşi?. I se atribuie astfel Bisericii o atitudine pe 
care ea nu o recunoaşte ca fiindu-i proprie. Putem recunoaşte 
cel mult scrierile acestor autori ca exprimând convingerile lor 
personale şi reflectând anumite curente ostile imaginilor în sânul 
Bisericii. Dar ei nu pot fi socotiți Părinţi ai Bisericii: calificân- 
du-i pe aceşti scriitori drept „Părinţi ai Bisericii”, se identifică 
atitudinea lor cu cea a Bisericii, ai cărei purtători de cuvânt ar 
fi, şi se trage concluzia că Biserica însăşi se opunea imaginilor 
de teama idolatriei. 

„Arta creştină s-a născut în afara Bisericii, scrie L. Brehi- 
er, şi s-a dezvoltat, la început cel puţin, aproape împotriva ei. 
Creştinismul, ieşit din iudaism, era fireşte, ca şi religia din care 
provenea, ostil idolatriei”. Concluzia: „nu Biserica a creat arta 
creştină. S-ar părea însă că nu a putut păstra prea mult timp față 
de aceasta o atitudine indiferentă şi dezinteresată; acceptând-o, 
ea a reglementat-o fără îndoială într-o anumită măsură, dar 
arta creştină îşi datorează naşterea inițiativei credincioşilor”?. 


2 Este vorba mai ales despre Tertulian (160-240 sau 250), Clement al 
Alexandriei (150-216), Origen (185 sau 186-254.sau 255), Eusebiu al Ce- 
zareei (265-339 sau 340) şi alții, mai puţin cunoscuţi, ca Minucius Felix 
(secolele al II-lea sau al III-lea), Arnobius (255 sau 260-327) şi Lactanţiu 
(240 sau 250, data morţii nu este cunoscută). 

3 Tertulian, în ciuda ţinutei sale remarcabile de apologet şi mărturisi- 
tor, şi-a încheiat viața în montanism, iar De Pudicitia, în care protestează 
împotriva anumitor imagini, a fost scrisă după ce părăsise Biserica; Origen 
a fost condamnat de către cel de-al Cincilea Sinod Ecumenic; Eusebiu, 
semiarian, era în plus şi origenist. 7 

* L. Brehier, L'art chrétien, Paris, 1928, p. 13 şi 16. În aceeaşi ordine de 
idei, a se vedea de exemplu celebrul Dictionnaire d'Archéologie chrétienne 
et de la Liturgie al lui Cabrol, Paris, 1915; Ch. Diehl, Manuel d' Art Byzantin, 
t I 1925, p. 1 şi 360; Enciclopedia oficială a Bisericii Romane intitulată 

Pătrunderea imaginilor în cult este socotită un fenomen care 
a scăpat de sub controlul Bisericii şi, în cel mai bun caz, s-a 
datorat unei indecizii, unor ezitări ale ierarhiei în faţa acestei 
„Păgânizări” a creştinismului. Dacă arta a apărut în Biserică, 
lucrul s-a petrecut în ciuda acesteia. „Fără îndoială că nu ne 
vom înşela dacă vom data între 350 şi 400 înviorarea generală 
a atitudinii Bisericii în privința imaginilor”, scrie Th. Klauser’. 
Astfel, după savanții moderni, există pe de o parte Biserica asi- 
milată ierarhiei şi clerului, iar pe de altă parte credincioşii, şi 
tocmai credincioşii sunt cei care i-ar fi impus ierarhiei imaginea. 
Dar identificând Biserica doar cu ierarhia, se contrazice însăşi 
noțiunea de Biserică aşa cum era ea în primele veacuri creştine şi 
cum este încă în Biserica Ortodoxă. Trupul Bisericii îl formează 
clerul şi credincioşii ÎMPREUNĂ. 

O astfel de teorie este totodată în contradicție cu datele ma- 
teriale de care dispunem. Într-adevăr, se cunoaşte existența 
unor fresce în catacombe încă din primele secole, cu precădere 
în locurile de adunare şi de cult, şi în locurile (de exemplu ca- 
tacomba lui Callist) în care se îngropa mai ales clerul. Aceste 
imagini le erau aşadar cunoscute nu doar credincioşilor, ci şi 
ierarhiei. Este greu să presupunem că nu le vedeau clericii şi 
că, dacă arta era incompatibilă cu creştinismul, nu se lua nicio 
măsură pentru a pune capăt acestei eroris. 


Ecclesia, Paris, 1927, p. 611; L. Réau, L'Art du Moyen âge, Paris, 1935, p. 2-3; 
V. Lazarev, Istoria picturii bizantine, trad. rom. F. Chirițescu, Edit. Meri- 
diane, București, 1980, vol. I, p. 43; A. Grabar, Iconoclasmul bizantin, trad. 
D. Barbu, Edit. Meridiane, Bucureşti, 1991, cap. „Biserica şi imaginile”. 
Dintre cele mai recente, cităm Th. Klauser, „Die Ausserungen der alten 
Kirche zur Kunst”, Gesammelte Arbeiten zur Litur gie-Geschichte, Münster, 
1974, p. 329-337. 

5 Ibid., p. 334. 

é Este adevărat că ştiinţa modernă are tendinţa să nu urmeze datările 
savanților din trecut, ci dimpotrivă să redateze frescele din catacombe în 
funcţie de propriul ei demers ştiinţific. Astfel, Th. Klauser consideră că 
trebuie să modifice datarea, pentru a o adapta la consideraţiile pe care le 
dezvoltă. Tocmai acest lucru se face actualmente. A se vedea de exemplu 
nr. 18, 1977, al revistei Les Dossiers de l'Archeologie, în care aceleaşi fresce 

Atitudinea iconoclastă a unor autori antici şi prejudecăți- 
le anumitor confesiuni din vremea noastră privind imaginile 
(protestantismul mai cu seamă) au dus la o identificare a ima- 
ginii creştine cu idolul. Această confuzie a fost atribuită cu o 
mare uşurinţă Bisericii primare, pentru care, potrivit autorilor 
moderni, interdicția Vechiului Testament rămânea valabilă. Dar 
niciun credincios ortodox nu ar accepta o confuzie între icoană 
şi idol. Ştim într-adevăr că, de-a lungul întregii sale istorii, Bi- 
serica a trasat, în mod invariabil, o graniță foarte clară între cele 
două. Dovezile nu lipsesc nici în lucrările autorilor antici, nici 
în viețile sfinților din primele veacuri, nici mai târziu. 

În ceea ce îi priveşte pe autorii antici, chiar admițând că opo- 
ziția lor față de imagini a fost reală (cum se întâmplă în cazul lui 
Eusebiu), această opoziție nu face decât să dovedească existența 
şi rolul imaginii, căci nu te lupti împotriva a ceea ce nu există 
sau nu are nicio importanţă. Dar cea mai mare parte dintre ei, 
protestând împotriva imaginilor, au în vedere în mod clar numai 
imaginile păgâne. Astfel, printre cei socotiți adversarii cei mai 
înverşunați ai imaginilor creştine se numără şi Clement al Ale- 
xand.riei, care scria: „pe voi arta vă înşeală cu astfel de viclenie; 
nu vă face să vă îndrăgostiți de statuile zeilor şi de tablourile 
lor, dar vă face să le cinstiți şi să vă închinați lor. Este tabloul 
bine executat? Să fie lăudată arta, dar tabloul să nu înşele pe 
om, ca şi cum ar fi însăşi realitatea”. Dar Clement nu vorbeşte 
aşadar decât despre imaginile care fascinează şi înşală când sunt 
confundate cu realitatea pe care o reprezintă, şi nu se opune 
decât artei false şi amăgitoare. În altă parte el zice: „Pecetea de 
pe inelele noastre să fie un porumbel sau un peşte sau o corabie 
împinsă de un vânt favorabil sau o liră muzicală, aşa cum avea 
Policrate pe inelul său; sau o ancoră nautică, aşa cum Seleuc a 
pus să fie gravat pe inelul lui; dacă inelul are gravat un pescar, 
săne aducă aminte de apostol şi de copiii scoşi din apă” (din apa 


sunt atribuite când secolului al II-lea, când secolului al IV-lea, în funcţie 
de metoda ştiinţifică a autorilor. 

7 Protrepticul, IV, 57, 5-6, trad. rom. D. Fecioru, Edit Institutului Biblic, 
Bucureşti, PSB vol. 4, p. 118. 

Botezului - n. D. Fecioru)f. Imaginile enumerate sunt tot atâtea 
simboluri creştine. Apare deci limpede că pentru Clement este 
vorba despre două feluri de imagini distincte: unele folositoare 
creştinilor, celelalte false şi inadmisibile. De altfel, Clement face 
el însuşi această precizare, dezaprobându-i pe creştinii care îşi 
întipăresc pe pecete „figuri de idoli”, săbii şi săgeți ale zeiței răz- 
boiului, cupe ale lui Bachus etc., toate reprezentări incompatibile 
cu creştinismul. Toate acestea dau mărturie despre o atitudine 
înțeleaptă şi vigilentă din partea lui Clement în privința imagi- 
nii. El nu vorbeşte, este adevărat, decât despre uzul profan al 
imaginii, nu afirmă nimic despre uzul liturgic al imaginilor şi 
nu ştim ce gândea în această privință. 

Dar ştiinţa nu a avut niciodată o atitudine constantă față de 
arta creştină: alături de opiniile despre care am vorbit, există 
un alt punct de vedere. Astfel, un istoric de artă, sprijinindu-se 
pe aceiaşi autori antici, ca şi pe sfântul Iustin şi pe Atenagora, 
conchide: „Apologeţii nu spun nimic despre o împotrivire de 
principiu a creştinilor față de imagini, ci mărturisesc doar că ele 
erau foarte puţine în epoca lor”?. Într-adevăr, dacă creştinii nu 
ar fi admis reprezentările, nu am fi regăsit monumente de artă 
creştină din primele secole exact în locurile în care creştinii se 
adunau. Pe de altă parte, vasta răspândire a imaginilor în de- 
cursul secolelor care au urmat ar fi de neînțeles şi inexplicabilă 
dacă ele nu ar fi existat mai înainte. 

Există totuşi un text invariabil citat pentru a dovedi opoziția 
Bisericii față de imagini, şi care este mai serios ca argument. 
Este vorba despre canonul 36 alsinodului local care s-a ținut la 
Elvira (Spania) în jurul anului 306: „Ne-a plăcut să hotărâm că 
picturile nu trebuie să fie în Biserică şi că ceea ce este cinstit şi 
adorat nu trebuie să fie zugrăvit pe pereți” (placuit picturas în 
ecclesia esse non debere, nequod veneratur et adoratur in parietibus 
depingatur). Totuşi, nici acest text nu este atât de incontestabil 


8 Pedagogul, III, VII, (59, 2), trad. rom. D. Fecioru, Edit. Institutului 
Biblic, Bucureşti, PSB vol. 4, p. 339. 

N. Pokrovsky, Monumente ale iconografiei şi ale artei creştine, ed. a Il-a, 
1900, p. 16 (în ruseşte). 

cum se pretinde uneori. Într-adevăr, nu este vorba decât despre 
picturile murale, care fac corp cu edificiul Bisericii, pe când ce- 
lelalte genuri de imagini sunt trecute sub tăcere. Ştim că în acea 
perioadă existau în Spania numeroase imagini pe vase sfinte, 
pe sarcofage etc.; dacă sinodul nu le menţionează, înseamnă că 
decizia sa va fi fost dictată de rațiuni de ordin practic şi nu de 
o negare de principiu a imaginii sacre. Să nu uităm că sinodul 
de la Elvira (a cărui dată exactă nu se cunoaşte, de altfel) se 
situează în timpul persecuțiilor lui Dioclețian. Nu trebuie oare 
să vedem în acest canon 36 mai degrabă o încercare de a feri de 
profanare „ceea ce este cinstit şi adorat”? 

Ceea ce este decisiv pentru Biserică nu este vechimea unei 
mărturii pentru sau împotriva icoanei (factorul cronologic), ci 
acordul sau dezacordul acestei mărturii cu revelația creştină. 

Refuzul imaginilor, în anumite curente din primele veacuri 
creştine, se explică mai degrabă printr-o anumită confuzie în 
atitudinea față de imagine, confuzie datorată fără îndoială ab- 
senței unui limbaj adecvat, atât pictural cât şi verbal. Pentru a 
răspunde tuturor acestor echivocuri şi acestei diversități a ati- 
tudinilor față de artă, vor trebui găsite forme de artă şi expresii 
verbale care să nu mai permită nicio neînțelegere. De fapt, situ- 
ația în domeniul artei era aceeaşi ca în teologie sau în liturghie. 
Lipsa de claritate şi de unitate se datora dificultății omului de 
a accepta, de a asimila şi de a exprima ceea ce îl depăşeşte. În 
plus, trebuie să ținem seama de faptul că Hristos a ales pen- 
tru întruparea Sa lumea iudeo- -greco-romană. În această lume, 
realitatea întrupării lui Dumnezeu şi taina crucii erau pentru 
unii scandal, pentru alții nebunie. Scandal şi nebunie era deci 
şi imaginea care le reflecta, icoana. Dar tocmai acestei lumi i se 
adresa propovăduirea creştină. Pentru a-i obişnui încetul cu în- 
cetul pe oameni cu realitatea de neconceput a întrupării, Biserica 
le-a vorbit mai întâi într-un limbaj care le era mai la îndemână 
decât o imagine concretă. Aceasta este, ni se pare, una dintre 
principalele cauze ale abundenței simbolurilor în primele secole 
ale creştinismului. Era, cum spune sfântul Pavel, hrană lichidă, 
proprie copilăriei. Calitatea de icoană a imaginii nu pătrundea 

decât foarte lent şi foarte greu în conştiinţa oamenilor şi în arta 
lor. Numai vremurile şi nevoile diferitelor epoci istorice au făcut 
treptat caracterul sacru al imaginii evident, au dus la dispariția 
simbolurilor primitive şi au epurat arta creştină de tot felul de 
elemente străine care îi mascau conținutul. 

Astfel, în pofida existenţei anumitor curente ostile imaginii 
în sânul Bisericii, exista un curent esențial care promova imagi- 
nile, curent care, fără să fi fost formulat în chip explicit, domina 
din ce în ce mai mult. Acest curent este cel exprimat de către 
tradiția Bisericii, care vorbeşte despre existența icoanei Dom- 
nului încă de când El trăia pe pământ şi a icoanelor Fecioarei 
făcute îndată după aceea, mai precis după Cincizecime. Această 
tradiție mărturiseşte că în Biserică exista, încă de la început, o 
înţelegere foarte clară a sensului şi a puterii imaginii, că ati- 
tudinea Bisericii față de imagine este invariabil aceeaşi, căci 
această învățătură decurge din învățătura ei despre întruparea 
lui Dumnezeu. Aşadar, imaginea este proprie naturii înseşi a 
creştinismului, căci acesta este revelarea nu doar a Cuvântului 
lui Dumnezeu, ci şi a Chipului lui Dumnezeu manifestat prin 
Dumnezeu-Omul. Biserica învaţă că imaginea se întemeiază pe 
întruparea celei de a doua Persoane a Treimii. Nu este vorba 
despre o ruptură şi, cu atât mai puţin, despre o contradicție în 
raport cu Vechiul Testament, cum înțeleg protestanții, ci, dim- 
potrivă, despre împlinirea lui directă. Căci interdicţia imaginii 
în Vechiul Testament implică existenţa ei în cel Nou. Deşi pare 
straniu, pentru Biserică imaginea sacră decurge tocmai din ab- 
sența imaginii directe în Vechiul Testament; este consecința şi 
încheierea acestei absenţe. Strămoşul imaginii creştine nu este 
idolul păgân, cum se crede uneori, ci lipsa de imagini concrete 
şi directe înainte de întrupare şi, de asemenea, simbolul vetero- 
testamentar, tot aşa cum strămoşul Bisericii este vechiul Israel, 
nu lumea păgână, este poporul ales de către Dumnezeu pentru 
a primi descoperirea Sa. Pentru Biserică apare absolut evident 
că interzicerea imaginii formulată în Ieşire (20, 4) şi în Deutero- 
nom (5, 12-19) este o măsură provizorie, pedagogică, ce priveşte 
numai Vechiul Testament, şi nu o interdicție de principiu. „Le- 

am dat şi legi care nu erau bune” (lezechiel 20, 25) din cauza 
împietririi inimii lor, spune sfântul loan Damaschin pentru a 
explica această interdicție. Căci, paralel cu interzicerea imaginii 
directe şi concrete, mai era şi porunca divină de a stabili acele 
imagini simbolice, prefigurările reprezentate de cortul sfânt cu 
tot ceea ce conţinea el, prefigurări ale căror detalii, până la cele 
mai mărunte, au fost poruncite de către Dumnezeu. 

Doctrina Bisericii în această privinţă este exprimată cu multă 
claritate de către sfântul loan Damaschin în cele trei Tratate con- 
tra iconoclaştilor, scrieri ce răspund iconoclaştilor care invocau 
interdicţia biblică şi confundau imaginea creştină cu idolul. 
Sfântul loan Damaschin explică sensul acestei interdicții. Con- 
fruntând textele vetero-testamentare şi evanghelice, el arată că 
imaginea creştină este, am spus-o deja, o încheiere a Vechiului 
Testament şi desăvârşirea lui, căci ea decurge din esența însăşi 
a creştinismului. 

Raționamentul lui se rezumă astfel: în Vechiul Testament 
manifestarea directă a lui Dumnezeu către poporul Său se realiza 
doar prin sunet, prin cuvânt. El nu se arată, ci rămâne nevăzut; 
textul biblic subliniază faptul că, ascultându-l glasul, Israel nu 
vede nicio imagine. În Deuteronom citim: „Iar Domnul v-a grăit 
de pe munte, din mijlocul focului; şi glasul cuvântului Lui l-aţi 
auzit, iar fața Lui n-aţi văzut-o, ci numai glasul I l-aţi auzit” (4, 
12). Iar puțin mai departe: „Țineți dar bine minte că în ziua ace- 
ea, când Domnul v-a grăit din mijlocul focului, de pe muntele 
Horeb, n-aţi văzut niciun chip” (v. 15). Îndată după aceea vine 
interdicţia: „Să nu greşiți dar şi să nu vă faceți chipuri cioplite, 
sau închipuiri ale vreunui idol, care să înfățişeze bărbat sau 
femeie, sau închipuirea vreunui dobitoc de pe pământ, sau închi- 
puirea vreunei păsări ce zboară sub cer, sau închipuirea vreunei 
jivine ce se târăşte pe pământ, sau închipuirea vreunui peşte 
din apă, de sub pământ; sau privind la cer şi văzând soarele, 
luna, stelele şi toată oştirea cerului, să nu te laşi amăgit ca să te 

Sfântul loan Damaschin, Tratatul al doilea contra celor care atacă sfintele 


icoane, cap. XV, trad. rom. D. Fecioru, Edit. Institutului Biblic, Bucureşti, 
1998, p. 109. 

închini lor, nici să le slujeşti” (v. 16-19). Astfel, când Dumnezeu 
vorbeşte despre creatură, El interzice reprezentarea ei. Dar şi 
când vorbeşte despre El însuşi, interzice să I se facă un chip, 
insistând asupra faptului că este nevăzut: nici poporul, nici chiar 
Moise n-au văzut nicio imagine a Lui; i-au auzit doar cuvântul. 
Nevăzându-L pe Dumnezeu, nu puteau să-L reprezinte; puteau 
doar să fixeze cuvântul divin în scris, ceea ce Moise a şi făcut. Şi 
cum ar fi putut să reprezinte ceea ce este imaterial şi indescrip- 
tibil, ceea ce nu are formă, nici măsură? Dar tocmai în stăruința 
textelor biblice de a sublinia că Israel aude cuvântul, dar nu 
vede niciun chip, sfântul loan Damaschin descoperă o indicație 
pe Dumnezeu venit în trup. „Dar ce se arată în chip tainic în 
aceste locuri din Scriptură?, întreabă el. Negreşit, să nu faci 
icoana lui Dumnezeu, care este nevăzut. Evident însă că atunci 
când vezi că Cel fără de trup S-a făcut pentru tine om, atunci vei 
face icoana chipului Lui omenesc. Când Cel nevăzut S-a făcut 
văzut în trup, atunci vei înfățişa în icoană asemănarea Celui ce 
S-a făcut văzut. Când Cel «Care Dumnezeu fiind în chip, [...] a 
luat chip de rob» (Filipeni 2, 6-7), prin apropierea de calitate şi 
de cantitate, şi a îmbrăcat chipul omului, atunci zugrăveşte-L în 
icoane şi aşază-L spre contemplare pe Acela care a primit să fie 
văzut. Zugrăveşte [...] naşterea din Fecioară, Botezul în Iordan, 
schimbarea la față de pe Tabor [...], zugrăveşte-le pe toate, şi cu 
cuvântul, şi cu culorile, în cărți şi în icoane”!!. Astfel, interdicția 
de a-L reprezenta pe Dumnezeul Cel nevăzut conține în ea, în 
mod implicit, nevoia de a-L reprezenta pe Dumnezeu, o dată 
profeţiile împlinite. Cuvintele Domnului: „N-aţi văzut chip, 
aşadar să nu vă faceți chip” vor să spună: „Nu faceți un chip al 
lui Dumnezeu atâta timp cât nu L-aţi văzut”. Chipul lui Dumne- 
zeu Cel nevăzut este cu neputinţă de reprezentat, căci „Cum 
poate să se zugrăvească ceea ce este nevăzut?”1?. Dacă o astfel 


1 Sfântul loan Damaschin, Primul tratat apologetic contra celor care atacă 
sfintele icoane, cap. VIII, trad. rom. D. Fecioru, Edit. Institutului Biblic, 
Bucureşti, 1998, p. 43-44 şi Tratatul al treilea, cap. VIII, p. 130-131. 

12 Idem, Tratatul al treilea, cap. IV, p. 125-126. 

de imagine s-ar face totuşi, ea ar fi întemeiată pe imaginaţie, 
deci ar fi o născocire, o minciună. 

Putem spune, prin urmare, că interdicția scripturistică de 
a-L reprezenta pe Dumnezeu este legată de destinul general al 
poporului Israel. Rațiunea de a fi a poporului ales era de a-L sluji 
pe adevăratul Dumnezeu. Această slujire consta în pregătirea şi 
prefigurarea a ceea ce avea să fie revelat în Noul Testament. De 
aceea nu puteau exista în Vechiul Testament decât prefigurări 
simbolice, descoperiri ale viitorului, de vreme ce „Legea n-a 
fost nici măcar icoană, spune sfântul loan Damaschin, ci umbră 
de icoană, căci apostolul afirmă: «Legea, fiind umbra bunurilor 
viitoare, nu este însăşi icoana lucrurilor»” (Evrei 10, 1)%3. Altfel 
spus, Noul Testament este însuşi chipul realității. 

În ce priveşte interdicţia chipurilor creaturilor, dată de către 
Dumnezeu lui Moise, ea are un singur scop: să-l împiedice pe 
poporul ales să adore creatura şi să se închine ei, în locul Cre- 
atorului. „Să nu te închini lor, nici să le slujeşti” (Ieşire 20, 5 şi 
Deuteronom 5, 9). Într-adevăr, dată fiind aplecarea poporului 
înspre idolatrie, creatura şi orice imagine a creaturii riscau să 
fie divinizate şi adorate. După căderea lui Adam, spița umană 
a fost supusă stricăciunii şi, odată cu ea, lumea pământească în 
întregime. De aceea chipul omului degradat din cauza păcatu- 
lui, sau chipul oricărei ființe pământeşti nu putea să-l apropie 
pe om de singurul Dumnezeu adevărat şi nu putea decât să-l 
conducă în sensul contrar, adică la idolatrie. Trebuia deci să te 
abții de la orice imagine concretă. 

Altfel spus, un chip al creaturii nu poate înlocui chipul lui 
Dumnezeu pe care poporul nu l-a văzut atunci când Domnul 
a vorbit în Horeb. De aceea, facerea unei asemănări de orice fel 
era o greşeală înaintea lui Dumnezeu. De aici şi cuvintele: „Să 
nu greşiți dar şi să nu vă faceți chipuri cioplite, sau închipuiri ale 
vreunui idol, care să înfățişeze bărbat sau femeie, sau închipuirea 
vreunui dobitoc de pe pământ” (Deuteronom 4, 16-17). 


' Idem, Primul tratat, cap. XV, p. 49. 

Dar această interdicție este în mod limpede o măsură de 
protecţie legată de slujirea specifică a poporului ales, fapt ce 
reiese cu claritate din porunca dată de Dumnezeu lui Moise, de 
a construi după chipul care i-a fost arătat în munte cortul sfânt 
şi tot ceea ce trebuia să conţină el, inclusiv heruvimii brodați 
şi turnați în metal (Ieşirea 25, 18; 26, 1 şi 31). Această poruncă 
indică posibilitatea de a exprima prin mijloacele artei realitatea 
spirituală. Pe de altă parte, nu era vorba despre reprezentarea 
heruvimilor în general, nici oriunde, căci evreii ar fi putut, în 
faţa imaginii lor, ca şi în faţa imaginii oricărei alte făpturi, să 
cadă în idolatrie. Heruvimii nu puteau fi reprezentați decât în 
cortul sfânt, ca servitori ai adevăratului Dumnezeu, în locul şi 
în atitudinea care subliniau această slujire. 

Excepţia de la regula generală arată că aceasta nu avea un 
caracter absolut. De aceea şi „Solomon, care primise darul înțe- 
lepciunii, când a înfățişat cerul, a făcut heruvimi, lei şi boi” zice 
sfântul loan Damaschin!*. Faptul că aceste făpturi erau reprezen- 
tate la templu, adică în locul în care se oficia cultul singurului 
Dumnezeu adevărat, excludea fără îndoială orice posibilitate 
de a-i adora”. 

Pentru a construi cortul sfânt după modelul arătat pe munte, 
Dumnezeu desemnează oameni anume aleşi în acest scop. Nu 
este vorba de oameni care, cu darurile lor naturale, să poată 
pur şi simplu face totul după indicaţiile lui Moise. Nu. Iată ce 
spune Biblia în această privință: „L-am umplut pe Beţaleel de 
duh dumnezeiesc, de înțelepciune, de pricepere, de ştiinţă şi 
de iscusinţă la tot lucrul”; şi ceva mai departe, vorbind despre 
cei care aveau să lucreze cu Beţaleel: „Am pus înțelepciune în 
mintea oricărui om iscusit, ca să facă toate câte ţi-am poruncit” 
(Ieşirea 31, 3 şi 6). Găsim aici o indicație foarte clară a faptului 


1 Sfântul Ioan Damaschin, Primul tratat, cap. XX, p. 54. 

15 Este interesant de notat că dacă vechii evrei nu renunțau la imaginile 
sculptate (cioplite în piatră) care existau în cortul sfânt şi în templul lui 
Solomon, evreii din vremea noastră, dimpotrivă, țin riguros la litera legii 
şi se abțin de la orice imagine cioplită (A se vedea E Namenyi, L'Esprit 
de l'art juif, 1957, p. 27). 

că arta care este în slujba lui Dumnezeu nu este o artă ca oricare 
alta. Baza ei nu este doar talentul, nici înțelepciunea oamenilor, 
ci şi înțelepciunea Duhului lui Dumnezeu, inteligenţa dăruită de 
Dumnezeu Însuşi. Altfel spus, inspiraţia divină este principiul 
însuşi al artei liturgice. Scriptura trasează aici o limită între arta 
liturgică şi arta în general. 

Aceasta are pentru noi o mare importanță, deoarece carac- 
terul specific şi inspirația divină a artei sacre sunt proprii nu 
doar Vechiului Testament, ci constituie şi principiul însuşi al 
artei creştine. Aşa era acest principiu în Vechiul Testament, aşa 
este şi în cel Nou. 

Dar să ne întoarcem la explicaţia sfântului loan Damaschin. 
Dacă în Vechiul Testament revelația directă a lui Dumnezeu se 
manifesta doar prin cuvânt, în Noul Testament ea se manifestă 
deopotrivă prin cuvânt şi prin imagine. Căci Cel Nevăzut S-a 
făcut văzut, Cel de Nereprezentat reprezentabil. În prezent, 
Dumnezeu nu li se mai adresează oamenilor numai prin cuvânt 
şi prin mijlocirea profeților: El se arată în persoana Cuvântu- 
lui întrupat, El „locuieşte printre oameni” În Evanghelia după 
Matei (13, 16-17), scrie sfântul loan Damaschin, Domnul, adică 
acelaşi Dumnezeu care vorbise în Vechiul Testament, le spune 
ucenicilor Săi şi, împreună cu ei, tuturor celor care trăiesc după 
pilda lor şi le calcă pe urme: „Fericiţi sunt ochii voştri că văd 
şi urechile voastre că aud. Căci adevărat grăiesc vouă că mulți 
proroci şi drepți au dorit să vadă cele ce priviţi voi şi n-au vă- 
zut şi să audă cele ce auziți voi şi n-au auzit” 16. Este evident că 
atunci când Hristos le spune ucenicilor că ochii lor sunt fericiți 
să vadă ceea ce văd şi urechile lor să audă ceea ce aud, acest 
lucru se referă la ceva ce nimeni n-a văzut niciodată şi nici n-a 
auzit până atunci, căci, altfel, oamenii au avut întotdeauna ochi 
să vadă şi urechi să audă. Aceste cuvinte ale lui Hristos nu se 
referă nici la minunile Sale, căci profeții vetero-testamentari 
au săvârşit şi ei minuni (aşa Moise şi Ilie au înviat şi ei câte un 
mort, au împiedicat ploaia să cadă etc.). Aceste cuvinte vor să 


1 Sfântul loan Damaschin, Tratatul al doilea, cap. XX, p. 114. Cf. Tratatul 
al treilea, cap. XII, p. 135. 

spună că ucenicii Îl vedeau şi-L auzeau direct pe Cel care a fost 
vestit de către profeți - pe Dumnezeul întrupat. „Pe Dumnezeu 
nimeni nu L-a văzut vreodată, spune evanghelistul Ioan: Fiul 
cel Unul-Născut, Care este în sânul Tatălui, Acela L-a făcut cu- 
noscut” (loan 1, 18). 

În felul acesta, trăsătura distinctivă a Noului Testament este 
legătura strânsă care există între cuvânt şi imagine. De aceea 
Părinții sinoadelor, vorbind despre imagine, nu încetează nici- 
odată să sublinieze: „Ceea ce am auzit spunându-ni-se, am şi 
văzut”, citând cuvintele Psalmului 47, 7: „Precum am auzit, aşa 
am şi văzut, în cetatea Domnului puterilor, în cetatea Dumne- 
zeului nostru”. Ceea ce omul vede şi ceea ce aude devin de 
acum inseparabile. Ceea ce vedeau şi auzeau David şi Solomon 
nu erau decât cuvinte proroceşti, prefigurări profetice a ceea ce 
s-a realizat în Noul Testament. In prezent, omul primeşte prin 
Noul Testament descoperirea Împărăției lui Dumnezeu ce va 
să vină, iar această descoperire îi este dată prin cuvânt şi prin 
imagine - prin Fiul lui Dumnezeu întrupat El-Însuşi. 

Apostolii vedeau cu ochii lor trupeşti ceea ce, în Vechiul 
Testament, era doar prefigurat prin simboluri: „Odinioară Dum- 
nezeu cel necorporal şi fără de formă nu se zugrăvea deloc. 
Acum însă, prin faptul că Dumnezeu S-a arătat în trup, a locuit 

rintre oameni, fac icoana chipului văzut al lui Dumnezeu” ’. 
In aceasta stă diferenţa față de viziunile din Vechiul Testament. 
„Contemplu icoana lui Dumnezeu, după cum a văzut-o Iacov, 
deşi cu totul în alt chip. Acela a văzut cu ochii minţii un chip 
imaterial, care indica mai dinainte ceea ce va fi; eu însă văd 
cărbunele semnului Celui ce S-a arătat în trup”P. Atunci pro- 
feții contemplau în duh prefigurări ce descopereau viitorul 
(lezechiel, Iacov, Isaia...), acum omul vede cu ochii trupului 
realizarea acestor prefigurări — pe Dumnezeul întrupat. Sfântul 
Ioan Evanghelistul exprimă cu multă forță acest lucru în chiar 


17 În Biblia ebraică Psalmul 48, 7. Toate citările biblice sunt făcute în 
traducerea de față după versiunea Galaction-Radu. 

% Sfântul Ioan Damaschin, Primul tratat, cap. XV, p. 49. 

Sfântul Ioan Damaschin, Primul tratat, cap. XXII, p. 58. 

primele cuvinte ale întâii sale epistole: „Ce era de la început, 
ce am auzit, ce am văzut cu ochii noştri, ce am privit şi mâinile 
noastre au pipăit [...] aceea vă vestim şi vouă”. 

„Astfel, continuă sfântul loan Damaschin, apostolii au văzut 
în chip trupesc pe Hristos, patimile şi minunile Lui şi au auzit 
cuvintele Lui. Şi noi dorim să vedem şi să auzim şi să ne feri- 
cim. Aceia au văzut față către față, pentru că erau prezenți cu 
trupul. Noi însă, pentru că n-am fost prezenți cu trupul, auzim 
cuvintele Lui din cărţi, ne sfințim auzul, iar prin el sufletul, şi 
ne fericim; ne închinăm, cinstind sfintele cărți, prin care auzim 
cuvintele Lui. Tot astfel şi prin pictura icoanelor contemplăm 
icoana figurii Lui trupeşti, a minunilor şi a patimilor Lui şi ne 
sfințim, căpătăm deplină încredințare, ne bucurăm, ne fericim, 
cinstim, venerăm şi ne închinăm figurii Lui trupeşti. Atunci 
când contemplăm chipul Lui trupesc, înțelegem, atât cât este 
cu putință, şi slava dumnezeirii Lui”2. În consecință, dacă prin 
intermediul cuvintelor pe care le auzim cu urechile noastre tru- 
peşti sesizăm ceea ce este duhovnicesc, contemplarea prin ochii 
trupeşti ne conduce şi la contemplarea duhovnicească. 

Comentariul sfântului loan Damaschin nu exprimă părerea 
lui personală, nici o învățătură pe care Biserica ar fi adăugat-o 
ulterior doctrinei primare. Această învățătură face corp cu doc- 
trina creştină. Ea face parte din esenţa însăşi a creştinismului, 
întocmai ca învățătura despre cele două naturi ale lui Hristos 
sau ca cinstirea Fecioarei. Sfântul loan Damaschin nu a făcut 
decât să sistematizeze şi să formuleze în secolul al VIII-lea ceea 
ce exista încă de la început. El a făcut-o ca răspuns la o situație 
care cerea o mare claritate şi o mare limpezime, aşa cum a siste- 
matizat şi a formulat întreaga învățătura a Bisericii în lucrarea 
sa Despre credința ortodoxă. 

Toate prefigurările din Vechiul Testament vesteau mântuirea 
ce avea să vină, acea mântuire care este astăzi realizată şi pe 
care părinții au rezumat-o într-o formulă deosebit de pregnantă: 
„Dumnezeu s-a făcut Om, pentru ca omul să devină dumnezeu”. 


% Tratatul al treilea, cap. XII, p. 135. 

Această lucrare mântuitoare este deci centrată pe Persoana lui 
Hristos, Dumnezeul făcut Om, şi, alături de El, pe cea dintâi 
persoană umană în întregime îndumnezeită, adică pe Fecioara 
Maria. Spre aceste două persoane centrale converge toată ti- 
pologia Vechiului Testament. Astfel, jertfirea lui Isaac, mielul, 
şarpele de aramă ÎI prefigurează pe Hristos; Estera, mijlocitoare 
a poporului înaintea regelui, năstrapa de aur cu mană, toiagul 
lui Aaron etc. o prefigurează pe Fecioara. Realizarea acestor 
simboluri profetice se împlineşte în Noul Testament prin cele 
două chipuri esenţiale: cel al Domnului nostru, Dumnezeu- 
Omul, şi cel al Prea-Sfintei Maici a lui Dumnezeu, întâia ființă 
umană îndumnezeită. De aceea primele icoane, apărute odată 
cu creştinismul, sunt cele ale lui Hristos şi ale Fecioarei. Iar Bi- 
serica, afirmând acest lucru prin tradiţia ei, îşi întemeiază toată 
iconografia pe cele două imagini, veritabil poli ai cultului ei. 

Îndeplinirea făgăduinței divine făcute omului sfințeşte şi 
iluminează făptura veche, umanitatea vetero-testamentară, în- 
globând-o în umanitatea răscumpărată. Putem acum, după în- 
trupare, să-i reprezentăm şi pe prorocii şi pe patriarhii Vechiului 
Legământ, ca martori ai omenirii deja răscumpărate prin sângele 
Dumnezeului întrupat. Imaginile acestor oameni, ca şi cele ale 
sfinților neo-testamentari, nu ne pot mâna spre idolatrie, pentru 
că acum cunoaştem chipul lui Dumnezeu în om, „pentru că, 
zice tot sfântul loan Damaschin, noi am primit de la Dumnezeu 
puterea de a discerne şi ştim ceea ce poate fi reprezentat şi ceea 
ce nu poate fi reprezentat în icoană. Căci Legea a fost pentru 
noi călăuză spre Hristos, ca să fim îndreptaţi prin credință. Dar 
când a venit credința, nu mai suntem sub pedagog (Galateni 3, 
24-25; vezi şi Galateni 4, 3)"2!. Aceasta însemnă că nu reprezen- 
tăm viciile oamenilor, nu facem imagini spre slava demonilor. 
Facem reprezentări spre slava lui Dumnezeu şi a sfinților Săi, 
pentru a fi încurajați în bine, pentru a ocoli viciul şi pentru a 
ne mântui sufletele. 


21 Sfântul loan Damaschin, Tratatul al treilea, cap. VIII, p. 130. 

Legătura fundamentală dintre imagine şi creştinism este izvo- 
rul tradiției după care, încă de la început, Biserica propovăduia 
lumii creştinismul în acelaşi timp prin cuvânt şi prin imagine. 
Pentru aceea Părinţii celui de-al Şaptelea Sinod Ecumenic au 
putut spune: „Tradiția de a face icoane exista încă din timpul 
propovăduirii apostolice”2. Această apartenenţă esențială a 
imaginii la creştinism explică de ce apare ea în Biserică şi de ce 
ocupă, tăcută, precum ceva ce se înțelege de la sine, locul care 
i se cuvine, în ciuda interdicției Vechiului Testament şi a unei 
relative opoziții. 


2 Mansi XIII, 252 B. 


2 


Primele icoane ale lui Hristos și ale Fecioarei 


T Bisericii afirmă că prima icoană a lui Hristos a 
apărut în timpul vieții sale pământeşti. Este vorba des- 
pre imaginea pe care o numim în Occident „Sfânta Față”, iar în 
Biserica Ortodoxă, „chipul nefăcut de mână” ( acheiropoiètos). 

Istoria provenienței acestei prime imagini a lui Hristos ne 
este transmisă de către textele slujbelor care se fac în cinstea 
ei, la 16 august. Astfel, „ai închipuit icoana prea curatei feței 
Tale, şi credinciosului Abgar! o ai trimis, celui ce dorea să Te 
vadă, pe Tine cel de heruvimi nevăzut” (stihira pe glasul 8 de la 
vecemie)?. O stihiră a utreniei (pe glasul 4) zice: „Pentru aceasta 
şi lui Abgar i-a trimis literele cele închipuite de Dumnezeu, 
cerând el mântuire, şi sănătatea cea dintru asemănarea Chipu- 
lui tău celui dumnezeiesc”. Aluziile la istoria lui Abgar sunt 
frecvente în slujbele sărbătorii Sfintei Feţe. Însă ele nu vorbesc 
decât despre faptul în sine, fără să intre în amănunte. 


1 Abgar al V-lea Oukhama, prinţ al regatul Osroenei, situat între Tigru 
şi Eufrat, ce avea drept capitală oraşul Edessa (astăzi Urfa sau Rogais). Să 
notăm în treacăt că în cronica acestui oraş este menționată existența unei 
Biserici creştine considerate dinainte de anul 201, când a fost distrusă de 
către o inundație. Regatul Edessei a fost primul stat din lume devenit stat 
creştin (între 170 şi 214, sub regele Abgar al IX-lea). 

? Mineiul pe august, Bucureşti, 1929, p. 176 şi 190. 

3 O istorie mai detaliată ne este oferită de către Mineiul lunii august. 
Ea se rezumă astfel: regele Abgar, lepros, îl trimise la Hristos pe arhivarul 

Cât despre autorii vechi, ei nu fac, până în secolul al V-lea, 
nicio aluzie la imaginea Sfintei Feţe, poate pentru că ea era încă 
zidită şi existenţa ei uitată. Menţiunea cea mai veche pe care o 
cunoaştem se găseşte în documentul numit Doctrina lui Addai. 
Addai a fost episcop de Edessa (t 541); în lucrarea lui (dacă 
această lucrare este autentică), foloseşte o tradiție locală sau 
documente pe care noi nu le cunoaştem. Cel mai vechi autor 
necontestat care menționează icoana trimisă lui Abgar este Eva- 
grie (sec. al VI-lea); în Istoria bisericească el numeşte portretul 
„icoană făcută de Dumnezeu” — theoteuktos eikôn. 

Cât priveşte originalul icoanei, adică pânza pe care s-a înti- 
părit fața Domnului, ea a fost multă vreme păstrată la Edessa ca 


său Hannan (Anania) cu o scrisoare în care Îi cerea lui Hristos să vină 
la Edessa şi să-l vindece. Hannan era pictor şi, în cazul în care Hristos 
refuza să vină, Abgar î îi recomandă să facă portretul Domnului şi să i-l 
aducă. Hannan Îl găsi pe Hristos î înconjurat de o mare mulțime; se sui pe 
o piatră, de unde putea să-L vadă mai bine. Încercă să-I facă portretul, dar 
nu izbuti, „din pricina slavei de nespus a Feţei lui”. Văzând că Hannan 
încerca să-l facă portretul, Hristos ceru apă, Se spălă, îşi şterse fața cu un 
prosop, iar trăsăturile Lui rămaseră întipărite pe acest prosop. li dădu 
prosopul lui Hannan ca să-l ducă, împreună cu o scrisoare, celui care-l 
trimisese. În scrisoare Hristos spunea că nu va merge El însuşi la Edessa, 
darîi promitea lui Abgar că, după ce Îşi va încheia misiunea, îi va trimite 
pe unul dintre ucenicii Lui. Când primi portretul, Abgar se vindecă de 
ce-a fost mai rău în boala lui, dar păstră totuşi câteva semne pe față. După 
Cincizecime, sfântul apostol Tadeu, unul dintre cei 70, veni la Edessa, 
desăvârşi vindecarea regelui şi îl converti. Abgar înlătură un idol care 
se găsea deasupra uneia dintre porţile oraşului şi puse în loc imaginea 
sfântă. Dar strănepotul lui se întoarse la păgânism şi vru să o distrugă. 
Episcopul oraşului o înconjură cu un zid, după ce a pus înaintea ei, înă- 
untrul firidei, o candelă aprinsă. Cu timpul, ascunzătoarea a fost uitată, 
dar a fost redescoperită în momentul în care regele perşilor, Chosroes, 
asedia oraşul în 544 sau 545. Candela era încă aprinsă înaintea ei. Nu 
doar că era chipul intact, dar se şi întipărise pe fața interioară a cărămizii 
care îl ascundea. În amintirea acestui eveniment avem acum două tipuri 
de icoane ale Sfintei Feţe: una în care fața Domnului este reprezentată pe 
un prosop, cealaltă în care Sfânta Faţă apare imprimată pe o cărămidă 
(Keramion). Tot ce ştim despre această imagine imprimată pe cărămidă 
este că ea se afla la Hierapolis (Mabbough) în Siria. Impăratul Nichifor 
Focas (963-969) ar fi mutat-o la Constantinopol în 965 sau 968. 
IV, 27. P.G. 86, 2745-2748. 

cel mai de preț odor al oraşului. Era bine cunoscută şi cinstită 
în tot Orientul, iar în secolul al VIII-lea creştinii țineau în multe 
locuri sărbătoarea ei, după exemplul Bisericii din Edessa’. 

În decursul perioadei iconoclaste, sfântul loan Damaschin 
aminteşte de chipul realizat în mod miraculos, iar în 787 Părinţii 
celui de-al Şaptelea Sinod Ecumenic se referă la el în mai multe 
rânduri. Leon, citet al catedralei Sfânta Sophia din Constan- 
tinopol, care asista la Sinod, povestea că se închinase Sfintei 
Feţe în timpul şederii lui la Edessa‘. În 944 împărații bizantini 
Constantin Porfirogenetul şi Roman au cumpărat sfânta icoană 
de la Edessa. Ea a fost transportată la Constantinopol cu mare 
pompă, aşezată în biserica Fecioarei din Pharos, iar împăratul 
Constantin Porfirogenetul a evocat-o într-un discurs ca fiind 
emblema protectoare a Imperiului. Probabil în această epocă se 
compune, cel puțin în parte, slujba pentru comemorarea aducerii 
Sfintei Feţe la Constantinopol, sărbătorită la 16 august. După 
jefuirea Constantinopolului de către cruciați, în 1204, urmele 
acestei icoane se pierd”. 

Există în Franţa o icoană celebră a Sfintei Feţe, păstrată acum 
în sacristia catedralei din Laon. De origine balcanică, poate sârbă, 
şi datând din secolul al XII-lea, această icoană a fost trimisă de la 
Roma în Franţa în 1249, de către Jacobus Pantaleo Tricassinus, vi- 
itorul papă Urban al VI-lea, surorii sale, stareță a mănăstirii cistercie- 
nelor de la Monasteriolum (Montreuil-les-Dames, dioceza Laon)f. 


5 Începând din 843, chiar la Edessa această sărbătoare coincidea cu 
Biruința Ortodoxiei. 

* Mansi XIII, 169, 190 ş. u., A. Grabar, La Sainte Face de la cathédrale de 
Laon, Seminarium Kondakovianum, Praga, 1930, p. 24 (în rusește). 

7 Nu vorbim aici decât despre icoanele care sunt actualmente săr- 
bătorite de către Biserică. Dar izvorele istorice menționează mai multe 
icoane ale Sfintei Fețe care, în veacurile al VI-lea şi al VII-lea, au jucat un 
rol însemnat, mai ales în războiul bizantinilor cu perşii. Unele dintre ele 
înlocuiau „labarum”-ul (a se vedea A. Grabar L'Iconoclasme byzantin, Paris 
1957, p. 30 ş.u.). Există astăzi în Georgia o icoană a Sfintei Feţe pictată în 
encaustic şi datând din secolul al VI-lea sau al VII-lea (vezi Amiranachvili, 
Istoryia grouzinskogo iskousstva, Moscova, 1950, p. 126). 

% În secolul al XV-lea a apărut legenda Veronicăi, reprezentată ținând 
o pânză pe care s-a imprimat Sfânta Faţă. Povestea sfintei Veronica are 

Sărbătoarea Sfintei Fețe este numită, în textul slujbei, „Mu- 
tarea de la Edessa în oraşul lui Constantin a chipului nefăcut 
de mâna omului a Domnului nostru lisus Hristos, chip pe care 
îl numim sfânta mahramă”. Totuşi, liturghia acestei zile este 
departe de a se mărgini la simpla comemorare a mutării chi- 
pului dintr-un loc într-altul. Esenţialul acestei slujbe se referă 
la fundamentul dogmatic al chipului şi la menirea lui. 

Sensul expresiei „chip nefăcut de mâna omului” iese la iveală 
în Evangheliei după Marcu 14, 58: acest chip este înainte de toate 
Cuvântul întrupat care se face văzut în „templul trupului Său” 
(Ioan 2, 21). Începând din acel moment, Legea lui Moise care 
interzicea imaginile (Ieşirea 30, 4) îşi pierde sensul, iar icoanele 
lui Hristos devin tot atâtea mărturii de netăgăduit ale întru- 
pării lui Dumnezeu”. Nu este vorba despre o imagine creată 
după o concepție umană; ea reprezintă fața autentică a Fiului 
lui Dumnezeu făcut Om şi provine, după tradiția Bisericii, din- 
tr-o atingere nemijlocită de fața Lui. Această primă imagine a 
lui Dumnezeu făcut Om este cinstită în Biserica de ziua Sfintei 
Fete (fig. 1). 

Am văzut că stihirile citate mai sus, ca şi alte texte liturgice, 
subliniază proveniența istorică a imaginii. Este deci esenţial 
faptul că nu vorbim despre un „Hristos universal”, despre o 
personificare, nici de un Hristos abstract, simbolizând vreo idee 
sublimă. Este vorba, pur şi simplu, despre o Persoană istorică, 
care a trăit într-un loc determinat şi într-o epocă anume. „Re- 
aşezând în demnitatea lui dintâi chipul lui Adam cel căzut, se 
spune într-o stihiră a sărbătorii (stihira a doua, glas 1, Vecernia 
mică), Mântuitorul cel neapropiat în ființa Sa a trăit pe pământ 
cu oamenii, văzut şi pipăit”. 
mai multe versiuni; cea mai cunoscută este varianta care este reprezentată 
pe drumul crucii, născocit de către franciscani (cea de-a patra oprire). 
Potrivit acestei legende, pe când Hristos era dus la Golgota, o femeie pe 
nume Veronica I-a şters sudoarea cu un ştergar pe care a rămas întipărită 
Faţa Lui (Referitor la acest subiect, a se vedea articolul lui Paul Perdrizet 
în Seminarium Kondakovianum, t. V, Praga,1932, p. 1-15). 


? A se vedea Lossky, „Der Heiland Acheiropoietos”, în L. Uspensky - V. 
Lossky, Der Sinn der Ikonen, Bern und olten, 1952, p. 69. 

Fig. 1. Sfânta Mahramă. Icoană din secolul XX 


Dar, pentru studiul nostru, o importanţă deosebită au citi- 
rile din Scriptură din cadrul cultului. Ansamblul acestor citiri 
revelează sensul evenimentului sărbătorit; scoțând în relief 
mai întâi prefigurările biblice, ele preamăresc împlinirea lor în 
Noul Testament şi subliniază sensul lor eshatologic. Or, alegerea 
acestor texte descoperă ceea ce ştim deja din operele sfântului 
loan Damaschin, anume felul în carebiserica înțelege interdicția 

Vechiului Testament, sensul acestei interdicții şi scopul ei, ca şi 
sensul şi scopul imaginii neo-testamentare. 

Dintre cele trei paremii ale vecerniei, două sunt extrase din 
Deuteronom (prima: cap. IV, v. 6-7 şi 9-15; a doua: cap. V, v. 1-7; 
9-10; 23-26; 28; cap. VI, v. 1-5; 13 şi 18), iar ultima din cartea a 
III-a a Regilor (în Biblia ebraică este Cartea întâi a Regilor) cap. 
VIII, v. 22-23 şi 27-30. 

Primele două paremii vorbesc despre Legea dată poporului 
Israel, pe muntele Horeb, chiar înainte de intrarea în Țara Fä- 
găduită. Sensul acestor paremii se rezumă la faptul că, pentru a 
intra în Ţara Făgăduită şi pentru a o stăpâni, era indispensabilă 
respectarea legii revelate şi închinarea la singurul Dumnezeu 
adevărat, o închinare fără compromis, fără împărțire, fără nicio 
putință de amestec cu cultul altor „dumnezei”. Se aminteşte în 
acelaşi timp că este imposibil să-l reprezinți pe Dumnezeu, Care 
rămâne nevăzut: „Aţi auzit glasul cuvintelor Lui, dar n-aţi văzut 
niciun chip, numai glasul” şi: „Vegheaţi asupra inimilor voastre, 
căci n-aţi văzut nicio asemănare” etc. Altfel spus, respectarea 
legii în ansamblul ei şi, în mod deosebit, a interdicției de a adora 
alți „dumnezei” şi de a realiza imagini ale lui Dumnezeu, este 
o condiție indispensabilă pentru împlinirea promisiunii divi- 
ne făcute poporului ales de a intra în Ţara Făgăduită. Or, Ţara 
Făgăduită este de asemenea o prefigurare: ea este o imagine a 
Bisericii, a Împărăției lui Dumnezeu. 

Cea de a treia paremie este şi ea oprevestire a revelației neo- 
testamentare: este rugăciunea lui Solomon la sfințirea Templului 
zidit de el: „Oare adevărat să fie că Domnul va locui cu oamenii 
pe pământ?, se întreabă Solomon. Cerul şi cerul cerurilor nu 
Te încap, cu atât mai puţin acest templu pe care l-am zidit în 
numelui Tău...”. Este vorba aici despre venirea viitoare a lui 
Dumnezeu pe pământ, despre participarea Lui la curgerea istori- 
ei omeneşti în timp, despre prezenţa într-un Templu pământesc, 
făcut de om, a Celui Căruia „cerul nu Îi este de ajuns”. 

Înţelesul acestor paremii este precizat în Epistola sfântului 
Pavel către Coloseni citită la Liturghie: „Mulţumim cu bucurie Ta- 
tălui, Celui ce ne-a învrednicitpe noi să luăm parte la moştenirea 

sfinților, întru lumină. El ne-a scos din puterea întunericului şi 
ne-a strămutat în împărăția Fiului iubirii Sale, întru Care avem 
răscumpărarea prin sângele Lui, adică iertarea păcatelor. Acesta 
este chipul lui Dumnezeu Celui nevăzut, mai întâi născut decât 
toată făptura” (I, 12-18). După cum vedem, textul revelează îm- 
plinirea profeției potrivit căreia „Moștenirea sfinților”, „Împără- 
ţia Fiului iubirii Sale”, este Biserica, pentru care străvechea Ţară 
a Făgăduinţei era o imagine. Astfel, toată dezvoltarea Vechiului 
Testament, care avea în vedere ocrotirea purității poporului ales, 
toată istoria sfântă a lui Israel, se vădesc a fi un proces provi- 
denţial şi mesianic, o pregătire a arătării pe pământ a Trupului 
lui Hristos, Biserica neo-testamentară. Iar în acest proces pre- 
gătitor, interzicerea imaginii duce la apariția Celui care fusese 
nevăzut, a „chipului lui Dumnezeu cel nevăzut”, făcut cunoscut 
de către Dumnezeu-Omul, lisus Hristos. În slujba sărbătorii 
auzim: „Odinioară Moise, rugându-Te, a văzut din spate slava 
Ta cea dumnezeiască; dar Israelul cel nou Te vede astăzi față 
către față” (al doilea tropar de la cântarea a patra a canonului). 

În sfârşit, să examinăm pericopa din Evanghelia după Luca, 
citită în ziua Sfintei Feţe, aceeaşi la Utrenie şi la Liturghie: „Şi 
când s-au împlinit zilele înălțării Sale, El S-a hotărât să meargă 
la Ierusalim. Şi a trimis vestitori înaintea Lui. Şi mergând ei, au 
intrat într-un sat de samarineni ca să facă pregătiri pentru El. 
Dar ei nu L-au primit, pentru că Se îndrepta spre Ierusalim. Şi 
văzând aceasta, ucenicii Iacov şi loan I-au zis: Doamne, vrei să 
zicem să se coboare foc din cer şi să-i mistuie, cum a făcut şi Ilie? 
Iar El, întorcându-Se, i-a certat şi le-a zis: Nu ştiţi oare fiii cărui 
duh sunteți? Căci Fiul Omului n-a venit ca să piardă sufletele 
oamenilor, ci ca să le mântuiască. Şi s-au dus în alt sat. Iar lisus, 
întorcându-Se către ucenicii Lui, le-a zis : «Toate Mi-au fost date 
de către Tatăl Meu şi nimeni nu cunoaşte Cine este Fiul decât 
numai Tatăl, şi Cine este Tatăl decât numai Fiul şi căruia voieşte 
Fiul să-i descopere. Şi întorcându-Se către ucenici de o parte, a 
zis: Fericiți sunt ochii care văd ce vedeţi voi! Căci zic vouă: Mulţi 
proroci şi regi au voit să vadă ceea ce vedeți voi, dar n-au văzut 
şi să audă ce auziţi, dar n-au auzit»” (IX, 51-56 şi X, 22-24). 

Cum vedem, în ceea ce priveşte imaginea, înțelesul Epistolei 
şi al Evangheliei, pe de o parte, şi al primelor două paremii, pe 
de alta, sunt opuse. Altădată era: „Nu aţi văzut chipul lui Dum- 
nezeu”; în prezent: „Fericiți sunt ochii care văd ce vedeți voi!”, 
cu alte cuvinte, care văd „chipul lui Dumnezeu celui nevăzut”, 
pe Hristos. De aceea, ultimele cuvinte ale acestui text evanghelic 
sunt adresate numai Apostolilor. Într-adevăr, nu numai ucenicii, 
ci toți care-L înconjurau în vedeau pe omul lisus. Dar numai 
Apostolii vedeau în acest Fiu al omului, sub acest „chip de rob”, 
pe Fiul lui Dumnezeu, „strălucirea slavei Tatălui”. Sfântul loan 
Damaschin, aşa cum am văzut, considera aceste din urmă cu- 
vinte ale Evangheliei ca fiind abolirea interdicției biblice, abolire 
al cărei aspect vizibil pentru noi este chipul lui Hristos pe care 
îl sărbătorim. „Odinioară ai fost văzut de oameni, iar acum Te 
arăţi în chipul Tău cel nefăcut de mână omenească” (al doilea 
tropar din prima cântare a canonului). 

Primul pasaj din Evanghelie (Luca 9, 55-56) subliniază ceea 
ce îi distinge pe Apostoli de restul lumii, adică ceea ce distinge 
Biserica de restul lumii: duhul şi metodele care îi sunt proprii 
şi care nu sunt cele ale lumii (Să amintim că tocmai această 
deosebire determină mijloacele de acțiune ale Bisericii, în mod 
deosebit arta ei). Dacă paremiile arată rostul interzicerii imagi- 
nii, Evanghelia revelează, dimpotrivă, menirea imaginii. Să mai 
notăm că această deosebire care există între duhul şi metodele 
Apostolilor şi cele ale lumii este marcată de către Hristos chiar 
înainte de intrarea Sa în Ierusalim. Începând cu paremiile şi 
străbătând lecturile neo-testamentare, vedem un fel de dezvol- 
tare a revelației: Vechiul Testament este o pregătire a Noului 
Testament; Ţara Făgăduită, în care merge vechiul Israel, este o 
imagine a Bisericii neo-testamentare. Dar Noul Testament nu 
este țelul final: el nu este decât etapa următoare pe drumul către 
Împărăţia lui Dumnezeu. Or, în Vechiul Testament mărturisirea 
adevăratului Dumnezeu şi absenţa imaginii Sale erau una din- 
tre condiţiile esențiale pentru ca poporul să poată intra în Țara 
Făgăduită şi să o stăpânească. În Noul Testament, mărturisirea 
lui Hristos şi a imaginii Lui, profesiunea credinţei noastre prin 

această imagine, joacă, la rândul lor, un rol analog: sunt condiții 
esențiale pentru a intra în Biserică şi, prin Biserică, în Împără- 
ţia lui Dumnezeu, în lerusalimul ceresc spre care ne conduce 
Biserica. De aceea se citeşte acest pasaj din Evanghelie tocmai 
în ziua în care Biserica sărbătoreşte icoana Sfintei Feţe. Hristos 
Însuşi este cel care îi duce pe Apostoli la Ierusalim. Cât despre 
noi, chipul Său este cel care ne duce în lerusalimul cel ceresc. 
lată ce spune în această privinţă slujba praznicului: „Slăvimu-Ie 
pe Tine, iubitorule de oameni, văzând chipul purtării de grijă al 
icoanei Tale. Prin aceasta, neoprită intrare în Eden, Mântuitorule, 
dăruieşte robilor Tăi” (stihiră, glas 6). 

Prin alegerea acestor lecturi, Biserica desfăşoară înaintea 
noastră un imens tablou: ea ne arată încetul şi anevoiosul drum 
al lumii căzute înspre mântuirea promisă. 

Astfel, Biserica afirmă existența unor imagini autentice ale 
lui Hristos; aceste imagini au existat încă de la început. Avem 
de altfel o mărturie istorică despre ele. Această mărturie este cu 
atât mai prețioasă cu cât provine de la singurul autor indiscutabil 
iconoclast din secolul al IV-lea: Eusebiu, episcop de Cezareea. 
El afirmă nu doar existența imaginilor creştine, ci credea chiar 
că în vremea lui mai existau adevărate portrete ale lui Hristos 
şi ale Apostolilor, despre care spunea că le-a văzut el însuși”. 
Într-adevăr, după o descriere a faimoasei statui înălțate de către 
femeia cu scurgere de sânge a cărei poveste o cunoaştem din 
Evanghelie (Matei 9, 20-23; Marcu 5, 25-34; Luca 8, 43-48), Eusebiu 
continuă: „Se spune că această statuie imita chipul Mântuito- 
rului. Ea se păstrează până azi şi am văzut-o şi eu cu ochii mei 
când am trecut prin acel oraş. Nu-i nimic de mirare că păgânii 
de altădată, pe care Mântuitorul i-a dăruit cu atâtea binefaceri, 
să-l fi ridicat astfel de monumente, după ce am văzut (observat 
— historesamen) chipuri ale apostolilor Petru şi Pavel şi chiar chipul 
lui Hristos păstrate înfăţişate în culori, căci era de aşteptat ca, 
potrivit obiceiului lor, cei vechi să-i cinstească în felul acesta 


10 Cf. Ch. von Schönborn, Icoana lui Hristos, trad. rom. V. Răducă, Edit. 
Anastasia, Bucureşti, 1996, p. 66. 

pe salvatori”!!. Spunem încă o dată, Eusebiu nu poate fi deloc 
bănuit de exagerare, căci curentul teologic căreia îi aparținea 
era departe de a aproba faptele pe care le relatează aici. 

Dacă icoana lui Hristos, fundament al iconografiei creştine, 
reproduce trăsăturile Dumnezeului făcut Om, icoana Maicii lui 
Dumnezeu o reprezintă pe întâia ființă omenească ce a realizat 
scopul întrupării — îndumnezeirea omului. Biserica Ortodoxă 
afirmă legătura Fecioarei cu omenirea căzută, care poartă ur- 
mările păcatului originar şi nu o exclude din descendența lui 
Adam. În acelaşi timp, demnitatea ei excepțională de Maică a lui 
Dumnezeu, desăvârşirea ei personală, ultimul grad de sfințenie 
pe care l-a atins, explică această cinstire cu totul excepțională: 
Fecioara este cea dintâi, din tot neamul omenesc, care a ajuns 
deja, prin transfigurarea totală a fiinţei ei, la țelul tuturor făp- 
turilor. Ea a depăşit deja limita timpului şi a veşniciei şi se află, 
încă de acum, în Împărăţia a cărei venire o aşteaptă Biserica 
odată cu a doua arătare a lui Hristos. Cea care L-a „încăput 
în ea pe Dumnezeul Cel neîncăput”, „cu adevărat Maică a lui 
Dumnezeu” (Theotokos), după proclamarea solemnă a celui de- 
al Patrulea Sinod Ecumenic (Efes, 431), veghează, împreună 
cu Hristos, asupra destinului lumii. Imaginea ei ocupă deci 
primul loc după cea a lui Hristos şi face pereche cu aceasta; ea 
se distinge de icoanele altor sfinți şi de ale îngerilor atât prin 
varietatea tipurilor iconografice, cât şi prin cantitatea şi prin 
intensitatea cinstirii lor”. 

Tradiţia ortodoxă atribuie sfântului evanghelist Luca pri- 
mele icoane ale Fecioarei; acesta ar fi pictat trei icoane, după 
Cincizecime. Una aparţine tipului zis „Mângâietoarea” (Eleu- 
sa). Ea reprezintă mângâierea reciprocă a Maicii şi a Pruncului, 


1 Eusebiu de Cezareea, Istoria bisericească, cartea a VII-a, cap. XVIII, 

PSB 13, trad. rom. T. Bodogae, Edit. Institutului Biblic, Bucureşti, 1987, 
„288. 

a 12 Să notăm că în calendarul Bisericii ruse, în care iconografia Fecioarei 
este foarte dezvoltată, se menționează 260 dintre icoanele ei cunoscute 
pentru minunile săvârşite şi sărbătorite liturgic. Cât priveşte numărul 
general al denumirilor icoanelor Feciorei, Mineiul lui Serghie (Annus 
ecclesiasticus graeco-slavicus, vol. I, ed. a II-a, 1901) menționează 700. 

Icoană rusească din secolul al XIV-lea (tip Eleousa) 


subliniind sentimentul natural omenesc, duioşia şi dragostea 
maternă. Este imaginea unei mame care suferă profund pentru 
supliciile la care va fi supus Fiul ei, având conştiinţa tăcută a 
chinurilor Lui inevitabile (fig. 2). O altă imagine este aceea din 

tipulnumit „Călăuzitoarea” (Hodigitria), „Cea care arată calea”. 
Fecioara şi Pruncul sunt reprezentați aici din față, întorși spre 
privitor. Această imagine hieratică şi maiestuoasă subliniază în 
mod deosebit Dumnezeirea Pruncului (fig. 3). Cât despre cea 
de a treia icoană, ea ar fi reprezentat-o pe Fecioară fără Prunc. 
Datele care o privesc sunt confuze. Este posibil ca această icoană 
să fi fost asemănătoare cu cea a Fecioarei din Deisis, adică în 
rugăciune, adresându-l-se lui Hristos. Actualmente există în 
Biserica rusă zece icoane ale Fecioarei atribuite sfântului Luca. 
Pe lângă acestea, mai există în Muntele Athos şi în Occident 
douăzeci şi una, dintre care opt, la Roma. Desigur, nu putem 
susține că aceste icoane sunt făcute de mâna Evanghelistului; 
nimic din ceea ce a pictat el nu ne-a parvenit”. Dar icoanele 
atribuite sfântului Luca sunt parte a unei tradiții căreia el i-a 
furnizat prototipurile; ele au fost pictate după reproduceri ale 
originalelor sfântului Luca. Tradiţia apostolică trebuie să fie 
înțeleasă aici aşa cum o înțelegem când vorbim despre Liturghie 
sau despre regulile apostolice: acestea coboară până la apostoli 
nu pentru că au fost scrise de propria lor mână, ci pentru că au 
fost îmbrăcate cu un caracter apostolic şi cu autoritate apostolică. 
La fel este cu icoanele zise ale sfântului Luca. 

Tradiţia care se referă la sfântul Luca ne este transmisă, între 
altele, de către unele texte liturgice, mai ales cele consacrate 
sărbătorilor icoanelor Fecioarei, cum este cea a Maicii Domnu- 
lui din Vladimir, care aparține tipului Eleusa (21 mai, 23 iunie 
şi 26 august). În cadrul Vecerniei se cântă la litie o stihiră (glas 
6) care zice: „Când pentru întâia oară icoana ta a fost zugrăvită 
de către vestitorul tainelor evanghelice şi ţi-a fost adusă ca să 
te recunoşti şi să-i dăruieşti puterea de a-i mântui pe cei ce te 
cinstesc, tu te-ai bucurat: ceea ce eşti milostivă şi ai lucrat mân- 

5 Astfel, dintre vechile reproduceri ale icoanei Fecioarei de tipul Eleusa 
nu cunoaştem niciuna care să fie anterioară secolului al X-lea (în biserica 
regală Kilisse — 936-969 — vezi N. V. Lazarev, Istoriya vizantiiskoi givopissi, 
t. I Moscova-Leningrad, 1947, p. 125). În ceea ce priveşte tipul Hodighitria, 
acelea dintre prototipurile ei pe care le cunoaştem urcă până în secolul 


al VI-lea (Evangheliarul Rabula. Vezi N. P. Kondakov, Ikonografiya Bogo- 
materi, t. I, p. 191-192). 

Fig. 3. Icoana Maicii Domnului de la Mănăstirea Neamţ 
(tip Hodighitria) 

tuirea noastră, te-ai făcut gura şi glasul icoanei. Ca şi atunci când 
L-ai zămislit pe Dumnezeu, ai cântat cântarea: «De-acum mă 
vor ferici toate neamurile». La fel, privind icoana, zici cu putere: 
«Harul meu şi puterea mea sunt cu acest chip». lar noi credem 
cu adevărat că ai zis aceasta şi că eşti cu noi prin această icoa- 
nă”. La Utrenie, prima cântare a canonului de laudă a Fecioarei 
(glas 4) zice: „Zugrăvind preacinstit chipul tău, dumnezeiescul 
Luca, scriitor al Evangheliei lui Hristos, insuflat de glasul tău cel 
dumnezeiesc, L-a înfățişat pe Ziditorul a toate în braţele tale”. 
Dacă acest al doilea text se mulţumeşte să constate numai faptul 
că prima icoană a Fecioarei a fost făcută de către sfântul Luca, 
primul afirmă în plus că Fecioara însăşi a aprobat imaginea şi 
i-a conferit harul şi puterea ei. Or, Biserica foloseşte exact acest 
text la sărbătorile icoanelor de diferite tipuri ale Fecioarei, care 
pleacă toate de la prototipurile făcute odinioară de sfântul Luca. 
Biserica subliniază astfel că această putere şi acest har se transmit 
tuturor imaginilor care reproduc (împreună cu simbolurile care 
îi sunt proprii) trăsăturile autentice ale Maicii lui Dumnezeu 
fixate de către sfântul Luca. 

Cea mai veche mărturie istorică pe care o cunoaştem despre 
icoanele zugrăvite de sfântul Luca datează din secolul al VI-lea. 
Ea îi este atribuită lui Teodor, zis „anagnostul”, istoric bizantin 
din prima jumătate a acestui secol (pe la 530) şi citeț al catedralei 
Sfânta Sofia din Constantinopol. Teodor vorbeşte despre trimite- 
rea în capitală, în anul 450, a unei icoane a Fecioarei Hodighitria 
atribuită sfântului Luca. Icoana a fost trimisă de la Ierusalim 
de către împărăteasa Eudoxia, soția împăratului Teodosie al 
II-lea, surorii sale Pulcheria!'*. Sfântul Andrei Criteanul şi sfântul 


1 N. P. Kondakov, Ikonografiya Bogomateri, t. I, p. 154. Bine-cunoscuta 
scriere în apărarea icoanelor adresată împăratului Constantin Coproni- 
mul şi atribuită adesea sfântului loan Damaschin vorbeşte şi ea despre o 
imagine a Fecioarei pictată de sfântul Luca. Această scriere, după datele 
ştiinţei actuale, aparține unui autor necunoscut şi este alcătuită din predici 
ale sfântului loan Damaschin, precum şi ale sfinților Gheorghe din Cipru 
şi Ioan al Ierusalimului (vezi G. Ostrogorsky, Seminarium Kondakovianum, 
I, Praga, 1927, p. 46 şi, de acelaşi autor, Histoire de l'Etat byzantin, Paris, 
1956, p. 179). 

Gherman, patriarh al Constantinopolului (715-730), vorbesc şi 
ei despre o icoană a Fecioarei pictată de sfântul Luca, dar aflată 
la Roma. Sfântul Gherman adaugă că imaginea a fost pictată în 
timpul vieții Maicii Domnului şi că a fost trimisă la Roma lui 
Teofil, „prea-puternicului” Teofil despre care vorbesc prologu- 
rile Evangheliei după Luca şi Faptelor Apostolilor. O altă tradiție 
istoriseşte că o icoană a Fecioarei, după ce a fost zugrăvită de 
către sfântul Luca şi binecuvântată de către Maica Domnului, 
ar fi fost trimisă aceluiaşi Teofil, dar la Antiohia. 

Oricum ar fi, încă din secolul al IV-lea, când creştinismul a 
devenit religie de stat şi când, în consecinţă, nu mai exista nicio 
primejdie să expui lucrurile sfinte, icoana lui Teofil, care până 
atunci se găsea ascunsă la Roma, a devenit cunoscută unui nu- 
măr din ce în ce mai mare de creştini. Dintr-o casă particulară, 
icoana însăşi sau reproducerea ei ar fi fost mutată într-o biseri- 
că. lar în anul 590 sfântul papă Grigorie I (590-604) va duce în 
bazilica sfântul Petru, într-o procesiune solemnă, în cântecul 
litaniilor, venerabila icoană a Maicii lui Dumnezeu, „socotită a 
fi lucrarea sfântului Luca” (quam dicunt a sancto Luca factam). 

În afară de imaginile zugrăvite de către sfântul Luca, tradiția 
mai vorbeşte despre o icoană a Fecioarei făcută în chip miraculos 
şi nu de mâna omului. Este vorba despre imaginea numită Mai- 
ca Domnului din Lidda (sărbătorită în 12 martie)”. Caracterul 
miraculos al originii ei a fost fără îndoială motivul care a făcut 
să se vadă în această icoană un fel de imagine analogă celei a lui 
Hristos acheiropoittos, iar istorisirea apariţiei ei să fie integrată 
în slujba mai multor icoane ale Fecioarei, mai cu seamă a celei 
numite „din Kazan” (prăznuită în 8 iulie şi 22 octombrie). În 


15 A se vedea N. P. Kondakov, Iconografia Maicii Domnului, t. II, Pe- 
trograd, 1915, p. 176-170, în ruseşte. Cele mai vechi mărturii scrise pe 
care le avem despre această icoană urcă până în secolele al VIII-lea şi al 
IX-lea. Este vorba despre un pasaj atribuit sfântului Andrei Criteanul şi 
scris pe la anul 726, despre scrisoarea sinodală a celor trei patriarhi din 
Răsărit adresată în 839 împăratului iconoclast Teofil şi despre o lucrare 
a lui Gheorghe, zis Călugărul, redactată în 886-887. Nu ştim nimic sigur 
despre soarta acestei imagini, în afară de faptul că exista încă în secolul al 
IX-lea (V. Dobschiitz, „Christusbilder”, Leipzig, 1899-1909, p. 79-80). 

secolul al VIII-lea sfântul Gherman, viitorul patriarh al Con- 
stantinopolului, trecând prin Lidda, a pus să se facă o reprodu- 
cere a icoanei, pe care a trimis-o la Roma în epoca iconoclastă. 
După înfrângerea ereziei, ea a revenit la Constantinopol. Maica 
Domnului din Lidda mai este numită şi Notre-Dame din Roma 
(prăznuită în 26 iunie). 


3 


Arta primelor secole 


area majoritate a monumentelor de artă sacră din pri- 

mele secole, mai cu seamă din partea răsăriteană a 
creştinătăţii, au fost distruse de către iconoclaşti şi, mai târziu, 
de către cruciați, sau pur şi simplu distruse de timp. Rămân mai 
ales frescele din catacombe, în primul rând cele de lă Roma. 
Nu ştim deci cum erau primele icoane ale lui Hristos şi ale Fe- 
cioarei. Dar puţinul care ne rămâne dinarta creştină primară ne 
face să bănuim că nu era vorba despre portrete pur naturaliste, 
ci despre o realitate cu totul nouă şi specific creştină. „Legată 
în multe privinţe de antichitate, scrie V. N. Lazarev?, şi mai cu 
seamă de formele tardive spiritualizate, această artă, încă din 
primele secole ale existenței sale, îşi propunea o serie de sarcini 
noi. Arta bisericească este departe de a fi o antichitate creştină, 
cum cred unii scriitori (în primul rând Siebel). Subiectele noi ale 
artei creştine primare nu constituiau o chestiune pur exterioară. 


1 Dacă ne referim la catacombele romane, nu este pentru că nu au 
existat creştini, sau artă creştină, în altă parte. Dimpotrivă: creştinismul 
s-a propagat mult mai repede în Orient decât în Occident, aşa încât, în 
momentul în care sfântul Constantin a urcat pe tron, creştinii alcătuiau 
deja mai mult de jumătate din populaţie în partea orientală a Imperiului, 
față de numai 20 % la Roma. Dar în catacombele Romei s-a păstrat cea 
mai mare parte a monumentelor creştine din primele veacuri. În afară de 
Roma, mai existau catacombe la Napoli, în Egipt, în Palestina etc. 

? Istoria picturii bizantine, Moscova, 1947, t. I, cap. III, p. 38 (în rusește). 

Ele reflectau o atitudine nouă, o înțelegere funciarmente diferită 
a realității. Aceste subiecte nu puteau să se acomodeze formelor 
vechi, proprii antichităţii. Ele propuneau un stil care să poată 
întrupa cel mai bine idealurile creştine, şi toate strădaniile artiş- 
tilor creştini ținteau elaborarea unui astfel de stil”. Sprijinindu-se 
pe cercetările altor savanţi, V. N. Lazarev subliniază faptul că 
în picturile catacombelor acest nou stil prinde formă deja, în 
trăsăturile lui esenţiale. Cu ajutorul acestei arte, creştinii se stră- 
duiau să transmită nu doar ceea ce este vizibil cu ochii trupeşti, 
ci şi ceea ce este invizibil, cu alte cuvinte conținutul spiritual a 
ceea ce era reprezentat. Pentru a-şi exprima învățătura, Biserica 
primară s-a slujit şi de simboluri păgâne şi de anumite subiecte 
din mitologia greco-romană. S-a slujit de asemenea de formele 
artei antice, greceşti şi romane, dându-le un conţinut nou, iar 
acest conținut nou modifica înseşi formele care îl exprimau. 

Altfel spus, la fel ca întreaga creație umană, formarea ima- 
ginii creştine a fost determinată de răsturnarea pe care creşti- 
nismul a adus-o în lume. Odată cu apariția noului om, apare 
şi o imagine nouă, care îi corespunde: creştinismul îşi creează 
propriul stil de viață, propria viziune asupra lumii, propriul 
„Stil” în artă. Faţă de concepția despre lume a antichității şi 
față de expresia picturală a acesteia, se iveşte o nouă concepție 
cu privire la artă, o nouă viziune artistică ce se distanțează de 
viziunea asupra lumii pe care era întemeiată arta antichității. 
Această ruptură decisivă este provocată de viața însăşi, de ne- 
voia de a asimila revelația primită şi de a o opune ereziilor care 
trunchiau plenitudinea revelaţiei. 

Arta catacombelor este întâi de toate o artă care exprimă 
credința. Cea mai mare parte dintre subiectele ei, atât simbolice 
cât şi directe, corespund textelor sfinte: celor din Vechiul şi din 
Noul Testament, textelor liturgice şi textelor patristice. 

Paralel cu reprezentările directe, destul de numeroase, lim- 
bajul simbolurilor era foarte răspândit şi juca un rol de seamă 


* Apare astfel în catacombe, încă din secolele I şi al II-lea, o întreagă 
serie de teme din Vechiul şi din Noul Testament. În primul secol acestea 
sunt: bunul Păstor, Noe în corabie, Daniel în groapa cu lei, scena ospă- 

în Biserica primelor veacuri. Acest limbaj simbolic se explică 
mai întâi prin nevoia de a exprima prin artă o realitate care 
nu poate fi exprimată direct. Pe de altă parte, ascunderea față 
de catehumeni a tainelor creştine esenţiale, până la un anumit 
moment, era o regulă stabilită de către Părinţi şi întemeiată pe 
Sfânta Scriptură. Sfântul Chiril al lerusalimului (sec. al IV-lea) 
explică la ce expresii simbolice trebuie să se recurgă în învățarea 
catehumenilor, „căci tuturor le este îngăduit să asculte Evan- 
ghelia. «Slava Evangheliei însă este rezervată numai ucenicilor 
adevăraţi ai lui Hristos»”. De aceea Domnul folosea parabole 
vorbind celor ce nu erau în stare să înțeleagă şi le explica aceste 
parabole ucenicilor Lui când erau singuri. „Căci, continuă sfân- 
tul Chiril, ceea ce, pentru cei luminaţi, este strălucirea slavei, 
orbire este pentru cei necredincioşi [...]. Nu este obiceiul să fie 
spuse păgânilor aceste taine, pe care Biserica ți le expune acum 
ție [...]. Căci nu expunem păgânilor tainele despre Tatăl şi Fiul 
şi Sfântul Duh, şi nici nu vorbim pe față catehumenilor despre 
taine. Dar adeseori vorbim despre multe lucruri în chip acoperit, 
pentru ca şi cei credincioşi, care le cunosc, să le înțeleagă, iar pe 
cei care nu le cunosc, să nu-i vatăme”t. 

Astfel, sensul simbolurilor creştine era descoperit catehu- 
menilor progresiv, pe măsura pregătirii lor pentru botez. Pe de 
altă parte, raporturile dintre creştini şi lumea exterioară cereau 
un fel de limbaj cifrat. Nu era în interesul creştinilor să divulge 
lumii din afară, păgână şi ostilă, tainele sacre. 

Primii creştini foloseau înainte de toate simboluri biblice: 
mielul, corabia etc., dar pentru păgânii care intrau în Biserică, 
aceste simboluri nu erau de ajuns şi erau adesea de neînțeles. 


țului. Din secolul al II-lea avem numeroase imagini din Noul Testament 
Buna-Vestire, Naşterea lui Hristos, Botezul şi multe alte subiecte. Picturile 
din catacombe tratează frecvent teme inspirate din Evanghelia după loan: 
Învierea lui Lazăr (de 53 de ori), vindecarea paraliticului (de 20 de ori) etc, 
unele dintre ele ar putea fi din a doua jumătate a secolului al II-lea (vezi 
Irenikon, nr. 2, 1961, p. 244-246; recenzie la F. M. Braun, Jean le Theologien 
et son évangile dans l'Eglise ancienne, Paris, 1959). 

4 Sfântul Chiril al Ierusalimului, Cateheza a VI-a, 29, trad. rom. D. Fe- 
cioru, Edit. Institutului Biblic, Bucureşti, 2003, p. 99-100. 

Atunci Biserica a adoptat, pentru a-i apropia de adevăr, anumite 
simboluri păgâne, susceptibile de a transmite diferite aspecte 
ale învățăturii ei. Aceste simboluri erau reabilitate, purificate 
de către Biserică, li se regăsea semnificația primară, pângărită 
printr-o decădere prelungită, şi erau utilizate pentru a exprima 
mântuirea săvârşită prin întrupare. 

Astfel, pentru ca aceia care se converteau de la păgânism 
să înțeleagă mai bine învățătura, Biserica întrebuința anumite 
mituri antice pe care le-au adaptat noii credințe. Ne vom măr- 
gini la câteva exemple care ne vor ajuta să înțelegem menirea 
acestei arte, sensul şi conținutul ei şi, prin aceasta, menirea şi 
sensul artei Bisericii în general. 

Pe lângă rarele imagini directe ale lui Hristos, găsim o mulți- 
me de reprezentări simbolice ale Sale, fie pictate în catacombe, fie 
sculptate în basoreliefuri, pe sarcofage. În primul rând, printre 
cele care redau înfăţişarea Sa omenească, găsim tipul bunului 
Păstor, apărut încă din secolul I. Avem mai multe asemenea re- 
prezentări în catacomba Domitilei la Roma. Această imagine este 
strâns legată de cea a mielului, care se sprijină pe texte biblice; 
de exemplu, prorocii lezechiel (cap. 34) şi David (Psalmul 22) 
înfăţişează lumea ca o stână al cărei păstor este Dumnezeu. lar 
Hristos, vorbind despre Sine, reia această imagine biblică: „Eu 
sunt păstorul cel bun”, zice El (loan 10, 14), sau „Am venit la oile 
cele pierdute ale casei lui Israel” (Matei 15, 24). Creştinismul a 
adoptat acest tip iconografic şi i-a dat un sens dogmatic precis: 
bunul Păstor - Dumnezeul întrupat — ia în spate oaia pierdută, 
adică natura umană decăzută, umanitatea pe care o uneşte cu 
slava Sa dumnezeiască. Astfel trebuie înțeleasă această scenă, şi 
nu sub aspectul ei istoric. Nu putem în niciun caz să o apropiem 
de imaginea lui Hristos adolescent, numit Emanuel.. 

Din mitologia antică este împrumutată a altă imagine simbo- 
lică a lui Hristos: reprezentarea, mai degrabă rară, a Domnului 
sub trăsăturile lui Orfeu cu o harpă în mână, înconjurat de ani- 
male. Acestsimboleste folosit mult şi în scrierile autorilor antici, 
începând cu Clement din Alexandria. Aşa cum Orfeu îmblânzea 
cu harpa lui fiarele sălbatice şi fermeca munții şi copacii, tot 

aşa Hristos atrăgea oamenii prin cuvântul Lui dumnezeiesc şi 
îmblânzea forțele naturii. 

Chiar şi subiectele care par simple decorațiuni la prima ve- 
dere, au deseori un sens ascuns, cum este vița-de-vie, care se 
întâlneşte foarte des în arta primelor secole. Este în mod cert o 
transpunere vizibilă a cuvintelor lui Hristos: „Precum mlădița 
nu poate să aducă roade de la sine, dacă nu rămâne în viță, tot 
aşa nici voi, dacă nu rămâneți în Mine. Eu sunt vița, voi sun- 
teți mlădiţele. Cel ce rămâne în Mine şi Eu în el, acela aduce 
roadă multă, căci fără Mine nu puteți face nimic” (loan 15, 4-5). 
Aceste cuvinte şi această imagine au un sens atât eclesiologic 
cât şi sacramental. Când se reprezintă vița şi mlădiţele viei, este 
vorba despre Hristos şi despre Biserica Sa: „Eu sunt vița, voi 
sunteți mlădițele“5. Dar, cel mai adesea, imaginea viței-de-vie 
este completată de cea a culesului viei sau de cea a păsărilor 
mâncând struguri. În aceste cazuri via le aduce aminte creştinilor 
de taina centrală a Bisericii, Euharistia. „Via dă vin, după cum 
Cuvântul dă sânge”$, zice Clement al Alexandriei. Oamenii care 
culeg via şi păsările care mănâncă îi reprezintă pe creştinii care 
se hrănesc cu trupul şi sângele lui Hristos. 

În Vechiul Testament via a fost şi simbolul Ţării Făgăduinței, 
după cum o indică ciorchinele adus lui Moise din țara Canaanului. 
În Noul Testament ea este, prin urmare, şi simbolul raiului, țara 
făgăduită celor ce se împărtăşesc cu trupul şi sângele lui Hristos, 
adică membrilor Bisericii. Motivul decorativ al viței-de-vie există 
şi astăzi în arta sacră a Bisericii Ortodoxe, cu acelaşi sens simbolic. 

Unul dintre simbolurile cele mai răspândite în primele seco- 
le creştine era peştele”. Rolul atât de important pe care-l joacă 
peştele în istorisirile din Evanghelie a contribuit de bună seamă 


5 Acest lucru este evident când imaginea se află în cupola unei Biserici 
(de exemplu capela El Bauit, secolul al V-lea): butucul ocupă centrul, în timp 
ce coardele ocupă toată bolta. Este acelaşi principiu ca în decorarea clasică 
a Bisericilor ortodoxe, cu Hristos pe boltă şi cu apostolii înconjurându-L. 

é Pedagogul, I, V, (15, 3), PSB vol. 4, p. 174. 

7 Şi acest simbol a fost împrumutat din păgânism. La popoarele primi- 
tive, peştele simboliza fecunditatea. La romani, la începutul erei noastre, 
el devine un simbol erotic. 

la adoptarea lui de către creştini. Hristos însuşi se folosea de el. 
Adresându-se unor pescari, El recurgea în chip firesc la imagini 
care le erau apropiate şi lesne de înţeles; chemându-i la aposto- 
lat, i-a numit „pescari de oameni”: „Veniţi după Mine şi Eu vă 
voi face pescari de oameni” (Matei 4, 19; Marcu 1, 17). Împărăția 
cerurilor este comparată de către El cu un năvod plin cu tot felul 
de peşti. Imaginea peştelui slujeşte de asemenea drept simbol 
pentru bunurile cereşti (Matei 7, 9-11; 13, 47-48; Luca 5, 10). Ima- 
ginile pescarului şi a peştelui, exprimându-i pe propovăduitor 
şi pe convertit, sunt cât de poate de uşor de înțeles. Dar larga 
difuzare a simbolului peştelui în creştinism avea şi alte rațiuni. 
Dintre acestea, sensul misterios al celor cinci litere care compun 
cuvântul Ichtys a fost cea mai importantă. Imaginea peştelui 
apare peste tot: în picturile murale, pe sarcofage, în inscripțiile 
funerare, pe obiecte diverse. Creştinii purtau la gât peştişori de 
metal, din piatră sau din sidef, cu inscripția: „mântuieşte”?. 

Extraordinarei răspândiri a imaginii grafice a peştelui îi co- 
respunde o utilizare literară nu mai puțin frapantă, în inscripțiile 
funerare, ca şi la mulți autori creștini". Totuşi, valoarea acestui 
simbol le părea atât de importantă creştinilor din primele vea- 
curi, încât ei i-au ascuns semnificația mai multă vreme decât în 
cazul altor simboluri. Aşa se face că până în secolul al IV-lea 
nu i se dă o explicaţie concretă, potrivit documentelor pe care 
le cunoaştem. 

Semnificația primă şi esenţială a peştelui este deci Însuşi 
Hristos. Unii autori antici Îl numesc uneori pe Domnul „peştele 


8 Cuvântul grec care înseamnă „peşte”, Ichtys, conţine cinci litere, care 
sunt inițialele a cinci cuvinte ce se referă nemijlocit la Hristos: Iesous Chris- 
tos Theou Yios Soter, lisus Hristos, Fiul lui Dumnezeu, Mântuitorul. Aceste 
cuvinte, după cum vedem, exprimă credinţa în dumnezeirea lui Iisus 
Hristos şi în misiunea Lui mântuitoare. Avem astfel în simbolul peştelui 
un fel de formulă veche a Crezului, condensată într-un singur cuvânt. 

°H. Leclerc, Manuel d'Archéologie chrétienne, t. II, Paris, 1907, p. 467-468. 

“Tertulian, Clement al Alexandriei, Augustin (t 430), Ieronim (t 420), 
Origen, Meliton de Sardes, Optat de Mileva (t pe la 370), Zenon din Verona 
(t375), Petru Hrisologul (t 450), Prosper de Aquitania (t 463) şi mulți alții 
au folosit simbolismul peştelui. 

ceresc” (Ichtys ouranios). Întâlnim imaginea unei bărci, simbol 
al Bisericii, purtate de un peşte: Biserica şade pe Hristos, În- 
temeietorul ei. Când este vorba să fie reprezentat Hristos în 
mijlocul creştinilor veniți la El prin Botez, se reprezintă nişte 
peşti mici înconjurându-l pe unul mare. „Suntem nişte peştişori, 
zice Tertulian; ne naştem în apă ca şi peştele (Ichtys) nostru lisus 
Hristos, şi nu suntem mântuiți decât rămânând în apă”. Astfel, 
simbolismul peştelui trimite la cel al apei, adică la botez. 

Ceea ce se subliniază în mod deosebit în reprezentările şi în 
scrierile care utilizează imaginea peştelui este semnificația eu- 
haristică a acestui simbol. Într-adevăr, de fiecare dată când este 
reprezentată Euharistia, fie sub forma imaginii unui ospăț, fie a 
unei scene de prefacere sau printr-un simplu simbol, peştele este 
nelipsit. Acestea sunt faptele. Şi totuşi peştele nu a fost folosit 
niciodată ca materie euharistică. El doar precizează sensul pâinii 
şi al vinului. Deosebit de semnificative sunt două inscripții fu- 
nerare găsite la cele două extremități ale lumii creştine, în Frigia 
şi în Galia, datând amândouă din secolul al II-lea. Prima este 
a sfântului Abercius, episcop de Hierapolis, pe care Biserica îl 
cinsteşte ca egal cu Apostolii. Această inscripție reproduce un 
text scris chiar de către sfânt. Mare călător, el a stat o vreme la 
Roma şi a străbătut tot Orientul. „Credința mă mână peste tot”, 
scria el. Şi „pretutindeni ea mi-a dat spre hrană un peşte foarte 
mare, curat, pescuit de o Fecioară sfântă: ea îl dădea neîncetat 
de mâncare prietenilor; ea are un vin delicios, pe care îl dă o 
dată cu pâinea, amestecat cu apă”!?. Peștele pe care îl pescuieşte 
Fecioara sfântă este Hristos. Pâinea şi vinul amestecat cu apă 
constituie deja practica noastră euharistică. 

Cealaltă inscripție funerară, găsită în Franţa, este a lui Pecto- 
rius de Autun. Este un poem acrostih în limba greacă, ale cărui 
litere inițiale formează cuvintele Ichtys Elpis - lisus Hristos, Fiul 
lui Dumnezeu, Mântuitorul, Nădejdea. În „valurile veşnice ale 
înțelepciunii care dă comori”, în „apele divine” care întineresc 


1 Vezi P. Sixte Scalia, Manuel d'Archéologie chrétienne, Torino, 1916, 
p. 226. 
12 Ibidem, p. 248. 

sufletul, „neamul dumnezeiesc al peştelui ceresc primeşte [...] 
viața nemuritoare”. Poemul ne îmbie apoi să mâncăm alimentul 
dulce ca mierea al Izbăvitorului sfinților şi să mâncăm Ichtys-ul 
„pe care tu îl ţii în palmele mâinilor tale”*. 

Astfel, sfântul Abercius a întâlnit peste tot, de la Roma până 
la Eufrat, nu doar aceeaşi doctrină şi aceeaşi Euharistie, ci şi 
aceeaşi imagine, acelaşi simbol în care converg rit şi doctrină: 
peştele. Inscripţia lui Pectorius vorbeşte despre aceeaşi realitate, 
trăită la celălalt capăt al lumii. Aceste două documente ne arată 
deci că simbolul peştelui era răspândit pretutindeni şi propriu 
întregii Biserici. 

Un alt simbol al lui Hristos extrem de răspândit în catacombe 
este cel al mielului, care apare încă din secolul I. Va trebui să 
revenim asupra lui când va fi interzis, în secolul al VII-lea. Să 
notăm acum doar că, la fel ca şi peştele, mielul, deşi este îna- 
inte de toate un simbol al lui Hristos, îl întruchipa totodată pe 
creştin în general, mai cu seamă pe apostoli. Mieii care beau din 
pâraie îi simbolizează pe creştinii care se adapă din apa cea vie 
a învăţăturii evanghelice. Când erau doi, ei simbolizau Biserica 
evreilor şi Biserica neamurilor. 

Fiind simbolul principal al lui Hristos, mielul a înlocuit multă 
vreme imaginea nemijlocită a Domnului, şi asta chiar în scene 
istorice, ca Schimbarea la Faţă sau Botezul. Şi nu doar Hristos, 
ci şi apostolii sau sfântul loan Botezătorul erau înfățişați sub 
formă de miei. 

Fecioara este reprezentată în catacombe cel puţin la fel de 
frecvent ca şi Hristos. Dar, câtă vreme Hristos este reprezentat 
mai ales prin simboluri, Fecioara este reprezentată direct. Atât 
cât ne putem da seama din ceea ce s-a descoperit până acum, ea 
apare încă din secolul al II-lea în diverse subiecte iconografice, 
de exemplu în Buna-Vestire (catacomba Priscilei) şi în scena 
Naşterii (catacomba sfântului Sebastian - secolul al IV-lea). De 
asemenea, ea este adesea reprezentată singură, ca Orantă, adică 


133 Conform obiceiului primilor creştini, credinciosul primea pâinea 
sfințită în palma mâinii drepte, încrucişată peste stânga. Aşa se împărtă- 
şeşte până astăzi clerul ortodox. 

în atitudine de rugăciune, cu brațele ridicate. Această imagine 
subliniază rolul ei de mijlocitoare pe lângă Dumnezeu pentru 
Biserică şi pentru lume. În general, aceasta este atitudinea în 
care este ea reprezentată pe numeroasele vase sacre găsite în 
catacombe. Tot acolo mai apare şi înconjurată de apostolii Petru 
şi Pavel, uneori împreună cu mama sa, sfânta Ana. Una dintre 
scenele în care ea joacă un rol important este închinarea magilor. 
Foarte adesea reprezentată în primele veacuri creştine, închina- 
rea magilor constituia în anul liturgic o sărbătoare aparte, cum 
este cazul şi acum la confesiunile occidentale. Astăzi în Biserica 
Ortodoxă, închinarea magilor este inclusă în sărbătoarea Naş- 
terii. În catacombele romane cunoaştem zece sau douăsprezece 
imagini ale închinării magilor, realizate într-o perioadă ce se 
întinde de la începutul secolului al II-lea, până în secolul al 
IV-lea, inclusiv. Fecioara este înfăţişată întotdeauna aşezată, ți- 
nând Pruncul pe genunchi şi primind împreună cu El închinarea 
magilor, ceea ce subliniază în mod deosebit demnitatea ei de 
Maică a lui Dumnezeu. Această temă iconografică răspundea 
unei chestiuni extrem de spinoase în epocă: locul neamurilor, 
adică al ne-evreilor, în Biserică. Acest lucru nu mai pune acum 
probleme, dar în primele veacuri problema neamurilor, a pă- 
gânilor care intrau în Biserică, în casa lui Israel, pentru care a 
venit Hristos înainte de toate, îmbrăca forme foarte acute. A fost 
obiectul unei controverse între apostoli (Faptele Apostolilor 11, 
1-4) şi a fost discutată la Sinodul apostolic (Faptele Apostolilor 
cap. 15). Ea juca în general un rol însemnat în viața primilor 
creştini (a se vedea de pildă Faptele Apostolilor 6, 1). Imaginile o 
reflectă deseori şi în mai multe feluri. Magii veniți să i se închine 
lui Hristos erau pârga neamurilor, pârga Bisericii neamurilor, a 
Bisericii ne-evreieşti. De aceea creştinii primelor secole, repre- 
zentând închinarea magilor, subliniau locul care le revenea în 
Biserică creştinilor ne-evrei, legitimitatea slujirii lor, în paralel 
cu cel al creştinilor din neamul lui Israel!“. 


1 Încă din secolul al VI-lea vedem în mozaicurile de la San Vitale din 
Ravenna reprezentarea închinării magilor brodată pe rochia împărătesei 
Teodora, tocmai în scena care o arată aducând, împreună cu împăratul 

Fig. 4. Fecioara cu Pruncul şi un profet. Frescă din catacomba 
Priscillei. Secolul al II-lea 


După imagini directe sau simbolice ale lui Hristos şi ale Fe- 
cioarei, apar cele ale apostolilor, ale profeților, martirilor, înge- 
rilor etc, într-un cuvânt toată varietatea iconografiei creştine. 


Iustinian, ofrande Bisericii. Astfel cuplul imperial repetă gestul regilor din 
Răsărit, aducându-l daruri lui Hristos în numele poporului lor. 

Un exemplu deosebit de caracteristic şi care ne va permite să 
înțelegem dezvoltarea ulterioară a artei sacre îl constituie repre- 
zentarea cunoscută drept Fecioara cu Pruncul. Este o frescă din 
catacomba Priscilei (fig. 4), o pictură cât se poate de elenistică 
după stil. Pentru a arăta că acea femeie cu un copil este Fecioara, 
a trebuit să se recurgă la semne exterioare. Aceste semne exteri- 
oare sunt un profet biblic alături de ea şi o stea deasupra capului 
ei. Vedem aici acelaşi principiu ca în imaginile Euharistiei deja 
amintite. Pentru a arăta că scena reprezentată (ospăț, prefacere 
sau doar pâine şi vin) semnifică Taina centrală a creştinismu- 
lui, se adăuga un semn exterior, un simbol euharistic, peştele. 
Acest detaliu transpunea sensul imaginii pe un cu totul alt plan, 
dându-i un conținut mântuitor. La fel, pentru a arăta că feme- 
ia reprezentată cu un copil în brațe nu este o simplă femeie, 
ci Maica lui Dumnezeu, a fost nevoie de indicaţii exterioare: 
profetul şi steaua. Aici profetul ține în mâna stângă un rulou 
sau o carte mică ce conține profeția, iar cu mâna dreaptă arată 
steaua de deasupra Fecioarei. Să fie Isaia, care zicea: „Domnul 
va fi pentru tine o lumină veşnică” (60, 19) (steaua este, într- 
adevăr, simbolul cerului şi al luminii cereşti)? Sau Valaam („O 
stea răsare din Iacov, un toiag se ridică din Israel”, Numerii 
24, 17)? Fecioara are un văl pe cap, semn al femeilor măritate. 
Condiţia ei civilă era, într-adevăr, aceea de femeie măritată, iar 
acest văl constituie o trăsătură importantă de realism istoric, 
care a rămas în tradiția iconografică ortodoxă. Este o imagine 
totodată istorică şi simbolică. Alianţa între adevărul istoric şi 
simbolism stă la baza artei sacre creştine. Limbajul pictural al 
Bisericii, la fel ca limbajul său dogmatic, nu avea încă în acea 
epocă exactitatea, claritatea, precizia secolelor următoare, care 
ne permit acum să o recunoaştem pe Maica Domnului fără să 
fie nevoie de un proroc care să ne-o arate. Limbajul artistic era 
pe cale să se formeze, iar frescele din catacombe ilustrează bine 
primii paşi ai acestei geneze. 

Dar în arta catacombelor găsim nu doar principiul însuşi al 
artei sacre, ci şi, în trăsăturile lui generale, caracterul ei exterior. 
Cum am spus, ştiinţa profană fără prejudecăţi, care se bazează 

pe datele reale, afirmă că în catacombele primelor secole apare 
deja un stil nou, propriu creştinismului, cu trăsăturile esențiale 
ce caracterizează de acum încolo arta Bisericii. Această artă — o 
repetăm — exprimă, înainte de toate, învățătura Bisericii şi co- 
respunde textelor sacre. Scopul ei nu este deci să reflecte viața 
cotidiană, ci să o lumineze cu un sens nou şi să dea problemelor 
ei răspunsul Evangheliei. Nicăieri în catacombe nu găsim nici 
urmă de imagini cu caracter documentar, anecdotic sau psiholo- 
gic. În zadar am căuta să ne facem o idee despre viaţa cotidiană a 
creştinilor pornind de la această artă. Astfel, într-o vreme în care 
persecuțiile erau frecvente şi martirii numeroşi, nu găsim despre 
aceasta niciun indiciu în arta cultică. Artiştii creştini care trăiau 
sub Nero sau Dioclețian vor fi văzut, cu siguranţă, scenele atroce 
din amfiteatre, iar aceste episoade erau un subiect de glorie şi 
de consolare pentru toți fraţii. Ne-am aştepta deci să vedem în 
catacombe evocări ale acelor zile în care lupta dusă de creştini 
împotriva zeilor păgâni şi a idolilor îşi atingea paroxismul. Or, 
nu se întâlneşte nici măcar o dată în catacombe vreo scenă de 
martiriu. Se întâmplă întocmai ca în scrierile marilor sfinți ai 
acestei epoci. Sfântul Pavel, de exemplu, învaţă, denunţă gre- 
şelile şi viciile etc, dar nu pomeneşte decât în trecere, fără nicio 
aluzie la starea lui sufletească şi fără nicio descriere, torturile pe 
care le-a suferit (II Corinteni 11, 23-27). Nu este deci de mirare 
că nici în artă nu găsim nimic de felul acesta. Abia mult mai 
târziu, când persecuțiile au încetat şi când supliciile creştinilor 
au devenit istorie, ele au fost uneori reprezentate. 

Şi totuşi această artă nu era ruptă de viață. Nu doar că vor- 
beşte limba artistică a epocii ei, dar este chiar legată intim de 
ea. Această legătură nu constă în imagini cotidiene, precum cele 
din pictura profană, ci în răspunsul pe care îl aduce problemelor 
cotidiene ale creştinului. Esenţialul acestui răspuns este starea 
de rugăciune pe care noua artă o comunică privitorului. Din 
față sau din trei sferturi, personajele ei au cel mai adesea o po- 
ziție orantă, gestul antic al rugăciunii. Deosebit de răspândit în 
primele veacuri creştine, el capătă o valoare de simbol. Vedem, 
de asemenea, în catacombele romane o mulțime de orante care 

personifică rugăciunea sau Biserica în rugăciune”. Această stare 
de rugăciune devine laitmotivul unor situații dintre cele mai 
diverse şi adesea dramatice, precum jertfa lui Isaac sau Daniel 
în groapa cu lei (fig. 5). Nu este reprezentat momentul însuşi 
al jertfei, latura dramatică a situației, ci starea interioară, spiri- 
tuală a personajelor: rugăciunea. Creştinul, care trebuia să fie 
întotdeauna pregătit să dea mărturie în mijlocul chinurilor, avea 
astfel înaintea ochilor atitudinea interioară pe care trebuia să o 
adopte în orice împrejurare. Se arăta ceea ce putea instrui, întări 
şi linişti, nu ceea ce ar fi riscat să respingă şi să îngrozească. Ceea 
ce mai transmiteau aceste imagini era învățătura despre mân- 
tuire. Isaac jertfit era mântuit, ca şi Noe sau Daniel, iar aceasta 
indica sensul lor prefigurator şi mântuirea noastră a tuturor. 
În afară de rugăciune, se mai reprezenta munca, pentru a arăta 
caracterul ei purificator şi pentru a le aminti creştinilor că orice 
muncă omenească trebuie făcută spre slava lui Dumnezeu. Se 
reprezenta nu cutare sau cutare episod al activității umane, ci 
activitatea ca atare, diverse meserii, de exemplu. Vedem astfel 
o vânzătoare de ierburi la tejgheaua ei, un barcagiu încărcând 
sau descărcând un transport de amfore, nişte hamali descărcând 
un vas, un brutar, un podgorean, un vizitiu, nişte lucrători care 
confecționează ciubere. 

Alt aspect caracteristic al artei creştine, care se manifestă încă 
din primele veacuri, constă în aceea că imaginea este redusă la 
minimul de detalii şi la maximul de expresivitate. Acest laco- 
nism, această sobrietate în mijloace, corespund şi ele caracteru- 
lui laconic şi sobru al Scripturii. Evanghelia nu consacră decât 
câteva rânduri evenimentelor care au hotărât istoria omenirii. 
Imaginea sacră ne arată şi ea doar esenţialul. Detaliile, ici şi 
acolo, nu sunt tolerate decât atunci când sunt semnificative. 
Toate aceste trăsături ne conduc direct la forma clasică a icoa- 
nei ortodoxe. Încă din acea epocă pictorul trebuia să-şi reducă 
operele la o mare simplitate, a cărei semnificație adâncă nu era 


15 Această atitudine, cu brațele ridicate, nu este specific creştină; ea era 
cunoscută în lumea antică şi în Vechiul Testament, este evocată în Psalmi 
de mai multe ori. 

Fig. 5. Daniel în groapa cu lei. Frescă din hipogeul Giordani. 
Secolul al IV-lea 


accesibilă decât unui ochi inițiat spiritual. Artistul trebuia să-şi 
epureze arta de orice element individual; el rămânea anonim: 
(operele nu sunt niciodată semnate), iar întâia lui grijă era să 
transmită Tradiţia. El trebuia totodată să renunțe la plăcerea 
estetică pentru ea însăşi şi să întrebuințeze, pentru a sugera lu- 
mea spirituală, toate semnele lumii văzute. Într-adevăr, pentru 
a reprezenta ceea ce rămâne nevăzut ochilor trupeşti, nu este 

nevoie de o ceață confuză, ci dimpotrivă de o mare limpezime şi 
precizie, aşa cum Părinţii, când vorbesc despre lumea spirituală, 
folosesc expresii deosebit de clare şi de riguroase. 

Pictorul creştin renunţă la reprezentarea naturalistă a spa- 
țiului, foarte marcantă în arta romană a acelei epoci. Odată cu 
adâncimea dispar şi umbrele. În loc să reprezinte o scenă pe 
care spectatorul nu poate decât să o privească, dar la care nu 
participă, această artă prezintă personaje legate între ele prin 
sensul general al imaginii, dar legate mai ales de credinciosul 
care le priveşte. Ele sunt întotdeauna reprezentate din față; se 
adresează spectatorului şi îi comunică starea lor interioară, aceea 
a rugăciunii. Ceea ce contează este nu atât acțiunea reprezentată 
cât această comuniune cu privitorul. 

După cum vedem, simbolismul acestei epoci nu este un joc 
de cuvinte mai mult sau mai puțin abstract ori arbitrar. Desco- 
perim aici un sistem de exprimare coerent şi profund, pătruns 
în ansamblul lui şi în fiecare din detaliile lui de un mesaj unic, 
tainic şi de mântuitor. Iar acest limbaj şi-a îndeplinit bine rolul 
de vreme ce a propovăduit creştinismul pentru mii de oameni, 
i-a format şi i-a ghidat. Tocmai cu ajutorul acestui limbaj, astăzi 
abia înțeles, îşi căpătau instruirea religioasă sfinţii acelei epoci, în 
fiecare etapă, de la convertire şi până la încununarea mărturiei 
lor prin martiriu. 

După cum vedem, în primele veacuri ale creştinismului su- 
biectele reprezentate erau în cea mai mare parte fie simboluri 
pure, ca peştele sau via, fie imagini istorice, dar slujind ele însele 
drept simboluri: de pildă învierea lui Lazăr, imagine a învierii 
de obşte care va să vină. Orice simbol de acest gen, ca formă 
de expresie o dată găsită şi adoptată de către Biserică (de pildă 
peştele), nu mai era modificat şi era folosit în întreaga lume 
creştină. El făcea parte din limbajul simbolic comun, accesibil şi 
uşor de înțeles pentru orice creştin, indiferent de naționalitatea 
sau cultura lui. 

Din mulțimea monumentelor de artă creştină din Biserica 
primară am ales doar câteva exemple. Aceste exemple ne arată 
metode de propovăduire şi de inițiere religioasă extrem de bine 

dezvoltate. Arta primilor creştini era o artă dogmatică şi liturgi- 
că. Era o veritabilă îndrumare spirituală şi nu putem, de bună 
seamă, să luăm în serios afirmația anumitor savanţi care spun că 
arta sacră s-a născut în afara Bisericii sau că, până în secolele al 
III-lea sau al IV-lea, nu avea nicio importanţă'f. Ba dimpotrivă, 
această artă denotă o îndrumare eclesială generală foarte clară şi 
un control atent al muncii artiştilor. Nimic nu este lăsat la voia 
întâmplării sau a capriciului pictorului. Totul este concentrat pe 
expresia învățăturii Bisericii. Încă de la primii ei paşi, Biserica 
începe să elaboreze un limbaj artistic ce exprimă acelaşi adevăr 
ca şi cuvântul sacru. Vom vedea mai departe că acest limbaj, ca 
şi expresia teologică a învăţăturii creştine, se va preciza din ce 
în ce mai mult, datorită împrejurărilor istorice ale existenţei ei, 
pentru a deveni instrumentul desăvârşit cel mai exact. 

Frumusețea acestei arte a primelor veacuri creştine ține în 
primul rând de posibilitățile pe care le tăinuieşte; ea nu realizea- 
ză încă toată plinătatea înțelesului ei, dar promite o dezvoltare 
nesfârşită. 

Totuşi, arta catacombelor romane nu trebuie să ne facă să 
uităm că aici avem de-a face doar cu o ramură a artei paleo- 
creştine: ramura greco-romană, care s-a păstrat cel mai bine. 
Atributul caracteristic al artei greco-romane din acea epocă 
este naturalismul ei, adică tendința de a reproduce natura sau 
obiectele vizibile. Exemplele pe care le-am arătat ilustrează cât 
de mult s-a eliberat arta creştină de acest principiu. Cât despre 
tehnica picturii romane, ea era foarte dezvoltată şi perfecționată, 
iar arta creştină a moştenit-o. De aceea arta primelor veacuri 
are acelaşi caracter de prospețime şi de spontaneitate specifice 
artei antice. 

Pe lângă ramura greco-romană a artei creştine, mai erau şi 
altele. Astfel, frescele din secolul al III-lea dintr-o biserică creş- 
tină din Dura Europos au un caracter clar oriental. Trăsăturile 


15 A se vedea de exemplu M. Oschs, La nouvelle querelle des images, 
Paris, 1952, p. 41 sau Th. Klauser, « Die Ausserungen der alten Kirche 
zur Kunst », Gesammelte Arbeiten zur Liturgie-Geschichte, Miinster, 1974, 
pp. 339-337. 

lor esenţiale sunt descrise de către A. Grabar în prezentarea 
pe care i-o face unui templu păgân din acelaşi oraş: „Spaţiu 
restrâns, figuri plate cu conturul apăsat, corpuri isocefale, fără 
volum şi fără greutate; personaje care merg întorcând capul 
către privitori; pe scurt, o artă de expresie, care nu pretinde să 
imite vederea optică, nici să dea iluzia unei realități materiale” ”. 
Aceste trăsături ale artei orientale au fost larg utilizate de către 
creştinism. Alte câteva monumente şi anumite indicații ne permit 
să afirmăm că arta sacră nu era mai puţin dezvoltată în partea 
răsăriteană a Imperiului decât în Apus. În orice caz, atunci când 
Constantinopolul a fost fondat, în 330, arta creştină de la Roma 
şi din Orient avea deja o lungă istorie. 


17 A. Grabar, La Peinture byzantine, Geneva, 1953, p. 38. 


4 


Ana sacră a epocii constantiniene 


|: secolul al IV-lea, odată cu inaugurarea erei constantini- 
ene, începe o nouă perioadă pentru Biserică. Ea iese din 
recluziunea forțată în care s-a aflat până atunci şi îşi deschide 
larg porţile către lumea antică. Afluxul de noi convertiți cere 
locuri de cult mai mari şi un gen nou de predică, mai direct şi 
mai explicit. Simbolurile primelor veacuri, destinate unui număr 
mic de inițiați, care le înțelegeau, le erau mai puţin clare acestor 
noi convertiți. Din acest motiv, în secolele al IV-lea şi al V-lea în 
bisericile mari îşi fac apariţia, sub forma picturii monumentale, 
cicluri istorice reprezentând evenimente din Vechiul şi din Noul 
Testament. Sfântul Constantin a zidit biserici în Palestina chiar 
pe locurile evenimentelor evanghelice. Tot în această epocă sunt 
fixate cele mai multe dintre sărbătorile principale ale Bisericii 
şi compoziţiile lor iconografic, care există şi astăzi în Biserica 
Ortodoxă. În orice caz, în secolul al VI-lea seria lor este completă, 
căci le găsim pe faimoasele ampole! de la Monza (nu departe de 
Milano) şi de la Bobbio. Aceste recipiente de argint împodobite 
cu scene din Evanghelie au fost dăruite pe la anul 600 Theode- 
lindei, regină a lombarzilor (t 625), şi constituie pentru noi un 


1 Este vorba despre nişte mici recipiente de argint, în formă de ploscă, 
cu două feţe rotunde, în care se păstra mir luat de la candelele din locurile 
sfinte şi care se purtau ca nişte amulete. Cele de la Monza se cunosc de 
mult, cele de la Bobbio au fost descoperite în 1920 (n. tr.). 

document foarte prețios. Unii erudiți susțin că scenele evanghe- 
lice gravate aici reproduc mozaicurile din bisericile palestiniene 
construite de către Constantin şi Elena. Alţi savanți sunt mai pru- 
denti: „Este mai rezonabil să spunem, scrie A. Grabar, că mode- 
lele lor mai îndepărtate ne rămân pentru moment necunoscute”?. 
Datând din perioada secolelor al IV-lea şi al VI-lea, aceste 
flacoane au o importanţă considerabilă, căci ele ne oferă repre- 
zentările mai multor sărbători, confirmând prin aceasta vechi- 
mea iconografiei noastre dedicată acestor sărbători. Într-adevăr, 
unele dintre ele ne arată o iconografie deja complet elaborată, 
fiind aceeaşi cu cea folosită astăzi în icoanele ortodoxe. 
Schimbarea care a intervenit în veacul al IV-lea în viața Bi- 
sericii nu a fost doar de ordin exterior: această epocă de triumf 
a fost şi a unor mari ispite şi a unor mari încercări. Lumea care 
intra în Biserică îşi aducea cu ea toată neliniştea, toate îndoielile 
şi neînțelegerile, pe care Biserica trebuia să le împrăştie şi să le 
potolească. Acest contact nou dintre Biserică şi lume se caracte- 
rizează totodată printr-o izbucnire a ereziilor şi printr-un mare 
avânt al vieţii creştine lăuntrice. Dacă până atunci stâlpii Bisericii 
erau mai cu seamă martirii, în prezent sunt Părinții teologi şi 
sfinții asceți. Este epoca marilor sfinți precum Vasile cel Mare, 
Grigorie Teologul, loan Gură de Aur, Grigorie de Nyssa, Antonie 
cel Mare, Macarie Egipteanul, Marcu Ascetul, Isaia Pustnicul şi 
mulți alții. Imperiul devine creştin, lumea se sacralizează puțin 
câte puțin, dar tocmai din această lume pe cale de sacralizare, 
din acest imperiu creştin fug cei care merg în pustiu. Pustiul îi 
atrage nu pentru că ar fi uşor de trăit acolo, nu pentru a scăpa 
de greutățile lumii, ci dimpotrivă, pentru a părăsi bunăstarea 
lumii, onorurile unei societăți care pretindea că nu mai con- 
trazice creştinismul. Spre sfârşitul secolului al IV-lea, întregul 
Egipt era presărat cu mănăstiri în care călugării se numără cu 
miile. Pelerini vin aici de pretutindeni, atât din Asia cât şi din 


2? A. Grabar, Les Ampoules de Terre Sainte, Paris, 1958, p. 49. 

3 Unul dintre aceste flacoane are pe el chiar şapte reprezentări: aceea 
a Bunei-Vestiri, a vizitei Mariei la Elisabeta, a Naşterii lui Hristos, a Bote- 
zului, a Răstignirii, a mironosițelor la mormânt şi a Înălţării la Cer. 

Occident. Experiența Părinților asceți se propagă şi scrierile lor 
se răspândesc în întreaga lume creştină. Începând cu această 
epocă, teologia teoretică şi teologia trăită, adică învățătura Bi- 
sericii şi experienţa vie a pustnicilor devin izvorul care hrăneşte 
arta sacră, care o călăuzeşte şi o inspiră. Această artă se află în 
faţa nevoii, pe de o parte de a transmite adevărurile care sunt 
formulate dogmatic, pe de altă parte, de a împărtăşi experiența 
trăită a acestor adevăruri, experiența duhovnicească a sfinților, 
creştinismul viu în care dogma şi viața sunt una. Toate acestea 
se cer transmise, nu unor grupuri restrânse, ca până acum, ci 
maselor poporului credincios. De aceea Părinții acestei vremi 
atribuie o mare importanţă rolului pedagogic al artei. În veacul al 
IV-lea, epoca de aur a teologiei, un mare număr de autori creştini 
de primă mână se referă în argumentaţia lor la imagini? ca la o 
realitate foarte importantă şi al cărei rol este considerabil. Astfel, 
Sfântul Vasile cel Mare atribuie picturii o putere de convingere 
mai mare decât propriilor lui cuvinte. După ce a rostit o întreagă 
predică în amintirea sfântului martir Varlaam, el încheie zicând 
că nu vrea să vorbească despre acest mare martir prin cuvinte, 
ci că cedează locul unui limbaj mai elevat, „trâmbiţelor mai 
puternice ale învăţătorilor”: „Înălțaţi acum, o, pictori vestiți ai 
marilor isprăvi ale luptătorilor, şi împodobiţi cu culorile artei 
voastre pe cel încununat, descris atât de întunecat de mine! Să 
plec învins de icoana pe care o veți face faptelor sale vitejeşti! 
Să mă bucur astăzi, deşi sunt învins, de o victorie ca aceasta a 
iscusinței voastre! [...] Să-l văd zugrăvit în icoana voastră mai 
strălucitor pe luptător! Să plângă şi acum demonii, loviți de 
faptele vitejeşti zugrăvite de voi ale mucenicului! Să li se arate 
iarăşi lor mâna arsă şi victorioasă! Să fie zugrăvit pe icoană şi 
Hristos, Întâi-stătătorul luptelor”5. 


1 Sfântul Vasile cel Mare, Sfântul Grigorie Teologul (mai ales Omilia a 
doua despre Fiul), Sfântul loan Gură de Aur (Omilia a II-a la Epistola către 
Coloseni), Sfântul Grigorie de Nyssa (Omilia despre Dumnezeirea Fiului şi 
a Sfântului Duh, sau cea despre sfântul martir Teodor), Sfântul Chiril al 
Alexandriei (Omilie către împăratul Teodosie) şi alţii. 

5 Omilia 17, 3, trad. rom. D. Fecioru, PSB vol. 17, p. 523. 

Sfântul Grigorie de Nyssa arată în predica la sărbătoarea 
sfântului Teodor că „pictorul [...}, reprezentând în icoană marile 
fapte ale martirului [...] şi chipul Intâi-stătătorului luptelor, 
Hristos, reprezentând toate acestea în culori cu artă, ne-a istorisit 
în mod limpede, aşa cum vorbeşte o carte, luptele martirului 
[...]. Căci pictura mută vorbeşte pe pereți şi face mult bine”€. 

Dintre autorii occidentali, sfântul Paulin, episcop de Nola 
(născut pe la 353, mort pe la 431), a scris despre imagini într-un 
mod deosebit de amănunțit. El zidise mai multe biserici şi le îm- 
podobise cu imagini sacre pe care le-a descris pe larg în scrisorile 
şi poemele lui. Păstor cu multă experienţă, sfântul Paulin vedea 
că imaginile atrăgeau cu mult mai mult decât cărțile atenția 
creştinilor şi mai cu seamă a neofiților şi a catehumenilor. De 
aceea se străduia să aibă multe imagini sacre în biserici”. 

În secolul al V-lea avem, în acelaşi sens, o indicație foarte 
semnificativă a unuia dintre cei mai mari scriitori ascetici ai 
antichității, sfântul Nil Sinaitul, ucenic al sfântului loan Gură de 
Aur (t 430 sau 450). Un oarecare prefect Olimpiodor, după ce a 
construit o biserică, voia să înfățişeze pe pereții naosului, într-o 
parte uscatul cu scene de vânătoare şi o mulțime de animale, iar 
în cealaltă, marea cu scene de pescuit, preocupat, cum zicea el, de 
plăcerea estetică. Olimpiodor i-a cerut sfatul în această privință 
sfântului Nil. Acesta i-a scris: „Scrisorii tale îi răspund că este 
copilăresc şi pueril să seduci ochiul credincioşilor prin ceea ce 
s-a descris mai sus [...]. Mai bine să acopere mâna pictorului 
cele două laturi ale bisericii cu imagini din Vechiul şi din Noul 
Testament, pentru ca cei care nu cunosc alfabetul şi nu pot să 
citească Scripturile, privind reprezentările pictate, să-şi aducă 
aminte de faptele curajoase ale celor ce L-au slujit pe Dumnezeu 
fără înconjur; astfel, ei vor fi îndemnați să se ia la întrecere cu 
virtuțile în veci neuitate care i-au făcut pe aceşti slujitori ai lui 
Dumnezeu să aleagă cerul în locul pământului şi cele nevăzute 
în locul celor văzute”. 


6 P. G. 46, 737. 
7 Epistola 32, către Sever, P. L. 61, 339. 
8 P, G. 79, 577. 

Astfel Biserica se străduia să conducă toate simţirile omu- 
lui, inclusiv văzul, spre cunoaşterea şi slăvirea lui Dumnezeu. 
Într-adevăr, vederea a avut întotdeauna o mare importanță în 
propovăduirea revelaţiei creştine. „Dintre simțurile noastre 
omeneşti, văzuleste cel care are cea mai mare acuitate (de perce- 
pere) a lucrurilor sensibile”, zice Sfântul Vasile cel Mare?. Ideea 
priorității văzului în acest domeniu se manifestă în chip cât se 
poate de vădit în scrierile patristice (de pildă în cele ale sfinților 
Atanasie cel Mare, Grigorie de Nyssa şi alții). „Contemplarea 
Cuvântului văzut, afirmă un autor contemporan, nu generează 
pasivitate, tocmai pentru că ea este contemplare a Cuvântului, 
şi nu emoție estetică sau contemplare a ideii”. În acea vreme, 
ca şi mai târziu, credința era mărturisită prin arătare: „Spune- 
mi, omule, dacă vreunul dintre păgâni vine la tine şi-ţi zice: 
„Arată-mi credinţa ta, ca să cred şi eu”, ce-i vei arăta? Nu-l vei 
ridica oare de la cele sensibile la cele nevăzute? [...] Du-l într-o 
biserică [...]. Pune-l înaintea sfintelor icoane zugrăvite”!!. Iar 
mult mai târziu în Rusia, sfântul voievod Andrei de Bogolubov 
zicea la fel când îi soseau oaspeţi străini eterodocşi: „Duceţi-i în 
biserică să vadă adevăratul creştinism şi să se boteze”. 

Astfel, dintotdeauna Biserica atribuie imaginii o mare în- 
semnătate. Dar nu valoarea ei artistică sau estetică o apreciază, 
ci, după cum se vede, valoarea ei de propovăduire. Imaginea 
constituie o veritabilă mărturisire a credinţei creştine. Acest ca- 
racter dogmatic este o trăsătură esențială a artei sacre ortodoxe 
din toate epocile. Dar începând din secolul al IV-lea avem deja 
exemple în care Biserica nu doar că predică prin imagine, ci şi 
combate prin ea erezia. În lupta î împotriva ereziilor şi, în general, 
pentru puritatea vieții şi a învăţăturii ei, Biserica a confirmat 
la sinodul de la Laodiceea (aprox. 343), canonul apostolic 85 
despre cărțile sfinte, punând capăt improvizaţiei în cult (ca- 

* Sfântul Vasile cel Mare, Comentariu la Isaia, cap. I, P.G. 30, 132 A. 

1 ]. Ph. Ramseyer, La Parole et l'Image, Neuchâtel, 1963, p. 18. 

1 Impotriva lui Constantin Cabal., par. X, P.G. 94, 2, 325. 

» Culegere completă a Cronicilor ruseşti, în limba rusă, p. 591. Citată 


mai ales de N. N. Voronin, Arhitectura din Nord-Estul Rusiei, t. |, Moscova, 
1961, p. 228 (în ruseşte). 

noanele 59 şi 60), prin care pătrundeau erori în liturghie. Este 
deci de înțeles că ea a devenit mai exigentă şi în privinţa artei. 
Erorilor şi ereziilor ea le răspundea acum nu doar prin experi- 
enţa sfinților, ci şi prin cult şi prin imagine. In cadrul acesteia, 
fie anumite detalii, fie ansambluri sau cicluri întregi de picturi 
murale sau de mozaicuri opun ereziilor învățătura sănătoasă a 
Bisericii. De pildă, împotriva lui Arie, care vedea în Hristos nu 
un Dumnezeu, ci o creatură (învățătură condamnată de către 
Întâiul Sinod Ecumenic din 325), se pun de o parte şi de alta 
a chipului lui Hristos literele alfa şi omega (A - Q), aluzie la 
cuvintele din Apocalipsă: „Eu sunt Alfa şi Omega, cel dintâi şi 
cel de pe urmă, începutul şi sfârşitul” (22, 13), pentru a sublinia 
mai bine dumnezeirea Fiului omului, de o fiinţă cu Dumnezeu 
Tatăl, după dogma Sinodului de la Niceea”. În 431 Sinodul de 
la Efes a condamnat erezia lui Nestorie, care nu admitea unirea 
ipostatică în Hristos a firii dumnezeieşti cu cea omenească şi care 
nega, în consecință, maternitatea divină a Fecioarei, numind-o 
Mama lui lisus sau Mama lui Hristos. Sinodul a proclamat ma- 
ternitatea divină a Fecioarei, atribuindu-i în mod solemn nu- 
mele de Maică a lui Dumnezeu (Theotokos). Îndată după aceea 
s-au înmulțit reprezentările ei deosebit de solemne, tronând cu 
Pruncul dumnezeiesc pe genunchi şi cu îngerii alături!*. 

Biserica din Constantinopol este cea căreia i-a revenit rolul 
de a elabora formele cele mai adecvate ale artei sacre, limbajul 
pictural cel mai precis. Situaţia geografică a noii capitale era 
deosebit de propice pentru că, aflată în punctul de joncțiune al 
Europei cu Asia, ea era ca o punte între ele şi primea, şi de la 
una şi de la cealaltă, o bogată moştenire. În domeniul artei, ea a 
primit de-a gata o iconografie elaborată, îmbrățişând Vechiul şi 
Noul Testament, o tehnică perfecționată a frescei, a mozaicului 
şi a encausticii, o bogată ornamentație, culori rafinate, un sistem 
dezvoltat de decorații monumentale”. 


8 L. Brehier, L'Art chrétien, Paris, 1928, p. 67. 

“V, N. Lazarev, Istoria picturii bizantine, Moscova, 1947, p. 51 (în rusește). 

15 Descoperirile arheologice din ultima vreme arată că, încă de la în- 
ceputul existenţei lui, Constantinopolul era un centru de cultură artistică 

Pentru a-şi elabora limbajul, Biserica se folosea, cum am vă- 
zut, de forme, de simboluri şi chiar de mituri antice, adică de 
mijloace de expresie păgâne. Dar Biserica nu întrebuințează 
pur şi simplu ceea ce împrumută: ea purifică şi adaptează. Din 
lumea care îl înconjoară, creştinismul absoarbe tot ceea ce îi 
poate sluji ca mijloc de expresie. Astfel, Părinţii Bisericii au fo- 
losit, spre câştigul teologiei, tot aparatul filozofiei antice. La fel 
arta creştină moşteneşte cele mai bune tradiţii ale antichităţii. Ea 
absoarbe elemente ale artei greceşti, egiptene, siriene, romane 
şi altele, sacralizează toată această complexă moştenire, o face 
să slujească plenitudinii expresiei sale şi o transformă conform 
exigenţelor învățăturii creştine!'$. Creştinismul alege din lumea 
păgână tot ceea ce este al său, „creştin înainte de Hristos”, cum 
sespune, toate frânturile de adevăr care sunt împrăştiate acolo, 
le amestecă şi le face să intre în plinătatea revelației. 

Numele însuşi al Bisericii (Ecclesia) însemnă, spun Părinţii, 
că ea îi convoacă şi îi reuneşte pe toți oamenii în comuniunea 
cu Dumnezeu. Oamenii care sunt astfel chemați din lume în 
Biserică îşi aduc cu ei cultura, trăsăturile naționale caracteristice, 
facultăţile creatoare. Din tot acest aport, Biserica alege ceea ce 
este mai curat, mai adevărat, mai expresiv, şi îşi făureşte astfel 
limbajul sacru. Primii creştini aveau o rugăciune euharistică 


foarte important (vezi D. Talbot Rice, Les Mosaiques du grand palais des 
empereurs byzantins ă Constantinople, în „Revue des Arts”, Paris, 1955, nr. 
3, p. 166). 

15 Originile artei creştine sunt de o asemenea complexitate încât nu-i 
putem niciodată deriva formele de la un singur element, în ciuda înrudi- 
rilor exterioare. De pildă, icoana este ataşată uneori portretului funerar 
egiptean, din cauza asemănării lor evidente. Ca şi icoana, acest portret 
surprinde faţa cu trăsăturile ei caracteristice. Dar acest portret nu merge 
dincolo de viața pământească. Este un fel de conservare, care aminteşte 
de murmificarea egipteană. Scopul lui este să îl reprezinte pe om aşa cum 
a fost, ca şi cum ar continua să trăiască, şi să păstreze pentru eternitate 
această imagine a vieții pământeşti. Într-o icoană, dimpotrivă, faţa este 
transfigurată, iar această transfigurare ne descoperă o lume diferită, o ple- 
nitudine incomparabilă cu viața omului căzut. Portretul funerar egiptean 
încearcă să prelungească indefinit această viață pământească, icoana, să 
o îndumnezeiască. 

foarte semnificativă pentru acest proces: „Precum această pâine, 
odinioară împrăştiată în multe spice pe dealuri, a devenit acum 
una, tot aşa Biserica Ta să fie adunată de la marginile pământului 
în Împărăţia Ta”. Acest proces nu are ca origine influența exer- 
citată de lumea păgână asupra Bisericii, ci, din contră, el derivă 
din prelucrarea de către Biserică a unor elemente din lumea pă- 
gână apte să fie încreştinate; nu este vorba despre o pătrundere 
de obiceiuri păgâne în creştinism, ci despre sacralizarea lor. În 
domeniul artei, s-a întâmplat nu o păgânizare a artei creştine, 
şi prin aceasta a creştinismului însuşi, cum se crede adesea, ci 
dimpotrivă, încreştinarea artei păgâne. 

Se consideră că în această epocă de formare a artei sacre 
existau două curente artistice esenţiale cu rol preponderent. 
Pe de o parte arta elenistică, reprezentând spiritul grec în arta 
creştină, pe de altă parte, arta creştină de la Ierusalim şi din 
ținuturile siriene. Utilizarea acestor două curente, între care 
contrastul era mare, ilustrează bine procesul de selecție prin care 
Biserica îşi elabora formele cele mai adecvate ale artei. Curentul 
elenistic era cel al oraşelor greceşti, îndeosebi al Alexandriei. El 
moştenise frumuseţea antică, cu armonia, cu măsura, ritmul, 
grația şi eleganța ei. Pe de altă parte, arta de la Ierusalim şi arta 
siriană reprezentau realismul istoric, uneori cam naturalist şi 
brutal (a se vedea de exemplu Evangheliarul Rabula). Biserica 
a luat de la fiecare din aceste forme de artă ceea ce avea ea de- 
săvârşit şi autentic. Ea respinge astfel naturalismul pe alocuri 
grosier al artei siriene, dar îi păstrează iconografia veridică, cu 
credincioşie conservată în chiar locurile în care s-a derulat istoria 
evanghelică. Din arta elenistică Biserica respinge o iconografie 
uşor idealistă, dar păstrează frumusețea armonioasă, simțul 
ritmului, anumite elemente artistice, ca de exemplu aşa-numita 
perspectivă „inversată”. Pentru i imaginea lui Hristos, Biserica 
respinge iconografia elenistică ce ÎI reprezenta pe Domnul sub 
trăsăturile unui zeu tânăr, de tip Apollo, imberb şi elegant; ea 
adoptă iconografia palestiniană a bărbatului cu barba închisă la 
culoare, cu părul lung, imagine realistă, portretistică şi maies- 
tuoasă în acelaşi timp. La fel în cazul Fecioarei: arta elenistică 

îi dăduse tunica, coafura, alteori şi cerceii marilor doamne din 
Alexandria şi din Roma. Arta de la Ierusalim a înveşmântat-o 
în vălul lung al femeilor siriene, în mantia care ascundea părul 
ce cădea până la genunchi. Biserica adoptă de asemenea în arta 
ei liturgică ornamentul ritmat şi adesea simetric al orientului, 
ca şi alte elemente din culturi diverse, care convergeau toate 
la Constantinopol. Cu aceste elemente de o extremă varietate, 
Biserica din Constantinopol creează o formă de artă care, încă 
din vremea lui Iustinian (sec. al VI-lea), reprezintă un limbaj 
pictural bine format. 

Preluarea de către Biserică a acestor elemente diverse, inte- 
grarea lor în plinătatea revelaţiei, pătrunde în toate aspectele ac- 
tivității umane, inclusiv în creația artistică, fie ea creație literară 
sau artă figurativă. Această creaţie este sfințită prin participarea 
ei la realizarea Împărăției lui Dumnezeu, pe care Biserica o îm- 
plineşte în lume. Căci sensul final al existenţei lumii constă în 
realizarea Împărăției lui Dumnezeu. Şi invers, rațiunea de a fi 
a Bisericii în lume este de a o face să participe la plenitudinea 
revelației. Astfel, această alegere şi această punere împreună, 
care au început încă din primele veacuri ale creştinismului, 
constituie o lucrare normală şi permanentă a Bisericii: acest 
proces nu se mărgineşte la una sau alta dintre epocile istorice. În 
acțiunea ei de construire şi de sinteză, Biserica va continua până 
la sfârşitul veacurilor să ia din afară orice realitate autentică, fie 
ea şi incompletă sau insuficientă, pentru a o integra şi a o face 
să participe la viața ei divină. 

Aceasta nu însemnă că Biserica suprimă caracterul specific 
al elementelor pe care le adoptă. Ea nu exclude nimic din ceea 
ce este propriu naturii create de către Dumnezeu, nicio trăsă- 
tură omenească, niciun indiciu al timpului şi al locului, niciun 
caracter național sau personal. Ea sfințește toată diversitatea 
universului, revelându-i adevăratul lui sens, orientându- -lspre 
adevăratul lui ţel, realizarea Împărăției lui Dumnezeu. La fel, 
aceste particularităţi nu distrug unitatea Bisericii, ci îi oferă noi 
forme de expresie. In felul acesta, bogăția Bisericii se realizează 
în unitatea ei, tot aşa cum unitatea se realizează în diversitatea 

expresiilor ei. Aşa se afirmă, în ansamblu şi în fiecare detaliu, 
catolicitatea Bisericii. În domeniulartei, ca şi în celelalte domenii, 
această catolicitate nu implică uniformitate, ci traducerea ade- 
vărului unic în forme multiple, proprii fiecărui popor, fiecărei 
epoci, fiecărui om. 

Arta care se elabora astfel era o manifestare a vieţii noi aduse 
de către creştinism, o viață care nu mai era supusă Legii vechi. 
După apologetul creştin care i-a scris lui Diognet, creştinii tră- 
iau în trup, dar nu după trup”. Aceste cuvinte exprimă princi- 
piul însuşi al vieţii creştine, folosind aproape aceiaşi termeni ca 
sfântul Pavel în Epistola către Romani: „Drept aceea, fraţilor, nu 
suntem datori trupului, ca să trăim după trup” (8, 12). Dar lumea 
care înconjura Biserica trăia tocmai după trup, adică urmând un 
principiu întru totul opus mântuirii creştine. Acest principiu al 
trupului triumfător a fost exprimat cu o mare perfecțiune prin 
arta păgână, acea artă antică a cărei frumuseţe şi-a păstrat până 
în zilele noastre farmecul ei atrăgător. Arta creştină trebuia deci, 
în chip firesc, să exprime un principiu de viață specific creştin şi 
să îl opună principiului şi genului de viață păgân. Sensul însuşi 
al creştinismului o cerea. 

Arta oficială a Imperiului Roman era o artă de stat care tre- 
buia să-i educe pe cetățeni într-un anumit sens. Dar această artă 
a Imperiului Roman era o artă demonică. Statul era păgân şi 
fiecare act oficial era în acelaşi timp un act ritual, o mărturisire a 
păgânismului. Când Imperiul Roman a devenit creştin, statul a 
fost depăgânizat, iar arta lui oficială a încetat să mai fie idolatră. 
Totuşi, a rămas o artă cu program, o artă educativă. Romană 
sau bizantină, această artă era foarte diferită de arta profană aşa 
cum o înțelegem noi astăzi. 

Viaţa aşa cum este, sau mai degrabă aşa cum o vede artistul, 
nu era deloc reprezentată. Cu atât mai puțin am putea numi 
această artă o „artă liberă” sau „artă pentru artă”. Ea nu era 
arbitrară; era o artă pedagogică, exprimând idealurile civice 


17 Epistola către Diognet, cap. VI, trad. rom. D. Fecioru, PSB vol 1, Edit. 
Institutului Biblic, Bucureşti, 1979, p. 341. 

şi educându-i pe cetățeni într-un sens bine definiti. În acest 
scop, arta despre care vorbim nu se limita la a reprezenta anu- 
mite subiecte; ea o făcea într-un anumit fel, foarte limpede şi 
concis, gândit pentru a reda temele propuse cât mai accesibil 
cu putință şi cât mai rapid asimilabile pentru privitor. Fiecare 
din aceste subiecte avea propria lui destinaţie, „funcția” lui, ca 
să spunem aşa”. 

Pentru Biserică, în domeniul ei propriu, domeniul spiritual, 
era nevoie de o artă care să educe poporul creştin în acelaşi 
sens în care o făcea liturghia, care să îi transmită învățătura 
dogmatică şi care să îl sfințească prin prezenţa harului Sfântului 
Duh. Într-un cuvânt, era nevoie de o artă care să oglindească 
pe pământ Împărăţia lui Dumnezeu şi care să-i însoțească pe 
credincioşi în toată viața lor în lume. Trebuia o imagine care să 
ducă în lume aceeaşi propovăduire precum cea a cuvântului şi 
a prezenței reale a sfințeniei. Acest limbaj pictural era constituit 
în trăsăturile lui esenţiale încă din secolul al VI-lea. Este înce- 
putul artei numite impropriu mai târziu „artă bizantină” sau 
„stil bizantin”, termen care va fi apoi extins în mod arbitrar la 
arta tuturor popoarelor ortodoxe. 


1 De altfel, în acest scop a recurs deseori în reprezentările ei la elemente 
creştine. Astfel, pentru a arăta că puterea imperială era dată de Dumnezeu, 
împăratul şi împărăteasa se reprezentau încoronați de către Hristos. 

19 Astfel, portretul împăratului prezentat de către un funcționar al 
statului însemna că acest funcționar acţiona în numele şi prin puterea 
împăratului; imaginea unui împărat călcând în picioare un duşman barbar 
semnifica invincibilitatea Imperiului etc. 


5 


Cinodul Quinicext şi învăţătura lui despre 
imaginea cacră 


tocmai ca şi imaginea, învățătura Bisericii referitoare la 
arta sa nu este nici ea un fel de apendice la creştinism, 
adăugat mai târziu; ea decurge din învățătura despre mântuire 
a Bisericii. Doctrina imaginii nu s-a juxtapus viziunii creştine 
despre lume la un moment dat, ci s-a înrădăcinat dintotdeauna 
în inima acesteia. Încă de la început, ea exista pe deplin, implicit. 
Ca şi în cazul celorlalte aspecte ale învăţăturii ei, Biserica a ajuns 
de-a lungul istoriei sale să expliciteze învățătura despre arta sa 
ca răspuns la nesocotirea acesteia şi la atacurile împotriva ei. 
S-a întâmplat ca şi în cazul dogmei referitoare la cele două firi 
ale lui Hristos, de exemplu, firea divină şi firea umană. Acest 
adevăr a fost mai degrabă trăit de către primii creştini decât 
formulat explicit. Iar expresia lui riguroasă nu a fost definită de 
către Biserică decât ca răspuns la exigenţele istoriei ei, pentru 
a respinge erezii şi greşeli. La fel stau lucrurile şi cu învățătu- 
ra despre icoană. Sinodul Quinisext marchează momentul în 
care Biserica a formulat pentru prima oară principiul de bază 
care priveşte conținutul şi caracterul însuşi al artei sacre. Ea o 
făcea ca răspuns la o nevoie practică. Canoanele acestui Sinod 
nu sunt „o concesie a Bisericii față de cerințele credincioşilor”, 
cum gândeşte ştiinţa modernă. Cu atât mai puţin el nu se măr- 

gineşte la un subiect anume!. Ci, aşa cum vom vedea, atitudinea 
Sfinților Părinți din epocile precedente față de arta sacră, adică 
tradiția însăşi a Bisericii, este cea care primeşte aici o expresie 
sinodală. 

Sinodul Quinisext s-a deschis la 1 septembrie 692. Se nu- 
meşte „Quinisext” pentru că el completează cele două sinoade 
ecumenice care îl precedă: cel de-al Cincilea, din anul 553, şi cel 
de-al Şaselea din anul 681, amândouă ținute la Constantinopol. 
La fel ca şi cel de-al şaselea Sinod Ecumenic, Sinodul Quinisext 
s-a ținut în sala cupolei (în Trullo) din palatul imperial, de unde 
numele lui de „Sinodul in Trullo”. Sinoadele precedente, care 
au condamnat monofizismul şi monotelismul, nu s-au ocupat 
decât de chestiuni dogmatice. O serie întreagă de chestiuni dis- 
ciplinare îşi aşteptau soluţia; în acest scop s-a convocat Sinodul 
Quinisext. El este deci socotit de către Biserica Ortodoxă ca fiind 
complementar celor două sinoade precedente. Problemele pe 
care le-a examinat priveau diverse aspecte ale vieții eclesiale 
care necesitau o reglementare. Printre acestea se număra şi arta 
sacră. „Grâului copt al adevărului li s-au adăugat câteva resturi 
ale imaturității păgâne şi iudaice”. Sunt cuvinte dintr-o scrisoare 
pe care Părinții Sinodului i-au scris-o împăratului Iustinian al 
II-lea şi care privesc în mod nemijlocit subiectul nostru. 

Trei canoane ale Sinodului Quinisext au legătură cu arta 
sacră. Canonul 73 se referă la imaginea crucii: „Intrucât crucea 
de viață dătătoare ne-a adus mântuirea, se cuvine să ne sârgu- 
im în tot chipul să mărturisim cinstirea datorată celei prin care 
am fost izbăviți de căderea cea de demult. De aceea, arătându-i 
cinstirea noastră în gândire, prin cuvânt şi în sentiment, porun- 
cim să se şteargă cu desăvârşire imaginile crucii făcute de unii 
pe pământ, pentru ca acest semn al biruinței noastre să nu fie 
călcat în picioare de către oameni. Poruncim să fie opriți de la 
împărtăşanie cei care de acum încolo vor zugrăvi pe pământ 
reprezentarea crucii”?. Această simplă prescripţie cere atitudinea 
cuvenită față de cruce, acest stindard al creştinismului: nu se 


1 Vezi A. Grabar, L'Iconoclasme byzantin, Paris, 1957, p. 79. 
? Rhalli şi Potli, Syntagma d' Athenes, t. II, 1852, p. 474. 

cade să trasezi imaginea sfintei cruci pe pământ, unde ar risca 
să fie călcată în picioare de trecători. 

Canonul 82 este cel care ne interesează cel mai mult. El are o 
importanță capitală pentru că ne arată conținutul imaginii sacre 
aşa cum îl înțelege Biserica. Canonul precizează în ce sens s-a 
dezvoltat imaginea creştină: 

„În anumite picturi (graphias) regăsim mielul arătat cu de- 
getul Înaintemergătorului; acest miel a fost pus acolo ca tip al 
harului, făcându-l văzut dinainte pentru noi, prin lege, pe adevă- 
ratul Miel, Hristos Dumnezeul nostru. Cinstind de bună seamă 
figurile (typous) şi umbrele, ca pe nişte simboluri ale adevărului 
şi schițe date nouă în vederea Bisericii, preferăm (protimomen) 
harul şi adevărul, primind acest adevăr ca pe plinirea legii. Ho- 
tărâm deci ca de acum încolo această plinire să fie însemnată în 
ochii tuturor în picturi, să fie înălțat în locul mielului cel vechi, în 
icoane, după înfăţişarea lui omenească (anthropinon charactera), 
Cel ce a ridicat păcatul din lume, Hristos Dumnezeul nostru. 
Prin aceasta [...] suntem îndemnați să ne reamintim de locuirea 
(politeias) Lui în trup, de patima Lui, de moartea cea mântuitoare 
şi izbăvirea (apolytroseos) care a izvorât din ea lumii”?. 

Prima frază a acestui canon precizează situaţia de atunci. 
Ea vorbeşte despre Înainte-Mergătorul reprezentat sub forma 
lui omenească şi arătându-L cu degetul pe Hristos reprezentat 
sub formă de miel. Imaginea realistă a lui Hristos exista încă 
de la început şi această imagine veridică este cea care constituia 
mărturia reală a Întrupării Lui. Pe de altă parte, existau mari 
cicluri care înfățişau subiecte din Vechiul şi din Noul Testament, 
îndeosebi o mare parte dintre sărbătorile noastre principale, 
unde Hristos era reprezentat în aspectul lui uman. Şi totuşi 
mai existau încă, la sfârşitul secolului al VII-lea, reprezentări 
simbolice, înlocuind chipul omenesc al lui Hristos. Era un ata- 
şament prelungit față de prefigurările biblice, şi mai ales față de 
imaginea mielului, care era răspândită mai cu seamă în Apus. 

3 Ibidem, p. 492. 


t „Nu cunoaştem nici măcar o singură reprezentare de origine bizan- 
tină a unui miel arătat cu degetul de către Inainte-Mergătorul”, scrie N. 

Credincioşii trebuiau aşadar îndrumați spre calea adoptată de 
către Biserică şi tocmai acest lucru îl face canonul 82 al Sinodului 
Quinisext. 

Simbolul vetero-testamentar al mielului a jucat un rol însem- 
nat în arta primelor veacuri creştine. În Vechiul Testament jertfa 
pascală a mielului constituia centrul vieții cultuale, aşa cum în 
Noul Testament jertfa euharistică este centrul vieții Bisericii, 
iar Paştile — Sărbătoarea Învierii — centrul anului liturgic. Mie- 
lul neprihănit al lui Israel este prin excelenţă prefigurarea lui 
Hristos. În primele veacuri, în care imaginea directă a Domnului 
era adesea şi în chip necesar ascunsă, imaginea mielului a fost 
foarte răspândită. La fel ca peştele, el ÎI întruchipa nu numai pe 
Hristos, ci şi pe cel ce ÎL imita şi ÎI urma, adică pe creştin. 

Imaginea despre care vorbeşte Sinodului Quinisext, Hristos 
sub chipul mielului arătat cu degetul de către Înainte-Mergăto- 
rul, era o imagine foarte bogată şi foarte importantă din punct 
de vedere dogmatic şi liturgic. Ea se întemeiază pe pasajul bine 
cunoscut din Evanghelia după loan (cap. 1). Evanghelistul transmi- 
te mărturia sfântului loan Botezătorul despre venirea iminentă 
a Mântuitorului. Preoţilor şi leviţilor veniţi să-l întrebe dacă nu 
este Ilie sau Prorocul, sfântul Ioan Botezătorul, care era chiar 
ultimul dintre prorocii vetero-testamentari, le răspunde că el este 
Înainte-Mergătorul celui care vine îndată după el. Iar a doua zi 
Hristos apare înaintea poporului, mergând să-i ceară sfântului 
Ioan botezul. Înainte-Mergătorul Îl arată cu degetul zicând: 
„lată Mielul lui Dumnezeu, Cel ce ridică păcatul lumii” (loan 
1, 29). Imaginea, cum vedem, traduce literalmente pentru ochi 
aceste cuvinte şi le fixează astfel în memorie. Canonul 82, care 
interzice acest simbol, se inspiră din acelaşi pasaj al Evangheliei 
după loan. Atâta doar că ia acest text nu izolat, nici în înțelesul 
lui literal, ci în contextul care îl precedă, punând accentul nu 
pe cuvintele spuse de sfântul Ioan Botezătorul, ci pe Cel pe care 
Ioan îl desemna. Într-adevăr, descrierea apariţiei lui Hristos este 
precedată în Evanghelie de un întreg prolog care pregăteşte des- 


Pokrovsky, Monuments de l'iconographie et de l'art chrétiens, S. Petersburg, 
1900, p. 29 (în ruseşte). 

coperirea Domnului: „Cuvântul S-a făcut trup şi am văzut slava 
Lui, slavă ca a Unuia-Născut din Tatăl, plin de har şi de adevăr 
[...]. Şi din plinătatea Lui noi toți am luat har peste har. Pentru 
că Legea prin Moise s-a dat, iar harul şi adevărul au venit prin 
lisus Hristos” (14, 16-17). Or, de vreme ce adevărul este cel care 
a venit prin lisus Hristos, nu este vorba despre traducerea unui 
cuvânt în imagini, ci despre înfăţişarea acestui adevăr, despre 
împlinirea cuvântului. Într-adevăr, vorbind despre Mielul care 
poartă păcatele lumii, nu un miel arăta sfântul loan Botezătorul 
cu degetul, ci pe Iisus Hristos, Fiul lui Dumnezeu făcut Om şi 
venit în lume pentru a împlini Legea şi a se dărui El Însuşi ca 
jertfă, El Care fusese prefigurat de către mielul vetero-testamen- 
tar. Această împlinire, această realitate, acest adevăr trebuiau 
arătate ochilor tuturor. Adevărul trebuia astfel revelat nu doar 
prin cuvânt, ci şi prin imagine, el trebuia să fie arătat. De aici 
refuzul absolut al oricărei abstracțiuni, al oricărei concepții me- 
tafizice a religiei. Adevărul are o imagine. Căci el nu este o idee 
sau o formulă abstractă, el este concret şi viu, el este o persoană, 
Persoana „răstignită în zilele lui Ponţiu Pilat”. Când Pilat i-a pus 
lui Hristos întrebarea: „Ce este adevărul?” (Ioan 18, 38), Hristos 
nu a răspuns altfel decât stând, în linişte, în fața lui. Pilat nu a 
mai aşteptat răspunsul şi a ieşit, ştiind că se puteau da întrebării 
o mulțime de răspunsuri, dintre care niciunul nu ar fi valabil. 
Căci numai Biserica posedă răspunsul la întrebarea lui Pilat: în 
cercul apostolic, Hristos le-a spus ucenicilor: „Eu sunt calea, ade- 
vărul şi viața” (loan 14, 6). Adevărul răspunde nu la întrebarea 
ce este, ci la întrebarea cine este adevărul. El este o Persoană şi 
are un chip. De aceea Biserica nu doar vorbeşte despre adevăr, 
ci şi arată adevărul: chipul lui lisus Hristos. 

Părinţii Sinodului continuă: „Cinstind de bună seamă figurile 
şi umbrele, ca pe nişte simboluri ale adevărului şi schițe date 
nouă în vederea Bisericii, preferăm harul şi adevărul, primind 
acest adevăr ca pe plinirea Legii”. Sinodul Quinisext vorbeşte 
deci despre subiectele simbolice ca despre o etapă deja depăşită 
din viaţa Bisericii. Dacă la început nu este vorba decât despre 
un singur subiect simbolic, mielul, aici, dimpotrivă, Sinodul 

menționează în general „figurile şi umbrele”, văzând fără în- 
doială în miel nu numai un simbol printre celelalte, ci simbolul 
principal, a cărui dezvăluire trebuie să o aducă cu sine pe cea 
a tuturor celorlalte subiecte simbolice. 

Sinodul porunceşte înlocuirea simbolurilor din Vechiul Testa- 
ment şi din primele veacuri creştine cu reprezentarea nemijlocită 
a ceea ce prefigurau ele şi invită la dezvăluirea sensului lor. Prin 
Întrupare, imaginea conținută în simbolurile vetero-testamen- 
tare devine realitate. De vreme ce Cuvântul s-a făcut trup şi s-a 
sălăşluit printre noi, imaginea trebuie să arate direct ceea ce a 
devenit accesibil vederii, reprezentării, descrierii. 

Astfel, simbolurile antice sunt suprimate, pentru că acum 
există imaginea directă şi, în raport cu aceasta, simbolurile re- 
prezintă manifestări întârziate ale „imaturității iudaice”. Cât 
timp grâul nu era copt încă, existenţa lor era justificată, chiar 
indispensabilă, căci ele contribuiau la pârguirea lui. Dar în „grâ- 
ul copt al adevărului” rolul lor a încetat să fie constructiv. El a 
devenit chiar negativ, pentru că simbolurile diminuau importan- 
ţa capitală a imaginii directe şi rolul ei. Din clipa în care putem 
înlocui imaginea directă cu un simbol, aceastăimagine încetează 
să aibă importanța absolută pe care trebuie să o aibă. 

După ce a prescris imaginea directă, canonul 82 formulează 
fundamentul dogmatic al acestei imagini şi tocmai în aceasta 
constă valoarea lui esenţială: este pentru prima dată când o 
decizie sinodală afirmă legătura icoanei cu dogma întrupării, 
cu „viața lui Hristos în trup”. Această primă exprimare a fun- 
damentului hristologic al icoanei va fi mult folosită, dezvoltată 
şi precizată mai târziu de către apărătorii icoanelor în timpul 
perioadei iconoclaste. 

Dar canonul 82 nu se limitează la a suprima simbolurile şi 
la a formula principiul dogmatic care stă la temelia imaginii 
directe: el indică, deşi indirect, ceea ce trebuie să fie această 
imagine: icoana ne arată chipul Dumnezeului întrupat, lisus 
Hristos, care a trăit într-o epocă determinată. Dar dacă ne li- 
mităm la a-L reprezenta pe Domnul nostru doar ca pe un om 
obişnuit, în maniera unui portret profan, o atare reprezentare 

nu ne va aminti decât viața, suferințele şi moartea Lui. Totuşi, 
conținutul imaginii sacre nu se poate mărgini la atât, pentru că 
Cel reprezentat se distinge de ceilalți oameni. El nu este doar un 
om, El este Dumnezeu-Omul. O imagine obişnuită, deşi poate 
să ne aducă aminte de viața Lui, nu poate să ne indice slava Lui, 
„înălțarea lui Dumnezeu Cuvântul”, după expresia Părinților 
Sinodului. Prin urmare, reprezentarea doar a faptuluiistoric nu 
este de ajuns pentru ca o imagine să fie o icoană. Prin mijloace 
accesibile artei figurative, imaginea trebuie să ne arate că Cel 
reprezentat este „Mielul care ridică păcatele lumii, Hristos Dum- 
nezeul nostru”. Dacă trăsăturile istorice ale lui lisus, portretul 
Lui, sunt o mărturie a venirii în trup, a kenozei lui Dumnezeu, 
modul de a-L reprezenta pe „Fiul omului” trebuie să reflecte 
slava lui Dumnezeu. Altfel spus, kenoza lui Dumnezeu Cuvân- 
tul trebuie să fie arătată într-un asemenea fel încât privind-o să 
contemplăm slava Lui divină, chipul omenesc al lui Dumnezeu 
Cuvântul şi prin aceasta să percepem caracterul mântuitor al 
morții Lui şi „izbăvirea care a izvorât lumii”. 

Ultima parte a canonului 82 indică în ce constă simbolismul 
artei sacre: el trebuie să stea nu în subiectul iconografic, în ceea ce 
este reprezentat, ci în cum este reprezentat, în mijloacele repre- 
zentării. Astfel, învățătura Bisericii se exprimă nu doar prin su- 
biectul imaginii, ci şi prin modul în care acel subiect este tratat. În 
domeniul artei figurative, Biserica elaborează un limbaj pictural 
ce corespunde experienţei ei şi cunoaşterii pe care o are despre 
revelația divină. Ea ne pune prin aceasta în contact personal cu 
această revelație. Toate posibilitățile figurative ale artei converg 
spre acelaşi scop: să transmită cu fidelitate o imagine concretă, 
veridică, o realitate istorică şi, prin această imagine istorică, să 
reveleze o altă realitate, o realitate spirituală şi eshatologică. 

Astfel, pe de o parteSinodul Quinisext cere oimagine directă 
şi renunță la semnele care nu Îl reprezintă pe lisus Hristos în 
umanitatea Lui concretă. Aceasta pentru că este cu neputinţă 
să respingi o erezie hristologică prin imaginea unui peşte sau a 
unui miel. Sfântul Gherman, patriarh de Constantinopol, îi va 
scrie câțiva ani mai târziu episcopului iconoclast Toma: „Zugră- 

virea imaginii Domnului în icoane sub înfăţişarea Lui omenească 
slujeşte la înfruntarea ereticilor care pretind că El nu S-a făcut 
Om decât în mod părelnic şi nu în realitate”*. 

Pe de altă parte, canonul 82 exprimă pentru prima oară în- 
vățătura Bisericii despre icoană şi indică în acelaşi timp posibi- 
litatea de a reda prin mijloacele artei, cu ajutorul unui oarecare 
simbolism, oglindirea slavei dumnezeieşti. El subliniază toată 
importanţa realității istorice, recunoscând imaginea realistă, dar 
reprezentată într-un anume fel, cu ajutorul unui limbaj simbolic 
ce revelează realitatea spirituală, care singur poate să transmită 
învățătura ortodoxă. Ea socoteşte că simbolurile, „figurile şi 
umbrele” nu exprimă plinătatea harului, deşi sunt demne de 
respect şi au putut corespunde nevoilor unei epoci anume. Aşa- 
dar, simbolul iconografic nu este exclus. El trece doar în planul 
secund. Noi păstrăm încă anumite simboluri de acest fel, între 
altele cele trei stele de pe veşmântul Fecioarei, pentru a indica 
fecioria ei înainte, în timpul şi după Naştere, sau mâna coborând 
din cer pentru a desemna prezența divină. Dar acest simbolism 
iconografic este pus la locul lui, care este unul secundar, şi nu 
înlocuieşte imaginea personală şi directă. 

Canonul 82 indică astfel ceea ce noi numim canon icono- 
grafic, adică un anumit criteriu al calităţii liturgice a imaginii, 
aşa cum canonul în domeniul cuvântului stabileşte calitatea 
liturgică a unui text. Canonul iconografic este un principiu care 
ne permite să judecăm dacă imaginea este o icoană sau nu. El 
stabileşte conformitatea icoanei cu sfânta Scriptură şi defineş- 
te în ce constă această conformitate, anume în autenticitatea 
transmiterii revelaţiei divine în realitatea istorică prin mijloa- 
cirea realismului simbolic care reflectă realmente Împărăţia lui 
Dumnezeu. 

În vreme ce canonul 82 este îndreptat îndeosebi împotriva 
„imaturității iudaice”, abolind „figurile şi umbrele” Vechiului 
Testament, canonul 100 al Sinodului Quinisext este îndreptat îm- 
potriva „imaturității păgâne”. Textul lui este următorul: „Ochii 


5P. G. 98, 173 B. 

tăi să privească drept înainte. Păzeşte-ţi inima mai mult decât 
orice, zice Înţelepciunea (Pilde 4, 23, 25). Căci senzațiile trupeşti 
cu uşurinţă se strecoară în suflet. Hotărâm deci ca picturile în- 
şelătoare expuse privirilor şi care corup mintea (nous) stârnind 
plăceri ruşinoase — că sunt tablouri sau orice altceva asemănător 
- să nu fie cu niciun chip reprezentate, iar dacă cineva încearcă 
să o facă, să fie excomunicat” (aphorizesthouf. 

Este greu de bănuit că reprezentări „stârnind plăceri ruşi- 
noase” vor fi fost folosite în Biserici. Dar în epoca Sinodului 
Quinisext existau încă, în paralel cu sărbătorile liturgice, săr- 
bători păgâne, pe care Sinodul le-a interzis prin canonul 62, 
în primul rând Brumalia, solemnitate în onoarea lui Bacchus, 
dansuri în onoarea zeilor antici etc. Aceste sărbători păgâne 
erau, fireşte, reflectate în artă, deseori sub forma grosolană a 
unor imagini impudice. Desigur, Biserica a găsit necesar să-i 
ferească pe membrii ei de influența corupătoare a unor astfel 
de reprezentări, cu atât mai mult cu cât anumite elemente din 
această artă pătrundeau în arta sacră şi întunecau conținutul ei 
creştin. Canonul 100 arată că Biserica cere de la membrii ei o 
anumită asceză nu doar în viață, ci şi în artă, asceză care, pe de 
o parte, să reflecte această viață, iar pe de altă parte, să o mar- 
cheze cu influența ei. Această grijă pentru aspectul moral al artei 
arată cât de important era acest aspect în domeniul propriu al 
Bisericii. Canonul oglindeşte principiul de bază care, după cum 
vom vedea mai încolo, transpare în mod limpede la toți autorii 
patristici şi prin toată arta sacră. 

Sinodul Quinisext marchează încheierea luptei dogmatice a 
Bisericii pentru mărturisirea ortodoxă a celor două naturi ale lui 
Hristos, a omenirii şi a Dumnezeirii Domnului. Este momentul 
în care, după expresia Părinților Sinodului, „dreapta cinstire este 
deja limpede proclamată de către noi”. Cu aceste cuvinte începe 
primul canon al Sinodului. Părinţii şi sinoadele găsiseră formule 
dogmatice clare şi precise pentru a exprima, atât cât se poate face 
acest lucru prin cuvânt, învățătura Bisericii despre întruparea lui 


é Rhalli şi Potli, Syntagma d'Athènes, t. II, 1852, p. 545. 

Dumnezeu. Adevărul era acum proclamat puternic şi clar. Dar 
aceasta nu era de ajuns; a mai fost nevoie, pentru multă vreme 
începând din acel moment, să fie apărat adevărul împotriva 
celor ce nu-l acceptau, în ciuda limpezimii formulelor conciliare 
şi patristice. Adevărul trebuia nu doar spus; el trebuia arătat. 
Şi în domeniul imaginii era nevoie de o mărturisire riguroasă 
pentru a face față învălmăşelii de doctrine confuze şi false la care 
exista riscul să adere mulți, fiind exprimate echivoc. Era vorba 
nu despre găsirea unui compromis pentru a-i mulțumi pe toți, 
ci despre mărturisirea adevărului curat şi despre a „însemna 
plinirea în ochii tuturor”, după termenii canonului 82. 

Prin acest canon 82, Biserica răspunde atacurilor evreilor 
din acea vreme împotriva imaginii creştine, iar prin canonul 
100 ea îndepărtează orice rămăşiţă a artei elenistice. Răspunsul 
ei la nevoile momentului comportă o directivă pozitivă: aceea 
de a arăta în imagine „slava Dumnezeirii care devine totodată 
şi cea a trupului”, cum va susține ceva mai târziu sfântul loan 
Damaschin”. Căci este evident că în epoca în care hristologia 
era subiectul central, tocmai chipul omenesc al lui Hristos, 
fundament al întregii iconografii creştine, este cel care cerea 
o formulare dogmatică capabilă să pună capăt „imaturităţii 
iudaice şi păgâne”. 

Hotărârile Sinodului Quinisext au fost semnate de către 
împărat şi s-a lăsat un loc liber pentru semnătura papei de la 
Roma: veneau apoi semnăturile patriarhilor Constantinopolului 
(Pavel), Alexandriei (Petru), Ierusalimului (Anastasie) şi Anti- 
ohiei (Gheorghe). Urmau, în sfârşit, semnăturile a 213 episcopi 
sau a reprezentanților lor. Printre semnăturile acestor episcopi 
se numărau cea a lui Vasile, arhiepiscop de Gortina (în Creta), 
care era învestit de către Biserica Romei pentru a semna deciziile 
Sinodului, şi de asemenea cele ale episcopilor occidentali’. 


7 Omilie la Schimbarea la Faţă, 12, P.G. 96, 564 B. 

8 Puterile lor au fost contestate şi chiar negate de către unii savanţi oc- 
cidentali. Astfel, în Histoire des Conciles de H. Leclerc citim: „Este adevărat 
că Vita Sergii din Liber Pontificalis ne informează că legații papei Serghie, 
fiind înşelați de către împărat, şi-au pus semnătura. Dar prin aceşti legați 

De îndată ce Sinodul s-a încheiat, actele au fost trimise la 
Roma, cerându-i-se papei Serghie să-şi pună semnătura pe ele. 
Dar el a refuzat, şi a refuzat până şi exemplarul actelor care îi 
era destinat. El a declarat deciziile Sinodului fără valoare şi a 
afirmat că ar prefera moartea în locul oricărui consimțământ la 
eroare. Această „eroare” consta, fără îndoială, în învăţăturile şi 
uzanțele în privinţa cărora exista divergență între ansamblul 
Bisericii şi Roma, ca celibatul obligatoriu al clerului, postul de 
sâmbăta, interzis deja de către Întâiul Sinod Ecumenic, repre- 
zentarea lui Hristos sub formă de miel şi altele. Totuşi, Biserica 
Romei recunoaşte cel de-al Şaptelea Sinod Ecumenic, care se 
referă la canonul 82 al Sinodului Quinisext. Prin urmare, se poate 
spune că, implicit, ea recunoaşte şi acest canon. Sfântul papă 
Grigorie al II-lea se referă la el în scrisoarea adresată sfântului 
Gherman, patriarhul Constantinopolului ?. Papa Adrian I, în 
scrisoarea sa către sfântul patriarh Tarasie, îşi declară solemn 
adeziunea la Sinodul Quinisext; la fel face şi într-o scrisoare 
adresată episcopilor franci, pentru a apăra cel de-al Şaptelea 
Sinod Ecumenic. Papa Ioan al VIII-lea vorbea despre hotărârile 
Sinodului Quinisext fără a formula nicio obiecție. Mai târziu, 
papa Inocenţiu al III-lea, citând canonul 82, numeşte Sinodul 
Quinisext al Şaselea Sinod Ecumenic. Dar nu era vorba decât 
despre consimțământul anumitor papi, în vreme ce alții aveau 
păreri contrare. Oricum ar fi, Occidentul nu acceptat până la 
urmă deciziile Sinodului Quinisext. 

Astfel Biserica Romei a rămas străină învățăturii Bisericii 
despre fundamentul hristologic al icoanei. Această învățătură 
nu a putut îmbogăţi arta sacră apuseană, care rămâne şi astăzi 
ataşată de unele reprezentări pur simbolice, cum este mielul. 
Refuzul deciziilor Sinodului Quinisext a avut mai târziu, în 
domeniul artei sacre, o mare importanţă: Biserica Romei s-a 


trebuie să-i înțelegem pur şi simplu pe apocrisiarii pontificali cu rezidența 
la Constantinopol şi nu pe nişte legaţi care ar fi fost trimişi în mod expres 
pentru a asista la Sinod” (t. III, p. 577, Paris, 1909). 

? Citat de G. Ostrogorsky, Seminarium kondakovianum, nr. 1, Praga, 
1927, p. 43. 

exclus singură din procesul de elaborare a limbajului pictural 
şi spiritual, proces la care tot restul Bisericii a participat activ 
şi în care rolul conducător i-a revenit, în mod providenţial, Bi- 
sericii din Constantinopol. Occidentul a rămas în afara acestei 
elaborări. 

Dar Biserica Ortodoxă, în ce-o priveşte, nu a încetat, pe linia 
Sinodului Quinisext, să-şi precizeze arta atât în formă cât şi în 
conţinut, o artă care transmite prin imaginile şi formele lumii 
materiale, revelarea lumii divine, care ne dă un fel de cheie, un 
anumit mijloc de a ne apropia de lumea divină, de contemplarea 
ei, de înțelegerea ei. 

Ni se pare a fi deosebit de important ca ortodoxia apuseană 
din vremea noastră să capete conştiinţa întregii însemnătăți a 
canonului 82 al Sinodului Quinisext. Într-adevăr, acest dreptar 
constituie un fundament teoretic al artei liturgice. Oricare ar 
fi direcţia pe care o va lua în viitor arta ortodoxă occidentală, 
ea nu va ignora directiva de bază care a fost formulată pentru 
prima dată în acest canon: transmiterea realității istorice şi a 
realității dumnezeieşti revelate, exprimată prin anumite forme 
ce corespund experienţei spirituale a Bisericii. 


6 


Perioada pre-iconoclactă 


umea antică intra în Biserică încet şi foarte anevoios. Cul- 

tura ei foarte complexă şi desăvârşită o făcea asemenea 
bogatului despre care vorbeşte Hristos: acestei lumi îi era mai 
greu să intre în Împărăţia lui Dumnezeu decât unei cămile să 
treacă prin urechea acului. Arta lumii antice constituia o moşte- 
nire din care Biserica îşi extrăgea constant, pentru a le sacraliza, 
elemente care îi puteau sluji la exprimarea revelației creştine. 
Prin acest proces au pătruns în Biserică elemente ale artei antice 
care nu puteau fi sacralizate pentru că nu corespundeau sensu- 
lui artei creştine, ba chiar îl contraziceau. Ele o influenţau şi o 
marcau cu caracterul lor profan, strecurând în arta sacră aspectul 
trupesc şi senzual, naturalismul iluzionist al artei antice, proprii 
păgânismului, dar complet străine ortodoxiei. Biserica trebuia să 
lupte fără încetare împotriva unor astfel de elemente, iar această 
luptă nu era nimic altceva decât reflexul, în domeniul artei, al 
luptei Bisericii pentru adevăr. În domeniul teologic, erezia este 
rodul neputinței umane de a accepta revelația divină în plină- 
tatea ei, al unei tendințe naturale de a face această revelație mai 
accesibilă, de a pleca cerul până la pământ. La fel s-a întâmplat 
şi în domeniul artei sacre. Arta profană introducea în Biserică 
elemente care „plecau” revelaţia, care încercau să o facă mai 
accesibilă, mai familiară şi, prin aceasta, deformau învățătura 
Evangheliei şi o abăteau de la țelul ei. Cum vom vedea, exact 

aceleaşi elemente trupeşti şi „iluzioniste” vor pătrunde mai 
târziu în arta sacră sub forma naturalismului, idealismului etc. 
Acestea îi vor tulbura puritatea şi o vor inunda cu elemente ale 
artei profane. 

Cu alte cuvinte, Biserica aduce în lume chipul lui Hristos, 
chipul omului şi al lumii restaurate prin întrupare, chipul mân- 
tuitor; lumea, la rândul său, încearcă să introducă în Biserică 
chipul ei, chipul lumii căzute, chipul păcatului, al stricăciunii, al 
descompunerii: „Lumea ostilă lui Hristos, va zice în zilele noas- 
tre patriarhul Serghei al Moscovei, nu va căuta doar să stingă 
lumina lui Hristos, prin persecuții şi prin alte mijloace exterioare. 
Lumea va şti să se strecoare în chiar Staulul lui Hristos”!. Altfel 
spus, ea va încerca să distrugă Biserica din interior. Una dintre 
căile prin care lumea pătrunde în Biserică este tocmai arta. În 
acest domeniu, prințul acestei lumi lucrează întotdeauna în 
acelaşi fel. El le sugerează credincioşilor că arta este artă şi nimic 
altceva, că ea îşi poartă în sine propria valoare şi că poate, prin 
propriile ei mijloace, să exprime sacrul într-un mod laic, profan, 
mai accesibil, care nu cere eforturi spirituale. Şi este, evident, 
infinit mai uşor să-L reprezinți pe Dumnezeu după chipul şi 
asemănarea omului căzut, decât să faci contrariul: să transmiţi 
prin reprezentare chipul şi asemănarea divine din om. 

În Bizanţ, influenţa pe care o exercita arta antică asupra 
imaginii creştine era atât de importantă încât anumiţi savanți 
vorbesc despre „renaşterea” antichităţii. Mai mult, în timpul 
perioadei pe care o studiem, atitudinea credincioşilor față de 
imagine - atitudine care adesea nu avea puritatea necesară — 
era un argument puternic în mâinile celor care se împotriveau 
imaginilor. Pe de altă parte, în afara Bisericii se manifestau ata- 
curi împotriva imaginii, care au contribuit la dezvoltarea şi la 
întărirea curentelor iconoclaste în sânul Bisericii. 

În secolul al VII- lea se încheie în domeniul dogmatic contro- 
versele hristologice. În primele sale şapte secole de viață, Biserica 
apărase adevărul ei esenţial, acela care slujeşte de temelie mân- 


1 Patriarhul Serghei şi moştenirea lui spirituală, Moscova, 1947, p. 65 (în 
rusește). 

tuirii noastre, adevărul întrupării dumnezeieşti. Ea îl apărase 
punct cu punct, formulând, unul după altul, diversele aspecte 
ale învățăturii ei despre persoana lui lisus Hristos, Dumnezeu 
şi Om, dând lumii definițiile cele mai exacte cu putință, care 
excludeau orice interpretare greşită. Dar când atacurile parțiale, 
vizând diferite aspecte ale doctrinei hristologice, au încetat, când 
Biserica a triumfat asupra fiecărei erezi în parte, a luat naştere o 
ofensivă generală împotriva întregului ansamblu al învățăturii 
ortodoxe. Am văzut disputa doctrinară reflectată de canonul 
82 al Sinodului Quinisext şi necesitatea lui istorică: suprimând 
simbolurile, canonul cerea o mărturisire ortodoxă prin imaginea 
directă. Îndată după aceea a început lupta deschisă împotriva 
icoanei: se ivea una dintre cele mai teribile erezii, care săpa la 
însăşi temelia creştinismului: iconoclasmul secolelor al VIII-lea 
şi al IX-lea. 

Au fost mai multe cauze ale expansiunii iconoclasmului. 
Înainte de toate, trebuie să notăm neînțelegerile şi abuzurile 
care denaturau cinstirea icoanelor. Anumiți creştini împodobeau 
cu râvnă bisericile şi socoteau că era de ajuns pentru mântuire. 
Sfântul Amfilohie din Iconium îi denunţă pe aceştia încă din 
secolul al IV-lea. Pe de altă parte, existau forme de cinstire a 
imaginilor sacre care semănau până la confuzie cu profanarea. 
Asterie al Amasiei scria în secolul al VII-lea că imagini broda- 
te reprezentând sfinți împodobeau veşmintele de ceremonie 
ale membrilor aristocrației bizantine?. La Alexandria, puteau fi 
văzuți domni şi doamne care se plimbau pe străzi îmbrăcați în 
veşminte împodobite cu imagini sacre. Apoi o cinstire excesivă a 
icoanelor se manifesta uneori în practica Bisericii: se luau uneori 
icoane ca naşi şi naşe la botez sau la tunderea în monahism. 
Existau fapte încă şi mai stranii: unii preoți scrijeleau culori de 
pe icoane, le amestecau cu sfintele Daruri şi împărțeau acest 
amestec credincioşilor, ca şi cum Trupul şi Sângele dumnezeiesc 
ar mai fi trebuit completate cu ceva sacru. Alți preoți săvârşeau 
Euharistia pe o icoană în loc de altar. Credincioşii, la rândul lor, 


? M. A. Vasiliev, Histoire de l'Empire byzantin, Paris, 1932, t. I, p. 340. 

înțelegeau uneori într-un mod prea literal cinstirea icoanelor: 
cinsteau persoana reprezentată mai puțin decât imaginea însăşi. 
Toate acestea tindeau în mod clar înspre magie sau se întâlneau 
cu forme decadente ale păgânismului. Ele constituiau un mare 
scandal pentru numeroşi creştini care nu erau fermi în ortodoxie 
şi îi făceau pe unii dintre ei să refuze cu desăvârşire icoanele. 

Pe lângă aceste erori privind la atitudinea față de icoane, 
mai existau pricini de sminteală şi în imaginile propriu-zise. 
Adevărul istoric era deseori falsificat. Deja sfântul Augustin? 
lasă să se înțeleagă că în vremea lui unii artişti Îl reprezentau pe 
Hristos într-un mod arbitrar, după propria lor imaginaţie, cum 
seîntâmplă destul de des şi astăzi. Unele imagini îi scandalizau 
pe credincioşi prin senzualitatea lor rafinată, care nu se potrivea 
deloc cu sfințenia persoanei reprezentate. Imagini de acest fel îi 
făceau să se îndoiască de sfințenia icoanei, ba chiar şi de necesi- 
tatea ei în Biserică. Mai rău, ele constituiau pentru iconoclaşti o 
armă puternică împotriva artei sacre în general. În ochii lor, arta 
era incapabilă să reflecte slava lui Dumnezeu şi a sfinților, lumea 
spirituală; era aproape o blasfemie, iar prezenţa ei în biserici, 
o concesie făcută păgânismului. „Cum poți îndrăzni, ziceau 
ei, să reprezinți cu mijloacele deşartei arte greceşti preaslăvita 
Maică a lui Dumnezeu, care a primit în pântecele ei plinătatea 
Dumnezeirii, cea care este mai mărită decât cerurile şi mai slăvită 
decât heruvimii?”, sau: „Cum să nu-ţi fie ruşine să-i reprezinți 
cu ajutorul artei păgâne pe cei ce vor împărăți împreună cu 
Hristos, Li vor fi părtaşi tronului, vor judeca universul şi se vor 
asemăna chipului slavei Sale, atunci când Scriptura ne spune 
că lumea întreagă nu era vrednică de ei?”£. 

Curentele iconoclaste din Biserică au fost puternic susținute 
din afara Bisericii. Din actele celui de-al Şaptelea Sinod Ecumenic 
vedem că, în secolul al VI-lea, Atanasie Sinaitul apăra icoanele 
împotriva unor duşmani care le necinsteau. Tot în secolul al VI- 
lea sfântul Simeon Stâlpnicul, în epistola pe care i-a adresat-o 


3 De Trinitate, L. VIII, cap. IV, 7, P.L. 42, 951 -952. 
4 Actele celui de-al VII-lea Sinod Ecumenic, sesiunea a VI-a, Mansi 
XIII, 276, 277 D. 

împăratului Iustin al II-lea, vorbea despre samarineni care ne- 
cinsteau icoanele lui Hristos şi ale Fecioarei. Leonţiu, episcop de 
Neapolis (Cipru), a scris în secolul al VII-lea o lucrare împotriva 
iconoclaştilor care îi acuzau pe ortodocşi de idolatrie întemein- 
du-se pe interdicția vetero-testamentară?. Aceeaşi acuzație a fost 
respinsă în secolul al VII-lea de către loan, episcop de Salonic. lar 
în secolul al VIII-lea episcopul Ştefan de Bostra, în Arabia, deci 
într-o țară musulmană, în lucrarea sa contra evreilor, respingea 
argumentele acestora împotriva icoanelor. 

Dintre diferitele manifestări iconoclaste, cea datorată isla- 
mului a jucat rolul cel mai important. Într-adevăr, în veacul al 
VII-lea a început invazia arabilor musulmani care au cucerit 
Siria şi Palestina şi, după ce au traversat Asia Mică, au asediat 
Constantinopolul în 717. Împăratul Leon al III-lea Isaurul i-a 
respins în 718. La începutul dominației lor, arabii erau, în teri- 
toriile pe care le ocupau, în general toleranți față de imaginile 
creştine. Dar evreii, în momentul naşterii islamului, se agățau 
din nou foarte strict de interzicerea imaginii în legea Vechiului 
Testament; nu doar că nu-şi mai decorau sinagogile cu imagini, 
ca în primele secole, dar distrugeau şi imaginile care existau 
deja. Sinagogile din Ain Doug şi din Beth Alfa păstrează urmele 
acestor distrugeri. 

În 732 califul Yezid a dat bruscordinsă fie înlăturate icoanele 
din toate bisericile creştine de pe teritoriul pe care îl stăpânea. 
Musulmanii au căutat atunci icoanele cu înverşunare, dar tre- 
buie spus că persecuțiile lor n-au avut, probabil, un caracter 
consecvent şi sistematic. 

Alături de islam şi de iudaism, mai existau în tabăra icono- 
clastă diverse secte creştine impregnate de dochetism?”, adică de 
acea învățătură după care întruparea divină ar fi fost iluzorie, 


5 P.G. 93, 1597-1609 şi Mansi XIII, 45. 

6 Citat de Sfântul loan Damaschin, P.G. 94, I, 1376. 

7 Dintre studiile despre perioada iconoclastă, cele mai bune au fost 
realizate de G. Ostrogorsky, Studien zur Geschichte des Byzantinischen Bil- 
derstreites, Breslau, 1929; cap. III din Histoire de l’Empire byzantin, şi A. 
Grabar, L'iconoclasme byzantin, Paris, 1957. 

ireală. Aşa erau de exemplu pavlicienii şi anumite secte monofi- 
zite?. Sfântul Tarasie, patriarhul Constantinopolului, susținea la 
cel de-al Şaptelea Sinod Ecumenic că iconoclaştii erau influențați 
de evrei, de sarazini, de samariteni, de manihei şi de două secte 
monofizite: fantaziaştii şi teopaschiţii”. 

Nu trebuie să credem totuşi că iconoclasmul a fost o erezie 
pur orientală; el s-a manifestat şi în Apus. Dar Occidentul nu 
ocupa atunci în Biserică decât o situație relativ „provincială”, 
destinul Bisericii făurindu-se în partea răsăriteană. Aşadar, ere- 
zia a fost cea mai violentă în Răsărit, unde şi răspunsul Bisericii 
a fost cel mai profund şi mai complet. În Apus, iconoclasmul 
nu a luat forma unei erezii sistematice, organizate, şi nu s-a 
manifestat decât în cazuri izolate, atât înaintea iconoclasmului 
bizantin cât şi după înfrângerea lui. Unul dintre episoadele cele 
mai caracteristice se situează la sfârşitul secolul lui al VI-lea. În 
598 sau 599 episcopul Serenus al Marsiliei a pus să se arunce 
icoanele din biserică şi să fie distruse, sub pretext că erau cin- 
stite în mod nepotrivit de către popor. Sfântul papă Grigorie 
cel Mare a lăudat râvna cu care episcopul s-a opus adorării 
imaginilor, dar l-a mustrat pentru distrugerea lor. „Nu trebuia 
totuşi, scria el, să distrugi icoanele. Ele sunt expuse în biserici 
pentru ca cei analfabeți, privind pereții, să poată citi ceea ce nu 


8 Monofitiții, în marea lor majoritate, nu erau ostili icoanelor şi le păs- 
trează până în ziua de azi. Arienii nu-i cinsteau nici pe sfinți, nici moaş- 
tele, nici icoanele. Nestorienii, în marea lor majoritate, cinsteau icoanele. 
Partizanii acestei erezii care există încă şi astăzi (în secolul al XIV-lea, 
în urma războaielor lui Timur Lenk, ea a cunoscut o mare decadență, 
din care nu şi-a mai revenit niciodată) au pierdut cinstirea icoanelor sub 
influența islamului, dar continuă să cinstească crucea. În ceea ce priveşte 
secta pavlicienilor, o sectă dualistă maniheică, pentru ei materia era demnă 
de dispreţ, fiind creată de un zeu inferior şi rău. Aceştia mai susțineau că 
Hristos nu şi-a asumat un trup material real şi de aceea El nu este deloc 
reprezentabil. În secolul al X-lea împăratul Ioan Tzimiskes i-a deportat 
pe pavlicieni la granițele europene ale Imperiului. Doctrina lor dualistă 
şi fanatic iconoclastă s-a răspândit astfel în Europa meridională. Ea a stat 
la baza vastei mişcări numite, în funcţie de țări, mişcarea bogomililor, a 
patarinilor, a catarilor sau a albigenzilor. 

? Sesiunea a V-a, Mansi XIII, 157 D. 

pot citi în cărți. Ar fi trebuit, frate, să păstrezi icoanele, dar să 
nu laşi poporul să le adore”!. Primind scrisoarea papei, Sere- 
nus s-a purtat ca şi cum ar pune la îndoială autenticitatea ei. 
Atunci sfântul Grigorie cel Mare i-a scris din nou, în anul 600, 
cerându-i să potolească tulburarea pe care actul său o provocase 
şi să repună icoanele în biserici, explicând poporului cum să le 
cinstească. Sfântul Grigorie adaugă: „Lăudăm mult faptul că ai 
interzis să fie adorate icoanele, dar nu-ți îngăduim să le distrugi. 
Trebuie să deosebim între adorarea icoanei şi faptul de a învăța 
prin icoană [...]. Ceea ce este Scriptura pentru omul care ştie să 
citească, aceea este icoana pentru un analfabet. Prin ea, chiar şi 
oamenii lipsiţi de învățătură văd ceea ce trebuie să urmeze; ea 
este lectura celor ce nu ştiu carte. De aceea icoana înlocuieşte 
lectura, îndeosebi pentru cei străini”!!. Dar aceste manifestări 
de iconoclasm în Occident nu erau decât fapte izolate, nu aveau 
rădăcini adânci, proprii iconoclasmului răsăritean, şi nu puteau 
deci avea consecințe asemănătoare. 


1 Lib, IX, Epist. CV, PL.77, 1027 C — 1028 A. 
1 Lib. XI, Epist. XIII, P.L. 77, 1128 A — 1130 B. 

nteresul pentru iconoclasmul bizantin s-a născut în Occi- 

dent în timpul Reformei, în secolele XVI-XVII, când a avut 
loc o luptă înverşunată pe tema cinstirii imaginilor. De atunci 
încoace, numeroase lucrări au fost consacrate iconoclasmului, 
studiat din cele mai diverse puncte de vedere’. Unii îi găsesc 
rațiuni religioase şi politice, alții consideră motivele religioase un 
simplu pretext şi nu iau în calcul în mod serios decât motivele 
politice, sociale şi economice. „Problemele proprii iconoclas- 
mului [...] s-au dovedit, pentru cercetătorii moderni, atât de 
obscure; însuşi faptul că anumite chestiuni de cult religios au 
făcut obiectul unei lupte pe viață şi pe moarte timp de un secol 
apărut atât de greu de înțeles încât, contrar tuturor mărturiilor 
surselor, iconoclasmul a fost explicat ca o mişcare de reformă 
socială. Acolo unde datele surselor contraziceau această expli- 
cație, ele au fost îndepărtate cu un dispreț suveran. lar unde 
lipseau piese din această construcţie, ele au fost inventate”?. 


1 Vezi Suzumov, „Istoriografia iconoclasmului”, în Vizantiisky Vremen- 
nik XXII, 1963, p. 199-226 (în ruseşte). 

2 G. Ostrogorsky, „Uber die vermeintliche Reformtătigkeit des Isa- 
urer”, în Byzantinische Zeitschrift, 30, 1929-1930, p. 394-395. După unii 
istorici, Leon al III-lea ar fi decis să abolească cultul icoanelor pentru a 
înlătura una dintre principalele piedici care-i despărțeau pe creştini, evrei 
şi musulmani, şi a uşura supunerea tuturor în fața stăpânirii lui; ba chiar 
se mai spune că dorea să elibereze poporul de influența Bisericii, pentru 

Altfel spus, toate aceste teorii nu sunt decât tot atâtea ipote- 
ze ştiinţifice, condiționate probabil de presupoziții doctrinare, 
ideologice”, sau de simpatii personale ale autorilor pentru unul 
sau altul dintre partidele în luptă. Desigur, în Bizanț mişcările 
doctrinare erau legate, într-un fel sau într-altul de chestiunile 
politice şi sociale, iar acestea din urmă jucau un rol mai mult sau 
mai puțin important în luptă“. Unele dintre ele puteau fi într- 
un raport strâns cu iconoclasmul, altele puteau pur şi simplu 
coincide cu el cronologic, iar altele îl puteau influența într-o 
oarecare măsură, direct sau indirect. Dar nimic din toate acestea 


care icoanele erau un instrument puternic de propovăduire. Alţii afirmă 
că scopul împăraților iconoclaşti era să slăbească educaţia clerului (A. 
Vasiliev, Histoire de l'Empire byzantin, Paris, 1932, t. I, p. 334-335), sau că 
numărul mare de mănăstiri aducea prejudicii statului. Mulțimea de băr- 
baţi care intrau în mănăstiri răpea muncitori agriculturii, soldați armatei, 
funcţionari serviciilor publice (Ch. Diehl, Histoire de l'Empire byzantin, 
Paris, 1934, p. 71). Este de ajuns să amintim că numărul călugărilor care 
erau atunci în Imperiul bizantin este evaluat la aproximativ 100 000. Cu 
titlu de comparație, să notăm că în Rusia, la începutul secolului XX, erau 
doar 40 000 de călugări şi călugărițe, la o populaţie mult mai numeroasă 
(A. Vasiliev, ibid., p. 340). 

3 Ceea ce este caracteristic în acest sens este prezentarea iconoclasmului 
ca fiind prin excelenţă o luptă împotriva monahismului. Oricât de ciudat 
ar părea, astfel de afirmații se întâlnesc până în zilele noastre. Astfel, „unul 
dintre mijloacele cele mai importante în lupta stăpânirii imperiale pentru 
puterea absolută era iconoclasmul îndreptat împotriva mănăstirilor. (G. 
Dombrovsky, Frescele din Crimeea medievală, Kiev, 1966, p. 14, în ruseşte). 
Totuşi, nu se cunosc din documente decât câteva atacuri împotriva călu- 
gărilor apărători ai icoanelor (existau şi călugări şi mănăstiri iconoclaste. 
A se vedea F. Dvornik, Le Schisme de Photius, Paris, 1950, p. 113, nota 72). 
Dacă monahismul fusese problema centrală, iar icoanele un pretext, toată 
greutatea polemicii ar fi stat în apărarea monahismului. Insă nu vedem 
nimic de felul acesta în scrierile perioadei iconoclaste; nu doar documen- 
tele istorice, dar nici scrierile specific teologice nu cuprind nimic nici în 
apărarea, nici împotriva monahismului ca atare; nu există nimic care să 
fie comparabil cu ceea ce s-a spus privitor la icoane şi la cinstirea lor. 

tG. Florovsky, Părinții bizantini ai secolelor V-VIII, Paris, 1933, în rusește 
şi „Origen, Eusebius and the Iconoclastic Controversy”, Church History, 
vol. XIX, nr. 2, 1950, p. 5. Astfel, monoteismul însuşi era „o problemă 
politică” iar „cezaro-papismul împăraților bizantini iconoclaşti era şi el 
un fel de doctrină teologică” (ibid.). 

nu reprezenta fondul chestiunii. Când, pentru a judeca perioada 
iconoclastă, părăsim domeniul ipotezelor pentru a ne întoarce 
la documente şi la fapte, vedem că toate au un caracter doctri- 
nar. Acestea sunt scrierile apologetice de ambele părți, actele 
sinoadelor şi deciziile lor. 

Iconoclasmul existase înainte ca puterea de stat să fi luat în 
mod deschis poziție în favoarea lui; el a continuat să existe când 
puterea nu doar că a renunţat la această reformă ecleziastică, ci 
Chiar a adoptat față de ea o atitudine ostilă. Mai mult decât atât, 
iconoclasmul, cu aceleaşi presupoziții ideologice, s-a repetat de 
mai multe ori în istoria unor ţări; el a continuat să existe până 
în zilele noastre, şi aceasta fără a fi câtuşi de puțin legat de vreo 
putere politică. 

În lumea ortodoxă, iconoclasmul fățiş a început died ini- 
țiativă de stat. În 726 împăratul Leon al III-lea Isaurul, sub in- 
fluența unor episcopi din Asia Mică ostili cultului imaginilor, 
care tocmai făcuseră un sejur la Constantinopol, a luat poziție 
în mod deschis împotriva cinstirii icoanelor. Până de curând 
cercetătorii erau de părere că el dăduse două decrete în acest 
sens: primul în 726, adoptat în unanimitate de către senat, iar al 
doilea în 730. Nici primul, nici cel de-al doilea decret nu ne-au 
parvenit, iar unii savanți moderni, ca de exemplu G. Ostrogor- 
sky5, afirmă că ipoteza celor două decrete este greşită, că nu a 
fost decât unul singur în 730 şi că în anii 726-730 au avut loc 
încercări ale împăratului, nereuşite până la urmă, de a-i con- 
vinge pe sfântul patriarh Gherman (715-730) şi pe sfântul papă 
Grigorie al II-lea să adere la iconoclasm. Dar aceasta nu schimbă 
nimic în privinţa fondului chestiunii. Oricum, sfântul Gherman 
a refuzat categoric să semneze decretul imperial. El i-a declarat 
împăratului că nu va tolera nicio modificare în învățătura de 
credinţă fără întrunirea unui sinod ecumenic. De aceea sfântul 
Gherman trebuit să îndure umilința şi a fost depus, deportat şi 
înlocuit cu un iconoclast, patriarhul Anastasie (730-753). Aşa se 
face că decretul iconoclast care a apărut în 730 a fost semnat nu 


5 „Les Débuts de la querelle des images”, în Mélanges Ch. Diehl, vol. I, 
Paris, 1930, p. 235-255 şi Histoire del'Etat byzantin, p. 191-192. 

doar de către împărat, ci şi de către patriarh. Altfel spus, el era 
pronunțat nu numai de către stat, ci şi de către patriarh. După 
acest decret, s-au început pretutindeni să fie distruse icoanele. 

Primul act iconoclast a fost distrugerea, din ordinul împăra- 
tului, a unei icoane a lui Hristos aşezate deasupra uneia dintre 
intrările palatului imperial. Distrugerea acestei icoane a provocat 
o răzmeriță populară, funcţionarul trimis de către împărat să o 
distrugă a fost omorât, iar acest omor a fost pedepsit cu asprime 
de către împărat. Au fost primele victime ale disputei cu privire 
la imagini. A început o luptă înverşunată, marcată cu sângele 
martirilor şi al mărturisitorilor. S-a trecut la exilarea episcopilor 
ortodocşi, la prigonirea credincioşilor, care au suferit deseori 
torturi şi chiar moarte. Această luptă a durat în total ceva mai 
mult de o sută de ani şi s-a desfăşurat în două perioade. Prima 
a durat din 730 până în 787, data celui de-al Şaptelea Sinod 
Ecumenic care, sub domnia împărătesei Irina, a restabilit cultul 
icoanelor şi a formulat dogma cinstirii lor. 

Atacul împotriva cinstirii icoanelor era în realitate o interven- 
ție nelegitimă a puterii civile în domeniul propriu al Bisericii, în 
viaţa liturgică şi în învățătura ei. Împăratul Leon al III-lea era 
un om despotic şi brutal. El îi silea să se boteze pe evrei şi pe 
montanişti, dintre care unii preferau sinuciderea. Pentru icono- 
claşti, cezaro-papismul era un principiu normal: „Sunt împărat 
şi preot (Basileus kai hiereus eimi)” îi scria Leon al III-lea papei 
Grigorie al II-leaf. Faţă de acest principiu, sfântul loan Damas- 
chin a exprimat în al doilea Tratat contra iconoclaştilor punctul de 
vedere al Bisericii: „Ne supunem ţie, împărate, în lucrurile care 
privesc viața, dările, vămile, încasările şi cheltuielile, în cele ale 
noastre încredințate ție; dar în ce priveşte conducerea Bisericii, 
îi avem pe păstori, pe cei ce ne-au grăit nouă cuvântul şi care 
au formulat legiuirea bisericească”?. 

Poziţia ortodoxă a fost, încă de la început, foarte netă şi foarte 
intransigentă. Astfel sfântul patriarh Gherman, care încă di- 
nainte de manifestările declarate ale iconoclasmului le scrisese 


6 Mansi XII, 975. 
7” Cap. XII, p. 106. 

trei epistole dogmatice episcopilor iconoclaşti, nu a acceptat 
erezia, preferând umilirea şi exilul. Imediat după decretul im- 
perial, sfântul loan Damaschin a replicat prin întâiul din cele 
trei Tratate contra iconoclaştilor. Acest tratat, ca şi celelalte două, 
conţine nu doar un răspuns dat teoriei iconoclaste, ci şi un ex- 
pozeu teologic foarte complet şi foarte sistematic al învățăturii 
ortodoxe despre imagine. 

La începutul iconoclasmului, papă al Romei era sfântul Gri- 
gorie al II-lea. Ca şi sfântul patriarh Gherman, a refuzat şi el să 
se supună împăratului şi a convocat la Roma în 727 un sinod 
care a confirmat cinstirea icoanelor, invocând exemplul cortului 
din Vechiul Testament şi imaginea heruvimilor. Cea mai mare 
parte a Italiei s-a ridicat împotriva împăratului, iar insurgenții 
au declarat că vor pune pe tronul de la Constantinopol un alt 
împărat. Sfântul Grigorie al II-lea le-a scris împăratului şi patri- 
arhului scrisori care au fost citite mai târziu la cel de-al Şaptelea 
Sinod Ecumenic. Succesorul său, Grigorie al III-lea (un grec din 
Siria), a convocat în 731 la Roma un nou sinod care a declarat: 
„În viitor oricine va înlătura, va nimici, va necinsti, va insulta 
imaginile Domnului, ale Sfintei Sale Maici (Virginis immaculatae 
atque gloriosae), sau ale apostolilor etc. [...] nu va mai putea primi 
Trupul şi Sângele Domnului şi va fi exclus din Biserică”?. Grigo- 
rie al III-lea a arătat multă râvnă în împodobirea bisericilor şi în 
zugrăvirea icoanelor. În cinstea sfinţilor, el a instituit la Roma, 
în capela Sfântului Petru, sărbătoarea tuturor sfinților care, în 
acel moment, nu era decât o sărbătoare locală. 

Lupta pro şi contra icoanelor, care a răvăşit Orientul şi Oc- 
cidentul, s-a concentrat mai cu seamă în Biserica din Constan- 
tinopol. Patriarhii din Răsărit se aflau atunci sub dominație 
musulmană şi nu aveau parte de persecuțiile sistematice care 
bântuiau în Imperiul bizantin. 

În decursul primei perioade, iconoclasmul a atins paroxismul 
sub domnia lui Constantin Copronimul, fiul lui Leon al III-lea 


8 Hefele, Histoire des Conciles, Paris, 1910, t III, partea a II-a, p. 677. 

(741-755). El era un iconoclast încă şi mai înverşunat decât tatăl 
său, iar cei trei patriarhi care s-au succedat pe scaunul Constan- 
tinopolului în timpul domniei lui i-au fost întru totul supuşi. 
Primii zece ani ai domniei lui au fost relativ liniştii, întrucât 
Constantin era ocupat cu lupta politică. Apoi persecuția orto- 
docşilor s-a dezlănţuit cu o violență care a făcut-o comparabilă 
cu cea a lui Dioclețian. Constantin a scris un tratat în care a re- 
zumat doctrina iconoclastă şi a convocat un sinod. Nici tratatul 
împăratului, nici actele sinodului nu s-au păstrat, pentru că au 
fost arse. Cu toate acestea, cunoaştem atât tratatul lui Constantin, 
care este citat pe larg de către sfântul patriarh Nichifor într-o 
lucrare polemică, cât şi deciziile sinodului iconoclast, care au 
intrat în întregime în partea polemică a actelor celui de-al Şap- 
telea Sinod Ecumenic. Tratatul împăratului este foarte violent 
şi exprimă o poziție extremă, suprimând cultul Fecioarei şi al 
sfinților. De altfel, Constantin Copronimul a publicat mai târziu 
un decret ce suprima numele de „Maică a lui Dumnezeu” şi 
interzicea folosirea cuvintelor „sfânt”, „sfântă”. Vizitele prea 
dese la biserică au fost interzise, la fel şi celibatul. Tratatul îm- 
păratului a fost scris în ajunul sinodului iconoclast care a fost 
atent pregătit. Prezidat de către episcopul Efesului, Teodosie”, 
el a început în 10 februarie 754 la Hieria şi s-a încheiat în 8 au- 
gust în biserica Vlaherne din Constantinopol. Au participat 338 
de episcopi, ceea ce reprezintă un număr impresionant: erau 
iconoclaştii care îi înlocuiseră pe episcopii ortodocşi destituiți. 
Pentru unii dintre ei împăratul a creat noi scaune episcopale”. 
Acest sinod a hotărât că oricine va zugrăvi sau va păstra la el 


” La începutul domniei lui a fost un scurt interval de şaisprezece luni 
în care cultul icoanelor a fost restaurat de către uzurpatorul Artavasde. 

1 Patriarhul Anastasie murise în 753, iar succesorul său, Constantin, 
a fost numit de către împărat şi prezentat sinodului abia în ultima lui 
sesiune. Vezi G. Ostrogorsky, Histoire..., p. 201-202. 

11 A vedea în compoziţia sinodului pe de o parte o minoritate activă 
(iconoclaştii), pe de altă parte o majoritate pasivă (ortodocşii), cum face 
A. Schmemann, (Drumul istoric al Ortodoxiei, New York, 1954, p. 250), nu 
corespunde situaţiei istorice. Într-adevăr, cinstitorii icoanelor nu erau 
reprezentați la sinod (Cf. G. Ostrogorsky, Histoire..., p. 200). 

icoane va fi lipsit de sacerdoțiu, dacă era cleric, şi anatematizat, 
dacă era călugăr sau laic. Vinovaţii erau predați tribunalului 
civil, iar chestiunile de credință au fost astfel supuse jurisdicției 
puterilor publice”. La închiderea sinodului s-a aruncat anatema 
asupra cinstitorilor icoanelor şi asupra mărturisitorilor ortodo- 
xiei, sfântul Gherman, sfântul loan Damaschin şi sfântul Ghe- 
orghe din Cipru”. Poporului credincios i s-a cerut un jurământ 
de fidelitate față de iconoclasm, iar persecuțiile, după sinod, au 
devenit deosebit de crude. 

În ciuda tuturor acestor lucruri, poporul credincios nu s-a 
lăsat înşelat şi nu a renunţat la icoane. El ştia şi simţea ceea ce 
poate şi ceea nu poate accepta Biserica. În avangarda mărturisi- 
torilor ortodoxiei se aflau călugării, aceşti „idolatri şi adoratori ai 
întunericului”, cum îi numea Constantin Copronimul. În primul 
rând asupra lor s-au îndârit persecutorii. Li se crăpa capul după 
ce le fusese pus pe o icoană, erau înecați după ce au fost cusuți 
în saci, erau forţaţi să-şi încalce voturile monahale, li se ardeau 
mâinile iconografilor. Călugării au emigrat în masă, mai ales în 
Italia, în Cipru, în Siria şi în Palestina“. Existau printre ei mulți 
iconografi şi de aceea Roma nu a cunoscut epocă mai fecundă în 
opere de artă sacră decât epoca iconoclastă. Toţi papii care s-au 
succedat în cursul domniei lui Constantin Copronimul (Zaharia, 
Ştefan al II-lea, Paul I, Ştefan al III-lea şi Adrian I) s-au arătat 
fermi în ortodoxie şi au continuat lucrarea predecesorilor lor, 
decorând bisericile cu icoane cu ajutorul călugărilor emigrați 
din partea răsăriteană a Imperiului”. 

După moartea lui Constantin Copronimul, prigoanele au 
scăzut în violenţă. Fiul lui, Leon al IV-lea, era un iconoclast 
moderat şi destul de lipsit de inițiativă. La moartea lui, în 780, 


2? Vezi M. A. Vasiliev, ibid., t I, p. 345. 

18 Mansi XIII, 356 C-D. 

14 Andreev, Gherman şi Tarasie, Patriarhi ai Constantinopolului, Serghiev 
Possad, 1907, p. 70 (în rusește). 

15 Atunci a fost decorată Santa Maria Antiqua. În timpul celei de a 
doua perioade iconoclaste a fost reconstruită catedrala Sfântul Marcu şi 
au fost construite şi împodobite bisericile Santa Maria in Domnica, Santa 
Prasseda, Santa Cecilia... 

pe tron a urcat soţia sa Irina, cu fiul ei minor, Constantin. Or- 
todoxă ce nu a încetat niciodată să cinstească icoanele, Irina s-a 
ocupat imediat de restabilirea ortodoxiei. Candidatul ortodox la 
scaunul patriarhal era Tarasie (784-806). Împărăteasa a început, 
îndeosebi sub influenţa lui, să pregătească cel de-al Şaptelea 
Sinod Ecumenic. Totuşi, în timp ce sinodul îşi începea lucrările 
la Constantinopol, trupele s-au răsculat la chemarea episcopi- 
lor iconoclaşti şi au împiedicat desfăşurarea lui. Dar ceva mai 
târziu, când trupele au fost înlocuite, Irina şi-a reluat tentativa 
şi sinodul a fost convocat la Niceea în 787. Au participat 350 
de episcopi şi un mare număr de călugări. Un decret imperial 
şi un discurs al patriarhului Tarasie garantau libertatea unui 
schimb de vederi, iar ereticii erau invitați să-şi expună doctrina. 
În replică, din partea ortodoxă, un diacon citea punct cu punct 
contra-argumentele. Sinodul a restabilit cinstirea icoanelor şi a 
moaştelor şi a luat o serie de măsuri pentru revenirea la o viață 
normală în Biserică. 

Cu toate acestea, învățătura ortodoxă despre imaginea sacră 
nu a fost asimilată de către adversari. Cum s-a mai întâmplat 
deseori în istoria Bisericii, atât înainte cât şi după iconoclasm, 
nu toți au vrut să accepte adevărul solemn proclamat. Pacea 
nu a durat decât 27 de ani. Începea cea de a doua perioadă 
iconoclastă. 

După împărăteasa Irina a domnit Nichifor I, un ortodox 
destul de căldicel, care nu a luat nicio inițiativă nici în favoa- 
rea, nici împotriva icoanelor. Dar succesorul lui, Leon al V-lea 
Armeanul (813-820), socotea că împărații iconoclaşti avuseseră 
mai mult noroc politic şi militar decât împărații ortodocşi. De 
aceea hotărî să se întoarcă la iconoclasm. El i-a cerut lui loan 
Grămăticul, „creierul renaşterii iconoclaste”!, să alcătuiască un 
tratat folosind deciziile precedentului sinod iconoclast. Astfel, 
deciziile care primiseră deja un răspuns ortodox complet au fost 
reînviate în chip artificial pentru a servi scopurilor politice ale 
împăratului, iar al doilea val de iconoclasm a fost, ca şi primul, 


1 G. Ostrogorsky, Histoire..., p. 231. 


Teologia icoanei 103 


o încălcare a autorităţii Bisericii în domeniul ei interior de către 
puterea de stat. Dar împăratul nu mai găsea în episcopat sus- 
ținerea de care se bucurase Constantin Copronimul. Când, în 
814, loan Grămăticul şi-a încheiat lucrarea, împăratul a început 
să discute cu sfântul patriarh Nichifor (810-815) încercând să 
găsească un compromis, fără să suprime icoanele, împiedicând 
numai cinstirea lor. Împăratul nu amenința, el cerea cu insis- 
tență, î în numele păcii în Biserică, să se facă anumite concesii 
iconoclasmului. Dar sfântul patriarh a refuzat orice compromis. 
Sfântul Teodor Studitul, care lua parte la discuţii împreună cu 
alți 270 de călugări, i-a declarat împăratului că nu era treaba lui 
să se amestece în viaţa interioară a Bisericii. Pe când tratativele 
încă nici nu se încheiaseră, au început persecuțiile. Patriarhul şi-a 

văzut mai întâi puterile limitate, apoi, în 815, a fost destituit şi 
exilat, fiind înlocuit cu un iconoclast, Teodot I (815-821). În ace- 
laşi an s-a convocat la Constantinopol un nou sinod iconoclast, 
în catedrala Sfânta Sofia, sub preşedinţia patriarhului Teodot. 
Nu a fost la fel de important, nici la fel de numeros ca şi primul. 
În general, în cursul acestei a doua perioade, iconoclasmul îşi 
pierduse mult din vitalitatea doctrinară. Iconoclaştii nu mai 
puteau aduce nimic nou şi semulțumeau să repete fără încetare 
vechile argumente, de mult respinse de către ortodocşi”. De 
această dată sinodul a subliniat că nu socotea icoanele idoli!t, 
dar totuşi a ordonat distrugerea lor, şi cu toate că nu mai era 
ceva nou în doctrina iconoclaştilor, prigoanele au fostîncă şi mai 
violente şi au egalat amploarea celor din vremea lui Constantin 
Copronimul. Ortodocşii au fost martirizați din nou, s-au distrus 


1 Doctrina promulgată de către acest al doilea sinod iconoclast este 
cunoscută dintr-o scrisoare a împăratului Mihail către Ludovic cel Pios 
(Mansi XIV, 417-422) şi din răspunsul sfântului Teodor Studitul, dar mai 
cu seamă din răspunsul pe care i l-a dat, citând-o pe larg, sfântul patriarh 
Nichifor. 

18 G. Ostrogorsky, Studien zur Geschichte des Byzantinischen Biderstreites, 
p. 51 şi Histoire..., p. 232. 

icoanele, cărțile şi vasele sfinte care purtau imagini. Iconoclasmul 
era învăţat în şcoli şi prezentat în manuale”. 

Un nou reviriment a avut loc atunci când împăratul Mihail al 
II-lea a urcat pe tron în 821. El era iconoclast, dar i-a rechemat pe 
ortodocşi din exil şi din închisoare. Domnia lui a fost o perioadă 
de acalmie. Situaţia s-a schimbat sub fiul lui Mihail, împăratul 
Teofil. Când Ioan Grămăticul a urcat în scaunul patriarhal (în 
837), a avut loc o nouă răbufnire a persecuțiilor”. 

La moartea lui Teofil (în ianuarie 842), fiul lui, Mihail al III-lea 
fiind minor, şi-a asumat regența Teodora, văduva lui Teofil. Ea 
era ortodoxă, iar cultul icoanelor a fost restabilit definitiv. La 
Constantinopol s-a ţinut un sinod în 842 sub sfântul patriarh 
Metodie (842-846). Acest sinod a confirmat dogma cinstirii icoa- 
nelor formulată de către cel de-al Şaptelea Sinod Ecumenic, a 
aruncat anatema asupra iconoclaştilor şi a stabilit, în martie 843, 
celebrarea Biruinței Ortodoxiei în prima duminică din postul 
Mare, cu cinstirea icoanelor în toate bisericile. 

Se cade să remarcăm că iconoclasmul nu renunța deloc la 
artă ca atare. Departe de a fi duşmani ai artei, iconoclaştii o 
favorizau. Ei nu persecutau decât reprezentările lui Hristos, ale 
Fecioarei şi ale sfinţilor. În acest sens, putem apropia încă o dată 
iconoclasmul secolelor al VIII-lea şi al IX-lea de protestantism, 
cu diferenţa că iconoclaştii nu lăsau goale zidurile bisericilor lor. 
Dimpotrivă, le chiar plăcea să le decoreze cu tot felul de subiecte 
profane, peisaje, reprezentări de animale etc. Formele pur deco- 
rative jucau de asemenea un rol important. Arta iconoclastă era 


19 Astfel marele apărător al icoanelor, sfântul Teodor Studitul, a fost 
târât dintr-o închisoare într-alta şi bătut într-un asemenea hal încât carnea 
lui învineţită putrezea de vie, iar ucenicul lui credincios, sfântul Nicolae 
Studitul, era silit să înlăture această carne putredă cu cuțitul. 

% În această vreme a suferit călugărul iconograf, sfântul Lazăr. Fiind 
bătut cu cruzime, cu mâinile arse, el s-a târât de la locul de execuţie direct 
la biserica sfântul Ioan Botezătorul şi a început să-şi picteze icoana. Savanţii 
Teodor şi Teofan care, la cererea patriarhului Ierusalimului, şi-au ridicat 
vocea împotriva iconoclasmului, au fost bătuți fără milă de mai multe ori. 
O inscripție jignitoare le-a fost însemnată pe fețe cu fierul roşu. De aceea 
biserica îi cinsteşte sub numele de sfinții Teodor şi Teofan cei Insemnați. 

totodată o întoarcere la izvoarele elenistice şi un împrumut de 
la Orientul musulman. Împăratul Teofil, mai cu seamă, a fost un 
prinţ iubitor de fast şi un mare constructor. El a dat artei monu- 
mentale un impuls viguros. A construit un palat care-l imita pe 
cel din Bagdad şi ale cărui ziduri erau acoperite cu incrustaţii, 
mozaicuri şi picturi reprezentând scuturi, arme, animale de tot 
soiul, copaci şi flori. Cu acelaşi gust a împodobit şi bisericile”. 
Când a îndepărtat de peste tot imaginile sacre, a fost pentru a 
le înlocui cu animale şi cu păsări. Constantin Copronimul îi dă- 
duse un strălucit exemplu: în biserica Vlahernelor distrusese un 
ciclu de imagini cu subiecte evanghelice şi le înlocuise cu „flori, 
diverse păsări şi alte animale, înconjurate de plante, printre 
care mişunau cocori, corbi şi păuni”. Impăratului i s-a reproşat 
că a transformat biserica, prin astfel de imagini, într-o „livadă 
şi un coteț pentru păsări”2. În locul unei fresce reprezentând 
cel de-al Şaselea Sinod Ecumenic, Constatin pusese să se facă 
portretul vizitiului său favorit. 

În Apus, în decursul celei de a doua perioade iconoclaste, 
papii Pascal I şi Grigorie al IV-lea au continuat să apere şi să 
răspândească imaginile sacre. În 835, adică în timpul persecu- 
tiei lui Teofil, papa Grigorie al IV-lea a decretat ca sărbătoarea 
tuturor sfinților, instituită de Grigorie al III-lea, să fie sărbătorită 
de întreaga creştinătate la 1 noiembrie. În general, violența ico- 
noclaştilor a dus la sporirea cultului sfinților şi al moaştelor lor 
în Occident, nu doar la Roma, ci şi în alte părți, cu deosebire în 
Franța. Atunci, în epoca iconoclasmului, moaştele a numeroşi 
sfinți au fost mutate în Franța (de pildă, cele ale sfântului Guy 
în 751, ale sfântului Sebastian în 826, în biserica Saint Medard 
din Soissons, ale sfintei Elena în 840 la Hautervilliers, lângă 
Reims)”. 


2 A. Grabar, L'Iconoclasme byzantin, p. 169-170 şi 171. 

2? Ch. Diehl, Manuel d'Art byzantin, t. I, Paris, 1925, p. 365-366. 

3 În Apus, iconoclasmul a mai avut şi alte urmări: când lombarzii au 
amenințat Roma, în loc să ceară ajutor unui împărat iconoclast, papa i s-a 
adresat lui Pepin cel Scurt care, eliberând Roma de barbari, a creat în 756 
Statul pontifical şi a făcut din papă un suveran lumesc. 

[De ideologică a iconoclasmului depăşeşte limitele 
ereziei combătute în secolele VIII-IX. Există, sub forme 
diverse, o permanenţă a iconoclasmului. Ajunge să-i amintim 
de albigenzii din Franța medievală, pe iudaizanțţii din Rusia 
secolului al XV-lea şi, în fine, pe protestanți. De aceea răspunsul 
teologic al Bisericii dat ereziei iconoclaste în secolele VIII-IX îşi 
păstrează astăzi întreaga valoare. 

Din punct de vedere doctrinar, singurul decisiv, iconoclasmul 
este un fenomen complex, care nu a fost încă suficient studiat 
ca erezie. S-a observat de nenumărate ori! că hristologia este 
cea care constituia fondul comun al disputei ce îi opunea pe 
ortodocşi şi pe eretici, în lupta dogmatică a veacurilor VIII-IX. 
Totuşi, iconoclasmul a prezentat numeroase caracteristici. 

La început, pozițiile iconoclaştilor erau foarte primitive; li 
se aduceau ortodocşilor cam aceleaşi reproşuri pe care anumiţi 
protestanți le aduc astăzi: pornind de la interdicția vetero-testa- 
mentară, ei îi acuzau că idolatrizează pietrele, scândurile, pereții. 
Însă curând s-au conturat două curente în iconoclasm. 

Partizanii primului dintre ele cereau o distrugere completă a 
imaginilor sacre, începând cu icoana lui Hristos; unii contestau 


1 Pentru a nu cita decât o lucrare dintre cele mai recente, Chr. von 
Schönborn, Icoana lui Hristos, trad. rom. V. Răducă, Edit. Anastasia, 
Bucureşti, 1996. 

şi cinstirea moaştelor, cei mai intoleranți mergând până la a su- 
prima cultul Fecioarei şi al sfinților. Acest curent este interesant 
pentru că, prin chiar violența lui, este cel mai consecvent şi mai 
logic şi arată foarte bine unde trebuia să sfârşeascănegarea icoa- 
nelor, cu tot complexul de erori asociat. Alături de acest curent 
mai era un altul, mai tolerant, cuprinzând şi el multe nuanţe. 
Partizanii lui admiteau imaginile sacre în Biserică, dar nu erau 
de acord cu atitudinea ce trebuia avută față de ele. Pentru unii, 
icoana nu trebuia cinstită deloc; alții îngăduiau icoana lui Hris- 
tos, dar nu şi pe cele ale Fecioarei şi ale sfinților; iar alții afirmau 
că nici măcar Hristos nu trebuia reprezentat decât înainte de 
înviere, pentru că după aceea El nu mai era reprezentabil. 

Încă de la primele indicii ale iconoclasmului, apologeții 
ortodoxiei au avut o poziție dogmatică foarte clară, insistând 
asupra argumentelor de ordin hristologic, pentru a da un te- 
mei existenței icoanei. Ei şi-au păstrat cu tărie această poziție 
dogmatică de-a lungul întregii lupte împotriva iconoclasmului. 
Totuşi, „s-a răspândit, nu se ştie cum, o părere în ştiinţă, după 
care argumentele de ordin hristologic nu au fost folosite de că- 
tre cinstitorii icoanelor înainte de sinodul iconoclast din 754”, 
observă G. Ostrogorsky; abia recursul acestui sinod la astfel de 
argumente în favoarea tezei iconoclaste i-ar fi forțat pe ortodocşi 
să recurgă şi ei la ele. 

Dacă ar fi fost realmente aşa, adică dacă într-adevăr argumen- 
tele hristologice nu ar fi fost înaintate de către ortodocşi decât ca 
răspuns la metoda adversarilor lor, am fi avut de-a face aici cel 
mult cu un procedeu de dialectică scolastică şi nu am fi putut 
vorbi despre importanța primordială a învățăturii hristologice 
în lupta în favoarea icoanelor. Dar nu a fost aşa. Noi afirmăm 
că problematica privitoare la icoane a fost asociată încă de la 
început de către ortodocşi cu învățătura hristologică, atunci când 
adversarii lor nu furnizau niciun pretext pentru aceasta”?. După 
ce citează probe extrase din scrierile apologeţilor ortodocşi din 
acea epocă, ale căror învățături ne-au parvenit (sfântul patriarh 

2 G. Ostrogorsky, „Operele apologeţilor ortodocşi” în Seminarium Kon- 
dakovianum, I, Praga, 1927, p. 36 (în rusește). 

Gherman, sfântul loan Damaschin, sfântul papă Grigorie al II-lea 
şi sfântul Gheorghe din Cipru), G. Ostrogorsky trage concluzia: 
„De altfel, nu reiese nici din documentele istorice că în decursul 
primei perioade a disputei iconoclaştii i-ar fi acuzat pe cinstitorii 
de icoane de altceva în afară de idolatrie. Astfel, ar fi desigur 
mai întemeiat să se afirme că raționamentele hristologice ale 
sinodului iconoclast nu au fost decât un răspuns forțat la argu- 
mentele părții ortodoxe, decât să se susțină contrariul. O astfel de 
afirmaţie nu ar fi, în orice caz, în contradicţie cu datele istorice, 
aşa cum este afirmația contrară, atât de des exprimată”?. 

Învățătura Bisericii şi fundamentul hristologic al icoanei 
au fost exprimate de către Sinodul Quinisext încă dinainte de 
începutul iconoclasmului. Tot înainte de începerea lui, la fine- 
le secolului al VII-lea, episcopul Ioan de Tesalonic a recurs în 
apărarea icoanei la argumentul hristologic în polemica sa cu 
păgânii şi cu evreii. Şi tot pe adevărul întrupării a justificat sfân- 
tul Gherman existenţa icoanei în cele trei epistole ale sale, către 
episcopii iconoclaşti Toma de Claudiopolis, loan de Sinnade şi 
Constantin de Nacoleeat. Aceste epistole au fost scrise chiar 
înainte de atacul deschis declanşat de către împăratul Leon al 
III-lea împotriva cinstirii icoanelor. Canonul 82 al Sinodului 
Quinisext este cel care stă la baza argumentării ortodoxe, iar 
patriarhul Gherman îi repetă aproape textual partea hristologică 
în lucrarea lui Erezii şi Sinoade. 

Încă de la începutul iconoclasmului, ortodocşii au înțeles 
pericolul pe care acesta îl reprezenta pentru dogma fundamen- 
tală a creştinismului. Într-adevăr, dacă însăşi existenţa icoanei 
se întemeiază pe întruparea celei de a doua Persoane a Sfintei 
Treimi, această întrupare, la rândul ei, este afirmată şi dovedită 
de către imagine. Altfel spus, icoana este o garanţie a realității 
ne-iluzorii a întrupării dumnezeieşti. De aceea, în ochii Bisericii, 
negarea icoanei lui Hristos echivalează cu negarea întrupării, cu 
negarea întregii iconomii a mântuirii noastre. lată de ce, apărând 


3 Ibid., p. 44, notă. 
1 P.G. 98, 164-193, 156-161, 161-164. 
5 P.G. 98, 80 A. 


Teologia icoanei 109 


imaginile sacre, Biserica apăra nu doar rolul lor didactic, sau 
aspectul lor estetic, ci baza însăşi a credinţei creştine. Aşa se 
explică fermitatea ortodocșilor în apărarea icoanei, intransigența 
lor şi acceptarea de către ei a tuturor sacrificiilor. 
Argumentarea iconoclastă, acuzaţia de idolatrie şi referințele 
din Vechiul Testament s-au izbit deci de o teologie foarte dez- 
voltată şi foarte limpede formulată şi s-au vădit a fi net insufi- 
ciente. În faţa poziției neclintite a ortodocșilor, a fost nevoie să 
i se găsească iconoclasmului un fundament teologic, iar erezia 
şi-a găsit -teoreticianul în persoana împăratului Constantin al 
V-lea Copronimul. Ţinând seama de argumentaţia ortodoxă şi 
răspunzându-i, Constantin a întocmit un tratat al cărui conținut 
dezvăluie abisul care desparte ortodoxia de iconoclasm. Toate 
tendinţele iconoclaste se regăseau aici reunite şi împinse la ex- 
trem. Această lucrare a împăratului, exprimând punctul lui de 
vedere asupra noțiunii înseşi de icoană, a fost expusă la sinodul 
iconoclast din 754. Sinodul nu a putut să accepte totul din acest 
tratat şi a trebuit să-i atenueze anumite puncte. Astfel, el nu a 
abandonat cinstirea Fecioarei şi a sfinților, pe care Constantin 
nu a putut să le impună decât mai târziu. Mai existau apoi în 
tratatul lui expresii atât de grosolan monofizite încât sinodul a 
fost constrâns să le modifice şi, pentru a justifica iconoclasmul, 
el a respins acuzaţia de monofizism la adresa ortodocşilor, după 
cum vom vedea. Nici patriarhii din Răsărit, nici papa Romei nu 
erau reprezentați la acest Sinod. Ultima lui reuniune s-a terminat 
cu ieşirea solemnă a tuturor participanţilor în piața publică şi 
cu citirea în fața mulțimii a profesiunii de credință iconoclaste, 
împreună cu rostirea anatemelor asupra principalilor mărtu- 
risitori ai ortodoxiei. Această profesiune de credință, după o 
scurtă introducere, începea prin enumerarea celor şase sinoade 
ecumenice şi a ereziilor pe care le condamnaseră, precum şi prin 
afirmaţia că sinodul din 754 se adaugă sinoadelor ecumenice 
şi că este cu desăvârşire ortodox. Apoi cinstirea icoanelor era 
declarată ca avându-şi originea în idolatria inspirată de către 
diavol şi combătută de către sfânta Scriptură a Vechiului şi a 
Noului Testament. Se trece pe urmă la argumente, enumerân- 

du-se mai întâi argumentele teologice, apoi cele scripturistice 
şi patristice. 

Ne vom opri pe scurt asupra acestei argumentări în trăsă- 
turile ei generale şi, înainte de toate, asupra noțiunii înseşi de 
icoană, aşa cum o concepea gândirea iconoclastă. Ce este icoana 
pentru un iconoclast? Care estre natura ei? Ce are ea în comun cu 
persoana reprezentată şi prin ce se distinge de această persoană? 
Într-adevăr, diferența esenţială între adversari consta în chiar 
definiția noțiunii de icoană”; termenul însuşi de „icoană” fiind 
înțeles în mod diferit de către iconoclaşti şi de către ortodocşi. 

Noţiunea iconoclastă de icoană este exprimată cu claritate şi 
cu precizie în tratatul lui Constantin Copronimul, care traduce 
în acest sens punctul de vedere comun tuturor liderilor icono- 
clasmului. După el, o icoană veritabilă trebuie să fie de aceeaşi 
natură cu cel pe care îl reprezintă, trebuie să-i fie consubstanţială 
(homoousion). Pornind de la acest principiu, iconoclaştii ajung la 
concluzia inevitabilă că singura icoană a lui Hristos este Euha- 
ristia. Hristos, ziceau ei, a ales pâinea ca imagine a întrupării Lui 
pentru că pâinea nu oferă nicio asemănare omenească, evitând 
astfel idolatria. „Prin urmare, noțiunea însăşi de imagine, de 
icoană, însemna în gândirea iconoclastă cu totul altceva decât 
în gândirea ortodoxă: din moment ce, pentru iconoclaşti, nu se 
putea considera o veritabilă icoană decât ceva ce este identic 
cu prototipul, numai Sfintele Daruri puteau fi recunoscute de 
către ei ca o icoană a lui Hristos. Or, pentru ortodocşi, Sfinte- 
le Daruri nu sunt o icoană tocmai pentru că sunt identice cu 
Prototipul”€. Într-adevăr, prin prefacerea Sfintelor Daruri pri- 
mim nu chipul, ci „prea curatul Trup şi prea scump Sângele” lui 
Hristos. De aceea, chiar faptul de a numi Euharistia „imagine“ 
era străin ortodocşilor şi de neînțeles. Părinţii celui de-al Şap- 
telea Sinod Ecumenic răspund acestui raționament spunând 
că „nici Domnul, nici Apostolii, nici Părinții nu au numit vreo- 
dată «imagine» jertfa nesângeroasă adusă de către preot, ci au 


€G. Ostrogorsky, „Fundamentele disputei asupra sfintelor icoane”, în 
Semin. Kondakovianum, Il, Praga, 1928 (în rusește). 

numit-o întotdeauna «însuşi Trupul şi însuşi Sângele Său»”” 
„Pentru ortodocşi, nu numai că icoana nu este consubstanţială 
(homoousion) sau identică (tauton) cu prototipul ei, cum trebuia 
ea să fie pentru iconoclaşti, dar dimpotrivă, după apologeţii 
ortodocşi, însăşi noțiunea care corespunde cuvântului «icoană» 
(eikon) conţine o diferență esenţială între imagine şi prototipul 
ei”8; „altceva este icoana şi altceva este originalul”, zice sfântul 
Ioan Damaschin’. De aceea patriarhul Nichifor găseşte aceas- 
tă teorie a imaginii de o ființă cu prototipul ei „nebunească şi 
ridicolă”!. „Icoana este o asemănare a prototipului, explică el 
[...], sau imitarea prototipului şi reflexul lui, dar prin natura ei 
(te ousia kai tô hypokeiménô), ea se deosebeşte de prototip. Icoana 
este asemănătoare cu prototipul ei datorită desăvârşirii artei 
imitatorului, dar ea este distinctă de prototip prin natură. lar 
dacă nu se deosebeşte cu nimic de prototip, atunci ea nu este o 
icoană, ci prototipul însuşi”!!. Sfântul Teodor Studitul se exprimă 
mai direct: „Nimeni nu va fi atât de nesocotit încât să creadă că 
realitatea şi umbra ei [...], prototipul şi reprezentarea lui, cauza 
şi consecinţa sunt identice prin natură (kat' ousian)””. „Patriar- 
hul Nichifor surprinde desigur însuşi fondul chestiunii atunci 
când, arătând diferența dintre imagine şi prototipul ei, afirmă 
că aceia care nu acceptă această diferență şi nu o înţeleg pot fi 
numiți, pe bună dreptate, idolatri”'5, Într-adevăr, dacă icoana ar 
fi identificată cu persoana pe care o înfăţişează, cinstirea icoa- 
nelor ar fi cu neputinţă pentru o conştiinţă religioasă cât de cât 
dezvoltată. Asupra acestui lucru, toată lumea era de acord. lar 
cel care era incapabil să vadă o altă relație decât aceea a unei 
identități esenţiale, trebuia fireşte să nege în întregime cinstirea 
icoanei. Pe de altă parte, pentru cel care vedea în noțiunea însăşi 
de imagine „deosebirea esenţială de persoana pe care o înfățişa 


7 Sesiunea a VI-a, Mansi XIII, 264. 

8 G. Ostrogorsky, op. cit., p. 48. 

? Al treilea tratat contra iconoclaştilor, XVI, p. 137. 
1 P.G. 100, 225 ş.u. 

1 P.G. 100,277 A. 

12 PG. 99, 341 B. 

13 PG. 100, 277 B. 

şi cu care icoana era doar legată într-un fel oarecare, chestiunea 
idolatriei nici măcar nu se punea”!*. 

Astfel, gândirea iconoclastă admitea posibilitatea imaginii 
numai când această imagine era identică cu ceea ce reprezen- 
ta. Fără identitate, nu exista imagine. În consecinţă, o imagine 
făcută de către un pictor nu putea fi o icoană a lui Hristos. Arta 
figurativă era considerată în general o impietate față de dogma 
întrupării divine. Ce face aşadar un pictor ignorant atunci când 
dă o formă la ceea ce putem doar crede cu inima şi mărturisi cu 
cuvântul?, întreabă iconoclaştii. Numele lui lisus Hristos este 
numele lui Dumnezeu-Omul. Prin urmare, zic ei, înfățişându-L, 
voi comiteți o dublă blasfemie: mai întâi, încercaţi să reprezentați 
Dumnezeirea care nu este reprezentabilă; apoi, dacă încercaţi 
să reprezentaţi în icoană natura divină şi natura umană a lui 
Hristos, tindeţi să le confundați, ceea ce este monofizism. Răs- 
pundeți că nu înfățişați decât umanitatea lui Hristos, firea lui 
omenească. Or, în acest caz, voi separați Dumnezeirea care s-a 
unit cu ea, iar acesta este nestorianism. Într-adevăr, trupul lui 
lisus Hristos este trupul lui Dumnezeu-Cuvântul: acesta a fost 
în întregime asumat şi îndumnezeit de către El. „Cum, deci, 
aceşti nelegiuiți, spune decizia sinodului iconoclast, îndrăznesc 
să despartă Dumnezeirea de trupul lui Hristos şi să înfățişeze 
numai acest trup, ca pe cel al unui om obişnuit? Biserica crede 
în Hristos care uneşte în El Divinitatea şi umanitatea fără des- 
părţire şi fără amestecare. Dacă înfățişați numai umanitatea lui 
Hristos, voi despărțiți cele două naturi ale Sale, atribuindu-i 
umanității o existență proprie, o viață independentă, văzând 
în ea o persoană separată şi introducând prin aceasta o a patra 
Persoană în Sfânta Treime”. Astfel, în ochii iconoclaştilor, de 
vreme ce o icoană nu poate exprima relaţia care există între cele 
două firi ale lui Hristos, este cu neputinţă să faci o icoană, să-L 
reprezinți prin mijloace omeneşti pe Dumnezeu-Omul. Tocmai 
din pricina aceasta, Euharistia este singura icoană posibilă a 


1 G. Ostrogorsky, op. cit., p. 50-51. 
15 Rezumat al horos-ului iconoclast. Vezi Hefele, Histoire des Conciles, 
Paris, 1910, p. 697-703. 

Domnului. „Este semnificativ, scrie G. Ostrogorsky, că anumiţi 
savanți moderni, în mod deosebit teologi protestanți, consideră 
aceste raționamente nu doar bine întemeiate, ci chiar irefutabile, 
nevăzând că ele sunt pur şi simplu pe lângă subiect” *. 

Constatăm că, în argumentaţia lor, iconoclaştii vor să se situe- 
ze pe terenul dogmei de la Calcedon. Dar viciul raționamentului 
lor, pe care apărătorii imaginilor nu vor întârzia să îl dezvăluie, 
constă tocmai în neînțelegerea totală a dogmei referitoare la 
Dumnezeu-Omul. Dogma de la Calcedon presupune, înainte 
de toate, o distincţie foarte clară între natură, pe de o parte, şi 
persoană, ipostas, pe de altă parte. Tocmai această claritate îi 
lipseşte gândirii iconoclaste. In imaginea lui Dumnezeu-Cu- 
vântul întrupat iconoclaştii nu văd decât două posibilități: fie, 
reprezentându-L pe Hristos, reprezentăm firea Lui Dumneze- 
iască, fie, reprezentându-L pe omul lisus, reprezentăm firea 
Lui omenească, despărțită de Dumnezeirea Lui. Şi o variantă şi 
cealaltă sunt eretice. Pentru ei, o a treia posibilitate nu există. 

Dar ortodocşii, având pe deplin conştiinţa distincţiei dintre 
fire şi persoană, indică cu justeţe această a treia posibilitate care 
suprimă toată dilema iconoclastă. Icoana înfăţişează nu natura, 
ci persoana: perigraptos ara o Christos kat'hypostasin kan te Theoteti 
aperigraptos, explică Sfântul Teodor Studitul!. Reprezentându-L 
pe Domnul nostru, noi nu reprezentăm nici Divinitatea, nici 
omenitatea Lui, ci Persoana Sa, care uneşte în ea în mod neînțeles 
cele două naturi, fără amestecare şi fără împărţire, în termenii 
dogmei de la Calcedon. 

Odinioară monoteliții atribuiseră persoanei ceea ce face parte 
din natură: Hristos este o Persoană, ziceau ei; prin urmare El 
nu are decât o singură voinţă şi o singură lucrare. Dimpotrivă, 
iconoclaştii atribuie naturii ceea ce este propriu persoanei. De 
aici, confuzia din gândirea iconoclastă. Dacă voinţa şi lucrarea 
sunt proprii fiecăreia din cele două naturi ale lui lisus Hristos, 
aşa încât există două voințe şi două lucrări care corespund celor 
două naturi ale Sale, imaginea Lui nu este proprie uneia sau alte- 


15 G. Ostrogorsky, op. cit., p. 50, prima notă. 
17 Antireticul al III-lea, cap. XXXIV, P.G. 99, 405 B. 

ia dintre naturi, ci Persoanei Sale. Icoana nu este o imagine a firii 
divine; ea este imaginea unei Persoane dumnezeieşti întrupate, 
ea transmite trăsăturile Fiului lui Dumnezeu venit în trup, deve- 
nit vizibil şi, prin urmare, reprezentabil prin mijloace omeneşti. 
Pentru ortodocşi chestiunea naturii nici măcar nu se punea; era 
absolut evident că icoana, întocmai ca portretul, nu poate fi decât 
o imagine personală, căci „firea nu are existență proprie, expli- 
că sfântul loan Damaschin, ci se arată în persoane”. Aşadar, 
nu există fire decât în persoane şi fiecare persoană îşi are firea 
în toată plinătatea ei. Fiecare dintre Persoanele Sfintei Treimi 
posedă plenitudinea firii divine; fiecare persoană omenească 
posedă plenitudinea firii omeneşti. Firea este aceeaşi la toți oa- 
menii, dar persoanele sunt foarte numeroase şi fiecare dintre 
ele este unică şi de neînlocuit. Zugrăvind oameni, zugrăvim 
nu o mulțime de variante ale aceleiaşi naturi, nici fragmente 
ale acestei naturi, ci persoane concrete, dintre care fiecare are 
modul său unic de a poseda natura umană comună, ceea ce dă 
trăsături proprii fiecărei persoane: Petru, loan, Pavel”. Icoana 
este legată de prototipul ei nu pentru că ea este identică cu ceea 
ce reprezintă; ar fi şi absurd. Icoana este legată de prototipul 
ei pentru că îi reprezintă persoana şi îi poartă numele. Tocmai 
acesta este lucrul care face posibilă comuniunea cu persoana 
reprezentată prin intermediul imaginii ei, cunoaşterea acestei 
persoane. Datorită acestei legături „cinstea adusă imaginii urcă 
spre prototipul ei”, spun Părinţii întruniți la cel de-al Şaptelea 
Sinod Ecumenic”, citând cuvintele sfântului Vasile cel Mare 
(Despre Sfântul Duh, cap. XVIII). În explicaţiile lor, Părinţii re- 
curg adesea la compararea icoanei cu portretul profan: portretul 


18 Dogmatica, III, V, „Despre numărul firilor”, trad. rom. D. Fecioru, 
Edit. Scripta, Bucureşti, 1993, p. 103. 

' Cuvântul „persoană” (hypostasis) are în ortodoxie un cu totul alt 
sens decât în limbajul curent, unde este sinonim cu individ. Celor ce vor 
să aibă o idee despre învățătura ortodoxă asupra naturii, a persoanei şi a 
harului le recomandăm cărţile lui V. Lossky, Théologie mystique de l'Eglise 
d'Orient, Paris, 1944; A l'image et à la ressemblance de Dieu, Aubier-Mon- 
taigne, Paris, 1967. 

2 Mansi XIII, 324. 

împăratului este împăratul; la fel „reprezentarea lui Hristos 
este Hristos”, iar cea a unui sfânt este sfântul. „Puterea nu se 
scindează şi nici slava nu se împarte, pentru că cinstea adusă 
icoanei se îndreaptă spre cel înfățişat în icoană”. 

Altfel spus, dacă pentru iconoclaşti nu există decât două 
posibilități: identitatea a două obiecte sau diferența lor, pen- 
tru ortodocşi, din contră, chiar când există diferență de natură, 
există o anumită legătură între două obiecte care pot fi totodată 
distincte şi identice: Persoanele Sfintei Treimi sunt distincte una 
de alta, dar de o ființă, adică identice după natură. În icoană, 
dimpotrivă, există diferență de natură şi identitate de persoană. 
Sfântul Teodor Studitul exprimă acest lucru astfel: „Căci aşa 
cum în Treime Hristos se distinge de Tatăl prin ipostas, aşa şi 
aici se distinge de icoana Sa prin ființă”?. 

Respingând temeiul iconografiei creştine, imaginea lui Hris- 
tos, iconoclaştii respingeau fireşte şi toate celelalte icoane. Din 
clipa în careicoana lui Hristos este respinsă, susțineau ei, este ne- 
drept să le acceptăm pe celelalte, ale Fecioarei şi ale sfinților. 

Aşa cum am spus, profesiunea de credinţă a sinodului ico- 
noclast, modificând punctul de vedere al lui Constantin Co- 
pronimul, vorbeşte despre Fecioară şi despre sfinți cu cel mai 
mare respect: „Cum am îndrăzni, zice Sinodul, s-o înfățişăm cu 
ajutorul artei păgâne pe Maica lui Dumnezeu care este mai înaltă 
decât cerurile şi decât sfinții?” şi „să-i jignim printr-o materie 
moartă şi grosolană pe sfinţii care strălucesc ca stelele?”. Dar, 
deşi a început cu această profesiune de profundă evlavie, icono- 
clasmul, dezvoltându-se normal, organic, ca să zicem aşa, a ajuns 
să nege cinstirea Maicii lui Dumnezeu şi a sfinților. Cronicarul 
bizantin Teofan afirmă că împăratul Leon al III-lea refuza deja 
cinstirea lor, dar afirmaţia lui nu este confirmată de către alte 
izvoare. Oricum ar fi, sfântul loan Damaschin, care a răspuns 


2 Sfântul loan Damaschin, Anexe la Primul tratat contra iconoclaştilor, 
p. 68 (de fapt anexa reproduce cap. 18 din tratatul Despre Sfântul Duh al 
sfântului Vasile cel Mare —n. tr.). 

2 Antireticul III, cap. III, 7, trad. rom. Ioan. I. Ică jr., Edit. Deisis, Alba 
Iulia, 1994, p. 38. 

imediat prin primul său Tratat contra iconoclaştilor edictului im- 
perial, vedea deja prea bine încotro ducea tăgăduirea icoanelor. 
Răspunzând unui curent iconoclast destul de moderat, el scrie: 
„Chiar dacă faci icoana lui Hristos, dar nu şi pe a sfinților, este 
clar că nu interzici icoana, ci cinstirea sfinților [...]. Nu ai pornit 
război contra icoanelor, ci contra sfinților”. Sfântul Ioan sesi- 
zează deci foarte bine legătura intimă care există între cinstirea 
icoanelor şi cea a sfinţilor. El observă şi consecinţele refuzului de 
a-i reprezenta. Refuzând să-i cinstească pe sfinți, iconoclaştii au 
ajuns în chip firesc să nege cinstirea moaştelor şi, mai general, 
a tot ce este material. Pentru ortodocşi, dimpotrivă, mântuirea 
este legată tocmai de materie, căci ea se realizează prin unirea 
ipostatică a lui Dumnezeu cu trupul omenesc. Răspunzând 
iconoclaştilor, sfântul loan Damaschin scria: „Nu mă închin 
materiei, ci mă închin Creatorului materiei, Creatorului Care 
S-a făcut pentru mine materie şi a primit să locuiască în materie 
şi a săvârşit prin materie mântuirea mea”. 

Vedem astfel că ideologia iconoclastă era în dezacord cu 
învățătura Bisericii ortodoxe în aspectele ei esenţiale. Noţiunea 
însăşi de icoană era diametral opusă. De aceea cele două părți nu 
puteau ajunge la nicio înțelegere; ei vorbeau două limbi diferite. 
Cât despre argumentaţia iconoclastă asupra imposibilității de 
a-L reprezenta pe Hristos, ea este un ataşament patetic față de 
inefabilul prost înțeles, o sfâşiere între „spiritual” şi „sensibil”, o 
luare la cunoştinţă insuficientă a realității istoriei evanghelice”. 

Pe lângă argumentele de care am vorbit, iconoclaştii formu- 
lau o serie întreagă de alte motive pentru a nu cinsti icoanele. 
„Nu există, ziceau ei, nici rugăciuni care să sfințească icoanele, 
pentru a face din ele obiecte sacre. Icoanele rămân astfel obiecte 
ne-sacre, fără nici o altă valoare decât aceea pe care le-a conferit-o 
pictorul”%, adică estetică, psihologică, istorică etc. 


% Primul tratat contra iconoclaştilor, XIX, p. 53. 

2 Ibid., XVI, p. 49. 

3 G. Florovsky, Les Peres byzantins des Ve-VIlle siècles, Paris, 1933; Apă- 
rarea sfintelor icoane (în ruseşte). 

% Sesiunea a VI-a, Mansi XIII, 268 sq. 

Părinții celui de-al Şaptelea Sinod Ecumenic răspund: „Multe 
obiecte pe care le considerăm sacre nu sunt sfințite prin rugă- 
ciuni speciale pentru că sunt pline de sfințenie şi de har prin ni- 
mic altceva decât prin numele lor. De ceea noi socotim obiectele 
de acest fel ca demne de cinstire şi le sărutăm. Astfel crucea de 
viață făcătoare, deşi nu este sfințită printr-o rugăciune specială, 
este socotită de către noi vrednică de cinstire şi ne slujeşte ca 
mijloc pentru dobândirea sfințirii. Astfel deci, iconoclaştii ori 
să spună că şi crucea este un obiect oarecare şi nevrednic de 
cinstire, de vreme ce nu a fost sfințită printr-o rugăciune speci- 
ală, ori să considere şi icoana la fel de sfântă şi de vrednică de 
cinstire”. Or iconoclaştii n-au încetat niciodată să cinstească 
crucea, ceea ce este o mare inconsecvenţă, dată fiind atitudinea 
lor față de icoană. 

Icoanele sunt deci, conform Părinților Sinodului, pline de har 
şi de sfințenie datorită numelor lor de obiecte sacre: „sfintele 
icoane”, şi datorită prezenţei în ele a harului. „Dumnezeirea, 
afirmă sfântul Teodor Studitul, este şi în icoană; pentru că este 
şi în tipul Crucii şi în celelalte aşezăminte dumnezeieşti, dar nu 
printr-o unire naturală — căci ele nu sunt trupul îndumnezeit — ci 
prin împărtăşire relațională, pentru că se împărtăşesc de harul 
şi cinstirea lui”%. Icoana este sfinţită prin numele lui Dumnezeu 
şi prin numele prietenilor lui Dumnezeu, adică ale sfinților, 
explică la rândul său sfântul loan Damaschin”, şi din pricina 
aceasta ea primeşte harul Duhului dumnezeiesc”. 


7 Ibid., 269 D. 

% Antireticul I, cap. XII, p. 8. 

» Al doilea tratat..., XIV, p. 108. 

% Acuza iconoclastă, ca şi răspunsul ortodox, dovedesc că în vremea 
celui de-al Şaptelea Sinod Ecumenic nu exista ritualul sfințirii icoanelor. 
Acest lucru este de mare interes, pentru că răspunsul ortodox este semni- 
ficativ, dată fiind practica ce există astăzi la noi de a binecuvânta icoanele. 
Trebuie să spunem că, din păcate, rânduiala binecuvântării nu este întot- 
deauna bine înțeleasă de către credincioşii ortodocşi. Prea adesea ei aducla 
biserică o pictură oarecare cu subiect religios, care nu poate în niciun caz să 
fie calificată drept icoană, şi se gândesc că dacă preotul o binecuvântează, 
aceasta va face din ea o icoană. Ritualul binecuvântării nu este o formulă 

Pe lângă argumente teologice, iconoclaştii mai recurgeau 
şi la argumente scripturistice şi patristice. Cel mai de căpătâi, 
la care reveneau fără încetare, era interdicția din Vechiul Tes- 
tament. Am văzut deja modul în care Biserica înțelege sensul 
acestei interdicții şi de aceea nu vom mai reveni aici asupra 
lui. Mai mult, iconoclaştii susțineau că nici în Noul Testament 
nimic nu indică faptul că trebuie să facem icoane şi să le cin- 
stim. „Obiceiul de a face icoane ale lui Hristos nu are un temei 
nici în învăţătura lui Hristos, nici în cea a Apostolilor, nici în 
cea a Părinților”, afirmau ei". Dar, le răspunde sfântul Teodor 
Studitul: „nicăieri Hristos n-a spus să se fixeze în scris cuvântul 
concentrat (al propovăduirii Sale), dar el a fost fixat în scris de 
către Apostoli şi aşa vine la noi până astăzi. Ceea ce aici este 
fixat în scris pe hârtie prin cerneală, este fixat tot aşa pe icoană 
prin felurite culori sau oricare alte materii”. 

Trecând sub tăcere canoanele Sinodului Quinisext, iconoclaş- 
tii afirmau că Sinoadele Ecumenice nu au dat nicio învățătură pe 
această temă. Ei aduceau în sprijinul poziţiei lor pretinse texte 
patristice. Trebuie spus că, în argumentarea lor, iconoclaştii fo- 
loseau adesea metode necinstite. Astfel, după sinodul iconoclast 
din 754, ei au ascuns textele care menţionau istoria Sfintei Fete, 
cum aflăm din actele celui de-al Şaptelea Sinod Ecumenic. În 
cea de a cincea sesiune a acestuia, sunt menţionate nişte cărți 
care fuseseră ascunse de către iconoclaşti şi care au fost aduse 
la Sinod”. 

În afară de un text apocrif gnostic din secolul al II-lea, icono- 
claştii au recurs din belşug la scrierile lui Eusebiu de Cezareea 
şi ale sfântului Epifanie, episcop al Ciprului din secolul al IV- 
lea. Părinţii întruniţi la Sinod socotesc referinţa la Eusebiu bine 
întemeiată; totuşi, Eusebiu nu ar trebui considerat o autoritate 
în Biserică, din cauza aplecării lui înspre arianism. 


magică, putând să preschimbe un obiect într-un alt obiect o imagine care 
nu este o icoană nu devine icoană pentru că a fost sfințită. 

31 Sesiunea a VI-a, Mansi XIII, 268 B-C. 

3 Antireticul I, cap. X, p.7. 

% Mansi XIII, 169. 

În ceea ce-l priveşte pe sfântul Epifanie, Părinții participanți 
la Sinod nu intră în învățătura lui teologică, ci se întemeiază doar 
pe fapte concrete: există, pe de o parte, scrieri pretinse ale sfân- 
tului Epifanie care îi atestă iconoclasmul; există, pe de altă parte, 
faptul de netăgăduit că în Cipru, unde era el episcop, bisericile 
erau împodobite cu picturi în timpul vieții lui. Părinții sinodali 
socotesc deci false scrierile atribuite sfântului Epifanie”. 

În plus, iconoclaştii atribuiseră sfântului Teodot de Ancyra 
(sec. al V-lea) un text de-a dreptul ostil imaginilor, pe care acesta 
nu-l scrisese în realitate, după cum au constatat Părinții întruniți 
la Sinod. Tot căutând texte, iconoclaştii ajunseseră să găsească 
o tendință iconoclastă chiar la sfântul Vasile cel Mare, a cărui 


% Chestiunea iconoclasmului sfântului Epifanie a stârnit întotdeauna 
controverse. Astfel, sfântul Nichifor, patriarh al Constantinopolului, a 
studiat scrierile respective într-o lucrare intitulată Impotriva Epifanidelor, ca 
şi în răspunsurile la cel de-al doilea sinod iconoclast (Adv. Ephiphanidem, 
Ed. J. B. Pitra, Spicilegium Solesmense, IV, p. 292). El ajunge la concluzia 
că textele au fost falsificate de către iconoclaşti. Sfântul loan Damaschin 
este mai puţin categoric: după el, lucrarea atribuită sfântului Epifanie ar 
putea fi scrisă de către altcineva decât de către cel al cărui nume îl poartă, 
„ceea ce nu puţini oameni au deprins obiceiul să facă”. Poate că, pe de 
altă parte, este vorba nu de iconoclasm, ci despre o măsură împotriva 
abuzurilor (Primul tratat..., cap. XXV, p. 61). În ce priveşte ştiinţa moder- 
nă, ea nu este unanimă în această privință. Astfel, K. Holl, Die Schriften 
des Epiphanios gegen Bildeverehrung, 1928, trage concluzia că Epifanie era 
iconoclast; G. Ostrogorsky, Studien zur Geschichte des byzantinischen Bilder- 
streites, în întreg, capitolul al III-lea, este de părerea opusă. G. Florovsky, 
Părinții răsăriteni din veacul al IV-lea, New York, 1972 (în ruseşte), consideră 
că aproape sigur este vorba de interpolări iconoclaste, chiar pentru istori- 
sirea atribuită lui Epifanie însuşi şi care a fost inserată în scrierile lui mai 
târziu. Totuşi Florovsky estimează că scrierile sfântului Epifanie conțin 
implicit o poziție iconoclastă, pe care o explică prin situația din secolul 
al IV-lea. Pentru Epifanie, „tranziţia de la simbolism la realism în icono- 
grafie putea cu uşurinţă să pară tulburătoare” (p. 203). J. Meyendorff, Le 
Christ dans la théologie byzantine, Paris, 1969, p. 240, crede că autenticitatea 
fragmentelor incriminate din Epifanie este îndoielnică. Dimpotrivă Th. 
Klauser, Die Ausserungen der alten Kirche zur Kunst, Gesammelte Arbeiten 
zur Liturgie-Geschichte, Miinster, 1974, p. 329-337, afirmă cu certitudine 
autenticitatea lor. În ce-l priveşte, Ch. Schönborn vede aceeaşi legătură 
între hristologie şi iconoclasm la Eusebiu şi la Epifanie, „deşi mai puţin 
sistematic justificată la acesta din urmă” (L'Icâne du Christ, p. 77). 

atitudine față de imagini tocmai am văzut-o. „Vieţile oamenilor 
bine-credincioşi, scrisese sfântul Vasile, sunt într-un fel imagini 
ale unei vieți plăcute lui Dumnezeu”. Din aceste cuvinte, icono- 
claştii deduceau că „imaginile pictate erau inutile, câtă vreme 
existau imagini scrise”%. 

Cel de-al Şaptelea Sinod Ecumenic, care încheie prima peri- 
oadă iconoclastă, s-a ținut la Niceea şi a început în 24 septembrie 
787. Actele acestui sinod poartă 307 semnături. Papa de la Roma, 
care era atunci Adrian |, a trimis doi reprezentanţi; patriarhii de 
la Alexandria şi Antiohia şi-au trimis şi ei reprezentanți; aceştia 
au adus şi un mesaj din partea patriarhului Ierusalimului, în care 
se exprima susținerea pentru restaurarea cultului icoanelor. 

Sinodul a început cu primirea în Biserică a unsprezece epi- 
scopi iconoclaşti, după penitență publică. La cea de a doua re- 
uniune, s-au citit două mesaje ale papei Adrian I: unul către 
patriarhul Constantinopolului, sfântul Tarasie, iar celălalt către 
împăratul Constantin şi către mama sa, împărăteasa Irina. Papa 
îşi exprima adeziunea față de cultul icoanelor, insista asupra 
necesității lor, dar mărturisirea ortodoxiei se mărginea la res- 
pingerea acuzaţiei de idolatrie. Numai că acesta era un subiect 
care, pentru Biserica Răsăritului, era de multă vreme depăşit, 
aproape un anacronism. Papa se referea la cortul sfânt din sfânta 
Scriptură, cu imaginile de heruvimi; el citează apoi o serie de 
Părinţi greci şi latini care, în opinia lui, se exprimă în favoarea 
icoanelor, cu deosebire textul sfântului papă Grigorie I pe care 
îl cunoaştem deja, cel cu analfabeții care au posibilitatea să ci- 
tească de pe zidurile bisericilor ceea ce nu pot citi din cărți. Toate 
acestea, în lipsa argumentelor hristologice atât de importante 
pentru Biserică, nu puteau să le sune convingător nici ortodoc- 
şilor, nici iconoclaştilor. Or, părerea papei de la Roma, primul 
în onoare dintre episcopi, juca un mare rol. Era respectată şi, 
dacă era insuficient fundamentată, risca să slăbească poziția 
ortodoxă sau cel puţin să nu slujească eficace argumentarea 
Sinodului. Pentru a da mai multă greutate mesajului papei, 


% Sesiunea a VI-a a cel de-al Şaptelea Sinod, Mansi XIII, 300 A-B. 

grecii au completat citatul din sfântul Grigorie cel Mare — „an- 
alfabeţii au şansa de a citi de pe zidurile bisericilor ceea ce nu 
pot citi din cărți — cu precizarea următoare: «iar în felul acesta, 
prin mijlocirea imaginilor, cei ce le privesc se înalță la credință 
şi la amintirea mântuirii prin întruparea Domnului nostru lisus 
Hristos»”. Ei dădeau astfel o bază hristologică raționamentului 
papei şi îl ridicau la nivelul discuţiilor teologice bizantine”. 
Textul mesajelor pontificale a mai fost completat în anumite 
pasaje referitoare la alte chestiuni abordate de către papă. Totuşi 
cei doi legaţi nu au reacționat împotriva acestor rectificări şi au 
declarat Sinodului că mesajele astfel modificate erau întocmai 
acelea pe care le aduseseră”. 

Mai departe, Părinţii au stabilit adevărata doctrină a cinstirii 
icoanelor. Deciziile lor se întemeiază înainte de toate pe Scrip- 
tură: din Vechiul Testament, ei citează Ieşirea, cap. XXV (v. 1 şi 
17-22), unde Dumnezeu porunceşte ca imaginile de heruvimi 
să fie puse în cortul sfânt, şi Numeri, cap. VII (v. 88-89), unde 
Dumnezeu îi vorbeşte lui Moise dintre heruvimi. Ei mai citează 
partea din viziunea lui lezechiel care priveşte Templul cu he- 
ruvimii (lezechiel 3, 16-20). Din Noul Testament, Părinţii citează 
Epistola către Evrei (IX, 1-5), adică un text neo-testamentar despre 
cortul sfânt. Vin apoi mărturiile patristice ale sfinților loan Gură 
de Aur, Vasile cel Mare, Nil Sinaitul, şi alte mărturii pe care le 
cunoaştem deja, precum şi canonul 82 al Sinodului Quinisext. 

Sinodului i s-a pus apoi următoarea întrebare: cum se cu- 
vine să fie cinstite icoanele? Părerile s-au împărțit: unii, ca de 
pildă patriarhul Constantinopolului, sfântul Tarasie, socoteau 
că icoanele trebuiau cinstite în acelaşi fel cu vasele sfinte. Alții, 
între care reprezentanții patriarhilor din Răsărit, estimau că ele 
au aceeaşi semnificație ca şi crucea şi că, prin urmare, trebuiau 
să fie cinstite ca şi ea. Sinodul le-a dat dreptate. 


3% Dintre scriitorii occidentali, numai sfântul papă Grigorie al II-lea a 
recurs în apologia lui la argumentul dogmei întrupării. Roman de origine, 
el se afla sub o puternică influenţă orientală. 

7 Vezi G. Ostrogorsky, „Rom und Byzanz im Kampfe um die Bilder- 
verehrung”, în Seminarium Kondakovianum, VI, Praga, 1933, p. 73-87. 

Iconoclasmul a fost apoi judecat ca erezie. Părinţii au ajuns 
la concluzia că, atât în teorie cât şi în practică, iconoclaştii re- 
capitulau toate erorile şi toate ereziile trecutului; iconoclasmul 
era suma unui mare număr de erezii şi de greşeli. S-a aruncat 
anatema asupra iconoclaştilor, iar lucrările lor au fost confiscate. 
La inițiativa trimişilor papei, s-a pus o icoană în mijlocul cate- 
dralei Sfânta Sofia, unde avea loc Sinodul şi toți i s-au închinat 
în mod solemn. 

S-a spus că sinodul iconoclast convocat de către Constantin 
Copronimul nu fusese ecumenic, de vreme ce celelalte Biserici 
locale nu aderaseră la el. Acesta nu mai putea fi numit „cel de- 
al şaptelea sinod”, pentru că era în dezacord cu celelalte şase, 
mai ales cu Sinodul Quinisext. Pe de altă parte, arta sacră este 
în acord cu dogmele creştine şi Dumnezeu Însuşi a sfinţit-o, de 
vreme ce a desemnat în Vechiul Testament oameni hărăziți de 
către El cu o înțelepciune şi o ştiinţă specială, pentru a împodobi 
tabernacolul. 

Aurmat o discuţie teologică fixată în scris în actele Sinodului 
(sesiunea a VI-a). Doctrina iconoclastă este expusă aici punct 
cu punct şi, pe măsură ce este expusă, sunt date răspunsurile 
Bisericii. Ultimele două reuniuni au fost consacrate punerii la 
punct a hotărârilor finale, a ceea ce numim horos-ul Sinodului 
şi care formulează dogma cinstirii icoanelor. Iată textul: 


[Noi] păstrăm neschimbate toate tradiţiile Bisericii, scrise sau 
nescrise, încredințate nouă [cu sfinţenie]. Între ele se află şi zugră- 
virea icoanelor (eikones anazio 'grapheseos), în acord cu relatarea pro- 
povăduirii evanghelice, în vederea întăririi credinței în întruparea, 
adevărată şi nu închipuită, a lui Dumnezeu Cuvântul, [acestea] 
aducându-ne bun folos; căci lumina cu care se luminează între ele 
[propovăduirea şi icoana] este spre mărirea amândurora. 

Aşa stând lucrurile, înaintând pe calea împărătească şi urmând 
învățătura [de Dumnezeu] insuflată a Sfinţilor noştri Părinţi şi a 
Tradiţiei Bisericii Soborniceşti, căci noi recunoaştem că ea este 
a Duhului Sfânt Care locuieşte într-însa, hotărâm cu toată grija 
şi acribia: împreună cu imaginea cinstitei şi de viață făcătoarei 
cruci, în sfintele biserici ale lui Dumnezeu să se pună şi cinstitele 
şi sfintele icoane, pictate sau lucrate în mozaic, sau făcute din ma- 

terii potrivite acestui scop (epitedeios), pe sfintele vase şi veşminte, 
pe ziduri şi scânduri, în case şi pe drumuri; icoana Domnului şi 
Dumnezeului şi Mântuitorului nostru lisus Hristos şi a Preacuratei 
Stăpânei noastre, Sfânta Născătoare de Dumnezeu, ale cinstiților 
îngeri şi ale tuturor sfinților şi drepţilor bărbați. 

Căci cu cât mai des sunt văzute acestea prin icoane, cu atât mai 
mult cei care privesc la ele ajung să-şi amintească şi să iubească 
prototipurile [icoanelor] şi să le dea cuvenita sărutare şi cinstita 
închinare (proskynesin); nu adorarea (latreian) adevărată, care după 
credinţă se cuvine numai dumnezeirii [Sfintei Treimi], ci [tot aşa] 
cum se face cu semnul sfintei şi de viață făcătoarei cruci, cu sfin- 
tele Evanghelii şi cu toate lucrurile sfinte; întru cinstirea lor se vor 
face tămâieri şi se vor aprinde lumini [lumânări], după evlaviosul 
obicei al celor de demult. Căci cinstirea [acordată chipului] urcă 
la prototip, şi cel care se închină la icoană se închină persoanei 
zugrăvite în ea. 

În acest felse întăreşte învățătura Sfinţilor noştri Părinţi, adică 
Tradiţia Bisericii Soborniceşti, care a primit Evanghelia de la un 
capăt la altul al pământului; aşa urmăm lui Pavel, care a grăit în 
Hristos, [şi întregii] cete dumnezeieşti a Apostolilor şi sfințeniei 
Părinților noştri, ţinând cu tărie predaniile pe care le-am primit (cf. 
II Tesaloniceni 2, 15), cântând astfel profetic lauda biruinţei Bisericii: 
„Bucură-te, fiica Sionului! Veseleşte-te şi te bucură din toată inima, 
fiică a Ierusalimului! Căci Domnul a înlăturat judecăţile rostite 
împotriva ta şi i-a întors pe vrăjmaşii tăi. Domnul, împăratul lui 
Israel, este în mijlocul tău; tu nu vei mai vedea nicio nenorocire” 
(Sofonie 3, 14) şi pacea va fi cu tine totdeauna. 

[lar] cei care cutează să cugete sau să învețe altfel, sau, urmând 
blestemaților eretici, [îndrăznesc] să disprețuiască tradiţiile Bi- 
sericii, născocind sau lepădând ceva dintre cele ale Bisericii, fie 
Evanghelie, fie semnul crucii, fie icoana zugrăvită, fie sfinte moaşte 
de mucenici, sau [îndrăznesc] să cugete strâmb şi viclean pentru 
a răstălmăci ceva din tradițiile legiuite ale Bisericii Sobomiceşti, 
încă şi [de vor îndrăzni cu necuviință] să folosească în chip profan 
sfintele vase sau sfintele mănăstiri: poruncim ca toți aceştia, dacă 
sunt episcopi sau clerici, să fie caterisiţi, iar dacă sunt monahi sau 
laici, să fie îndepărtați de la împărtăşanie [să fie afurisiţi).*% 


% Mansi XIII, 377-380. Traducerea românească a fost preluată din lu- 
crarea Hotărârile Sfintelor Sinoade ecumenice, Edit. Sf. Nectarie, Bucureşti, 
2003, p. 38-40. 

În această decizie sinodală Părinţii se referă în mai multe rân- 
duri la Tradiţie şi la tradiţiile Bisericii. Astfel, „păstrând neschim- 
bate toate tradiţiile Bisericii”, Sinodul a luat decizia „urmând 
învățătura de Dumnezeu insuflată a Sfinţilor noştri Părinţi şi a 
Tradiţiei Bisericii Soborniceşti”. Cum vedem, cuvântul „tradiție” 
este folosit aici de către Părinți când la plural („tradiţiile Biseri- 
cii”), când la singular: „Tradiția Bisericii Soborniceşti”. 

Tradițiile bisericeşti sunt regulile credinței transmise de către 
Sfinţii Părinţi şi păstrate de către Biserică; sunt formele diverse 
pe care le ia transmiterea exterioară a revelației dumnezeieşti, 
forme care sunt legate de facultățile naturale sau de particula- 
ritățile umane: cuvântul, imaginea, gestul, sau tradiția liturgică, 
iconografică şi altele. 

În cel de-al doilea caz, cuvântul „Tradiţie”, folosit la singular, 
are un alt înțeles. Este Tradiţia sfântă a Bisericii, liberă de tot 
ceea ce depinde de facultățile sau de particularitățile oameni- 
lor. „Adevărata şi sfânta Tradiţie, afirmă mitropolitul Filaret 
al Moscovei, nu este doar transmiterea vizibilă sau verbală a 
învățăturii, a regulilor, a riturilor, a obiceiurilor, ci este şi trans- 
miterea efectivă, dar nevăzută a harului şi a sfinţirii”*. Noţiunea 
de „Iradiţie” poate fi definită în acest caz ca viaţă a Bisericii în 
Duhul Sfânt, care comunică fiecărui mădular al Trupului lui 
Hristos putinţa de a înțelege, de a percepe şi de a recunoaşte 
adevărul în propria sa lumină şi nu în cea a minții omeneşti. 
Cunoaşterea autentică produsă în om de către lumina divină 
este cea care „a strălucit în inimile noastre, ca să strălucească 
cunoştinţa slavei lui Dumnezeu” (II Corinteni 4, 6). Altfel spus, 
Tradiţia este facultatea de a cunoaşte adevărul în Duhul Sfânt, 
împărtăşirea omului cu „Duhului Adevărului”, care realizează 
facultatea fundamentală a Bisericii: conştiinţa adevărului revelat, 
capacitatea ei, în lumina Duhului Sfânt, de a distinge şi de a 
delimita ceea ce este adevărat de ceea ce este fals. Numai trăind 
în adevărul Tradiţiei putem spune: „Părutu-s-a Duhului Sfânt 


% Citat după G. Florovsky, Căile teologiei ruseşti, Paris, 1937, p. 178 (în 
limba rusă). 

şi nouă” (Faptele Apostolilor 15, 28)*. Această Tradiţie trăieşte şi 
se comunică în diferitele forme ale tradiţiilor bisericeşti, dintre 
care una este şi cea iconografică, aşa cum spun Părinţii celui 
de-al Şaptelea Sinod Ecumenic. 

Referindu-se la Tradiţia Bisericii universale, Sinodul arată 
că existența icoanelor are ca temei nu Sfânta Scriptură, a cărei 
absenţă de indicii era invocată de către iconoclaşti, ci Tradiţia 
sacră. Scriptura a fost ea însăşi redactată urmând Tradiţiei: în 
decursul primelor decade ale vieţii ei, Biserica nu avea o Sfântă 
Scriptură, ci trăia doar din sfânta Tradiţie. Aşa cum ştim, protes- 
tantismul modern vede în Scriptură expresia unică a revelației 
divine. Dar, cum spune decizia Sinodului, adevărurile revelate, 
comunicate de către Duhul Sfânt în Tradiţia Bisericii, nu se limi- 
tează la transmiterea scrisă. Nici măcar ceea ce a făcut Hristos 
de-a lungul vieții Lui pământeşti nu se mărgineşte la ceea ce 
ştim din Scriptură: „Dar sunt şi alte multe lucruri pe care le-a 
făcut lisus şi care, dacă s-ar fi scris cu de-amănuntul, cred că 
lumea aceasta n-ar cuprinde cărțile ce s-ar fi scris” (loan 21, 25). 
Iar Sfântul loan Damaschin adaugă: „Dar că şi apostolii au pro- 
povăduit foarte multe în chip nescris o spune Pavel, apostolul 
neamurilor: «Deci, dar, fraților, staţi neclintiți şi ţineţi predaniile 
pe care le-aţi învățat, fie prin cuvânt, fie prin epistola noastră» 
(II Tesaloniceni 2, 15). lar corintenilor le scrie: «Fraţilor, vă laud 
că în toate vă aduceți aminte de mine şi ţineţi predaniile cum 
vi le-am dat» (I Corinteni 11, 2). 


% A se vedea în această privinţă articolul lui V. Lossky din Der Sinn 
der Ikonen, Berna, 1952. 

“1 Dogmatica, IV, XVI, p. 179. Acestei trimiteri pe care sfântul loan Da- 
maschin o face la sfântul Pavelîi putem adăuga faptul că, dacă creştinismul 
ar fi limitat numai la Sfânta Scriptură, ar trebui să ajungem la concluzia 
vădit absurdă că marea majoritate a apostolilor nu a împlinit porunca 
supremă a Domnului: „Mergând în lumea întreagă, propovăduiți vestea 
cea bună întregii făpturi”. Într-adevăr, pe lângă cei doisprezece apostoli, 
Hristos a mai avut încă şaptezeci şi doi. Or, ce ne-a rămas ca document 
scris? Patru Evanghelii, câteva epistole şi Faptele Apostolilor. Dar ceea ce nu 
a fost fixat în scris continuă de asemenea să trăiască în tradiţiile bisericeşti, 
în liturghie şi cu deosebire în iconografie. 

Astfel, iconografia face parte din tradiţiile Bisericii, şi, păs- 
trând-o, „îl urmăm pe Pavel şi toată adunarea apostolilor”, după 
expresia Sinodului, pentru că „tradiția de a face imagini pictate 
[...] exista încă din timpurile propovăduirii apostolice, aşa cum 
vedem din însuşi aspectul sfintelor biserici şi aşa cum mărtu- 
risesc sfinții Părinți şi istoricii ale căror scrieri s-au păstrat”. 
Altfel spus, iconografia este un mijloc care exista încă de la în- 
ceputul creştinismului pentru a exprima Tradiţia, un mijloc de a 
transmite revelația dumnezeiască. Iar iconoclasmul, renunțând 
la una dintre tradiții (cea iconografică), falsifica astfel Tradiţia 
sacră a Bisericii. 

Tradiţia sacră autentică nu este posibilă decât în Biserica 
înțeleasă ca prelungire a Cincizecimii, adică doar acolo unde 
harul Sfântului Duh, care descoperă adevărul şi ne zideşte în 
el, coboară neîncetat. Sinodul, învăţat de către Duhul Sfânt care 
viază în Biserică, a stabilit dogma cinstirii icoanelor. Icoana 
trebuie să fie obiectul cinstirii noastre, nu al adevăratei adorări 
(latreia) care nu I se cuvine decât numai lui Dumnezeu, ci al 
cinstirii (proskynesis) pe care o aducem crucii şi Evangheliei; 
altfel spus, trebuie să cinstim imaginea vizibilă întocmai ca pe 
imaginea verbală. 

Cinstirea Evangheliei şi a cruciinu a fost niciodată formulată 
dogmatic pentru că nu a fost niciodată pusă la îndoială nici în 
Biserică, nici printre eretici. Dar în ceea ce priveşte imaginea, în 
fața iconoclasmului, Biserica a trebuit să confirme dogmatic atât 
temeinicia existenţei înseşi a imaginii cât şi cinstirea ei. 

Sinodul afirmă deci că icoana, la fel ca Scriptura, slujeşte la 
„întărirea credinţei în întruparea, adevărată şi nu închipuită, a 
lui Dumnezeu Cuvântul” (horos). Avem aici, exprimat şi confir- 
mat, faptul pe care îl cunoaştem deja din canonul 82 al Sinodului 
Quinisext; icoana se fundamentează pe întrupare. Ea slujeşte 
drept respingere a tot soiul de idei abstracte privind întruparea 
şi a greşelilor şi ereziilor cărora aceste idei le-au dat naştere. 


2 Sesiunea a VI-a, Mansi XIII, 252. 

Sinodul afirmă că Sfânta Scriptură şi imaginea sfântă „se 
indică” şi „se explică” una pe cealaltă. O singură mărturie este 
exprimată în două feluri diferite: prin cuvânt şi prin imagine, 
amândouă transmițând aceeaşi revelaţie, în lumina aceleiaşi 
Tradiţii sacre şi vii a Bisericii. „Dacă Părinţii — citim în actele 
Sinodului — nu ne-au transmis că trebuie să citim Evanghelia, 
ei nu ne-au transmis nici că trebuie să facem icoane. Dacă ne- 
au transmis-o pe una, ne-au transmis-o şi pe cealaltă, pentru 
că reprezentarea este inseparabilă de istorisirea evanghelică şi 
invers, istorisirea evanghelică este inseparabilă de reprezentare. 
Şi una şi cealaltă sunt bune şi vrednice de cinstire, pentru că 
ele se explică reciproc şi fără putinţă de tăgadă, se dovedesc 
reciproc”£. Astfel, imaginea văzută este egala imaginii verbale. 
După cum cuvântul Scripturii este o imagine, tot astfel imaginea 
zugrăvită este un cuvânt. „Ceea ce cuvântul comunică prin auz, 
pictura arată în mod tăcut prin reprezentare”, spun părinții 
întruniți la Sinod, referindu-se la sfântul Vasile cel Mare. În 
altă parte, ei afirmă: „prin aceste două mijloace care se com- 
pletează întreolaltă, adică prin lectură şi prin imaginea văzută, 
obținem cunoaşterea aceluiaşi lucru”. Altfel spus, icoana con- 
ţine şi proclamă acelaşi adevăr ca Evanghelia; ea este, întocmai 
ca Evanghelia şi sfânta cruce, unul dintre aspectele revelației 
dumnezeieşti şi ale comuniunii noastre cu Dumnezeu, o formă 
în care se împlineşte unirea lucrării divine şi a lucrării umane, 
sinergia. Atât imaginea sacră cât şi Evanghelia, pe lângă semni- 
ficaţia lor directă, sunt reflexe ale lumii cereşti; şi una şi cealaltă 
sunt simboluri ale Duhului pe care Îl conţin. Astfel, şi una şi 
cealaltă transmit realități concrete şi exacte, şi nu idei omeneşti. 
Altminteri, cum ar putea să corespundă icoana Evangheliei, să 
o explice, şi invers? 

În ochii Bisericii, icoana nu este aşadar o ilustrare a Sfântei 
Scripturi; ea este un limbaj care corespunde Scripturii, care îi 
este echivalent, corespunzând nu literei Scripturii, nici cărții 
înseşi în calitate de obiect, ci propovăduirii evanghelice, adi- 


8 Ibid., 269 A. 
4 Ibid., 300 C. 

că conținutului însuşi al Scripturii, sensului ei, întocmai ca şi 
textele liturgice. De aceea icoana joacă în Biserică acelaşi rol ca 
şi Scriptura, ea are aceeaşi semnificație liturgică, dogmatică, 
educativă“. 

Conţinutul sfintei Scripturi se transmite prin icoană nu sub 
forma unei învățături teoretice, ci în mod liturgic; adică în mod 
viu, adresându-se tuturor facultăților omului. Adevărul conținut 
în Scriptură este astfel transmis în lumina întregii experiențe a 
Bisericii, a Tradiţiei ei. Ea corespunde deci Scripturii în acelaşi 
fel, am spus-o deja, î în care îi corespund textele liturgice. Într- 
adevăr, aceste texte nu se limitează la a reproduce pur şi simplu 
Scriptura: ele sunt ca şi țesute; apărând în alternanță cu fragmen- 
te din ea, ele îi revelează sensul şi ne indică mijloacele de a trăi 
învățătura evangelică. Icoana, în ce-o priveşte, zugrăvind diferite 
momente ale istoriei sacre, transmite în mod văzut înțelesul 
şi semnificaţia lor vitală. În felul acesta, prin liturghie şi prin 
icoană, Scriptura trăieşte în Biserică şi în fiecare din membrii ei. 
De aceea unitatea imaginii liturgice şi a cuvântului liturgic are 
o importanță capitală, căci aceste două moduri de expresie con- 
stituie un fel de control unul pentru celălalt; ele trăiesc aceeaşi 
viață şi au, în cult, o acțiune constructivă comună. Renuntarea 
la unul dintre aceste moduri de expresie conduce la decăde- 
rea celuilalt. Acest lucru s-a întâmplat la iconoclaştii secolelor 
V-II-IX: rezultatul renunţării la imaginea sacră a fost o decădere 
completă a vieţii liturgice şi, prin urmare, a vieții spirituale. 

Pentru a înlocui icoanele, iconoclaştii au întărit în liturghie 
rolul predicii, al poeziei religioase, introducând tot felul de mu- 
zici. În această privință, sfântul papă Grigorie al II-lea îi scria 
împăratului Leon al III-lea: „Ai covârşit poporul cu discursuri 
goale, cu cuvinte deşarte, cu titere, cu castaniete, cu fluiere, cu 
nerozii; în loc de lucrări ale harului şi de doxologii, tu l-ai aruncat 


% Trebuie să ținem seama că imaginea are anumite posibilități pe care 
nu le are cuvântul: ea este, mai întâi, o formă de expresie mai directă; pe 
de altă parte, generalizarea prin imagine este mai vastă şi mai laconică 
decât cea a cuvântului. Astfel, o icoană arată într-un mod direct şi concis 
ceea ce se exprimă prin ansamblul slujbei unei sărbători. 

în născociri”%. Iconoclaştii s-au rupt astfel de tradiţia liturgică, 
cu tot ce cuprinde ea. Într-adevăr, prin icoană şi prin liturghie, 
revelația divină pătrunde în poporul credincios, îi sfințește viața, 
îi dă adevăratul sens şi devine astfel sarcina vitală de îndeplinit 
de către credincioşi. 

Citând cuvintele sfântului Vasile cel Mare, Sinodul afirmă că 
„cinstea adusă icoanei urcă la prototipul ei, iar cel ce cinsteşte 
icoana cinsteşte persoana celui pe care ea îl reprezintă”. Astfel 
icoanele slujesc ca intermediari între persoanele reprezentate şi 
credincioşii care se roagă, făcându-i să comunice în har. Între 
sfinţi şi credincioşi se stabileşte astfel o anumită legătură, un 
contact. Într-o biserică, în timpul slujbei, adunarea creştinilor 
intră, prin mijlocirea icoanelor şi a rugăciunilor liturgice, î în co- 
muniune cu Biserica cerească, pentru a forma împreună cu ea 
un tot unitar. În Liturghia ei, Biserica este una. Ea participă la 
Liturghie în toată plinătatea ei: îngerii şi oamenii, viii şi morții, 
în fine, lumea creată în totalitatea sa. Iar când preotul slujitor 
tămâiază, el îi înglobează în gestul său pe sfinţii reprezentați şi 
adunarea credincioşilor din biserică, exprimând prin aceasta 
unitatea Bisericii pământeşti şi a Bisericii cereşti. 

Arta sacră este deci liturgică prin însăşi natura ei; şi aceasta 
nu doar pentru că serveşte drept cadru slujbei sau o completea- 
ză, ci pentru că îi corespunde perfect. Fiind astfel o artă cultuală, 
icoana nu a „Slujit” niciodată religia în sensul în care înțeleg acest 
lucru adesea istoricii artei”, şi anume ca un element auxiliar 
împrumutat din exterior şi folosit de către Biserică. Icoana, ca 
şi cuvântul, face parte integrantă din religie; ea este un mijloc 
de a-L cunoaşte pe Dumnezeu, una dintre căile de contact cu 
El. Şi aşa acum imaginea cinstitei şi de viață făcătoarei cruci 
este semnul distinctiv al creştinismului, stindardul ei ca să zi- 


4 Cel de-al doilea mesaj, Mansi XII, 978 B. 

17 „Icoanele nu sunt în niciun caz o parte integrantă, cu atât mai puțin 
o parte esenţială a cultului ortodox” (H. G. Beck, Von der Fragwiirdigkeit 
der Ikone, Bayerische Akademie der Wissenschaften, Sitzungsberichte, 
Jahrgang, 1975, Heft 7, München, 1975, p. 33). 

cem aşa, icoana este o mărturisire a adevărului, o profesiune 
de credință. 

Hotărârile celui de-al Şaptelea Sinod Ecumenic au fost sem- 
nate de către reprezentanții întregii Biserici, inclusiv ai Bisericii 
Romei. După ce a primit actele Sinodului, papa Adrian I a pus 
să fie traduse în latină. Această traducere este atât de inexactă 
şi de grosieră încât în secolul al IX-lea un savant roman, biblio- 
tecarul Anastasie, spunea despre ea că este absolut ilizibilă şi a 
făcut o alta. Dar prima traducere a avut urmări deplorabile şi a 
provocat multe neînţelegeri, îndeosebi iconoclasmul, de altfel 
moderat, al lui Carol cel Mare. Una dintre erorile principale ale 
acestei traduceri priveşte însăşi dogma cinstirii icoanelor, atitu- 
dinea noastră față de imaginea sacră. Pretutindeni unde greaca 
folosea cuvântul proskynesis latina foloseşte cuvântul adoratio. 
Or proskynesis înseamnă „cinstire” şi nu „adorare”, iar sinodul 
specifică şi subliniază tocmai faptul că atitudinea noastră față 
de icoană trebuie să fie aceea a ofrandei de cinstire, şi nu ade- 
vărata adorare (latreia), care I se cuvine numai lui Dumnezeu. 
Dar cu adevărat tragic nu este doar faptul în sine al traducerii, 
ci mai cu seamă faptul că în Occident ea a fost luată în serios şi 
că nimeni nu şi-a dat seama de absurditatea ei. 

Carol cel Mare, căruia papa i-a trimis actele celui de-al Şapte- 
lea Sinod Ecumenic în traducerea latină, a fost revoltat de ceea 
ce a găsit în ele, a protestat violent pe lângă papa Adrian I şi, 
ca răspuns la ceea ce credea el a fi actele Sinodului, i-a trimis 
papei un document care se numeşte Cărțile Caroline, document 
compus de către teologii franci. Să cităm câteva exemple ilus- 
trând modul în care aceşti teologi au înțeles actele celui de-al 
Şaptelea Sinod Ecumenic. 

Iconoclaştilor care pretindeau că numai Euharistia este ade- 
vărata imagine a lui Hristos, Sinodul le răspunsese că nici Hris- 
tos, nici Apostolii, nici Părinții nu au numit vreodată darurile 
euharistice o imagine, ci adevărul Trup şi adevăratul Sânge al lui 
Hristos. Neînţelegând nici afirmaţia iconoclastă, nici răspunsul 
ortodox, teologii franci au scris, răspunzând Sinodului Ecume- 
nic: „Este absurd şi îndrăzneţ să aşezi la acelaşi nivel icoanele 

şi Euharistia şi să zici: aşa cum roadele pământului (pâinea şi 
vinul) se preschimbă într-o taină atât de vrednică de cinstirea 
noastră, tot aşa şi imaginile se preschimbă în cinstirea adusă 
persoanelor reprezentate în acele imagini”. Este, vedem bine, 
un non-sens manifest. Istoricul Héfélé, în Histoire des Conciles, 
scrie în această privinţă: „Sinodul de la Niceea nu a spus acest 
lucru, nici ceva asemănător”. Papa Adrian I a trebuit să explice 
în răspunsul său că nu Părinţii sinodali, ci iconoclaştii confundau 
Euharistia şi imaginea. 

Dar esenţialul nu era proasta traducere; era diferența de 
principiu care exista în atitudinea față de icoană între teologii 
greci şi teologii franci, modul lor diferit de a înțelege sensul şi 
destinația imaginii sacre. Astfel, în Libri Carolini citim: „Aceştia 
(grecii) îşi pun aproape toată nădejdea în icoane, în vreme ce noi 
îi cinstim pe sfinți în trupurile lor, sau mai degrabă în moaştele 
sau în veşmintele lor, urmând tradiția Părinților din vechime”. 
Dar grecii nu acordau nicio preferință icoanelor în detrimentul 
moaştelor; ei nu făceau decât să pună fiecare lucru la locul lui. 
„Nu putem pune icoana în acelaşi rând cu crucea, vasele sfinte 
sau sfânta Scriptură”, mai afirmă Cărțile Caroline; aceasta pentru 
că, în gândirea autorilor lor, „imaginile sunt produsul fanteziei 
artiştilor”. 

Divergenţele dintre cel de-al Şaptelea Sinod Ecumenic şi teo- 
logii franci în ceea ce priveşte icoana sunt departe de a se limita 
la exemplele pe care le-am citat. Se poate spune că în momentul 
în care cel de-al Şaptelea Sinod Ecumenic dezvoltă teologia ima- 
ginii sacre, „exact în aceeaşi epocă Cărțile Caroline otrăvesc arta 
occidentală chiar la izvorul ei”%. Şi nu doar că privează imagi- 
nea sacră de fundamentul ei dogmatic, dar, livrând-o fanteziei 
artiştilor, o îndepărtează chiar şi de atitudinea sfântului Grigo- 
rie cel Mare, care constituia deja un anacronism în momentul 
iconoclasmului. Atitudinea lor, care era şi a lui Carol cel Mare, 
poate fi rezumată astfel: icoanele nu trebuie nici distruse, nici 


48 Héfélé, Histoire des Conciles, t. III, partea a Il-a, p. 1073. 
% Cartea a II-a, cap. XXVI, Hefele, op. cit., p. 1073. 
% P, Evdokimov, L'Art sacré, nr. 9-10, Paris, 1953, p. 20. 

cinstite. Apărând bunul temei al existenței icoanelor împotriva 
iconoclaştilor, Occidentul nu a înțeles esenţa însăşi a chestiunii 
care se dezbătea în Bizanţ. Ceea ce reprezenta pentru bizantini 
o chestiune de viață şi de moarte, a trecut neobservat în Occi- 
dent. Din această cauză, Carol cel Mare este cel care a câştigat 
în discuţia cu Adrian I; papa a trebuit să cedeze. 

Carol cel Mare a convocat un sinod la Frankfurt în 794. Al- 
cătuit din mai mult de 300 de episcopi, acest sinod nu a mers 
atât de departe ca şi Cărțile Caroline şi nu a proscris cinstirea 
icoanelor în detrimentul cinstirii moaştelor. Dar el a respins 
atât sinodul iconoclast din 754 cât şi cel de-al Şaptelea Sinod 
Ecumenic afirmând: „Nici unul nici celălalt nu merită de bună 
seamă titlul de al Şaptelea: ataşați la doctrina ortodoxă care vrea 
ca imaginile să nu slujească decât ca podoabă a bisericilor şi în 
amintirea faptelor trecute, doctrină după care noi nu datorăm 
adorare decât numai lui Dumnezeu, iar cinstire sfinților, nu 
voim să interzicem imaginile împreună cu unul dintre aces- 
te sinoade, nici să le adorăm cu celălalt, şi respingem scrierile 
acestui sinod ridicol”*!. 

Observăm toată absurditatea situației: cel de-al Şaptelea Si- 
nod Ecumenic interzice adorarea icoanelor, iar Conciliul de la 
Frankfurt îi reproşează ceea ce el a prescris. Dar culmea absur- 
dului este că legaţii papei Adrian I, care semnaseră deciziile 
cel de-al Şaptelea Sinod, semnează şi deciziile Conciliului de 
la Frankfurt. 

În 825 un alt conciliu, ţinut la Paris, a condamnat şi el cel 
de-al Şaptelea Sinod. Îndată după Conciliul de la Frankfurt, 
episcopul Claudiu de Torino, iar după conciliul de la Paris, şi 
Agobard, episcop de Lyon, au atacat imaginile şi putem spune că 
iconoclasmul occidental şi-a atins culmea atunci când episcopul 
Claudiu s-a declarat duşman al crucii, ceea ce nici măcar icono- 
claştii cei mai înverşunați din Bizanţ nu îndrăzniseră să facă”. 

Astfel, Conciliul de la Frankfurt aproba folosirea imaginilor, 
dar nu le acorda nicio importanță dogmatică sau liturgică. Elle 

51 Hefele, op. cit., p. 1068. 

2 L. Brehier, L'Art chrétien, p. 196. 

considera „o podoabă a bisericilor” şi, pe de altă parte, „o amin- 
tire a faptelor trecute”. Este semnificativ că Biserica Romei, deşi 
a recunoscut cel de-al Şaptelea Sinod Ecumenic, a rămas practic 
pe poziţiile Conciliului de la Frankfurt şi de aceea imaginea, care 
pentru ortodocşi este un limbaj al Bisericii, o expresie a revelației 
divine şi o parte integrantă a cultului, nu a jucat niciodată acest 
rol în Biserica romană. Este adevărat că pe vremea lui Carol cel 
Mare ea era încă fermă în ortodoxie. Timp de peste treizeci de 
ani (cel puţin între Conciliul de la Frankfurt din 794 şi cel de la 
Paris din 825), Bisericile locale din imperiul lui Carol cel Mare 
şi al succesorului său, Ludovic cel Pios, s-au aflat în chestiunea 
icoanelor în opoziție deschisă cu doctrina catolică şi cu Biserica 
mamă a Romei. Această opoziție nu a dispărut decât treptat”. 
Cu timpul, Bisericii Romei i s-a impus principiul enunțat în 
Cărțile Caroline şi la Conciliul de la Frankfurt, sfârşind prin a se 
angaja pe calea inovaţiilor, îndepărtându-se astfel de hotărârile 
celui de-al Şaptelea Sinod. 

Dacă privim situaţia actuală din lumea care se numeşte creşti- 
nă, în lumina cuvintelor finale ale horos-ului acestui Sinod („cei 
care cutează [...] născocind sau lepădând ceva dintre cele ale 
Bisericii, fie Evanghelie, fie semnul crucii, fie icoana zugrăvită, 
fie sfinte moaşte de mucenici ...”), vom vedea că numai Biserica 
Ortodoxă a rămas fidelă acestei hotărâri. Cât priveşte lumea 
desprinsă din ortodoxie, unii au renegat ceea ce a fost sfințit 
de către Biserică, de pildă protestanții care refuză să cinstească 
icoanele şi moaştele sfinților; alții, catolicii romani, s-au angajat 
pe calea inovațiilor. 

Bilanțul perioadei iconoclaste este unul greu. În decursul 
acestei perioade s-a distrus tot ce s-a putut distruge şi de aceea 
avem atât de puţine icoane din epocile precedente. „Pretutin- 
deni unde erau imagini, mărturiseşte un contemporan, erau 
distruse arzându-se, sau aruncându-se jos sau acoperindu-se cu 
o spoială”. „Cele care erau din mozaic, notează un altul, erau 
smulse; cele care erau pictate cu ceară colorată erau răzuite; toată 


5 Vezi Bolotov, Istoria Bisericii în perioada Sinonadelor Ecumenice, II. Istoria 
gândirii teologice, Petrograd, 1918, p. 586 (în ruseşte). 

frumuseţea a dispărut din biserici”. Erau trimişi funcționari 
în provinciile cele mai îndepărtate pentru a căuta şi distruge 
operele de artă sacră. Un mare număr de ortodocşi au fost exe- 
cutați, schingiuiți şi închişi, iar proprietățile lor confiscate. Alții 
au fost exilați în provincii îndepărtate. Pe scurt, a fost o adevărată 
catastrofă. Dar pentru Biserică, această catastrofă a constituit 
până la urmă un triumf. Înainte de iconoclasm, ortodocşii nu 
aveau întotdeauna o conştiinţă foarte clară a importanţei artei 
sacre. Dar violența persecuțiilor şi fermitatea mărturisitorilor în 
cinstirea icoanelor au subliniat o dată pentru totdeauna impor- 
tanța imaginii sacre. În ciuda tuturor prigoanelor şi a tuturor 
cruzimnilor, î în ciuda decretelor imperiale iconoclaste semnate de 
către patriarhi, în ciuda numărului episcopilor iconoclaşti care, 
cum am văzut, erau 338 la sinodul din 754, în ciuda anatemei 
pe care au aruncat-o asupra celor care cinsteau, zugrăveau sau 
dețineau icoane, poporul drept-măritor nu a renunţat niciodată 
la cultul acestora. Nici călugării care constituiau avangarda lui, 
nici simplii credincioşi nu acceptau orbeşte ceea ce ar fi putut 
părea o interdicție a Bisericii, căci ei ştiau ceea ce poate şi ceea 
ce nu poate accepta Biserica. „Scopul meu, zicea sfântul loan 
Damaschin, este de a întinde o mână adevărului atacat”, În 
focul bătăliei, Biserica a găsit cuvintele capabile să exprime bo- 
găția şi adâncimea învățăturii ei. Mărturisirea ei formează un 
tezaur pe care l-am moştenit şi care, în vremurile noastre, este 
de o actualitate cu totul deosebită. 

Într-adevăr, catastrofa pe care o reprezenta iconoclasmul 
a cerut un efort suprem, încordarea tuturor forțelor Bisericii, 
sângele martirilor şi al mărturisitorilor ei, experiența duhovni- 
cească şi înțelepciunea părinţilor apologeţi, credința neclintită 
a poporului ortodox, tăria şi îndrăzneala episcopilor rămaşi 
fideli ortodoxiei. A fost cu adevărat un efort al Bisericii în an- 
samblul ei. 

Miza bătăliei nu era arta, nici rolul didactic sau decorativ 
al icoanei; nu era vorba nici despre vreo „super-structură” te- 


* Citat de Ch. Diehl, Manuel d'art byzantin, t. I, Paris, 1926, p. 364. 
55 Întâiul tratat ..., cap. III, p. 39. 

ologică, nici despre o discuţie referitoare la rituri, la o simplă 
datină creştină. Miza luptei era adevărata mărturisire a dogmei 
întrupării şi, deci, antropologia creştină. „Era o discuţie precis 
dogmatică, care a scos la lumină profunzimi teologice”. 

Dogma întrupării dumnezeieşti are două aspecte esenţiale: 
„Dumnezeu S-a făcut Om pentru ca omul să devină dumnezeu”. 
Pe de o parte, Dumnezeu vine în lume, participă la istoria ei, 
„locuieşte printre noi”; pe de altă parte, este vorba despre sensul 
acestei întrupări — îndumnezeirea omului şi, prin el, transfigu- 
rarea întregii creații, zidirea Împărăției lui Dumnezeu. Biserica 
formează în această lume pârga „Împărăției ce va să vină” şi 
aceasta este rațiunea ei de a fi. De aceea totul în ea converge 
spre acest ţel: toată viaţa, toată activitatea, orice manifestare a 
creației umane, inclusiv creația artistică. 

Or iconoclasmul, atât prin învățătura, cât şi prin practicile lui, 
săpa la însăşi temelia acestei misiuni salutare a Bisericii. În teorie, 
el nu renunţa la dogma întrupării. Dimpotrivă, iconoclaştii îşi 
justificau ura față de icoană tocmai printr-o mare fidelitate față 
de această dogmă. Dar de fapt era contrariul: tăgăduind ima- 
ginea omenească a lui Dumnezeu, ei tăgăduiau, prin extensie, 
sfințirea materiei în general. Ei renunțau prin aceasta la orice 
sfințenie pământească şi negau până şi sfinţirea, îndumnezeirea 
omului. Altfel spus, refuzând consecinţele întrupării, sfințirea 
lumii materiale şi vizibile, iconoclasmul compromitea toată 
iconomia mântuirii. Întruparea Cuvântului îşi pierdea astfel 
sensul. „Cel ce gândeşte ca şi tine, susținea sfântul Gheorghe din 
Cipru în discuţia lui cu un episcop iconoclast, huleşte împotriva 
Fiului lui Dumnezeu şi nu mărturiseşte iconomia săvârşită în 
trup”. Prin refuzul imaginii, creştinismul devenea o teorie 
abstractă; el se dezîncarna, ca să spunem aşa, era redus la vechea 
erezie a dochetismului, respinsă de mult. Prin urmare, nu este 


% H. G. Beck nu vede aici decât „eine Frage christlicher Praxis — o 
chestiune de practică creştină” (Von der Fragwiirdigkeit der Ikone, p. 44). 

5 G. Florovsky, Părinții bizantini...., p. 247 (în ruseşte). 

% Citat de G. Ostrogorsky, Lucrările apologeților ortodocşi, Semin. Kon- 
dakovianum, |, Praga, 1927, p. 46, în ruseşte. 

de mirare că iconoclasmul a mers mână în mână cu o laicizare 
generală a Bisericii, cu desacralizarea tuturor aspectelor vieții ei: 
domeniul propriu Bisericii, structura ei interioară, era încălcată 
de către puterea laică, bisericile erau invadate de imagini profa- 
ne, cultul era deformat de către muzica şi poezia lumească. De 
aceea, apărând icoana, Biserica apăra nu doar temeiul credinței 
creştine, întruparea dumnezeiască, ci totodată şi sensul însuşi al 
existenţei sale; ea lupta împotriva dezagregării ei în elementele 
acestei lumi. La baza luptei „se afla faptul că era vorba în esență 
despre ortodoxia însăşi”. 

Fundamentele dogmatice ale conţinutului icoanei au fost 
elaborate de către generații de Părinţi în lupta împotriva hris- 
tologiei şi a antropologiei eterodoxe din veacurile precedente. 
Şi nu putem decât să subscriem la concluzia lui Christoph von 
Schönborn: „dezbaterile teologice au durat secole de-a rândul. 
În tot acest timp, Biserica nu a încetat niciodată să mărturisească 
taina lui Hristos care s-a descoperit în sfântul chip al lui Hristos, 
pecetluit în acelaşi timp de Duhul Sfânt. La Niceea (325) Biserica 
L-a mărturisit pe Hristos ca fiind chipul consubstanțial Tatălui; 
la Efes (431) — ca pe Cuvântul neschimbat făcut om; la Calcedon 
(451) - ca Dumnezeu adevărat şi om adevărat; la Constantinopol 
(553) — ca pe unul din Treime care a suferit pentru noi; şi, din 
nou la Constantinopol (681) — drept Cuvântul lui Dumnezeu, 
ale cărui lucrare şi voință omenească au stat până la moarte în 
armonie desăvârşită cu planul lui Dumnezeu. După aceste lungi 
secole tulburate de grele lupte în jurul adevăratei mărturisiri a 
lui Hristos, privirea se opreşte şi se fixează pe un chip tăcut şi 
senin: icoana lui Hristos” ®. 


5’ G. Florovsky, Origen, Eusebius and the Iconoclastic Controversy, „Church 
History”, vol. XIX, nr. 2, 1950, p. 5. A se vedea de asemenea G. Ladner, 
Der Bildestreit und die Kunstlehren der Byzantinischen und abendlăndischen 
Theologie, „Zeitschrift für Kirchengeschichte”, B. 50, 1931; Origin and Sig- 
nificance or the Byzantine Iconoclastic Controversy, „Medieval Studies”, II, 
1940; Pr. Lukas Koch, Zur Theologie der Christus-lkone, „Benediktinische 
Monatschrift”, Beuron, XIX (1937), 11/12; XX (1938), 1/2, 5/6, 7/8. 

© Christoph von Schönborn, Icoana lui Hristos, trad. rom. V. Răduă, 
Edit. Anastasia, Bucureşti, 1996, p. 108. Aici trebuie să vedem sensul veri- 

Ceea ce se afla la baza atitudinii iconoclaste față de icoană şi 
față de tot ce este legat de ea nu este interdicţia vetero-testamen- 
tară, în ciuda întregii importanţe a acestui argument la începutul 
conflictului. Iconoclasmul, desigur, s-a născut în Răsărit şi a fost 
deseori caracterizat ca fiind marcat de o mentalitate semitică, de 
o concepție orientală magică a imaginii“. Toate acestea au putut 
juca un rol în anumite medii iconoclaste. Totuşi, erezia însăşi are 
rădăcini mult mai adânci, aşa cum au arătat-o studiile cele mai 
pertinente, mai cu seamă acelea ale lui G. Florovsky. După ce a 
studiat originile iconoclasmului ca teolog ortodox, acest autor 
concluzionează că trebuie să schimbăm explicaţia prea adesea 
repetată până acum. Inspirația fundamentală a gândirii icono- 
claste era elenistică şi această erezie este în realitate o întoarcere 
la elenismul pre-creştin€. Autorul priveşte întreg conflictul ca pe 
o fază nouă a unui proces secular, iar în conflictul din secolele 
VIII-IX iconoclaştii reprezintă o poziţie intransigentă cu caracter 
origenist şi platonic®. Origenismul condamnat de către cel de- 
al Cincilea Sinod Ecumenic era în acea epocă departe de a fi o 
chestiune depăşită; el reprezenta un curent de gândire încă viu, 
iar metoda alegorică şi simbolică a modului său de a gândi era 
cum nu se poate mai propice raționamentelor teologiei icono- 
claste. De fapt, era vorba despre o întoarcere la antica dihotomie 
dintre materie şi spirit. Într-un astfel de sistem, o imagine nu 
poate fi decât o piedică pentru spiritualitate: pe lângă faptul că 
este făcută ea însăşi dintr-o materie grosieră, ea mai şi repre- 
zintă materia care este trupul. Hristologia lui Origen era pânza 


tabil şi profund al afirmației atât de des şi de diferit comentată a Părinților 
de la cel de-al Şaptelea Sinod Ecumenic, după care arta sacră depinde de 
Sfinţii Părinţi, în vreme ce doar latura artistică depinde de artişti (Mansi 
XIII, 252 C). 

6 A se vedea G. Ostrogorsky, Lucrările apologeților ortodocşi, p. 36 (în 
ruseşte). 

6 Este semnificativ, remarcă acest autor, că iconoclasmul era răs- 
pândit în Bizanţ nu în masa poporului, ci mai ales în mediile cultivate şi 
la curtea imperială, unde cultura elenistică era deosebit de înfloritoare” 
(Origen, Eusebius..., p. 9). 

6 G. Florovsky, Origen, Eusebius..., p. 22. 

din fundal şi premisa raționamentelor ferventului său discipol 
Eusebiu de Cezareea, aşa cum ne apar ele în scrisoarea către 
Constantia, sora împăratului Constantin. Când Constanţia a vrut 
să aibă o icoană a lui Hristos, Eusebiu i-a explicat că o icoană 
reprezentând aspectul Său istoric ar însemna un pas înapoi, 
pentru că trupul Domnului este în prezent preschimbat într-o 
slavă de nespus; numai în duh am putea contempla această 
slavă în care se află Hristos după Înălțarea Lui, şi numai păgânii 
încearcă să reprezinte nereprezentabilul. 

De fapt, era vorba despre dificultatea, pentru lumea antică, 
de a accepta şi de a asimila revelaţia creştină în plinătatea ei, 
dificultate care se afla la temelia tuturor ereziilor şi care n-a 
fost niciodată, nici nu poate fi înlăturată. Într-adevăr, sfântul 
Irineu luptase deja, încă dinaintea intelectualismului origenist, 
pentru salvarea integrității revelaţiei creştine în manifestarea ei 
corporală. lar Christoph von Schönborn are dreptate să arate că, 
începând cu Arie, se constată evoluția unei hristologii deformate 
de moştenirea elenistică, ce trebuia inevitabil să sfârşească în 
acest conflict între simbolismul origenist şi istorismul evanghe- 
lic. De aceea „acolo unde începe să apară polemica împotriva 
imaginilor creştine, remarcă el, ea este prea adesea justificată 
printr-o viziune teologică discutabilă” (Eusebiu, Epifanie, Aste- 
rie al Amasiei, Tertulian-ul montanist din De Pudicitia)*. Să re- 
petăm că eliminând simbolurile în ajunul conflictului iconoclast, 
Sinodul Quinisext viza simbolismul ca principiu, „imaturitatea 
păgână” reprezentată de către „Origen, Didim şi Evagrie, care 
au reînviat basmele greceşti” (canonul I al Sinodului). 

Iconoclasmul închide seria marilor erezii ale perioadei hristo- 
logice. Fiecare dintre ele aducea atingere unuia sau altuia dintre 
aspectele iconomiei divine, ale izbăvirii venite prin întruparea 
lui Dumnezeu. Or iconoclasmul nu mai ataca un aspect parti- 
cular, ci iconomia mântuirii în ansamblul ei. Şi aşa cum această 
erezie foarte complexă reprezenta o ofensivă generală împotriva 
învățăturii ortodoxe în ansamblul ei, la fel restabilirea cultului 


é Icoana lui Hristos, p. 84, notă. 

icoanelor nu a constituit doar o victorie oarecare, ci victoria 
ortodoxiei ca atare. Biserica a triumfat şi va continua să trium- 
fe asupra unei mulțimi de diverse erezii. Dar, dintre victoriile 
ei una singură, cea asupra iconoclasmului, a fost proclamată 
solemn ca Biruința Ortodoxiei. 


9 


Censul şi conţinutul icoanei 


ensul şi conținutul icoanei reies din învățătura pe care 

Biserica a formulat-o ca răspuns la iconoclasm. Funda- 
mentul dogmatic al cinstirii icoanelor şi sensulimaginii liturgice 
sunt dezvăluite mai cu seamă în slujba a două sărbători: aceea 
a Sfintei Feţe, pe care am menţionat-o deja, şi aceea a Biruinţei 
Ortodoxiei, sărbătoare a triumfului icoanei şi a triumfului de- 
finitiv al dogmei întrupării dumnezeieşti. 

Vom lua ca bază a studiului nostru condacul Biruinţei Orto- 
doxiei, care reprezintă o veritabilă icoană verbală a sărbătorii. 
De o bogăţie şi de o profunzime extraordinară, acest text ex- 
primă toată învățătura Bisericii despre imagine. Se bănuieşte 
că el nu este posterior secolului al X-lea; dar este posibil să fie 
contemporan cu canonul sărbătorii. În acest caz, a fost compus 
în secolul al IX-lea, adică în chiar momentul Biruinţei Ortodo- 
xiei. Într-adevăr, canonul sărbătorii a fost scris de către sfântul 
Teofan „Însemnatul”!, mărturisitor al ortodoxiei în timpul celei 
de a doua perioade iconoclaste. Sfântul Teofan a fost după aceea 
Mitropolit de Niceea şi a murit pe la 847. Acest canon este deci 
scris de către un om care a participat personal la lupta pentru 
icoană. El reprezintă suma întregii experienţe a Bisericii, o expe- 
riență concretă, trăită, a revelației divine, o experiență apărată 


1 Sau „Scrisul“, prăznuit la 11 octombrie, potrivit calendarului ortodox. 

cu prețul sângelui. Sub o formă concisă şi exactă, el exprimă în 
trei fraze, cu ocazia triumfului icoanei, toată iconomia mântuirii 
şi, prin aceasta, învățătura despre imagine şi conținutul ei. 

Cuvântul Tatălui cel necuprins din tine, Născătoare de Dumnezeu, 
S-a cuprins, întrupându-Se; Şi chipul cel întinat la chipul cel dintâi 
întorcându-l, cu dumnezeiasca podoabă l-a amestecat. Deci, mărtu- 
risind mântuirea, îl închipuim cu fapta şi cu cuvântul (mai exact îl 
închipuim, prin faptă şi prin cuvânt). 

Prima parte a acestui condac exprimă pogorârea celei de a 
doua Persoane a Sfintei Treimi şi, prin aceasta, temeiul hristo- 
logic al icoanei. Cuvintele care urmează dezvăluie sensul întru- 
pării, realizarea planului dumnezeiesc cu privire la om şi, prin 
urmare, la univers. Putem spune că aceste două prime fraze 
explicitează formula patristică: „Dumnezeu S-a făcut Om pen- 
tru ca omul să devină dumnezeu”. Finalul condacului exprimă 
răspunsul omului către Dumnezeu, mărturisirea de către noi 
a adevărului mântuitor al întrupării, acceptarea de către om a 
iconomiei divine şi participarea lui la lucrarea lui Dumnezeu, 
prin urmare, la realizarea mântuirii noastre: „Mărturisind mân- 
tuirea, închipuim aceasta cu fapta şi prin cuvânt”. 

Conţinutul primei părţi a condacului („Cuvântul Tatălui 
cel necuprins din tine, Născătoare de Dumnezeu, S-a cuprins, 
întrupându-Se”) poate fi rezumat în felul următor: cea de a doua 
Persoană a Sfintei Treimi Se face Om rămânând ceea ce era, adică 
pe deplin Dumnezeu, posedând plinătatea firii dumnezeieşti şi, 
în Dumnezeirea Lui, „Cuvântul Tatălui cel necuprins”. Dum- 
nezeu asumă firea omenească pe care a creat-o; El împrumută 
de la Maica lui Dumnezeu această fire omenească în totalitatea 
ei şi, fără să-Şi schimbe Dumnezeirea, fără să o amestece cu 
umanitatea, Se face Dumnezeu şi Om totodată: „Cuvântul S-a 
făcut trup, pentru ca trupul cuvânt să se facă”, după expresia 
sfântului Marcu Ascetul?. Este coborârea, kenoza lui Dumne- 
zeu: Cel care este absolut inaccesibil creaturii, care nu este nici 
descriptibil, nici reprezentabil în vreun fel, devine descriptibil şi 


2 Epistola către monahul Nicolae, Filocalia rusă, t. I, p. 420. 

reprezentabil asumând trupul omului. Icoana lui lisus Hristos, 
a lui Dumnezeu-Omul, este o exprimare prin imagine a dogmei 
de la Calcedon: într-adevăr, ea înfăţişează Persoana Fiului lui 
Dumnezeu făcut Om, care este prin firea Sa dumnezeiască de 
o ființă cu Tatăl, iar prin firea lui omenească de o ființă cu noi, 
„asemănător nouă, afară de păcat”, după termenii acestei dog- 
me. Hristos reuneşte în EI, în timpul vieții Lui pământeşti, chi- 
pul lui Dumnezeu şi cel al robului despre care vorbeşte sfântul 
Pavel (Filipeni 2, 6-7). Oamenii care Îl înconjurau pe Hristos nu 
vedeau în El decât un om, deşi adesea vedeau un profet. Pentru 
necredincioşi, Dumnezeirea sa este ascunsă sub chipul robului. 
Pentru ei, Mântuitorul lumii nu este decât un personaj istoric, 
omul lisus. Chiar ucenicii cei mai iubiți L-au văzut pe Hristos 
doar o singură dată înainte de patima Sa, altfel decât în chip de 
rob, anume în umanitatea Lui slăvită, îndumnezeită. A fost în 
momentul Schimbării la Faţă de pe muntele Tabor. Dar Biserica 
„are ochi ca să vadă”, tot aşa cum are şi „urechi ca să audă”. De 
aceea în Evanghelia scrisă în cuvinte omeneşti, ea aude cuvântul 
lui Dumnezeu. Biserica ÎI priveşte pe Hristos întotdeauna cu 
ochii nestrămutatei credințe în Dumnezeirea Lui. Din această 
pricină ea Îl arată în icoane nu ca pe un om obişnuit, ci ca pe 
Dumnezeu-Omul în slava Lui, şi aceasta chiar în clipa kenozei 
Lui supreme. Vom vedea prin ce mijloace o face; aici ajunge 
să notăm că tocmai din cauza aceasta Biserica Ortodoxă nu-L 
reprezintă pe Hristos niciodată în icoane doar ca pe un om care 
suferă fizic şi psihic, cum o face arta religioasă apuseană. 

Chipul lui Dumnezeu-Omul este tocmai ceea ce nu puteau 
înţelege iconoclaştii, aşa cum am văzut. Ei întrebau cum se pot 
reprezenta cele două firi ale lui Hristos. Or, ortodocşilor nu le 
trecea prin minte să reprezinte ca atare nici firea dumnezeiască, 
nici firea omenească a lui Hristos: ei reprezentau, cum am spus, 
Persoana Lui, Persoana Dumnezeu-Omului, unind în Ea cele 
două firi fără amestecare şi fără împărțire. 

Condacul Biruinței Ortodoxiei se adresează nu uneia dintre 
Persoanele Sfintei Treimi, ci Maicii lui Dumnezeu. Ne aflăm în 
faţa unei expresii a unităţii învățăturii despre Hristos şi despre 

Maica lui Dumnezeu. Întruparea celei de a doua Persoane a 
Treimii constituie dogma fundamentală a creştinismului. Dar 
mărturisirea acestei dogme nu este posibilă decât mărturisind-o 
pe Fecioara Maria cu adevărat Maica lui Dumnezeu. Într-ade- 
văr, dacă negarea chipului omenesc al lui Dumnezeu conduce 
logic la negarea maternității divine şi totodată la negarea sen- 
sului însuşi al mântuirii noastre, contrariul este şi el adevărat: 
existența şi cinstirea icoanei lui Hristos presupun rolul Maicii 
lui Dumnezeu, al cărei consimțământ „fie mie după cuvântul 
tău” (Luca 1, 8) a fost condiţia indispensabilă a întrupării, a 
îngăduit ca Dumnezeu să Se facă văzut şi reprezentabil. După 
Sfinţii Părinţi, înfăţişarea lui Dumnezeu-Omul se întemeiază 
tocmai pe umanitatea reprezentabilă a Maicii Sale. „Căci fiind 
necircumscris întrucât a ieşit din Tatăl Cel necircumscris, explică 
sfântul Teodor Studitul, nu ar putea să aibă o icoană artificială — 
căci cu ce asemănare va putea fi asemănată Dumnezeirea a cărei 
reprezentare este interzisă în întreaga Scriptură de Dumnezeu- 
insuflată? Dar întrucât S-a născut dintr-o Maică circumscrisă, 
pe bună dreptate va avea o icoană artificială corespunzătoare 
reprezentării iconice a Maicii Sale. Dar dacă nu ar avea o astfel 
de icoană, atunci nu ar mai fi nici dintr-o Maică circumscrisă, ci 
ar fi numai dintr-o singură naştere, adică numai din Tatăl, lucru 
care desființează întreaga Sa iconomie”?. Această posibilitate de 
a-L înfățişa pe Dumnezeu-Omul după trupul pe care l-a luat 
din Maica Sa este opusă în învățătura celui de-al Şaptelea Sinod 
Ecumenic absenței reprezentării lui Dumnezeu Tatăl. Părinții si- 
nodali repetă argumentul magistral al sfântului papă Grigorie al 
II-lea, cuprins în scrisoarea lui către împăratul Leon Isaurul: „De 
ce nu Îl descriem, nici nu ÎI înfățişăm, pe Tatăl Domnului Iisus 
Hristos? Pentru că nu ştim ce este [...]. lar dacă L-am fi văzut şi 
L-am fi cunoscut, aşa cum L-am văzut şi cunoscut pe Fiul Lui, 
am fi încercat să-L descriem şi să-L înfățişăm prin artă”. 
Acest raționament al Sinodului, ca şi cuvintele sfântului Te- 
odor Studitul ating un subiect de mare actualitate pentru noi 


3 Antireticul III, B, 3, p. 36. 
+ Mansi XII, 963 E. 

şi de o mare importanță dogmatică, şi anume reprezentarea lui 
Dumnezeu Tatăl, care există în practica bisericească. Gândirea 
umană, o ştim, nu a fost întotdeauna la înălțimea adevăratei 
teologii, după cum nici creaţia artistică nu a fost întotdeauna 
la înălțimea iconografiei autentice. Printre alte greşeli întâlnim 
adesea imaginea lui Dumnezeu Tatăl, care s-a răspândit în chip 
deosebit în Biserica Ortodoxă începând cu secolul al XVII-lea. 
Vom reveni asupra acestei chestiuni pentru a o analiza mai în 
amănunt cu ocazia interzicerii imaginii lui Dumnezeu Tatăl de 
către Marele Sinod de la Moscova din 1666-1667. Ne limităm 
aici la câteva consideraţii de principiu privind textele pe care 
le-am citat. 

După cum vedem, cel de-al Şaptelea Sinod Ecumenic vor- 
beşte despre absența imaginii lui Dumnezeu Tatăl, neîntrupat, 
nevăzut şi prin urmare nereprezentabil; el subliniază deosebirea 
dintre reprezentabilitatea Fiului, de vreme ce El S-a întrupat, 
şi imposibilitatea de a-L reprezenta pe Tatăl. Avem dreptul să 
conchidem că Sinodul confirmă această imposibilitate de a-L 
înfățişa pe Dumnezeu Tatăl din punctul de vedere doctrinar al 
Bisericii. Ne întoarcem astfel iarăşi la realismul evanghelic, temei 
al întregii iconografii ortodoxe. Putem desigur să înfățişăm orice, 
căci fantezia umană nu are limite. Dar este cert că nu totul este 
reprezentabil. Multe lucruri care ÎI privesc pe Dumnezeu nu 
numai că nu sunt reprezentabile prin imagine, nici descriptibile 
prin cuvânt, dar sunt chiar cu totul de neconceput pentru om. 
Tocmai asupra acestui caracter de neconceput, de necunoscut al 
lui Dumnezeu Tatăl se întemeiază Sinodul atunci când vorbeşte 
despre imposibilitatea de a-l face chipul. Nu avem decât o sin- 
gură cheie pentru cunoaşterea Sfintei Treimi: ÎI cunoaştem pe 
Tatăl prin Fiul: „Cel ce Mă vede pe Mine Îl vede pe Cel ce M-a 
trimis” (loan 12, 45); şi „Cel ce M-a văzut pe Mine L-a văzut pe 
Tatăl” (loan 14, 9), iar pe Fiul prin Sfântul Duh: „Nimeni nu poate 
să zică: «Domn este lisus», decât în Duhul Sfânt” (I Corinteni 
12, 3). Aşadar, nu reprezentăm decât ceea ce ne-a fost revelat: 
Persoana întrupată a Fiului lui Dumnezeu, lisus Hristos. Duhul 

Sfânt este înfățişat aşa cum S-a arătat: sub chip de porumbel la 
Epifanie, sub chip de limbi de foc la Cincizecime etc. 

Dacă prima parte a condacului vorbeşte despre întruparea 
dumnezeiască în calitate de temei al icoanei, cea de a doua parte 
exprimă, cum am spus, sensul întrupării şi, prin aceasta, sensul 
şi conținutul imaginii neo-testamentare: „Şi chipul cel întinat 
la chipul cel dintâi întorcându-l, cu dumnezeiasca podoabă l-a 
amestecat”. 

Aceasta înseamnă că, în întruparea Sa, Cuvântul lui Dumnezeu 
re-creează, înnoieşte în om chipul dumnezeiesc desfigurat prin 
căderea lui Adam?. Hristos, noul Adam, începătură a făpturii 
celei noi, a omului ceresc, îl duce pe om la scopul pentru care a 
fost creat Adam cel dintâi. Pentru a atinge acest scop, trebuia să 
se revină la origine, la punctul de plecare al lui Adam. În Biblie 
citim: „Şi a zis Dumnezeu: «Să facem om după chipul şi după 
asemănarea Noastră»” (Facerea 1, 26). Aşadar, după planul Sfintei 
Treimi, omul trebuie nu doar să fie chipul Creatorului său, ci, mai 
mult, un chip asemănător, trebuia să-l semene lui Dumnezeu. Dar 
descrierea actului creator din Cartea Facerii nu mai pomeneşte de 
asemănare: „Şi a făcut Dumnezeu pe om după chipul Său; după 
chipul lui Dumnezeu l-a făcut” (Facerea 1, 27) sau iarăşi: „Când a 
făcut Dumnezeu pe Adam, l-a făcut după chipul lui Dumnezeu”, 
kat'eikona Theou (Facerea 5, 1). S-ar spune că textul stăruie asupra 
cuvântului „chip”, repetându-l, iar lipsa cuvântului „asemănare“ 
este astfel cu atât mai evidentă“. 

Semnificaţia istorisirii biblice despre planul Sfintei Treimi 
de a-l face pe om „după chipul şi asemănarea” lui Dumnezeu 
şi despre facerea „după chipul” lui Dumnezeu, este tâlcuită de 
către Părinţi în sensul că omul, făcut după chipul lui Dumnezeu, 
este chemat să realizeze asemănarea divină. A fi după chipul 
lui Dumnezeu înseamnă a avea putinţa de a dobândi această 


5 A se vedea, de exemplu, Sf. Atanasie cel Mare, Despre Î ntrupare, P.G. 
25, 120 CD. 

é Despre acest subiect a se vedea V. Lossky, Teologia mistică a Biseri- 
cii de Răsărit, cap. VI, „Chip şi asemănare”, trad. rom. V. Răducă, Edit. 
Anastasia, Bucureşti, 1992. 

asemănare. Altfel spus, a fi după asemănarea lui Dumnezeu îi 
este încredințat omului ca o sarcină dinamică de îndeplinit. 

Botezul este cel prin care harul restaurează chipul lui Dum- 
nezeu din omul căzut; în ce priveşte asemănarea divină, harul 
o conturează mai târziu, odată cu strădaniile omului de a do- 
bândi virtuțile, al căror pisc este iubirea, trăsătura supremă a 
asemănării cu Dumnezeu. „Aşa cum pictorii trasează mai întâi 
cu o singură culoare schița portretului şi, făcând să înflorească 
apoi o culoare după alta, precizează asemănarea portretului cu 
modelul lui [...], la fel şi harul lui Dumnezeu începe la botez 
prin a reface chipul aşa cum era când omul venea la existență. 
Apoi, când ne vede aspirând cu toată voința noastră la frumu- 
sețea asemănării [...], făcând atunci să înflorească virtute peste 
virtute, înălțând frumusețea sufletului din slavă în slavă, el îi 
dăruieşte pecetea asemănării” 

Or, omul este o „mică lume”, un microcosmos. El este cen- 
trul vieții create şi, prin urmare, fiind chipul lui Dumnezeu, el 
este calea prin care Dumnezeu lucrează în creație. Tocmai în 
acest chip dumnezeiesc se revelează sensul cosmic al omului. 
Prin om, creația participă la viaţa spirituală. Aşezat de către 
Dumnezeu în fruntea tuturor făpturilor văzute, omul trebuia să 
realizeze în el însuşi unirea şi armonia a toate şi să unească tot 
universul cu Dumnezeu, să facă din el un organism omogen, în 
care Dumnezeu să fie „totul în toate”, căci țelul final al creației 
este transfigurarea ei. 

Dar omul nu şi-a îndeplinit vocaţia. El s-a întors de la Dumne- 
zeu; atunci încordarea voinţei lui a slăbit şi inerția naturii lui i-a 
frânt elanul spre Dumnezeu. Astfel s-a produs o dezagregare a 
acestui microcosmos care este omul, ceea ce a atras după sine în 
mod necesar o dezagregare cosmică, o catastrofă în toată zidirea. 
Întreaga lume văzută a fost cufundată în dezordine, în luptă, 
suferință, moarte, stricăciune. Lumea aceasta a încetat să mai 
reflecte cu fidelitate frumusețea divină, pentru că s-a întunecat 
chipul divin (omul) imprimat în centrul acestui univers. A fost 


7 Diadoh al Foticeei, Oeuvres spirituelles, cap. LXXXIX, Paris, 1955, p. 149. 

exact contrariul vocației omului. Totuşi, scopul lui Dumnezeu 
nu s-a schimbat, iar sarcina pe care omul căzut — neputincios să- 
şi mai restabilească natura prin propriile lui forțe, în starea ei pri- 
mară de curăție — nu o mai putea îndeplini a fost îndeplinită de 
către noul Adam, Hristos. „Omul, aşa cum l-a făcut Dumnezeu, 
a încetat să mai existe în lume; şi nu mai era cu putință ca cineva 
să fie aşa cum era Adam înainte de cădere. Era însă neapărată 
nevoie ca un astfel de om să existe. Atunci Dumnezeu, voind 
să aibă un om aşa cum îl crease la început pe Adam, L-a trimis 
[...] pe pământ pe unicul Său Fiu, Care, venind, S-a întrupat şi a 
asumat umanitatea desăvârşită, ca să fie Dumnezeu desăvârşit 
şi Om desăvârşit, şi pentru ca Dumnezeirea să găsească astfel 
un om vrednic de Ea. lată Omul; nu a mai fost niciodată unul 
ca El, nu este şi nici nu va mai fi niciodată. Dar de ce S-a făcut 
Hristos astfel? Pentru a păstra legea lui Dumnezeu şi poruncile 
ei şi pentru a se lupta şi a-l învinge pe demon”. Pentru a-l izbăvi 
pe om de sub stăpânirea păcatului originar, trebuia deci un om 
aşa cum l-a făcut Dumnezeu la început, adică fără păcat, căci 
păcatul este un lucru exterior, supra-adăugat firii omeneşti, o 
născocire a voinței create, după sfântul Grigorie de Nyssa, o 
renunțare voluntară a creaturii la plenitudinea vieții. 
Întruparea Fiului lui Dumnezeu nu este numai re-crearea 
omului în puritatea lui primară; ci şi realizarea a ceea ce întâ- 
iul Adam nu a putut îndeplini. Părinţii participanţi la cel de-al 
Şaptelea Sinod Ecumenic spun: „Dumnezeu l-a recreat pe om 
în nemurire, hărăzindu-i astfel un dar care nu-i mai poate fi 
răpit. Această re-creaţie este mai asemănătoare cu Dumnezeu 
şi mai bună decât prima creație, este un dar veşnic”?. Acest dar 
de nemurire constă în posibilitatea de a accede la frumusețea, la 
slava dumnezeiască: „Cu dumnezeiasca podoabă l-a amestecat” 
zice condacul. Asumând firea omenească, Hristos a impregnat-o 
cu har, făcând-o părtaşă la viaţa dumnezeiască, şi i-a deschis 
omului calea Împărăției lui Dumnezeu, calea îndumnezeirii, a 


8 Cateheză atribuită sfântului Simeon Noul Teolog, Cuvântarea I, 3, 
Moscova, 1892, p. 23. 
? Sesiunea a V-a, Mansi XIII, 216 A. 


148 LEONID USPENSKY 


transfigurării. Prin viața desăvârşită a lui Hristos a fost restaurat 
chipul divin din om. Prin pătimirea liber consimțită, El a nimi- 
cit puterea păcatului originar şi l-a condus pe om la realizarea 
sarcinii pentru care fusese creat: asemănarea cu Dumnezeu. 
Această asemănare se realizează în Hristos într-un mod deplin, 
desăvârşit, prin îndumnezeirea firii omeneşti. Într-adevăr, în- 
dumnezeirea înseamnă o concordie desăvârşită, o unire totală 
a umanității şi a Divinităţii, a voinţei omeneşti şi a voinței dum- 
nezeieşti (sinergia lor). De aceea asemănarea dumnezeiască nu 
este posibilă decât pentru un om reînnoit, în care chipul lui 
Dumnezeu este purificat şi reconstituit. Această posibilitate 
este realizată prin anumite facultăți ale naturii umane şi, înainte 
de toate, prin libertate. Dobândirea asemănării divine este cu 
neputinţă fără libertate, căci ea se realizează printr-un contact 
viu între Dumnezeu şi om. Omul intră în mod conştient şi liber 
în planul Sfintei Treimi şi creează în el însuşi asemănarea sa cu 
Dumnezeu, în măsura posibilităților lui şi cu ajutorul Duhului 
Sfânt. De aici termenul slav „prepodobnii”, literal „foarte ase- 
mănător”, aplicat tipului monastic al sfințeniei!”. Renaşterea 
omului constă în a schimba „starea căzută actuală” a firii lui, 
făcând-o să participe la viața dumnezeiască, căci, după expresia 
clasică a sfântului Grigorie Teologul, care îl repetă pe Sfântul 
Vasile cel Mare, „omul este o creatură, dar are porunca să devină 
dumnezeu”. De-acum, urmându-L pe Hristos, integrându-se 
în trupul Lui, omul poate să restabilească în sine asemănarea 


1 Acest cuvânt a apărut în vremea sfinţilor Chiril şi Metodie, pentru 
a traduce termenul grecesc osios şi indică dobândirea de către om a ase- 
mănării divine. Nu există nicio expresie corespunzătoare în alte limbi. 
Totuşi, termenul şi noțiunea contrară — „neasemănător”, „neasemănare” 
- pot fi regăsite deja într-un timp foarte îndepărtat. Platon foloseşte acest 
termen într-un sens filozofic (anomoiotetos ponton ou topon) în Republica, 
pentru a exprima ne-corespondenţa lumii cu ideea ei. Sfântul Atanasie cel 
Mare îl foloseşte deja într-un sens creştin: „Cel ce a zidit lumea, văzând-o 
scufundându-se datorită furtunii şi în pericol de a fi înghițită într-un loc 
al neasemănării, a pus mâna pe cârma sufletului şi a sărit în ajutorul lui, 
îndreptându-i toate abaterile”. Sfântul Augustin, în Confesiunile lui, afirmă 
„M-am văzut departe de Tine, într-un loc al neasemănării” (et inveni me 
longe esse a Te in regione dissimilitudinis, 7, 10, P. L. 32, 742). 

divină şi să o facă să iradieze în univers. După cuvintele sfân- 
tului Pavel, „noi toți, privind ca în oglindă, cu fața descoperită, 
slava Domnului, ne prefacem în acelaşi chip din slavă în slavă” 
(II Corinteni 3, 18). Când persoana umană atinge acest scop, ea 
participă la viața dumnezeiască şi îşi transformă însăşi natura. 
Omul devine fiu al lui Dumnezeu, templu al Duhului Sfânt (I 
Corinteni 6, 19); crescând în darurile harului, el se depăşeşte pe 
sine însuşi şi se ridică mai presus decât fusese Adam înainte 
de cădere, căci nu doar că revine la curăția omului dintâi, ci se 
şi îndumnezeieşte, se transfigurează, „se uneşte cu frumusețea 
divină”, devine dumnezeu prin har. 

Această ascensiune a omului inversează procesul căderii şi 
începe să elibereze universul de neorânduială şi de stricăciune: 
căci îndumnezeirea dobândită de către sfânt constituie pârga 
transfigurării cosmice ce va să vină. 

Chipul lui Dumnezeu este de neşters în om, iar botezul nu 
face decât să-l restabilească şi să-l purifice. Dar asemănarea cu 
Dumnezeu poate creşte sau scădea. Liber fiind, omul poate să 
se afirme în Dumnezeu sau împotriva lui Dumnezeu; el poate 
deveni, dacă vrea, „fiu al pierzării”. Atunci chipul lui Dumne- 
zeu se întunecă în el, el poate realiza în firea lui o neasemănare 
abjectă, o „caricatură” a lui Dumnezeu. 

Transfigurarea viitoare a naturii omeneşti întregi, inclusiv a 
celei a trupului, ne este revelată de către cea a Domnului de pe 
Muntele Tabor: „Şi S-a schimbat la față înaintea lor, şi a strălucit 
faţa Lui ca soarele, iar veşmintele Lui s-au făcut albe ca lumina” 
(Matei 17, 2; Marcu 9, 1-8; Luca 9, 27-36). Domnul le-a apărut 
ucenicilor Săi nu în „chip de rob”, ci ca Dumnezeu. Trupul în- 
treg al lui Hristos s-a transfigurat, devenind, ca să spunem aşa, 
veşmântul luminos al Dumnezeirii Sale. În schimbarea la Faţă 
„pe Muntele Tabor, nu doar Dumnezeirea li s-a arătat oamenilor, 
ci şi umanitatea s-a arătat în slava dumnezeiască” ". Iar Părinţii 
întruniți la cel de-al Şaptelea Sinod Ecumenic explică: „În ceea 
ce priveşte caracterul Schimbării la Faţă, ea a avut loc nu în aşa 


1 Mitropolitul Filaret, Opere complete, Omilia a 12-a, Moscova, 1873, 
p. 99. 

fel încât Cuvântul să fi părăsit chipul omenesc, ci mai degrabă 
prin iluminarea acestui chip omenesc de către slava Lui”. Sau 
iarăşi, în cuvintele sfântului Grigorie Palama, „Hristos nu asu- 
mă atunci nimic străin, nici nu îmbracă o stare nouă, ci pur şi 
simplu le descoperă ucenicilor Săi ceea ce este”. Schimbarea 
la Faţă este o manifestare, perceptibilă de către întreaga ființă 
umană, a slavei dumnezeieşti a celei de a doua Persoane a Sfintei 
Treimi care, în întruparea Sa, rămâne nedespărțită de firea Sa 
dumnezeiască, comună Tatălui şi Duhului Sfânt. Unite ipostatic, 
cele două firi ale lui Hristos rămân distincte una de alta (ele 
rămân „neamestecate şi neschimbate”, după termenii definiţiei 
dogmatice de la Calcedon), dar energiile divine pătrund uma- 
nitatea lui Hristos şi ele sunt cele care fac să strălucească firea 
Lui umană, transfigurând-o prin strălucirea luminii necreate. 
Căci „Împărăția lui Dumnezeu a venit întru putere” (Marcu 
9, 1). După Sfinţii Părinţi, Hristos le-a arătat ucenicilor starea 
îndumnezeită la care sunt chemați toți oamenii. Aşa cum tru- 
pul Domnului a fost slăvit şi transfigurat, strălucind de slavă 
dumnezeiască şi de lumină de negrăit, la fel trupurile sfinților 
sunt slăvite şi devin luminoase, preschimbându-se prin puterea 
harului dumnezeiesc. Această asemănare a omului cu Dumne- 
zeu, sfântul Serafim de Sarov nu numai că a explicat-o, ci i-a 
şi descoperit-o direct, vizibil, lui Motovilov, transfigurându-se 
în ochii lui”. Un alt sfânt, Simeon Noul Teolog, descrie propria 
experienţă a acestei iluminări în modul următor: „Aşa fiind, e 
aprins de Duhul şi se face cu totul foc în sufletul său, împărtă- 
şind şi trupului strălucirea sa, aşa cum focul văzut împărtăşeşte 
fierului strălucirea sa” ”. 

Or, aşa cum fierul, devenind foc, rămâne fier, însă lămurit, 
la fel şi natura umană, în contact cu harul, rămâne ceea ce este, 
rămâne întreagă: nimic din ea nu se pierde. Dimpotrivă, se lămu- 


12 Sesiunea a VI-a, Mansi XIII, 321 C.D. 

133 PG. 150, 1232 C. 

14 I. Gorianoff, Seraphim de Sarov, Bellefontaine, 1973, p. 208-214. 

15 Sf. Simeon Noul Teolog, Discursuri teologice şi etice, trad. rom. I. I. 
Ică jr, Edit. Deisis, Sibiu, 2001, p. 256. 

reşte, ca şi fierul în contact cu focul. Harul pătrunde în această 
natură, se uneşte cu ea, iar omul începe încă de aici viața vea- 
cului ce va să vină. De aceea se poate spune că, spre deosebire 
de un păcătos, sfântul este un om deplin: el se eliberează de 
păcatul care este esențialmente străin naturii omeneşti; el rea- 
lizează sensul primordial al existenţei sale: îmbracă frumusețea 
cea nestricăcioasă a Împărăției lui Dumnezeu, la zidirea căreia 
ia parte prin însăşi viața sa. De aceea frumusețea, aşa cum o 
concepe Biserica Ortodoxă, nu este frumusețea proprie creaturii 
în starea ei actuală; ea este un atribut al veacului ce va să vină, în 
care Dumnezeu va fi totul în toate. „Domnul a împărățit, întru 
podoabă s-a îmbrăcat”, enunţă prochimenul utreniei duminicii 
(Psalmul 92), zi care reprezintă o imagine a vieții veşnice ce va 
să vină. Sfântul Dionisie Areopagitul Il numeşte pe Dumnezeu 
„frumuseţe“, pentru că, pe de o parte, Dumnezeu dăruieşte 
fiecărei făpturi o frumuseţe care îi este caracteristică şi pentru 
că, pe de altă parte, El o îmbracă într-o altă frumusețe, în propria 
Lui „frumuseţe divină”. Fiecare făptură are pe ea o pecete a Cre- 
atorului ei. Dar această pecete nu este încă asemănarea divină, 
ci doar frumuseţea proprie creaturii!$. Pentru om ea poate fi un 
mijloc, o cale de a se apropia de Dumnezeu. Într-adevăr, după 
sfântul Pavel, „cele nevăzute ale lui Dumnezeu se văd de la face- 
rea lumii, înțelegându-se din făpturi, adică veşnica Lui putere şi 
Dumnezeire...” (Romani 1, 20). Totuşi, pentru Biserică, valoarea 
şi frumuseţea lumii văzute nu stau în splendoarea trecătoare a 
stării ei actuale, ci în transfigurarea potenţială realizată de către 
om. Altfel spus, adevărata frumuseţe este răspândirea Duhului 
Sfânt în jur, sfințenia, participarea la veacul viitor. 

Acesta este modul în care cea de a doua parte a condacului 
ne conduce la înțelegerea patristică a icoanei şi ne permite să 
sesizăm sensul profund al canonului 82 al Sinodul Quinisext. 
„În icoană, susține sfântul patriarh Gherman, noi reprezentăm 
trupul sfânt al Domnului”. Părinţii de la cel de-al Şaptelea Sinod 


16 Sf. Dionisie Areopagitul, Despre Numele divine, în Opere complete, cap. 
IV, 7, trad. rom. D. Stăniloae, Edit Paideia, Bucureşti, 1996, p. 148. 
17 PG. 98, 157 BC. 

Ecumenic explică acest lucru în termenii următori: „Deşi Biserica 
universală îl înfăţişează în pictură pe Hristos în forma (morphe) 
umană, ea nu desparte trupul Său de Dumnezeirea Sa care s-a 
unit cu el [...]. Când facem icoana Domnului, mărturisim trupul 
Său îndumnezeit şi nu recunoaştem în icoană nimic altceva decât 
o imagine înfățişând o asemănare a prototipului. De aceea ea 
primeşte numele său; numai în aceasta ea se face părtaşă lui şi 
pentru aceasta este vrednică de cinste şi sfântă”!. 

Sfântul Teodor Studitul ne explică încă şi mai limpede: „Icoa- 
na lui Hristos nu este întru asemănare de om stricăcios, care e 
osândită de Apostol, ci întru asemănare de om, precum a zis 
mai înainte, dar nu stricăcios, ci nestricăcios [...] El nefiind un 
simplu om, ci Dumnezeu înomenit”*. 

Aceste cuvinte ale Sfântului Teodor Studitul şi ale Părinților 
de la cel de-al Şaptelea Sinod Ecumenic, explicând conținutul 
icoanei, sunt ca o replică la cuvintele sfântului Grigorie Teologul 
asupra mărturisirii lui Dumnezeu-Omul: „Astfel dar, să nu fim 
pizmuiţi pentru mântuirea nostră integrală şi să nu I se atribu- 
ie Domnului numai oase, vene şi aspectul uman exterior [...]. 
Păstrează omul întreg şi adaugă Dumnezeirea”%. 

Comparând textele citate, vedem că sarcina imaginii neo- 
testamentare, aşa cum o înțeleg Părinţii, constă tocmai în a arăta 
cât mai fidel şi în întregime adevărul întrupării dumnezeieşti, 
atât cât poate fi acest lucru făcut prin mijloacele artei. Imaginea 
Omului lisus este imaginea lui Dumnezeu; de aceea Părinţii de 
la cel de-al Şaptelea Sinod susțineau, referindu-se la icoana Lui: 
„În acelaşi Hristos, noi contemplăm şi chipul său văzut şi ceea 
ce este de negrăit'?l. 

Aşadar, icoana înfăţişează nu trupul stricăcios menit putre- 
zirii, ci trupul transfigurat, iluminat prin har, trupul veacului 
ce va să vină (a se vedea I Corinteni 15, 35-46). Ea transmite prin 


18 Sesiunea a VI-a, Mansi XIII, 344. 

19 Şapte capitole împotriva iconomahilor, cap. 1, în lisus Hristos prototip al 
icoanei Sale, Edit. Deisis, Alba Iulia, 1994, p. 46. 

2 Întâia epistolă către Clidenius, contra lui Apolinarie, P.G. 37, 184 AB. 

21 Sesiunea a VI-a, Mansi XIII, 244 B. 

mijloace materiale, vizibile ochilor trupeşti, frumusețea slavei 
dumnezeieşti. De aceea Părinţii spun că icoana este vrednică 
de cinste şi sfântă, pentru că ea transmite starea îndumnezeită 
a prototipului ei şi-i poartă numele, şi de acea harul, propriu 
prototipului ei, este prezent şi în ea. Altfel spus, harul Duhului 
Sfânt este cel care îi dă sfințenia, atât persoanei reprezentate cât 
şi icoanei sale, şi în el are loc relaţia dintre credincios şi sfânt, 
prin mijlocirea icoanei acestuia. Icoana participă, să spunem aşa, 
la sfințenia prototipului şi prin icoană noi participăm, la rândul 
nostru, la această sfințenie, în rugăciunea noastră. 

Părinţii de la cel de-al Şaptelea Sinod disting cu grijă icoana 
de portret: acesta reprezintă o ființă omenească obişriuită; icoana, 
omul unit cu Dumnezeu. Ea se deosebeşte deci de portret prin 
însuşi conținutul ei, iar acest conținut creează forme de expresie 
specifice, proprii icoanei şi numai ei, şi care o disting de orice 
altă imagine. Icoana indică sfințenia în aşa fel încât ea să nu fie 
nici sub-înțeleasă, nici supra-adăugată de către gândirea noastră, 
ci vizibilă ochilor noştri trupeşti. Imagine a sfințirii omului, ea 
reprezintă realitatea care s-a dezvăluit pe Muntele Tabor. De 
aceea textele liturgice, pentru sărbătoarea Sfintei Feţe (16 au- 
gust), stabilesc o paralelă între conţinutul icoanei şi Schimbarea 
la Faţă: „Căzând la pământ pe muntele cel sfânt, cei mai mari 
dintre apostoli s-au închinat văzându-L pe Domnul dezvăluind 
zorii luminii dumnezeieşti; iar acum noi ne închinăm înaintea 
Sfintei Feţe care străluceşte mai tare decât soarele”; sau iarăşi: 
„Luminând chipul omenesc cel înnegurat, o, Ziditorule, Tu l-ai 
arătat pe Muntele Tabor lui Petru şi fiilor Tunetului [...]. Şi acum 
binecuvântează-ne şi sfințeşte-ne pe noi, iubitorule de oameni, 
Doamne, prin strălucirea chipului Tău cel prea-curat”2?. Această 
paralelă, care ar putea fi ilustrată şi prin alte texte liturgice, nu 
este de bună seamă rodul unei simple imaginații poetice; ar fi 
incompatibil cu inspiraţia divină a textelor liturgice. Este o in- 
dicare a conţinutului duhovnicesc al icoanei. Icoana Domnului 
ne arată ceea ce li s-a descoperit apostolilor pe Muntele Tabor; 


2 Stihirile a 2-a şi a 3-a, glasul 4. 

noi contemplăm nu numai fața lui Iisus Hristos, ci şi slava Sa, 
lumina Adevărului dumnezeiesc făcută văzută ochilor noştri 
prin limbajul simbolic al icoanei, „plinirea descoperită în ochii 
tuturor prin picturi”, în termenii Sinodului Quinisext. 

Această realitate duhovnicească a icoanei îşi capătă toată 
valoarea de învățătură practică în ultima frază a condacului 
Biruinţei Ortodoxiei: „Deci, mărturisind mântuirea, închipuim 
aceasta (adică iconomia divină exprimată în primele două fraze) 
cu fapta şi cu cuvântul”. Astfel, condacul se încheie cu răspun- 
sul omului dat lui Dumnezeu prin acceptarea şi mărturisirea 
iconomiei dumnezeieşti a mântuirii. 

Este uşor de înţeles cum trebuie mărturisită mântuirea prin 
cuvânt. Mărturisirea prin lucrare poate fi înțeleasă ca împlinirea 
poruncilor lui Hristos. Dar aici nu este vorba numai de atât. În 
Sinodiconul Biruinţei Ortodoxiei găsim explicaţia cea mai limpe- 
de a acestor cuvinte. Sinodiconul? cuprinde o serie de anateme 
la adresa ereticilor iconoclaşti şi o serie de proclamații de veşnică 
pomenire a mărturisitorilor ortodoxiei. Între altele, paragraful 
al treilea proclamă: „Veşnica pomenire acelora care, crezând şi 
mărturisind, propovăduiesc cuvintele Evangheliei prin scrieri, 
şi faptele prin reprezentări, şi adună acestea într-o singură lucrare 
ce cuprinde atât propovăduirea prin cuvinte, cât şi întărirea 


2 Textul cel mai vechi care ne-a parvenit al acestui sinodicon este o 
copie făcută în secolul al XVI-lea după un text din secolul al XI-lea. Acest 
text zis „de la Madrid” a fost publicat de către Th. Uspensky în 1891 în 
ruseşte (Otcherki vizantiiskoi obrazovannosti, p. 89). Cele şapte paragrafe ale 
lui sintetizează toată învățătura dogmatică despre icoane, având fiecare 
la sfârşit câte o proclamație de veşnică pomenire a mărturisitorilor orto- 
doxiei. În contra-partidă, cinci alte paragrafe relevă erorile de mărturisire 
şi aruncă anatema asupra celor ce denaturează doctrina cea adevărată. În 
Biserica rusă a secolului al XVII-lea, acest sinodicon a fost într-o asemenea 
măsură modificat încât tot conţinutul lui dogmatic privitor la imagine a 
dispărut, ceea ce i-a schimbat total sensul. Exprimarea învățăturii ortodoxe 
a fost înlocuită printr-o serie de afirmaţii de ordin general, de exemplu 
adeziunea la cel de-al Şaptelea Sinod Ecumenic etc. Acest text cuprinde 
un singur paragraf despre imagine, şi acela fără mare interes, de vreme ce 
se mărginește la a respinge acuzaţia de idolatrie. Acest paragraf seamănă 
foarte mult cu parafraza unui canon al Conciliului Tridentin (1563). 

sigură a adevărului prin icoane”. Reprezentările implică aşadar 
fapte care să fie reprezentate; dar crearea de imagini constituie 
şi ea o faptă; acest ultim cuvânt îmbracă în condac un înțeles 
îndoit: cel de fapte interioare şi cel de fapte exterioare. Altfel 
spus, el rezumă experienţa trăită de către Biserică, experiență 
exprimată în cuvinte sau în imagini de către oamenii care au 
dobândit-o: sfinții. Pe de o parte, omul poate restabili, în şi prin 
harul Duhului Sfânt, asemănarea lui cu Dumnezeu, se poate 
transforma el însuşi printr-o lucrare interioară, poate face din 
el însuşi o icoană vie a lui Hristos. Este ceea ce Părinții numesc 
„Viaţa activă”. Pe de altă parte, omul mai poate, pentru binele 
celorlalți, să traducă starea lui sfințită în imagini, în imagini 
vizibile şi în imagini verbale: „noi exprimăm aceasta cu fapta şi 
cu cuvântul”. Omul poate deci crea şi o icoană exterioară, slu- 
jindu-se de materia care îl înconjoară şi care a fost sfințită prin 
venirea lui Dumnezeu pe pământ. Se poate, desigur, exprima 
starea interioară şi numai prin cuvinte, dar prin reprezentare 
această stare este vădită şi vizibil confirmată, ea este arătată: 
cuvântul şi imaginea „se indică una pe cealaltă”, potrivit horos- 
ului celui de-al Şaptelea Sinod. 

Tot ceea ce am spus despre conținutul icoanei poate fi pus în 
relație cu un text din Epistola întâi a sfântului Pavel către Corinteni 
(15, 35-38). El compară trupul nostru muritor cu un grăunte 
aruncatîn pământ. În cursul vieţii prezente, acest grăunte trebuie 
să răsară, adică să intre într-o anumită măsură în viața viitoare; 
noi trebuie să intrăm în viața veacului ce va să vină, pentru a 
ne îmbrăca, la învierea obştească, în forma pe care va binevoi 
Dumnezeu să ne-o dea. „Se seamănă trupul întru stricăciune, 
înviază întru nestricăciune; se seamănă întru necinste, înviază 
întru slavă; se seamănă întru slăbiciune, înviază întru putere; se 
seamănă trup firesc, înviază trup duhovnicesc” (v. 42-44). Hris- 
tos, noul Adam, a reînnoit, a rezidit întru nemurire firea noastră 
omenească: „Făcutu-s-a omul cel dintâi, Adam, cu suflet viu; 
iar Adam Cel de pe urmă cu duh dătător de viață; dar nu este 
întâi Cel duhovnicesc, ci cel firesc, apoi cel duhovnicesc. Omul 
cel dintâi este din pământ, pământesc; omul cel de-al doilea 

este din cer. Cum este cel pământesc, aşa sunt şi cei pământeşti; 
şi cum este Cel ceresc, aşa sunt şi cei cereşti. Şi după cum am 
purtat chipul celui pământesc, să purtăm şi chipul Celui ceresc. 
Aceasta însă zic, fraților: camea şi sângele nu pot să moştenească 
Împărăţia lui Dumnezeu, nici stricăciunea nu moşteneşte nestri- 
căciunea” (v. 45-50). Iar ceva mai încolo, Apostolul spune: „Căci 
trebuie ca acest trup stricăcios să se îmbrace în nestricăciune şi 
acest trup muritor să se îmbrace în nemurire” (v. 53). Lumina 
Schimbării la Faţă de pe Muntele Tabor este deja slava veacului 
ce va să vină; căci puterea care îi învie pe sfinți după moartea 
lor este Duhul Sfânt care, de-a lungul vieții lor pământeşti, dă 
viață nu doar sufletului, ci şi trupului lor. De aceea afirmăm că 
icoana transmite nu chipul cotidian, banal al omului, ci chipul 
său glorios şi veşnic. Căci sensul însuşi şi rațiunea de a fi ale 
icoanei sunt tocmai acelea de a-i arăta pe moştenitorii nestrică- 
ciunii, pe moştenitorii Împărăției lui Dumnezeu, a cărei pârgă 
sunt ei încă din viața lor pământească. Icoana este imaginea unui 
om în care este realmente prezent harul, cel ce mistuie patimile 
şi sfințește totul. De aceea trupul lui este reprezentat cu totul 
diferit de trupul obişnuit, stricăcios. Icoana este o transmitere 
sobră, complet lipsită de orice exaltare, a unei anumite realități 
duhovniceşti. Dacă harul iluminează omul întreg, astfel încât 
întreaga lui ființă duhovnicească şi psihică să fie cuprinsă de 
rugăciune şi rămâne în lumina dumnezeiască, icoana îl fixează 
în mod vizibil pe acest om devenit o icoană vie, o asemănare 
adevărată cu Dumnezeu. Icoana nu înfăţişează Dumnezeirea; ea 
indică participarea omului la viața dumnezeiască”. 


4 Auzim uneori afirmându-se din partea eterodocşilor, dar şi din 
partea anumitor ortodocşi, că, dacă imaginea apuseană, aceea a Biseri- 
cii Romane, tinde spre nestorianism, icoana ortodoxă ar fi, din contră, 
suspectă de monofizism. Ceea ce am spus despre conţinutul icoanei ne 
îngăduie să înțelegem absurditatea acestei acuzații. Dacă se poate spune 
că imaginea Bisericii Romane este într-adevăr nestoriană, pentru că nu 
înfăţişează din sacru decât aspectul lui omenesc, adică numai realitatea 
pământească, icoana ortodoxă nu are nimic de-a face cu monofizismul, 
căci ea nu înfăţişează nici Dumnezeirea, nici pe omul absorbit de ea. Ea 
îl înfăţişează pe om în toată deplinătatea naturii lui pământeşti, curățată 

Există deci o legătură organică între cinstirea sfinților şi cea 
a icoanelor. De aceea în confesiunile care au renunțat la cultul 
sfinților, imaginea sacră nu mai există (cazul protestantismu- 
lui), iar acolo unde concepția despre sfințenie diferă de cea a 
ortodoxiei, imaginea se îndepărtează de Traditie. 

Analiza condacului Biruinţei Ortodoxiei ne conduce la o 
înțelegere mai clară a dublului realism al imaginii sacre neo- 
testamentare. Aşa cum în Dumnezeu-Omul lisus Hristos „lo- 
cuieşte, trupeşte, toată plinătatea Dumnezeirii” (Coloseni 2, 9), 
la fel Biserica, Trupul lui Hristos, este un organism divin şi 
uman totodată. Ea uneşte două realități: realitatea istorică, pă- 
mântească, şi harul Duhului Sfânt, realitatea lui Dumnezeu şi 
cea a lumii. Rațiunea de a fi a artei sacre este tocmai aceea de a 
aduce o mărturie vizibilă a acestor două realități: ea este realis- 
tă în aceste două sensuri, şi prin aceasta se distinge icoana de 
orice altă imagine, tot aşa cum textul sacru se distinge de orice 
operă literară. 

Pentru reprezentarea lui Hristos, a sfinţilor şi a evenimentelor 
istoriei sfinte, Biserica respectă cu pioşenie realitatea istorică. 
Numai supunerea față de istoria cea mai concretă poate să facă 
pentru noi din icoană posibilitatea unei întâlniri personale, în 
harul Duhului Sfânt, cu cel pe care-l reprezintă. „Se cade, le scria 
sfântul patriarh Tarasie împăratului şi împărătesei, să acceptăm 
preţioasele icoane ale Domnului nostru Iisus Hristos, de vreme 
ce El S-a făcut om desăvârşit, dacă aceste icoane sunt zugrăvite 
cu exactitate istorică, conform cu narațiunea evanghelică”&. 
Trăsăturile caracteristice ale sfinților vor fi deci păstrate cu gri- 
jă şi numai această fidelitate față de adevărul istoric permite 
iconografiei sfinților să fie atât de stabilă. Într-adevăr, nu este 
vorba numai despre transmiterea unei imagini consacrate de 
către Tradiţie, ci mai cu seamă despre păstrarea unei legături 
directe şi vii cu persoana pe care o înfăţişează icoana. De aceea 
este esenţial să se păstreze, în măsura posibilului, trăsăturile care 


de păcat şi unită cu viața dumnezeiască. A acuza arta sacră ortodoxă de 
monofizism înseamnă a nu înţelege nimic din conținutul ei. 
3 Mansi XIII, 404 D. 


158 LEONID USPENSKY 


o caracterizează. Desigur, acest lucru nu este întotdeauna cu pu- 
tință: ca şi viețile sfinţilor, şi trăsăturile lor sunt deseori mai mult 
sau mai puţin uitate şi este greu să le reconstitui. Asemănarea 
riscă atunci să nu fie desăvârşită; stângăcia pictorului poate şi 
ea să o diminueze. Totuşi, ea nu poate niciodată să dispară de-a 
dreptul: întotdeauna subzistă un minim ireductibil, care permite 
menţinerea legăturii cu prototipul icoanei. Cum scria sfântul 
Teodor Studitul, „Chiar dacă vom admite că icoana nu are (întot- 
deauna) aceeaşi figură cu prototipul din pricina neîndemânării 
meşteşugarului, nici aşa raționamentul nu va fi absurd. Căci 
închinarea nu i se aduce întrucât ea este deficitară în asemănare 
(cu prototipul), ci întrucât se aseamănă”%. Altfel spus, esenţial 
nu este ceea ce îi lipseşte asemănării icoanei cu prototipul ei, ci 
ceea ce păstrează totuşi în comun cu el. Iconograful poate, în 
caz de nevoie, să se limiteze la câteva trăsături tipice. Totuşi, 
în majoritatea cazurilor, fidelitatea față de original este atât de 
mare încât un credincios ortodox îi recunoaşte cu uşurinţă în 
icoane pe sfinţii cei mai cinstiți, ca să nu mai vorbim despre 
Hristos şi despre Fecioara Maria. Şi chiar atunci când un sfânt 
îi este necunoscut, el va putea spune întotdeauna cărui ordin de 
sfințenie îi aparține, dacă este martir, ierarh, călugăr etc. 
Biserica Ortodoxă nu a tolerat niciodată pictarea de icoane 
după imaginaţia pictorului sau după un model viu, căci aceas- 
ta însemnă o ruptură conştientă şi totală de prototip; în felul 
acesta, numele pe care îl poartă icoana nu ar mai corespunde 
cu persoana reprezentată, iar totul ar fi o minciună flagrantă, 
pe care Biserica nu o poate tolera (deşi încălcări ale acestei re- 
guli, sau mai curând abuzuri, au fost din nefericire destul de 
frecvente de-a lungul ultimelor secole). Pentru a evita ficțiunea 
şi ruptura dintre imagine şi prototipul ei, iconografii folosesc 
ca modele icoane vechi şi manuale. Vechii iconografi cunoşteau 
fețele sfinților la fel de bine ca şi pe cele ale apropiaților lor. 
Ei le pictau fie din minte, fie slujindu-se de crochiuri sau de 
portrete. Într-adevăr, când o persoană dobândise o reputaţie 


% Antireticul III, C, 5, ed. rom. cit., p. 37. 

de sfințenie, îndată după moartea ei şi cu mult înainte de cano- 
nizarea oficială sau de aflarea moaştelor ei, i se făcea un chip, 
pentru a fi răspândit în poporul credincios”. Se păstrau despre 
ea informații de tot soiul şi mai cu seamă crochiuri şi mărturii 
ale contemporanilor. 

Dar, după cum ştim, doar realitatea istorică, chiar foarte 
exactă fiind, nu constituie o icoană. Din moment ce persoana 
reprezentată este purtătoarea harului divin, icoana trebuie să 
ne indice sfințenia ei. Altminteri, ea nu ar avea sens. Dacă, în- 
fățişând aspectul omenesc al Dumnezeului întrupat, icoana 
nu ne-ar arăta decât realitatea istorică, în genul unei fotografii, 
aceasta ar însemna că Biserica Îl vede pe Hristos prin ochii mul- 
țimii necredincioase care-L înconjura. Insă, după comentariul 
sfântului Simeon Noul Teolog, cuvintele lui Hristos: „Cine M-a 
văzut pe Mine, L-a văzut pe Tatăl” (loan 14, 9) nu se adresează 
decât celor care, privindu-L pe omul lisus, contemplau în acelaşi 
timp Dumnezeirea Sa. „Căci dacă am înţelege că acelaşi lucru s-a 
făcut prin vedere trupească, atunci L-ar fi văzut pe Tatăl şi cei 


7 Vorbind despre baza portretistică a icoanei, N. P. Kondakov citează 
un caz semnificativ de folosire a portretului cu titlu de document pentru a 
zugrăvi icoana. În timpul descoperirii în 1558 a moaştelor sfântului Nichita, 
arhiepiscop de Novgorod, care au fost găsite intacte, s-a făcut un portret 
postum al sfântului, care s-a trimis autorităților bisericeşti împreună cu 
scrisoarea următoare: „Prin harul sfântului, Doamne, noi ţi-am trimis pe 
hârtie un chip al sfântului Nichita, episcop [...], şi urmând acest model, 
doamne, porunceşte să se facă o icoană a sfântului”. Urmează apoi pre- 
cizări ce caracterizează aspectul exterior al sfântului Nichita, hainele lui 
etc, pentru a întregi portretul desenat pe hârtie (Icoana rusă, 3, partea I, 
p. 18-19, în ruseşte). 

% Când tradiţia vie a început să se piardă, sau mai exact când lumea 
a început să se îndepărteze de ea, spre sfârşitul secolului al XVI-lea, do- 
cumentația pe care o foloseau iconografii a fost sistematizată şi atunci 
au apărut manualele numite podlinniks cu sau fără ilustraţii. Ele fixează 
iconografia tipică a sfinților şi sărbătorile, indicând culorile principale. 
Când nu sunt ilustrate, ele conţin scurte descrieri care îi caracterizează 
pe sfinți şi menţionează şi culorile. Aceste podlinniks sunt indispensabile 
iconografilor ca documentație. Dar ele nu sunt nimic altceva, şi nu putem 
în niciun caz să le atribuim aceeaşi semnificație ca şi canonului iconografic 
sau Tradiţiei Sacre, cum fac anumiţi autori occidentali. 

ce L-au răstignit şi scuipat; şi aşa nicio deosebire sau preferință 
nu va fi între necredincioşi şi credincioşi, ci toți deopotrivă au 
dobândit şi vor dobândi fericirea dorită”?. 

„Hristosul «istoric», «isus din Nazaret», aşa cum apărea 
în ochii martorilor străini, Hristosul din afara Bisericii este de- 
păşit în deplinătatea descoperirii date adevăraţilor martori, 
fiilor Bisericii luminaţi de Sfântul Duh. Cultul firii umane a lui 
Hristos este străin tradiției răsăritene sau, mai degrabă, această 
fire umană îndumnezeită îmbracă aici aceeaşi formă slăvită pe 
care ucenicii au văzut-o pe Muntele Tabor, firea omenească a 
Fiului care face să se vadă dumnezeirea comună cu Tatăl şi cu 
Duhul Sfânt”%. Contemplaţia Bisericii se distinge de vederea 
profană prin faptul că în cele văzute ea contemplă nevăzutul, 
în temporal, veşnicul; acestea ni se revelează în cultul Bisericii, 
din care face parte şi icoana. Ca şi cultul însuşi, icoana este o 
revelație a veşniciei în timp. De aceea portretul naturalist al 
unui om nu poate fi în arta sacră decât un document istoric; el 
nu poate înlocui în niciun caz imaginea liturgică, icoana. 

Icoana, cum am spus, exprimă experiența duhovnicească a 
sfințeniei şi aici vedem aceeaşi autenticitate ca în transmiterea 
realităţii istorice; „avem împrejurul nostru atâta nor de martori”, 
potrivit expresiei Sfântului Pavel (Evrei 12, 1), martori care ne 
împărtăşesc experienţa sfințirii lor: „Observă însă, spune sfân- 
tul Simeon, că toate cuvintele noastre şi toată relatarea noastră 
se face nu despre nişte lucruri lipsite de subzistență reală sau 
nearătate, ci despre lucruri deja făcute sau care se vor face şi că 
ele se fac mai degrabă plecând de la vederea şi contemplarea 
lor”*, Şi, într-adevăr, numai o experienţă personală trăită poa- 
te face să se nască cuvintele, formele, culorile sau liniile care 
corespund realmente lucrurilor pe care le exprimă. „Fiindcă, 
scrie mai departe sfântul Simeon, tot cel ce povesteşte despre 


% Sf. Simeon Noul Teolog, Discursul 5, în Scrieri I, Tratate teologice şi 
morale, trad. rom. loan I. Ică jr., Edit. Deisis, Sibiu, 2001, p. 238. 

3% V, Lossky, Teologia mistică a Bisericii de Răsărit, trad. rom. V. Răducă, 
Edit. Bonifaciu, Bucureşti, 1998, p. 91. 

31 Sf. Simeon Noul Teolog, op. cit., p. 242. 

vreun lucru, ca de pildă despre o casă, sau o cetate, sau un palat 
[...] sau despre un teatru [...], are neapărată nevoie să vadă mai 
întâi şi să afle cele care se găsesc în ele şi abia apoi să grăiască în 
chip plauzibil şi cu judecată despre cele pe care are să le spună. 
Căci dacă nu le-a văzut mai întâi, ce ar putea spune de la el? 
[...] Deci dacă nimeni nu poate spune sau relata ceva despre 
lucruri văzute şi pământeşti dacă nu s-a făcut mai înainte vă- 
zător el însuşi al acelui lucru, cum va putea cineva spune sau 
relata [...] despre Dumnezeu şi despre lucrurile dumnezeieşti, 
despre sfinții şi slujitorii lui Dumnezeu şi în ce fel este vederea 
lui Dumnezeu de care aceştia se bucurau în chip negrăit? Fiindcă 
aceasta produce mintal în inimile lor o lucrare negrăită, chiar 
dacă cuvântul omenesc nu ne îngăduie să spunem ceva mai 
mult, dacă nu este iluminat mai înainte de „lumina cunoaşterii” 
(Osea 10, 12)”%. 

Schimbarea la Faţă a lui Hristos a avut loc înaintea a doar trei 
martori, trei apostoli „în stare să primească” această descoperire, 
dar nici ei nu au văzut „zorii luminii dumnezeieşti” decât „pe cât 
au putut” (adică în măsura participării lor interioare la această 
descoperire). Cunoaştem ceva analog din viețile sfinților. Astfel, 
când sfântul Serafim de Sarov s-a schimbat la față înaintea lui 
Motovilov, el i-a explicat că nu poate vedea această transfigu- 
rare decât pentru că participă la ea şi el însuşi într-o oarecare 
măsură; că n-ar fi putut să vadă lumina harului dacă n-ar fi 
fost el însuşi luminat. Aşa se explică şi de ce Tradiţia afirmă că 
sfântul evanghelist Luca a zugrăvit icoanele Fecioarei după 
Cincizecime. Fără această „lumină a cunoștinței” despre care 
vorbeşte sfântul Simeon Noul Teolog, fără o părtăşie directă la 
sfințire şi fără o mărturie concretă, nicio ştiinţă, nicio perfecţiune 
tehnică, niciun talent nu pot fi deajuns. Nici apostolii înşişi (care 
Îl vedeau totuşi constant pe Hristos şi credeau în Fl) nu aveau, 
înaintea Pogorârii Duhului Sfânt, o experienţă directă a sfințirii 
prin El şi nu puteau, prin urmare, să o traducă nici în cuvânt, 
nici în imagine. De aceea, atât sfânta Scriptură cât şi imaginea 


32 Ibidem, p. 242-243. 

sacră nu puteau să apară decât după Cincizecime. În facerea unei 
icoane, nimic nu poate înlocui experiența personală şi concretă a 
harului. Când nu ai această experiență personală, nu poți picta 
icoane transmițând doar experienţa celor ce au avut-o. lată de 
ce, prin vocea sinoadelor şi a ierarhilor ei, Biserica a rânduit să 
se picteze icoanele aşa cum le pictau odinioară sfinții iconografi: 
„Înfăţişează prin culori conform Tradiţiei, îndeamnă sfântul 
Simeon al Tesalonicului; aceasta este pictura adevărată, ca şi 
cărțile Scripturii, iar harul dumnezeiesc se odihneşte deasupra 
ei, pentru că ceea ce este înfățişat este sfânt”. „Înfăţişează con- 
form Tradiţiei”, pentru că în Tradiţie noi participăm la experiența 
sfinților iconografi, la experienţa vie a Bisericii. 

Aceste cuvinte, ca şi hotărârile celui de-al Şaptelea Sinod 
Ecumenic, afirmă participarea imaginii la sfințenia şi la slava 
prototipului ei: „harul lui Dumnezeu se odihneşte” deasupra 
imaginii pentru că „sfinţii, încă de pe când erau în viață, au 
fost plini de Duhul Sfânt, iar la moartea lor, zice sfântul loan 
Damaschin, harul Sfântului Duh se află în chip nelipsit în sufle- 
tele lor, în trupurile lor aflate în morminte, în chipurile lor şi în 
sfintele lor icoane, nu în chip substanţial, ci prin har şi lucrare 
dumnezeiască”%. Harul Sfântului Duh este cel care rămâne în 
imagine, care „sfințește ochii credincioşilor”, după expresia 
Sinodiconului Biruinţei Ortodoxiei, şi care vindecă bolile du- 
hovniceşti şi trupeşti: „Cinstim sfânt Chipul Tău prin care ne-ai 
izbăvit din robia vrăjmaşului”; sau iarăşi: „Prin înfăţişare, Tu 
vindeci răul nostru”%. 

Mijloacele folosite în icoană pentru a transmite această cali- 
tate duhovnicească corespund perfect stării pe care trebuie să 
o comunice şi care este descrisă verbal de către sfinții Părinți 
asceți. Este evident că harul dumnezeiesc nu este exprimabil 
prin niciun mijloc omenesc. Dacă ni se întâmplă în viață să în- 
tâlnim un sfânt, noi nu-i vedem sfințenia. „Lumea nu-i vede pe 


3 Dialog împotriva ereziilor, cap. XXIII, PG. 155, 113 D. 

% Primul tratat..., XIX, p. 53-54. 

35 Sărbătoarea Sfintei Fețe (16 august), slava şi cântarea a VII-a din 
canon. 

sfinți, aşa cum un orb nu vede lumina”*%. Această sfințenie pe 
care nu o vedem, nu putem deci să o reprezentăm; ea nu poate 
fi redată nici prin cuvânt, nici prin imagine, nici prin vreun alt 
mijloc omenesc. În icoană ea poate fi doar indicată cu ajutorul 
formelor, al culorilor şi al liniilor simbolice, printr-un limbaj 
pictural instituit de către Biserică şi unit cu realismul strict is- 
toric. De aceea icoana nu este doar o imagine ce reprezintă un 
anumit subiect religios, căci acelaşi subiect poate fi reprezentat 
în felurite moduri. Caracterul specific al icoanei constă mai cu 
seamă în modul reprezentării, adică în mijloacele prin care se 
indică starea sfințită a persoanei reprezentate. 

Slujba ne spune că în icoana Schimbării la Faţă ne prosternăm 
înaintea feţei Domnului care „strălucea mai tare decât soarele”, 
căruia îi cerem să fim „iluminaţi” de către chipul lui Hristos (a 
se vedea stihirile din 16 august). În acest caz trebuie să ținem 
seama de faptul că, atunci când, pentru a ne instrui în domeniul 
duhovnicesc, Scriptura sau slujba liturgică întrebuințează com- 
paraţii cu lumea sensibilă, dar acestea nu sunt decât imagini, 
nu descrieri corespunzătoare. Astfel, vorbind despre istorisirea 
Schimbării la Faţă a lui Hristos de către evanghelişti, sfântul 
Ioan Damaschin îndreptățeşte comparaţia — în mod inevitabil 
insuficientă — a luminii dumnezeieşti cu lumina soarelui, sub- 
liniind că este imposibil să înfățişezi prin mijloacele creaturii 
ceea ce este necreat”. Astfel spus, lumina materială a soarelui 
nu poate fi decât o imagine a luminii dumnezeieşti, necreate, o 
imagine şi nu mai mult de-atât. 

Pe de altă parte, icoana trebuie să corespundă textelor sacre 
care sunt pe deplin explicite: nu este vorba despre o imagine 
poetică, nici despre o alegorie, ci pur şi simplu despre o rea- 
litate concretă. lar această realitate se cade să fie tradusă. Dar 
cum să traduci pictural această iluminare, această lumină care 


% Mitropolitul Filaret al Moscovei, Predici, t. III, Predica 57 la Buna 
Vestire, Moscova, 1874 (în ruseşte). 

37 Predică la Schimbarea la Faţă, P.G. 94, III, 545-546; v. B. Krivocheine, 
L'Enseignement ascetique et théologique de Saint Grégoire Palamas, Semin. 
Kondak., VIII, Praga, 1936, p. 135. 

„strălucea mai tare decât soarele”, adică depăşeşte toate mijloa- 
cele de reprezentare? Prin culori? Dar ele nu sunt de ajuns nici 
măcar să redea lumina naturală a soarelui. Cum deci ar putea 
ele transpune lumina care o întrece pe aceea a soarelui? 

Atât în scrierile Părinților cât şi în viețile sfinților întâlnim 
deseori mărturii ale unei anumite lumini care face să strălucească 
din interior fețele sfinților în clipele slăvirii lor supreme, aşa 
cum strălucea fața lui Moise când a coborât din munte, încât a 
trebuit să şi-o acopere cu un văl, pentru că poporul nu putea 
să-i îndure strălucirea (Ieşirea 34, 30; II Corinteni 3, 7- 8). Icoana 
traduce acest fenomen de lumină prin nimb, atribut exterior care 
este o indicare exactă a unui fapt bine definit al lumii spirituale. 
Lumina cu care străluceau feţele slăvite ale sfinților, şi care le 
învăluie capul are, fireşte, o formă sferică. „Închipuiţi-vă, zice 
Motovilov, vorbind despre schimbarea la față a sfântului Sera- 
fim de Sarov, în mijlocul soarelui, în lucirea cea mai puternică 
a razelor amiezii, fața unui om care vă vorbeşte”*. Evident, 
este imposibil să se reprezinte ca atare această lumină, singurul 
mijloc de a o traduce pictural fiind să se figureze un disc, ca o 
secțiune, ca să spunem aşa, prin această sferă luminoasă. Nu 
este vorba despre aşezarea unei cununi deasupra capului unui 
sfânt, cum se face adesea în imaginile catolice, unde această cu- 
nună rămâne într-un fel exterioară; este vorba despre indicarea 
strălucirii feței. Nimbul nu este o alegorie, ci expresia simbolică 
a unei realități autentice şi concrete. El este un atribut indispen- 
sabil al icoanei; indispensabil, dar nu suficient. Într-adevăr, el 
nu serveşte doar la exprimarea sfințeniei creştine. Şi păgânii îi 
reprezentau uneori pe zeii lor cu nimburi, ca şi pe împărați, fără 
îndoială pentru a sublinia originea divină a acestora”. Deci nu 
nimbul distinge icoana de celelalte imagini: el nu este decât un 


% I, Gorianoff, Séraphin de Sarov, p. 209. 

% De ce ordin este această lumină la păgâni, n-am putea să spunem. 
Pe de o parte Biserica recunoaşte o revelația parțială în afara ei şi putem 
conchide de aici că taina luminii necreate putea, într-o oarecare măsură, să 
fie revelată păgânilor. Pe de altă parte, scrierile Părinților ne dezvăluie că 
acest fenomen al luminii poate avea şi o origine demonică, căci şi diavolul 
îmbracă uneori trăsăturile unui înger de lumină. 

atribut iconografic, o expresie exterioară a sfințeniei, o mărturie 
a luminii“. Dar chiar dacă se întâmplă ca nimbul să fie şters, 
să nu se mai vadă deloc, o icoană rămâne totuşi o icoană şi se 
distinge net de orice altă imagine: prin toate formele şi prin 
toate culorile ei, ea ne arată, în mod simbolic, fireşte, starea 
lăuntrică a omului a cărui faţă „străluceşte mai tare decât soa- 
rele”. Această stare de desăvârşite interioară este inexprimabilă, 
într-atâta încât Părinţii şi autorii ascetici o caracterizează doar ca 
pe o linişte absolută. Totuşi, acțiunea acestei iluminări a naturii 
umane şi în mod deosebit a trupului, poate fi, într-o oarecare 
măsură, descrisă şi reprezentată indirect. Sfântul Simeon Noul 
Teolog recursese la imaginea focului care se uneşte cu fierul. 
Alţi asceţi ne-au lăsat descrieri mai concrete. „Când rugăciunea 
este sfințită de harul dumnezeiesc [...], sufletul întreg este atras 
spre Dumnezeu printr-o putere de necunoscut, care antrenează 
odată cu ea şi trupul [...]. În omul născut la viaţa cea nouă, nu 
doar sufletul sau inima, ci şi trupul se umple de mângâiere şi 
de fericire duhovnicească: bucuria Dumnezeului cel viu”. Sau 
iarăşi: „Rugăciunea neîncetată şi învățătura prin Scriptura cea 
dumnezeiască deschid ochii duhovniceşti ai inimii, care Îl văd 
pe Regele puterilor şi este atunci o mare bucurie, iar dorința 
după Dumnezeu se aprinde cu putere în suflet; atunci trupul 
este deopotrivă preschimbat prin lucrarea Duhului, iar omul 
întreg devine duhovnicesc”. 

Altfel spus, când starea obişnuită de împrăştiere, „gândurile 
şi senzațiile care vin din natura căzută” sunt înlocuite în om de 
o rugăciune concentrată şi când omul este iluminat de harul 
Duhului Sfânt, ființaumană întreagă este ca topită într-un avânt 
unic spre Dumnezeu. Natura umană întreagă se înalță duhovni- 
ceşte şi atunci, după expresia sfântului Dionisie Areopagitul, „tot 


% Cu totul altceva este când vedem în anumite imagini un fel de nimb 
pătrat. Era cândva un mod de a indica faptul că personajul fusese înfățișat 
în timpul vieții. 

“ Episcopul Ignatie Briancianinov, Eseu ascetic, t. I (în rusește). 

2 „Povestire foarte folositoare despre Avva Filimon”, 3, Filocalia, III, 
Moscova, 1888, p. 397 (în ruseşte). 

ce era în el dezordine, se ordonează; ceea ce era inform, capătă 
formă, iar viaţa lui [...] se umple de lumină”. Atunci „pacea 
lui Dumnezeu care covârşeşte orice minte” (Filipeni 4, 7) rămâne 
în om, această pace care caracterizează prezenţa lui Dumnezeu 
Însuşi. „Din vremea lui Moise şi a lui Ilie, afirmă sfântul Macarie 
cel Mare, când Dumnezeu li se arăta, o mulțime de trâmbițe şi 
de puteri mergeau înainte şi slujeau măreției lui Dumnezeu; dar 
venirea Domnului Însuşi se deosebea şi se manifesta [...] prin 
pace, linişte şi calm. Căci este scris: „va fi adiere de vânt lin şi 
acolo va fi Domnul” (III Regi 19, 12). Aceasta arată că prezența 
Domnului constă în pace şi în armonie”*. Rămânând creatură, 
omul devine dumnezeu după har. Trupul omului, ca şi sufletul 
lui, participă aşadar la viața dumnezeiască. Această participare 
nu îl schimbă fizic: „Ceea ce vedem nu se schimbă, zice sfântul 
Grigorie de Nyssa; un bătrân nu devine adolescent, ridurile nu 
se şterg. Ceea ce este înnoit este ființa lăuntrică, pângărită de 
păcat şi îmbătrânită de relele obiceiuri. Această ființă revine 
la nevinovăția copilărească”£. Altfel spus, trupul îşi păstrează 
structura şi însuşirile biologice, ca şi trăsăturile caracteristice ale 
aspectului exterior al fiecărui om. Nimic nu se pierde, totul se 
schimbă, iar trupul întreg unit cu harul este luminat prin unirea 
lui cu Dumnezeu. „Duhul Sfânt unindu-se cu intelectul, zice 
sfântul Antonie cel Mare [...], îl învaţă să ţină trupul în ordine, 
trupul întreg, din cap până-n picioare: ochii, ca să privească 
cu curăție; urechile, ca să asculte în pace [...]; limba, ca să nu 
grăiască decât binele; mâinile, ca să se pună în mişcare numai 
pentru a fi ridicate în rugăciune şi pentru a împlini fapte de 
milă [...]; pântecele, ca să se păstreze în limitele de hrană şi de 
băutură rânduite [...]; picioarele, ca să meargă drept în voia 
lui Dumnezeu [...]. În felul acesta, tot trupul se obişnuieşte cu 
binele şi se transformă, supunându-se puterii Duhului Sfânt, 


8 Ierarhia bisericească, cap. II, III, trad. fr. de M. de Gandillac, Paris, 
1943, p. 261. 

“ Filocalia, I, Moscova, 1877, p. 192 (în rusește). 

45 Citat după G. Florovsky, Părinții secolelor IV- V, Westmead, 1972, p. 
171 (în limba rusă). 

în aşa fel încât sfârşeşte prin a participa într-o oarecare măsură 
la aceste proprietăți ale trupului duhovnicesc pe care are să le 
primească la învierea drepților”*. 

Pasajele patristice citate sunt tot atâtea icoane verbale, iar 
aceasta până şi în detaliile pe care ni le transmite învățătura 
sfântului Antonie cel Mare. De aceea ele au o importanţă capitală 
pentru subiectul nostru. Lucrarea harului divin asupra trupului 
omenesc, cu deosebire asupra organelor de simţ, aşa cum o 
descrie sfântul Antonie prin cuvânt, ne este arătată prin icoană. 
Analogia dintre descrierea verbală şi imagine este evidentă până 
acolo încât ea ne conduce la o concluzie foarte limpede: ne aflăm 
aici în fața unității ontologice a experienţei ascetice a ortodoxiei 
şi a icoanei ortodoxe. Această experienţă şi rezultatul ei, descrise 
de către asceții ortodocşi, sunt tocmai ceea ce ne este arătat în 
icoană şi transmis prin ea. Cu ajutorul culorilor, al formelor şi 
al liniilor, cu ajutorul realismului simbolic, limbaj pictural unic 
în felul lui, ne este dezvăluită lumea duhovnicească a omului 
devenit templu al lui Dumnezeu. Ordinea şi pacea interioară 
despre care mărturisesc sfinții Părinți sunt transmise în icoană 
prin pacea şi armonia exterioară: întreg trupul sfântului, toate 
amănuntele, până şi părul şi ridurile, veşmântul şi tot ceea ce 
îl înconjoară, totul este unificat, adus la armonia supremă. Este 
o manifestare vizibilă a victoriei asupra divizării şi a haosului 
interior al omului şi, prin om, asupra divizării şi a haosului în 
care se află omenirea şi lumea. 

Aceste amănunte cu un aspect neobişnuit, mai cu seamă or- 
ganele de simţ pe care le vedem în icoană, aceşti ochi fără luciu, 
aceste urechi cu o formă deseori bizară, toate acestea nu sunt 
înfăţişate în mod naturalist, şi nu din cauză că iconograful nu 
ar fi putut să le înfățişeze aşa cum le vede în natură, ci pentru 
că, aşa cum sunt în natură, ele nu ar avea niciun sens şi nu ar 
corespunde la nimic. Rolul lor în icoană nu este de a ne apropia 
de ceea ce vedem în natură, ci de a arăta că suntem în fața unui 
trup care percepe ceea ce scapă percepției obişnuite a omului: 


* Filocalia, I, p. 21 (în rusește). 

un trup care percepe nu doar lumea fizică, ci şi lumea duhov- 
nicească. Acest lucru este ilustrat bine de întrebările pe care 
le adresa cu insistenţă sfântul Serafim de Sarov lui Motovilov 
schimbându-se la față înaintea lui: „Ce vedeți?”; „Ce simțiți?” 
etc. Or, lumina pe care o vedea Motovilov, parfumul pe care îl 
respira, căldura pe care o simţea, nu erau de ordin fizic. Sim- 
țurile lui percepeau în acel moment acțiunea harului în lumea 
fizică ce-l înconjura. Acest mod ne-naturalist de a reprezenta 
în icoană organele de simţ traduce surzenia şi lipsa de reacție 
față de manifestările lumii, nepătimirea, detaşarea de orice ex- 
citaţie şi, din contră, receptivitatea lumii duhovniceşti, la care 
se ajunge prin sfințenie. Icoana ortodoxă este exprimarea prin 
imagine a acestei cântări din Sâmbăta Mare: „Să tacă tot trupul 
omenesc [...] şi să lepede tot gândul pământesc”. Aici totul este 
supus armoniei generale care exprimă, repetăm, pacea şi buna 
rânduială, armonia interioară. Căci nu există dezordine în Îm- 
părăţia lui Dumnezeu. „Dumnezeu este Dumnezeul păcii şi al 
rânduielii” afirmă, parafrazându-l pe sfântul Pavel, o cateheză 
atribuită sfântului Simeon Noul Teolog”. 

Astfel, icoana ne arată starea slăvită a sfântului, chipul lui 
transfigurat, veşnic. Dar ea este făcută pentru noi; trebuie deci 
să ne fie evident că în limbajul ei cifrat, icoana ni se adresează, 
tot aşa cum pasajele citate din sfinții Părinți nu privesc numai 
practica ascetică a călugărilor, ci şi pe toți credincioşii, căci do- 
bândirea harului Duhului Sfânt este sarcina încredințată oricărui 
membru al Bisericii. În calitate de manifestare picturală a expe- 
rienței ascetice a ortodoxiei, icoana are o importanță educativă 
capitală şi în aceasta constă țelul esenţial al artei sacre. Rolul 
ei constructiv nu stă numai în învățarea adevărurilor credinței 
creştine, ci şi în formarea omului întreg. 

Conţinutul icoanei constituie aşadar o veritabilă îndrumare 
spirituală a vieţii creştine şi îndeosebi a rugăciunii: icoana ne 
arată atitudinea pe care trebuie să o avem în rugăciune, pe de 
o parte față de Dumnezeu, pe de altă parte, față de lumea care 


+7 Cateheză atribuită Sfântului Simeon Noul Teolog, ed. rusă, Predica 
15, Moscova, 1892, p. 143. 

ne înconjoară. Rugăciunea este o convorbire cu Dumnezeu; de 
aceea este nevoie pentru ea de lipsa patimilor, de surzenie şi de 
neacceptarea stimulilor exteriori ai lumii. „Astfel, fraților, zice 
sfântul Grigorie Teologul, să nu săvârşim în chip neevlavios 
ceea ce este sfânt, în chip netrebnic ceea ce este sublim, în chip 
necuviincios ceea ce este cuviincios şi, scurt vorbind, în chip 
pământesc ceea ce este duhovnicesc [...]. La noi, totul este du- 
hovnicesc: fapta, mişcarea, dorința, cuvintele, chiar şi mersul 
şi hainele, chiar şi gestul, pentru că mintea (nous) se întinde la 
toate şi îl modelează în toate pe om după Dumnezeu; astfel că 
veselia noastră este şi ea duhovnicească şi solemnă”. Acesta 
este lucrul pe care ni-l arată icoana. O îndrumare rațională a 
simțurilor noastre este indispensabilă, căci prin ele intră smin- 
telile în sufletul omenesc: „Curăţia inimii omului se tulbură 
din pricina mişcării dezordonate de imagini care intră şi ies 
prin simțuri: vederea, auzul, pipăitul, gustul, mirosul, ca şi prin 
cuvânt”, spune sfântul Antonie cel Mare”. Părinţii socotesc cele 
cinci simțuri porți ale sufletului, ca să spunem aşa: „Închide toate 
porțile sufletului tău, adică simţurile tale, învață sfântul Isaia, 
şi veghează asupra lor cu grijă, pentru ca nu cumva sufletul să 
iasă şi să rătăcească afară prin ele, nici lucruri sau cuvinte din 
lume să nu inunde sufletul”. Rugându-ne dinaintea unei icoa- 
ne sau pur şi simplu privind-o, avem în faţa ochilor o aducere 
aminte constantă a ceea ce mărturiseşte sfântul Isaia: „Cel ce 
crede că trupul său va învia în ziua Judecăţii trebuie să-l păstreze 
fără pată şi curat de orice murdărie şi de orice viciu”%. Aceasta 
pentru ca, în rugăciune cel puţin, să închidem porțile sufletului 
nostru şi să ne silim să învăţăm şi trupul nostru (aşa cum sfân- 
tul din icoană l-a învățat pe al său) să se păstreze în rânduială 
în şi prin harul Duhului Sfânt: ca ochii noştri „să privească cu 
curăție”, urechile „să audă în pace” etc., şi ca inima noastră „să 
nu nutrească gânduri viclene”. Astfel, Biserica se străduieşte să 
ne ajute prin imagine să rezidim firea noastră viciată de păcat. 


48 Cuvântarea XI adresată sfântului Grigorie de Nyssa, P.G. 35, 840 A. 
* Filocalia I, p. 122 (în limba rusă). 
% Avva Isaia în Filocalia I, p. 33. 

În domeniul ascetic, cel al rugăciunii, Părinţii caracterizează 
experiența duhovnicească ortodoxă prin imaginea „porții celei 
strâmte, care conduce spre viață” (Matei 5, 14). Este ca şi cum 
omul ar sta la începutul unui drum care, în loc să se piardă în 
spaţiu, se deschide spre un infinit de plinătate. O poartă care dă 
înspre viața dumnezeiască se deschide astfel în faţa creștinului. 
Sfântul Macarie cel Mare, ca mulţi alți autori ascetici, vorbeşte 
astfel despre suişul duhovnicesc: „Porţi se deschid, zice el [...], 
iar omul intră înlăuntrul multor lăcaşuri; şi pe măsură ce intră, 
alte porți se deschid înaintea lui [...] şi el se îmbogățește: iar în 
măsura în care se îmbogățește, noi minuni îi sunt arătate“5!. O 
dată angajat pe calea care duce la poarta cea strâmtă, omul vede 
deschizându-se înaintea lui posibilități şi perspective fără sfârşit, 
iar calea lui, departe de a se îngusta, devine din ce în ce mai 
largă. Dacă la început este un simplu punct în inima noastră, 
pornind de la acest punct, toată perspectiva noastră are să se 
inverseze. Acesta este sensul cuvântului metanoia. 

Icoana este deci o cale de urmat şi un mijloc totodată; ea însăşi 
este rugăciune. Ea ne dezvăluie direct, vizibil, această eliberare 
de patimi despre care ne vorbesc Părinţii; ea ne învaţă „să postim 
cu ochii”, după expresia sfântului Dorotei”. Şi, într-adevăr, este 
cu neputinţă „să posteşti cu ochii” în fața oricărei alte imagini, 
fie ea non-figurativă sau o pictură cu subiect. Numai icoana ne 
poate arăta ce însemnă acest „post al ochilor” şi ce ne permite 
el să dobândim. 

Scopul icoanei nu este deci de a provoca, nici de a exalta 
în noi un simțământ uman natural. Ea nu este „emoţionantă”, 
sentimentală. Scopul ei este să conducă înspre transfigurare toate 
sentimentele noastre, mintea noastră şi toate celelalte aspecte 
ale naturii noastre, despuindu-le de orice exaltare care nu ar 
putea fi decât nesănătoasă şi dăunătoare. Ca şi îndumnezeirea 
pe care o transpune, ea nu suprimă nimic din ceea ce este ome- 
nesc: nici elementul psihologic, nici diversele caracteristici ale 


51 Filocalia I, p. 230. 
52 Invăţături şi poveţe folositoare pentru suflet, ed. a VII-a, Optina, 1895, 
p. 186 (în ruseşte). 

omului în lume. Astfel, icoana unui sfânt ne arată activitatea lui 
pământească, din care el a ştiut să facă o lucrare duhovniceas- 
că, fie ea o activitate bisericească, ca aceea a unui episcop sau 
a unui călugăr, fie una lumească, de pildă a unui prinţ, a unui 
ostaş sau a unui medic. Dar, ca şi în Evanghelie, toată această 
încărcătură de fapte, de gânduri, de cunoştinţe, de sentimente 
umane, este reprezentată în contact cu lumea divină, iar acest 
contact purifică totul şi mistuie tot ceea ce nu poate fi altfel 
curățit. Fiecare manifestare a firii omeneşti, fiecare fenomen al 
vieții noastre se iluminează, se limpezeşte, îşi capătă adevăratul 
sens şi adevăratul loc. 

Aşa cum Îl înfățişăm pe Dumnezeu-Omul asemănător nouă 
în toate afară de păcat, la fel îl înfățişăm şi pe sfânt ca pe o persoa- 
nă eliberată de păcat. După sfântul Maxim Mărturisitorul, „ca şi 
trupul lui Hristos, şi trupul nostru se eliberează de stricăciunea 
păcatului. Căci, aşa cum Hristos era fără de păcat după trupul 
Său şi după sufletul Său ca Om, tot aşa şi noi, care credem în El 
şi am fost îmbrăcaţi în El de Duhul, putem, prin voința noastră, 
să fim în El fără de păcat” ”. Icoana ne arată tocmai trupul unui 
om sfânt, „asemenea trupului slavei Sale” (Filipeni 3, 21), un 
trup eliberat de stricăciunea păcatului şi care „este părtaş într-o 
oarecare măsură la aceste însuşiri ale trupului duhovnicesc pe 
care trebuie să le primească la învierea drepţilor”. 

Arta sacră ortodoxă este o expresie vizibilă a dogmei trans- 
figurării. Transfigurarea omului este înțeleasă şi transmisă aici 
ca o realitate obiectivă bine definită, în acord cu învățătura or- 
todoxă; ceea ce ne este arătat nu este o interpretare individuală, 
nici o concepție abstractă ori mai mult sau mai puțin deteriorată, 
ci un adevăr propovăduit de Biserică. 

Culorile icoanei traduc culoarea trupului omenesc, însă nu 
carnația naturală, ceea ce, cum am văzut, pur şi simplu nu co- 
respunde sensului icoanei ortodoxe. Este vorba despre mult mai 
mult decât despre redarea frumuseţii fizice a trupului omenesc. 
Aici frumusețea este curăția spirituală, frumuseţea lăuntrică, 


° Capete active şi contemplative, cap. LXVII, Filocalia II, p. 263 (în rusește). 

după cuvintele sfântului Petru: „[Podoaba voastră] să fie omul 
cel tainic al inimii, podoabă a duhului blând şi liniştit, care 
este de mare preţ înaintea lui Dumnezeu” (I Petru 3, 4). Este 
frumuseţea comuniunii pământescului şi a cerescului. Această 
frumuseţe-sfințenie al cărei izvor este Duhul Sfânt, asemăna- 
rea dumnezeiască dobândită de către om, este ceea ce ne arată 
icoana. Ea traduce în limbajul ei lucrarea harului care, după 
expresia sfântului Grigorie Palama, „zugrăveşte în noi, pes- 
te ceea ce este după chipul lui Dumnezeu, ceea ce este după 
asemănarea dumnezeiască, aşa încât [...] ne preschimbăm în 
asemănarea Lui”. 

Rațiunea de a fi a icoanei şi valoarea ei nu constau aşadar în 
frumusețea ei ca obiect, ci în ceea ce reprezintă ea: o imagine a 
frumuseții-asemănare dumnezeiască. 

Este deci de înțeles şi că lumina icoanei care ne iluminează 
nu este sclipirea naturală a fețelor redată prin culori; este harul 
dumnezeiesc, lumina trupului curățit şi fără de păcat. Această 
lumină a trupului sfințit trebuie să fie înțeleasă nu doar ca un 
fenomen spiritual, nici ca un fenomen doar fizic, ci ca amândouă 
împreună, o revelație a trupului duhovnicesc ce va să vină”. 


* Filocalia V, Moscova, 1889, p. 300-301, „Către monahia Xenia, despre 
virtuți şi patimi”, p. 38 (în ruseşte). 

55 Aşa se face că problema reprezentării trupului omenesc nu s-a pus 
niciodată în ortodoxie aşa cum s-a pus în catolicismul roman după decizia 
Conciliului Tridentin (sesiunea a 25-a): „Sfântul Conciliu vrea să se evite 
orice impuritate, să nu se dea imaginilor farmece provocatoare...”. Această 
„impuritate” ce trebuia evitată, era corpul omenesc. Primul lucru pe care 
l-au făcut autoritățile eclesiastice romane a fost să interzică reprezenta- 
rea trupului gol în arta religioasă. O adevărată vânătoare de nudități a 
început. Din porunca papei Paul al IV-lea, personajele Judecăţii de apoi a 
lui Michelangelo au fost învelite. Papa Clement al VIII-lea, renunțând la 
jumătăţile de măsură, a vrut să şteargă toată fresca şi nu a fost oprit decât 
de o rugăminte scrisă a Academiei „Sfântul Luca”. Charles Borromee, 
care întrupa spiritul Conciliului Tridentin, a făcut să dispară pretutindeni 
unde a întâlnit reprezentarea trupului gol; s-au distrus tablouri şi statui 
care păreau prea puțin pudice (v. E Mâle, L'Art religieux après le Concile 
de Trente, Paris, 1932, p. 2). Până şi pictorii îşi ardeau propriile opere. În 
Biserica Ortodoxă, caracterul însuşi al artei exclude o atare situaţie. 

Veşmântul, păstrându-şi particularitățile şi învăluind trupul 
într-un mod perfect logic, este înfățișat în aşa fel încât să nu di- 
simuleze starea slăvită a sfântului; el subliniază lucrarea omului 
şi devine, într-o oarecare măsură, imaginea veşmântului său de 
slavă, a „veşmântului nestricăciunii”. Experienţa ascetică, sau 
mai degrabă rezultatul ei, îşi găseşte şi aici expresia exterioară 
în severitatea formelor adesea geometrice, în cea a luminilor şi 
în liniile cutelor. Ele încetează să fie dezordonate, îşi schimbă 
aspectul, capătă un ritm şi o ordine supuse armoniei generale 
a imaginii. Sfinţenia trupului omenesc se împărtăşeşte, într- 
adevăr, veşmântului său. Ştim că faptul de a atinge hainele lui 
Hristos, ale Fecioarei, ale apostolilor, ale sfinților, aducea vin- 
decare celor ce credeau. Este de ajuns să amintim întâmplarea 
evanghelică cu femeia cu scurgere de sânge sau vindecările ce se 
săvârşeau prin hainele sfântului Pavel (Faptele Apostolilor 19, 12). 

Ordinea interioară a omului reprezentat în icoană este oglin- 
dită în chip firesc în atitudinea şi în veşmintele lui: sfinții nu 
gesticulează; ei stau în fața lui Dumnezeu în rugăciune, iar fi- 
ecare din mişcările lor şi însăşi atitudinea trupului lor îmbracă 
un caracter sacramental, hieratic. În general sunt întorși cu fața 
spre privitor. Această trăsătură caracterizează arta creştină încă 
de la naşterea ei. Sfântul este prezent acolo, în fața noastră, şi nu 
undeva în spaţiu; adresându-i rugăciunea noastră, trebuie să îl 
vedem față către față. Aici se află, fără îndoială, rațiunea faptului 
că sfinţii nu se reprezintă aproape niciodată din profil, în afară 
de câteva excepții, în compozițiile complicate în care sunt întorşi 
spre centru. Profilul întrerupe într-o oarecare măsură contactul 
direct; el este ca un început de absenţă. Nu se reprezintă deci din 
profil decât persoanele care nu au dobândit sfințenia, ca magii 
sau păstorii din icoana naşterii, de exemplu. 

Este propriu sfințeniei să sfințească ceea ce o înconjoară; 
îndumnezeirea omului se comunică în preajma lui. Sunt premi- 
sele transfigurării lumii. Căci în om şi prin om se realizează şi 
se manifestă participarea creaturii la viața divină veşnică. Aşa 
cum creatura a căzut prin căderea omului, prin îndumnezeirea 
omului ea este salvată, căci „făptura a fost supusă deşertăciunii 

- nu de voia ei, ci din cauza aceluia care a supus-o — cu nădejde, 
pentru că şi făptura însăşi se va izbăvi din robia stricăciunii, ca 
să fie părtaşă la libertatea măririi fiilor lui Dumnezeu” (Romani 
8, 20- 21). Avem o indicație care marchează începutul restabilirii 
unității î in făptura căzută; este petrecerea lui Hristos în pustie: 
„Şi era împreună cu fiarele şi îngerii Îi slujeau” (Marcu 1, 13). În 
Dumnezeu-Omul lisus Hristos se adună creaturile pământeşti şi 
creaturile cereşti menite să devină creația cea nouă. Acest gând 
al unificării în pace a creaţiei întregi străbate, şi încă în chip vă- 
dit, toată iconografia ortodoxă”. Unirea în Dumnezeu a tuturor 
făpturilor, începând cu îngerii şi până la creaturile inferioare, 
acesta este universul reînnoit ce va să vie, care în icoană este 
opus discordiei generale, împărăției prințului acestei lumi. Ar- 
monia şi pacea restabilite, Biserica îmbrățişând lumea întreagă, 
aceasta este ideea centrală a artei ortodoxe, idee care domină 
atât arhitectura cât şi pictura”. Iată de ce vedem în icoană că 
tot ceea ce îl înconjoară pe sfânt îşi schimbă înfăţişarea. Lumea 
care îl înconjoară pe om - purtătoare şi vestitoare a revelației 
divine — devine aici o imagine a lumii viitoare, transfigurate, 
reînnoite: totul îşi pierde aspectul obişnuit de dezordine, to- 
tul capătă o ordine armonioasă: oamenii, peisajul, animalele, 
arhitectura. Tot ceea ce îl înconjoară pe sfânt se pliază cu el 
pe o ordine ritmică, totul oglindeşte prezența divină, apropi- 
indu-se — şi apropiindu-ne — de Dumnezeu. Pământul, lumea 
vegetală, lumea animală, sunt reprezentate în icoană nu pentru 
a ne apropia de ceea ce vedem mereu în jurul nostru, adică 
de lumea căzută în starea ei stricăcioasă, ci pentru a ne arăta 
participarea acestei lumi la îndumnezeirea omului. Acțiunea 
sfințeniei asupra lumii create în întregul ei, cu deosebire asupra 
animalelor sălbatice, este o trăsătură ce caracterizează adesea 


% Ea este în chip deosebit subliniată în anumite icoane care revelează 
sensul cosmic al imaginii sacre, ca de pildă „Toată suflarea să laude pe Dom- 
nul...”, sau „De tine se bucură, ceea ce eşti plină de dar, toată făptura”, şi altele. 

“7 E. Trubețkoy, Sensul vieții, Berlin, 1922, p. 71-72 (în ruseşte). 

vieţile sfinților”. Epifanie, ucenic şi biograf al sfântului Serghie 
de Radonej, comentează astfel atitudinea fiarelor sălbatice față 
de sfânt: „nimeni să nu se mire de aceasta, ştiind că atunci când 
Dumnezeu locuieşte într-un om şi când Duhul Sfânt odihneşte 
întru el, totul i se supune lui ca şi lui Adam înainte de cădere”. 
Istoria vieții sfântului Isaac Sirul ne spune că animalele care ve- 
neau la el simțeau în el mirosul pe care îl avea Adam înainte de 
cădere. De aceea, când sunt reprezentate animale în icoană, ele 
au un aspect neobişnuit: păstrându-şi trăsăturile caracteristice 
ale fiecărei specii, ele îşi pierd înfăţişarea obişnuită. Acest lucru 
ar putea părea o bizarerie sau o stângăcie, dacă nu am înțelege 
limbajul iconografilor care fac aici aluzie la misterul paradisiac, 
inaccesibil nouă acum. 

Cât despre arhitectura reprezentată în icoană, deşi supunân- 
du-se armoniei generale, ea joacă un rol aparte. Ca şi peisajul, 
ea precizează locul în care se derulează evenimentul: o biseri- 
că, o casă, un oraş. Dar edificiul (ca de pildă peştera Naşterii 
sau cea a Învierii) nu cuprinde niciodată scena: el îi foloseşte 
numai drept fundal, aşa încât ea se petrece nu în edificiu, ci 
în fața lui. Este pentru că înțelesul însuşi al evenimentelor pe 
care le arată icoanele nu se limitează la locul lor istoric, tot aşa 
cum, manifestate în timp, ele depăşesc momentul în care au loc. 
Abia începând cu secolul al XVII-lea iconografii, sub influența 
artei occidentale, au început să reprezinte scene care se petre- 
ceau în interiorul unei clădiri. Arhitectura este legată de figurile 
omeneşti prin sensul general al imaginii şi prin compoziție, dar 
legătura logică uneori lipseşte de-a dreptul. Dacă vom compara 
reprezentarea trupului omenesc în icoană şi felul de a reprezenta 
arhitectura, vom vedea o mare diferență: trupul omenesc, deşi 
figurat într-un mod care nu este naturalist, este totuşi (cu foarte 
rare excepţii) cât se poate de logic; totul este la locul lui. La fel 
şi veşmintele: modul în care sunt tratate, în care cad pliurile, 
este perfect logic. Dar arhitectura sfidează cel mai adesea orice 


* De exemplu, cele ale sfinților Isaac Sirul, Maria Egipteanca, Sava 
cel Sfinţit, Serghie de Radonej, Serafim de Sarov, Pavel de Obnorsk şi ale 
multor altora. 

logică umană, atât prin forme cât şi în detalii. Dacă punctul de 
plecare îi sunt formele arhitecturale reale, proporțiile sunt ab- 
solut neglijate; uşile şi ferestrele nu sunt la locul lor şi, de altfel, 
sunt cu desăvârşire inutilizabile, din cauza dimensiunilor lor 
în raport cu personajele etc. Opinia curentă vede în arhitectura 
icoanei o îngrămădire de forme bizantine şi antice, datorate 
unui ataşament orb al iconografilor față de aceste forme, care 
sunt acum de neînțeles. Dar adevăratul înţeles al acestui feno- 
men este că fapta reprezentată transcende logica raționalistă a 
oamenilor, legile vieții pământeşti. Arhitectura (fie ea antică, 
bizantină sau rusească) este elementul icoanei care îngăduie cel 
mai bine să fie arătat acest lucru. Ea este aranjată cu o anumită 
„nebunie în Hristos” picturală, în contradicție totală cu „spiri- 
tul de greutate”. Această fantezie arhitecturală deconcertează 
sistematic rațiunea, o repune la locul ei şi subliniază caracterul 
metalogic al credinței”. 

Caracterul straniu şi neobişnuit al icoanei este acelaşi cu cel 
al Evangheliei. Căci Evanghelia este o adevărată provocare la 
adresa oricărei ordini, a oricărei înțelepciuni a lumii. „Pierde-voi 
înțelepciunea înțelepților şi ştiinţa celor învățați voi nimici-o”, 
zice Domnul prin gura profeților Săi, pe care o citează Sfântul 
Pavel (I Corinteni 1, 19). Evanghelia ne cheamă la viața în Hris- 
tos, iar icoana o înfăţişează. De aceea ea foloseşte deseori forme 
anormale şi şocante, aşa cum şi sfințenia cere câteodată forme 
extreme, care par nebunie în ochii lumii, precum sfințenia ne- 
bunilor în Hristos: „Se spune că sunt nebun, zicea unul dintre 
ei, dar fără nebunie nu se intră în Împărăția lui Dumnezeu [...]. 
Ca să trăieşti după Evanghelie, trebuie să fii nebun. Cât timp 
oamenii vor fi rezonabili şi cu mintea aşezată, Împărăția lui 


5 Caracterul alogic al arhitecturii a persistat până la decadența icoanei 
(sfârşitul secolului al XVI-lea — începutul secolului al XVII-lea), când a 
început să se piardă înțelegerea limbajului iconografic. Începând cu acest 
moment, arhitectura a devenit logică şi proporționată. Şi, ceea ce este 
curios, tocmai în acest moment întâlnim îngrămădiri realmente fantastice 
de forme arhitecturale. 


Teologia icoanei 177 


Dumnezeu nu va veni pe pământ“. Nebunia în Hristos şi for- 
mele uneori provocatoare ale icoanelorexprimă aceeaşi realitate 
evanghelică. lar universul pe care ni-l arată icoana este acela în 
care domnesc nu categoriile raționale, nu morala omenească, 
ci harul dumnezeiesc. De aici hieratismul icoanei, simplitatea 
ei, majestatea şi calmul ei; de aici ritmul liniilor ei, bucuria cu- 
lorilor ei. Ea reflectă efortul ascezei şi bucuria victoriei. Este 
truda transformată în „bucurie a Dumnezeului celui viu”. Este 
ordinea nouă în noua creaţie. 

Lumea pe care o vedem în icoană nu seamănă aşadar cu 
banalitatea cotidiană. Lumina divină pătrunde totul, şi de aceea 
personajele şi obiectele nu sunt luminate dintr-o parte sau dintr- 
alta de către o sursă de lumină. Ele nu proiectează umbre - nu 
există aşa ceva în Împărăția lui Dumnezeu, unde totul se scaldă 
în lumină. În limbajul tehnic al iconografilor se numeşte lumină 
însuşi fondul icoanei. Vom vorbi despre asta mai încolo. 

Am încercat să arătăm în expozeul nostru că, aşa cum sim- 
bolismul primelor veacuri creştine era un limbaj comun întregii 
Biserici, şi icoana este un limbaj comun ansamblului Bisericii, 
pentru că ea exprimă învățătura ortodoxă comună, experiența 
ascetică ortodoxă comună şi liturghia ortodoxă comună. Ima- 
ginea sacră a exprimat întotdeauna revelaţia Bisericii, oferind-o 
într-o formă vizibilă poporului credincios; aşezându-i-o în fața 
ochilor ca pe un răspuns la întrebările lui, ca o învățătură şi o 
îndrumare, ca pe o sarcină de împlinit, ca pe o prefigurare şi 
o arvună a Împărăției lui Dumnezeu. Revelația dumnezeiască 
şi acceptarea ei de către om constituie aceeaşi lucrare în două 
sensuri, ca să spunem aşa. Apocalipsa şi gnoza — calea revelației 
şi cea a cunoaşterii — corespund una celeilalte: Dumnezeu Se 
coboară şi se revelează omului; omul Îi răspunde lui Dumnezeu 
ridicându-se, punându-şi viața în acord cu revelația primită. 
În imagine el primeşte revelaţia, iar prin imagine el răspunde 
acestei revelații, în măsura în care participă la ea. Altfel spus, 
icoana este o mărturie vizibilă atât a coborârii lui Dumnezeu la 


© Arhimandritul Spiridon, Mes missions en Sibérie, trad. fr. P. Pascal, 
Edit. du Cerf, Paris, 1950, p. 39 - 40. 

om cât şi a avântului omului spre Dumnezeu. Aşa cum cuvântul 
şi cântarea Bisericii ne sfințesc sufletul prin mijlocirea auzului, 
potrivit Sfinţilor Părinţi imaginea îl sfințește prin mijlocirea 
văzului, cel dintâi dintre simţuri. „Luminătorul trupului este 
ochiul, spune Domnul, de va fi ochiul tău curat, tot trupul tău 
va fi luminat” (Matei 6, 22). Prin cuvânt şi prin imagine, slujba 
liturgică ne sfințește simțurile. Expresie a chipului şi a asemă- 
nării divine restabilite în om, icoana este un element dinamic 
şi constructiv al cultului“!. Pentru aceea Biserica, prin hotărârea 
celui de-al Şaptelea Sinod Ecumenic, porunceşte să se aşeze 
icoanele „deopotrivă cu imaginile preacinstitei cruci, izvorul 
vieţii, în toate bisericile lui Dumnezeu, pe vasele şi pe veşmintele 
sfinte, pe pereți, pe scânduri, în case şi pe drumurile publice”. 
Ea vede deci în icoană unul dintre mijloacele care pot şi tre- 
buie să ne permită să ne realizăm vocaţia, adică să dobândim 
asemănarea cu Prototipul nostru dumnezeiesc, să îndeplinim 
în toată viața ceea ce ne-a fost descoperit şi transmis de către 
Dumnezeu-Omul. Sfinţii sunt puţini, dar sfințenia este o sarcină 
încredințată tuturor oamenilor, iar icoanele sunt puse pretutin- 
deni ca un model al acestei sfințenii, ca o revelare a sfințeniei 
lumii ce va să vină, un plan şi un proiect al transfigurării cosmice. 
Pe de altă parte, cum harul dobândit de către sfinți de-a lungul 
vieții lor rămâne neîmpuținat în imaginile lor$, aceste imagini 
sunt puse pretutindeni pentru a sfinți lumea prin harul care le 
este propriu. Icoanele sunt ca nişte jaloane pe drumul nostru 
înspre creaţia cea nouă pentru ca, după cuvântul sfântului Pa- 
vel, „privind slava Domnului, să ne prefacem în acelaşi chip” 
(II Corinteni 3, 18). 

Oamenii care au cunoscut sfințirea din experiență proprie 
au creat imagini care îi corespund şi care constituie realmente 
o „descoperire şi o dovedire a ceea ce era ascuns”, după cuvin- 
tele sfântului loan Damaschin, aşa cum oarecând cortul sfânt 


6 Ea este departe de a fi pur şi simplu conservatoare şi de a juca doar 
un rol pasiv, cum cred anumiţi observatori din afară. 

2 Sfântul loan Damaschin, Primul tratat în apărarea..., cap. XIX, PG. 
94 I, 1249 CD. 

construit după indicaţiile lui Moise descoperea ceea ce îi fusese 
arătat în munte. Nu numai că aceste imagini îi dezvăluie omului 
un univers transfigurat, dar îi îngăduie să şi participe la el. Se 
poate spune că icoana este pictată după natură, dar cu ajutorul 
simbolurilor, pentru că natura pe care o reprezintă ea nu este 
reprezentabilă nemijlocit. Este lumea care nu va fi pe deplin 
revelată decât la cea de a doua venire a Domnului. 

Am expus până aici conținutul icoanei ca expresie a dogmei 
şi ca rod al experienţei spirituale ortodoxe de-a lungul perioadei 
dezbaterilor hristologice din istoria Bisericii, conținut pus în 
lumină de către Părinţi şi sinoade, mai cu seamă prin dogma 
cinstirii icoanelor. 

Vom expune acum într-o manieră succintă cum s-a dezvoltat 
şi precizat conţinutul icoanei prin limbajul ei pictural clasic, şi 
vom studia rolul pe care l-a jucat icoana în decursul veacurilor 
care au urmat, inclusiv în epoca noastră. 


10 


Perioada poct-iconoclactă 


E! semnificativ faptul că bătălia pentru imagine se situea- 
ză în istoria Bisericii la granița a două perioade în care s-a 
formulat câte un aspect al dogmei întrupării; între aceste două 
perioade, dogma cinstirii icoanelor este ca o bornă orientată 
înspre ambele părți deodată şi unind dubla lor semnificație. 

Toată perioada Sinoadelor Ecumenice este o perioadă esenţi- 
almente hristologică: ea precizează învățătura ortodoxă asupra 
Persoanei lui Hristos, Dumnezeu şi Om totodată. De-a lungul 
acestei întregi epoci, icoana, care face corp comun cu ansamblul 
teologiei hristologice, mărturiseşte înainte de toate despre faptul 
întrupării, iar Biserica îşi afirmă învățătura atât prin cuvânt cât 
şi prin imagine. 

Perioada care urmează, care se întinde din secolul al IX-lea 
până în secolul al XVI-lea aproximativ, este o perioadă pnevma- 
tologică. Chestiunea centrală în jurul căreia gravitează ereziile şi 
învățătura Bisericii este acum aceea a Duhului Sfânt şi a lucrării 
Lui în om, adică efectul întrupării. În răstimpul acestei perioade, 
Biserica mărturiseşte mai ales că, dacă „Dumnezeu S-a făcut 
Om”, este pentru ca „omul să devină dumnezeu”, iar icoana, în 
perfectă convergenţă cu teologia şi cu liturghia, mărturiseşte cu 
deosebire despre rodul întrupării: îndumnezeirea omului. Cu 
o precizie crescândă, ea arată lumii imaginea omului devenit 
dumnezeu după har. Se dezvoltă mai cu seamă forma rămasă 

clasică a artei sacre şi se împlinesc promisiunile artei creştine a 
primelor secole. Este explozia deplină a artei creştine, o înflorire 
extraordinară legată de un mare avânt al sfințeniei, mai ales al 
celei de tip monastic, ca şi de un mare avânt al teologiei. Deco- 
rarea bisericilor adoptă acum forme definitive şi devine, încă 
din secolul al XI-lea, un sistem dogmatic exact şi precis. 

Noi popoare intră în Biserică, mai cu seamă slavii. Ei iau 
parte la elaborarea acestui limbaj clasic şi fiecare îşi creează 
tipul specific de sfințenie şi tipul specific de icoană. Astfel arta 
Bisericii, în forma ei clasică, este de o mare varietate şi de o 
excepțională bogăţie. 

Victoria împotriva iconoclasmului, proclamată Triumful Or- 
todoxiei la Sinodul din 843, nu a înseamnat dispariția ereziei; 
aceasta a continuat încă să joace un rol activ. „Iconoclaşti con- 
vinşi, care s-au încăpățânat să-şi păstreze sentimentele după 
moartea celui din urmă basileu iconoclast, par să fi fost încă 
numeroşi de-a lungul întregii jumătăţi de secol care a urmat 
restaurării oficiale a imaginilor religioase”!. Situaţia Bisericii din 
Constantinopol a fost dificilă în timpul acestei perioade, şi nu 
doar din cauza forței iconoclaştilor, ci şi din cauza disensiunilor 
dintre ortodocşii înşişi, referitoare la iconoclaşti. Sfântul patriarh 
Metodie era un om binevoitor şi indulgent. Dar mulți ortodocşi 
aveau o atitudine mult mai intransigentă decât el. Patriarhul 
evita să le încredințeze acelora posturi importante ca să nu-i 
irite pe iconoclaşti, să nu facă din ei „mărturisitori” şi astfel să 
agraveze şi mai tare conflictul. El a fost criticat violent din cauza 
aceasta de către extremiști, cu deosebire de către călugării de la 
Mănăstirea Studion, a căror opoziție a căpătat o asemenea forță 
încât patriarhul s-a văzut obligat să-i excomunice. Conflictul 
creat prin această excomunicare a antrenat dificultăți atât de 
mari încât după moartea lui Metodie (în 14 iunie 847), în locul 
alegerii normale a unui nou patriarh de către un sinod local, 
împărăteasa Teodora l-a numit patriarh, după bunul ei plac, pe 
unul dintre fiii împăratului Mihail I, Niceta (ca monah, Igna- 


1 A. Grabar, L'Iconoclasme byzantin, Paris, 1957, p. 13. 

tie). În timpul patriarhatului său, extremigştii au ocupat imediat 
toate posturile de conducere, excomunicarea studiilor a fost 
ridicată şi câțiva moderați au fost excomunicați la rândul lor. 
Iconoclaştii au recăpătat putere. Totuşi, evenimentele care au 
urmat au modificat cursul luptei Bisericii împotriva ereziilor. 
Împărăteasa Teodora a fost surghiunită într-o mănăstire, iar 
Mihail al III-lea a devenit împărat. Sfântul Ignatie a renunțat la 
patriarhat. A fost ales un nou patriarh, sfântul Fotie’. Şi unul şi 
celălalt au ocupat scaunul patriarhal de câte două ori?. Aceste 
schimbări de patriarhi datorate conflictelor interne din Biserică 
n-au contribuit, de bună seamă, la desfăşurarea normală a vieții 
sale în această perioadă. 

La finalul perioadei Sinoadelor Ecumenice, care formulaseră 
dogma privitoare la întruparea Cuvântului, sfântul Fotie a des- 
chis o nouă epocă în lupta pentru adevărata doctrină a Bisericii. 
De acum încolo, această luptă va fi mai cu seamă centrată pe 
adevărurile legate de tainica Cincizecime: Duhul Sfânt, harul, 
natura Bisericii. Altfel spus, dacă în decursul perioadei Sinoa- 
delor Ecumenice s-a revelat iconomia celei de a doua Persoane 
a Sfintei Treimi, noua perioadă vede gândirea teologică şi arta 
orientându-se cu precădere înspre revelarea iconomiei celui de- 
al treilea Ipostas dumnezeiesc. Această turnantă care a fost, în 
multe privinţe, decisivă pentru calea pe care aveau să o urmeze 
Biserica şi arta ei, poartă pecetea marelui ierarh mărturisitor 
care a fost sfântul Fotie. Personalitatea excepțională a acestui 
patriarh şi activitatea lui marchează viața Bisericii, gândirea şi 
arta ei, nu numai în acea epocă, ci şi mult dincolo de ea. El „a 
fost, casă spunem aşa, centrul mişcării literare şi intelectuale din 


O excelentă descriere generală a acestei perioade se găseşte în articolul 
abatelui F. Dvornik, „The Patriarch Photius and Iconoclasm”, Dumbarton 
Oaks Papers, Cambridge, Mass., nr. 7, p. 67-98. 

3 Primul în intervalele 847 - 858 şi 867 - 877; al doilea între anii 858 - 
867 şi 877 - 886. 

t Persoana şi opera sfântului Fotie au fost în Occident multă vreme 
obiectul unei prezentări extrem de negative. Abia în vremea noastră s-a 
restabilit adevărul, prin lucrările părintelui F. Dvornik. A se vedea mai cu 
seamă lucrarea lui Le Schisme de Photius, histoire et legende, Paris, 1950. 

cea de a doua jumătate a secolului al IX-lea [...]. Educaţia lui era 
variată, iar cunoştinţele lui considerabile, nu doar în domeniul 
teologiei, ci şi în cel al gramaticii, filozofiei, ştiinţelor naturale, 
dreptului şi medicinii "5. Patriarhul Fotie, umanist şi inspirator al 
„renaşterii” din secolul al XI-leaf, este cel căruia îi revine meritul 
principal pentru înfrângerea definitivă a iconoclasmului. 

În lupta împotriva ereziei, sfântul Fotie avea câteva atuuri ex- 
cepționale: aparținea unei familii de mărturisitori ai Ortodoxiei 
(el, tatăl şi unchiul său fuseseră anatematizați de către icono- 
claşti) şi, reunind o formație teologică solidă şi o tactică suplă şi 
impecabilă, vedea bine calea care avea să ducă la victoria asupra 
ereziei. Pentru a lupta împotriva argumentelor iconoclaştilor, 
el a reorganizat academia. Un anumit obscurantism domnise 
în timpul patriarhatului sfântului Ignatie, când se socotea că 
ştiinţele, pe care iconoclaştii le cultivau cu mult zel, erau cu 
mult mai puțin importante decât evlavia. Patriarhul Fotie, din 
contră, o socotea pe aceasta din urmă insuficientă şi vedea toc- 
mai în dobândirea ştiinţei unul dintre principalele mijloace de 
luptă împotriva ereziei. În fruntea academiei a fost aşezat un 
prieten apropiat al patriarhului, Constantin (sau Chiril), viitorul 
apostol al slavilor. Încă din primul lui patriarhat, sfântul Fotie 
i-a adunat pe savanți şi pe artişti şi a început restaurarea pictu- 
rilor din biserici. De numele lui este legată renaşterea artei din 
secolul al IX-lea”, care a cunoscut un avânt deosebit de strălucit 
în decursul celui de-al doilea patriarhat al său. 

Poziţia sfântului Fotie în raport cu iconoclasmul era de o 
intransigenţă absolută. Întocmai ca şi Părinţii de la cel de-al 
Şaptelea Sinod Ecumenic, el vedea în această erezie o negare 
a dogmei centrale a creştinismului. În scrisoarea către Mihail, 
rege al Bulgariei, el îi numeşte pe iconoclaşti „hristomahi mai 


5 A. A. Vasiliev, Histoire de l'Empire byzantin, Paris, 1932, vol. I, p. 390; 
F. Dvornik, Le Schisme de Photius..., p. 31. 

6 Cf. A. Grabar, L'Art religieux et l'Empire byzantin à l'époque des Macedo- 
niens, Ecole Pratique des Hautes Etudes, Annuaire 1939-1940, p. 19. 

7 F. Dvornik, The Patriarch Photius and Iconoclasm, p. 87-91. 

răi decât evreii”®. „Voi (iconoclaştii), zice el în altă parte, urziți 
în cugetul vostru un război ireconciliabil împotriva lui Hris- 
tos, dar mărturisiți despre El nu direct, ci prin atitudinea față 
de icoane”?. Ca şi Părinţii întruniți la cel de-al Şaptelea Sinod, 
Sfântul Fotie vedea în icoană o analogie a sfintei Scripturi, pre- 
cizând şi dezvoltând această idee. El notează întâietatea vederii 
asupra auzului (întâietate pe care o subliniază în mod tradițional 
scrierile patristice) şi subliniază cu forță importanţa învăţăturii 
prin icoană. Cel care refuză acest lucru a refuzat deja învățătura 
din sfânta Scriptură. A cinsti icoana înseamnă a înțelege corect 
sfânta Scriptură şi invers”. 

Activitatea anti-iconoclastă şi gândirea sfântului Fotie se 
reflectă, direct sau indirect, atât în obiectivele sinoadelor din 
secolul al IX-lea, în deciziile şi judecăţile lor, cât şi în direcția 
generală a gândirii teologice. Astfel, Sinodul din 861, care a avut 
loc în timpul primului său patriarhat, cu participarea legaților 
romani, fusese convocat pentru o nouă condamnare solemnă a 
ereziei!!. Actele acestui sinod au fost arse de către sinodul din 
869/870, astfel că nu ştim, din păcate, nimic despre ceea ce s-a 
spus aici cu privire la iconoclasm. 

Sinodul din 869/870, întrunit în timpul patriarhatului sfân- 
tului Ignatie şi îndreptat împotriva sfântului Fotie, a revenit 
asupra problemei iconoclasmului. Această chestiune s-a pus la 
inițiativa împăratului Vasile I. Erezia a fost din nou condamnată, 
iar reprezentanţii ei contemporani, în frunte cu Teodor Crithinas, 
au fost anatematizați. S-a citit în sinod mesajul papei Nicolae I, 
al cărui al şaselea paragraf este îndreptat împotriva iconoclas- 
mului: „În ce priveşte imaginile sfinte şi cinstite ale Domnului 
nostru, ale Maicii Sale pururea fecioară şi ale tuturor sfinților, 


8 PG. 102, 659 D. 

? P.G. 101, 949 D. 

10 Omilia 73, Edit. Aristarh, Constantinopol, 1901, vol. 2, p. 304-305 
(în limba greacă). 

1 Stă mărturie în acest sens corespondența Papei Nicolae I cu împăra- 
tul Mihail al III-lea (Mansi XV, 161, 261, 243). A se vedea de asemenea E 
Dvornik, The Patriarch Photius and Iconoclasm, p. 77 şi Ch. Héfélé, Histoire 
des Conciles, IV, 1, Paris, 1911, p. 272. 

începând cu Abel, se cade să păstrăm fără schimbare ceea ce 
sfânta Biserică a acceptat dintotdeauna în toată lumea şi ceea 
ce papii au poruncit şi prescris în această privinţă. ÎI anatema- 
tizăm pe loan, fost patriarh de Constantinopol, şi pe patriarhii 
care spun că icoanele trebuie distruse şi călcate în picioare” ”. 
După cum vedem, acest text nu prezintă interes din punct de 
vedere teologic. 

Sinodul din 869/870 (unde este de notat că Biserica Romei 
confirmă sinodul din 843, adică Biruinţa Ortodoxiei) este consi- 
derat de către Roma, de la reforma gregoriană încoace, al optulea 
Sinod Ecumenic. Biserica Ortodoxă nu recunoaşte acest sinod 
care l-a condamnat pe sfântul Fotie şi, prin urmare, hotărârile 
lui nu au oficial nicio valoare. Totuşi, acest sinod a fost orto- 
dox în deciziile sale doctrinare, iar cel de-al treilea canon al lui, 
care are de-a face cu arta sacră, este pentru noi de mare interes. 
Ne vom opri puţin asupra lui, pentru că el exprimă orientarea 
gândirii teologice în privința imaginii, în contextul general al 
epocii care a urmat iconoclasmului. Iată textul acestui canon: 
„Poruncim să fie cinstită sfânta icoană a Domnului nostru lisus 
Hristos deopotrivă cu cartea Evangheliilor. Într-adevăr, după 
cum prin silabele care o constituie toți primesc mântuirea, tot 
aşa prin culorile icoanelor, învățați şi neştiutori de carte, toți 
dobândesc folos. Căci ceea ce cuvintele vestesc prin silabe, arată 
culorile picturii. Dacă cineva nu cinsteşte icoana Mântuitorului 
Hristos, acela să nu vadă faţa Sa la cea de a doua venire. La fel 
cinstim şi aducem închinare icoanei preacuratei Sale Maici, celor 
ale sfinților îngeri zugrăviți aşa cum îi descrie în cuvinte sfânta 
Scriptură şi, alături de acestea, icoanelor tuturor sfinților. Cei 
ce nu fac astfel să fie anatema”. Acest canon, cum vedem, re- 
prezintă în realitate o repetare abreviată a principiilor esenţiale 
ale hotărârii celui de-al Şaptelea Sinod Ecumenic. Trebuie să 
notăm totuşi două particularități. Mai întâi, afirmaţia sinodului 
că imaginea este de folos atât învățaților cât şi neştiutorilor de 
carte, că importanţa ei este deci aceeaşi pentru toți membrii 


2 Ch. J. Héfélé, Histoire des Conciles, p. 329. 
13 Mansi XVI, 400; Hefele, ibid., p. 869-870. 

Bisericii, independent de nivelul lor cultural. Se poate bănui că 
această declarație a unui sinod atât de important pentru Apus 
era îndreptată împotriva noțiunii de imagine, considerată doar 
ca „o Biblie a celor neştiutori de carte”. Cum se ştie, ideea sfân- 
tului Grigorie cel Mare: „Ceea ce este sfânta Scriptură pentru 
cei învăţaţi, aceea este imaginea pentru cei neînvățați”, a făcut 
carieră în Occident. Nici măcar recunoaşterea de către biserica 
Romei a sinodului din 869/870 ca al Optulea Sinod Ecumenic 
nu a zdruncinat această idee, care este în parte admisă şi în pre- 
zent!t. În Răsăritul ortodox, o atare noțiune a imaginii nu a fost 
niciodată suficientă. „Aşa cum fiecare om, cât de desăvârşit ar fi 
el, are nevoie de cartea Evangheliei, tot aşa este şi cu imaginea 
care îi corespunde [Evangheliei]”, scria sfântul Teodor Studitul!?. 

Canonul al treilea se exprimă cu multă forță: „Dacă cineva nu 
cinsteşte icoana Mântuitorului Hristos, acela să nu vadă fața Sa 
la cea de a doua venire”. Această frază este interesantă pentru 
că traduce în esență adevărul fundamental al cinstirii icoanelor 
exprimat în alți termeni de către decizia Sinodului Ecumenic: 
„Cel care cinsteşte icoana cinsteşte persoana celui pe care ea îl 
înfățişează”1$. Dar aici, acest adevăr este exprimat într-un mod 
mai concret şi mai imperativ; în felul acesta, caracterul general 
anti-iconoclast al acestei fraze primeşte o orientare eshatologică 
netă. Prin aceasta, ea corespunde deciziei celui de-al Şaptelea 
Sinod, care prin profeția lui Sofonie (3, 14-15) subliniază aspec- 
tul eshatologic al icoanei, este adevărat, mai puțin pregnant. 
Vederea lui Hristos la cea de a doua venire a Sa presupune 
mărturisirea primei Sale veniri şi cinstirea mărturiei despre 
aceasta, a imaginii Persoanei Sale. Şi invers: cinstirea imaginii 
este o arvună şi o condiţie a vederii lui Hristos în slava celei 
de a doua veniri a Lui. Altfel spus, „cultul icoanelor va repre- 


11 Desigur, nu se poate pretinde că în zilele noastre decorarea unei bi- 
serici executate de Matisse, Chagall sau un pictor non-figurativ reprezintă 
o „Biblie pentru cei neştiutori de carte”. Dar în aceste cazuri imaginea 
(acolo unde există o imagine) este destinată nu unei instruiri spirituale, 
ci unei aprecieri pur estetice. 

55 P.G. 99, 1537 D. 

15 Mansi XIII, 377-380. 

zenta, într-un anume sens, începutul vederii lui Dumnezeu”", 
începutul vederii față către față. Să amintim aici cel de-al doilea 
tropar de la cântarea a doua a canonului Sfintei Feţe (16 august): 
„Odinioară Moise, rugându-Te, a văzut din spate slava Ta cea 
dumnezeiască; dar Israelul cel nou Te vede astăzi, Izbăvitorule 
al nostru, față către faţă”. Icoana nu numai că ne învaţă nişte 
lucruri care Îl privesc pe Dumnezeu: ea ne face să ÎI cunoaştem 
pe Însuşi Dumnezeu. În icoana lui Hristos noi contemplăm Per- 
soana lui dumnezeiască în slava în care va reveni, adică fața Lui 
transfigurată, preaslăvită. 

Îi zugrăvim în icoane, încheie canonul al treilea al sinodului, 
şi pe Maica lui Dumnezeu, pe îngeri şi pe toți sfinții. Aceasta 
pentru că, la fel ca şi chipul lui Hristos, cel al unui sfânt şi, 
mai presus de toate, cel al Maicii lui Dumnezeu, reprezintă în 
ochii sinodului o prefigurare vizibilă a viitorului: a Împărăției 
eshatologice a lui Hristos, o manifestare în om a slavei Sale. 
„Şi slava pe care Tu Mi-ai dat-o, le-am dat-o lor” (loan 17, 22). 
„Ştim că dacă Fl Se va arăta, noi vom fi asemenea Lui, fiindcă 
Îl vom vedea cum este” (I loan 3, 2). „Această vedere a feţei 
luminoase a lui Dumnezeu întoarsă spre fiecare om, vederea 
lui Hristos transfigurat, dobândeşte o structură teologică în 
învățătura sfântului Grigorie Palama şi în definițiile naturii ha- 
rului date de sinoadele din secolul al XIV-lea”18. Aceasta va fi, 
după cum vom vedea, structura teologică a conţinutului icoanei. 
Astfel, în secolul al XIX-lea, mitropolitul Filaret al Moscovei va 
aplica la icoana lui Hristos cuvintele sfântului Pavel: „Iar noi 
toți, privind ca în oglindă, cu fața descoperită, slava Domnului, 
ne prefacem în acelaşi chip, din slavă în slavă” (II Corinteni 3, 
18), comentându-le în felul următor: „Remarcaţi faptul că el 
nu vorbeşte doar despre sine, ci despre toți; urmează deci că 
nu vorbeşte despre un privilegiu deosebit al unui om inspirat 
de Dumnezeu; ci despre o stare care este accesibilă unui mare 
număr, tuturor. Noi toți, zice el, privim cu fața descoperită, slava 


17 V. Lossky, Vederea lui Dumnezeu, trad. rom. R. Rus, Edit. Institutul 
Biblic şi de Misiune al BOR, Bucureşti, 1995, p. 144. 
18 Ibidem. 

Domnului, adică privim nu numai faţa lui Hristos, ci şi slava Lui 
[...]. Nu contemplăm ca nişte spectatori inactivi, ci ne înfățişăm 
sufletul feței luminoase a lui lisus Hristos ca o oglindă, pentru 
a primi lumina Lui şi [...] noi înşine ne prefacem în acelaşi chip 
[...], silindu-ne fără întrerupere să creştem în asemănarea cu 
chipul lui lisus Hristos”. 

Sinodul din 869/870 nu s-a mulțumit să îl destituie pe pa- 
triarhul Fotie; s-au ridicat piedici pentru a opri tot ceea ce el 
a întreprins spre a restabili şi propaga arta sacră. Într-adevăr, 
oamenii pe care îi adunase în jurul lui în acest scop au fost 
lipsiţi de posibilitatea de a-i continua opera: căci semnificația 
icoanei face ca persoanele anatematizate, şi prin urmare lipsite 
de dreptul de a învăţa în Biserică, să nu poată picta”. 

Lupta sfântului Fotie împotriva iconoclasmului a cunoscut 
apogeul în recunoaşterea celui de-al doilea sinod de la Niceea 
ca al Şaptelea Sinod Ecumenic (la sinodul din 879/880). Deja 
sinoadele din 867 şi din 869/870 îl recunoscuseră. Dar Biserica 
Romei continua să nu recunoască decât şase Sinoade Ecume- 
nice”. Totuşi, în 879/880, la insistența patriarhului Fotie, legații 
papei s-au alăturat fără rezervă acestei recunoaşteri şi i-au ame- 
nințat cu anatema pe cei ce nu vor recunoaşte acest Sinod ca 
al Şaptelea Sinod Ecumenic”. După abatele F. Dvornik, tocmai 


1 Predică la sfinţirea unei biserici cu hramul Sfintei Mahrame (17 
noiembrie 1855), Sermons, t. III, Paris, 1866, p. 232. 

% Canonul 7 al acestui sinod este astfel conceput: „A face sfintele 
şi preţioasele icoane, ca şi a-i învăța pe semeni preceptele înțelepciunii 
dumnezeieşti şi omeneşti, este de mare folos. Nu este bine ca acestea să 
se facă de către persoane nevrednice. De aceea nu-i autorizăm în niciun 
caz pe cei care au fost anatematizaţi să zugrăvească icoane în sfintele 
biserici, şi din aceeaşi pricină să înveţe acolo, până ce se vor întoarce de 
la greşeala lor. Dacă, după această hotărâre luată de noi, cineva se apucă 
să zugrăvească sfinte icoane în biserică, dacă este cleric, va fi depus, iar 
dacă este laic, va fi lipsit de sfintele Taine” (Mansi XVI, 402). 

2 F, Dvomik, The Patriarch Photius and Iconoclasm, p. 96. 

2 „Eu (primul dintre legaţi, Paul, episcop de Ancona) îl recunosc pe 
venerabilul Fotie ca patriarh legitim şi canonic ales şi, conform scrisorilor 
papei şi Commonitorium-ului, mă declar în comuniune cu el. În acelaşi timp 
condamn şi anatematizez sinodul ținut împotriva lui la Constantinopol (al 

patriarhul Fotie a fost cel care, la acest sinod, a adus Biserica 
Romei la unitate cu Biserica Ortodoxă”. 

Domeniul în care mărturisirea sfântului Fotie s-a dovedit 
decisivă a fost lupta lui împotriva erorii făcute prin inserarea 
în Crez a adaosului „Filioque”, care în acea epocă a fost in- 
trodus, după cum ştim, în multe regiuni din Apus. Misionarii 
latini insistau asupra acestui punct în Bulgaria nou convertită. 
Una dintre chestiunile dogmatice ridicate de către sinodul din 
879/880 privea tocmai această inserare (sinodul convocat de către 
sfântul Fotie în 867 îi fusese deja consacrat). Sinodul a proclamat 
imutabilitatea Crezului de la Niceea-Constantinopol fără „Fi- 
lioque”. „Dacă cineva, atingând culmea nebuniei, îndrăzneşte 
să formuleze un alt Simbol de Credinţă [...] sau adaugă, sau 
scoate ceva din Simbolul care ne-a fost transmis de către Părinţii 
sfântului Sinod Ecumenic de la Niceea [...], să fie anatema”. 
Legaţii papei nu au avut nicio obiecţie împotriva acestei decizii 
a sinodului şi au semnat-o împreună cu toți participanții”. 

În lupta împotriva iconoclasmului, recunoaşterea celui de-al 
doilea Sinod de la Niceea ca al Şaptelea Sinod Ecumenic nu era 
doar un act formal de mare importanţă; era o lovitură decisi- 
vă dată iconoclasmului. De acum încolo, acesta era definitiv şi 
fără întoarcere condamnat de către Biserică în ansamblul ei, ca 


VIII-lea „ecumenic”), ca şi tot ceea ce s-a făcut împotriva lui în vremea lui 
Adrian. Oricine se desparte de el, se desparte de Biserică. Recunosc, de ase- 
menea, cel de-al doilea Sinod de la Niceea ca al Şaptelea Ecumenic” (Héfélé, 
Histoire des Conciles, p. 601). Să notăm că această recunoaştere a celui de- 
al Şaptelea Sinod Ecumenic s-a limitat în realitate la puterea eclesiastică 
romană. În ce priveşte Biserica din Apus în ansamblul ei, situația nu era 
deloc limpede. Astfel, când episcopii vorbesc, cu diverse prilejuri, despre 
sinoadele ecumenice, unii numără şase, alţii patru, iar alții numai două. 
Cât despre cel de-al Şaptelea Sinod, el este fie refuzat, fie pur şi simplu 
ignorat (F. Dvornik, Le Schisme de Photius, p. 424-428). Aşadar, după cum 
vedem, ignorarea deciziilor sinodale privitoare la iconoclasm se manifestă 
şi în raport cu celelalte erezii condamnate de către sinoadele precedente. 

2 F, Dvornik, The Patriarch Photius and Iconoclasm, p. 96. 

24 Ch. J. Héfélé, Histoire des Conciles, p. 601. Textul declarației la p. 
602-603. Vezi de asemenea A. Vasiliev, Histoire de l'Empire byzantin, vol. 
I, p. 438. 


190 LEONID USPENSKY 


erezie. Dogma cinstirii icoanelor era astfel recunoscută ca unul 
dintre adevărurile fundamentale ale creştinismului, iar icoana 
era confirmată ca mărturie a Întrupării şi ca mijloc de cunoaştere 
a lui Dumnezeu şi de comuniune cu El. 

Am vorbit deja despre reacția Occidentului față de criza 
iconoclastă bizantină. Ni se pare necesar totuşi să completăm 
expunerea noastră în lumina atitudinii luate în prezent față de 
această chestiune. 

Întocmai ca în timpul perioadei iconoclaste, Biserica din 
Apus a continuat să susțină, cu autoritatea ei, poziția ortodoxă 
a Bisericii de Răsărit. Totuşi, nici cinstirea icoanei, nici semnifi- 
caţia ei nu au pătruns adânc în conştiinţa Bisericii apusene. În 
Bizanţ, potrivit unui teolog romano-catolic din vremea noastră, 
„luptele doctrinare sunt cele care au condus la o aprofundare, 
la o explicitare a doctrinei, veritabile etape ale unei dezvoltări 
dogmatice. Occidentul, în ce-l priveşte, necunoscând aceste 
lupte, nu le-a acordat mare atenţie şi nu a văzut în ele o veri- 
tabilă dezvoltare dogmatică, ci o simplă măsură disciplinară, 
o aprobare a cultului imaginilor, fără o adevărată sesizare a 
implicației dogmatice”?. Acest lucru este adevărat: Occidentul 
nu a văzut în icoană ceea ce vedea Bizanțul şi nu i-a înțeles 
conținutul. Deşi a fost amestecat în dezbatere, „el nu a urmărit 
niciodată Răsăritul în argumentaţia sa teologică şi nu a simțit 
toate implicaţiile teologiei bizantine ale icoanei cu tot ceea ce 
era legat de ea”2%. Or, foarte multe lucruri erau legate de ea. În 
vremea noastră, în care atitudinea față de icoane s-a schimbat 
în Occident, apare încet-încet conştiinţa mizei discuţiilor care 
avuseseră loc în Bizanţ şi a consecințelor lor. Acest lucru este 
foarte bine ilustrat de cuvintele lui Daniel-Rops: „Icoana, scrie el, 
îi face să înțeleagă pe occidentali ceea ce era cu adevărat în joc în 
această ceartă pentru imagini, din pricina căreia Răsăritul creştin 
a fost sfâşiat până la sânge atâția ani la rând, şi care li se părea 
atât de deşartă, atât de derizorie. E cu putință ca oamenii să se 

3M. J. Le Guillou, L'Esprit de /Orthodoxie grecque et russe, Paris, 1961, p. 45. 


% P. Florensky, Origen, Eusebius and the Iconoclastic Controversy, „Church 
History”, vol. XIX, nr. 2, iunie 1950, p. 3. 

fi ucis între ei pentru a şti dacă avem dreptul să-i reprezentăm 
pe Dumnezeu şi pe sfinți? Dar în realitate nu despre aceasta era 
vorba, ci despre o dezbatere în care intrau datele fundamentale 
ale credinței. Dacă icoana, neschimbătoarea, incoruptibila icoa- 
nă, este un fel de «tip» al realităţii inefabile, oare a renunța la ea 
nu ar însemna totodată a renunţa la această realitate?””. 
Lupta împotriva iconoclasmului şi biruința asupra ereziei au 
fost de o importanţă capitală pentru arta Bisericii. „Tocmai acest 
conflict este cel care a contribuit la eliberarea picturii de toate ele- 
mentele contingente şi accesorii şi a redus-o la exprimarea doar 
a ceea ce avea valoare esenţială”%. Ni se pare totuşi că această 
întoarcere la esenţial nu este atât rezultatul direct al conflictului 
însuşi, cât o luare la cunoştinţă a sensului icoanei, provocată de 
acest conflict. Ar fi mai exact să spunem că acest conflict a împins 
creştinismul să afirme şi să elaboreze fundamentul hristolo- 
gic al icoanei, să-i formuleze baza teologică. Conştiința acestui 
fundament teologic a avut ca rezultat purificarea şi precizarea 
limbajului pictural al Bisericii. O dată stabilit temeiul hristologic 
al icoanei, îşi face apariţia o tendinţă, conştientă şi determinată, 
care îi pune în evidenţă conținutul, esenţa însăşi, întemeindu-se 
pe experiența duhovnicească, prezentă şi trecută. Astfel, centrul 
de greutate se deplasează dinspre aspectul hristologic al icoanei 
(preponderent până atunci) înspre aspectul pnevmatologic, 
eshatologic, care şi-a găsit expresia teologică în slujba Biruinţei 
Ortodoxiei, mai cu seamă în condacul sărbătorii (vezi supra). Is- 
toria artei numeşte acest proces o „spiritualizare”, şi el îşi atinge 
apogeul în cea de a doua jumătate a secolului al XI-lea, marcând 
toate genurile artei sacre, dar chiar şi arta profană. Altfel spus, 


7 Daniel-Rops, „Devant les icônes”, în Ecclesia, nr. 34, ianuarie 1952, 
p. 10. Daniel-Rops ajunge la o concluzie îndreptăţită; totuşi, fiind roma- 
no-catolic, crescut într-o concepție greşită despre imagine, el face o gravă 
eroare neacordând importanţă „dreptului de a-i reprezenta pe Dumnezeu 
şi pe sfinți”; tocmai aceasta era una dintre „datele fundamentale ale cre- 
dinţei” şi „realitatea inefabilă” despre care vorbeşte el şi care nu se poate 
manifesta altfel decât prin realitatea istorică. 

% O. Demus, L'Art byzantin dans le cadre européen, în catalogul L'Art 
byzantin, Atena, 1964, p. 93-94. 

curentul care s-a precizat deja în arta pre-iconoclastă şi al cărei 
principiu a fost exprimat de canonul 82 al Sinodului Quinisext, 
se menţine şi devine dominant. 

Aşa cum reacția împotriva iconoclasmului a fost importantă 
pentru întreg ansamblul Bisericii, tot astfel programele şi nor- 
mele elaborate în arta ei în această perioadă au avut o influență 
generală şi au slujit de principiu director pentru dezvoltarea 
întregii arte ortodoxe ca atare. Astfel, perioada care a urmat 
îndată după iconoclasm a fost perioada naşterii canonului artei 
sacre. Să notăm că tot din această perioadă datează şi forma 
generală a întregului ansamblu liturgic. După Biruința Ortodo- 
Xiei, se stabileşte la Constantinopol forma definitivă a ceea ce se 
numeşte „ritul bizantin”. Se elaborează un ansamblu armonios, 
înglobând arhitectura, poezia, pictura, cântul, şi orientându-le 
înspre un scop unic: exprimarea esenței înseși a Ortodoxiei. 

După victoria asupra iconoclasmului, cinstirea icoanelor nu a 
fost reluată, pare-se, rapid şi pretutindeni, şi nici icoanele însele 
nu s-au răspândit imediat. Îndată după Biruinţa Ortodoxiei, în 
timpul patriarhatului sfântului Metodie sau al sfântului Ignatie, 
au fost probabil refăcute mozaicul din absida Sfintei Sofii din 
Constantinopol, înfățişând-o pe Fecioara pe tron (843-845)? şi 
icoana lui Hristos de deasupra intrării în palatul imperial. Se 
pare totuşi că nici la Sfânta Sofia nu erau încă icoane în sensul 
propriu al termenului. Acest lucru reiese din omilia rostită de 
către sfântul Fotie cu prilejul sfințirii solemne a unei icoane, care 
a fost săvârşită aici în 867%. 

Numeroase curente provinciale au jucat un rol considerabil 
în restabilirea artei sacre după iconoclasm şi, la modul general, 
aceasta artă se caracterizează în secolul al IX-lea printr-o mare 
varietate de stiluri şi de tehnici”. Cât priveşte subiectele repre- 


2 Acest mozaic este atribuit Sfântului Lazăr, iconar mărturisitor al 
Ortodoxiei în timpul perioadei iconoclaste (pomenit pe 17 noiembrie). 
Vezi A. Grabar, L'Iconoclasme byzantin, p. 190-191. 

% Omilia 73, Edit. Aristarh, vol. 2, p. 294-300. A. Grabar datează această 
omilie în perioada 858-865, L'Iconoclasme byzantin, p. 191. 

31 A. Grabar, ibid, p. 192. 

zentate, din această varietate se remarcă două curente principale. 
Primul manifestă doctrina ortodoxă pe plan dogmatic”. Acesta 
este curentul în care se observă o tendinţă spre un stil iconografic 
mai elevat, spre hieratism şi „spiritualizare”. Cel de-al doilea 
curent reflectă iconografic lupta cu erezia învinsă”. Acest curent 
s-a manifestat mai cu seamă în ilustraţii ale Psaltirii, care merg 
deseori până la caricatură“. 

Şi totuşi, dacă această polemică apare în ilustrații, ea nu este 
deloc oglindită în arta cultuală; mai exact, lupta împotriva ereziei 
se manifestă aici pe un cu totul alt plan decât cel al polemicii. 
Arta cultuală nu a fost niciodată polemică, în sensul propriu 
al termenului, şi nici nu putea să fie, pentru că scopul ei este 
altul. În cultul ei, Biserica socoteşte de ajuns să opună erorilor, 
într-o manieră pozitivă, credința. De aceea reacția Ortodoxiei 
nu putea fi aici decât o afirmare a adevăratei credințe. Acest 
lucru se putea manifesta prin precizarea anumitor amănunte, 
prin aprofundarea învăţăturii”, nu însă prin introducerea în 


3 Un exemplu semnificativ ne este furnizat de către mozaicul resta- 
urat din catedrala A dorimirii Maicii Domnului de la Niceea, în timpul 
episcopatului sfântului Teofan Mărturisitor (prăznuit pe 11 octombrie). 
Crucea din absidă a fost înlocuită cu o imagine a Maicii lui Dumnezeu cu 
Pruncul. Deasupra ei, trei raze şi o mână ies dintr-un cer simbolic. În conca 
de deasupra este plasată o imagine simbolică a Treimii: un tron cu cartea 
Evangheliilor şi un porumbel. De-a lungul marginii cerului, o inscripţie : 
„Din pântece mai înainte de luceafăr Te-am născut” (Psalmul 109). La fel 
ca în slujba de la Crăciun, vedem aici puse față în față cele două naşteri 
ale Domnului: naşterea din Tatăl, în afara timpului, neînțeleasă şi, deci, 
nereprezentabilă, indicată doar printr-un text, şi naşterea omenească din 
Fecioara, reprezentată. A se vedea V. Lazarev, care consideră că acest 
mozaic datează de la sfârşitul secolului al VIII-lea (îndată după 787), Is- 
toria picturii bizantine, vol. 1, Moscova, 1947, p. 69, (în ruseşte). A. Grabar 
şi Frolov consideră că este ulterioară anului 843. 

3 Astfel, cei patru patriarhi ortodocşi apărători ai icoanelor sunt înfă- 
țişați într-o sală alăturată Sfânta Sofia, împreună cu apostolii. 

3 De exemplu, Psaltirea Hludov, din Muntele Atos (Pantocrator, nr. 
61), Psaltirea de la British Museum. A. Grabar, Iconoclasme byzantin, p. 61, 
196, 202; ilustrațiile 141, 143, 144, 146, 152, 155, 157. 

% Acest lucru se vede bunăoară în mozaicul de la Niceea şi mai târziu: 
astfel, în iconografia Schimbării la Faţă, răspunzând fără îndoială unei 
exegeze simbolice a acestui eveniment, cu deosebire a muntelui, s-au in- 

arta liturgică a unei iconografii polemice. Este şi pricina pentru 
care nu întâlnim în această artă vreo reacţie nici măcar la un 
eveniment atât de important cum a fost ruptura de Roma“. 

Arta profană din secolul al IX-lea se caracterizează prin apro- 
pierea de arta sacră”. Eliberată de cezaro-papismul împăraților 
iconoclaşti, Biserica însemnează cu pecetea ei arta profană. Dacă 
în timpul iconoclasmului unii împărați erau în fruntea ereziei şi 
dacă inițiativa prigonirii ortodocșilor venea de la ei, în prezent 
împăratul bizantin era obligat să-şi dovedească față de Biseri- 
că Ortodoxia. Aceasta se reflectă şi în artă: tocmai în perioada 
post-iconoclastă pietatea împăratului devine una din temele 
dominante ale artei oficiale a Imperiului. Apar noi subiecte 
iconografice: împăratul înaintea lui Hristos, înaintea Maicii lui 
Dumnezeu, a unui sfânt sau a crucii”. 

În vremea sfântului Fotie a avut loc o schimbare în sistemul 
decorării bisericilor. El a fost inspiratorul iconografiei care, în 
acea vreme, se elabora la Constantinopol”. Alegerea subiectelor 
după principiul istoric, care dominase până atunci în decorarea 
bisericilor, a cedat locul unui principiu dogmatic“. Acest nou 
sistem este adoptat în acelaşi timp în care se propagă intens 
tipul de biserici cruciforme cu cupolă, adică acel tip de biserică 
a cărei arhitectură are ca principiu un cub surmontat de o cupo- 


trodus în secolele XIII-XIV scenele cu Hristos suind pe munte şi coborând 
împreună cu ucenicii. 

% A. Grabar, Byzance, Paris, 1963, p. 51-52. 

37 A. Grabar, L'Empereur dans l'art byzantin, Paris, 1936, p. 173. 

3 A. Grabar, L'Empereur..., p. 100. Astfel, în mozaicul din Kenourgion 
(sec. al IX-lea) împăratul Vasile I, cu soția şi copiii, îşi întind mâinile spre 
o cruce. Deasupra intrării catedralei Sfânta Sofia (tot sec. al IX-lea), acolo 
unde împăratul, înainte de a intra în biserică, asculta rugăciunea intrării 
şi se închina de trei ori, Hristos este înfățişat tronând, iar împăratul (Leon 
al VI-lea ?) în genunchi înaintea Lui (A. Grabar, ibid..., p. 101). 

3 A. Grabar, La Peinture byzantine du haut Moyen Age, Paris, 1965, p. 22. 

% A se vedea N. Lazarev, Mozaicurile de la Sfânta-Sofia din Kiev, Moscova, 
1960, p. 36, în lb. rusă; M. Alpatov, Istoria generală a artelor, t. I, p. 229 (în 
limba rusă); Ch. Diehl, Manuel d'art byzantin, Paris, 1926, p. 486, 496; P. 
Lemerle, Le style byzantin, Paris, 1943, p. 83. 

lă!. Un astfel de edificiu este expresia desăvârşită în arhitectură 
a principiilor gândirii liturgice ortodoxe. Contrar arhitecturii 
clasice care, pornind din exterior, merge înspre interior şi dă 
conținut unei forme, arhitectura ortodoxă pleacă de la conţinut 
şi îi dă o formă, mergând astfel de la interior spre exterior”. O 
biserică cruciformă cu cupolă, împreună cu decorația ei, este 
în stare să-şi manifeste cu mai multă claritate şi cu mai multă 
putere semnificația simbolică şi, în măsura posibilului, să ex- 
prime învățătura ortodoxă a Bisericii. Această arhitectură a fost 
adoptată ca bază în întreaga lume ortodoxă. Ea s-a modificat, 
s-a elaborat după gusturile locale şi a căpătat o expresie estetică 
nouă. Variante în compoziție, noi procedee de construcție şi de 
decorare se elaborau în diverse locuri pentru a se reflecta ulterior 
în arhitectura Bizanțului însuşi. 

Se pare că unul dintre primele exemple ale acestei schimbări 
în decorare a fost o biserică din Constantinopol zidită de către 
împăratul Mihail al III-lea. Cunoaştem acest lucru din predica pe 
care sfântul Fotie a rostit-o la sfinţirea ei (prin 864)%. In cupolă, 
era reprezentată imaginea lui Hristos“: „El pare să privească pă- 


4 Acest tip de biserică exista în Bizanţ încă din secolele V-VI. La Salo- 
nic se cunoaşte o astfel de biserică datând din secolul al V-lea, la Edessa 
din secolul al VI-lea. Capela sfântului Zenon de la Roma, din secolul al 
VIII-lea, este şi ea un cub surmontat de o cupolă. A se vedea A. Grabar, 
Byzance, p. 90-92. 

2 K. Onasch, Ikonen, Berlin, 1961, p. 85. 

8 P, Michelis, Esthetique de l'art byzantin, Paris, 1959, p. 62. 

“ R. A. Katznelson, „Chestiunea raporturilor dintre arhitectura sla- 
vilor orientali şi meridionali”, în Vizantiisky Vremennik, XIII, Moscova, 
1957, p. 242-262 (în rusește). De acelaşi autor, recenzia la N. Mavrodinov, 
„Arhitectura bizantină”, Vizantiisky Vremennik, XIV, Moscova, 1958, p. 
277-283 (în limba rusă). 

15 Care era această biserică? Nu putem şti cu siguranță. V. Lazarev, 
Mozaicurile de la Sfânta-Sofia din Kiev, p. 35, Jenkins şi Mango, Dumbarton 
Oaks Papers, 8, 1956, spun că era biserica Maicii Domnului din Pharos; 
A. Grabar, L'Iconoclasme byzantin, p. 183-184, crede că este vorba despre 
Odigon. 

4% Înainte de iconoclasm, Hristos era reprezentat în absidă; de exemplu, 
la Roma în biserica sfinţilor Cosma şi Damian, sau la San Vitale în Ravenna. 
În Egipt şi în Armenia bisericile şi capelele din secolele VI-VII furnizează 

mântul şi se gândeşte la orânduirea şi la cârmuirea lui. Pictorul 
a vrut în felul acesta, prin forme şi culori, să exprime preocu- 
parea lui Dumnezeu față de noi. În pandantive, o mulțime de 
îngeri alcătuiesc straja Regelui lor. În absidă, deasupra altarului, 
străluceşte Maica lui Dumnezeu, înălțând pentru noi mâinile ei 
preacurate, ca o apărătoare. Un cor de apostoli şi de martiri, de 
proroci şi de patriarhi împodobesc întreaga biserică cu imagi- 
nile lor”. Un sistem de decorare asemănător este pomenit în 
două cuvântări ale împăratului Leon al IV-lea (886-912), rostite 
la sfinţiri de biserici*. 

Arhitectura bisericilor cruciforme cu cupolă, alăturată noului 
sistem de decorare, exprimă cu maximum de plenitudine con- 
cepția creştină a templului, semnificația ei liturgică. „Este cea 
mai sclipitoare creație a învățăturii despre i icoane”, susține un 
autor apusean”. Într-o biserică de această formă, centrul arhitec- 
tural corespunde centrului însuşi al semnificației ei, şi în jurul 
acestui centru unic (arhitectural şi logic) se dispun subiectele 


multe exemple ale acestei iconografii. În Apus, acest obicei s-a păstrat 
de-a lungul Evului Mediu şi până în zilele noastre. Fără îndoială, la fel 
stăteau lucrurile la creştinii din Asia. Dintre regiunile aflate sub stăpânirea 
Bizanțului, în Asia Mică s-a continuat reprezentarea lui Hristos în absidă 
(la Latmos, lângă Smyrna şi în Capadocia). Se mai înfățişau acolo diferite 
viziuni profetice (adăugându-se unele motive apocaliptice). În Asia Mică, 
astfel de compoziţii se repetă până în secolul al XI-lea inclusiv. La Con- 
stantinopol, în secolul al IX-lea, în biserica Maicii Domnului construită de 
Vasile I şi în Sfânta Sofia, ca şi în bisericile din secolul al X-lea, absida este 
ocupată de către imaginea Maicii Domnului, în vreme ce reprezentarea 
lui Hristos este transferată în cupolă. Totuşi, icoana Fecioarei apare în 
absidă încă din secolul al VI-lea la Bauit şi la Saccra (A. Grabar, Sur les 
images des visions theophaniques dans le nartex, în „Cahiers archéologiques”, 
Paris, 1962). Se mai ştie de asemenea, din surse scrise, că în secolul al V-lea 
la Constantinopol, în Biserica Vlahernelor, exista o imagine a Fecioarei 
în absidă. Din secolul al XI-lea, Maica Domnului este înfăţişată în mod 
obişnuit în toate bisericile în absidă, iar Hristos în cupolă, atât în Imperiul 
Bizantin cât şi în Rusia, în Balcani şi în Caucaz (A. Grabar, Sur les images 
des visions thtophaniques..., p. 374-375). 

+7 PG. 102, 293 CD. 

% A. Grabar, L'Iconoclasme byzantin, p. 186. 

2 H. J. Shultz, Die byzantinische Liturgie, Freiburg, Breisgau, 1964, p. 22. 

decorațiunii. Totul aici se supune unui plan general ce traduce 
catolicitatea Bisericii, totul este inclus în această vastă unitate. 
În jurul lui Hristos din cupolă şi al Maicii Sale din absidă se 
adună toată creația cerească şi pământească, menită să devină 
o creație nouă în Hristos Dumnezeu-Omul. Puterile îngereşti, 
neamul omenesc, animalele, păsările, plantele, aştrii — universul 
întreg se uneşte pentru a forma un templu unic al lui Dumnezeu: 
lumea în ansamblul ei se adăposteşte sub bolțile bisericii, care 
este imaginea unității restabilite, această unitate care s-a rupt 
prin căderea omului. Este aspectul cosmic al Bisericii, de vreme 
ce ei, care este trupul lui Hristos, îi aparţine întregul univers, 
acest univers care, după învierea lui Hristos, participă la slava 
Lui şi este supus Puterii Lui: „Datu-Mi-s-a toată puterea, în cer 
şi pe pământ” (Matei 28, 18). Pământul blestemat (Facerea 3, 17) 
devine pământ binecuvântat, început al pământului nou sub un 
cer nou. Acest aspect cosmic al Bisericii nu se exprimă numai 
în arhitectură şi în decorarea locurilor de cult, ci şi în subiectele 
anumitor icoane („De tine se bucură, ceea ce eşti plină de dar, 
toată făptura...”; „Toată suflarea să laude pe Domnul...”). Aceas- 
tă unire a tuturor făpturilor în Dumnezeu, acest univers ce va 
să vină, reînnoit în Hristos şi transfigurat, este opus ostilității şi 
luptei intestine care bântuie creația”. Lumea animală şi vegetală 
(de pildă, ornamentele vegetale sau geometrice) reprezentate în 
decorația murală (ca şi în icoane) sunt nu doar un complement 
ornamental, ci şi o expresie a participării lumii create, prin om, 
la Împărăţia lui Dumnezeu. Astfel, pictura corespunde realității 
înseşi, de vreme ce omul aduce primele roade ale lumii create 
la Biserică, de la sfințirea lor şi până la jertfa euharistică („Ale 
Tale dintru ale Tale, Ţie Îți aducem de toate şi pentru toate”). În 
Liturghie, într- adevăr, se realizează sensul unei biserici creştine 
în plinătatea lui. Arhitectura şi decorația ei îşi capătă întreaga 
semnificaţie prin unirea Bisericii cereşti cu Biserica pământeas- 
că, în persoana membrilor ei reuniți în duhul dragostei, într-o 
împărtăşire vie cu Trupul şi cu Sângele lui Hristos”. În ei şi prin 
4 E. Trubetkoy, O teologie în imagini, Paris, 1965, p. 43 (în rusește). 
Ibid. 

ei se realizează unirea a toate şi a tuturor, iar templul capătă 
plenitudinea de sens pe care o vedeau în el părinții liturgişti ai 
perioadei pre-iconoclaste: el este imaginea Bisericii îndreptate 
în avântul ei către plinirea eshatologică. Atât în realitate, cât şi 
în închipuire, el este o fărâmă din Împărăţia lui Dumnezeu ce 
va să vină?. 

Toate acestea sunt centrate pe om, pentru a-l plasa în condiţi- 
ile cele mai propice înălțării lui spre cunoaşterea lui Dumnezeu, 
spre comuniunea cu EL. În Biserica Ortodoxă, toate eforturile 
vizează nu crearea unui loc care să evoce „retragerea, medita- 
ţia solitară, lunga zăbavă cu propriile secrete”%, ci includerea 
omului în unitatea universală a Bisericii, pentru ca, în întregul 
ei, Biserica pământească şi cerească, să-L poată mărturisi şi slăvi 
pe Dumnezeu „cu o gură şi o inimă”. 

Dacă în catolicismul roman arhitectura bisericilor şi decorul 
lor se disting printr-o mare varietate şi dacă, în funcție de cu- 
rentele spirituale, stilul arhitecturii este deseori radical diferit, 
lumea ortodoxă, dimpotrivă, s-a lăsat întotdeauna ghidată de 
o căutare constantă a expresiei arhitecturale şi picturale care 
să traducă cel mai bine sensul templului, înțeles ca o imagine 
simbolică a Bisericii şi a universului. Contrar catolicismului ro- 
man, oricare ar fi bogăţia şi diversitatea soluţiilor arhitecturale, 
când se găsea o expresie adecvată, ea era definitiv adoptată, cel 
puţin în trăsăturile ei principale. Întocmai ca şi sensul bisericii, 
programul decorării ei rămânea şi el acelaşi în principiu, oricare 
ar fi fost tipul bisericii şi destinaţia ei: fie ea o catedrală, o biserică 
mănăstirească sau parohială, sau chiar o capelă funerară“. Acest 
sistem de decorare reflectă ceea ce toate clădirile bisericilor au 
în comun, neschimbat, funcția esenţială a oricărei biserici creş- 
tine — aceea de a fi locul Liturghiei. Desigur, picturile murale 
pot să se îndepărteze de la echilibrul ideal, decorația poate să 


* Despre simbolismul bisericii şi al ornamentației sale, vezi L Uspens- 
ky, „Symbolik des orthodoxen Kirchengebăudes und der Ikone”, Symbolik 
der Religionen, Stuttgart, 1962, p. 56-68. 

3 R. Cogniat, „Architectures de la foi”, în Le Figaro, 10 sept. 1964. 

5 A. Grabar, Byzance, p. 52. 

fie sau să nu fie completă. Dar oricare ar fi aspectul asupra 
căruia se pune accentul (hristologic, mariologic, cel al vieților 
sfinților sau vreun altul), baza rămâne întotdeauna aceeaşi. Dar 
nu înseamnă că subiectele care constituie această bază rămân 
şi ele neschimbate; ele continuă să se dezvolte firesc, sau mai 
degrabă să fie precizate în diversele lor aspecte. Totuşi, sistemul 
clasic al decorării, stabilit în timpul perioadei post-iconoclaste, 
rămâne în Biserica Ortodoxă o regulă generală până în secolul 
al XVII-lea inclusiv. 

În vremea sfântului Fotie, şi la iniţiativa lui, are loc o reînno- 
ire a misiunii „la bulgarii, cazarii, ruşii şi la slavii din Moravia, 
ca şi la armenii creştini, dar schismatici (pentru a-i readuce la 
Ortodoxie). Tot în vremea lui, teologii din cercul lui au încercat 
o acțiune de propagandă creştină la arabi”5. În picturile murale 
ale acestei epoci şi mai ales în ilustraţii, apar subiecte cores- 
punzând acestui avânt al misiunilor şi exprimând succesiunea 
predicii apostolice şi realizarea iconomiei Duhului Sfânt: trimi- 
terea apostolilor de către Hristos pentru a propovădui, predica 
apostolilor la diferite popoare, adorarea lui Hristos de către 
felurite neamuri; în iconografia Pogorârii Duhului Sfânt sunt 
introduse grupuri reprezentând popoarele cărora li se adresează 
propovăduirea apostolilor (Fapte 2, 9-11). 

Aceste misiuni bizantine sunt, de obicei, explicate ca o expan- 
siune a artei, a culturii, a politicii Bizanțului, pentru consolidarea 
şi extinderea Imperiului. De vreme ce cultura şi politica erau 
legate de Biserică, este limpede că odată cu propovăduirea Orto- 


5 A. Grabar, L'Iconoclasme byzantin, p. 223. În 863 frații Constantin şi 
Metodie merg în Moravia. După moartea lor, ucenicii, persecutați de către 
derul german, fug în Boemia şi, prin Serbia, în Bulgaria (Pierre l'Huillier, 
Les Relations bulgaro-byzantines au LX-Xe siècles, Tesalonic, 1966, p. 222-223). 
În 867, în scrisoarea către patriarhii din Răsărit, sfântul Fotie vorbeşte 
despre convertirea poporului rus şi despre trimiterea unui episcop la 
acest neam. Grégoire („Etudes sur le IXe siècle”, în Byzantion VIII, 1933, 
p. 553, 538) crede că acest episcop despre care vorbeşte patriarhul Fotie a 
fost trimis nu în Crimeea sau în Caucaz, ci la Kiev. 

% În secolele IX-X este recucerită Asia Mică, la fel ca şi Siria şi Italia 
de Sud. 

doxiei, se propaga şi influența culturii şi a intereselor Imperiului. 
Aceasta cu atât mai mult cu cât cultura însăşi era condiționată 
de credinţă. Ea era strâns legată de condiționările doctrinare, le 
suferea influența. Misiunea Bisericii coincidea adesea cu inte- 
resele statului, care o exploata atât cât era cu putinţă în interes 
propriu”. Însă centrul de greutate al misiunii Bisericii rămânea 
în primul rând propovăduirea Ortodoxiei. Era misiunea Bisericii, 
iar patriarhul Fotie era mânat nu de dorinţa de a propovădui 
împărăţia Cezarului, ci de ceea ce era pentru el esenţialul Orto- 
doxiei: universalitatea ei. Arta sacră astfel „exportată” constituia 
tocmai o propovăduire a Ortodoxiei şi nu o „civilizare” înțeleasă 
ca expansiunea culturii creştine sau a imperiului. Sigur, pe lângă 
arta Bisericii, care era dominantă, cultura aducea şi ea propria 
ei artă, o artă seculară, foarte apropiată de altfel prin forma ei 
de arta sacră. Dar unitatea limbajului pictural al Ortodoxiei 
este o consecinţă şi o manifestare nu a unei influenţe culturale, 
artistice sau de vreun alt fel a Imperiului Bizantin, ci a unității 
doctrinei şi a vieții spirituale. Opere născute din această artă s-au 
păstrat în multe țări care nu au nimic în comun una cu alta nici 
din punct de vedere politic, nici din punct de vedere etnic. lar 
(cu excepția câtorva detalii) diferenţele care le deosebesc nu se 
reflectă în caracterul artei sacre” 

În propovăduirea Ortodoxiei, arta era un vehicul, o repetăm, 
nu al culturii, ci al credinţei, pentru care ea constituia unul dintre 
elementele organice esenţiale. Popoarele care adoptau creşti- 
nismul primeau şi limbajul lui pictural elaborat chiar în inima 
lumii creştine; ei îl primeau ca pe o expresie trăită, imprimată 


7 Totuşi, este greu să privim cu seriozitate ideea conform căreia „predi- 
catorii creştinismului urmăreau de obicei scopuri politice, disimulate sub 
aparenţa unei instruiri religioase”, iar „Biserica se pricepea să-i impună 
poporului, ca o garanție a securității, sistemul feudal stabilit, zice-se, de 
către Dumnezeu Însuşi” (O. Dombrovsky, ibid., p. 6). Afirmaţii categorice 
de acest gen țin nu de fapte atestate istoric, ci mai curând de temperamen- 
tul autorului, care îl face să iasă nu numai din cadrele ştiinţei, ci deseori 
chiar din cele ale bunului simţ. 

58 A. Grabar, Byzance, p. 122. Aceasta în timp ce diferenţele de credință 
se reflectă net în arta popoarelor chiar etnic înrudite şi reunite politic. 

în forme artistice, a adevărului pe care îl îmbrățişau. Fiecare 
popor care intra în Biserică accepta această artă integral, cu 
trecutul, prezentul şi viitorul ei. Ereziile lui Arie, Nestorie, sau 
cea a iconoclaştilor nu erau pentru ei ceva străin, ci vizau propria 
lor credință, adevărul lor pur şi simplu. De aceea răspunsul pe 
care Biserica [i-l dăduse era întotdeauna adoptat ca un antidot 
împotriva unei renaşteri, întotdeauna posibile, a acestor erori, 
sub cutare sau cutare formă. Din acelaşi motiv, fiecare popor 
care intră în Biserică îşi aduce trăsăturile naționale particulare, 
creşte înăuntrul ei conform caracterului său propriu, în ceea ce 
priveşte atât sfințenia cât şi expresia exterioară a acesteia — arta 
sacră. El primeşte limbajul pictural al Bisericii nu pasiv, ci în 
mod creator, introducând în el tradiţiile artistice locale. Astfel, 
pe o bază comună, fiecare neam şi-a elaborat limbajul artistic, 
realizând diversitatea în unitate. Originalitatea artei țărilor or- 
todoxe se datorează îndeosebi faptului că în Biserica Ortodoxă 
unitatea credinţei şi a tainelor nu numai că nu exclude varietatea 
formelor de cult, a artei şi a altor manifestări ale vieţii bisericeşti 
condiționate de către caracteristicile naționale şi culturale, ci din 
contră, provoacă această varietate, pentru că ea implică o experi- 
enţă trăită, mereu reînnoită a Tradiţiei, în chip necesar originală 
şi creatoare. Spre deosebire de Roma, Ortodoxia a dezvoltat 
întotdeauna aspectul naţional al Bisericii în fiecare popor”. Nu 
doar că misionarii ortodocşi nu impuneau propria lor limbă, dar, 
dimpotrivă, ei compuneau la nevoie un alfabet şi o gramatică 
pentru a traduce Sfânta Scriptură şi Liturghia în limbile locale. 
Baza limbajului artistic al Bisericii rămâne imuabilă şi pe această 
bază îşi elaborează fiecare popor limbajul sacru pictural, printr-o 
experienţă directă şi trăită a adevărului îmbrățişat de către el“. 


* G. Moravscik, „Byzantinische Mission im Kreise der Türkvölker 
an der Nordkiiste des Schwarzen Meeres”, în Main Papers 13th Byzant. 
Congress, Oxford, 1966, p. 14. Vezi de asemenea I. Dujcev, „Centrele de 
contact şi de colaborare bizantino-slave”, în Trudy Otdela drevnerusskoi 
literatury XIX, 1963, p. 107-108 (în ruseşte). 

6 Concepţia marxistă a culturii socialiste, una în conținut şi multiplă 
în formele ei naţionale, a copiat în realitate această noțiune fundamentală 
a Bisericii Ortodoxe. 

Sfințenia şi imaginea sunt recreate pe o bază acceptată de toți. 
Iar sfințenia şi imaginea primesc o formă şi un caracter naționale 
pentru că ele sunt rezultatul unei experienţe trăite. Aşa apare 
tipul specific de sfințenie rusească, sârbească sau românească, 
şi tipul specific de icoană ce îi corespunde. 

Activitatea sfântului Fotie în domeniul misiunii şi al artei sa- 
cre a avut ca rezultat pe de o parte convertirea popoarelor slave, 
pe de alta, elanul artei din secolul al XI-lea. Această artă în plină 
înflorire este cea care a fost adoptată de către popoarele slave. 

„Incepând cu cea de a doua jumătate a secolului al XI-lea, 
rolul Constantinopolului a devenit de-a dreptul excepțional [...]. 
Influenţa lui iradia în toate zările: în Capadocia, în Patmos, în 
Caucaz, în Rusia, în Serbia, în Bulgaria, în Muntele Athos, în 
Italia. Ea unea într-un ansamblu omogen eforturile creatoare ale 
aproape tuturor popoarelor Răsăritului creştin, întipărindu-le 
un fel de pecete comună”f.. 

Secolele al XI-lea şi al XII-lea au însemnat pentru Bizanţ o 
perioadă de viață intensă, atât în domeniul politic, cât şi în do- 
meniul bisericesc. Dar dacă, în domeniul politic, statul intra 
într-o „fază ce conţinea toți germenii unei boli mortale, care 
a dus în mod inevitabil la catastrofa din 1204”, în domeniul 
culturii şi în cel al teologiei, dimpotrivă, aceste două secole au 
reprezentat o epocă de înflorire. 

Deja secolul al X-lea a cunoscut o renaştere a vieții spirituale, 
culminând cu sfântul Simeon Noul Teolog (949-1022). În acea 
perioadă s-au răspândit scrieri ascetice şi duhovniceşti. Operele 
sfântului Isaac Sirul sunt traduse în greacă, apar cele ale lui 
Filotei Sinaitul despre rugăciunea lui lisus şi scrierile lui Ilie 
Ecdicos (a cărui viață, ce e drept, nu este datată cu certitudine)“. 
Scrierile sfântului Simeon Noul Teolog pătrund în mediile re- 
ligioase şi culturale de la Constantinopol, răspândite de către 


6 V. Lazarev, Istoria picturii bizantine, p. 105 (în rusește). 

€ H. Evert-Kappesova, Supliment la raportul lui N. Svornos, al 13-lea 
Congres bizantin, Oxford, 1966, Supplementary Papers, p. 121. 

& Sfântul Simeon Noul Teolog, Cateheze. Introducere, text critic şi note 
de B. Krivocheine, t. I, Paris, 1963, p. 41, nota 2. 

ucenicii săi încă din timpul vieţii sfântului, dar mai ales după 
moartea lui“. Odată cu Constantinopolul, Muntele Atos, având 
relații strânse cu toate țările ortodoxe, a căpătat o importanță 
deosebită în viaţa spirituală. În Balcani şi în Rusia se dezvoltă o 
activitate intensă, prin traducerea de lucrări duhovniceşti, şi se 
întemeiază mănăstiri, cu legături în Muntele Atos şi Constanti- 
nopol. Viaţa duhovnicească din aceste țări începe să îmbrace un 
caracter național, care se manifestă în mod strălucit în sfințenie. 
Această mare înflorire duhovnicească a fost solul fertil pe care 
a putut germina arta sacră. 

Pe de altă parte, secolul al XI-lea a văzut, în istoria Bisericii, 
o catastrofă teribilă şi care n-a putut fi depăşită până în zilele 
noastre: separarea părții occidentale a creştinătăţii. Polemica 
cu Occidentul şi cu ereziile bogomililor şi catarilor, ca şi lupta 
împotriva erorilor din chiar sânul Bisericii, a contribuit totuşi 
la un avânt al gândirii teologice. 

Până la schismă, aşa cum am văzut, Apusul şi Răsăritul nu 
fuseseră întotdeauna de acord şi de destule ori acţiunea lor co- 
mună era afectată de grave neînţelegeri. Totuşi, acțiunea celor 
două membre ale aceleiaşi Biserici a fost una realmente comună. 
Patriarhatul Romei făcea parte din Biserică şi de aceea toate 
neînțelegerile, chiar numeroase şi adânci, se estompau într-o 
oarecare măsură şi nu ajungeau să compromită unitatea acestui 
patriarhat cu restul Bisericii, participarea lui la viața sacramen- 
tală comună. Era un mădular al Trupului lui Hristos, bând din 
acelaşi pahar şi mâncând din aceeaşi pâine cu celelalte Biserici 
locale. De aceea, tot ceea ce îi putea lipsi Bisericii Romei putea 
fi compensat din patrimoniul comun şi, reciproc, bogăţiile spi- 
rituale ale Occidentului intrau în tezaurul comun al Bisericii 
celei una. Dar în secolul al XI-lea Roma s-a despărțit de restul 
Bisericii. Comuniunea sacramentală s-a rupt şi Biserica Romei 
s-a retras din viața comună a Bisericii în perioada ei pnevma- 
tologică. De aceea chiar elanul creator magnific al epocii roma- 
nice, când Occidentul a folosit formele primite din Răsărit, nu 


4 Ibid., p. 61. Chiar numele de „Noul Teolog”, care i-a fost dat din 
timpul vieţii, înseamnă „înnoitor al vieţii mistice”. 

a fost decât un foc de paie care nu a durat. Mai târziu, încă de 
la finele epocii romanice, arta sacră occidentală s-a angajat pe 
calea laicizării progresive, trădându-şi sensul, menirea, şi chiar 
raţiunea de a fi. 

În 1053-1054 discuţiile cu Roma sunt centrate pe chestiunea 
azimei. Aproape în aceeaşi perioadă s-a accentuat disputa în ju- 
rul chestiunii dogmatice centrale, aceea a inserării lui Filioque în 
Crez®. „Sper sfârşitul secolului al XI-lea controversa asupra lui 
Filioque se intensifică. Se face vorbire despre ea în fiecare tratat 
polemic bizantin. În secolul al XII-lea, această chestiune domină, 
dacă nu prin volumul paginilor care îi sunt consacrate, cel puțin 
prin importanţa ei. Disputele teologilor greci şi latini la sinodul 
de la Bari din 1098 şi la cel de la Constantinopol din 1112 priveau 
în principal purcederea Duhului Sfânt”6. Conciliul din 1062 l-a 
condamnat pe loan Italos şi curentul elenistic şi filozofic pe care 
el îl reprezenta. Să notăm că printre motivele condamnării lui 
Italos figura opoziţia lui față de cinstirea icoanelor”. În secolul 
al XII-lea se poartă discuţiile cu latinii pe tema cuvintelor din 
Liturghie: „Tu eşti Cel ce jertfeşti şi Cel ce Te jertfeşti”, dar şi cele 
privind chestiunea de a şti cui îi este oferităjertfa euharistică: lui 
Dumnezeu Tatăl sau Sfintei Treimis8. Conciliile din 1156 şi 1157 
îi condamnă pe adepţii unei concepții eterodoxe a Euharistiei 
ca pe nişte „născocitori de doctrine noi şi străine” ®. 

In secolele XI-XII lupta dogmatică a fost tema principală a 
vieții Bisericii Ortodoxe. Avântul vieții duhovniceşti şi polemi- 
ca ei teologică împotriva ereziilor şi a erorilor se manifestă cu 


& A. Poppe, „Le Traité des azymes”, în Byzantinion, t XXXV, 1965, p. 507. 

& Ibid., p. 508. 

7 A. Vasiliev, Histoire de l’Empire byzantin, Paris, 1952, p. 126. 

& P, Ceremuhin, „Sinodul de la Constantinopol din anul 1157 şi Nicolae, 
episcopul Metonei”, în Bogoslovskiye Trudy, I, Moscova, 1959, p. 157-158 
(în ruseşte). De acelaşi autor: „Doctrina iconomiei mântuirii în teologia 
bizantină”, Bogosl. Trudy, III, Moscova, 1964, p. 154-156 (în rusește). Vezi, 
de asemenea, Arhiepiscopul Basile, „Les Textes symboliques dans l'Eglise 
orthodoxe”, în Messager de l'Exarchat du Patriarche russe en Europe Occiden- 
tale, nr. 48, 1964, p. 211. 

sp. Ceremuhin, „Bogosl. Trudy”, 1I, p. 9%. 

strălucire în arta scară prin ceea ce se numeşte „spiritualizarea” 
acestei arte. După V. Lazarev, niciodată poate, nici înainte, nici 
mai târziu, această artă nu a atins „un asemenea grad de satu- 
rare ideologică”. Înflorirea prodigioasă din secolul al XII-lea 
nu a făcut decât să o continue pe cea din secolul al XI-lea, a 
cărui artă a devenit „norma, putem spune chiar stilul cano- 
nic pentru secolele următoare”7!. Această artă a ajuns la forma 
care reflectă deplin experiența spirituală a Ortodoxiei. Imaginea 
ajunge în această epocă la cea mai adecvată formă de exprimare 
prin claritatea şi limpezimea ei: această artă este inseparabil 
legată de realitatea însăşi a experienţei spirituale. Forma este 
concepută şi realizată aşa încât să transmită complet şi cât mai 
convingător cu putință conținutul ei, o formă care îndrumă şi 
fixează atenţia credinciosului asupra prototipului, care ajută la 
dobândirea asemănării cu acesta. Aici se manifestă cu putere 
corespondenţa acestei arte cu tipul de spiritualitate pentru care 
Sfântul Simeon Noul Teolog a fost un exemplu atât de frapant: 
„Hristos cel suferind şi umilit este întotdeauna pentru el, în ace- 
laşi timp şi înainte de toate, Hristosul înviat şi preamărit întru 
slavă”. Arta a găsit mijloacele care îngăduie să se exprime, în 
măsura posibilului, frumusețea atât de semnificativă a viziunii 
duhovniceşti a sfântului Simeon şi a ucenicilor lui. Limbajul 
pictural astfel adoptat este totodată schimbător (de vreme ce 
formele lui sunt cele ale unei experienţe vii şi pot fi modificate 
cu timpul) şi stabil, aşa cum experiența duhovnicească însăşi 
este constantă în esența ei. 

Spre sfârşitul secolului al XII-lea, rațiuni atât exterioare cât şi 
interioare provoacă în aparatul de stat bizantin o dezorganizare 
totală. Imperiul îşi pierde teritoriile din Europa, iar în Orient 
progresul constant al feudalismului provoacă lupte sociale in- 
fluenţa latină, atât de impopulară printre greci, sporeşte mult, 


7 A] 13-lea Congres bizantin, Oxford, 1966, răspuns oral la raportul 
lui K. Weitzmann. 

71 K. Weitzmann, Byzantine Miniature and Icon Painting in the Eleventh 
Century, Al 13-lea Congres bizantin, Oxford, 1966, Main Papers, VII, p. 18. 

72 Sfântul Simeon Noul Teolog, ibid., p. 247, notă. 

iar ostilitatea față de latini creşte după despărțirea Romei de 
Ortodoxia ecumenică. În aceste condiții, încercările mereu re- 
luate ale împăraţilor Comneni de a rezolva, din rațiuni politice, 
chestiunea unirii Bisericilor, nu făcea decât să aţâţe focul. Toate 
acestea au subminat forțele Imperiului şi au dus la catastrofa 
de la începutul secolului al XIII-lea. În lunea Paştilor din anul 
1204, cavalerii celei de a patra cruciade au dat buzna în Con- 
stantinopol. Capitala mondială a artei a fost tâlhărită. „Monu- 
mente ale artei clasice şi relicve sacre din vremurile apostolice 
au pierit sau au fost împrăştiate în toate colțurile Europei”. 
„Constantinopolul nu s-a ridicat niciodată din ruina cauzată 
de latini: Imperiul sărăcit nu a mai avut forța să recupereze bo- 
gățiile milenare incomparabile, acumulate din secolele IV-V”74. 
Căderea lui a fost o catastrofă decisivă pentru Imperiul bizantin, 
catastrofă atât morală cât şi materială. Pângărirea a ceea ce era 
mai sfânt a marcat profund sufletul poporului grec şi a stârnit 
un ecou în întreaga lume ortodoxă. Prădarea Constantinopolu- 
lui a pus capăt renaşterii strălucite a artei din secolul al XII-lea. 
Pictorii bizantini s-au exilat în masă în Balcani, în Orient şi în 
Occident. 

Cu toate acestea, nici spiritual, nici cultural, Bizanțul nu era 
învins. Rolul lui era desigur încheiat pe plan politic şi național. 
Dar din punct de vedere cultural şi pe plan religios, el avea încă 
un cuvânt de spus. Acest cuvânt a fost spus în epoca Paleologi- 
lor, în secolele XIV-XV. 


73 Th. L Uspensky, Istoria Imperiului bizantin, III, Moscova-Leningrad, 
1948, p. 339 (în ruseşte). 


74 Ibid. 

leihaem gi umanism 
Renaşterea Paleologilor 


ând în 1261 grecii s-au întors în Constantinopol, statul era 

în plină degringoladă, domneau mizeria şi epidemiile, 
războaiele civile făceau ravagii (trei într-o singură generație), în 
vreme ce împăratul Mihail Paleologul ducea negocieri în vederea 
unei uniri cu Roma (unirea de la Lyon din 1274). Acestea sunt 
condiţiile în care a avut loc o nouă înflorire a artei sacre, ultima 
în Bizanţ, cunoscută ca „Renaşterea Paleologilor”!. 

Astăzi, acest avânt este adesea explicat printr-o renaştere a 
conştiinţei naţionale a grecilor în timpul Imperiului de la Niceea. 
Într-adevăr, Niceea devenise, după căderea Constantinopolu- 
lui, centrul politic şi bisericesc al grecilor independenți; acolo 
s-au concentrat cele mai bune forțe naționale şi spirituale ale 
Bizanţului?. La Niceea a emigrat clerul care a putut să fugă din 


1 Până de curând, „Renaşterea Paleologilor” era considerată o enigmă. 
Lumea s-a întrebat ce a determinat această renaştere, care contrastează atât 
de mult cu situația economică şi politică. „Unii au vrut să o explice prin 
influența Trecento-ului italian, ipoteză puţin probabilă însă, căci, cu excep- 
ţia câtorva cazuri izolate, mai degrabă arta greacă era cea care influența 
în acel moment arta italiană” (P. Lemerle, Le Style byzantin, Paris, 1943, p. 
35-36). Vezi de asemenea A. Grabar, Byzance, Paris, 1963, p. 171-172. 

2 Dintre cele trei centre independente care se formează pe teritoriul 
Imperiului bizantin dezmembrat, Imperiul de Trebizonda în Asia Mică, 

Constantinopol, iar călugării savanţi au înființat aici o academie 
de teologie, păstrătoare a ştiinţei Ortodoxe în secolul al XIII-lea?. 
Acolo s-a născut şi s-a dezvoltat noul avânt al elenismului. În 
aceste condiţii „o întoarcere la tradiţiile vechi, care erau în mod 
conştient opuse culturii latine detestate, era nu numai firească, 
ci şi inevitabilă, într-o oarecare măsură” *. 

Renaşterea conştiinţei naționale va fi jucat, fără îndoială, 
un rol însemnat, şi aceasta cu atât mai mult cu cât ea îmbrățişa 
atât planul cultural şi politic, cât şi planul religios. Imperiul se 
socotea ortodox. De aceea nu exista, aşa cum am văzut, o gra- 
niță foarte clară între viața culturală şi politică pe de o parte, şi 
viața religioasă, pe de alta. Or, purtătorul acestei vieți religioase 
era „elementul cel mai stabil din Bizanţ - Biserica Ortodoxă”5. 
Tocmai ea este cea care a ştiut să-şi păstreze unitatea monoli- 
tică, într-un moment tragic pentru imperiu. Iar lupta împotri- 
va latinismului era realmente o luptă nu doar națională, ci şi 
culturală şi mai ales, sau în primul rând, o datorie religioasă. 
Încercările de unire au provocat în chip deosebit la nivelul Bi- 
sericii o reacție a Bizanțului ortodox împotriva Apusului catolic 
roman şi, prin urmare, o conştientizare încă şi mai intensă a 
comorilor spirituale ale Ortodoxieis. Dacă nu ținem seama de 


Despotatul de Epir în nordul Greciei şi Imperiul de la Niceea, cel din urmă 
a jucat un rol preponderent. La Niceea se afla reşedinţa patriarhului, care 
continua să poarte titlul de „ecumenic“, de „Arhiepiscop de Constantin- 
opol”, şi care era socotit singurul conducător legitim al Bisericii greceşti. 
Jurisdicţia lui se întindea şi acum asupra teritoriilor care înainte depindeau 
de el: astfel, mitropolia de la Kiev, unică în Rusia în acea vreme, continua 
să primească, supusă fiind patriarhului, mitropoliți greci şi să întrețină 
raporturi cu Niceea (M. Levcenco, Otcherki po istorii russko-vizantiiskih 
otnochenii, Moscova, 1956, p. 504-506. Vezi de asemenea G. Ostrogorsky, 
Histoire de l'Etat byzantin, Paris, 1956, p. 542). 

3 Th. Uspensky, Istoria Imperiului bizantin, III, Moscova-Leningrad, 
1948, p. 542, în ruseşte. 

tV. N. Lazarev, „Novyi pamiatnik konstantinopoloskoi miniatury 
XIII veka”, în Vizantiisky Vremennik, V, 1952, p. 188 şi Istoriya Vizantiiskoi 
givopissi, t. I, Moscova, 1947, p. 158-159. 

5 G. Ostrogorsky, Histoire de l'Empire byzantin, p. 509. 

6 Este semnificativ faptul că exact în momentul tratativelor de unire 
istoricul Nichita A cominatul, care lucra la Niceea, a scris (în 1204-1210) 

rolul Bisericii „care a dus tot greul luptei”7, adică de acest factor 
esențial, care a jucat rolul central în viața poporului grec, dacă 
nu ținem seama de viaţa ei interioară, nu putem decât să ne 
mirăm cum a putut manifesta Bizanțul, în vremea Paleologilor, 
în condiții atât de grele, o atât de mare activitate în domeniul 
gândirii şi al artei. Oricum ar fi, un fapt rămâne evident: „În 
domeniul artei figurative, «renaşterea» Paleologilor s-a tradus 
aproape exclusiv în pictura religioasă”?. Or, tocmai această viață 
interioară a Bisericii, care avea să fie mai târziu obiectul unor 
controverse, juca un rol primordial în arta acestei epoci. Căci în 
lupta isihasmului împotriva a ceea ce se cheamă „umanism“, 
atunci când sarcina de a formula învățătura ortodoxă i-a revenit 
şi de această dată Bisericii Constantinopolului, s-a decis viitorul 
Bisericii Ortodoxe şi al artei sale. 

Discuţiile care zguduiau Biserica bizantină în secolul al XIV- 
lea priveau esența însăşi a antropologiei creştine — îndumnezei- 
rea omului, aşa cum este ea înțeleasă, pe de o parte în Ortodoxia 
tradițională, reprezentată de către isihaştii care îl aveau în frunte 
pe sfântul Grigorie Palama, iar pe de altă parte, în filosofia re- 
ligioasă hrănită de moştenirea elenistică, reprezentată de către 
„umaniştii” care erau reprezentaţi de călugărul calabrez Var- 
laam şi de Achindin. Acestor discuţii le-au fost consacrate mai 
cu seamă sinoadele numite „isihaste”, care au avut loc la Con- 
stantinopol în 1341, 1347 şi 1351. Perioada care a precedat aceste 
discuţii a fost pentru Bizanţ, aşa cum am văzut, o perioadă de 
criză externă, de lupta internă şi de avânt intelectual. Sfârşitul 
secolului al XIII-lea a cunoscut o recrudescenţă a discuţiilor 
asupra purcederii Duhului Sfânt, care au pregătit exprimarea 
definitivă a doctrinei îndumnezeirii omului”. 


un tratat dogmatic şi polemic în 27 de cărţi, pe care l-a intitulat Tezaurul 
Ortodoxiei (P.G. 139, 1093-1102). Vezi P. A. Ceremuhin, „Utceniye o do- 
mostroitelstve spassenia v vizant. bogoslovii”, în Bogoslovskiye Trudy, 3, 
Moscova, 1964, p. 159. 

7 Th. Uspensky, Istoria Imperiului bizantin, p. 622. 

8 V, Lazarev, Istoriya vizant. givopissi, p. 209. 

° A. Grabar, L'empereur dans l'art byzantin, Paris, 1936, p. 226. 

1]. Meyendorff, Introduction à l'étude de Grégoire Palamas, Paris, 1959, p. 30. 

Termenul „isihasm” este îndeobşte asociat cu discuţiile te- 
ologice care au avut loc la Bizanţ în acea epocă. Totuşi, dis- 
cuţiile n-au făcut decât să determine Biserica să-şi precizeze 
învățătura despre îndumnezeirea omului şi să exprime într-o 
formă teologică, prin decizii sinodale, credinţa în posibilitatea 
iluminării omului de către Duhul Sfânt, care a constituit, încă 
de la începuturile creştinismului, impulsul vieții şi al artei sale, 
principiul însuşi care determina formele acesteia din urmă. Într- 
adevăr, isihasmul, în sensul propriu al termenului, nu reprezintă 
nici o doctrină nouă, nici un fenomen nou. El este o formă a 
experienței duhovniceşti Ortodoxe, care urcă până la izvoarele 
creştinismului!!. Prin urmare, ar fi fals să se limiteze isihasmul 
numai la Bizanțul Paleologilor. Fie în sens propriu, ca practică 
ascetică creştină, fie în sensul mai îngust al discuțiilor teologice 
din secolul al XIV-lea, este vorba despre un fenomen de an- 
vergură pan-ortodoxă?. Într-adevăr, după afirmaţia sinodului 


1! Isihia, hesychia, nepătimirea, este starea atinsă prin „sobrietatea” 
spiritului, prin mijlocirea unui control reciproc al minţii şi al inimii: „Este 
expresia, în sens propriu, creştină a apathiei, unde acțiunea şi contemplația 
nu sunt concepute ca două ordini de viață diferite, ci din contră se conto- 
pescîn exerciţiul «lucrării duhovniceşti» — praxis noera” (V. Lossky, Vision de 
Dieu, Neuchâtel, 1962, p. 118). Termenul « isihaşti » aplicat asceţilor creştini 
poate fi regăsit chiar şi în secolul al IV-lea. Despre isihasm, a se vedea 
lucrarea remarcabilă a călugărului Basile (Krivocheine): „A sketicheskoye 
i bogoslovskoye utcheniye sviatogo Grigoriya Palamy”, în Seminarium Kon- 
dakovianum, VIII, Praga, 1936; de asemenea, J. Meyendorff, Saint Grégoire 
Palamas et la mystique orthodoxe, Paris, 1956; Introduction à l'étude de Grégoire 
Palamas, Paris, 1959; S. Grégoire Palamas, Defense des saints hesychastes, in- 
troducere, text critic şi note de J. Meyendorff, Louvain, 1959; S. Symeon le 
Nouveau Theologien, Catecheses, 3 volume, cu introducere, text critic şi note 
de Basile Krivocheine, Paris, 1963-1964, 1965; Traités théologiques et éthiques, 
introducere, text critic şi note de J. Darrouzes, Paris, 1966. 

* Astfel, în Rusia isihasmul era probabil practicat încă de când a apă- 
rut aici creştinismul In orice caz, un studiu recent (A. Tahiaos, Influența 
isihasmului asupra vieții Bisericii din Rusia în 1328-1406, Tesalonic, 1962, 
în limba greacă) atestă date precise în acest sens din secolele XII-XIII. 
Întemeindu-se pe anumite texte („Învăţătura” lui Vladimir Monomahul 
din 1115-1125 şi Răspunsul lui Teodosie, arhimandrit la Lavra Pecerskaia, 
din Kiev, datând din 1120), A. Tahiaos trage concluzia existenţei acestei 
practici în Rusia în timpul perioadei care a precedat năvălirea mongolă. 

din 1347, „evlavia lui Palama şi a călugărilor” este „o evlavie 
autentică şi cu adevărat comună creştinilor”. Întemeiată pe 
Tradiţia Părinților, reînnoirea duhovnicească a isihasmului, 
care şi-a găsit expresia dogmatică în operele sfântului Grigorie 
Palama şi în sinoadele secolului al XIV-lea, ca şi discuţiile care 
erau legate de ea, au exercitat o influență imensă asupra întregii 
lumi Ortodoxe, atât în domeniul vieţii bisericeşti, cât şi în cel al 
artei sacre. Această influenţă trecea cu mult dincolo de limitele 
teologiei. Reînnoirea culturală (cea a ştiinţelor profane, a lite- 


Veacul al XIV-lea cunoaşte creşterea influenţei isihasmului, şi vom vedea 
că arta rusească în ansamblul ei depinde direct de el în secolele XIV, XV 
şi, în parte, XVI. În Balcani, secolul al XIV-lea reprezintă „epoca unei 
adevărate internaționale isihaste” (Al. Elian, Byzance et les Roumains, al 
XIII-lea Congres internațional de studii bizantine, Oxford, 1966, Supple- 
mentary Papers, p. 48). În secolul al XII-lea, sfântul Sava, isihast, primul 
conducător al Bisericii autocefale sârbești (t 1237), se inspira din lucrările 
sfântului Simeon Noul Teolog şi, prin el, isihasmul îndruma viaţa Bise- 
ricii sârbești, cea a mănăstirilor şi a artei sale. Cel mai mare avânt al artei 
în Serbia coincide într-adevăr cu autocefalia Bisericii ei şi este legată de 
numele sfântului Sava. Prin intermediul lui, toată viaţa bisericeacă sârbă 
este însemnată cu pecetea isihasmului. O întreagă serie de succesori ai 
sfântului Sava (Arsenie I, Sava II, Daniel I, Ioanichie I, Eustațiu I) au 
fost „păzitorii cei mai vigilenți ai isihasmului şi campionii lui cei mai 
fierbinţi” (M. Vasic, L'Hesychasme dans l'Eglise et l'art des Serbes au Moyen 
Age, „Recueil Uspensky” I, 1, Paris, 1930, p. 114). Influenţa sfântului Sava 
asupra vieții bisericeşti şi culturale a Serbiei a continuat până la sfârşitul 
secolului al XVIII-lea. Sfântul Grigorie Sinaitul (1266-1346) a jucat un rol 
important în răspândirea isihasmului în Balcani. El s-a stabilit în Tracia, 
la granița dintre Bizanţ şi Bulgaria. În această din urmă țară, isihasmul s-a 
răspândit mai cu seamă în vremea sfântului Teodosie de la Târnovo şi a 
jucat un rol considerabil atunci când patriarhul Eutimie (1375-1393) a fost 
aşezat în fruntea Bisericii lui (vezi M. Vasic, ibid.). Împreună cu Muntele 
Athos şi cu Constantinopolul, mănăstirile bulgăreşti au slujit ca locuri de 
întâlnire între slavi şi greci în secolele al XIV-lea şi al XV-lea (D. Lihacev, 
Kutura Russi, Moscova-Leningard, 1962, p. 39). „Bulgaria era în secolul al 
XIV-lea un centru imens prin care influența bizantină trecea în Serbia şi în 
Rusia (D. Lihacev, ibid.). Relaţiile strânse ale Valahiei cu Muntele Athos au 
asigurat propagarea isihasmului şi în România, unde el „a întărit ierarhia 
bisericească” (Al. Elian, Byzance et la Roumanie). 

1 Arhiep. Basile, „Les Textes symboliques dans l'Eglise Orthodoxe”, 
în Messager de l'Exarchat du Patriarche russe en Europe occidentale, nr. 48, 
1964, p. 214, nota 36. 

raturii etc.) era strâns legată de avântul gândirii teologice: fie o 
urma, aprobând-o întru totul, fie i se opunea. 

„Discuţiile teologice ale secolului al XIV-lea au fost rezultatul 
unei confruntări între diverse curente în chiar sânul Bisericii 
bizantine”!1. Mediile intelectuale bizantine cunoşteau într-ade- 
văr, de multă vreme deja, un soi de criză internă; îndărătul unei 
fațade de fidelitate riguroasă față de Ortodoxie se manifesta, din 
secolul al IX-lea, o oarecare opoziție; ea provenea dintr-un curent 
puternic născut printre anumiţi partizani ai elenismului profan, 
ai tradiției filosofice neo-platonice. Fără a o rupe cu creştinismul, 
această filosofie religioasă ducea un fel de existență paralelă cu 
doctrina Bisericii. Vechiul elenism, depăşit în teologie, s-a mani- 
festat din nou la reprezentanții acestui curent, la „umanişti”, care 
fiind „cunoscători ai filosofiei, doreau să îi vadă pe capadocieni 
prin ochii lui Platon, pe Dionisie prin ochii lui Proclus, pe Maxim 
şi loan Damaschin prin ochii lui Aristotel”55. Când aceşti filosofi 
elenişti întreceau o anumită limită şi încercau să creeze un fel de 
sinteză între elenism şi Evanghelie, sinteză menită, după ei, să 
înlocuiască Tradiţia Părinților, Biserica îi condamna. Filosoful 
Ioan Italos a fost astfel condamnat în secolul al XI-lea, după cum 
am văzut, pentru platonism, iar de atunci o nouă anatemă a fost 
introdusă în Sinodiconul Ortodoxiei împotriva celor care „soco- 
teau ideile lui Platon ca având o existență reală” şi împotriva celor 
ce „se dedicau ştiinţelor profane, nu numai pentru un antrena- 
ment intelectual, ci adoptând părerile deşarte ale filosofilor”!$. 

Părinţii bizantini erau şi ei cunoscători ai filosofiei greceşti; 
totuşi ei o considerau o disciplină pur intelectuală, un antrena- 


14 Ibid., p. 216. 

3 V. Lossky, Vederea lui Dumnezeu, p. 133. 

16 J. Meyendorff, Saint Grégoire Palamas et la Mystique orthodoxe, Paris, 
1959. În disputa cu Grigorie Palama, Varlaam se ridica chiar şi împotriva 
tradiţiei isihaştilor care îi contrazicea platonismul. Un ucenic al lui loan 
Italos, Ioan Petritsis (aprox. 1050-1130), neoplatonician şi unul dintre 
personajele cele mai influente în cultura georgiană, se plângea de repre- 
zentanţii curentului tradiţional al gândirii Ortodoxe: „Dacă aş fi întâlnit la 
ei dragoste şi ajutor, jur că aş fi făcut limba gruzină asemănătoare limbii 
greceşti, şi aş fi înălțat teoriile lor filosofice la înălțimea lui Aristotel” (Ch. 
Amiranaşvili, Miniatura gruzină, Moscova, 1966, p. 11 şi 18). 


Teologia icoanei 213 


ment al minţii, o introducere la teologia întemeiată pe Sfânta 
Scriptură. 

„Umaniştii” încercau să expună şi să explice datele credinţei 
prin mijloacele rațiunii naturale. Pentru ei era vorba despre cu- 
noaştere, despre gnoză. După Varlaam, cunoaşterea lui Dumne- 
zeu nu este cu putință decât prin intermediul creaţiei, iar această 
cunoaştere nu poate fi decât indirectă. Sfântul Grigorie Palama 
nu neagă acest gen de cunoaştere, dar îi afirmă insuficiența şi 
imposibilitatea de a cunoaşte direct, prin mijloace naturale, ceea 
ce depăşeşte natura. 

Unul dintre subiectele principale care i-au opus „umaniştilor” 
pe isihaşti a fost lumina taborică. Discuţia a început printr-un 
dezacord asupra naturii acestei lumini şi asupra însemnătății ei 
în viaţa duhovnicească a omului. Adversarii lui Palama vedeau 
în lumina taborică un fenomen natural, creat: „Lumina care a 
strălucit deasupra apostolilor pe Muntele Tabor şi sfințirea şi 
harul care-i sunt asemănătoare, sunt fie un miraj creat, vizibil 
prin intermediul aerului, fie oplăsmuire a imaginației inferioare 
gândirii şi dăunătoare oricărui suflet rațional, întrucât provi- 
ne de la imaginaţia simțurilor; pe scurt, este un simbol despre 
care n-am putea spune dacă aparține lucrurilor existente sau 
lucrurilor contemplate în jurul unui obiect oarecare, un simbol 
care uneori se arată într-un mod fantomatic, dar care nu există 
niciodată, pentru că nu are deloc ființă”. Pentru „umanişti”, 
acest simbol nu face decât să reveleze prezența dumnezeias- 
că. Dimpotrivă, pentru sfântul Grigorie Palama, lumina tabo- 
rică este „frumuseţea neschimbabilă a prototipului, slava lui 
Dumnezeu, slava lui Hristos, slava Duhului Sfânt, o rază din 
Dumnezeire”15, adică energia naturii divine proprie tuturor 
celor trei Ipostasuri ale Sfintei Treimi, o manifestare externă a 
lui Dumnezeu. În ochii adversarilor sfântului Grigorie, ceea ce 


7]. Meyendorff, „Une lettre de SaintGregoire Palamas ă Acyndinos, envoyée 
de Thsssalonique avant la condamnation conciliaire de Varlaam et d'Acyndi- 
nos”, în Pravoslaonaya Mysl., nr. X, 1953. Vezi textul grec în Theologia, Atena, 1953. 

1 Monahul Basile (Krivochsine), Asketicheskoye i bogoslovskoye utche- 
niye..., p. 139. 

nu este ființa divină, nu este Dumnezeu. De aceea lucrările lui 
Dumnezeu, distincte de ființa Lui, sunt o consecinţă a acestei 
fiinţe. Or, după învățătura sfântului Grigorie, ființa şi lucrarea 
sunt două aspecte, două moduri de existență ale lui Dumnezeu, 
iar numele însuşi de Dumnezeu se raportează atât la ființă cât 
şi la lucrare”; acelaşi Dumnezeu rămâne absolut de neînțeles 
în ființa Lui şi Se comunică total prin har. Lumina taborică este 
unul dintre modurile manifestării, ale revelării lui Dumnezeu 
în lume, o prezenţă a Necreatului în creat, prezență nu alegori- 
că, ci realmente descoperită şi contemplată de către sfinți ca o 
slavă dumnezeiască şi o frumusețe de nespus. Cu alte cuvinte, 
Dumnezeu Cel necunoscut în natura Lui i Se comunică omului în 
lucrările Lui, îndumnezeind orice ființă, făcând-o asemănătoare 
Lui”. „Iar când sfinţii contemplă această lumină în interiorul lor 
înşişi [...] ei văd veşmântul îndumnezeirii lor”2!. Acest har divin 
nu este doar un obiect al credinţei, ci şi un obiect al experienţei 
concrete şi trăite. Pentru Palama, ca şi pentru teologia ortodoxă 
tradițională în general, îndumnezeirea este inseparabilă de vede- 
rea lui Dumnezeu, de un contact personal cu El, un contact „față 
către față”, care este unul dintre aspectele îndumnezeirii. 


1 Sinodul din 1352 îi include în anatemele Biruinței Ortodoxiei pe cei 
care afirmă că numele lui Dumnezeu nu se aplică decât fiinţei divine, nu 
şi energiilor (monahul Vasile, ibid., p. 119). 

% Sfântul Grigorie Palama vede în învățătura lui Varlaam despre harul 
creat o relație directă cu doctrina latină a lui Filioque. „Pentru ce, întreabă el, 
acest om (Varlaam) a depus atâta silință ca să arate că harul îndumnezeitor 
al Duhului este creat? [...] Într-adevăr, înțelegem că Duhul este dat prin 
Fiul, că se răspândeşte peste noi prin mijlocirea Fiului; iar pe de altă parte, 
sfântul Vasile cel Mare zice: prin Fiul Său, Dumnezeu a revărsat peste noi 
Duhul din belşug; El L-a revărsat, dar nu L-a creat; El L-a hărăzit, dar nu 
L-a creat; L-a dăruit, dar nu L-a făcut (Contra lui Eunomiu, V; P.G. 29, 772 
D). Dacă, auzind toate acestea, suntem convinşi că harul este creat, atunci 
ce va fi oare, dăruit, hărăzit, revărsat prin mijlocirea Duhului? Duhul 
Însuşi — nu-i aşa? — este Cel care lucrează prin har, de vreme ce vom zice 
că El singur este fără de început, pe când toată lucrarea care provine de 
la El este creată, cum afirmă acest nou „teolog. Ei bine, nu ajungem aşa 
direct la gândirea latinilor, din pricina căreia ei au fost alungați din țarcul 
Bisericii noastre: nu harul, ci Duhul Însuşi este Cel trimis de către Fiul şi Se 
revarsă prin Fiul” (Apărarea sfinților isihaşti, Triada a III-a, 1, 3, p. 560-562). 

21 Triada I, 5, Apărarea sfinților isihaşti, p. 114. 

Din contră, raționaliştii, neîntrevăzând posibilitatea de a 
afirma în acelaşi timp că Dumnezeu este necunoscut, pe de o 
parte, şi că i se comunică omului, pe de altă parte, consideră 
noțiunea însăşi a îndumnezeirii ca pe o pioasă metaforă. Dumne- 
zeu este, pentru ei, necunoscut şi nepătruns. Cât despre rațiunea 
omenească autonomă, ei îi este propriu să cunoască tot ceea ce 
nu este Dumnezeu. De aceea între divin şi uman ei nu puteau 
admite altă punte decât simbolul. „Noi avem o dogmă a Bisericii, 
scria Nichifor Gregoras: Am primit de la Dumnezeul şi Mântu- 
itorul nostru lisus Hristos şi de la ucenicii Lui faptul că nimeni 
niciodată nu-L poate vedea pe Dumnezeu altfel decât prin mijlo- 
cirea simbolurilor şi a prefigurărilor trupeşti”2. Pentru isihaşti, 
în ce-i priveşte, simbolul nu este acceptabil decât în măsura în 
care se înscrie în istoria mântuirii, fără să-i suprime hristocen- 
trismul. Atitudinea isihaştilor față de simboluri poate fi ilustrată 
prin cuvintele lui Nicolae Cabasila, isihast el însuşi şi prieten 
al sfântului Grigorie Palama: „Dacă mielul paştilor evreieşti a 
adus într-adevăr mântuirea, atunci de ce a mai fost necesară o 
a doua mântuire? Căci dacă icoana şi închipuirea desăvârşirii 
ar fi adus fericirea deplină, atunci Adevărul şi Viața nu ar mai fi 
avut rost să vină în lume””. Din clipa în care lumina taborică era 
înțeleasă de către „umanişti” ca un simbol, însăşi Schimbarea la 
Faţă a Domnului îmbrăca, în ochii lor, un caracter ireal, simbolic. 
Răspunzându-i lui Achindin, sfântul Grigorie întreba: „Cum 
deci? Nici Ilie, nici Moise nu erau acolo cu adevărat, de vreme 
ce şi ei slujesc de simboluri? [...] iar muntele nu era cu adevărat 
un munte, de vreme ce şi el este simbol al înălțării în virtute?”. 
Pe de altă parte, continuă el, simbolismul este cunoscut în felul 
acesta de la filosofii greci: prin ce diferă aşadar cunoaşterea 
creştină de cunoaşterea lor?2. 


2 P.G. 149, 357 AB. 

% Sfântul Nicolae Cabasila, Viața în Hristos, |, 67, trad. rom. T. Bodogae, 
Bucureşti, 1989, p. 17. A. P. Ceremuhin, „Ouctheniye o domostroitelst- 
ve spasseniya v vizantiyskom bogoslovii”, în Bogoslovskiye Trudy, nr. 3, 
Moscova, 1964. 

2 „Contra lui Achindin”, citat de J. Meyendorff, Introduction à l'étude 
de Grégoire Palamas, p. 270- 272. Este şi epoca în care se răspândește în 

Tăgăduind caracterul suprasensibil, imaterial al luminii tabo- 
rice, „umaniştii” nu puteau nici înțelege, nici accepta experiența 
duhovnicească a Ortodoxiei, mărturisită de către isihaştii care 
afirmau putinţa omului de a ajunge la sfințire, prin curățirea 
minții şi a inimii, prin lumina divină necreată. Ceea ce se punea 
în discuție în secolul al XIV-lea şi ceea ce avea să primească o 
definiție dogmatică, era manifestarea totală a creştinismului ca 
unire cu Dumnezeu. 

Această unire, această sinergie a omului cu Dumnezeu, presu- 
pune că omul rămâne întreg. Tot ansamblul compusului duhov- 
nicesc-psihic-trupesc se uneşte cu Dumnezeu. În plenitudinea 
naturii sale, omul nu este divizibil şi ia parte în întregime la 
sfințire şi la transfigurare. Pentru isihaşti, integralitatea natu- 
rii umane se înțelege de la sine; nicio parte din această natură 
nu era privită separat, ca un mijloc autonom de a-L cunoaşte 
pe Dumnezeu, niciuna nu era exclusă de la unirea cu El. Nu 
numai duhul, ci şi sufletul şi trupul participă la ea. „Bucuria 
duhovnicească care vine din duh merge în trup, dar nu este 
coruptă de părtăşia cu trupul, ci îl preschimbă pe acesta şi îl 
face duhovnicesc, pentru că el leapădă atunci toate poftele cele 
rele ale cărnii, nu mai trage sufletul în jos, ci se ridică împreună 
cu el, astfel că omul întreg devine Duh, după cum s-a scris: Ce 
este născut din Duh, duh este (loan 3, 6, 8)". Experienţa duhovni- 
cească a Ortodoxiei depăşeşte antica şi constanta opoziție dintre 


mod deosebit în arta scară reprezentarea Schimbării la Faţă — expresie a 
învățăturii isihaste despre lumina taborică. În plus, după cum am spus, 
ca răspuns la explicația simbolică a muntelui şi a Schimbării la Faţă, se 
introduce în iconografia sărbătorii un grup de apostoli conduşi de către 
Hristos: ei sunt înfățişați urcând, apoi coborând muntele. Cei trei apostoli 
de jos sunt înfățişați prăbuşiți, ca răsturnaţi de o forţă invincibilă, de un 
uragan, care îi trânteşte la pământ. Realitatea şi forța luminii taborice 
sunt subliniate şi prin gesturile apostolilor Iacob şi Ioan, care îşi acoperă 
ochii cu mâinile, incapabili să rabde lumina dumnezeiască ce emană din 
Hristos. Pe de altă parte, aureola care ÎI învăluie pe Domnul capătă o formă 
deosebită: ea constă din mai multe sfere şi raze, din care se disting trei, in- 
dicând astfel, conform cu învăţătura sfântului Grigorie Palama, că lumina 
taborică este o energie proprie ființei celor Trei Persoane ale Sfintei Treimi. 
35 Apărarea sfinților isihaşti, Triada a Il-a, 2, 9, p. 334. 


Teologia icoanei 217 


spirit şi materie: ambele sunt unite în participarea lor comună 
la ceea ce le depăşeşte pe amândouă. Nu este nici „reducere a 
sensibilului la inteligibil, nici materializarea celor spirituale, 
ci o comuniune a omului întreg cu Cel necreat”2%, comuniune 
personală, care este mai uşor de arătat decât de descris. Fireşte, 
această experienţă trăită este antinomică şi nu se pliază pe nor- 
mele gândirii filosofice. Negarea de către „umanişti” a luminii 
taborice necreate este de fapt negarea posibilității unei transfi- 
gurări reale, trupeşte resimţite. Tocmai corpul uman este cel care 
a constituit pentru ei piatra de poticnire. Chestiunea participării 
trupului la cunoaşterea divină şi a transfigurării îi depăşea. Doc- 
trina lui Varlaam şi a partizanilor săi, rezumându-se la a vedea 
în lumina taborică un fenomen creat (sau, în termenii epocii 
noastre, „iluzoriu şi psihic”), sfârşeşte în concepția dochetistă 
a corpului, în negarea putinţei transfigurării lui, afirmându-se 
separaţia dintre energia divină şi energia umană, autonomia 
lor, imposibilitatea de a le uni. 

Teologia sfântului Grigorie Palama îl ridică pe om la o înăl- 
time extraordinară. Continuând tradiția teologică ce urcă până 
la antropologia sfântului Grigorie de Nyssa, ea susține poziția 
centrală a omului în univers. „Omul, scrie sfântul Grigorie Pala- 
ma, acest univers mare cuprins în cel mic, concentrează în el tot 
ceea ce există şi este regele tuturor făpturilor lui Dumnezeu”?. 
Această învățătură despre om dă un fundament solid verita- 
bilului umanism creştin; el constituie un răspuns al Bisericii la 
interesul general pentru om, care se manifesta în acea epocă. 

Era normal ca acea perioadă să crească interesul pentru ima- 
ginea omului în artă. Reprezentarea sentimentelor şi a emoții- 
lor, care caracterizează această perioadă istorică, îi conferă un 
relief particular. Încă din secolul al XIII-lea, epoca sfântului 
Sava, arta sârbă cunoaşte deja elementele care vor caracteriza 
mai târziu „renaşterea Paleologilor”. Este, înainte de toate, o 
reprezentare foarte expresivă a lumii emoţionale, a „părții pa- 


% V, Lossky, Vision de Dieu, p. 136, Vederea lui Dumnezeu, p. 140. 
% Monahul Basile, Asketicheskoye i bogoslovskoye utcheniye..., p. 103. 

sionale a sufletului”. În secolul al XIV-lea, aceste trăsături sunt 
exprimate în artă cu o mare intensitate, în legătură cu discuțiile 
despre practica rugăciunii. Cu ajutorul sfântului Grigorie Pa- 
lama, Biserica le situează în adevărata lor perspectivă creştină. 
În tratatul lui împotriva isihaştilor, Varlaam scria: „Faptul de 
a iubi lucrările comune trupului şi părții pasionale a sufletului 
ataşează sufletul de trup şi îl umple de întuneric”. De aceea în 
ochii lui, partea pasională a sufletului trebuie să moară în expe- 
riența duhovnicească. Sfântul Grigorie răspunde: „Învățătura 
pe care am primit-o [...] ne spune că nepătimirea nu constă în 
a omori partea pasională, ci în a o strămuta dinspre rău înspre 
bine”. Am primit trupul, continuă el, nu „pentru a ne omorî pe 
noi înşine omorând toată activitatea trupului şi toată puterea 
sufletului, ci pentru a înlătura orice dorinţă şi orice faptă nele- 
giuită [...]. Oamenii despătimiți au partea pasională a sufletului 
lor mereu vie şi, lucrând pentru mai bine, nu o omoară”%. Altfel 
spus, comuniunea cu harul dumnezeiesc nu omoară puterile 
pasionale ale sufletului, ea le transfigurează, le sfințește. Aceste 
emoții transfigurate, expresie a mişcărilor celor mai intime ale 
sufletului, constituie una dintre trăsăturile cele mai caracteristice 
ale artei sacre din epoca respectivă”. 

Nici isihaştii, nici adversarii lor nu ne-au lăsat scrieri special 
consacrate artei, cum fusese cazul pentru perioada iconoclastă. 
Chestiunea imaginii nu s-a pus şi n-a făcut obiectul polemicii. 
Dar însăşi arta acelei epoci vădeşte un amestec al Tradiţiei Or- 
todoxe cu elemente legate de renaşterea „umanistă”, amestec ce 
caracterizează lupta dintre „umanism” şi isihasm, cu o întoarcere 


% Sfântul Sava, când a fost pus în fruntea Biserici sale, a invitat icono- 
grafi din Constantinopol şi a comandat icoane celor mai buni pictori din 
Tesalonic. A se vedea S. Radojcic, Icônes de Yougoslavie du XIIe à la fin du 
XVIIe siècles, în Icônes, Paris-Grenoble, 1966, p. LX. 

2 J. Meyendorff, Introduction à l'étude de Grégoire Palamas, p. 205. 

% Apărarea sfinților isihaşti, Triada a II-a, 2, 24, ed. cit., p. 370. 

31 Acest lucru se vede de exemplu la iconograful Teofan Grecul (v. 
N. Goleizovsky, „Zametki o tvorchestve Teofana Greka”, în Vizantiisky 
Vremennik, XXIV, p. 145) şi la Panselinos (v. A. Procopiou, La question macé- 
donienne dans la peinture byzantine, Atena, 1962, p. 45). 

a unor tradiţii elenistice antice şi o înflorire a vieții duhovniceşti. 
Acest amestec apare atât în însăşi concepția asupra artei cât şi 
în caracterul şi în subiectele ei. 

Numărul împrumuturilor preluate din antichitate a crescut 
mult în secolele XIII-XIV, iar aceste motive nu se limitează la un 
rol de complemente secundare; ele pătrund în subiectul însuşi 
şi în caracterul său”. Se observă astfel o tendință constantă de 
a transmite în imagine volumul prin mijlocirea unei anumite 
profunzimi; apare astfel un anumit manierism, reprezentarea 
din spate, din profil, racursiul etc. Se răspândesc în mod deosebit 
subiecte extrase din Vechiul Testament, printre care prefigurări 
ale Maicii lui Dumnezeu (rugul aprins, lâna lui Ghedeon), ale 
lui Hristos (jertfa lui Avraam, Melchisedec etc), ca şi reprezen- 
tări simbolice ale Acestuia (sub chipul unui înger). Decorarea 
bisericii îşi pierde unitatea şi laconismul monumental care o 
caracterizau în epoca precedentă. Ea nu renunţă la principiul 
dogmatic, dar legătura ei cu arhitectura începe să se rupă. „Pic- 
torii şi mozaicarii nu mai țin seama de spațiul interior al biseri- 
cii pentru [...] a-i degaja semnificaţia, ci juxtapun nenumărate 
reprezentări”*. Într-o artă esențialmente spaţială, care până 
atunci transmisese mai degrabă atitudini decât gesticulație, mai 
degrabă o stare duhovnicească decât o suită de emoții, se intro- 
duce elementul temporal, înfăţişarea a ceea ce se desfăşoară în 
fuga timpului: desfăşurarea povestirii, reacţiile psihologice etc. 
Raportul dintre ceea ce se reprezintă şi spectator s-a schimbat 
şi el: fie că icoana înfăţişează o persoană singură sau o scenă 
oarecare, ea nu se mai deschide în afară, spre credinciosul care 
se roagă în faţa ei; adesea reprezentarea se desfăşoară ca un ta- 
blou, trăindu-şi viața proprie, independentă de privitor, închisă 
în ea însăşi, fără a se întoarce spre exterior. 

Tot în această epocă devin mai numeroase reprezentările 
de pe bariera altarului, ale cărei subiecte sunt direct legate de 
sensul Tainei centrale a Bisericii, Euharistia. În transpunerea 


3 A. Grabar, Byzance, Paris, 1963, p. 70; V. Lazarev, Istoriya vizant. 


jigopissi, p. 224. 
3 O. Clement, Byzance et le christianisme, Paris, 1964, p. 75. 

acesteia în imagine se precizează două curente: pe de o parte, 
căutarea unui sistem teologic coerent, dezvăluind prin imagine 
toată iconomia mântuirii în ansamblul ei. Acest curent va duce 
la formarea iconostasului, care îşi va căpăta forma clasică în 
secolul al XV-lea în Rusia. Pe de altă parte, şi aceasta este ca- 
racteristic artei acelui timp, apare tendința de a explica sensul 
Sfintei Taine ilustrând anumite momente din Liturghie (Vohodul 
Mare, Liturghia Sfinţilor Părinţi etc.). Acest subiect iconografic 
este cel în care s-a depăşit adesea granița dintre reprezentabil 
şi nereprezentabil, iar contopirea lor merge deseori până la un 
naturalism grosier. Exemplu: scena în care un ierarh Îl jertfeşte 
pe Hristos Copil culcat în sfântul Disc, ceea ce aminteşte în mod 
straniu un omor ritual (în biserica din secolul al XIV-lea din 
Mateic, în Serbia). Ni se pare incontestabil că acest subiect al 
Copilului pe Disc este o reacție la discuţiile liturgice din secolul 
al XII-lea, sau mai exact un reflex al acestor discuţii din tabăra 
occidentalizanților, care, în epoca Paleologilor, a găsit un teren 
fertil în gândirea abstractă şi în raționalismul „umaniştilor”%. 

Paralel cu ilustrările anumitor momente din Liturghie, o serie 
de subiecte iconografice par destinate să descopere sensul tainei 


4 A se vedea articolul nostru în franceză: „L/Iconostase”, în Contacts, 
nr. 46, Paris, 1964, p. 83-125. 

3% În secolul al XIII-lea motivul lui Hristos pe Disc în reprezentarea 
Liturghiei s-a răspândit mult, îndeosebi în Serbia. ÎI mai întâlnim şi în 
picturile de la Mistra, din Trebizonda, în Bulgaria, în Rusia şi în Muntele 
Athos (vezi V. Lazarev, Freski Staroi Ladogui, Moscova, 1960, p. 25). Acest 
motiv apare în secolul al XII-lea, iar exemplul cel mai vechi pe care îl cu- 
noaştem se găseşte în biserica Sfântul Gheorghe din Kurbinovo (Serbia). 
La fel la Nerezi (vezi V. Lazarev, ibid., p. 24). O farfurie pentru prescură 
din secolul al XII-lea (sau de la începutul secolului al XIII-lea) provenind 
de la Xiropotamu (v. Lazarev, ibid.) Îl arată pe altar pe Hristos Copil 
mort, cu cartea Evangheliilor aşezată pe piept. De fiecarte parte a altaru- 
lui este înfățişat Hristos adult ca „arhiereu”. Este o ilustrare nemijlocită 
a cuvintelor: „Tu eşti Cel ce jertfeşti şi Cel ce te jertfeşti”, cuvinte care au 
fost în centrul discuţiilor la sinodul din 1156-1157: Hristos Copil este Cel 
jertfit, iar Hristos Ierarh este Jertfitorul. La Mistra (Perivlepte), deasupra 
proscomidiarului este înfățişat Dumnezeu Tatăl în locul Sfintei Treimi. Să 
fie oare un ecou al discuţiilor în jurul întrebării: cui îi este închinată jertfa 
lui Hristos: Lui Dumnezeu Tatăl, sau Sfintei Treimi? 

prin mijlocirea unor imagini simbolice: ospăţul Înțelepciunii, 

împărtăşirea dată apostolilor de către Înţelepciune etc. Aceste 
motive îşi propun să transmită prin imagine textul din Pilde (9, 

1-7): „Înţelepciunea şi-a zidit casă [...]”, şi se traduc prin două 
subiecte: pe de o parte Sophia - un Înger — personificând Înțe- 
lepciunea divină, după tipul personificărilor din antichitate; pe 
de altă parte, Hristos-Înțelepciunea, sub înfăţişarea Îngerului 
de Mare Sfat*. Să nu uităm că tema înțelepciunii era de o mare 
actualitate în momentul conflictului dintre isihaşti şi adversarii 
lor; fără îndoială, acesta este contextul în care s-a răspândit ima- 
ginea simbolică a Sophiei, în chip deosebit în epoca Paleologilor. 
Nu putem desigur să nu vedem în dezvoltarea unui simbolism 
de acest gen o influenţă a renaşterii „umaniste”. Totuşi, în ciuda 
incompatibilității lui cu ideile isihaste, acest simbolism, trebuie 
spus, nu era întotdeauna străin partizanilor isihasmului, cum 
nu erau nici împrumuturile din antichitate. Putem deci înțelege 
reprezentarea simbolică a înțelepciunii nu doar ca pe o influență 
a „umanismului”, ci şi ca pe o încercare din partea isihaştilor de 
a opune Înţelepciunea lui Dumnezeu, înțelepciunii filosofilor”. 

Acest gen de simbolism, folosit conştient sau inconştient de că- 
tre pictori, aducea atingere învățăturii Ortodoxe realiste despre 
icoane şi mergea uneori până la a viola canonul 82 al Sinodului 


% Cea mai veche reprezentare cunoscută a îngerului-Înțelepciune se află 
într-o catacombă din Alexandria şi datează din secolul al VI-lea. Alături 
de acest înger există inscripția: Sophia Iisus Hristos. Este greu de spus 
care este originea, ortodoxă sau eretică, a acestei imagini. Cu privire la 
reprezentarea Înţelepciunii a se vedea G. Florovsky, „O potchitanii Sofii 
Premudrosti Bojiyei v Vizantii i na Russi”, în Lucrările celui de-al V-lea 
Congres al organizațiilor academice ruseşti din străinătate, vol. I, Sofia, 1932; 
J. Meyendorff, L'Iconographie de la Sagesse divine dans la tradition byzantine, 
„Cahiers archéologiques”, t. X, Paris, 1959. 

37 Putem interpreta ca pe o încercare de sacralizare a înțelepciunii 
elenistice apariţia în această epocă, în pridvorul bisericilor Ortodoxe, a 
reprezentărilor filosofilor antici şi a sibilelor, ca prevestitori ai lui Hris- 
tos într-o oarecare măsură (N. L Okunev, „Arilje. Pamiatnik serbskogo 
iskousstva XIII veka”, în Seminarium Kondakovianum, VIII, Praga, 1936, p. 
221-258, K. Specieris, Reprezentările filosofilor greci în biserici, Atena, 1964, 
în greceşte). 

Quinisext. Să reamintim că acest canon aboleşte simbolurile care 
înlocuiesc imaginea directă a Cuvântului lui Dumnezeu întrupat: 
„Măcar că cinstim imaginile şi umbrele cele vechi, ca pe nişte 
semne şi prefigurări ale Adevărului [...], le preferăm harul şi 
adevărul, primindu-le ca pe împlinirea legii”. Or, o „dezîntru- 
pare” de felul acesta, ce încalcă realismul evanghelic, este cu 
deosebire paradoxală când este vorba despre Euharistie. Rod 
al unei gândiri abstracte, acest simbolism nu corespundea de 
bună seamă gândirii Ortodoxe tradiționale; se făcea o confuzie 
între ceea ce poate şi ceea ce nu poate fi reprezentat. 

Aceste reprezentări simbolice care înlocuiau imaginea umană 
directă, oglindirea atât de expresivă a vieții emoționale în artă, 
aplecarea înspre trăsăturile naturaliste elenistice, marea varietate 
de subiecte iconografice noi, proliferarea prefigurărilor vetero- 
testamentare — toate acestea erau rodul unei epoci marcate de o 
abundență de idei noi, epoca renașterii „umaniste” şi a renașterii 
isihaste. Dacă pictorii tradiționali nu erau întotdeauna la adăpost 
de influenţele „umaniste“, pictorii partizani ai umanismului, în 
ce-i priveşte, țineau totuşi la formele tradiționale ale artei Or- 
todoxe, reprezentate de către isihasm. Renaşterea Paleologilor 
nu a abandonat aceste forme tradiționale; totuşi, sub influența 
ideilor din epocă, au fost introduse elemente care micşorează 
spiritualitatea imaginii, în comparaţie cu perioada precedentă. 
Ba alteori, cum tocmai am văzut, ele denaturează însăşi noți- 
unea de icoană, sensul ei şi, de aici, rolul ei în Biserică. Aceste 
elemente, care provin dintr-o concepție abstractă despre Dum- 
nezeu, întemeiată pe cunoaşterea naturală a lumii, au acelaşi 
raport cu tradiția ortodoxă, pe care îl are concepţia „umanistă” 
despre lume cu atitudinea tradițională isihastă. De aceea rolul şi 
importanța pe care le atribuiau „umaniştii” filosofiei şi ştiinţelor 
profane în viața duhovnicească pe de o parte, şi atitudinea față 
de ele a isihaştilor pe de alta, ne pot sluji, indirect, ca un indiciu 
al concepției pe care unii sau ceilalți o aveau despre conținutul 
şi sarcinile artei sacre. 

În controversa lui cu „umaniştii”, sfântul Grigorie Palama 
scria: „Astfel, noi nu împiedicăm pe nimeni să se inițieze în 

educația profană, dacă doreşte, numai să nu fi adoptat viața 
monahală. Dar nu sfătuim pe nimeni să i se dedice până la ca- 
păt şi îi interzicem cu desăvârşire să aştepte de la ea o oarecare 
exactitate în cunoaşterea lucrurilor dumnezeieşti; căci nu este cu 
putinţă să extragi din ea nicio învățătură sigură în privința lui 
Dumnezeu”. lar ceva mai încolo: „Există aşadar ceva folositor 
la filosofi, întocmai ca într-un amestec de miere şi cucută; dar 
este tare de temut ca aceia care vor să separe mierea din amestec 
să nu ia, din nebăgare de seamă, şi vreo rămăşiţă ucigătoare”%. 
Sfântul Grigorie ia în discuţie pe larg şi în amănunt chestiunea 
raporturilor dintre filosofie şi ştiinţa profană, pe de o parte, şi 
cunoaşterea lui Dumnezeu, pe de alta. În ciuda aprecierii hotă- 
rât negative pe care tocmai am citat-o, el nu numai că nu neagă 
importanţa ştiinţelor profane, ci le chiar recunoaşte o anumită 
utilitate relativă. Ca şi Varlaam, el vede în ele nişte căi care pro- 
cură o cunoaştere indirectă şi relativă în privinţa lui Dumne- 
zeu. Dar el tăgăduieşte energic filosofiei religioase şi ştiinţelor 
profane orice posibilitate de a sluji ca mijloace de comuniune 
cu Dumnezeu, de a permite cunoaşterea Lui directă: în acest 
domeniu, nu numai că ştiinţa nu poate da „oarecare exactitate 
în cunoaşterea lucrurilor dumnezeieşti”, dar, aplicată unui do- 
meniu care îi este străin, ea conduce la eroare. Mai rău, ea riscă 
să împiedice însăşi posibilitatea comuniunii cu Dumnezeu, riscă 
să se vădească „ucigătoare”. Cum vedem, Sfântul Grigorie nu 
face decât să ocrotească domeniul comuniunii cu Dumnezeu, 
împotriva unei confuzii cu domeniul filosofiei religioase şi al 
cunoştinţelor naturale. În fața unei asemenea intransigenţe a 
isihasmului față de orice amestec al ştiinţelor profane (inclu- 
siv al filosofiei religioase) cu tărâmul cunoaşterii directe a lui 
Dumnezeu, putem bănui că el situa în aceeaşi perspectivă arta 
sacră, conținutul şi rolul ei. 

Să notăm că, deşi în tehnica psiho-somatică propriu-zisă, fo- 
losită de către isihaşti, se poate întrevedea o anumită detaşare în 
raport cu imaginea, atitudinea față de cinstirea şi de importanța 


3% Apărarea sfinților isihaşti, Triada I, ed. cit., p. 36-37 şi 56-57. 

icoanei în cult şi în rugăciune rămâne riguros fidelă învățăturii 
Ortodoxe. Când sfântul Grigorie vorbeşte despre icoane, el nu 
se limitează la a exprima atitudinea ortodoxă clasică, ci aduce 
în plus câteva precizări caracteristice în privinţa învățăturii isi- 
haste şi a tendinței generale a artei Ortodoxe: „Fă din dragoste 
pentru El, icoana Celui ce pentru noi S-a făcut Om; prin ea 
aminteşte-ți de El, prin ea adoră-L, prin ea înalță-ți cugetul la 
trupul preacinstit al Mântuitorului aşezat întru slavă la dreapta 
Tatălui, în ceruri. În acelaşi fel fă icoanele sfinților [...] şi cin- 
steşte-i, nu ca pe nişte dumnezei, ceea ce este oprit, ci ca pe o 
mărturie a comuniunii tale de dragoste cu ei şi a cinstirii tale, 
înălțându-ți cugetul spre ei prin icoanele lor”*. Cum vedem, 
sfântul Grigorie exprimă învățătura ortodoxă tradițională, atât 
în privinţa cinstirii icoanelor, cât şi în concepția despre temeiul 
(Întruparea) şi despre conținutul ei. Dar acest conținut, în contex- 
tul teologiei sale, redă o atitudine caracteristică pentru perioada 
pnevmatologică. Întruparea este, în concepția lui, ca un punct 
de pornire pentru a arăta roadele acesteia: slava dumnezeiască 
manifestată în trupul omenesc al lui Dumnezeu Cuvântul. Tru- 
pul îndumnezeit al Domnului a primit şi comunică slava veşnică 
a Dumnezeirii. El este cel înfățișat în icoane şi adorat în măsura 
în care manifestă Dumnezeirea lui Hristos“. Dar, de vreme ce 
Dumnezeu şi sfinții posedă acelaşi har“, reprezentările acestora 
sunt făcute „în acelaşi fel”. 


% Decalogul legii creştine, P.G. 150, 1092. 

“J, Meyendorff, Introduction à l'étude de Grégoire Palamas, p. 255. 

“ Vezi de exemplu, Sf. Maxim Mărturisitorul, Opuscula theol. et polem. 
ad Marianum, P.G. 91, 12 B; 33 A; Ambigua, col. 1076 BC. 

2 Cu privire la isihasm, aflăm din lucrările anumitor autori contempo- 
rani că această doctrină căuta aşa-zise căi de mântuire „în afara practicii 
bisericeşti, nesupunându-se nici cultului, nici dogmelor Bisericii”, că un 
atare sistem nu avea de a face cu cultul Fecioarei Maria, nici cu cel al 
sfinţilor. „Credința în Hristos Mântuitorul şi în harul Tainelor le erau 
străine”. Isihasmul „se străduia să dobândească îndumnezeirea printr-o 
rugăciune pioasă, adică printr-o rugăciune care omora spiritul”; „isihaştii 
se opuneau dogmei universale” (sic!) etc. etc. Ce legătură au toate acestea 
cu isihasmul? Rămâne secretul autorilor; dar acestea sunt prezentate, în 
orice caz, cititorilor ca tot atâtea date ştiinţifice obiective. 

În lumina unei asemenea concepții despre imagine şi des- 
pre conţinutul ei, este evident că pentru isihaşti, în domeniul 
artei, nu ar putea sluji drept mijloc de comuniune cu Dumnezeu 
decât o imagine ce ar reflecta această comuniune conform cu 
învățătura isihastă. Dimpotrivă, elementele care, în artă, erau 
întemeiate pe o gândire abstractă şi pe o cunoaştere empirică 
a lumii, nu puteau să dea „vreo exactitate în cunoaşterea lu- 
crurilor dumnezeieşti”; nu mai mult decât filosofia şi ştiinţele 
profane. În chip deosebit, o reprezentare simbolică a lui isus 
Hristos care ar înlocui imaginea personală a Purtătorului slavei 
dumnezeieşti constituie o atingere adusă temeiului însuşi al 
învățăturii icoanei — mărturie a Întrupării; aşadar, ea nu poate 
„Să înalțe cugetul la trupul preacinstit al Mântuitorului aşezat 
întru slavă la dreapta Tatălui”. Prin urmare, era firesc ca odată cu 
biruințaisihasmului, Biserica să pună capăt dezvoltării, în arta ei 
cultuală, a unor elemente care, într-un fel sau altul, îi subminau 
doctrina. Tocmai mulțumită isihasmului, „ultimii bizantini — 
spre deosebire de italieni — au făcut loc naturalului, dar fără să 
elaboreze un naturalism; au folosit profunzimea, dar fără să o 
încătuşeze în legile perspectivei; au explorat umanul, dar fără 
să-l izoleze de divin”. Arta nu a rupt legăturile cu revelaţia şi 
a păstrat caracterul de sinergie între Dumnezeu şi om. 

Învățătura sfântului Grigorie Palama despre comuniunea 
esenţială cu energiile divine „distruge orice rest de raționalism 
şi de pozitivism iconoclast”, pentru că ea este o dezvoltare, a 
problemelor schițate odinioară în doctrina cinstirii icoanelor. În 
acest domeniu, munca dogmatică nu putea să continue decât în 
sensul unei explicitări a conţinutului însuşi al experienţei du- 
hovniceşti şi, prin aceasta, a conținutului artei sacre. Prin dogma 
cinstirii icoanelor, Biserica recunoaşte posibilitatea de a traduce 
în limbajul formelor, al culorilor şi al liniilor, rezultatul lucrării 
dumnezeieşti în om, de a arăta acest rezultat, de a-l face vădit; 
în învățătura despre lumina taborică, Biserica recunoaşte că 
această lucrare divină care îl transfigurează pe om are ca origine 


8 O Clement, Byzance et le christianisme, p. 76-77. 
4 A. V. Kartacev, Vselenskiye Sobory, Paris, 1963, p. 709. 

lumina necreată şi nepieritoare, energia Dumnezeirii resimțită 
şi contemplată trupeşte. Astfel, doctrina energiilor divine se 
întâlneşte cu cea a icoanei, pentru că, în discuţia despre lumina 
taborică, ceea ce s-a formulat dogmatic a fost îndumnezeirea 
omului şi, deci, fundamentul conţinutului icoanei. Şi tocmai în 
această epocă se precizează limitele dincolo de care arta sacră 
nu poate merge, dacă vrea să rămână o artă a Bisericii. 

Victoria palamismului a fost decisivă pentru istoria ulteri- 
oară a Bisericii. Dacă aceasta ar fi rămas pasivă în fața presiunii 
„umanismului“, mareea de idei noi ar fi condus-o, fără nicio 
îndoială, la o criză analogă celei a creştinismului occidental: 
la neo-păgânismul Renaşterii şi la reforma în acord cu noua 
filosofie. Iar aceasta ar fi atras după sine o modificare radicală 
a artei sale”. 

Astfel, mulțumită isihasmului, arta sacră nu a depăşit grani- 
tele dincolo de care ar fi încetat să exprime învățătura ortodoxă; 
totuşi, tradiția vie şi creatoare care a produs renaşterea Paleo- 
logilor începe, încă din a doua jumătate a secolului al XIV-lea, 
să cedeze locul unui oarecare conservatorism. După căderea 
Constantinopolului în 1453 şi invadarea Balcanilor de către turci, 
rolul principal în domeniul artei sacre îi revine Rusiei“. Impul- 
sul viu al isihasmului şi dogmele care au formulat antropologia 
ortodoxă în lumina palamismului vor da roade strălucite în 
viața duhovnicească şi în arta rusească. Renaşterea din secolele 
XIV-XV va avea aici, cum vom vedea, o cu totul altă bază decât 
cea care a produs renaşterea bizantină a Paleologilor. Cât des- 
pre conservatorism, prin însăşi natura lui, el se va dovedi mai 
încolo neputincios să reziste influențelor exterioare venite din 
Occident şi, aşa cum spune pe bună dreptate M. S. Radojcic, 


% „Umanismul”, găsind un teren favorabil în doctrina romană, a fe- 
cundat domeniile cele mai variate ale activităţii umane. Dezvoltarea lui, 
totuşi, a luat-o pe nişte căi afară de Biserică şi chiar împotriva ei. Aceasta 
arată că acest „umanism” nu era antropologia creştină pe care Biserica 
trebuia să o reveleze. 

+ Deaceea continuarea expozeului nostru este esențialmente consacra- 
tă artei sacre în Rusia. Într-adevăr, datorită acestor condiţii istorice (dar şi 
ereziilor din Biserica rusă), acolo s-a jucat soarta artei sacre Ortodoxe. 

„influenţele occidentale au făcut mai mult rău picturii bizantine 
decât turcii”, 

Actul cel mai solemn prin care Biserica a confirmat învățătura 
sfântului Grigorie Palama a fost Sinodul de la Constantino- 
pol din 1351. Secolul al XIV-lea a văzut deciziile acestui Sinod 
adoptate de către Biserica Ortodoxă în ansamblul ei. La un an 
după Sinod, definițiile lui au fost introduse în slujba Biruinţei 
Ortodoxiei. Sfântul Grigorie Palama a fost canonizat în 1368, 
la scurtă vreme după moarte (prăznuită în 14 noiembrie). În 
plus, cea de a doua duminică din Postul Mare este de asemenea 
închinată amintirii lui, ca „propovăduitor al luminii dumne- 
zeieşti” (a treia stihiră de la Vecernie), ca „făclie a Ortodoxiei, 
învățător şi stâlp al Bisericii” (tropar). Astfel, după duminica 
Biruinței Ortodoxiei, Biserica celebrează doctrina îndumnezeirii 
omului, iar sinodul (din 843), care încheie perioada hristologică 
a Bisericii, este legat liturgic de vârful cel mai înalt al perioadei 
ei pnevmatologice. 


“S. Radojcic, Les Icônes de Yougoslavie, p. LXXI. 

leihasmul şi perioada de înflorire a artei ruse 


A 
Lo Rusiei a fost un proces lung, care a început 


cu mult înainte de primirea oficială a botezului şi care a 
continuat mult timp după aceea. Dacă, în ciuda împotrivirii 
uneori încrâncenate a păgânismului, creştinismul a devenit în 
secolul X o religie dominantă, înseamnă că pătura creştină a 
populației era destul de numeroasă şi de puternică. În orice 
caz, în timpul cneazului Sviathoslav (t 972), la Kiev existau deja 
câteva biserici creştine!. lar dacă au existat biserici, au existat cu 
siguranţă şi icoane. Au fost oare acestea aduse din alte locuri sau 
erau şi icoane realizate de meşteri ruşi? Nu putem nici susține, 
dar nici exclude acest fapt. 

Cunoscând ataşamentul pe care îl avea patriarhul Fotie, 
inițiatorul misiunii printre slavi — precum şi colaboratorii săi 
şi cei care i-au continuat lucrarea — față de sfintele icoane, pu- 


1 V, Moşin, „Despre periodizarea legăturilor dintre ruşi şi slavii din 
sud”, în Trudâ Otdela drevnerusskoi literaturi XIX. Moscova-Leningrad, 1963, 
p. 52 (în ruseşte). Vorbind despre jurământul dat în timpul acordului pe 
care l-a încheiat cneazul Igor cu bizantinii, iată ce ne spune cronicarul: 
„Noi însă, cei care am fost botezați, închinându-ne în biserica Sfântului 
Ilie, ne închinăm în biserica cea sobornicească şi înaintea cinstitei Cruci 
care ne este pusă înainte [...]”. Biserica Sfântul Ilie, „care este mai sus de 
râu [...] era o catedrală [...] şi mulți varegi şi Kazaci au fost încreştinați 
aici!” (Povestire despre anii trecuți, Cronica Academiei de Ştiinţe, Moscova 
- Leningrad, 1950, p. 38-39). 

tem presupune că acestui aspect al Ortodoxiei şi al răspândirii 
icoanelor printre noii convertiți îi era acordată o atenţie deo- 
sebită. Existența unei culturi artistice locale destul de înalte a 
contribuit la o însuşire mai grabnică a artei creştine şi la apariția 
meşterilor locali. Deja la sfârşitul secolului X şi în secolul XI 
existau la Kiev ateliere mixte ruso-bizantine?. Şi dacă, pentru 
realizarea picturii murale a primelor biserici construite după 
primirea oficială a botezului, au fost chemați pictori bizantini, 
în rând cu aceştia au participat, potrivit istoricilor, şi meşteri 
ruşi la realizarea lucrărilor. Judecând după omilia episcopului 
Ilarion al Kievului (secolul XI), adresată cneazului Vladimir, în 
această epocă cinstirea şi semnificaţia icoanei au intrat adânc în 
conştiinţa poporului: „Priveşte apoi - spune Ilarion - şi asupra 
cetăţii care străluceşte prin măreție, asupra Bisericii care înflo- 
reşte, asupra creştinismului care sporeşte acum, priveşte asupra 
cetății luminate de icoanele sfinților [...], de laude şi de cântări 
dumnezeieşti care răsună în toată cetatea”?. Iar Patericul de la 
Lavra Pecerska (începutul secolului XIII) ne transmite un fapt 
mult mai vechi despre călugărul Erasm, care a cheltuit „tot ceea 
ce avea pentru a cumpăra sfinte icoane”. 

Odată cu creştinismul, Rusia a moştenit o imagine sacră ajunsă 
la forma sa clasică, precum şi învățătura formulată despre ea 
şi o tehnică de zugrăvire bine elaborată în decursul veacurilor. 
Această credință nouă, ca şi limbajul iconografic specific, creat 
într-o luptă tensionantă şi uneori tragică, au fost primite de către 
poporul rus într-un mod creator, potrivit modului specific în care 
era trăit creştinismul aici. Deja în perioada asimilării (secolele 
XI-XII), exista în Rusia un limbaj artistic propriu, care în secolul 
XIII a primit un caracter național specific. Viaţa duhovnicească 
a poporului, sfințenia sa şi arta sa bisericească au căpătatun ca- 
racter național, ca rezultat al unei forme specifice de asimilare a 
creştinismului. Astfel, un caracter specific rus are şi sfințenia cne- 
jilor mucenici Boris şi Gleb. Ei au fost primii sfinți ruşi canonizați, 


2 V. N. Lazarev, Mozaicurile bisericii Sfântul Mihail, Moscova, 1966, p. 
9 (în ruseşte). 
3B. L. Grekov, Rusia kieviană, Moscova, 1953, p. 497 (în rusește). 

datorită cinstirii unanime de care se bucurau, în ciuda tuturor 
îndoielilor şi împotrivirilor bizantinilor. În secolul XI, monahii 
Alipie şi Grigorie de la mănăstirea Pecerska din Kiev, canonizați 
şi ca iconografi, dau artei sacre ruseşti un impuls care provine 
din cunoaşterea şi trăirea nemijlocită a Revelaţiei. Întreaga artă 
cultuală rusă (arhitectura, pictura, muzica ...) poartă chiar de 
la început o pecete originală. Această originalitate s-a reflectat 
îndeosebi în marea diversitate a manierelor artistice de a picta, 
care au fost elaborate în centrele vieţii istorice ale Statului, în 
perioada stratificării lui feudale, conform condiţiilor locale şi 
caracterului particular specific al poporului din diferitele regiuni 
ale marii Rusii. 

Cumplita invazie tătară a frânat, fără a învinge însă, acel duh 
de creaţie specific poporului rus. Chiar şi sub jugul tătarilor au 
fost construite biserici şi au fost pictate icoane, deşi amploarea 
nu mai era aceeaşi ca în perioada precedentă. În anul 1325, în 
timpul păstoririi mitropolitului Petru, Moscova devine, cu mult 
timp înainte de a ajunge capitala statului, un centru religios al 
Rusiei. În această epocă de necontenite dispute interne între 
cneji, de devastare generală datorată invaziei şi incursiunilor 
tătarilor, Biserica a fost aceea care a asigurat unitatea interioară 
a Rusiei‘, fiind şi garanţia unității politice de mai târziu". Biserica 
era cea care întrupa năzuințele poporului rus şi aspirațiile spre 
unitate şi eliberare. În persoana celor mai buni reprezentanți ai 
săi, în primul rând a Sfântului Serghie de Radonej şi a ierarhilor 
Moscovei, Biserica a realizat unificarea spirituală a marii Rusii 
în jurul Moscovei, înaintea unificării sale politice€. Iar lupta 


t M. V. Levcenko, Note asupra istoriei relațiilor ruso-bizantine, Moscova, 
1956, p. 551 (în ruseşte). 

5D. S. Lihacev observă pe bună dreptate: „În anii cumpliți ai stăpânirii 
tătare, unitatea autorității bisericeşti în Rusia avea o mare importanță 
politică. În autoritatea bisericească a mitropolitului se întrevede viitoarea 
unire a puterii seculare”. Cnejii au adoptat, după mitropolit, titlul „a toată 
Rusia” (vezi D. S. Lihacev, Cultura rusă în vremea lui Andrei Rubliov şi a lui 
Epifanie cel Înţelept, Moscova-Leningrad, 1962, p. 10). 

é Caracteristic este faptul că un principe ca Dimitrie Donskoi, care 
„pe toţi cnejii ruşi i-a adus sub ascultarea lui” (Cronica lui Nikon, PSRL, 

împotriva jugului tătar „nu a fost numai o misiune națională, 
ci şi una religioasă”. lar războaiele interne şi dezbinarea dintre 
cneji erau opuse naturii înseşi a Bisericii. Nu este întâmplător 
faptul că Sfântul Serghie şi-a consacrat biserica Sfintei Treimi; aşa 
cum scrie biograful său, Epifanie, zis „Preaînțeleptul”, pentru 
„ca prin privirea pe care credinciosul şi-o va ridica spre icoana 
Sfintei Treimi să fie învinsă frica în fața neînţelegerii vrednice 
de dispreţ, din această lume”. 

Perioada secolelor XIV-XV, numită şi epoca Sfântului Ser- 
ghie (1314-1392) şi a celor care i-au continuat în mod nemij- 
locit lucrarea, este epoca înfloririi sfințeniei ruse, a renaşterii 
monahismului şi ascetismului, a înfloririi artei şi culturii, în 
jurul mănăstirilor din Rusia”. Realizarea unificării poporului 
rus are loc în jurul Moscovei. În această perioadă a renaşterii 
spirituale, culturale şi statale se manifestă un interes deosebit 
față de propriul trecut național, față de epoca independenţei 
poporului rus, față de arta iconografică, față de arhitectura şi 
literatura secolelor XI-XIII din Kiev, Novgorod şi Vladimir. Zgu- 


XI, 1897, p. 10), în ciuda victoriei de la Kulikovo, nu gândea în acele ca- 
tegorii politice pan-ruseşti; înainte de moartea sa, el a împărţit între fiii 
lui, după dreptate, toate pământurile adunate în jurul Moscovei, creând 
prin aceasta posibilitatea confruntărilor interne clasice (care, din fericire, 
nu au mai avut loc). 

7 D. S. Lihacev, Cultura rusă în vremea lui Andrei Rubliov şi a lui Epifanie 
cel Inţelept, p. 88. 

8 V. N. Lazarev, Andrei Rubliov şi şcoala lui, Moscova, 1966, p. 60 (în 
rusește); Epifanie cel Inţelept, „Viaţa Sfântului Serghie”, în Monumentele 
literaturii şi artei vechi (în ruseşte), vol. 58, Sankt-Petersburg, 1885. Este 
semnificativ faptul că majoritatea mănăstirilor legate într-un mod sau 
altul de numele Sfântului Serghie au fost închinate Sfintei Treimi (vezi 
G. Fedotov, Sfinții Rusiei vechi, Paris, 1931, p. 154, în ruseşte) — împotriva 
„meînţelegerii vrednice de dispreț, din această lume”. 

? În decurs de 80 de ani (din anul 1420 până în anul 1500) au trăit cin- 
cizeci de sfinți care, în cele din urmă, au fost canonizați. Specific acestui 
timp este faptul că a crescut numărul mănăstirilor: dacă din secolul XII 
până în secolul XIV în Rusia au existat în jur de 90 mănăstiri, în secolul 
următor (din 1340 până în anul 1440) numărul lor a ajuns la 150. Ucenicii 
Sfântului Serghie au întemeiat 50 de aşezăminte monastice noi încă din 
timpul vieții lui. 

duită de cumplita invazie tătară, Rusia începe să iasă din această 
„probă de foc”, ridicându-se şi adunându-şi puterile pentru a 
se elibera de jugul străin. „În acele zile Rusia trăia vestea cea 
bună a Evangheliei cu o putere pe care nu o cunoscuse niciodată 
în toate încercările prin care a trecut, atât cele dinainte, cât şi 
în cele ce au urmat. În patimile lui Hristos ea vedea propria-i 
Golgotă. Rusia primea vestea Învierii lui Hristos cu o bucurie 
asemănătoare celei pe care au trăit-o doar sufletele eliberate din 
iad; în acelaşi timp, generaţia sfinților care trăiau în mijlocul ei 
şi care-i îngrijeau rănile o făcea să recunoască în fiecare moment 
puterea lucrătoare a făgăduinţei lui Hristos: „iată, Eu sunt cu voi 
până la sfârşitul veacurilor” (Matei 28, 20). Această conştiinţă a 
lucrării lui Hristos în viaţa oamenilor şi în viața acestui neam 
era exprimată în întreaga artă rusească a acelui timp”. 

Rusia acelei epoci trăia o viață artistică intensă. În înflorirea 
generală a arhitecturii, a literaturii şi a creației liturgice, pictura 
ocupa poziția principală, ca expresie a vieții spirituale și cultu- 
rale a poporului rus. Tocmai în această perioadă limbajul icono- 
grafic al artei eclesiale atinge culmea caracterului său expresiv. 
El se distinge printr-o expresivitate neobişnuită, prin libertate, 
prin spontaneitate, prin puritatea tonului, prin intensitatea şi 
bucuria culorii. 

În această epocă, Rusia a fost foarte bine informată despre 
cele ce se întâmplau în Bizanț. Renaşterea creştinismului orto- 
dox, care în cursul disputelor bizantine a fost numit isihasm, 
premisele lui teologice şi lămuririle referitoare la experiența 
ascetică au avut aici un ecou larg. Cum am mai spus, limba- 
jul icoanei s-a format în decursul mai multor secole, pe baza 
experienţei spirituale, a ascezei ortodoxe. Este normal deci ca 
înflorirea sfințeniei ruse să fie însoțită de înflorirea artei eclesiale. 
Legăturile dintre monahii ruşi şi mănăstirile din Bizanţ care 
au existau înainte de perioada mongolă, legăturile cu centrele 
spirituale ale Orientului apropiat ne determină să credem că 
„praxisul” duhovnicesc a avut un rol decisiv în însuşirea artei 


1 E. Trubeţkoi, O teologie a imaginii, Paris, 1965, p. 135 (în ruseşte). 

creştine şi în formarea conştiinţei artistice eclesiale. Arta rusă 
din secolele XIV-XV se află sub influenţa directă a isihasmului. 
Înflorirea ei nu este însă legată aici de vreo controversă dog- 
matică, aşa cum s-a întâmplat în Bizanţ. Nu avem de-a face cu 
respingerea unei acțiuni, ci cu o manifestare vădită a avântului 
vieții spirituale şi a înfloririi sfințeniei; despre ea putem vorbi 
în aceiaşi termeni în care vorbim despre sfinţii ruşi: „Ca un rod 
minunat al semănatului Tău mântuitor îţi aduce Ţie pământul 
rus, Doamne”. 

Mişcarea isihastă a ajuns în Rusia pe două căi diferite: una 
care venea nemijlocit din Bizanţ, cu care încă legăturile erau 
strânse, şi alta prin muntele Athos şi prin slavii din Sud. Un 
mare număr de ierarhi ai Bisericii ruse aveau legături directe cu 
această mişcare (mitropoliţii Teognost, Alexei, Ciprian, Fotie”). 
Prin introducerea prăznuirii Sfântului Grigorie Palama (în a 
doua duminică a Postului Mare) a fost întărită şi mai mult, pe 
plan liturgic, legătura Bisericii Ruse cu isihasmul bizantin. Scri- 
erile, care au fost aduse în număr mare din Bizanţ, din muntele 


11 Condacul slujbei tuturor sfinţilor, care au luminatîn pământul Rusiei. 
Edit. Patriarhiei de Moscova, 1946. 

* Hotărârile Sinodului de la Constantinopol din 1341, care acceptau 
învățătura Sfântului Grigorie Palama şi în care s-a discutat erezia lui Var- 
laam, au fost trimise mitropolitului rus, Sfântul Teognost (pomenit pe 14 
martie). Cu învățătura Sfântului Grigorie era familiarizat şi urmaşul lui 
Teognost, Sfântul mitropolit Alexei (1298-1378, pomenit la 12 februarie), 
care a trăit la Constantinopol între anii 1353-1355, adică imediat după 
Sinodul care i-a condamnat pe Varlaam şi Akyndin. Adepții convinşi ai 
învățăturii Sfântului Grigorie Palama erau şi Sfinții mitropoliți Ciprian 
(pomenit la 6 septembrie; în vremea păstoririi sale a fost introdusă în 
Rusia prăznuiriea Sfântului Grigorie) şi Fotie (pomenirea pe 2 iulie). Cel 
mai mare reprezentant al monahismului rus, Sfântul Serghie de Radonej 
(25 septembrie) avea legături cu mai mulți reprezentanți ai isihasmului, 
precum patriarhii Costantinopolului, Filotei şi Calist. Nepotul Sfântului 
Sergie, Sfântul Teodor (arhiepiscop al Rostovului, 28 noiembrie) era un 
oaspete onorabil la Constantinopol; el a fost un iconograf recunoscut 
şi, potrivit tradiției, a pictat prima icoană a unchiului său). Intemeind 
mănăstirea Simonov de lângă Moscova, el a făcut-o stavropighie a Pa- 
triarhiarhiei din Constantinopol (vezi M. V. Levcenko, Note asupra istoriei 
relațiilor ruso-bizantine, p. 532). 

Athos şi din țările slave sudice, şi care influențau monahismul 
rus, erau pătrunse de învățătura isihastă?. Practica duhovni- 
cească s-a răspândit într-un cerc larg de ucenici, prieteni sau 
interlocutori ai Sfântului Serghie. Lavra Sfânta Treime — Sfântul 
Serghie devine centrul spiritual al Rusiei şi principalul focar al 
răspândiri isihasmului. Legăturile cu Bizanțul erau puternice 
mai ales în domeniul artei eclesiale. Multe icoane sunt aduse 
din Bizanţ, iar în Rusia activează o serie de pictori bizantini. Pe 
lângă aceştia, aici şi-au aflat refugiul în secolul XIV şi slavii din 
Sud, alungați de turci. Însă mişcarea isihastă în Rusia nu o fost 
doar rezultatul legăturii exterioare cu Bizanțul, realizată prin 
numeroasele scrieri, prin iconografii veniți aici şi prin icoanele 
care au fost aduse. Era un ecou interior adânc al vieţii spirituale 
din Rusia la controversa dogmatică din Bizanţ. Putem spune că 
arta eclesială din Rusia secolelor XIV-XV şi parțial XVI este un 
fel de aport la această luptă dogmatică la care Biserica Rusă nu 
participase în mod nemijlocit. Teologia isihasmului s-a reflectat 
asupra conținutului spiritual al artei, asupra caracterului ei şi 
s-a concretizat printr-o conştientizare profundă. 

Arta din această perioadă a fost călăuzită de oameni care fie 
trăiau ei înşişi o viaţă isihastă, fie erau legaţi de ea într-un fel 
sau altul. Dintre aceştia, în istoria artei se disting trei nume, care 
se leagă cu mai multă sau mai puţină certitudine de anumite 
curente în artă: Teofan Grecul (secolul XIV), Andrei Rubliov 
(1360 sau 1370-1430) şi meşterul Dionisie (născut în anii '30-'40 
ai secolului XV, mort în primii ani ai secolului XVI). Teofan 
Grecul, după cuvintele lui Epifanie Preaînţeleptul, în lucrarea 


13 În cea de-a doua jumătate a secolului XIV în Constantinopol şi la 
Athos existau colonii întregi de ruşi care au trăit în mănăstiri şi care s-au 
ocupat cu scrierea de cărţi, traduceri, comparând cărţile ruse de cult cu 
cele greceşti ş.a.” (D. S. Lihacev, Cultura rusă în vremea lui Andrei Rubliov 
şi a lui Epifanie cel Înţelept, p. 30). Pe lângă cărţile şi vieţile acestora, în 
limba rusă este tradusă şi opera Sfinţilor Vasile cel Mare, Isaac Sirul, Avva 
Dorotei, Dionisie Areopagitul, Grigorie Sinaitul, Grigorie Palama, Simeon 
Noul Teolog, Ioan Scărarul, loan Gură de Aur, Patriarhul Calist, Eftimie 
al Tâmovei, Maxim Mărturisitorul ş.a. (vezi D. S. Lihacev, Cultura rusă în 
vremea lui Andrei Rubliov şi a lui Epifanie cel Înțelept, p. 33-34 şi 85). 

sa „avea puterea să pătrundă cele tainice, pentru că a văzut cu 
ochii săi trupeşti luminați frumusețea duhovnicească”. Des- 
pre Andrei Rubliov şi despre cei din cercul acestuia Sfântul 
Iosif de Volokolamsk scria: „Minunaţi şi vestiți iconografi sunt 
aceştia, Daniil, apoi ucenicul său Andrei şi mulți alții asemenea 
lor, care numai cu bunătate şi cu grijă pentru post şi pentru 
viața cea monahicească erau, aşa cum i-a învrednicit harul cel 
dumnezeiesc, iar mintea şi gândul îl aveau pururea înălțat spre 
lumina cea nematerialnică şi dumnezeiască, iar ochiul lor trupesc 
întotdeauna spre chipurile Domnului Hristos, al Preacuratei Sale 
Maici şi ale tuturor Sfinţilor, zugrăvite în culori” E. Prin aceeaşi 
binecuvântare a isihasmului şi, în primul rând, prin rugăciunea 
minții se conducea în toate lucrările sale şi meşterul Dionisie”. 
Iar mulți alții asemenea lor erau greci, slavi din Sud şi ruşi, care 
s-au format în orbita influenței nemijlocite sau a moştenirii lăsate 
de Sfântul Serghie, generații de iconografi care s-au menținut 
la o înălțime duhovnicească şi artistică neobişnuit de înaltă. În 
aceste generații există şi câteva nume cunoscute, cărora nu li se 
pot atribui cu certitudine lucrări precise; majoritatea meşterilor 
rămân însă anonimi. 

Acest urcuş al vieții spirituale şi înflorirea sfințeniei au coincis 
în Rusia cu răspândirea ereziilor, iar înflorirea artei bisericeşti, 
cu iconoclasmul manifestat în mod evident în aceste erezii”. 


4V, N. Lazarev, Teofan Grecul şi şcoala sa, Moscova, 1961, p. 113 (în rusește). 

35 Josif de Volokolamsk, Răspuns curioasei şi scurtei povestiri despre Sfinţii 
Părinţi care au locuit în mănăstirile din pământul Rusiei, Marele Minei al 
mitropolitului Macarie, Septembrie, 1-15 septembrie, Sankt-Petersburg, 
1868. 

16 K, Goleizovsky, Scrisoare către un iconograf, p. 237. 

Trebuie spus că înflorirea sfinţeniei şi a artei în Rusia era în contrast 
cu realitatea dezastruoasă manifestată nu doar în planul administrației sta- 
tale ci, câteodată, şi în plan eclesial, când pacea din Biserică era sfâşiată de 
perioade tulburi. Astfel, în secolele XIV-XV Biserica Rusă a fost împărțită 
de două ori: în primul caz, patriarhul pro-latin Ioan Kalekas de Constan- 
tinopol, a separat mitropolia Galiciei de mitropolia rusă, creând astfel 
dezbinare în Biserica Rusă. Unitatea a fost restabilită în anul 1347 de pa- 
triarhul isihast Isidor. În anul 1416, sub presiunea cneazului Vitov, a fost 
convocat un Sinod care „l-a înscăunat” în locul mitropolitului sfânt Fotie, 

Către mijlocul secolului XIV în Rusia nord-vestică apare ere- 
zia strigolnicilor (după unii în Pskov, după alţii la Novgorod). 
Aceasta a fost prima mişcare orientată împotriva Bisericii, fiind 
pătrunsă de un duh critico-raționalist. Strigolnicii respingeau 
ierarhia, dogmele bisericii şi Sfintele Taine!f. Deşi nu s-a discu- 
tat nicăieri în mod direct despre caracterul iconoclast al acestei 
erezii, totuşi, după o caracterizare generală a ei, putem conclu- 
ziona că strigolnicii nu puteau să cinstească sfintele icoane. 

În anii '80 ai secolului XIV a fost înregistrată prezenţa unei 
erezii iconoclaste în Rostov. Liderul acesteia era un oarecare 
armean Marcian. Secta aceasta nu a produs vreo consecință 
anume”. 

În secolul XV raționalismul şi-a aflat un nou teren în erezia 
iudaizanților, mai întâi în Novgorod, apoi la Moscova. Această 
mişcare care i-a cuprins pe cei care conduceau Biserica, iar după 
aceea şi pe reprezentanţii puterii civile, a existat până înainte 
de începutul secolului XVI. Asemenea strigolnicilor, iudaizanţii 


care încă trăia, pe Grigorie Ţamblak, caterisit nu cu mult timp înainte la 
Constantinopol. Pe scaunul mitropolitan de la Moscova s-au perindat şi 
oameni sfinți şi oameni foarte nevrednici, precum Dimitrie (numit Mi- 
tia), Isidor sau Zosima. Pe lângă acest fapt, din acuzaţiile formulate de 
autorităţile bisericeşti ne este cunoscut că nu întotdeauna şi nu peste tot 
clerul şi monahii s-au menținut la înălțimea morală cuvenită, fapt care a 
favorizat răspândirea grabnică a ideilor eretice. În regiunile apusene ale 
Rusiei, care erau învecinate cu romano-catolicismul, au fost înregistrate 
abateri de la rânduielile şi disciplina stabilite de Biserică, aşa cum este, 
de exemplu, botezul prin turnare sau folosirea Mirului sfințit în Biserica 
Romano-Catolică, mai cu seamă la Pskov ş.a. 

18 Pe lângă caracterul negativ al ereziei, rămân necunoscute părțile po- 
zitive ale învăţăturii susținute de strigolnici, aşa cum nu este cunoscută nici 
proveniența ereziei şi nici originea numelui „strigolnici”. Unii o consideră 
un ecou al tradiţiei enigmatice a bogomililor, aşa cum au pătruns în Rusia 
deja în secolul XI idei bogomile antieclesiale, aduse din Bizanţ şi din țările 
balcanice şi care şi-au aflat adepţi între liderii păgânismului; alții văd în 
această erezie o influență a Occidentului; în sfârşit, există şi opinia că era 
vorba despre o mişcare social-politică. 

' 1. N. Şabatin, „Câteva detalii din istoria Bisericii Ruse”, în Vestnic 
Russkogo Zapdnoevropeiskogo Patriarşego Exarhată, 1965, nr. 51, p. 192 (în 
ruseşte). 

negau valoarea Bisericii şi a Sfintelor Taine, a ierarhiei şi a învă- 
țăturii bisericeşti; negau şi dogma Sfintei Treimi şi dumnezeirea 
Mântuitorului. Reîntoarcerea la valorile Vechiului Testament, din a 
cărui cauză au şi fost numiţi iudaizanți, era exprimată şi în cult: 
respectarea sâmbetei şi a altor sărbători iudaice, ba câteodată 
chiar tăierea împrejur. Erezia iudaizanților nu era un fenomen 
uniform; existau tendinţe diverse, uneori chiar contradictorii”, 
şi se pare că nu toți ereticii respingeau icoanele. Astfel, „unii 
dintre eretici îşi fundamentau argumentaţia pe trimiteri la re- 
prezentări iconografice”2!. Însă iconoclasmul aparținea acestei 
erezii în mod vădit, iar ideologia iconoclastă a fost punctul de 
plecare în discuţiile şi deciziile sinodului din octombrie 1490. 
Condamnarea sinodală concluzionează ferm: „Mulţi dintre 
voi au rostit cuvinte de ocară asupra chipului lui Hristos şi a 
Preacuratei Sale Maici, pictate pe icoane, iar alții au batjocorit 
Crucea lui Hristos, iar alții au rostit cuvinte de hulă împotriva 
sfintelor icoane, alții le-au despicat cu securea şi le-au pus pe 
foc. Alţii dintre voi le-au aruncat la gunoi şi multe alte profanări 
ați săvârşit asupra sfintelor chipuri pictate în icoane”?. 

Asemănându-se ereziei strigolnicilor, erezia iudaizanţilor 
nu a avut vreo consecinţă directă în artă. Ea a provocat doar 
răspândirea anumitor teme iconografice care afirmau învățătura 
ortodoxă. Reacţia fundamentală față de această erezie a fost o 
polemică scrisă, din al cărei conținut este deosebit de importantă 
pentru noi expunerea fundamentării teoretice a artei eclesiale 
şi a creației sale. 

Aşa cum am văzut, în Bizanţ fundamentarea dogmatică a 
icoanei a fost precizată de teologia isihastă în cadrul învățăturii 
despre energiile dumnezeieşti. Însă, atunci când vorbesc despre 
icoană, isihaştii bizantini nu leagă nici crearea nici cinstirea ei 
de lucrarea („praxis”) duhovnicească (astfel, Sfântul Grigorie 


% A. I. Kpibanov, Mişcările reformatoare din Rusia secolelor XIV — XVI, 
Moscova, 1960, p. 205 (în ruseşte). 

21 N. K. Goleizovsky, Scrisoare către un iconograf, p. 220. 

2N. A. Kazakova, I. S. Lurie, Mişcările eretice antifeudale în Rusia secolelor 
XIV - XVI, Moscova-Leningrad, 1955, p. 383 (în ruseşte). 

Palama vorbeşte despre icoană doar în cadrul mărturisirii sale 
de credinţă), probabil pentru că erezia pe care o respingeau nu 
a adus vreo obiecţie în acest sens. Această legătură a fost evi- 
denţiată în Rusia secolului XV, în răspunsul adus la obiecțiile 
iudaizanților, găsindu-şi o exprimare în compoziția numită 
Scrisoare către un iconograf, inclusă în tratatul polemic Învățătorul 
(„Prosvetiteli”) împotriva acestei erezii, alcătuit de către Sfântul 
Iosif de Volokolamsk”. Scrisoarea a jucat un rol important în 
limpezirea semnificației artei bisericeşti. Influenţa ei s-a reflectat 
în scrierile Sfântului Maxim Grecul, ale mitropolitului Macarie, 
ale monahului Zenovie de la Optina ş.a. Ea este alcătuită din 
Scrisoarea propriu-zisă şi din trei tratate despre sfintele icoane şi 
despre cinstirea lor, fiind adresată „mai marelui zugravilor de 
cinstite şi dumnezeieşti icoane”, adică pictorului principal. Unul 
dintre cei care au observat caracterul isihast al acestei lucrări, 
N. K. Goleizovsky, crede că tratatele incluse în Scrisoare au fost 
mai degrabă adunate de către Iosif de Volokolamsk, probabil la 
rugămintea renumitului zugrav Dionisie, „spre povăţuirea uce- 
nicilor săi şi a iconografilor ruşi”?*. Aşa cum bine a observat N. 
K. Goleizovsky, Scrisoarea către un iconograf avea drept scop „să 
aducă lumină în problemele cele mai însemnate ce au apărut în 
cursul polemicii antieretice şi să suprime orice încercare de a crea 


% Se presupune că autorul Scrisorii era chiar Sfântul Iosif de Voloko- 
lamsk. Totuşi I. S. Lurie a susținut că autorul Scrisorii şi a tratatelor nu 
putea fi Sfântul Iosif ci, mai degrabă, Sfântul Nil Sorsky, întrucât întreaga 
Scrisoare coincide literalmente cu Epistola către un oarecare frate a celui din 
urmă. Pe lângă aceasta, stilul Scrisorii către un iconograf este caracteristic şi 
altor compoziții ale Sfântului Nil (vezi ibidem, p. 331-322). Este posibil să 
avem de-a face aici nu cu un singur autor, ci cu doi. Într-adevăr, tratatele nu 
numai că se deosebesc după genul literar folosit, ci chiar în conţinutul lor 
se întâlnesc părți care aparţin în mod vădit unor autori diferiți şi, pe lângă 
aceasta, în analiza unor întrebări pot fi fi observate dezacorduri (mai ales în 
discutarea imaginilor Sfintei Treimi). Însă oricare ar fi aportul Sfinților Nil 
şi Iosif la Scrisoarea către un iconograf, această lucrare mărturiseşte despre 
acordul existent într-o problemă esenţială, chiar dacă în anumite chestiuni 
practice existau neînțelegeri. 

2 N. K. Goleizovsky, Scrisoare către un iconograf, p. 224. 

compoziții noi” care nu corespundeau învățăturii ortodoxe. În 
mod evident, autorul a fost determinat să ia această atitudine 
datorită faptului că, pe lângă ereziile din epoca de după Rubli- 
ov, în iconografie începe să se piardă temelia profundă, sensul 
duhovnicesc. Frumuseţea formei artistice începe să capete mai 
multă importanţă decât adâncimea spirituală a imaginii. Aceasta 
din urmă s-a diminuat şi era imposibil ca acest fapt să nu producă 
tulburare. Este semnificativ modul de adresare al Scrisorii către 
un iconograf care constituie deja o chemare la vigilență adresată 
celui ce se afla în fruntea pictorilor: „Şi ţi-am adresat această 
scrisoare pentru că tu însuți eşti mai mare peste zugravi”%. Nu 
în zadar Sfântul Iosif de Volokolamsk îi aducea drept exemplu 
- spre mustrarea sau spre povăţuirea iconografilor contempo- 
rani — pe Andrei Rubliov şi pe Daniil Cernogâi, care „niciodată 
nu se ocupau cu cele pământeşti [...] ci totdeauna îşi înălțau 
mintea şi gândul către lumina cea dumnezeiască necreată”. 

În Scrisoarea către un iconograf, expunerea fundamentelor 
teologice ale icoanei se distinge printr-un lirism reținut, o trăire 
personală a autorului, care se exprimă cu multă forță. „Dacă 
[...] el prezintă puţine opinii individuale deosebite de tradiția 
spirituală general acceptată, tot ce spune este original. El trăieş- 
te prin tradiția patristică, care la rându-i trăieşte în el”. Aceste 
cuvinte spuse de părintele Florovsky despre creația Sfântului 
Nil Sorsky? se potrivesc cum nu se poate mai bine autorului 
Scrisorii. Ca orice lucrare eclesială cu adevărat creatoare, ea este, 
pe lângă un răspuns dat ereziei, nu doar o apologie care să 
îndreptățească existența icoanei şi cinstirea ei, ci — ceea ce este 
deosebit de important — şi o explicare a conţinutului de idei şi 
a rolului pe care îl are experiența duhovnicească a Ortodoxiei 
în crearea icoanei. 

Primul dintre tratate este polemic în sensul propriu al ter- 
menului: este îndreptat împotriva argumentaţiei iconoclaste 


3 Ibidem, p. 221. 

% N. A. Kazakova, I. S. Lurie, Mişcările eretice antifeudale în Rusia seco- 
lelor XIV — XVI, p. 321. 

7 G. Florovsky, Căile teologiei ruse, Paris, 1937, p. 21 (în rusește). 

a iudaizanților, „care zic că nu se cuvine să ne închinăm celor 
făcute de mână omenească”. Al doilea tratat, „spre folosul orică- 
rui creştin”, cuprinde teologia cinstirii icoanelor. Şi în sfârşit, al 
treilea, polemic, dar şi teologic în acelaşi timp, este închinat unui 
subiect concret — reprezentarea iconografică a Sfintei Treimi, 
contestată de către eretici. În analiza sumară a celor trei tratate pe 
care o facem aici, îl vom omite pe cel de-al treilea, pentru a reveni 
la el când vom discuta despre iconografia Sfintei Treimi. 

Caracteristic pentru aceste tratate este faptul că învățătura 
despre icoană îşi are aici locul în contextul general al întregii 
iconomii dumnezeieşti; ea nu formează un domeniu aparte, 
ci este încorporată ontologic în ansamblul doctrinei ortodoxe; 
aceasta este mărturisită chiar prin icoană şi niciodată nu este 
vorba de afirmații teoretice, subliniindu-se tot timpul semnifi- 
caţia şi puterea duhovnicească a icoanei. 

Conţinutul polemic al primului tratat constă într-o respin- 
gere consecventă a argumentelor aduse de către iudaizanţi, 
care în mare parte sunt cunoscute încă din timpul iconoclas- 
mului timpuriu: trimiterea la porunca Vechiului Testament, con- 
fundarea icoanei cu idolul, confundarea sensurilor cinstirii şi 
adorării, refuzul cinstirii sfinților şi a moaştelor şi, judecând 
după obiecțiile aduse, înțelegerea Euharistiei ca imagine. O 
argumentatie lungă este consacrată apărării sfințeniei bisericii 
- loc de cult — subiect ce nu şi-a aflat vreun loc în polemica 
bizantină. Această temă (ca şi respingerea cinstirii Sfintei Cruci) 
arată cu cât i-au întrecut iudaizanții pe ereticii bizantini prin 
gândirea lor iconoclastă. La argumentele clasice ale ereticilor 
iconoclaşti, autorul Scrisorii aduce un răspuns clasic, folosind 
pe larg lucrări ale Sfinţilor loan Damaschin şi Teodor Studitul 
şi actele Sinodului VII Ecumenic, fără să se refere însă la ei în 
mod explicit. Ca şi la apologeţii ortodocşi din secolele VIII-IX, 
apărarea icoanei începe de la explicarea sensului pe care le- 
au avut imaginile în Vechiul Testament, prezentând diferența 
dintre icoană şi idol, dintre închinarea adusă lui Dumnezeu şi 
cinstirea sfinţilor şi a lucrurilor sfinte. Întregul discurs teologic 
al apologeţilor bizantini capătă la autorul Scrisorii o interpre- 

tare nouă, funcție de trăsăturile caracteristice ale epocii şi de 
condiţiile istorice. În partea ei principală, argumentarea este 
fundamentată pe adevărul istoric al Întrupării, cu trimitere la 
Chipul nefăcut de mână omenească şi la icoanele pictate de 
către Sfântul Evanghelist Luca. Aducând ca mărturii existența 
imaginilor din Vechiul Testament, autorul zice: „Cu atât mai mult 
se cuvine, dacă suntem în Legea Nouă, să cinstim şi să ne închi- 
năm celor care sunt zugrăvite în icoană de mâinile omeneşti, 
adică chipului Domnului nostru lisus Hristos [...] şi să adorăm 
firea Lui îndumnezeită care s-a înălțat la cer. Aşa şi Preacuratei 
Sale Maici [...]. Tot aşa se cuvine să fie pictați şi toți sfinții, să-i 
cinstim şi să ne închinăm lor [...]. Pictând în icoane chipurile 
sfinților, nu cinstim un obiect, ci mintea noastră şi gândul se 
înalță către dragostea şi dorirea cea dumnezeiască”%. Acest 
text este o repetare aproape exactă a gândirii Sfântului Grigo- 
rie Palama despre conținutul chipului lui Hristos. O înțelegere 
asemănătoare a însemnătăţii şi rolului icoanei este caracteristică 
orientării spirituale a autorului Scrisorii. 

Această orientare isihastă se evidențiază în special în al doilea 
tratat. Ea reprezintă chiar fundamentul pe baza căruia sunt 
analizate toate temele aduse în discuţie. Trebuie să menționăm 
aici că, spre deosebire de isihaştii bizantini, autorul nu spune 
nimic despre lumina taborică, nici despre energiile dumnezeieşti; 
însă acestea constituie fundamentul analizelor sale şi marchează 
întregul curs al gândurilor lui. 

Învățătura „spre folosul oricărui creştin” din al doilea tratat 
începe cu necesitatea chipului Sfintei Treimi, pentru că Ea con- 
stituie fundamentul învățăturii şi al vieţii creştine. Este nevoie de 
înfăţişarea Sfintei Treimi „spre a contempla duhovniceşte, prin 
reprezentarea iconografică, cele ce nu sunt cu putinţă a fi văzute 
cu ochii trupului”?. Dumnezeiasca Treime este indescriptibilă 
şi, cu toate că mulţi profeți şi drepți au prorocit despre Ea, 
Sfânta Treime este reprezentată doar pentru că „S-a arătat lui 

28 N. A. Kazakova, I. S. Lurie, Mişcările eretice antifeudale în Rusia seco- 


lelor XIV — XVI, p. 334. 
% Ibidem, p. 336. 

Avraam în chip sensibil, cu înfăţişare omenească, şi aşa cum a 
binevoit să se arătate, aşa a şi rânduit să fie reprezentată. Por- 
nind de la acest chip văzut - repetă autorul - duhul şi gândul 
nostru se înalță spre dragostea şi dorința cea dumnezeiască, 
cinstind nu obiectul, ci vederea şi frumusețea acestei imagini 
dumnezeieşti”%. Autorul opune revelarea celor trei Ipostasuri 
Dumnezeieşti cu chipuri de îngeri înaintea lui Avraam ca fapt 
istoric unic, diverselor viziuni şi vestiri profetice. Pe acestă re- 
velare perceptibilă este întemeiată icoana Sfintei Treimi (numită 
„veterotestamentară”), în Care „cinstesc şi slăvesc ființa unică a 
Dumnezeirii”*!. Frumuseţea exterioară a chipului este, în opinia 
autorului, sinonimă cu frumusețea duhovnicească, iar percepția 
sensibilă a acestei frumuseți trebuie să producă o contemplare 
spirituală şi să ne călăuzească spre rugăciunea în duh. Pornind 
de la icoana Sfintei Treimi, acest gând se extinde asupra icoanei 
în general, care este percepută ca o legătură între viața prezentă 
şi cea din veacul care va să vină, pentru că dragostea pe care o 
provoacă față de cele înfăţişate este de aşa natură încât uneşte 
această viață pământească cu cea „în care trupurile sfinților vor 
străluci mai mult decât razele soarelui”. Această analiză este 
socotită atât de importantă încât este reluată aproape integral 
la sfârşitul celui de-al treilea tratat din Scrisoare. În expunerea 
ulterioară a învățăturii ortodoxe despre Sfânta Treime, autorul 
acordă un loc considerabil învățăturii despre Sfântul Duh şi 
respinge pe larg doctrina despre Filioque. Putem considera că, 
în contextul general al tratatului şi al expunerii învățăturii teolo- 
gice despre icoană, pentru autor adevărata mărturie a Sfântului 
Duh nu constituie o teorie, ci o garanţie a vieții duhovniceşti şi 
a unei creații autentice. 

Potrivit gândirii autorului acestei Scrisori, „o particularitate 
specifică a icoanelor este sensul lor dumnezeiesc, sens căruia 
trebuie să-i fie subordonat în icoană tot ce este exterior şi acest 


3% Ibidem, p. 336. 
31 Ibidem, p. 336. 
% Ibidem, p. 336. 

sens trebuie să fie uşor lizibil”%. La fel ca icoana Sfintei Treimi, 
icoanele Mântuitorului, ale Născătoarei de Dumnezeu şi ale 
sfinților sunt întemeiate întotdeauna şi mai întâi de toate pe 
realitatea istorică. Istoricitatea în icoană, fundamentală pentru 
teologia ortodoxă, capătă aici o importanţă aparte. Icoana este 
o imagine personală şi aceasta exclude orice confuzie. Tocmai 
de aceea „se cuvine [...] să fie cinstită” icoana şi să ne închinăm 
înaintea celui reprezentat ca şi înaintea lui însuşi [...]”*. Putem 
considera că această subliniere, sistematică şi cu insistență a 
fundamentului istoric al icoanei avea ca scop respingerea tutu- 
ror ideilor eretice care afirmau identitatea dintre icoană şi idol. 
După părerea autorului, deosebirea dintre ele, aşa cum spune 
în primul tratat, este diferenţa dintre prototipuri. Icoana este o 
mărturie a „întrupării Cuvântului lui Dumnezeu”, idolul însă 
este „o născocire diabolică”. De aceea „prototipul dumnezeieş- 
tilor icoane sfânt este şi drept, în vreme ce prototipul idolilor 
urâciune şi necurăţie este”%. Pe de altă parte, este posibil ca 
subliniind caracterul istoric al icoanei, autorul să fi avut în ve- 
dere imprecizia care începe să se manifeste în concepția despre 
imagine: probabil s-a gândit la prezenţa ficţiunii în subiectele 
iconografice, care va provoca mai târziu dispute şi proteste, 
asemenea celor provocate de „născocirile individuale”. 
Pornind de la această temelie istorică, autorul Scrisorii 
subliniază tot atât de stăruitor sfințenia, caracterul pnevmatofor 
al prototipului icoanei, ceea ce determină şi condiționează con- 
ținutul icoanei şi atitudinea adoptată față de ea. În acest context, 
el revine de multe ori la principiul cunoscut: „icoana ne înalță 
spre prototipul său, iar în icoane şi prin ele cinstim adevărul şi 
ne închinăm lui”. Această legătură a icoanei cu prototipul este 
trăită de autor atât de concret, încât el spune despre persoanele 
reprezentate în icoane că „le cinstim şi ne închinăm în fața lor 


3 N. K. Goleizovsky, Scrisoare către un iconograf, p. 226. 

3 N. A. Kazakova, I. S. Lurie, Mişcările eretice antifeudale în Rusia seco- 
lelor XIV — XVI, p. 337. 

% Ibidem, p. 333. 

şi astfel le gândim prezente printre noi prin puterea dragostei 
noastre nemărginite”%. 

Cuvântului lui Dumnezeu „S-a arătat în trup şi cu oamenii a 
viețuit de bună voie şi prin acest trup văzut mie mântuire mi-a 
adus”. „Dumnezeirea era nedespărțită de trup [...] şi ucenici- 
lor [Hristos] S-a arătat după înviere, dar cu trup nemuritor şi 
îndumnezeit şi la cer S-a înălțat cu trup, şi de-a dreapta Tatălui a 
şezut cu trup îndumnezeit, iar nu prin descompunerea trupului 
stricăcios, cum ajungem noi”%. De aceea, subliniind caracterul 
absolut indescriptibil al Dumnezeirii, autorul numeşte icoana lui 
Hristos nu numai „preacurată”, ceea ce este un lucru obişnuit, ci 
şi „divino-umană”, icoana „umanității Sale îndumnezeite”. Toc- 
mai această unire a două realități, istorică şi spirituală, omenească 
şi dumnezeiască, constituie criteriul conținutului însuşi al icoanei 
- expresie a divino-umanităţii lui Hristos. După apologeții din 
secolele VIII-IX, această îmbinare a celor două realităţi, a celei cre- 
ate şi a celei necreate, ca şi conținut necesar al icoanei ortodoxe, 
nu a fost expusă nicăieri cu atâta tărie, consecvență şi stăruință. 
Dimensiunea doctrinară a icoanei, ca una care este „spre folosul 
oricărui creştin”, după cum spune titlul celui de-al doilea tratat, 
este însoțită aici de o învățătură pur isihastă: „Când te închini 
Domnului Dumnezeului tău [...] cu toată inima ta şi cu mintea 
şi cugetul tău să-ți înalți vedera minţii către Sfânta şi Cea de o 
fiinţă şi de viață făcătoarea Treime, având gândul tău şi inima ta 
curate [...], iar ochii trupeşti să-i ridici spre icoana dumnezeiască 
şi întru totul cinstită a Sfintei şi Celei de o ființă şi de viață făcă- 
toarei Treimi, sau către chipul divino-uman al Domnului nostru 
lisus Hristos sau al Preacuratei Sale Maici sau al unuia dintre 
sfinți [...]; cinsteşte-le duhovniceşte în sufletul tău şi cinsteşte-le 
de asemenea în trupul tău [...] întorcându-te cu totul către cer”*. 

Caracteristic pentru Scrisoare este faptul că se acordă multă 
importanţă unei învățături pătrunse de duhul rugăciunii inte- 


3% Ibidem, p. 241. 
37 Ibidem, p. 335. 
5 Ibidem, p. 348. 
% Ibidem, p. 351-352. 

rioare, îndemnând la asceză în viață şi la rugăciune. „Dar şi tu, 
iubitule, acolo unde eşti, pe mare sau pe drum, în casă, mergând, 
şezând sau dormind [...] roagă-te neîncetat şi cu conştiinţa curată, 
zicând aşa: Doamne Iisuse Hristoase, Fiul lui Dumnezeu, miluieşte-mă 
şi Dumnezeu te va asculta”. Sau: „Închide-ţi ochii tăi trupeşti şi 
priveşte cu ochii lăuntrici asupra celor viitoare”4. Aceste îndem- 
nuri, fiind adresate iconografului, capătă în contextul Scrisorii 
o importanță aparte: arată ceea ce în ochii autorului trebuie să 
fie norma şi să-l călăuzească pe iconar în activitatea de creație. 

Scrisoarea către un iconograf nu introduce nimic nou în ceea 
ce priveşte principiul însuşi al doctrinei despre icoană. Însă ea 
descoperă, în lumina isihasmului, atitudinea existențială față 
de icoană, recomandând practica isihastă a rugăciunii inimii, ca 
bază a cinstirii ei (mai precis modul de a recepta dinamic icoa- 
na) şi a creaţiei icoanei. Întrucât icoana este ontologic legată de 
învățătura ortodoxă despre îndumnezeirea omului prin lumina 
dumnezeiască necreată, atitudinea față de icoană şi de creaţia ei 
decurge organic din practica creştină a „lucrării duhovniceşti”. 
Altfel spus, în lumina isihasmului, conținutul icoanei presu- 
pune o anumită atitudine duhovnicească, atât pentru a o crea 
cât şi pentru a o recepta în mod creator; în ambele cazuri este 
vorba despre o renaştere duhovnicească a omului, „fiindcă de 
la Duhul Care ne înnoieşte, omul dobândeşte ochi noi, urechi 
de asemenea noi şi de acum înainte nu mai vede cele sensibile 
în chip sensibil, ca un om, ci, ajungând mai presus de om, vede 
cele sensibile în chip duhovnicesc [...]”2. 

Modul în care autorul Scrisorii înţelege conţinutul icoanei 
în lumina învățăturii isihaste, arată cât de mari sunt cerințele 
sale față de creaţia artistică. Iconarul trebuie să conştientizeze 
în mod clar responsabilitatea pe care o are atunci când creează 
icoana. Opera lui trebuie să corespundă înălțimii prototipului 
pe care îl reprezintă, pentru ca mesajul său să devină o putere 


4 Ibidem, p. 356. 

“ Ibidem, p. 358. 

2 Sfântul Simeon Noul Teolog, Cateheze, Scrieri II, trad. rom. I. I. Ică 
jr, Deisis, Sibiu, 2003, p. 179. 

vie şi lucrătoare, să modeleze mentalitatea oamenilor, concepția 
lor despre lume şi viață. Un iconograf adevărat trebuie să fie în 
comuniune cu prototipul înfățişat nu doar prin apartenența sa 
la Trupul Bisericii, ci şi prin propria lui experiență de sfințenie; 
trebuie să fie un pictor creator, care percepe şi revelează sfințe- 
nia altuia prin intermediul propriei sale experienţe spirituale. 
De această experiență duhovnicească a pictorului, de măsura 
comuniunii sale cu prototipul, depinde şi puterea creaţiei lui. 

Aşa cum am notat deja, în cuprinsul Scrisorii către un iconograf 
nu există vreo afirmaţie teoretică. În acea epocă, după cum ştim, 
nu exista vreo teorie a artei în sensul modern al cuvântului. 
Aprecierea estetică a operei corespundea în totalitate aprecierii 
sale teologice şi arta era o teologie care se exprima prin catego- 
riile estetice. Splendoarea icoanei era percepută ca o oglindire a 
sfințeniei prototipului. Altfel spus, „teoria artei” era învățătura 
Bisericii despre îndumnezeirea omului. Din această învățătură 
decurgea atât practica vieții duhovniceşti, cât şi aceea a artei. 
Este vorba aici despre unitatea organică a vieții duhovniceşti şi 
a expresiei sale artistice. 

Destinatarul Scrisorii, presupus de către N. Goleizovsky a fi 
meşterul iconograf Dionisie, a pictat împreună cu fiii săi între 
anii 1500 şi 1502 catedrala Naşterii Maicii Domnului din mănăs- 
tirea Sfântul Terapont. Pictura murală realizată de către acesta 
corespunde în mod nemijlocit cu Scrisoarea, atât prin tematica 
sa, cât şi prin calitatea duhovnicească. Tematica lor fundamen- 
tală este o afirmare a doctrinei ortodoxe împotriva abaterilor 
eretice enumerate de Sinodul din anul 1490: aici este subliniată 
dumnezeirea şi umanitatea Mântuitorului, un loc special ocu- 
pându-l proslăvirea Născătoarei de Dumnezeu şi a sfinților, fiind 
scoasă în evidenţă şi importanţa celor şapte Sinoade Ecumenice. 
În plan spiritual, frescele din mănăstirea Terapont sunt, potrivit 
cuvintelor unui cercetător, o ilustrare grăitoare a „teoriei psi- 
hologice a isihasmului”“%; personajele pictate de către Dionisie 
sunt pătrunse de o frumusețe nepământească; „acest fapt este . 


8 N. K. Goleizovsky, Scrisoare către un iconograf, p. 238. 

un rezultat al rugăciunii lăuntrice (al praxix-ului spiritual)” %. 
Pictorul renunţă la „orice detalii care ar putea constitui o piedică 
pentru percepția ideii, arătând esenţialul: reculegerea duhovni- 
cească — paza minții, concentrarea, puterea şi înțelepciunea care 
luminează privirile pătrunzătoare şi totodată adâncite lăuntric, 
dragostea de frumos şi smerenia. Asemenea Sfântului Nil Sor- 
sky şi autorului Scrisorii, el alegea ideea ce trebuia exprimată, 
îmbrăcând-o într-o imagine concretă şi lăsând privitorul să se 
judece pe sine însuşi prin comparație” ®. 

După conţinutul ei teologic şi prin atitudinea duhovnicească, 
Scrisoarea către un iconograf este în armonie deplină nu numai 
cu creaţia lui Dionisie, ci şi cu întreaga artă rusească din epo- 
ca înfloririi sale, caracterizată prin aceeaşi unitate desăvârşită 
a învățăturii dogmatice, a practicii de rugăciune şi a creației 
artistice. Arta din acest secol atinge cea mai înaltă treaptă, 
răspunzând exigențelor Ortodoxiei. Desigur, la fel ca în Bizanţ, 
nu toți pictorii ruşi şi nu toți clericii înțelegeau învățătura isihastă 
şi urmau această practică. Totuşi, isihasmul juca rolul de frunte 
în orizontul activităţii spirituale şi practice a omului“f. Aşa cum 
am mai spus, înflorirea artei ruse nu a fost rodul unei lupte. 
Pe pământul rusesc a ieşit la iveală caracterul practic a ceea ce 
fusese în centrul teologiei bizantine din această perioadă. Aici 
ea şi-a aflat plinătatea prin aplicarea în viață şi artă”. 


4 Ibidem, p. 237. 

% Ibidem, p. 238. 

4 Considerarea isihasmul rus sau bizantin ca un fenomen „antiecle- 
sial”, chiar numai „într-o anumită măsură” (D. S. Lihacev, Cultura rusă 
în vremea lui Andrei Rubliov şi a lui Epifanie cel Ințelept, p. 85 şi 131), vine 
dintr-o neînțelegere. Şi nu poate fi vorba despre niciun fel de „fisuri adânci 
în concepția dogmatică despre lume” în secolele XIV-XV (vezi V. N. La- 
zarev, Rubliov, Moscova, 1960, p. 23; Andrei Rubliov şi şcoala sa, 1966, p. 
54-55; Istoria artei ruse, Moscova-Leningrad, 1955, vol. 111, p. 175). Ceea ce 
pare a fi „antieclesial” şi „fisură” nu este în realitate nimic altceva decât 
o manifestare normală a unei „concepţii dogmatice” specifice vieții unei 
anumite epoci. Cu alte cuvinte, manifestarea ei în diversitatea fenomenelor 
şi a experienţelor umane de viaţă. 

+ Punerea în practică a învățăturii isihaste despre lumina dumnezeiască 
necreată are ca ecou în această epocă închinarea unui mare număr de 

Ca şi în Bizanţ, aici are loc acea diversificare şi îmbogăţire 
a tematicii iconografice; acum se manifesă în special interesul 
deosebit față de lumea emoțională a omului, față de suflet, in- 
teres caracteristic epocii“. 


biserici Sfintei Treimi şi Schimbării la Faţă şi, de asemenea, răspândirea 
deosebit de largă a acestor două teme în iconografie. 

4% Înarta iconografică din secolele XIV-XV se conturează două direcții, 
reprezentate prin operele lui Teofan Grecul şi Andrei Rubliov. Printre 
diferitele păreri despre legătura reciprocă a creațiilor acestora există o pre- 
supunere potrivit căreia, dacă Rubliov n-a fost ucenic direct al lui Teofan 
Grecul, atunci, în orice caz, operele lui s-au format sub influența acestuia. 
Mai mult decât atât, Rubliov a reţinut de la Teofan „profunzimea isihastă 
a sensului fenomenelor şi capacitatea de a înfățişa cele duhovniceşti prin 
intermediul imaginilor” (N. K. Goleizovsky, op. cit., p. 233). Astfel de 
afirmaţii ni se par discutabile, cu atât mai mult cu cât ele nu se bazează pe 
argumente concrete, nici pe lucrări care ar putea demonstra dependența 
unui pictor de altul, ci doar pe faptul că cei doi au colaborat la pictarea 
catedralei Bunei Vestiri (1405) şi pe caracterizarea personalității lui Teofan 
şi a influenţei pe care a exercitat-o asupra artiştilor ruşi, prezentată de 
către Epifanie cel Preaînțelept. Credem că ar trebui să fim mai reținuți 
față de entuziasmul lui Epifanie: el era un mare admirator al lui Teofan, 
iar în astfel de cazuri este greu să eviţi exagerările. „Fiind un filosof foarte 
înțelept”, Teofan Grecul a fost, judecând după lucrările sale, un reprezen- 
tant tipic al Renaşterii Paleologilor sau un amestec al gândirii ortodoxe 
cu ideile epocii respective, cum se poate observa în cazul multor isihaşti. 
Tensiunea dramatică din pictura realizată de Teofan, „caracterul înflăcărat 
şi pathosul plin de dramatism” al sfinților săi (vezi V. Lazarev, Teofan Grecul 
şi şcoala sa, p. 41), tensiunea lor interioară şi neliniştea decurg nu numai 
din particularitățile caracterului şi temperamentului său personal, ci sunt 
caracteristice Renaşterii Paleologilor, ce se manifestă în tematica picturii 
murale pe care a realizat-o în biserica Schimbării la Faţă din Novgorod 
(dacă supoziţiile cercetătorilor sunt corecte): adorarea Jertfei, arborele lui 
Tesei, Sofia ş.a. (dintre care niciuna nu s-a păstrat). 

Nu există nicio îndoială asupra faptului că Teofan a influențat semni- 
ficativ arta rusească. Totuşi, lucrările lui şi maniera picturii sunt într-un 
contrast vădit cu echilibrul calm şi cu pacea contemplativă ce domină în 
arta lui Andrei Rubliov, fapt care mărturiseşte despre o cale spirituală cu 
totul deosebită. Chiar dacă Andrei Rubliov nu s-a format în centrul isi- 
hasmului rus, mănăstirea Sfânta Treime — Sfântul Serghie, el a fost, în orice 
caz, în mediul ucenicilor direcţi şi al celor care au trăit în jurul Sfântului 
Serghie. Aici şi-a însuşit de fapt acea înclinație isihastă, acea „profunzime 
isihastă a sensului fenomenelor”, care caracterizează atât de clar viața şi 
creaţia lui. După cum ştim, acest mediu care îl înconjura pe Rubliov era 

Semnificativ rămâne faptul că atât literatura hagiografică, cât 
şi arta plastică urmăresc nu doar să afirme sfinţenia persoanei, 
ci şi să o exprime mult mai explicit, căutând astfel să înfăţişeze 
„Împărăţia lui Dumnezeu înlăuntrul omului”, în toată com- 
plexitatea naturii umane iluminate de lumina dumnezeiască 
necreată“, să arate acea unitate, plinătate a vieţii călăuzite de 
învățătura creştină, care a renăscut în isihasm. Tocmai în arta 
rusă este realizată exprimarea cea mai adecvată a armoniei inte- 
rioare la care ajunge omul împăcat cu Dumnezeu, cu sine însuşi 
şi cu lumea: un exemplu grăitor a ceea ce isihaştii numesc „tăcere 
sfântă” (isihia) în această stare, prin puterea Duhului Sfânt, 
aşa cum spune Sfântul Grigorie Palama, „legea Sa stăpâneşte 
toate puterile sufletului şi fiecare mădular al trupului”%. Icoana 
rusească înfăţişează nu atât lupta cu natura căzută, cât biruința 
asupra acestei naturi, libertatea câştigată, când „legea Duhului” 
restabileşte frumusețea sufletului şi a trupului, care acum nu mai 
sunt supuse „legii păcatului” (Romani 7, 25; 8, 2). Aici centrul de 
gravitate nu constă în osteneala luptei, ci în bucuria roadelor ei, 
în dulceaţa jugului lui Hristos, despre care vorbeşte Evanghelia: 
„Luaţi jugul Meu asupra voastră şi învățaţi-vă de la Mine că sunt 
blând şi smerit cu inima şi veți afla odihnă sufletelor voastre. 
Căci jugul Meu este bun şi povara Mea uşoară” (Matei 11, 29- 
30). În domeniul artei, icoana rusă este cea mai înaltă expresie 


atât de înalt şi putemic, încât influenţa lui Teofan asupra sa nu putea să 
aibă o importanţă prea mare. Dimpotrivă, judecând după schimbarea ce 
a avut loc în creaţia lui Teofan în decursul anilor pe care i-a petrecut în 
Rusia, putem presupune că el a fost influențat de către isihaştii ruşi, dacă, 
desigur, se poate dovedi că icoanele de pe iconostasul catedralei Bunei 
Vestiri atribuite lui, au fost într-adevăr pictate de către el (vezi A. N. Grabar, 
„Câteva remarci asupra artei lui Teofan Grecul”, în Trudî Otdela drevneruss- 
koi literaturi, XXII, Moscova - Leningrad, 1966, p. 8, în ruseşte). 

* Acest fapt este exprimat cât se poate de evident în icoanele Maicii 
Domnului Eleusa (a Smereniei), care a devenit una dintre temele principale 
şi una dintre culmile artei iconografice ruse. Aici se descoperă transfigu- 
rate cele mai adânci şi mai intense sentimente ale omului, cele legate de 
maternitate, care cuprinde viața fizică şi cea psihică deopotrivă. 

5 Sfântul Grigorie Palama, Defense des saints hesychastes (I, 2), introd., 
text critic şi note de J. Meyendorff, Louvain, 1959, p. 76-77. 

Fig. 6. Schema clasică a unui iconostas 


a smereniei prin care ne asemănăm cu Dumnezeu. De aceea 
profunzimea neobişnuită a conținutului ei merge mână în mână 
cu o bucurie şi cu o uşurinţă copilărească, plină de căldură şi 
seninătate calmă. Această concepţie creştină despre lume, care 
atinge plinătatea bucuriei şi a optimismului, nu a găsit nicăieri 
o expresie atât de vie ca în icoana rusească. 

Putem spune că dacă Bizanțul a teologhisit r mai ales prin cu- 
vânt, Rusia a teologhisit în special prin icoană. În domeniul lim- 

bajului artistic, Bisericii Ruse i-a fost dat să reveleze profunzimea 
conținutului icoanei, cea mai înaltă treaptă a spiritualității ei. 

Una din cele mai semnificative roade ale înfloririi isihaste 
în Rusia, perioadă de înflorire nu doar a sfințeniei şi a artei 
bisericeşti, ci şi a creaţiei liturgice, este iconostasul aşa cum îl 
avem astăzi (fig. 6). 

Atât în Bizanţ cât şi în Rusia, putem observa că în această 
perioadă au existat încercări de a explica sensul Tainei euha- 
ristice prin ilustrarea unor momente din Sfânta Liturghie. Însă, 
odată cu aceste încercări, şi oarecum ca răspuns adus acestora, 
sunt adăugate icoane pe bariera care separa altarul de naosul 
bisericii. Această barieră se transformă într-un iconostas mul- 
tietajat şi devine una dintre comorile Bisericii Ortodoxe. Prin 
el, altarul este ascuns de privirea credincioşilor. În vremurile 
noastre, iconostasul este considerat de multe ori de prisos; el 
şochează nu doar pe cei de altă credinţă, ci, câteodată, chiar şi 
pe unii dintre ortodocşi. De aceea ni se pare util să ne oprim pe 
scurt asupra conținutului iconografic al iconostasului şi asupra 
sensului său, încercând să arătăm precizia şi puterea expresi- 
vităţii isihasmului care se manifestă aici". În forma sa actuală, 


51 În bisericile primelor veacuri ale creştinismului, altarul era separat 
de naos printr-o perdea sau o barieră şi, de asemenea, în unele cazuri, 
printr-o colonadă cu arhitravă. „Intrebuinţarea perdelei pare să fie mai 
veche decât întrebuințarea barierelor” (vezi G. Filimonov, Problema formei 
primare a iconostasului în Biserica Rusă, Moscova, 1859, p. 29, în ruseşte). 
Perdelele continuă să fie întrebuințate în bisericile armeniene şi etiopiene. 
Dintre cele mai vechi izvoare scrise ajunse până la noi, prima mărturie pe 
care o cunoaştem despre existența şi scopul barierelor de altar aparține 
lui Eusebiu al Cezareii (vezi Istoria eclesiastică, cartea X, cap. IV, şi de 
asemenea şi Viața lui Constantin, cartea III, cap. XXXVIII). Dezvoltarea 
tematicii iconografice pe bariera de altar, transformarea ei în iconostas a 
început de timpuriu. Inițial pe arhitravă s-a sculptat sau s-a pus o Cruce. 
Însă, deja Iustinian (sec. VI), aşezând în catedrala Sfânta Sofia din Con- 
stantinopol 12 coloane de marmură, a poruncit să fie sculptate pe arhitravă 
chipurile Mântuitorului, al Maicii Domnului, ale Ingerilor, Apostolilor 
şi Prorocilor. Este tot ce cunoaştem noi despre bariera de altar înainte 
de perioada iconoclastă. După această perioadă, a urmat o altă etapă 
în dezvoltarea iconostasului. În secolul XI în Bizanţ, după cum se ştie, 
existau deja iconostase cu două registre de icoane (vezi K. Weitzmann, 

finalizată în secolul XV, iconostasul este alcătuit din cinci registre 
de icoane, deasupra cărora este aşezată Crucea. 

Primul rând de sus este treapta protopărinților; ea reprezintă 
Biserica Vechiului Testament de la Adam până la Moise, precum şi 
perioada dinainte de primirea Legii, în persoana protopărinţilor 
care poartă rulouri deschise cu textele corespunzătoare fiecăruia. 
În mijlocul acestui rând este aşezată icoana Sfintei Treimi, arătarea 
Sa înaintea lui Avraam la stejarul Mamvri; este primul legământ 
al lui Dumnezeu cu omul şi prima revelare a Dumnezeului Cel 
în trei Ipostasuri. 

Mai jos, rândul prorocilor, care reprezintă aceeaşi Biserică 
veterotestamentară, aici însă de la Moise până la Hristos, adică 
perioada Legii. El este constituit din icoanele prorocilor care, 
de asemenea, țin în mâini rulouri deschise, pe care sunt scrise 
texte din prorociile pe care le-au rostit despre dumnezeiasca 
Întrupare. În centrul acestui rând este aşezat chipul Maicii 
Domnului Oranta (Rugătoarea), care este de fapt o ilustrare a 
prorociei lui Isaia (7, 14): «Pentru aceasta Domnul Meu vă va 
da un semn: iată, Feciora va lua în pântece şi va naşte Fiu şi se 


„Byzantine miniature and icon Painting the eleventh centure” , în 13" 
international Congress of byz. studies, Oxford, 1966, p. 17). În această formă 
şi având aceeaşi semnificație liturgică, bariera a fost preluată în Rusia. 
Semnificaţia ei era explicată de către Sfinţii Părinți nu ca o despărțire, ci 
ca un mod de unire a două dintre părțile bisericii. Astfel, Sfântul Simeon 
al Tesalonicului spune: „Arhitrava (cosmitis) care este deasupra coloanelor 
simbolizează unitatea dragostei în Hristos [...]. De aceea pe arhitravă, în 
mijloc, pe coloane şi în sfintele icoane este înfățişat Mântuitorul, iar de o 
parte şi de cealaltă, Maica Domnului şi Sfântul Ioan Botezătorul, Ingerii 
şi Apostolii şi alți Sfinţi. Acestea ne învaţă că Hristos este prezent şi în 
ceruri cu sfinții Săi, şi totodată în mijlocul nostru, acum, şi că El va veni 
din nou” (De sacro templo, PG. 155, 345). In Rusia au fost aduse o serie 
de schimbări esenţiale acestei bariere, atât prin înmulţirea rândurilor de 
icoane, cât şi prin dimensiunile şi aşezarea lor. Este semnificativ faptul 
că, în evoluţia cadrului slujirii liturgice, bariera altarului nu s-a păstrat 
nicăieri în forma ei inițială: aceasta fie se dezvoltă, aşa cum s-a întâmplat 
în Biserica Ortodoxă, fie dispare, cum putem observa în Apus” (Vezi 
articolul nostru „Problema iconostasului”, în Vestnik Russkogo Zapodnoevro- 
peiskogo Patriaşego Exarhata, nr. 44, Paris, 1963, sau, prescurtat, în Contacts, 
nr. 46, Paris, 1964). 

va chema numele Lui Emanuil; care se tâlcuieşte «cu noi este 
Dumnezeu»” (Matei 1, 23). 

Aceste două rânduri prezintă preînchipuirea Bisericii Noului 
Legământ, o pregătire împlinită prin strămoşii lui Hristos după 
trup, şi totodată vestirea ei prin cuvintele prorocilor. În acest 
mod, icoana dumnezeieştii Intrupării, aşezată în mijlocul rându- 
lui de proroci, indică legătura nemijlocită dintre Vechiul şi Noul 
Testament”. Fiecare dintre aceste registre, cel al strămoşilor şi 
cel al prorocilor, corespunde unei anumite perioade din istoria 
sfântă, unui timp de pregătire, şi fiecare personaj reprezentat se 
raportează la icoana centrală, care este culmea tuturor profețiilor, 
a pregătirilor veterotestamentare. 

Următorul rând al iconostasului este rândul sărbătorilor; 
el reprezintă perioada Noului Testament, perioada harului. El 
exprimă împlinirea celor ce au fost vestite în registrele de sus: 
„unul [dintre cele două Testamente] a grăit despre viitoarele 
lucrări dumnezeieşti ale lui lisus, iar celălalt le-a îndeplinit; acela 
a spus adevărul în chipuri, iar acesta le-a arătat prezente”. Aici 
sunt reprezentate acele evenimente din Noul Testament care 
alcătuiesc anul liturgic şi care sunt sărbătorite de către Biserică 
într-un mod deosebit, ca etape ale lucrării lui Dumnezeu în 
lume, o realizare progresivă a mântuirii”. 


52 În esenţă, cele două rânduri de sus reproduc în mod nemijlocit ci- 
clul temporal de dinaintea Naşterii, mai precis, ultimele două săptămâni 
dinaintea Naşterii, care au fost închinate pomenirii Protopărinţilor şi 
Părinților. Evident, pentru a fi mai bine înţelese, aceste două rânduri 
au fost separate, deşi în unele cazuri, în iconostasele mai puțin înalte, 
Protopărinţii şi Părinţii sunt aşezaţi într-un singur rând. 

5 Sfântul Dionisie Areopagitul, Despre ierarhia bisericească, III, 5, în: Ope- 
re complete, Paideia, Bucureşti, 1996, p. 80. Este foarte probabil ca scrierile 
areopagitice, care se bucurau de o popularitate şi influență mare în Rusia 
epocii formării iconostasului, au contribuit la conştientizarea sensului pe 
care îl are iconostasul şi la aşezarea registrelor de icoane. În Rusia ele au 
ajuns printr-o copie făcută de către mitropolitul Ciprian, realizată după 
o traducere bulgară din anul 1371. 

5 De obicei, acest rând este alcătuit din icoanele Paştilor (Femeile Miro- 
nosițe la mormânt şi Coborârea la iad) şi din cele douăsprezece principale, 
aşa-numitele praznicale şase ale Domnului (Naşterea, Botezul, Tăierea 

Urmează apoi rândul Deisis-ului (deisis înseamnă rugăciu- 
ne stăruitoare de mijlocire). Îngerii, Sfinţii, Apostolii, urmaşii 
lor — episcopii, călugării, martirii ş.a. se alătură, într-o ordine 
bine stabilită, temei centrale — Deisis-ul propriu-zis — o icoană 
tripartită reprezentându-L pe Hristos, Care îi are de-a dreapta 
Sa pe Maica Domnului, iar de-a stânga pe Înaintemergătorul, 
în stare de rugăciunes. Întregul rând nu este altceva decât un 
Deisis lărgit. El prezintă rezultatul Întrupării dumnezeieşti şi al 
Coborârii Duhului Sfânt, plinătatea Bisericii neotestamentare, 
adică împlinirea celor arătate în registrele de mai sus. Acest rând 
reprezintă partea centrală şi, în cele din urmă, cea mai impor- 
tantă. Tema lui fundamentală este rugăciunea Bisericii pentru 
lume. Este vorba aici despre aspectul eshatologic al Bisericii”. 

Rândul cel mai de jos al iconostasului, numit „local”, cuprin- 
de — de ambele părți ale sfintelor uşi — două icoane mari, de 
obicei a Mântuitorului şi, în dreapta Sa (în partea stângă a celui 
ce priveşte), a Maicii Domnului cu Pruncul. Există şi excepții 
de la această regulă, « când icoana Mântuitorului este înlocuită 
cu icoana hramului. Înaintea celor două icoane, liturghisitorii 


Împrejur, Intrarea în lerusalim, Înălțarea, Schimbarea la Faţă), patru ale 
Maicii Domnului (Naşterea Maicii Domnului, Intrarea în Biserică, Buna- 
vestire şi Adormirea Maicii Domnului) şi două eclesiologice: Cincizecimea 
şi Înălțarea Sfintei Cruci. Rămânând un loc liber, lor li se alătură icoane ale 
altor sărbători, mai puţin importante şi, de asemenea, icoana Răstignirii. 
De obicei, icoanele praznicale sunt aşezate după cursul anului bisericesc, 
dar câteodată şi într-o ordine cronologică. 

A 5 După unele izvoare literare, Deisis-ul este cunoscut din secolul VII. 
În cuvântul de laudă al Sfântului Sofronie, Patriarhul Ierusalimului, la 
adresa Sfinților Chir şi Ioan se spune: „Noi am intrat în biserică [...], am 
văzut o icoană foarte mare şi minunată, în care la mijloc era reprezentat 
în culori Domnul Hristos şi de-a stânga Lui Maica Domnului, Stăpâna 
noastră şi pururea Fecioara Maria; în partea dreaptă — Ioan Botezătorul 
şi Inaintemergătorul aceluiaşi Mântuitor [...]”. Aici au fost reprezentate 
şi unele dintre chipurile proslăvite ale prorocilor, precum şi din ceata 
mucenicilor, inclusiv aceşti mucenici, Chir şi loan” (P. G. 87, 3, 3557). 

5 De aceea în iconostasele ruseşti clasice, contrar frescelor din biserică, 
sfinţii arhangheli şi sfinţii cneji nu au fost niciodată reprezentaţi cu însem- 
nele ostăşeşti, armuri şi arme în mână. O excepție de la această regulă este 
întâlnită doar în perioada decadenţei iconografiei, în secolele XVIII - XIX. 

rostesc rugăciunile de intrare [în Liturghie], în care sunt incluse 
(evident, după perioada iconoclasmului) mărturia despre icoa- 
na Mântuitorului, rostită chiar în fața acesteia, şi o rugăciune 
adresată Maicii Domnului, în faţa icoanei sale. Aceste două 
icoane sunt cinstite în mod deosebit de intim şi nemijlocit: sunt 
sărutate, în fața lor se aprind lumânări ş.a. 

Pe uşile dinspre miazăzi şi miazănoapte, adică pe cele dia- 
coneşti, sunt reprezentați arhangheli sau sfinți diaconi (pentru 
că în timpul săvârşirii Tainelor, diaconii au rolul îngerilor, adică 
acela de „trimişi”). Pe uşa dinspre apus, chipul arhanghelului 
este înlocuit câteodată prin chipul tâlharului înțelept, imagine 
prin care se subliniază înțelesul special al acestor două uşi ca 
intrare în raiul cel ceresc, simbolizat de altar: „Astăzi vei fi cu 
Mine în rai” (Luca 23, 43). Dacă rămâne loc liber, pe ambele părți 
ale uşilor diaconești, sunt pictate şi alte icoane. Acest registru nu 
numai că nu are acea rânduială strictă, caracteristică celorlalte 
registre, dar adeseori este asimetric. Icoanele incluse în acest 
rând sunt, de obicei, extrem de variate şi depind de nevoile 
locale şi de caracterul bisericii respective. 

Uşile din mijloc, „sfintele uşi” (câteodată sunt numite şi „uşile 
raiului”), au apărut odată cu bariera de dinaintea altarului. Aceste 
bariere au început să fie înfrumusețate cu icoane „din vremuri 
străvechi”. De obicei, aici apare icoana Bunei Vestiri şi sub ea 
cei patru Evanghelişti. Adeseori sunt reprezentați Sfântul Vasile 
cel Mare şi Sfântul loan Gură de Aur, având Sfânta Evanghelie 
în mâini sau un rulou în care este scris un text din Liturghiile ce 
le poartă numele“. Simbolic, sfintele uşi reprezintă intrarea în 
Împărăția lui Dumnezeu. Buna Vestire este începutul mântuirii 
noastre, prin care i se deschide omului intrarea în Împărăție; ea 
reprezintă vestea cea bună anunţată de către evanghelişti şi aici 
este adresată în mod nemijlocit omului care vine să se împăr- 


57 A. Grabar crede că sfintele uşi erau înfrumuseţate prin imagini deja 
din secolele V-VI (vezi „Un portillon d'iconostase sculpte au Musee Na- 
tional de Belgrade”, în Recueil des travaux de l'Institut d'Etudes byzantines, 
Belgrad, 1961, nr. 7, p. 16). 

58 Se întâlnesc de asemenea şi sfinte uşi pe care apar mai mulți sfinți. 

tăşească din bucuria Împărăției lui Dumnezeu. Aici, la hotarul 
dintre altar şi naos, are loc actul împărtăşirii credincioşilor. De 
aceea deasupra sfintelor uşi este pictată icoana Euharistiei. Este 
transpunerea liturgică a Cinei celei de Taină; Hristos Înşuşi îi 
împărtăşeşte pe Apostoli: de o parte le oferă Pâinea, iar de cealaltă 
parte, Potirul. Această imagine dublă înseamnă că împărtăşirea 
trebuie să se facă sub ambele specii. Imaginea împărtăşirii Apos- 
tolilor subliniază slujirea lui Hristos ca Mare Arhiereu, slujire 
exprimată aici chiar prin lucrarea Lui sacerdotală. 

Această structurare iconografică a iconostasului, această or- 
dine a rândurilor din care este alcătuit, corespunde planului 
imaginii rugăciunii liturgice rostite înainte de epicleză: „Tu şi 
Unul-Născut Fiul Tău şi Duhul Tău Cel Sfânt. Tu din neființă la 
fiinţă ne-ai adus pe noi şi, căzând noi, iarăşi ne-ai ridicat şi nu 
Te-ai depărtat, toate făcându-le până ce ne-ai suit la cer şi ne-ai 
dăruit împărăţia Ta ce va să fie”. 

În mod nemijlocit, înaintea privirii credincioşilor, pe o 
suprafață plană, uşor de cuprins cu privirea de la orice distanță, 
iconostasul înfăţişează căile iconomiei lui Dumnezeu: istoria 
omului creat după chipul lui Dumnezeu cel în Treime închinat 
şi căile lui Dumnezeu în istorie. 

De sus în jos sunt expuse căile Revelației dumnezeieşti şi re- 
alizarea lucrării mântuitoare, începând cu chipul Sfintei Treimi, 
al Sfatului veşnic, izvorul întregii existenţe a lumii şi a iconomiei 
dumnezeieşti; apoi, pregătirile veterotestamentare, prevestirile 
şi profeţiile, urmate de registrul sărbătorilor, adică împlinirea 
celor pregătite. De aici ele continuă până la realizarea viitoare a 
iconomiei lui Dumnezeu, reprezentată în registrul Deisis. Toate 
acestea gravitează în jurul Persoanei lui lisus Hristos, Unul din 
Sfânta Treime. Icoana centrală a lui Hristos este cheia întregu- 
lui iconostas. „Fiindcă Hristos nu este niciodată singur; El este 
întotdeauna Capul Trupului Său. Nici în teologia ortodoxă, nici 
în evlavia credincioşilor, Hristos nu este niciodată separat de Fe- 
cioara Maria şi de «prietenii» Săi, sfinții; Răscumpărătorul şi cei 

răscumpărați sunt nedespărțiți”*. lar Deisis-ul arată că „scopul 
ultim al Întrupării Cuvântului lui Dumnezeu a fost tocmai ca 
Acela care S-a întrupat să aibă un trup: Biserica, noua umanitate, 
răscumpărată şi renăscută din nou prin Capul ei”%. Acest rând 
al iconostasului reprezintă plinirea procesului istoric, chipul 
Bisericii în aspectul ei eshatologic. Aici întreaga viaţă a Bisericii 
pare că se rezumă la scopul ei suprem şi constant — mijlocirea 
sfinților şi a Îngerilor pentru lume. Toate personajele înfăţişate 
sunt unite într-un singur trup. Această armonie dintre Hristos 
şi Biserica Lui — totus Christus, Caput et corpus — este realizată 
prin Taina Sfintei Euharistii. 

Răspunzând revelaţiei dumnezeieşti, căile înălțării spirituale 
ale omului merg de jos în sus: primind vestirea apostolică (evan- 
gheliştii de pe sfintele uşi), prin armonia dintre voia umană şi 
voia lui Dumnezeu (icoana Bunei Vestiri este o icoană a acestei 
armonii), prin rugăciune şi, în sfârşit, prin împărtăşirea din 
Taina sfintei Euharistii, omul realizează înălțarea până la ceea 
ce este înfățişat în registrul Deisis: unitatea Bisericii. Într-adevăr, 
Biserica este o Cincizecime continuă şi, prin puterea Duhului 
Sfânt, omul este inclus în Trupul al cărui Cap este Hristos, 
Care este prezent aici în Sfintele Daruri şi prin icoana Sa. Dacă 
Liturghia realizează şi plăsmuieşte Trupul lui Hristos, atunci 
iconostasul îl arată, prezentând în fața credincioşilor expresia 
iconografică a ceea ce constituie obiectul credinţei lor, obiectul 
armoniei în care ei intră ca mădulare; arată Trupul Bisericii, creat 
după chipul Sfintei Treimi, aşezată în partea cea mai înaltă a 
iconostasului: este pluralitatea în unitate, după chipul treimic 
al Dumnezeirii. Credinciosul este condus spre acest chip prin 
icoana lui Hristos; „înaintea ochilor lui se descoperă [...] o altă 
revelaţie, Liturghia cerească, Jertfa euharistică veşnică, care a 
început în sânul Sfintei Treimi din veşnicie şi continuă acum şi 
întotdeauna şi în vecii vecilor”ć!. 


° G. Florovsky, „Etosul Bisericii Ortodoxe”, în Vestnic Russkogo Zapadnoe- 
oropeiskogo Patriarşego Exarhata, Paris, 1963, nr. 42-43, p. 144 (în rusește). 

% Ibidem. 

& Arhimandritul Ciprian (Kern), Euharistia, Paris, 1947, p. 342. 

Potrivit unei opinii răspândite printre cercetători, iconostasul 
înlocuieşte sau repetă fresca din biserică. Într-adevăr, elementele 
fundamentale ale picturii murale din biserică sunt de multe ori 
prezentate şi în iconostas, multe subiecte putând fi întâlnite în 
ambele locuri. Însă acest fapt nu înlătură nicidecum deosebirea 
lor esenţială. Înțelegerea corectă a corelației picturii murale cu 
cea a iconostasului poate fi realizată numai începând cu conşti- 
entizarea scopului fiecăreia, a rolului pentru care au fost create. 
Iar acest rol este foarte diferit. 

Biserica în ansamblul ei, ca loc de cult, este un spațiu li- 
turgic, ce cuprinde adunarea credincioşilor şi include în mod 
simbolic întreaga creație; este aspectul cosmic al Bisericii. Pictura 
ei murală, deşi supusă unei anumite structuri, având o tematică 
bine stabilită pentru anumite părți ale bisericii, acceptă o mai 
mare diversitate şi o alegere mai mult sau mai puţin arbitrară a 
subiectelor, potrivit nevoilor locului şi ale momentului. 

Dimpotrivă, tematica iconostasului este definită strict, atât 
pentru ansamblu, cât şi pentru fiecare parte. Iconostasul înfăți- 
şează devenirea Bisericii în timp şi viața ei până la încununarea 
prin Parusie, făcând o prezentare a împlinirii sale progresive de 
la Adam până la înfricoşătoarea Judecată; iconostasul descoperă 
astfel sensul procesului temporal, pe care timpul îl primeşte prin 
antrenarea lui într-un act extratemporal, care este Euharistia. 
Această taină «cuprinde toate timpurile şi generaţiile [...]. Ea 
este o „reducere la unitate” a istoriei, reînnoirea evenimentului 
mântuitor prin care întâlnim toate timpurile, atât cel dinaintea 
noastră, cât şi cele de după noi»®?. Iconostasul ne înfăţişează 
ceea ce s-a realizat prin împreună-lucrarea (sinergia) dintre 
Dumnezeu şi oameni, el descoperă această sinergie: oameni şi 
evenimente care dau un sens istoriei şi o sfințesc. De asemenea, 
el îi arată fiecăruia locul în procesul istoric şi sensul momen- 
tului prezent. Se descoperă astfel semnificația hotarului dintre 
altarul şi naosul bisericii, dintre ceea ce este veşnic şi ceea ce 
este vremelnic, adică întrepătrunderea lor reciprocă, unirea 


© J, Tyciak, Maintenant Il vient (tradus din germană), 1963, p. 34. 

lor. Credinciosul intră în Sfânta Sfintelor din Noul Testament, 
Împărăţia lui Dumnezeu, prin „catapeteasmă adică prin trupul 
lui Hristos” (Evrei 10, 20), care a înlocuit catapeteasma sfâşiată 
a templului din Vechiul Testament€. Să ne amintim că, după cu- 
vântului Sfântului Grigorie Palama, „trupul Lui îndumnezeit 
a primit şi comunică slava veşnică a Dumnezeirii; acesta este 
trupul înfățişat în icoane şi este adorat întrucât el arată Dum- 
nezeirea lui Hristos, acest trup ne este împărtăşit nouă în Taina 
Sfintei Euharistii”6. 

Aşadar, semnificația iconostasului nu este doar una de natură 
didactică. Aici este exprimată legătura ontologică dintre Taină 
şi icoană, manifestarea Trupului preaslăvit al lui Hristos, real în 
Euharistie şi reprezentat în icoană€. De aceea, pentru apărătorii 
icoanelor din perioada iconoclastă, icoana nu era numai o 
dovadă a Întrupării, ci şi o mărturie a istoricității Persoanei lui 
Hristos; prin acest fapt ea este şi o mărturie despre realitatea 
Tainei Euharistice. „Dacă această mărturie [iconografică] este 
imposibilă, Euharistia însăşi îşi pierde realitatea”4. Aici iese în 
evidență adevărata importanță teologică a disputei iconoclas- 
te; prin acest fapt explicându-se şi intransigența apărătorilor 
sfintelor icoane. 


& Asemănarea pe care o face Apostolul Pavel între trupul lui Hristos 
şi catapeteasma templului putea, desigur, să favorizeze instalarea unei 
perdele la hotarul dintre altar şi naosul templului neotestamentar. Ulterior 
această analogie se aplică barierei altarului, iar după aceea iconostasu- 
lui. Încă mai continuă să existe în conştiinţa Bisericii acea analogie cu 
perdeaua templului din Vechiului Testament sfâşiată în timpul morţii lui 
Hristos pe cruce. 

“J, Meyendorff, Introduction à l'étude de Grégoire Palamas, Paris, 1959, 

„225. 
i 6 Semnalăm că în traducerea românească apărută la Edit Anastasia 
(Bucureşti, 1999, p. 181), se spune: „[...] manifestarea acestui Trup preaslăvit 
al lui Hristos — la fel de real în Taină şi în icoană (s. n.)”, ceea ce contravine 
doctrinei ortodoxe, în care nu poate fi vorba nicidecum despre realitatea 
Trupului lui Hristos în icoană (n. edit.). 

66 J. Meyendorff, Hristos în gândirea creştină răsăriteană, trad. rom. N. 
Buga, Edit. Institutului Biblic, Bucureşti, 1997, p. 206. 

În această perspectivă, rolul iconostasului constă în a arăta, 
la hotarul altarului, ceea ce nu este o imagine, ci este real şi se 
deosebeşte de o imagine prin natura sa. Hristos nu Se arată în 
Sfintele Daruri, ci prin acestea El Se dăruieşte credincioşilor; El 
Se arată însă în sfintele icoane. Aspectul văzut al Euharistiei este 
icoana, care nu poate fi înlocuită niciodată prin imaginație, sau 
prin contemplarea Sfintelor Daruri. 

Ceea ce isihasmul rus a adus nou în alcătuirea iconostasului 
a fost întrepătrunderea vie a Tainei euharistice şi a conținutului 
icoanei lui Hristos. De aici rezultă atât perceperea exactă, cât şi 
o manifestare deosebit de expresivă a corelaţiei dintre ele. Mai 
întâi, devenirea treptată a Trupului lui Hristos în Vechiul Tes- 
tament (comparabilă cu atenţia pe care o acordă Evangheliştii 
Matei şi Luca precizării genealogiei lui Hristos), apoi împlinirea 
ei în Noul Testament. Cu alte cuvinte, este vorba despre dovada 
iconografică a caracterului istoric al mântuirii, care exclude orice 
imaginaţie abstractă. Să ne amintim că în ochii iconoclaştilor, 
Sfintele Daruri erau o icoană, singura posibilă. Negând i icoana 
şi, prin aceasta, implicit, realitatea Întrupării, ei negau în mod 
necesar şi realitatea Trupului şi Sângelui Euharistic. Semnificativ 
rămâne faptul că formarea iconostasului în Rusia a coincis cu 
timpul în care renaşte o nouă mişcare de respingere, în ereziile 
ruse, atât a Tainei Euharistice, cât şi a icoanei. În timpul nostru, 
aşa cum s-a mai întâmplat şi în trecut în istorie, această problemă 
capătă o importanță decisivă. 

Însă cel mai semnificativ rezultat al înțelegerii şi perceperii 
isihaste a barierei altarului a fost, ni se pare, aşezarea icoanei 
tripartite Deisis într-un rând întreg de sfinți mijlocitori, care sunt 
în rugăciune înaintea lui Hristos — Judecătorul de la cea de-a 
doua Venire. Iconografii au considerat această descoperire atât 
de importantă încât au mărit dimensiunile registrului (3,15 m 
înălțime în catedrala Adormirii Maicii Domnului din Vladimir), 
redându-i astfel un loc dominant, ei înțelegând importanța apro- 
pierii nemijlocite de cei care participă la actul împărtăşirii (Dei- 
sis-urile, pictate de către isihaştii Andrei Rubliov, Teofan Grecul 
şi ucenicii lor). Într-adevăr, realitatea Trupului şi a Sângelui 

euharistic presupune şi o realitate a Judecăţii. Iar acest fapt este 
subliniat limpede în toate rugăciunile de dinaintea împărtăşirii 
(„osândă-mi mănânc şi beau [...]”). Cei ce se împărtăşesc devin 
„mădulare [...] în Hristos” (Efeseni 3, 6), acest Trup preamărit 
al lui Hristos ce se va arăta la Cea de-a Doua Venire. De aceea 
registrul este aşezat chiar deasupra locului în care se împărtăşesc 
credincioşii; el subliniază acest aspect al judecății şi al mijlocirii. 
Numai trecând prin împărtăşire-judecată omul poate pătrunde în 
cele ce sunt înfăţişate pe iconostas, fapt ce corespunde rugăciu- 
nii euharistice pentru toți cei ce sunt uniţi în Taina Trupului şi 
a Sângelui: protopărinţi, părinţi, patriarhi, proroci adormiti în 
credința Vechiului Testament; apostoli, mucenici, mărturisitori 
din Noul Testament; şi, în sfârşit, pentru cei vii, împreună cu 
credincioşii care se află în biserică. In acest mod, Trupul real 
al lui Hristos, împreună cu icoana şi cu rugăciunea, realizează 
acea plinătate a participării liturgice: împărtăşirea trupească şi 
comuniunea în rugăciune prin icoană. 

După cum putem observa, iconostasul nu este deloc o sinteză 
a frescelor din biserică sau o îngrămădire întâmplătoare de 
icoane, lipsită de semnificaţie didactică şi devenită „un fals 
punct focal al bisericii bizantine”, care nu doar că nu are vreo 
legătură cu Taina Sfintei Euharistii, ci, mai mult, constituie un 
obstacol, „care-i ține la distanță pe mireni pentru că sunt făpturi 
nevrednice” (sic!)%. 

O astfel de viziune asupra iconostasului continuă să existe 
până astăzi. Însă, aşa cum scrie Pavel Florensky, „iconostasul 
[...] nu ascunde ceva de ochii credincioşilor, lucruri tăinuite, în 
stare să stârnească curiozitatea, aşa cum, din ignoranță şi egoism, 
îşi închipuie unii; dimpotrivă, el le arată celor pe jumătate orbi, 
tainele altarului, deschide şchiopilor şi schilozilorintrarea într-o 
altă lume care le rămâne închisă din cauza propriei lor obtuzități, 
strigă urechilor surde despre Împărăţia lui Dumnezeu”. 

7 A. A. Julian Walter, „The Origins of the Iconostasis”, în Eastern Chur- 
ches Review, vol. lll, nr. 3. 1971, p. 261, 266 şi 267. 

& P, Florensky, Iconostasul, trad. rom. B. Buzilă, Anastasia, Bucureşti, 
1994, p. 156-157. 

Se înțelege că acolo unde nu există posibilitate materială de a 
avea un iconostas complet, ne putem limita doar la icoana Deisis 
sau, în cazuri extreme, numai la icoana lui Hristos. Însă refuzul 
deliberat al plenitudinii iconostasului reprezintă o respingere a 
tot ceea ce ne învață Biserica prin el. 


13 


Cinoadele de la Moscova din secolul XVI 
şi rolul lor în arta eclecială 


Geconi XVI a reprezentat una dintre cele mai complexe pe- 
rioade pentru arta eclesială rusă. Pe de o parte, acest secol 
rămâne, în special în prima sa jumătate, unul dintre cele mai 
strălucitoare, păstrându-şi în esență orientarea fundamentală: 
bogăţia duhovnicească a conținutului, simplitatea, austeritatea 
şi monumentalitatea icoanei; pe de altă parte, de la mijlocul 
aceluiaşi secol, se înregistrează deja începutul unei tendințe 
ce se va cristaliza în secolul XVII şi care va duce treptat la des- 
părţirea de Tradiţie. Această schimbare se datorează unei serii 
de condiţii exterioare, dar şi interne, care sunt înrădăcinate în 
perioada precedentă. Aşa cum am arătat, în perioada „post- 
Rubliov” fundamentul spiritual al icoanei începe să fie neglijat. 
Scade tensiunea isihastă şi slăbeşte urcuşul duhovnicesc. Se 
întâmplă ceva asemănător cu ceea ce a avut loc în Bizanţ, unde 
„din timpul triumfului oficial al isihasmului şi al canonizării lui 
Grigorie Palama, mărturisirea învățăturii sale a devenit câteo- 
dată absolut formală, fără o asimilare autentică a esenței sale 
creatoare, duhovniceşti”.! Ca urmare a acestei pierderi a esenței 
isihasmului în Bizanţ, tradiţia vie, creatoare, este înlocuită prin 


1 A. Schmeman, „Operaneeditată a Sfântului Marcu al Efesului despre 


a 


Înviere”, în Pravoslaunaia mâsli (Gândirea Ortodoxă), Paris, 1951, p. 144. 

conservatorism, care nu se va putea împotrivi influenţei de mai 
târziu a Apusului. În perioada studiată de către noi, isihasmul 
încetează treptat să mai joace un rol de călăuză şi în Rusia. 
În viața duhovnicească se acordă prioritate acelei direcţii care 
a fost susținută de către Iosif de la Volokolamsk. Deşi Iosif a 
fost un adept al isihasmului, viața ascetică exterioară şi munca 
ocupau la el un loc principal, iar viața liturgică era subordonată 
slujirii sociale. Însă urmaşii lui Iosif au pus accentul mai mult pe 
propovăduire. Viaţa duhovnicească se împuţinează, slăbeşte şi 
devine mai mult exterioară. Paralel cu această orientare a vieții 
duhovniceşti înspre exterior, către o evlavie regulamentară, şi 
în artă are loc o schimbare în acelaşi sens. Conţinutul dogmatic 
al icoanei începe să piardă din importanţa lui dominantă şi nu 
mai este considerat întotdeauna a fi fundamental. Predilecția 
pentru frumuseţea bine ordonată şi armonios îmbinată, specifică 
iosefinismului, stimulează cantitatea în defavoarea calității. 
Condiţiile istorice exterioare ale Rusiei moscovite din această 
perioadă au contribuit la slăbirea vieții duhovniceşti, sporind 
astfel declinul artei eclesiale. Odată cu căderea Bizanțului (1453) 
şi cu ocuparea Balcanilor de către turci, se nuanțează un proces 
din ce în ce mai pronunțat de trecere a Rusiei din cercul țărilor 
ortodoxe din răsăritul Europei în sfera culturii occidentale?. 
Acesta era începutul influenţei ideilor occidentale. În arta ecle- 


2 Acest proces, cristalizat definitiv în secolul XVII şi încheiat cu domnia 
ţarului Petru I, a început încă din secolul XV, în timpul domniei lui Ivan 
al III-lea (1462-1505). După ce s-a căsătorit cu Sofia Paleologina, crescută 
de către papa de la Roma, printre cei ce locuiau la palat începe să se ma- 
nifeste o adevărată orientare către Apus. La sfârşitul secolului XV, când 
arhiepiscopul Ghenadie a făcut o nouă traducere a Bibliei în slavonă, cel 
care l-a îndrumat a fost monahul dominican Veniamin, iar traducerea 
s-a făcut după Vulgata. La Novgorod, „în casa arhiepiscopală”, apar din 
porunca stăpânului şi traduceri din limba latină şi germană ale literaturii 
duhovniceşti (Vezi G. Florovsky, „Despre cinstirea Sofiei în Bizanţ şi în 
Rusia”, în Lucrările celui de-al V-lea Congres al organizațiilor Academiei Ruse, 
Sofia, 1932, t. 1, p. 497). De asemenea, şi lupta cu ereziile purta amprenta 
metodelor occidentale. Cu toate că lupta împotriva latinismului era unul 
din fenomenele specifice acestei perioade, ea se armoniza perfect cu în- 
dreptarea spre Occident. 

sială ea se manifestă doar prin schimbul reciproc de teme şi 
detalii de ordin iconografic, prelucrate în duhul iconografiei 
tradiționale. Treptat aceste influențe, ce au pătruns prin ora- 
şele de periferie (în special prin Novgorod şi Pskov, care au 
fost într-o legătură permanentă cu Apusul), se întăresc tot mai 
mult şi găsesc un teren tot mai favorabil în „şovăiala minţii”, 
specifică acestei epoci. 


SINODUL STOGLAV (AL CELOR O SUTĂ DE CAPITOLE) 


La data de 21 iunie 1547 Moscova a fost devastată de un 
incendiu înfricoşător: au ars biserici, mănăstiri, palatele Kremli- 
nului... După ce a trecut această calamitate, urma ca toate să fie 
restaurate, în special icoanele care au ars. A rezolva o astfel de 
problemă doar cu ajutorul pictorilor moscoviți era imposibil. 
„Şi stăpânul, împărat drept slăvitor fiind [...] a trimis prin oraşe 
pentru a căuta câte una (sau mai multe) din sfintele şi cinstitele 
icoane, în Marele Novgorod şi în Smolensk, în Dmitrov şi în 
Zvernigov, şi din multe oraşe au fost aduse numeroase icoane 
făcătoare de minuni şi le-au adus spre închinare împăratului şi 
tuturor creştinilor, până ce vor fi pictate icoane noi. Şi a trimis 
Domnul Țării după zugravi de icoane în Marele Novgorod şi 
în Pskov şi în alte oraşe. Şi s-au adunat mulți zugravi şi împă- 
ratul a cerut ca aceştia să zugrăvească icoane, iar alții [...] să 
zugrăvească palatele”?. La Kremlin lucrările acestor zugravi se 
desfăşurau sub supravegherea protopopului Silvestru, slujito- 
rul catedralei Buna Vestire, care era de neam din Novgorod, el 
fiind şi educatorul țarului Ivan cel Groaznic. Din porunca lui, 
probabil, au fost zugrăvite de către meşterii din Pskov un rând 
deicoane simbolice care au intrat în uz sub denumirea de icoane 
„teologico-didactice”. Tematica acestor compoziţii a fost de fapt 
obiectul principal al analizelor şi disputelor sinodale din seco- 
lele XVI-XVII. Ea reflecta începutul deviației care a avut loc nu 


3 Comunicarea Societății imperiale de istorie şi de antichități ruseşti, 1947, t. 
III, p. 19. Citat de N. O. Andreev, „Despre procesul diacului Viscovatâi”, 
în Seminarium Kondakovianum V, Praga, 1932. 


266 LEONID USPENSKY 


doar în iconografia propriu-zisă, ci — fapt care este deosebit de 
important — şi în conştiinţa oamenilor, în relaţia lor cu icoana, în 
înţelegerea sensului ei. La început, procesul acesta era exprimat 
nu atât prin luări de poziție principiale, cât prin lipsa clarității 
şi statorniciei în cercetări şi analize. 

În anul 1551 a avut loc la Moscova, sub preşedinţia mitropoli- 
tului Macarie, un sinod care a intrat în istorie sub denumirea de 
„Stoglav” („al celor o sută de capitole”). Acest sinod s-a întrunit 
pentru a hotărî anumite reglementări în diferite domenii ale 
vieții bisericeşti, printre care şi arta, pentru că, potrivit expri- 
mării împăratului, „s-au uitat obiceiurile, domină arbitrariul, şi 
fiecare se conduce după voia lui”. Printre canoanele sinodului 
care se referă la arta bisericească, unele sunt reguli stabilite în 
legătură cu anumite întrebări speciale şi concrete referitoare la 
iconografie (capitolul 41, întrebările 1 şi 7), altele vizează fun- 
damentele şi principiile propriu-zise ale iconografiei, iar altele 
îi privesc pe iconografi. 

Una dintre întrebările analizate de Sinod (întrebarea 7 din 
capitolul 41), se referă la posibilitatea de a înfățişa în icoane 
oameni obişnuiţi, vii şi morți, care nu sunt sfinți. Ţarul a pus 
această întrebare făcând trimitere la icoana care se numeşte 
„Veniţi, popoarelor, să ne închinăm Dumnezeirii Celei în trei 
Ipostasuri”. Aici, „în rândul de jos sunt înfățişați împărați şi 
cneji şi clerici şi oameni simpli, care încă sunt vii [...]. Tot aşa 
este zugrăvită şi icoana Preacuratei Născătoare de Dumnezeu, 
icoană care se găseşte la Tifin [...]. Judecaţi despre aceasta având 
în vedere scrierile Sfinților Părinţi: se cuvine oare să fie pictați 
pe sfintele icoane şi vii şi morți care toți se roagă”. Sinodul răs- 
punde că tradiţia şi scrierile Sfinților Părinţi din primele secole 
creştine şi ale „vestiților iconografi greci şi ruşi”, precum şi însăşi 
icoanele mărturisesc despre un astfel de obicei”. Aşa cum este 
cunoscut, faptul că tradiţia a înfățişat în fresca bisericească şi în 


t Acest sinod se numeşte astfel pentru că hotărârile luate au fost 
împărţite în o sută de capitole. Textul pe care îl folosim a fost publicat la 
Moscova, în 1890. 

5 Hotărârile Sinodului Stoglav, p. 173. 

icoane oameni care nu sunt sfinţi, acolo unde subiectul a cerut 
aceasta, îşi are originea în primele veacuri ale creştinismului. 
Prin urmare, astfel de reprezentări nu erau o noutate, ci un 
fapt obişnuit în practica artei eclesiale. Sinodul chiar enumeră 
ca exemplu câteva teme iconografice: Înălțarea Sfintei Cruci, 
Acoperământul Maicii Domnului, Aflarea lemnului Cinstitei 
Cruci, Înfricoşătoarea Judecată. În ultimul caz, „sunt pictați nu 
numai sfinți, ci şi necredincioşi şi multe şi diferite chipuri din 
toate neamurile”. În această epocă, redarea oamenilor care nu 
sunt sfinţi, atât în icoane cât şi în reprezentările bisericeşti era 
răspândită mai ales în noile compoziţii, în special în icoanele 
hagiografice. De multe ori echilibrul era încălcat şi oamenilor 
care nu au ajuns la sfințenie le revenea în compoziții prea mult 
loc. Fireşte, apare atunci întrebarea corectitudinii unor astfel 
de imagini. 


6 P. 174. Totuşi, existenţa acestei întrebări naşte tâlcuiri discutabile 
asupra motivelor pentru care a fost pusă. De pildă, ea este pusă pe seama 
faptului că în secolul XVI, în iconografia rusă, a început să pătrundă pictura 
profană (vezi N. Pokrovsky, Studii ale monumentelor iconografice şi ale artei 
creştine, Petersburg, 1900, p. 347) sau „idei ale artei portretistice” (vezi 
N. Andreev, „Mitropolitul Macarie ca reprezentant al artei religioase” 
în Seminarium Kondakovianum VII, Praga, 1935, p. 241). Se presupune că 
în spatele acestei întrebări a țarului stă o acceptare a reprezentărilor în 
icoane a oamenilor care nu sunt sfinți, vii şi morţi. Răspunsul Sinodului 
este considerat necorespunzător caracterului vast al întrebărilor puse (N. 
Andreev, ibidem, nota 70). Însă reprezentarea oamenilor în sens de portret 
realist în această epocă nu exista încă. Indiferent dacă omul era viu sau 
mort, dacă era sfânt sau nu, reprezentarea lui se făcea iconografic. De 
aceea nici nu putea exista pentru Sinod un alt tip de reprezentare. Dar, 
însăşi modul de formulare a întrebării nu oferă, în opinia noastră, destule 
temeiuri pentru a-i atribui sensul ce i se dă, pentru că ea se referă nu la 
modul în care trebuie înfățişați oamenii care nu sunt sfinţi, ci la faptul 
dacă este permisă sau nu reprezentarea lor în icoane. Aşa şi este formulată: 
Se cuvine oare să fie pictați aceştia? De aceea ni se pare că are dreptate 
mai degrabă N. Pokrovsky, care consideră că această întrebare a apărut 
deoarece prezența şi mulțimea oamenilor care nu sunt sfinţi, în icoane, 
putea să creeze o confuzie în mintea credincioşilor şi să-i scandalizeze. La 
aceasta trebuie adăugată şi posibilitatea existenței unor critici ale acestor 
reprezentări din partea ereticilor. 

Însă pentru noi este mult mai importantă o altă întrebare 
(prima din capitolul 41). Aceasta se referă la iconografia Sfin- 
tei Treimi: „în icoanele Sfintei Treimi, unii reprezintă crucea 
doar în nimbul personajului din mijloc, iar alții la toate trei. Iar 
în picturile vechi şi în cele greceşti este scris: «Sfânta Treime», 
dar (nimb) în formă de cruce nu există la niciunul. În prezent, 
Celui din mijloc I se scrie «IC XC» şi «Sfânta Treime». Cercetaţi 
canoanele dumnezeieşti şi spuneți cum să scriem acum”. Şi la 
aceasta se dă un răspuns: „Pictorii să zugrăvească icoane după 
modelele cele din vechime, aşa cum zugrăveau grecii şi cum 
a zugrăvit Andrei Rubliov şi alți iconari vestiți, iar semnate 
să fie aşa: «Sfânta Treime». lar de la voi înşivă nimic să nu 
schimbați”?. Aşa cum se poate observa din text, aici este vorba 
despre reprezentarea tradițional-ortodoxă a Sfintei Treimi sub 
forma a trei Îngeri. 

Unii cercetători consideră, nu se ştie de ce, că răspunsul pă- 
rinților de la Sinodul Stoglav la această întrebare nu se distinge 
prin destulă precizie şi claritate sau că „întrebarea a rămas fără 
răspuns, pentru că părinții de la Sinod nu au putut să dea decât 
o indicație generală privind necesitatea respectării şi încadrării 
în limitele vechilor modele”? „ în special icoana lui Rubliov. În 
realitate, ținând seama de sensul întrebării, răspunsul dat a fost 
foarte clar şi exact şi nu lasă loc pentru o eventuală acceptare 
a ambelor variante indicate, ci prevede doar inscripția „Sfânta 
Treime”, iar despre Persoanele reprezentate, spune că niciuna 
nu trebuie să aibă nici nimb cruciform, nici inscripția „IC XC”. 


7 Hotărârile Sinodului Stoglav, p. 168. 

8 N. Pokrovsky, Studii ale monumentelor iconografice şi ale artei creştine, 
p. 356-357. 

? A. I. Nekrasov, Arta figurativă veche rusească, Moscova, 1937, p. 278. 

1 De aceeaşi părere era şi N. M. Maliţki („Istoria compoziţiei Treimii 
veterotestamentare”, în Seminarium Kondakovianum II, Praga, 1927, p. 
43). Desigur, hotărârea Sinodului a contribuit la impunerea iconografiei 
Sfintei Treimi concepute de Andrei Rubliov, declarând-o „model cano- 
nic” (N. Maliţki, ibidem). Însă nu există niciun temei pentru a vedea în 
această indicație impunerea unui şablon iconografic fix, aşa cum se înțelege 
câteodată. 


Teologia icoanei 269 


Este adevărat, Sinodul nu a dat vreun argument teologic pre- 
scripției sale; s-a limitat doar la trimiterea pe care a făcut-o la 
autoritatea lui Andrei Rubliov şi la modelele folosite în vechime. 
Ca şi în alte cazuri, în aceasta constă slăbiciunea Sinodului celor 
o sută de capitole, care a avut urmări triste în iconografia rusă 
de mai târziu. 

Revenind la aceeaşi întrebare, trebuie spus că majoritatea 
icoanelor Sfintei Treimi care s-au păstrat, nu au reprezentate 
nimburile cruciforme şi nici vreo inscripție distinctivă. Însă, atât 
în iconografia greacă cât şi în cea rusă dinainte de Rubliov şi 
mai ales de după el, îngerul din mijloc, care întotdeauna a fost 
înțeles ca o trimitere făcută la Cel de-al doilea Ipostas, purta 
o aură cruciformă cu literele ó wv", inscripția „IC XC” şi era 
reprezentat cu un rulou în mână în loc de sceptru”. În icoana 
lui Andrei Rubliov nu există niciun fel de semn distinctiv, aşa 
cum arată şi afirmaţia Sinodului celor o sută de capitole. În vre- 
mea luptei cu erezia iudaizanţilor, care negau dumnezeirea lui 
Hristos şi învățătura ortodoxă despre Sfânta Treime, prin acest 


1 În analiza hotărârii sinodale referitoare la această întrebare, N. Po- 
krovsky a admis o imprecizie, tâlcuind nimbul cruciform ca aparținând 
Dumnezeirii (Studii ale monumentelor iconografice şi ale artei creştine, p. 353). 
În realitate, crucea din nimb este caracteristică exclusiv lui Iisus Hristos, 
ca un indiciu al suferințelor după omenitatea, iar inscripţia ó wv „Cel ce 
este” (co - articol şi ó wv - participiul verbului „a fi”) indica dumnezeirea 
Lui. Acest „Fiu al Omului” zugrăvit pe icoană este Acelaşi Dumnezeu 
care vorbea în Vechiul Testament cu Moise (leşire 3, 14). „Cu acest nume 
se numeşte pe Sine Însuşi când vorbeşte cu Moise pe munte: pentru că 
El cuprinde în Sine întreaga existenţă, care a început şi nu se va sfârşi, 
ca o mare a existenței, nedefinită şi infinită, care trece dincolo de orice 
imaginaţie despre timp şi ființă” (Cuvântul 38, P.G. 36. 317 B-C). Această 
inscripție este explicată în acelaşi sens şi de către preacuviosul Maxim 
Grecul în „Cuvânt despre cununa Mântuitorului”, în Izdanie Kazanskoi 
Duhovnoi Akademii, 1859-1860, p. 3, 15). 

12 Exemplele cunoscute de evidenţiere a îngerului din mijloc, mult 
mai timpurii, se află în manuscrisul Bibliei în limba greacă, din secolul X, 
aflat în Biblioteca Naţională din Paris, unde El are nimbul cruciform şi, de 
asemenea, într-o reprezentare capadociană din secolul al XI (M. Alpatov, 
„La Trinite dans l'art byzantin et l'ecole de Rubliov”, în Echos d'Orient, 
aprilie - iunie, 1927). 

nimb cruciform erau însemnați câteodată toți Cei Trei Îngeri. 
Mai mult decât atât, se întâlnescicoane, chiar dacă rar, unde nu 
numai deasupra Celui din mijloc, ci şi deasupra Celorlalţi Îngeri 
este plasată inscripția „IC XC”. Şi un fapt şi altul poate fi înțeles 
ca o dorinţă de a sublinia egalitatea în cinste a Celor trei. Însă 
şi un fapt şi altul este o denaturare a credinței ortodoxe. Deşi 
evidenţierea Îngerului din mijloc are un temei de principiu, în 
multe tâlcuiri ale Sfinţilor Părinţi, aplicarea inscripției „IC XC” 
în această reprezentare este incorectă, pentru că numele Dum- 
nezeu-omului este aplicat chipului, care nu este reprezentat aici 
direct şi concret. „Când Cuvântul S-a făcut trup - spune Sfântul 
Ioan Damaschin - atunci El [...] a şi fost numit lisus Hristos” ”. 
Atunci a şi suferit. De aceea este greşit să se reprezinte Îngerul 
din mijloc cu nimb cruciform. Cu atât mai mult este incorect 
să se atribuie inscripția „IC XC” şi aura cruciformă celorlalți 
Îngeri. În acest caz se atribuie şi celorlalte Persoane ale Sfintei 
Treimi semnele Întrupării şi ale Patimilor Domnului, cărora le 
sunt atribuite în acest chip şi iconomia caracteristică Celei de-a 
Doua Persoane. Participarea tuturor persoanelor Sfintei Treimi 
la lucrarea mântuirii prin unitatea voinței reprezintă unul dintre 
adevărurile fundamentale ale credinței creştine. Insă „această 
unitate a naturii Dumnezeieşti şi a voinței Dumnezeu-omului 
cu Tatăl şi cu Duhul Sfânt exclude orice transfer al suferințe- 
lor, acceptate de El după natura şi voința omenească, în cadrul 
voii comune şi firii Sfintei Treimi. Nu Sfânta Treime împreună 
pătimeşte cu Fiul şi nici nu rabdă Dumnezeirea cea de o ființă 
cu Tatăl şi Duhul patimile şi moartea; ci ipostasul Fiului rabdă 
chinul crucii după omenitatea Sa, primindu-l cu voia omenească, 
ce singură se deosebeşte în Hristos de unica voință dumnezeias- 
că, comună cu Tatăl şi cu Duhul”. În acest chip, orice precizare 
sub forma inscripției sau a nimbului cruciform atribuit Celor 
Trei reprezintă în sine o simplă absurditate: în primul caz ar fi 
trei Hristoşi; în cel de-al doilea, o erezie, condamnată de către 


13 Dogmatica, P.G. 94, 1112. 
14 V, Lossky, Convorbiri despre Sofia, Paris, 1936, p. 77. 

Biserică: „Căci atribuind Dumnezeirii patima, veți învăţa cele 
ce sunt străine înțelepciunii” *. 

Într-o legătură nemijlocită cu iconografia Sfintei Treimi stă 
întrebarea despre „descriptibilitatea Dumnezeirii” din capitolul 
43 al hotărârilor sinodale: „pentru aceasta, mare grijă şi luare 
aminte să aibă episcopii, în toate părțile, pentru ca toți zugravii 
şi ucenicii lor să picteze după vechile modele, iar după propria 
lor gândire şi pricepere nimic să nu adauge Dumnezeirii. Hristos 
Dumnezeul nostru este înfățişat cu trup, iar cu Dumnezeirea 
nu este arătat, aşa cum spune Sfântul loan Damaschin: nu de- 
scrieți Dumnezeirea, nu spuneți minciuni, orbi fiind, pentru 
că este nevăzută, este cu neputinţă a o vedea. Chipul trupului 
zugrăvindu-l însă, mă închin şi cred şi slăvesc pe Fecioara care 
a născut pe Domnul”!$. Textul nu se distinge prin destulă clari- 
tate. După sensul direct pe care îl prezintă, el lasă impresia că 
se referă la dumnezeirea lui Hristos. Însă Hristos este descris 
după umanitate. lar dumnezeirea Lui indescriptibilă, nimeni nu 
a încercat vreodată să o descrie. La începutul disputei despre 
icoane, numai iconomahii îi învinuiau pe ortodocşi de încer- 
carea de a înfățişa Dumnezeirea, adică natura dumnezeiască. 
În gândirea ortodoxă însă, întrebarea despre descriptibilitatea 


15 Canonul glasului al 7-lea, cântarea a 9-a. 

15 Hotărârile Sinodului Stoglav, p. 212. Literalmente, un astfel de text nu 
există la Sfântul Ioan Damaschin. Însă aşa cum este cunoscut, Sinodul celor 
o sută de capitole a apelat destul de liber la izvoare. Mitropolitul Filaret al 
Moscovei se îndoia de faptul că „merită a fi numit Sinod al Bisericii acest 
Sinod, care în argumentarea opiniilor sale foloseşte minciuna, atribuind 
Sfinţilor Părinţi sau Apostolilor învățături şi canoane absolut inexistente” 
(vezi Socinenia, 1834-1835, t. II, p. 180-205. Citat din V. Nikonikov, „Stogla- 
vâi Sobor 1551”, în Jurnal Moskovskoi Patriarhii, 1959, nr. 9, p. 46). Prima 
frază a citatului reprezintă, după cum se vede, o redare împrumutată din 
al II-lea şi al III-lea Tratat despre icoane: „Dacă însă cineva va îndrăzni să 
zugrăvească chipul Dumnezeirii imateriale, necorporale, nevăzute, fără 
de formă şi culoare, atunci noi o respingem, ca fiind falsă” (II, 11 şi III, 9). 
Restul citatului este preluat din Scrisoarea lui Constantin Kabalin atribuită 
Sfântului loan Damaschin (Vezi G. Ostrogorsky, „Hotărârile Sinodului 
Stoglav privitoare la pictarea imaginilor şi principiile iconografiei bizan- 
tine”, în Orient et Byzance, premier recueil à la mémoire de Th. Ouspensky, 
Paris, 1930, p. 402). 

sau indescriptibilitatea Dumnezeirii nu a fost pusă niciodată, ca 
una ce nu are sens. Acum însă, un sinod ortodox îi învinuieşte 
cu tărie pe nişte iconografi ortodocşi de încercarea de a descrie 
sau a zugrăvi Dumnezeirea după propria lor cugetare. În acest 
chip putem înțelege mai degrabă că aici se are în vedere o altă 
reprezentare a Dumnezeirii, pe lângă cea a Fiului întrupat. Într- 
adevăr, este cunoscut faptul că în timpul Sinodului celor o sută 
de capitole, existau deja trei tipuri de imagini ale Sfintei Treimi: 
Treimea veterotestamentară tradițională, apoi aşa numita „Ote- 
cestvo” - („Paternitate”): chipul lui Dumnezeu Tatăl, avându-L 
în sânul Său pe Fiul, iar Duhul Sfânt este reprezentat în chip de 
porumbel — şi Treimea neotestamentară: Tatăl şi Fiul şezând pe 
tronuri, cu Duhul Sfânt zugrăvit între Ei. Însă întrebarea despre 
conţinutul acestor două teme iconografice nu s-a pus direct la 
Sinod. Anumiți savanți văd în imprecizia hotărârii sinodale 
o „trecere sub tăcere a iconografiei exacte a Treimii”*. Însă, 
aşa după cum am văzut când s-a discutat despre iconografia 
Sfintei Treimi veterotestamentare, în legătură cu care s-a şi pus 
întrebarea, răspunsul a fost clar. Astfel, un subiect iconografic 
pe care Sinodul îl considera greu de analizat, „s-a trecut sub 
tăcere”, căzându-se din istorismul evanghelic care este funda- 
mental pentru teologia ortodoxă. Din compararea indicațiilor 
privind Treimea veterotestamentară cu contextul capitolului 
43, G. Ostrogorsky ajunge la concluzia că Sinodul încearcă să 
limiteze numărul reprezentărilor Sfintei Treimi la acest singur 
model iconografic şi, în acest chip, „să taie calea oricărei încer- 
cări de a-L picta pe Dumnezeu Tatăl, aşa cum se obişnuia atunci 
în Apus”P. Într-adevăr, textul citat şi, de asemenea, îndemnul 
adresat iconografilor la începutul capitolului 43 — „grijă mare să 
aibă la zugrăvirea chipului trupesc al Domnului şi Dumnezeului 


17 În limba rusă modernă „otecestvo” înseamnă „patrie”. 

8N. K. Goleizovsky, „Scrisoare către un iconar şi ecourile isihasmului 
în arta rusească în străinătate în secolele XV-XVII”, în Vizantiiskii vremennik 
XXVI, Moscova, 1965, p. 220. 

19 G. Ostrogorsky, Hotărârile Sinodului Stoglav privitoare la pictarea ima- 


ginilor şi principiile iconografiei bizantine, p. 402. 

şi Mântuitorului nostru lisus Hristos” — şi indicaţia referitoare la 
Treimea veterotestamentară, în capitolul 41, ne permit să consi- 
derăm că întrebarea despre „descrierea Dumnezeirii” se referă 
chiar la reprezentarea lui Dumnezeu Tatăl, ceea ce va provoca, 
doi ani mai târziu, dispute aprinse ce continuă până astăzi. Tre- 
buie amintit faptul că reprezentarea lui Dumnezeu Tatăl, atât în 


A 


frescă cât şi în icoane („Otecestvo”), în vremea acestui sinod a 
fost, după cum se vede, un fapt încă neobişnuit. În plus, lucrul 
cel mai important, această imagine a avut, aşa cum vom vedea 
mai târziu din analiza ei, un sens echivoc în decursul timpului; 
nu s-a distins prin claritate şi a cauzat tâlcuiri diverse”. 

Însă, în ce priveşte reprezentarea aşa numitei „Treimi neo- 
testamentare”, primul exemplu al acesteia cunoscut în Rusia îl 
vedem în icoana cvadripartită din catedrala Bunei Vestiri (fig. 
7). A fost pictată după incendiu de către zugravii din Pskov, la 
cererea celui mai apropiat colaborator al mitropolitului Maca- 
rie, protopopul Silvestru. Imaginea aceasta nu a putut rămâne 


% Analizând răspunsul dat de Sinod la întrebarea despre descripti- 
bilitatea Dumnezeirii, N. K. Goleizovsky vede influența textelor din al 
2-lea şi al 3-lea Cuvânt al Scrisorii către un iconar, care se referă la icoana 
Sfintei Treimi şi care îndreptățesc, după părerea lui, „orice reprezentare 
a Dumnezeirii” („Scrisoare către un iconar” şi ecourile isihasmului în arta 
rusească în străinătate în secolele XV-XVII, p. 228). Dacă din textul celui de-al 
3-lea Cuvânt putem trage, într-adevăr, o asemenea concluzie, din al 2-lea 
Cuvânt o astfel de concluzie nu se poate trage nicidecum. Aşa cum am 
văzut în capitolul precedent, aici se delimitează, în mod explicit, viziunile 
prorocilor şi manifestările sensibile, dar în cuvântul al 3-lea totul este 
amestecat. În ultimul se spune că „Dumnezeu nu poate fi văzut aşa cum 
este, ci aşa cum S-a arătat”, adică absolut diferit (Vezi N. A. Kozakov, I. 
S. Lurie, Mişcări eretice antifeudale din Rusia, secolul X IV - începutul secolului 
XVI, Moscova, 1955, p. 372). O astfel de tâlcuire poate să îndreptățească, 
într-adevăr, orice reprezentare a Dumnezeirii. Mai trebuie încă spus că, 
deşi textele celui de-al 2-lea şi al 3-lea Cuvânt coincid în unele locuri, între 
ele există şi o diferenţă foarte clară nu numai în ce priveşte conţinutul, ci 
şi în maniera expunerii. Într-unul, conținutul este expus succint şi exact, 
în altul, prolix şi cu patos. În al doilea caz, autorul încearcă să facă textul 
mult mai somptuos, iar ideea principală să fie prezentată într-un mod 
mai sentimental, dar prin aceasta gândul îşi pierde precizia şi claritatea. 
Acest fapt ne determină să presupunem că cele două texte aparțin unor 
autori diferiţi. 

neobservată, cu atât mai mult cu cât la subiectul inclus în acea 
icoană („Veniţi, popoare...” ) făcea trimitere țarul când a pus 
întrebarea despre reprezentarea în icoane a oamenilor care nu 
sunt sfinți. 

Trebuie să considerăm că „trecând sub tăcere” alte reprezen- 
tări ale Sfintei Treimi decât cea veterotestamentară, Sinodul avea 
anumite motive. Întâi de toate, este posibil ca nici părinții ce au 
luat parte la Sinod, nici mitropolitul Macarie însuşi să nu fi avut 
idei prea clare despre reprezentarea lui Dumnezeu. Însă în acest 
caz nu se poate înţelege de ce deodată, după doi ani, Macarie 
va apăra ferm, cu îndărătnicie, reprezentarea lui Dumnezeu 
Tatăl, împotriva obiecţiilor aduse de Viscovatâi. Este posibil, 
desigur, ca poziţia lui în această chestiune să se fi schimbat. 
Pe de altă parte, potrivit opiniilor unor învăţaţi, între Sinod şi 
mitropolit nu a existat întotdeauna un consens al opiniilor”. 
Este posibil să nu fi existat consens nici în această problemă. 
De aceea se impune următoarea ipoteză: oare nu aici se află 
cauza neclarității hotărârilor Sinodului, în faptul că părinții 
nu s-au putut hotărî nici să accepte poziția mitropolitului, nici 
să-l contrazică direct, ci s-au limitat doar la aluzii? În afară de 
aceasta, hotărârile Sinodului au putut fi influențate şi de textul 
celui de-al treilea tratat al Scrisorii către un iconograf, unde, spre 
deosebire de tratatul al doilea, se manifestă în mod vădit o ne- 
claritate referitoare la viziunile prorocilor şi arătările sensibile 
din Vechiul Testament. În orice caz, neclaritatea caracteristică 
a acestui text putea introduce o incertitudine în argumentarea 
Sinodului care, în mod vădit, evită să rostească numele imaginii 
în discuţie, ca şi cum nici lor nu le-ar fi fost clar acest fapt. 

În acelaşi capitol 43 al hotărârii sinodale, sunt cuprinse 
chestiuni legate de fundamentele zugrăvirii icoanelor şi despre 
iconografi. Aici, partea principală pare să fie diluată într-un 


21 De exemplu, I. N. Jdanov considera că Macarie nu a avut o prea 
mare influenţă asupra hotărârilor Sinodului. Vezi N. Andreev, Mitropoli- 
tul Macarie ca reprezentant al artei religioase, p. 239 şi nota de subsol 59; G. 
Ostrogorsky, Hotărârile Sinodului Stoglav privitoare la pictarea imaginilor şi 
principiile iconografiei bizantine, p. 402. 

anume fel prin considerații de ordin secundar: de morală, de 
supraveghere a iconografilor, despre relațiile dintre meşteri şi 
ucenicii lor ş. a. 


Fig. 7. Icoană cvadripartită din catedrala Bunei Vestiri, Moscova 

Sinodul cere ca icoanele să fie pictate după vechile mode- 
le”, „după chip şi asemănare, după ființă, privind modelele 
vechilor iconografi şi ghidându-se după modelele cele bune”. 
Această cerință se repetă de mai multe ori şi în diferite contex- 
te. Icoana nouă trebuie să arate prototipul, adică pe acela sau 
pe aceea care este reprezentată (a fi „după chip”), asemănarea 
trăsăturilor (a fi „după asemănare”) şi, în sfârşit, a fi „după fi- 
ință”, adică o icoană ortodoxă trebuie să corespundă Tradiţiei, 
canonului stabilit de către Biserică”. Cerinţe precum acelea de 
a urma vechilor zugravi şi după „propria cugetare nimic să nu 
se schimbe”, sau „Dumnezeirea să nu fie descrisă de părerile 
şi presupunerile proprii” sunt considerate de obicei în istoria 
artelor ca încercări ale Sinodului de a limita inițiativa creatoare 
a artistului, sau chiar ca cerință de a copia exact modelele puse 
înainte. Mai mult decât atât, unul dintre autori scrie: „La Sino- 
dul din anul 1551, numit Stoglav, a fost emisă hotărârea de a se 
introduce manuale de iconografie — modele sau şabloane pentru 
reprezentarea sfinților şi a compozițiilor întregi”, cu ajutorul că- 
rora, zice el, „Biserica a încercat să supună arta anumitor reguli 
şi canoane”. Într-adevăr, după Sinodul Stoglav manualele de 
iconografie cunosc o largă utilizare. Însă „adaptate la învățătura 
Proloagelor sau a scurtei colecţii de vieţi ale sfinților după lunile 
anului, sbornicele (colecţiile mai mari) au apărut doar la sfârşitul 
secolului XVI şi niciodată nu au fost editate şi aprobate în mod 


2 P, 207, 208, 210 şi 212. 

% În legătură cu vechile modele, Sinodul cere în capitolul 27 o raportare 
atentă față de vechile icoane, păstrarea şi restaurarea lor. 

aN. E. Mneva, Istoria Rusiei moscovite, Moscova, 1965, p. 115. Întâi 
de toate, printre hotărârile sinodale editate în 1890, nu găsim o astfel de 
decizie. Aceasta nu există nici în traducerea franceză a lui Dushen, care 
s-a folosit de mai multe ediții (vezi E. Duchesne, Le Stoglav ou les cent 
chapitres, Paris, 1920). În afară de aceasta, „propria cugetare” şi „presu- 
punerea”, despre care vorbeşte Sinodul, constă nu în oprirea copierii, ci 
în fundamentele didactice ale icoanei ortodoxe şi se referă, aşa cum am 
văzut, doar la anumite teme iconografice şi chiar la detaliile denaturării 
iconografiei Treimii şi ale „reprezentării Dumnezeirii”. 

legal, autorizat”?. Cuprinsul acestor manuale a fost alcătuit 
nu de către o anumită autoritate bisericească, ci chiar de către 
iconografi. Ele suntnişte colecţii de desene, modele schematice, 
slujind ca documentație folosită de către iconografi în diferite 
epoci. Aceste schițe nu au nicio legătură cu caracterul artistic al 
creaţiei lor%. Ele au un rol pur documentar. Unei persoane fără 
prejudecăţi, care cunoaşte conținutul acestora, îi este clar locul 
pe care îl au în procesul creaţiei artistice; ele nu prescriu nimic, 
ci dau doar exemple şi modele, adică o caracteristică schema- 
tică a sfântului sau a evenimentului reprezentat şi prin aceasta 
facilitează lucrarea artistului, ferindu-l de o eroare istorică pe 
care o poate face referitor la o persoană sau alta şi, în final, de 
îndepărtarea de memoria şi Tradiţia Bisericii. 

La întrebarea despre corelaţia dintre reguli şi creațiile artistice 
vom reveni mai târziu. Aici este destul a spune că nici manualele, 
nici modelele străvechi, propuse spre a le urma, nu pot limita 
în vreun fel libertatea creativă a artistului”. Cerinţa de a urma 
vechilor modele este absolut normală şi corespunde pe deplin 
fundamentelor artei eclesiale. Ea a existat întotdeauna în Bise- 
rică. „Iconografii zugrăvesc icoane nu după modelele cele rele, 
ci după cele frumoase şi care se disting prin vechime”, — scria 
Sfântul Teodor Studitul încă în secolul IX”. „A zugrăvi după 
vechile modele” nu înseamnă literalmente a le repeta. Această 
cerință formulată de Sinod şi adresată artistului nu este o piedică 
pentru activitatea lui creativă, chiar dacă este exprimată într-o 
formă mult mai categorică, aşa cum vedem, de exemplu, în 
Pidalion. După cum este cunoscut, Sinodul s-a folosit pe larg de 
această carte în timpul analizării diverselor întrebări, inclusiv în 
hotărârea despre iconografie şi despre iconografi. În orice caz, 
în Pidalion găsim o asemănare atât de evidentă cu hotărârile 


3 A. N. Necrasov, Arta figurativă rusă străveche, Moscova, 1937, p. 316 
(în ruseşte). 

% A. Grabar, Byzance, Paris, 1963, p. 54. 

7 Cu toate acestea, trebuie spus că niciun manual nu poate să-l ferească 
pe artist de greşeli, dacă prin creația lui se îndepărtează de Tradiţia 
bisericească. 

28 Către monahi, T. II, p. 358; P. G. 99, 1176. 

Sinodului, încât nu se poate să nu recunoaştem aici o anumită 
influență directă: „Iconograful să fie înțelept şi să picteze după 
asemănarea vechilor modele şi a primilor meşteri, bărbaţi înțe- 
lepțiţi de Dumnezeu [...], iar de la sine să nu adauge nicio iotă, 
chiar dacă şi acestea li se pare că le înțeleg, ci afară de Tradiţia 
Sfinților Părinţi să nu îndrăznească [să adauge ceva]'?. Cerinţa 
din Pidalion de a nu adăuga „nicio iotă” şi cea a Sinodului: „din 
propria cugetare nimic să nu schimbaţi” — sunt în esenţă una şi 
aceeaşi. Nu creativitatea se limitează prin aceasta, ci abaterea 
de la „Tradiţia Sfinţilor Părinţi”, adică de la învățătura ortodoxă, 
chiar dacă această abatere pare urmarea cunoştinţelor multe ale 
artistului. Arta eclesială s-a supus „pravilelor şi canoanelor” bi- 
sericeşti (mai precis, a fost călăuzită prin ele) în decursul întregii 
sale existente şi, aşa cum arată cu destulă evidenţă şi claritate 
arta însăşi, nu a suferit deloc din cauza aceasta“. 

În afară de problemele concrete şi de principiile iconografiei, 
dispozițiile Sinodului îşi propun să ridice nivelul calitativ al 
iconografiei şi al moralității iconografilor. Acestor două sco- 
puri le este dedicat întreg capitolul 43, intrând uneori în cele 
mai diverse amănunte ale vieții şi relațiilor dintre oameni. Aici 
Sinodul, contrar atitudinii față de problemele principale, se 
pronunță mult mai concret şi mai detaliat. 

Este evident că în acest timp, în special în oraşele şi satele în- 
depărtate de centru, activitatea meşterilor a sporit considerabil. 
„Iar acelora care — spune Sinodul — zugrăvesc icoane fără să fi 


% Capitolul din Pidalion care cuprinde textul de faţă reprezintă o ana- 
logie absolută cu hotărârea Sinodului Stoglav despre iconografi (nivelul 
lor moral ş. a.). Acel text din Pidalion pe care îl folosea Sinodul era în 
manuscris, alcătuit de către mitropolitul Macarie chiar înaintea Sinodului. 
Capitolele care se referă la icoane şi iconografi nu au intrat în ediția tipărită 
a Pidalion-ului, ci sunt prezentate în Manualul iconografic al lui Bolişiakov, 
tipărit sub îndrumarea lui Uspensky la Moscova, în 1909. 

% Trebuie spus că cercetătorii moderni şi-au creat o părere cât se poate 
de originală despre canon, care nu corespunde nici sensului, nici scopului 
acestuia. Întrucât ei se ciocnesc inevitabil şi permanent de fapte ce contra- 
zic noțiunile lor, aceste incompatibilități le numesc „abateri“ („împotriva 
canonului”), în sensul de acțiuni contrare, prin care se „frânează rolul 
Bisericii” ş. a. 

învăţat, la întâmplare, fără pricepere şi nu după model [...] se 
cuvine să le prescriem să învețe de la meşteri. Şi cel care, prin 
harul lui Dumnezeu, va începe să picteze după chip şi asemă- 
nare, acela să picteze, iar căruia nu-i va da Dumnezeu acest dar, 
acela să înceteze a mai face acea lucrare, pentru ca numele lui 
Dumnezeu să nu fie hulit din pricina unor astfel de picturi”. 
Ţinând seama de situația generală în care se afla arta eclesială 
la mijlocul secolului XVI, Sinodul „celor o sută de capitole” în- 
cearcă să o supună înaltei supravegheri eclesiale. „Şi aşa arhiepi- 
scopul împreună cu episcopul s-au dus prin toate cetățile şi ora- 
şele şi mănăstirile ca să-i cerceteze pe meşterii de icoane şi toate 
lucrările acestora să le vadă [...]. Iar Arhiepiscopul şi episcopii îi 
supraveghează pe acei zugravi cărora li s-a poruncit [să supra- 
vegheze pe alții] şi vor păzi această lucrare cu multă atenție”. 
Sinodul hotărăşte să fie supravegheată nu doar calitatea 
iconografiei, ci şi comportamentul moral al iconografilor, iar 
episcopilor li s-a pus în vedere să le interzică a mai picta icoane 
acelor meşteri şi ucenici care vor începe „să trăiască nu după 
testamentul canoanelor, în beţie [...] şi în orice altă necinste”%. 
Controlul stabilit de acest Sinod în pictarea icoanelor este apreci- 
at diferit. G. Ostrogorsky, N. Pokrovsky şi mulți alții consideră 
măsura oportună şi normală, încât clericii sunt mult mai capa- 
bili, dacă nu să prețuiască vrednicia artistică a icoanei, atunci, 
în orice caz, să stabilească ortodoxia sau neortodoxia ei, adică 
corespondenţa sau necorespondenţa ei cu Tradiţia Bisericii. 


31 P, 210. 

2 p.211. 

33 P, 210. În acelaşi timp, Sinodul acordă multă cinstire iconografilor 
care se mențin la înălțimea cerințelor: „iar arhiepiscopii şi episcopii [...] 
îi vor înconjura cu multă atenţie pe astfel de iconografi şi îi vor cinsti în 
mod deosebit. Iar marilor dregători şi oamenilor simpli le-a cerut să-i aibă 
pe acei zugravi de icoane în toată cinstea pentru acea lucrare iconografică 
a lor” (p. 211). 

3 G. Ostrogorsky, Hotărârile Sinodului Stoglav privitoare la pictarea ima- 
ginilor şi principiile iconografiei bizantine, p. 407; N. Pokrovsky, Studii ale 
monumentelor iconografice şi ale artei creştine, p. 350. 

N. Kondakov are un punct de vedere opus: „Întrucât din 
această cenzură spirituală nu a rezultat nimic [...], spune el, 
despre aceasta nu avea rost nici atunci şi nici acum să se mai 
discute pentru că, aşa cum le era cunoscuttuturor, episcopii nu 
puteau nici să realizeze controlul iconografic, nici să-i înveţe 
ceva pe iconografi”%. Şi într-adevăr, nici după Sinod şi nici mai 
târziu situația nu s-a schimbat deloc. În secolele XVII şi XVIII, 
o serie de autori descriu situaţia cu aceleaşi cuvinte cu care a 
făcut-o şi Sinodul, exprimând aceleaşi nevoi”. 

Într-adevăr, în hotărârile Sinodului „nu se mai poate observa 
raportarea iconografilor la munca lor ca la o rugăciune a minții, 
care era caracteristică Scrisorii”. Nu se vede nici acea înțelegere 
a icoanei pe care o avea autorul Scrisorii. Ultimul se adresează 
oamenilor care au acelaşi cuget cu el în practica spirituală a 
isihasmului şi, mai pe larg, tuturor cărora le-a slujit drept pildă 
[...]. Sinodul însă se adresează mulțimii iconografilor din acea 
vreme şi ucenicilor acestora, dându-le doar o culegere mini- 
mală de reguli morale de viață şi stabilind un control asupra 
respectării lor şi asupra producției de icoane. Aşa cum am văzut, 
ceea ce se afla în centrul teologiei bizantine şi-a aflat în Rusia, în 
perioada precedentă, o încorporare deplină în viață şi în artă: 
de aceea teologia în Rusia se exprimă mai mult prin imagine 
decât prin cuvânt, într-un mod, cum s-ar spune, existenţial. 
Acum, prefacerea practică a teologiei în viață începe să se di- 
minueze: acea aşezare duhovnicească în conceperea şi crearea 
icoanei, caracteristică Scrisorii către un iconar, lipseşte cu totul 


% Icoana rusească, partea I, Praga, 1931, p. 44. 

% I, Vladimirov, Simeon Poloțky şi țarul Alexei Mihailovici. În timpul 
țarului Petru I, scriitorul şi publicistul rus I. T. Posoşkov scria: „Iar bărba- 
ţilor de la sate şi celor analfabeți cu mare poruncă se cuvine a le interzice 
ca de acum nu numai cei de la sat, ci şi cei de la oraş, care nu au o auto- 
rizaţie scrisă, să zugrăvească icoane”. Evidenţiind nivelul foarte scăzut 
al zugrăvirii de icoane, el concluzionează: „Şi pentru aceasta, mai mult 
decât în domeniul altor arte, se cuvine să avem asupra lor supraveghere 
riguroasă” (Cartea despre sărăcie şi bogăție, Moscova, 1951, p. 146). 

7 N. K. Goleizovsky, „Scrisoare către un iconar” şi ecourile isihasmului 
în arta rusească în străinătate în secolele XV-XVII, p. 225. 

în analizele Sinodului. Teoretic, el prezintă cerințele corecte — 
„de a urma vechilor iconografi”, adică de a urma Tradiţiei. Însă 
această cerinţă, lipsită de temeiul ei vital (rugăciunea minții), se 
transformă într-o prescriere şi un control exterior. 

Se poate spune că Sinodul Stoglav se caracterizează nu prin 
ceea ce este, ci prin ceea ce-i lipseşte, prin abaterea de la esenţial. 
Chiar dacă la acest Sinod s-a observat prezenţa unui devotament 
cel puţin teoretic față de cerințele gândirii teologice ortodoxe 
referitoare la icoană, hotărârile lui pe teme iconografice particu- 
lare sau în probleme de principiu (precum creația, morala ş. a.) 
sunt lipsite de ceea ce este esenţial, adică de baza lor teologică. 
În principiu, trimiterea la Tradiţie sub forma modelelor existente 
ale „iconarilor vestiți” apare firească din punct de vedere eclesial 
(trimiterile la maeştrii din vechime au avut întotdeauna o mare 
autoritate); dar modul de a înțelege acest principiu şi lipsa ori- 
cărei critici la adresa modelelor existente au dus Sinodul la pro- 
movarea unui conservatorism pasiv, în locul creaţiei în cadrul 
Tradiţii. Pe de o parte, el a manifestat stăruința sănătoasă de a 
reprima jocul fanteziei (pe care a numit-o „născocire”, „propria 
cugetare”); pe de altă parte, Sinodul fie nu a observat, fie nu a 
vrut să observe existența fanteziei în cadrul noilor compoziţii. 
De aici a rezultat contradicția dintre hotărârile teoretice ale Si- 
nodului şi poziția lui practică față de icoanele existente. O serie 
întreagă de compoziţii realizate în acest timp, care se aflau în 
faţa membrilor Sinodului, sunt, aşa cum vom vedea, fanteziile 
meşterilor ruşi, fundamentate nu numai pe modelele bizantine, 
ci şi pe împrumuturile directe din romano-catolicism. Sinodul 
a acceptat pasiv acele abateri de la învățătura ortodoxă, pe care 
chiar el, potrivit scopului său, ar fi trebuit să le îndrepte şi, prin 
aceasta, a oferit posibilitatea continuării acestor abateri, ceea ce 
înseamnă că a întărit „obiceiurile rele”. 


% Astfel de măsuri au fost luate de Sinodul celor o sută de capitole şi în 
domeniul cântării bisericeşti. Aici, ca şi în alte domenii ale vieții bisericeşti, 
Sinodul face trimitere, în aceleaşi formule, la practica existentă, fapt prin 
care întăreşte denaturările sau abaterile din acea vreme (vezi N. D. Uspen- 
sky, Arta cântecului vechi rusesc, Moscova, 1965, p. 204, în rusește). 

Sinodul celor o sută de capitole s-a vădit a fi un fenomen 
caracteristic al epocii de tranziţie şi a avut urmări importante 
pentru calea pe care a pornit arta eclesială (nu numai în Rusia, 
ci în Biserica Ortodoxă, în general): el reflectă neputinţa teolo- 
gică a epocii, în care criteriul de autenticitate este înlocuit prin 
conservatorism, iar tradiția vie, creatoare, prin reguli exterioare. 
Inovaţiile, acceptate pasiv de Sinod, se răspândesc, provocând 
opoziția celor care înțelegeau icoana ortodoxă în mod tradițio- 
nal. În a doua jumătate a secolului XVI apar disputele legate de 
conținutul şi de orientarea artei eclesiale; conținutul ideologic al 
acestor dispute, aşa cum vom vedea, este reprezentativ pentru 
modificările care sunt în curs de realizare. 


SINODUL DIN 1553-1554. PROCESUL DIACULUI VISKOVATÂI*Y 


Doi ani mai târziu, după Sinodul celor o sută de capitole, 
diacul Viskovatâi îşi scrie lucrarea care a slujit ca obiect al jude- 
căților sinodale cunoscute în istorie sub denumirea de Ancheta 
sau lista rândurilor hulitoare de Dumnezeu şi despre îndoiala diacului 
Ivan Mihailov, fiul lui Viskovatâi, în ce priveşte sfintele icoane, din 
vara anului 1553%. 


% Editat de către O. Bodiansky în Lecturile Societății imperiale de istorie şi 
antichități ruse de la Universitatea din Moscova, cartea a Il-a, 1858, aprilie-iu- 
nie, din manuscrisul mănăstirii Volokolamsk. Legat de această întrebare, 
cea mai consistentă, detaliată şi prețioasă este lucrarea lui N. Andreev, 
„Despre procesul diacului Viscovatâi”, în Seminarium Kondakovianum V, 
Praga, 1932), care oferă un material bogat Vezi de asemenea „Mitropolitul 
Macarie ca reprezentant al artei religioase” în Seminarium Kondakovianum 
VII, Praga, 1936). Uneori, cercetarea procesului lui Viskovatâi este atribuită 
Sinodului Stoglav (de către I. Grabar, Schweinfurt, Alpatov şi Brunov), ceea 
ce este incorect. Această greşeală are loc, aşa cum a arătat N. Andreev, din 
cauza enumerării incorecte a anilor. Sinodul care a cercetat această lucrare 
datează de la sfârşitul anului 1553 şi începutul anului 1554. 

% Un om de origine modestă, care a ajunsîn treapta de înalt funcționar 
de stat să conducă politica externă, Viskovatâi a fost un adevărat talent 
înnăscut. „Asemenea lui nu existau în acel timp în Moskova”. „Inteligența 
şi cunoştinţele sale despre artă îi uimeau pe delegaţii străini”, spune Rius- 
sov, autorul Cronicii de Livonsk (N. Andreev, Despre procesul diacului Vis- 
covatâi, p. 217). 

Cauza intervenţiei lui Viskovatâi şi a disputei lui cu mitropoli- 
tul Macarie vizează icoanele noi, zugrăvite de meşterii din Pskov 
(după incendiul de la Moscova din anul 1547) pentru biserica 
Bunei Vestiri şi, de asemenea, pictura murală din palatul țarului. 

„În vara anului 7062 (1552), luna octombrie, în ziua de 25, a 
avut loc o discuţie a Împăratului şi Marelui Stăpân, Ivan Vasili- 
evici, împăratul a toată Rusia, cu părintele său Macarie, mitro- 
politul a toată Rusia, şi cu arhiepiscopii, episcopii şi boierii, cu 
întreg sfântul sinod [...]. Şi mitropolitul a spus: «Impărate, aici 
la Moscova, în cetatea domniei tale, potrivit orânduirii sinodale 
(Stoglav - L. U.), trebuie să se pună asupra tuturor iconogra- 
filor patru supraveghetori ca să supravegheze pe cei ce zugră- 
vesc icoane, ca să zugrăvească după chip şi după asemănare 
[...]». Atunci a vorbit diacul Ivan Mihailov: «Nu se cuvine ca 
Dumnezeirea Cea nevăzută şi pe cele fără de trup a le închipui, 
aşa cum vedem azi înfățişându-se pe icoana Cred întru Unul 
Dumnezeu [...]». Şi mitropolitul i-a zis: «Dar cum să se zugră- 
vească?» Şi Ivan i-a spus: «Să se scrie pe acea icoană cuvintele: 
Cred întru Unul Dumnezeu, Tatăl Atotţiitorul, Făcătorul cerului şi 
al pământului, al tuturor văzutelor şi nevăzutelor şi de acum să se 
zugrăvească şi să se reprezinte după vederea trupească, prin zu- 
grăvirea icoanei». Mitropolitul a răspuns la acestea cu asprime: 
«Vorbeşti, dar nu ştii prea multe despre sfintele icoane. Acest 
raționament este greşeala ereticilor galateni, care nu permit 
ca cele nevăzute şi fără de trup pe pământ să fie reprezentate 
prin trup»; şi în continuare: «Nu se cuvine vouă să-L ispitiți pe 
Dumnezeu şi lucrurile dumnezeieşti [...]. Ar trebui să te ocupi 
de lucrurile tale care ţi-au fost încredințate [...]»+!. Fără a lua în 
seamă răspunsul mitropolitului, Viscovatâi nu s-a liniştit, iar în 
noiembrie i-a adus un manuscris: Gânduri şi opinii privind sfintele 
icoane, cerând să fie cercetat de Sinodul care a fost întrunit în 
acel timp la Moscova, în legătură cu erezia lui Başkin”?. 


1P.1 şi 2. 

2 Sinodul „nu a fost convocat în legătură cu ancheta lui Viskovatâi”, 
aşa cum considera N. Pokrovsky (Studii ale monumentelor iconografice şi 
ale artei creştine, p. 335. Şi N. E. Mneva, Arta Rusiei moscovite, Moscova, 

Viskovatâi a argumentat cauza intervenţiei sale în felul ur- 
mător: „toată râvna mea se referă la faptul că au fost înlăturate 
icoanele Domnului Dumnezeului şi Mântuitorului nostru lisus 
Hristos şi ale Preacuratei Sale Maici, şi chipurile sfinţilor celor 
ce I-au bineplăcut, iar în locul acestora au pus teoriile lor, prin 
care tâlcuiesc parabole şi mi se pare, Împărate, că după mintea 
lor, nu după dumnezeiasca Scriptură” £. La sfârşitul exprimării 
îndoielilor sale, Viskovatâi concluzionează cu un cuvânt adresat 
mitropolitului, cerându-i călăuzirea pastorală: „Şi ţie, Stăpâne, 
îți fac plecăciune, cercetează toate îndoielile mele şi învață-mă 
ce nu este după Dumnezeu” 

Icoanele, care cuprindeau subiectele ce l-au tulburat pe Visco- 
vatâi şi i-au provocat protestul, reprezentau o serie de compoziții 
simbolice noi, având ca subiecte: Simbolul Credinței, Treimea şi 
lucrările Sale, Sfatul cel veşnic, la care s-a adăugat icoana cvadri- 
partită din biserica „Bunei Vestiri”, care se află până astăzi în 
acelaşi loc şi cuprinde următoarele teme: Odihna lui Dumnezeu în 
ziua a şaptea, Unule Născut Fiule şi Cuvântul lui Dumnezeu, Veniti, 
popoare, să ne închinăm Dumnezeirii Celei în Trei Ipostasuri şi În 
mormânt cu trupul. Viskovatâi a numit anumite teme cuprinse în 
aceste icoane drept „invenţii”, pe altele „filozofări latine”. Este 
vorba despre reprezentarea lui Dumnezeu Tatăl, apoi Hristos 
„cu chipul lui David”, Hristos tânăr în platoşă, sau gol, acoperit 
de aripile heruvimilor şi, de asemenea, Duhul Sfânt „singur, în 
chipul unei păsări necunoscute” şi alte. Sunt subiectele pe care 
Sinodul Stoglav le-a evitat, fie folosind expresii imprecise, fie 
trecându-le pur şi simplu sub tăcere. 


1965, p. 116). Vezi de asemenea I. A. Lebedeva, Arta rusă veche din secolele 
X-XVII, Moscova, 1962, p. 186. 

8P, 11. 

4 P, 12. Când Viskovatâi şi-a prezentat manuscrisul „şi a făcut 
plecăciune în faţa mitropolitului, ca să verifice acela manuscrisul lui după 
dumnezeiasca Scriptură, împreună cu întreg Sfântul Sinod”, Macarie a 
trimis manuscrisul împăratului a toată Rusia, întrebând „ce îi porunceşte 
ţarul să facă”. Ţarul a trimis manuscrisul înapoi mitropolitului şi a poruncit 
să se cerceteze în Sinod, şi a cerut să i se comunice rezultatul lucrărilor 
sinodale (p. 2-3). 

În manuscrisul său, Viskovatâi îşi fundamentează şi îşi dez- 
voltă punctul de vedere asupra iconografiei care l-a tulburat. 
„Şi ca urmare a acestui manuscris, mitropolitul i-a răspuns la 
Sinod”$. 

Majoritatea subiectelor care au constituit cauza disputei şi-au 
pierdut actualitatea în vremea noastră, iar în practica eclesială 
contemporană nu se mai întâlnesc. Însă ele sunt reprezentative 
pentru mutaţia care a avut loc în arta eclesială rusă şi de care 
nu s-a scăpat nici acum. 

Disputa a început de la una dintre cele mai importante afir- 
mații ale lui Viscovatâi: „Nu se cuvine să fie reprezentată Dum- 
nezeirea cea nevăzută”; niciodată nu s-a pretins aceasta icoanei 
şi niciodată până acum nu s-a urmărit un astfel de scop. Acum 
însă, iconografii au început să zugrăvească în icoana Simbolului 
Credinței chipul Dumnezeului Cel nevăzut, după vedenia pro- 
rocului Daniel, ca expresie a primei părți din Crez referitoare 
la Dumnezeu Tatăl, precum şi în alte compoziţii. 

Aşa cum am văzut, întrebarea despre reprezentarea Dum- 
nezeirii nevăzute a fost ridicată la Sinodul Stoglav, chiar dacă 
într-o formă destul de neclară. Sinodul s-a pronunțat împotriva 
iconografilor care, pe lângă reprezentarea lui Hristos Dumnezeu, 
pictează Dumnezeirea după „imaginaţia lor”. Dacă, pe baza 
capitolului 43 al hotărârilor acestui Sinod, se poate presupune, 
aşa cum a făcut Ostrogorsky, că textul acesta este îndreptat 
împotriva reprezentării lui Dumnezeu Tatăl, atunci aici nu pot 
exista niciun fel de îndoieli: ceea ce la Sinod a rămas neexplicat 
şi neclar, sau ocolit prin tăcere, acum se clarifică şi se formu- 
lează. Mitropolitul şi Sinodul încep să apere reprezentarea lui 
Dumnezeu Tatăl şi, de asemenea, subiectele care reprezintă 


%p.3, 

4% „Am privit vedenia de noapte, şi iată pe norii cerului venea cineva 
ca Fiul Omului şi El a înaintat până la Cel Vechi de zile, şi a fost dus în 
fața Lui” (Daniel 7, 13). „Am privit până când au fost aşezate scaune, şi 
S-a aşezat Cel Vechi de zile; îmbrăcămintea Lui era albă ca zăpada, iar 
părul capului curat ca lâna; tronul Său, flăcări de foc; roțile, foc arzător” 
(Daniel 7, 9). 

aceste „născociri” teologice, care cu doi ani în urmă au fost 
condamnate de Sinodul celor o sută de capitole”. 

Mitropolitul începe apărarea reprezentării contestate, prin 
enumerarea largă şi amănunțită a exemplelor existente în bise- 
rici. El face trimitere la aceste exemple, bazându-se pe vechimea 
lor şi subliniază în mod principal proveniența lor greacă. În 
argumentarea şi justificarea legitimităţii chipului lui Dumnezeu 
Tatăl, el aduce mărturia călugărilor athoniţi, prezenți la Sinod, 
arătând că în Sfântul Munte există 21 de mănăstiri mari „şi în 
toate bisericile nu se poate să nu vezi pictat chipul Domnului 
Savaot sau al Sfintei Treimi”%. „În pământul nostru rusesc — 
concluzionează mitropolitul — care dintru început a fost lumi- 
nat prin sfântul Botez, iconografii zugrăvesc Dumnezeirea cea 
nevăzută nu după ființă, ci după vedenia prorocească şi după 
vechile modele greceşti”*. Dar „îndoielile lui Viskovatâi constau 
tocmai în faptul că nu se cuvine a picta «după profeții» ce au 
fost deja împlinite şi depăşite, ci «după Evanghelie», adică după 
plinătatea întrupării istorice”%. După părerea lui Viskovatâi, 
vedeniile prorocilor nu pot fi un prototip pentru reprezentarea 
lui Dumnezeu. Vechiul Testament nu cunoaşte vreo revelare ne- 
mijlocită a Dumnezeirii, iar prorocii „nu au văzut toţi o singură 
vedenie, şi nici fiinţa, ci slava lui Dumnezeu”. El trasează o se- 
parare netă între revelaţiile Dumnezeirii din vedeniile profetice 
şi Revelația realizată prin Întrupare. „Cele vechi au trecut, iată 


+ Analiza temei iconografice a lui Dumnezeu Tatăl va fi studiată se- 
parat, în legătură cu interzicerea ei de către Marele Sinod de la Moscova. 
Aici ne limităm doar la analiza argumentelor părţilor aflate în dispută. 

4% P. 14. 

* Ibidem. 

% G. Florovsky, Căile teologiei ruse, Paris, 1937, p. 28. 

51 P, 7. Într-adevăr, revelațiile dumnezeieşti din Vechiul Testament, 
chiar şi în chipurile cele mai concrete, cum este de exemplu arătarea lui 
Dumnezeu prorocului Isaia, sunt arătări nu ale ființei lui Dumnezeu, ci ale 
slavei Lui: „am văzut pe Domnul stând pe un scaun înalt şi măreț” (6, 1). 
„9i pe Domnul Savaot L-am văzut cu ochii mei!” (6, 5). Această revelație 
dumnezeiască este tâlcuită ca vedere a slavei şi de către Hristos Însuşi: „Şi 
aceasta a zis Isaia când a văzut slava Lui şi a grăit despre El” (Ioan 12, 41). 

toate s-au făcut noi (II Corinteni 5, 17)””. El nu neagă importanța 
Vechiului Testament, ci îl plasează într-o perspectivă eclesială 
generală; Biserica acceptă cu dragoste tipurile veterotestamen- 
tare, însă preferă mai ales împlinirea lor — harul şi adevărul. Ca 
temei al poziției sale, el face trimitere la canonul 82 al Sinodului 
Quinisext, la Sinodul VII Ecumenic, la Synodicon-ul Ortodoxiei 
şi la scrierile Sfântului loan Damaschin. 

Arătărilor veterotestamentare anterioare le opune împlinirile 
lor: adevărata vedere a lui Dumnezeu, arătarea în trup a Fiului 
lui Dumnezeu. Vedeniile prorocilor, inclusiv cea a prorocului 
Daniel, sunt tâlcuite de către Biserică drept manifestări ale Fiului 
lui Dumnezeu, vestind Întruparea Sa (aşa cum, de exemplu, este 
arătat în săptămâna Sfinţilor Părinţi, în stihira a 4-a la Doamne 
strigat-am de la Vecernia Mare). Sensul acestor descoperiri pro- 
fetice în aceea şi constă, de a fi „chipuri şi umbre”, ce dispar 
odată cu arătarea adevăratului chip omenesc al lui Dumnezeu. 
Interdicția veterotestamentară nu este suprimată prin acest fapt: 
Dumnezeu rămâne indescriptibil, pentru că „nimeni nu L-a 
văzut vreodată”. Dumnezeu este văzut şi, prin urmare, devine 
descriptibil doar prin Întrupare. „Însă lui Dumnezeu celui nevă- 
zut şi fără de trup cine ar putea să-l facă vreun chip?”, întreabă 
Viscovatâi referindu-se la Sfântul loan Damaschin. De aceea 
imaginile lui Dumnezeu Tatăl Cel neîntrupat pot fi fundamen- 
tate doar pe filozofare, „în afara oricărei mărturii”. 

Viscovatâi vede în chipul lui Dumnezeu Tatăl o încercare de 
a descrie ființa indescriptibilă a lui Dumnezeu. Aşa şi spune el 
în auto-critica pe care şi-o face: „Mi se pare că aici ei zugrăvesc 
Dumnezeirea cea indescriptibilă”*. Afirmația lui, potrivit căreia 
prorocii nu au văzut ființa lui Dumnezeu, îi dă mitropolitului 
posibilitatea de a-i respinge învinuirea fundamentală pe care o 
aduce iconografilor, aceea de „filozofare”; ei înfăţişează Dumne- 
zeirea nu după ființă, subliniază mitropolitul, ci după ceea ce au 


52 P, 6. 
53 P, 32 

văzut, „ei zugrăvesc chipul Domnului Savaot după umanitate, 
aşa cum au văzut prorocii şi Sfinţii Părinți”**. 

La fel ca imaginea lui Dumnezeu Tatăl Cel neîntrupat şi re- 
darea Fiului Omului în alt chip decât cel omenesc este pentru 
Viscovatâi o „filozofare”. „Şi am văzut că în crearea cerului şi a 
pământului, şi în crearea lui Adam, în alte locuri l-au zugrăvit 
pe Domnul nostru lisus Hristos în chipul unui înger”*. „Or, 
din Scriptură mă încredințez — spune el în alt loc — adevăratul 
Cuvânt al lui Dumnezeu, Domnul nostru lisus Hristos, este 
văzut de către noi în chip trupesc, iar înaintea veacurilor este 
nevăzut şi indescriptibil”.5 Iar Mitropolitul răspunde la acestea: 
„lar pe Hristos Dumnezeul nostru, nevăzut după Dumnezeire, 
cu trup pe icoane îl descriu, printr-un chip îngeresc cu aripi la 
crearea lui Adam şi a întregii făpturi, după prorocia lui Isaia: 
Înger de mare Sfat, căci cu noi este Dumnezeu”. După părerea 
lui Viscovatâi, Fiul lui Dumnezeu nu poate fi înfățişat decât după 
umanitate, după „iconomia trupească”. El nu poate fi cunoscut 
decât în acest chip. Pentru u mitropolit, El poate fi reprezentat „cu 
trup şi în chip de înger”. În argumentarea afirmației sale, el face 
trimitere la chipul Sfintei Treimi, unde Cei Trei Care S-au arătat 
lui Avraam sunt înfățişați „după umanitate [...] cu aripi [...] aşa 
cum învață marele Dionisie”. Pentru Viscovatâi, reprezentarea 
lui Hristos sub chipul unui înger este ispititoare: ea poate crea 
impresia că Hristos a luat firea îngerilor, aşa cum a luat şi firea 
omenească, sau că starea îngerilor este mai presus de Întru- 
pare”. Într-adevăr, câteva dintre textele Vechiului Testament, 
vorbind despre Mesia, ÎI numesc „trimis”, în greacă „Înger”. 


% P.36. Acest argument al mitropolitului s-a dovedit a fi atât de puter- 
nic, încât trece ca un fir roşu prin operele tuturor apărătorilor reprezentării 
lui Dumnezeu Tatăl şi nu şi-a pierdut puterea până în zilele noastre. 

5 P, 10. 

56 P 8. 

57 P 22. „Că prunc S-a născut nouă şi Fiu S-a dat nouă, şi împărăția 
Lui este din veşnicie: şi se cheamă numele Lui Înger de mare sfat... 
(Isaia 9, 5). 

58 P, 22. 

5 P, 10. 

Astfel, la Isaia El este numit „Înger de mare sfat” (9, 5), iar la 
Maleahi — „Îngerul Legământului” (3, 1). Însă numele de „În- 

ger” este numele slujirii Sale, nu al ființei Lui. El este Vestitorul 
Domnului, este „Înger” doar în măsura în care Se întrupează. 

Noi ÎI cunoaştem pe Mesia doar ca om, având chip omenesc, iar 
după cel îngeresc nu-L cunoaştem. Mai mult, dacă Cuvântul lui 
Dumnezeu, „prin Care toate s-au făcut”, este închipuit ca Înger 
în actul Său creator (crearea lumii), atunci într-adevăr firea înge- 
rilor este aşezată mai presus de Întrupare; altfel spus, Cel Care 
S-a întrupat şi a pătimit nu este considerat ca fiind Creatorul. 
Ţinând seama de erezii şi de „şovăiala minții”, Viscovatâi putea 
avea motive concrete, care să justifice astfel de temeri. 

În ceea ce priveşte trimiterea pe care o face mitropolitul la chi- 
pul Treimii veterotestamentare, aceasta se află în contradicție cu 
hotărârea tradițional-ortodoxă a Sinodului celor o sută de capito- 
le: inscripția „IC XC” deasupra îngerului a fost recunoscută ca fi- 
ind o eroare. Imaginea Treimii nu este chipul ipostatic al Tatălui, 
al Fiului şi al Duhului Sfânt, ci este imaginea tri-unității lui Dum- 
nezeu. De aceea, pentru Sinod, unica inscripționare posibilă pe 
această icoană a fost aceea de „Sfânta Treime”. Aici însă numele 
de „lisus Hristos” se referă la reprezentarea simbolică printr-un 
înger, înțeles ca imagine ipostatică a Celei de-a doua persoane 
a Sfintei Treimi, înainte de Întrupare, o imagine, să zicem aşa, 
paralelă chipului Său omenesc. Acest fapt constituie o contrazi- 
cere vădită a canonului 82 al Sinodului Quinisext, care interzice 
orice reprezentare simbolică ce înlocuieşte chipul persoanei. 

În iconografia nouă, Viscovatâi a văzut într-un fel o abatere 
de la adevărul evanghelic, o întoarcere către Vechiul Testament, 
către „figurile şi umbrele” descoperite prorocilor. Nu se cuvine, 
zice el, făcând trimitere la canonul 82, să cinstim figurile mai 
mult decât adevărul. Dacă ar fi să-L înfățişăm pe Dumnezeu 
după prefigurările profetice, în acelaşi fel în care este înfățişat 
El în Întrupare, atunci „se micşorează slava arătării trupeşti a 
Domnului nostru Iisus Hristos”%. 


% p. 7. 

În afară de aceasta, pentru Viscovatâi, ca să poată fi o măr- 
turie veridică, icoana trebuie să fie recunoscută şi să se carac- 
terizeze printr-o exactitate iconografică stabilă: „să se zugră- 
vească printr-un singur chip, ca să fie fără sminteală, aşa încât 
în pridvor să nu fie o icoană, iar în biserică alta, reprezentând 
acelaşi lucru, dar sub înfățișări diferite”4!. (De exemplu, la cre- 
area lumii, Hristos este zugrăvit când cu chipul „Celui Vechi 
de zile”, când cu cel de înger). Adică pictorii extrag din context 
chipurile profetice, văzute sau verbale, şi le aplică altor contexte 
în mod diferit, „după propria lor părere”, şi de aceea mărturia 
lor îşi pierde autenticitatea. 

Mitropolitul crede însă că redarea imaginii lui Dumnezeu 
după descrierile vederilor profetice are aceeaşi putere de măr- 
turisire pe care îl are chipul Întrupării; el nu face vreo diferență 
între acestea. Alături de chipul Fiului lui Dumnezeu, al Mân- 
tuitorului lisus Hristos, poate exista şi o altă reprezentare a Sa, 
pentru că El „nu apare aşa cum este, ci aşa cum poate fi văzut; 
pentru aceasta este reprezentat când bătrân, când tânăr, când 
în flăcări, când în frig, odată în vânt, altădată în apă, altădată 
într-o armură, fără a-Şi arăta ființa, şi adaptându-Şi aspectul în 
funcţie de diferitele persoane cărora li S-a arătat”. Prin acest 
citat din tratatul al treilea al Scrisorii către un iconograf este în- 
dreptățită de fapt orice reprezentare a Dumnezeirii. lar după 
părerea mitropolitului, prin aceasta „slava vederii trupeşti” a 
lui Hristos nu numai că nu se micşorează, ci şi mai mult se pro- 
slăveşte. Fiul lui Dumnezeu Întrupat este pentru el doar unul 
dintre prototipurile posibile. Chipul Lui este socotit la acelaşi 
nivel cu vedeniile profetice, pierzându-și propria exclusivitate. 
Macarie aşază pe acelaşi plan icoana ca mărturie a Întrupării, 
cu reprezentările făcute după viziunile prorocilor, cu ilustrările 
istorisirilor biblice şi cu diferite reprezentări în imagini ale de- 
scrierilor simbolico-poetice ale puterii Dumnezeieşti, ale mâniei 
ş. a., şi, de asemenea, cu ale parabolelor mistico-didactice, de 
care el se foloseşte în argumentarea compozițiilor contestate de 


6L:Pp, 7. 
6 p, 19. 

către Viscovatâi. Explicaţiile şi justificările acestor compoziții 
ne arată, într-un mod şi mai vădit decât înseşi imaginile, acele 
schimbări care au loc în înțelegerea icoanei. De acum se poate 
observa înstrăinarea totală de temeiul ei patristic. 

Astfel, în una dintre icoane („Odihna Domnului în ziua a 
şaptea”) trupul răstignit al lui Hristos este acoperit de aripile 
heruvimilor. Viscovatâi a văzut în aceasta „o filozofare a ereziilor 
latine”: „Am auzit eu de acestea de multe ori din discuţiile lati- 
nilor că, de ruşine, heruvimii acoperă trupul Domnului nostru 
lisus Hristos”. Mitropolitul răspunde la aceasta, spunând că 
mărturia adusă de către duşmanii credinței este inacceptabilă, 
„iar despre aripile heruvimilor în Sfatul cel mai dinainte de veci 
există o mărturie clară şi autentică la marele Dionisie”s. După 
tâlcuirea lui, aceste două aripi reprezintă „sufletul cuvântător 
şi înțelept” al lui Hristos, prin care El a răscumpărat sufletul 
nostru, întunecat şi decăzut prin păcat, tot aşa cum luând trup, 
a răscumpărat trupul lui Adam. 

Un alt detaliu din aceeaşi icoană este comentat de către Maca- 
rie în felul următor: „lar dacă Dumnezeu Tatăl, Domnul Savaot, 
revarsă din vas peste Hristos Cel răstignit (fiind gol şi acoperit 
de aripile heruvimilor), aceasta preînchipuie sfântul Botez şi 
Potirul, pe care El le-a primit în trup în momentul răstignirii, 
adică oţetul amestecat cu fierea. Acestea sunt mărturisite şi de 
către prorocul David care zice: «Şi mi-au dat spre mâncarea 
Mea fiere şi în setea Mea m-au adăpat cu oțet». Şi despre aceasta 
mărturisesc şi cei patru evanghelişti”. Această compoziţie este 
într-adevăr aproape de Botez, însă întrucât această prefigurare 
a Botezului este închipuită prin turnare, aşa cum se obişnuieşte 
în „filozofarea latină”, mitropolitul adaugă comentariul referitor 
la Potir. 


&Pp.7. Datorită poziţiei sale sociale, Viscovatâi a fost într-o permanentă 
comunicare cu străinii şi, după mărturia lui Henrich Shtaden, „era foarte 
duşmănos față de creştini” (N. Andreev, ibidem, p. 217). Într-adevăr, din 
text rezultă că el înțelegea în mod clar pericolul denaturării Ortodoxiei 
reprezentat de influenţele altor confesiuni. 

64 P. 19 şi 20. 

S&P, 21. 

Detaliul icoanei „Unule Născut...”, „în care Iisus Hristos 
apare deasupra crucii în chipul unui tânăr, îmbrăcat în platoşă, 
având în mână sabie”, este explicat de către mitropolit prin 
cuvintele: „Se va îmbrăca în platoşa adevărului şi Îşi va pune 
coiful şi va primi judecata cea nefățarnică şi va râde cu mânie 
de cei potrivnici pe care îi va ucide cu suflarea gurii Sale”. Aici 
el face trimitere la proroci, la Cartea Înţelepciunii, la Psalmi şi la 
imne liturgice şi, de asemenea, la tâlcuirea Psalmului 44 făcută 
de către Sfântul Ioan Gură de Aur (la cuvintele „Stătut-a Împă- 
răteasa de-a dreapta”), argumentându-şi afirmaţiile prin citatul 
care a mai fost prezentat de către noi, din tratatul al treilea al 
Scrisorii către un iconograf“. 

În timp ce Viscovatâi încearcă să pătrundă sensul imaginii, 
scopul însuşi al noilor icoane, corespondenţa sau necorespon- 
denţa lor cu Tradiţia ortodoxă, mitropolitul se mulţumeşte, 
aşa cum vedem, cu nuanţe exterioare, cu referiri la cuvinte din 
„dumnezeieştile Scripturi”. Însă întrucât Viscovatâi nu se mul- 
țumeşte cu un astfel de argument, este învinuit de către Macarie 
de „expunerea propriei păreri”, de faptul că el „nu a cercetat 
dumnezeieştile Scripturi”. Această corespondenţă dintre imagini 
şi texte este argumentată de fiecare dată prin trimiterea la mo- 
delele greceşti. După cum se vede, infailibilitatea iconografilor 
greci este pentru mitropolit dincolo de orice îndoială. Fiind el 
însuşi iconograf, şi-a însuşit punctele de vedere şi psihologia 
meşterilor care au lucrat după modelele acceptate în general, 
fără nicio verificare sau critică”. 

Mitropolitul şi Sinodul sunt câteodată de acord cu Viscovatâi, 
în special când este pusă în discuţie reprezentarea palmelor 
Mântuitorului strânse în icoana Răstignirii. S-a hotărât ca icoana 
să fie repictată. 

În ceea ce priveşte imaginea lui Hristos „cu chipul lui David”, 
adică în veşminte împărăteşti şi omofor de arhiereu, Viscova- 


6% P. 19. 

7 N. Andreev, ibidem, p. 231. 

5 După cum se vede, această imagine îşi are originea în legenda despre 
episcopatul lui Hristos, care a apărut în Rusia în secolul XVI. (Totuşi, des- 

tâi spune că „nicio profeție nu a mărturisit iconomia în trup a 
Domnului nostru Iisus Hristos cu chipul lui David”. Cât priveşte 
această imagine, ca şi în cazul icoanei Sfântului Duh - „care este 
arătat în chipul unei păsări necunoscute”, despre care „mă tem 
să-mi aduc aminte”, spune Viscovatâi — Sinodul a recunoscut 
insuficiența erudiţiei sale: „Şi noi mărturisind despre aceasta 
vom căuta în dumnezeieştile Scripturi, ne vom sfătui în sinod 
şi vom alcătui apoi o hotărâre”. Se pare că pentru imaginea 
Duhului Sfânt nu s-au găsit mărturii, pentru că această icoană 
a dispărut şi nu se mai ştie cum era pictată”. 

Pe lângă întrebările ridicate de către Viscovatâi în manuscri- 
sul său, mitropolitul Macarie răspunde şi la protestul lui oral 
împotriva zugrăvirii puterilor cele fără de trup. Aşa cum am 
văzut, la prima intervenţie a lui Viscovatâi, el a răspuns cu as- 
prime şi oarecum enigmatic: „Vorbeşti, dar nu ştii prea multe 
despre sfintele icoane. Acest raționament este greşeala ereticilor 
galateni care nu permit ca cele nevăzute şi fără de trup pe pă- 
mânt să fie reprezentate prin trup”7!. La sinod, mitropolitul a 
susținut reprezentările cetelor îngereşti prin trimiterile pe care 
le-a făcut la Dionisie Areopagitul, la alți Părinţi şi proroci. De 
obicei se admite că Viscovatâi, protestând împotriva imaginii 
numită „Dumnezeirea şi cele fără de trup”, înţelegea prin „cele 
fără de trup” lumea îngerilor în general. La o astfel de concluzie 


pre arhieria lui Hristos citim atât în Epistola către Evrei cât şi la numeroşi 
Părinţi Bisericeşti, ideea regăsindu-se şi în Liturghia euharistică — n. ed.). 

© P, 19. 

7 În ceea ce priveşte icoana lui Hristos „având chipul lui David”, 
aceasta a fost foarte răspândită în secolul XVII, sub denumirea d e „Hristos 
-Marele Arhiereu”, „Stătut-a Împărăteasa de-a dreapta Ta” şi „Împăratul 
împăraţilor”. D 

7P, 2. N. Andreev, ibidem, p. 223. În legătură cu trimiterea mitropoli- 
tului la această erezie misterioasă, există diferite ipoteze: unii cercetători 
consideră că „nu trebuie, poate, ca în învinuirea adusă de către mitropolitul 
Macarie să se caute vreun sens bine definit [...]. Lucrul cel mai important 
era să se susțină o învinuire de erezie — puțin conta dacă această erezie [...] 
nici măcar n-a existat” (N. Andreev, ibidem, p. 224, nota 188). După cum se 
poate observa, Macarie avea în vedere canonul 7 al Sinodului II Ecumenic, 
unde se vorbeşte despre diferiţi eretici, veniți din țările Galatiei. 

ajungem după ce analizăm răspunsul mitropolitului. În favoa- 
rea acestei interpretări se pronunţă şi faptul că, citând hotărâ- 
rea Sinodului VII Ecumenic, cu enumerarea temelor înfăţişate, 
Viscovatâi trece cu vederea îngerii. Însă în referatul înaintat de 
către el nu se aminteşte de indescriptibilitatea puterilor celor 
fără de trup, iar în răspunsul dat mitropolitului spune că nu a 
avut în vedere imaginile îngerilor: „Şi îți spuneam ie, împărate, 
numai despre Dumnezeirea cea nevăzută, iar despre îngeri nu 
am vorbit [...]. Şi tu, împărate, acum i-ai întrebat pe stăpâni 
[arhierei] cum am învățat eu, şi stăpânii ți-au spus că eu am 
vorbit despre cele netrupeşti şi despre îngeri, iar eu, împărate, 
nu țin minte să fi învățat aşa, iar dacă stăpânii spun şi eu sunt 
vinovat de aceasta, tu, împărate, pentru Dumnezeu, iartă-mă 
de acestea împreună cu tot Sinodul”. Considerăm că nu avem 
niciun motiv să ne îndoim în acest caz de sinceritatea lui”. 

Pe lângă icoane, Viscovatâi a fost tulburat şi de faptul că în 
frescele palatului împărătesc „este zugrăvit chipul Mântuitoru- 
lui, iar foarte aproape de el o fetişcană, care parcă dansează în 
bătaie de joc, iar deasupra ei stă scris: «depravare», şi apoi «in- 
vidie», iar după aceasta altele asemenea””*. Din context reiese că 
Viscovatâi este tulburat nu numai de inoportunitatea vecinătății 
şi, deci, de lipsa respectului față de chipul Mântuitorului, ci şi de 
faptul că, într-adevăr, aici chipul Mântuitorului potrivit „icono- 
miei Sale omeneşti” se îneacă în alegorii şi parabole. Răspunsul 
mitropolitului, ca şi multe alte răspunsuri aduse de către el, se 
limitează la o descriere amănunțită a temei picturii, justificân- 
du-o printr-o trimitere la viața Sfântului Vasile cel Mare”. 


7 P, 33. 

7 Pornind de la răspunsul dat mitropolitului, nu se poate să 
concluzionăm că Viscovatâi este „semi-iconoclast”, aşa cum procedează 
V. P. Riabuşinsky (vezi „Un tournant dans le développement de l'icono- 
graphie russe au XVI-e siècle: l'affaire du diac Viscovaty”, în Russie et 
Chretiente, nr. 3-4, p. 9), observând în cuvintele atribuite lui Viscovatâi 
„îndepărtarea de cele duhovniceşti şi întoarcerea spre cele trupeşti”. 

7P, 11. 

75 În sala cea mare este zugrăvit, spune el, Domnul în cer, între He- 
ruvimi, iar deasupra scrie: «Înţelepciunea Iisus Hristos», iar de-a dreapta 

Din anchetă se constată că până să se adreseze mitropolitului, 
vreme de trei ani, Viscovatâi „a strigat înaintea poporului”, adică 
a vorbit deschis despre incorectitudinea noilor icoane. După cum 
se vede, el a început „a striga” încă înaintea Sinodului Stoglav. 
Desigur, aici nu a avut dreptate, pentru că nu şi-a adresat îndo- 
ielile în mod nemijlocit şi dintru început mitropolitului, acesta 
aflând ultimul despre ele”. 


Mântuitorului este zugrăvită o uşă pe care scrie: 1 — curaj, 2 — dreapta 
judecată, 3 — curăţia, 4 — adevărul, iar în partea stângă a Mântuitorului, 
o altă uşă, iar pe aceasta scrie: 1 — depravare, 2 — nebunie, 3 — necurăție, 
4 — nedreptate, iar între uşi, în prag stă un diavol cu şapte capete, iar 
deasupra lui stă viața şi în mâna dreaptă ţine o lampă, iar în mâna stângă 
o suliță, iar deasupra acestora stă un înger, duhul evlaviei, iar în jurul 
acestuia, patru vânturi, iar în jurul acestora apă, iar deasupra apei -o tărie 
[s]: Îngerul, duhul înțelepciunii, t tine soarele, iar sub el, către miazăzi, 
noaptea fuge după ziuă, iar sub acela virtutea şi un înger, iar scris este: 
râvnă, invidie, iadul şi este reprezentat un iepure; virtutea îi adresează un 
cuvânt iepurelui: „invidia este un rău teribil, de la aceasta a început şi s-a 
strecurat uciderea de frați, iar invidia s-a străpuns cu o sabie; acolo este 
moartea, iar în jurul tuturor acestora stă o tărie şi îngerii slujesc stelelor 
[...]” (p. 27-28). Mitropolitul explică sensul acestei picturi murale bazându- 
se pe istorisirea despre convertirea la creştinism a lui Evula, dascălului 
Sfântului Vasile cel Mare. Însă, aşa cum corect a observat N. Pokrovsky, 
„Această precizare [...] nu explică, în esenţă, niciuna dintre acele imagini 
amintite” (ibidem, p. 346). 

7 Desigur, multe lucruri rămân neclare în comportamentul lui Viscova- 
tâi. Acest fapt oferă motiv unor cercetători să-l suspecteze de lipsă de sin- 
ceritate şi să vadă în discursul său motive cu caracter personal (împotriva 
lui Silvestru) sau politice (lupta grupurilor politice din jurul țarului). Este 
posibil ca aceste motivații să se fi manifestat şi în dispută. Însă ele nu pot 
fi analizate ca rătăciri fundamentale ale lui Viscovatâi. Motivul principal 
al discursului său a fost faptul că el vedea pericolul la care era expusă 
puritatea Ortodoxiei. „In îndoielile lui Viscovatâi se aude un gând religios 
fulgerător şi adânc” (G. Florovsky, Căile teologiei ruse, p. 27), care nu putea 
fi susținut decât dintr-o credinţă şi o convingere intensă şi nemijlocită. De 
aici şi stăruința lui, coerenţa şi raționalitatea argumentelor sale ideologice. 
Pe de altă parte, rămâne neclară poziţia pe care o ocupă în acest caz mitro- 
politul Macarie. Cum se explică grosolănia „ierarhului plin de dragoste şi 
blândețe” (A. Karteşev, Studii despre istoria Bisericii Ruse, Paris, 1959, t. 1, p. 
426), stăruința lui neastâmpărată de a-l judeca pe Viscovatâi? Nu era oare 
dublată de un interes personal poziţia lui ideologică în apărarea noilor 
icoane? El era cea mai competentă persoană din acest domeniu: icono- 

„În cele din urmă, Sinodul nu a datun răspuns mulțumitor la 
întrebările şi nedumeririle lui Viscovatâi”7. Condamnându-l pe 
Viscovatâi, a numit scrierile lui „rătăcite şi hulitoare”. Judecării 
lui i-au fost consacrate două şedinţe, în luna ianuarie a anului 
1554, întrucât Sinodul acesta a fost convocat pentru anchetarea 
ereticilor, iar cercetarea lui Viscovatâi s-a făcut în aceeaşi atmo- 
sferă. Sinodul căuta mai mult să respingă şi să învinuiască decât 
să analizeze. „Puterea bisericească, căutând să-l învinuiască pe 
Viscovatâi cu orice preţ, acorda o mai mare atenţie diferitelor 
incorectitudini formale de ordin secundar din expresii şi citate. 
Făcând presiuni prin autoritatea sa, Sinodul l-a obligat pe Vis- 
covatâi să se smerească”5, Într-adevăr, cu tot respectul datorat 
mitropolitului Macarie, pentru bogăţia talentelor sale şi a acti- 
vității multilaterale extraordinare, trebuie spus că atitudinea lui 
față de diacul Viscovatâi creează o impresie care nu favorizează 
nici Sinodul şi nici pe el. Înainte de a trece la răspunsurile date 
întrebărilor puse de Viscovatâi, mitropolitul caută în mod vădit 
să îl discrediteze, să creeze o atmosferă dezavantajoasă în jurul 
acestuia: încearcă să afle dacă Viscovatâi acționează singur sau 
mai are şi adepţi, constată imprecizii, expresii nefericite sau 
incorecte în „manuscris” şi, cu toate că Viscovatâi recunoaş- 
te imediat că Macarie are dreptate, consideră suspecte unele 
din expresiile folosite, pentru faptul că în acestea s-ar ascunde 
abateri intenționate. Toate acestea, puse în legătură cu judeca- 
rea ereticilor (Kosâi, Başkin), aruncă o anumită umbră asupra 
personalității lui Viscovatâi. 

Dar stăruința cu care mitropolitul apăra noua orientare din 
iconografie nu se poate explica doar prin dorința de a-l condam- 
na pe Viscovatâi pentru tulburarea pe care a făcut-o în popor; 
nu se poate explica nici prin faptul că Macarie a fost jignit de 


graf el însuşi, ctitor activ de biserici, care iubea frumusețea strălucitoare 
a bisericilor, nu se putea, în orice caz, ca el să nu-şi dea acceptul măcar 
pentru temele noilor icoane dintr-o biserică de curte, cum era catedrala 
Bunei Vestiri, şi se simţea responsabil pentru acestea. 

77 G. Florovsky, Căile teologiei ruse, p. 27. 

78 N. Andreev, ibidem, p. 240. 

amestecul unui mirean în probleme care îi privesc numai pe 
teologi, de faptul că Viscovatâi s-a aşezat pe sine în postura de 
judecător („nu vi se cuvine vouă să încercați a pătrunde cele 
despre Dumnezeire şi despre lucrările Sale, repetă el de mai 
multe ori, ci a crede numai şi cu frică de Dumnezeu a vă închina 
sfintelor icoane”). Aici era deja concepția romano-catolică, ce a 
împărțit Biserica în două: „cei care învață” şi „cei care ascultă”. 

După cum se vede, problema era totuşi alta: Macarie nu înţele- 
gea într-adevăr esenţa întrebărilor puse de către Viscovatâi. În 
disputa care s-a născut între ei, s-au conturat în principiu două 
moduri diferite de înțelegere a artei bisericeşti. 

Principiile după care s-a condus Viscovatâi în analizarea 
iconografiei au fost adevărurile fundamentale ale teologiei orto- 
doxe. El era departe de a fi „apărător refractar al celor vechi”?. 
„Niscovatâi nu apăra cele vechi, ci adevărul, adică cele despre re- 
alismul iconografic. Disputa dintre el şi mitropolit a reprezentat 
o ciocnire a două orientări diferite: realismul hieratic tradițional 
şi simbolismul, alimentat de o imaginație religioasă iritată” 80, 
Atât mitropolitul cât şi Sinodul se conduceau după principiul 
practicii bisericeşti existente, fundamentată pe o argumentație 
teologică neputincioasă şi obscură, întemeiată pe trimiteri fă- 
cute fără atenţie şi fără certitudine la documentele greceşti şi 
ruseşti. Deşi în răspunsurile pe care mitropolitul Macarie i le 
dă lui Viscovatâi face permanent trimitere la Sfinţii Părinţi, îi 
lipseşte o autentică pătrundere a duhului învăţăturii lor. El se 
limitează la acumularea citatelor, câteodată simple cuvinte doar, 
aşa cum am văzut, căutând numai o corespondenţă exterioară. 
În toate obiecţiunile sale, se observă respectarea literei şi nu a 
duhului patristic. 

Temeiul patristic al icoanei — mărturie a Întrupării — adică 
realismul evanghelic, fundamental pentru teologia ortodoxă, 
devine confuz şi încetează să mai joace un rol fundamental, 
hotărâtor. „Este o ruptură de realismul hieratic al icoanei şi o 


” N. Pokrovsky, Studii ale monumentelor iconografice şi ale artei creştine, 
p. 335. 
% G. Florovsky, Căile teologiei ruse, p. 28. 

aplecare exagerată spre simbolismul decorativ, mai bine zis, 
spre alegorism”; „această predominanţă netă a simbolismului 
însemna decăderea icoanei”®. Interesul trece de la persoana 
înfăţişată şi de la faptul reprezentat, la o idee abstractă. Con- 
ținutul teologic şi spiritual cedează locul intelectualismului şi 
măiestriei picturale. Mutaţia ce are loc în arta bisericească şi în 
înțelegerea ei îşi găseşte un apărător şi un ideolog în persoana 
mitropolitului Macarie; această mutație este aprobată de către 
el şi de către Sinod. „În atmosfera secolului XVI, saturată de 
ideile protestantismului şi de liberul arbitru”, această mutație 
constituie un teren favorabil pentru influențele apusene. Cazul 
diacului Viscovatâi a reprezentat o ciocnire a înțelegerii traditi- 
onal ortodoxe a icoanei cu influența crescândă a Apusului. „În 
mod paradoxal învinge acest «occidentalism», însă sub semnul 
«vechimii» şi al «conservării» 8. 

Trebuie spus că Viscovatâi nu a fost nici primul şi nici sin- 
gurul pe care l-au tulburat „fanteziile” iconografilor*. Astfel 
de compoziţii au creat îndoieli şi dispută cu mult timp înainte. 
Aşa de pildă, scrisorile lui Dimitrie Gherasimov trimise la Pskov 
diacului Mihail Grigorievici Misiuri-Munehin vorbesc despre 
faptul că deja în anul 1518 sau 1519 o compoziție asemănătoare 
acelora pe care le contesta Viscovatâi a fost prezentată lui Maxim 
Grecul spre a fi analizată. Era vorba atunci despre „o imagine 
neobişnuită, care nu era zugrăvită decât într-un singur oraş”. 
Maxim a spus că el n-a văzut nimic asemănător „în nicio ţară” 
şi că iconografii „au alcătuit de la ei” această imagine. Se pare că 
i s-a propus spre analiză şi un comentariu scris. El a adoptat o 
atitudine negativă față de acest tip de icoane: „este peste măsură 
a zugrăvi astfel de icoane, căci acestea vor fi pentru eterodocşi 


31 Ibidem, p. 26 şi 27. 

82 A. Kartaşev, Istoria Bisericii ruse, Paris, 1959, vol. I, p. 515. 

% G. Florovsky, Căile teologiei ruse, p. 28. 

& Impotriva reprezentării Domnului Savaot în chip de bătrân, ca ima- 
gine apuseană, s-a ridicat contemporanul lui Viscovatâi — starețul Artemii, 
egumenul mănăstirii Sfintei Treimi (vezi V. Ustrealov, Istoria lui loan, cneazul 
de Kursbsk, Petersburg, 1868, p. 17-19) şi, de asemenea, Frăția din Livov, în 
anul 1592 (vezi A. I. Necrasov, Arta figurativă rusă străveche, p. 290). 

şi pentru creştinii noştri spre sminteală”; trebuie „zugrăvite şi 
cinstite acele icoane pe care Sfinții Părinţi le-au hotărât şi le- 
au rânduit prin sinod, corespunzătoare sărbătorilor noastre”. 
Altfel, „oricine va dori, luând câteva rânduri din Scriptură, să 
zugrăvească icoane, va putea alcătui nenumărate reprezentări”. 
Gherasimov a mai adăugat în aceeaşi scrisoare că „despre ace- 
le imagini a fost o mare discuţie şi în timpul arhiepiscopului 
Ghenadie” (Ghenadie a fost arhiepiscop de Novgorod între anii 
1484-1504). Ghenadie s-a certat cu iconografii din Pskov, pentru 
că lucrările zugrăvite de către aceştia „erau pictate incorect”. 
Iconografii s-au justificat spunând că ei pictează icoane „după 
vechile modele ale meșterilor, de la care au învăţat, iar acestea 
au fost copiate după cele greceşti”. Ei s-au limitat la această 
trimitere obscură la modelele greceşti, „iar vreun document 
despre aceasta nu au prezentat”. Locuitorii din Pskov însă „i-au 
ascultat mai mult pe acei iconografi decât pe arhiepiscop”. 

În anii '60, adică la 15 ani după disputa cu Viscovatâi, o astfel 
de compoziţie a fost înfăţişată monahului Zinovie Otensky spre 
a fi cercetată”. L-au întrebat despre icoana „Dumnezeu Tatăl” pe 
care unii „nu primesc a i se închina şi alții o laudă şi spun că este 
alcătuită cu înţelepciune”8. Întrebarea se pare că era sensibilă şi, 
judecând după insistența interlocutorilor lui Zinovie, ea nu şi-a 
pierdut câtuşi de puţin din actualitate nici până acum. „Pentru 
dragostea față de aproapele, te rog; ca să nu fie dezbinare din 
pricina acestei icoane, ca să fie un singur cuvânt despre aceasta, 
pentru că nu toți primesc a înțelege şi a cinsti această icoană, 
pentru aceasta te rog să vorbeşti”. Evident, o astfel de icoană 
nu era cunoscută lui Zinovie, aşa încât el nu a înțeles întrebarea: 
„Care este icoana pe care o numeşti «Dumnezeu Tatăl», pentru 


& Conform tradiţiei, Zinovie (t1568) era ucenicul lui Maxim Grecul; el 
a fost un cunoscut scriitor-polemist, care se bucura de o mare autoritate 
în faţa contemporanilor săi. Răspunsurile lui Zinovie au intrat în lucrarea 
sa intitulată Demonstrația adevărului pentru cei care au întrebat despre noua 
învățătură, o parte din ea fiind inclusă în cele din urmă în Ţ'oetnic — o colecție 
de texte despre icoane, editat la Moscova în anul 1642. 

% N. Andreev, Călugărul Zinovie ..., p. 268. 

% Ibidem, p. 271. 

că eu nu înțeleg?”. I s-a explicat că este vorba despre o icoană a 
lui „Dumnezeu Tatăl” şi i-au prezentat un „comentariu“, adică 
descrierea acestei icoane şi tâlcuirea ei. Judecând după descrierea 
expusă în acest „comentariu“, icoana pusă în discuţie se înte- 
meia pe combinarea mai multor texte biblice şi a fost o variantă 
a compoziției „Unule Născut ...”, care la timpul ei l-a tulburat 
pe Viscovatâi prin faptul că Dumnezeu Tatăl este reprezentat 
sub chipul lui David, în veşminte de împărat şi arhiereu (pe cap 
având o mitră, pe umăr un omofor şi sabie în mâna îmbrăcată 
într-o mănuşă de fier), iar Hristos este înfățişat ca un tânăr în 
platoşă, şezând pe Cruce ş. a. 

Ascultând „comentariul”, Zinovie a răspuns direct şi fără 
compromisuri: „Şi modelul şi comentariul icoanei sunt departe 
de a fi produsul înțelepciunii Bisericii Soborniceşti Apostolice, 
fiind cu totul străine credinţei şi gândirii celei cucernice, şi mult 
rău şi neadevăr se aduce prin ea asupra ființei celei Dumneze- 
ieşti şi asupra Domnului nostru lisus Hristos”. 

Conform comentariului, Domnul Savaot este înfățişat „cu 
chipul lui David”, pentru că David este strămoşul lui Hristos 
după trup [....] şi pentru că Mântuitorul este numit de multe 
ori în Evanghelie „Fiu al lui David”. La această teologhisire 
lipsită de sens, Zinovie răspunde că aşa Dumnezeu Tatăl ar fi 
trebuit să fie înfățişat şi cu „chipul lui Avraam”. Reprezentarea 
Domnului Savaot prin chipul lui David este o „hulă adusă Slavei 
dumnezeieşti”. Şi dacă Cel fără început ar fi înfățişat ca un om 
stricăcios şi fără frumuseţe şi muritor din cauza păcatului, atunci 
s-ar exprima o hulă şi o necinste ce nu se întâlneşte în nicio ere- 
zie%. Zinovie întreabă cu sarcasm că, dacă Dumnezeu Tatăl va 
fi înfățişat ca împărat şi arhiereu, „atunci cui se adresează El ca 
arhiereu, pentru că El este Dumnezeu Tatăl?”%. În general vor- 
bind, „această icoană cu chipul lui David nu este alcătuită după 
nicio scriere inspirată, nici apostolică, nici profetică, nici după 
Evanghelie, ci pornind de la mai multe erezii, dacă Dumnezeu 

% Ibidem, p. 269. 


% Ibidem, p. 269. 
% Ibidem, p. 270. 

Tatăl şi chipul lui Hristos este arătat prin chipul lui David”, 
adică reprezentarea lui Hristos cu acelaşi chip al lui David, îm- 
potriva căreia a protestat Viscovatâi. Aducând această obiecție, 
Zinovie face trimitere la canonul 82 al Sinodului Trulan. Referi- 
tor la detaliile imaginii, în special la mănuşa de fier şi la sabie, 
Zinovie spune: „Nu este bine ca Dumnezeu Cel fără de trup, 
nevăzut, Care pe toate dintru neființă întru ființă le-a adus, să 
fie zugrăvit ca un om răzbunător”. Dacă „se înfăţişează în icoane 
puterile lui Dumnezeu care pedepsesc”, atunci din texte precum: 
„lăuntrul Meu se zbuciumă pentru Moab ca o harfă” (Osea 13, 
8) sau „Şi Mă voi arunca asupra lor ca o ursoaică [...] sfâşiind” 
(Isaia 16, 11), „va trebui să zugrăvim lăuntrul lui Dumnezeu 
prin harfe sau ca o ursoaică aprinsă de mânie”. Zinovie nu 
vorbeşte nimic despre principiul posibilității de a-L reprezenta 
pe Dumnezeu Tatăl; el nu iese din cadrul materialului prezentat 
în mod concret. Totuşi, din nedumerirea şi din obiecțiile sale 
se poate înțelege că reprezentarea lui Dumnezeu Tatăl, a Celui 
„fără de trup şi nevăzut”, i se pare a fi cu totul imposibilă. 

Zinovie condamnă reprezentarea lui Hristos cu chipul unui 
tânăr, şezând pe cruce cu sabia în mână, ca fiind o abatere arbi- 
trară de la mărturia evanghelică: „niciunul dintre teologi nu a 
învăţat, niciunul dintre Părinţi nu a lăudat zugrăvirea lui Hristos 
înfățişat în platoşă de fier, purtând coif strălucitor şi coborân- 
du-se de pe cruce în iad şi nici reprezentarea lui Hristos tânăr 
stând pe cruce. Toată acea nerozie, fiind străină înțelepciunii 
celei ortodoxe, este ca o hulă diabolică”%. Într-adevăr, nu aceasta 
este înțelegerea creştină a kenozei absolute a lui Hristos prin 
cruce, ca semn al biruinţei. Puterea crucii apare aici reprezentată 
printr-o armă folosită în războaie şi realitatea evanghelică este 
înlocuită prin alegorie. 


*1 Ibidem, p. 271. 

% Ibidem, p. 270. 

% 1. D. Mansvetov, „Despre reprezentarea răstignirii de pe lingurița 
de la mănăstirea Sfântului Anton din Novgorod” în Trudâ Moskovskogo 
Arheologhiceskogo Obşestva, Moscova, 1874, t. IV, p. 44. 

La fel de hotărât se ridică Zinovie împotriva altui detaliu al 
aceleiaşi icoane: un serafim răstignit („ca şi cum ar proveni din- 
tr-o erezie”, a spus referitor la această reprezentare preacuviosul 
Maxim Grecul) şi heruvimii despre care comentariul spune: „lar 
dacă serafimul este alb, este sfânt sufletul lui Iisus” ; „Doi heru- 
vimi în purpură sunt Cuvântul şi Duhul”. Toate acestea par să 
reprezinte o continuare a aceleiaşi teme, a cărei tâlcuire a făcut-o 
Macarie. Unii cercetători consideră că heruvimul răstignit apare 
ca o reprezentare a vedeniei pe care Francisc de Asissi a avut-o 
pe muntele Aliverno*, însă aceasta ar putea fi, de asemenea, 
aşa cum presupune părintele G. Florovsky, o influenţă a misticii 
germane. În secolul XIV întâlnim acest chip la Suzo, un mistic 
romano-catolic renumit, care a exercitat o influență puternică, în 
special în secolul XV. Creaţiile sale mistico-erotice, cu propriile 
imagini, erau fără îndoială cunoscute iconografilor din Pskov, 
care au avut legături strânse cu Occidentul. 

Analizând pe puncte detaliile subiectului aflat în discuţie, 
Zinovie a aflat în ea urmele ereziilor gnostice, maniheice, sabeli- 
aniste, iar referitor la întreaga compoziţie a imaginii, a observat 
că ea se întemeiază „pe filozofia eretică şi pe o beție nebunească”; 
„eu mă lepăd de acestea, ascultând de canonul Sinodului VI 
Ecumenic”, spune el”. 

Zinovie nu a notat proveniența apuseană a anumitor de- 
talii din compoziţiile pe care le-a respins. Probabil că pur şi 
simplu nu ştia nimic despre proveniența lor, spre deosebire de 
Viscovatâi, care cunoştea totuşi câte ceva despre acest subiect. 
Însă, în cugetările sale generale despre icoană, el dovedeşte o 
credincioşie puternică şi consecventă față de Tradiţia Sfinților 
Părinţi, bazându-se în combaterea noilor compoziții mai ales 
pe canoanele Sinodului VI. Acest Sinod Ecumenic învăța „să 
se zugrăvească icoane după binecuvântatul adevăr, [...] spre 


4 L. A. Maţulevici, „Cronologia reliefurilor bisericii Dmitrievskaia 
în regiunea Vladimir Zalensky”, în Cotidianul Institutului Rus de Istorie 
a artelor, Moscova, 1992, t. 1, ediția a 2-a. Cit. după N. Andreev, Despre 
procesul diacului Viscovatâi, p. 235-236. 

I. D. Mansvetov, ibidem, p. 44; N. Andreev, Călugărul Zinovie ..., p. 274. 

pomenirea vieții pământeşti a Mântuitorului şi a Patimilor Lui, a 
izbăvirii de moarte şi a mântuirii dumnezeieşti pe care a adus-o 
lumii”. 

De obicei, apariţia şi larga răspândire a creațiilor „teologi- 
co-didactice” sunt explicate în lucrările de istoria artei ca un 
mijloc dintre cele folosite de către Biserică în lupta împotriva 
ereziilor. Însă în izvoarele scrise, noi nu aflăm vreun argument 
pentru acest fapt; niciuna dintre lucrările scrise în acest timp 
împotriva ereticilor nu ne permite să tragem astfel de concluzii. 
La preacuviosul Iosif de Volokolamsk (mare duşman al erezii- 
lor), în enumerarea temelor reprezentate pe icoane, aceste teme 
lipsesc. Dacă într-adevăr astfel de imagini ar fi fost îndreptate 
împotriva ereticilor, atunci devine straniu faptul că luptători 
hotărâți împotriva ereziilor, precum Ghenadie, arhiepiscop de 
Novgorod, sau Maxim Grecul s-au pronunțat împotriva lor. 
Nici mitropolitul Macarie, în apărarea pe care o aduce acestor 
creaţii, nu se justifică prin necesitatea de a le folosi în lupta con- 
tra ereziilor. Este greu de înţeles ce propovăduiau aceste creații 
„mistico-didactice”. Şi aceasta cu atât mai mult cu cât nici atunci 
nu le înțelegea nimeni fără o explicație specială: „Iar inscripție 
pe ele nu au - spune Viscovatâi în Sinod — iar pe Domnul nostru 
lisus Hristos L-au zugrăvit în chip de înger, aşezat deasupra 
crucii, îmbrăcat cu armură, sau vedem Sfatul cel Veşnic fără nicio 
inscripție [...]”. Mitropolitul îi spunea lui Ivan: „Pe toate acele 
sfinte icoane există câte o inscripție. Alături de Sfatul cel Veşnic, 
este scris «Domnul Savaot», iar lângă chipul lui Hristos pe cruce 
în sânul Tatălui este scris «lisus Hristos» [...]. Şi Ivan i-a zis: «eu 
am văzut că pe toate acele icoane este scris «lisus Hristos» şi «Sa- 
vaot», dar o tâlcuire la aceste parabole nu s-a scris şi cei pe care 
i-am întrebat, nici ei nu cunosc»””. Aşa cum se vede din acest 
dialog, fără explicaţii nu se poate înțelege ceva din aceste creații. 
La sfârşitul secolului XVI întreaga tematică se instalează trainic 
în practica bisericească, aşa încât până în vremurile noastre a 
fost considerată ca un fenomen normal. Astfel, în lucrarea lui 


% N. Andreev, ibidem, p. 274. 
% N. Andreev, Despre procesul diacului Viscovatâi, p. 35. 

Lebedev, Ştiinţa despre teologia liturgică în Biserica ortodoxă, citim 
despre imaginile simbolice din secolul XVI: „Păstorii Bisericii 
Ruse au permis întotdeauna şi au încuviințat imagini de acest 
gen, bazându-se nu numai pe sensul interior al acestora, ci şi 
pentru că vedeau în ele un sistem pedagogic concret şi pentru 
că simbolurile fundamentale, care intrau în compoziția unor 
astfel de imagini, erau folosite din vechime chiar în Biserica din 
Bizanț”%. Aşa cum vedem, ultimul argument este acelaşi ca şi la 
mitropolitul Macarie: întrebuințarea de către Biserica din Bizanţ 
apare ca un criteriu al adevărului. Totuşi, „sensul interior” al 
multora dintre aceste imagini dovedeşte o fantezie incredibilă şi 
se exprimă printr-o colecţie de simboluri şi alegorii atât de „pro- 
funde”, încât nu numai că nu reprezentau „un sistem pedagogic 
concret”, ci pur şi simplu erau de neînțeles. De aici vor urma şi 
mulțimea inscripțiilor pe acest gen de icoane în cea de-a doua 
jumătate a secolului XVI şi în secolul XVII. „Fără ele multe icoane 
rămâneau de neînțeles”, spune un autor din secolul XIX; sensul 
şi conținutul icoanei erau inaccesibile poporului: „Şi experienţa a 
arătat că icoanele fără vreo inscripție deveneau obiect al diferitor 
interpretări, a căror urmare era tulburarea poporului”%. Însă 
nu întotdeauna inscripțiile erau o rezolvare a problemei. Chiar 
şi un om de o cultură atât de înaltă ca Filaret al Moscovei scrie 
în legătură cu icoana Rugului aprins: „în cuprinsul icoanei sunt 
prezentate multe lucruri greu de înțeles”. Ne putem închipui 
foarte uşor ce putea să ofere acest „sistem pedagogic concret” 
credincioşilor de rând. 

Este posibil ca ereziile să fi avut într-adevăr o legătură cu 
aceste icoane „simbolice”. Însă raportul nu era polemic, ci mai 
degrabă de evidentă înrudire interioară. Creatorii icoanelor noi 
au fost nişte mistici nu mai puțin complicaţi şi confuzi decât 


% Partea I, Moscova, 1900, p. 128. 

” 1. Lebedniţki, Măsurile guvernului rus pentru îmbunătățirea iconografiei 
din secolul XVII, Duhovnâi Vestnik, Harikov, 1865, vol. XII, p. 53-54. 

1% Citat la L. S. Retkovskaia, „Universul în arta vechii Rusii”, în Tru- 
dâ Gosud. Ist. Muzeia. Pamiatniki Kulituri, Moscova, 1961, p. 15. „Rugul 
aprins” reprezintă una dintre compoziţiile „teologico-didactice” amintită 
în enumerarea temelor prezentate în Sinod de către mitropolitul Macarie. 

iudaizanții; şi unii şi alţii se alimentau din aceeaşi „imaginație 
religioasă iritată” şi nesănătoasă. Desigur, Biserica nu putea să 
se slujească în polemica sa cu ereticii de icoane „alcătuite din 
învăţăturile mai multor erezii”, aşa cum le-a definit călugărul 
Zinovie. 

Deteriorarea în arta eclesială a secolului XVI era departe de 
a fi dominantă; dimpotrivă, orientarea ei fundamentală era cu 
puţin inferioară celei din epoca precedentă. Însă, decăderea 
duhovnicească generală lipsea arta eclesială de temelia duhov- 
nicească pe care aceasta o avea atunci când isihasmul juca rolul 
călăuzitor. Între rugăciune şi viața ascetică, pe de o parte, şi 
între creație şi gândirea teologică, pe de altă parte, se manifestă 
o dezbinare. Prin aceasta se evidențiază începutul abaterii de 
la înțelegerea ortodoxă a icoanei, de la fundamentele canonice 
ale Sinoadelor VI şi VII Ecumenice. În orientarea acceptată de 
către Sinodul din anul 1553-1554, împrumuturile şi influențele 
încetează să mai fie asimilate în limbajul pictural organic al 
Ortodoxiei, fapt care va duce în continuare la imitarea directă 
a Apusului şi la îndepărtarea definitivă de Tradiţie. 


14 


Arta eclecială în secolul XVII: 
O artă divizată. Abandonul Tradiţiei 


Tn Rusia secolului XVII activitatea artistică a cunoscut o 
dezvoltare de o anvergură neobişnuită. Niciodată nu a 

fost creat un număr atât de mare de lucrări arhitecturale şi de 
picturi murale ca în cea de-a doua jumătate a acestui secol. În 
plan artistic, acest secol este secolul achizițiilor, dar şi al marilor 
pierderi. „Pierderea marelui stil, pierderea profunzimii în sem- 
nificația picturală, lipsa profunzimii, a expresivității şi a tensiu- 
nii spirituale, specifice creațiilor secolelor XII-XV, toate acestea 
erau compensate prin vioiciunea culorilor, printr-un caracter 
decorativ magnific şi o mare bogăție ornamentală”!. Totuşi, 
această artă, în special iconografia, se menţine încă la o înălțime 
spirituală şi artistică destul de înaltă. Atelierele patriarhiei şi 
cele mănăstireşti, şi de asemenea marea majoritate a iconogra- 
filor, continuă cu stricteţe regulile iconografiei tradiționale. Arta 
eclesială rusă se răspândeşte larg şi dincolo de hotarele statului. 
La cererea autorităţilor bisericeşti şi a celor laice, meşteri din 
Rusia sunt trimişi pentru pictarea bisericilor în Georgia, Serbia, 
Moldova, Valahia. Dintre toate icoanele existente, clerul înalt 
şi nobilimea din celelalte țări ortodoxe prețuiau mai cu seamă 


1 Arta eclesială rusă veche. Secolul al XVII, Moscova, 1964, p. 7 (în ruseşte). 

icoanele ruseşti. Ele erau comandate sau aduse ca daruri. Artiştii 
greci căutau să obțină „rețetele” pe care le foloseau iconografii 
ruşi?. Astfel se răspândeau şi deprinderile tehnice şi gusturile 
artistice ale meşterilor ruşi, precum şi tematica intrată în uzul 
artei eclesiale a secolului XVI. 

Potrivit gusturilor din acea vreme, era apreciată în mod de- 
osebit măiestria execuţiei picturii. Deja în a doua parte a seco- 
lului XVI, la mulți dintre cei mai talentați artişti, iconografia se 
transformă într-un fel de performanţă în virtuozitate, dobândind 
un caracter specific artei miniaturii. Această măiestrie este con- 
siderată, dacă nu esenţialul în icoană, atunci calitatea dominan- 
tă a icoanei. Diaconul Pavel de Alep care a călătorit în secolul 
XVII în Rusia, împreună cu patriarhul Macarie al Antiohiei, a 
fost foarte încântat la vederea acestor icoane: „Să ştii, scrie el, 
că asemenea iconografilor din acest oraş (Moscova. - L.U.) nu 
există vreun om pe fața pământului care să fie mai dăruit în 
ce priveşte arta, fineţea picturii şi deprinderea măiestriei: ei 
pictează iconiţe, care impresionează inima privitorului, unde 
fiecare sfânt sau înger este de mărimea unei seminţe de linte 
sau a unui osman (o monedă de dimensiuni mici). Am rămas 
foarte încântați la vederea lor”?. 

Situaţia generală a artei eclesiale din secolul XVII, caracteriza- 
tă prin pierderea calităților fundamentale ale marii arte a epoci- 
lor precedente, a fost rezultatul declinului duhovnicesc şi al pre- 
miselor istorice conturate în secolul XVI. Iar interesul față de arta 
rusă în alte țări ortodoxe s-a datorat nu numai declinului vieții 
artistice sub stăpânirea turcilor, ci şi unei anumite consonante în 
înțelegerea artei eclesiale şi în relația cu ea, atitudine datorată cir- 
cumstanţelor din acea vreme care au marcat istoria Ortodoxiei. 

Odată cu îndepărtarea de atitudinea duhovnicească a isihas- 
mului, lumea ortodoxă cunoaşte o secătuire generală a tradiției 
creatoare vii. Gândirea teologică decade de la înălțimea la care 


? A. Grabar, L'Expansion de la peinture russe aux XVI et XVIIsiècles. L'art 
de la fin de l'antiquité et du moyen âge, vol. 2, Paris, 1968, p. 943-963. 

3 „Călătoria Patriarhului Macarie în Rusia”, în Lecturi ale Societăţii Im- 
periale de istorie şi anchități ruse, Moscova, 1898, edit. IV, cartea a X-a, p. 43. 

ajunsese în veacurile precedente. Această decadenţă duhovni- 
cească interioară a cuprins, deşi nu în mod concomitent, întreaga 
Ortodoxie, indiferent de marea diversitate a condiţiilor istorice 
în care se aflau diferitele Biserici locale. Toate aceste biserici 
s-au trezit într-o stare interioară identică, în faţa noilor vremuri, 
vremuri ale ciocnirii deschise între Ortodoxie şi Occidentul ete- 
rodox, între viziunea ortodoxă asupra lumii şi raționalismul 
culturii occidentale. În ciuda diversităţii de situații, condițiile 
istorice nu numai că nu au favorizat oprirea decadenţei duhov- 
niceşti, ci, dimpotrivă, au adâncit-o, deschizând prin aceasta o 
cale largă influențelor eterodoxe asupra vieții duhovniceşti a 
Ortodoxiei. Atât în țările care au căzut sub stăpânirea turcilor cât 
şi în Rusia, creşte presiunea exercitată de confesiunile occiden- 
tale. „În Răsărit au fost aduse armate întregi de propagandişti 
iscusiți, pregătiți în şcoli speciale”. O rețea de episcopii catoli- 
ce acoperea întreg Răsăritul ortodox. Având în vedere nivelul 
scăzut al învățământului şcolar, oamenii erau trimişi pentru a 
studia în Apus, întorcându-se de acolo infectați de atmosfera 
teologică şi spirituală specifică Apusului. 

În Rusia, secolul în care a domnit țarului Petru I începe prin- 
tr-o răscoală, şi se termină prin reforma brutală a țarului amintit. 
În timpul răscoalei, Biserica Rusă a trebuit încă o dată să joace 
un rol decisiv în renaşterea statului: doar glasul ei a fost destul 
de autoritar pentru a desființa anarhia şi pentru a uni poporul 
rus. Totuşi, de la mijlocul secolului situația se schimbă. Mersul 
dezvoltării statului rus a dus la includerea Rusiei în orbita cul- 
turii occidentale. Din cauza lipsei unui învățământ propriu, este 
introdus învățământul de tip occidental. În acest proces, un rol 
hotărâtor l-a avut Rusia sud-vestică. „Monahul ortodox din sud- 
vestul Rusiei, care a studiat într-o şcoală latină sau într-o şcoa- 
lă rusească de acelaşi tip, a fost chemat la Moscova, devenind 
primul propagator al ştiinţei apusene”*. Împreună cu această 


t Una dintre cele mai recunoscute era Colegiul „Sfântul Atanasie” din 
Roma, deschis în anul 1557 de către papa Grigorie al XIII-lea. A. Schme- 
mann, Calea istorică a Ortodoxiei, New York, 1954, p. 330-331. 

5 V, O. Kliucevsky, Opere, Moscova, 1957, t.3, p. 275. 

ştiinţă, era introdusă şi teologia scolastică. Rusia sud-apuseană 
a fost nevoită nu doar să parcurgă problemele Apusului, ci şi să 
le retrăiască şi să le găsească o soluționare; fiind contaminată de 
occidentalism, ea a transmis boala Apusului şi Bisericii Ruse. 

Secătuirea tradiţiei teologice dinamice în Ortodoxie a dus la 
următorul paradox: în apărarea față de atacurile confesiunilor 
apusene, Ortodoxia „a fost nevoită să se înarmeze cu argumente 
scolastice, şi aceasta, la rândul său, a dus la o nouă influență 
periculoasă asupra teologiei ortodoxe, nu numai datorită în- 
trebuințării de termeni care nu-i sunt specifici, ci şi prin idei 
teologice şi duhovniceşti. A avut loc un fenomen pe care unii 
teologi, cum ar fi, de exemplu, părintele George Florovsky, l-au 
numit «pseudo-morfoza Ortodoxiei», adică acea preluare de 
forme de gândire şi expresii care îi erau improprii Ortodoxiei”$ 
Atât teologia greacă cât şi cea rusă au fost pătrunse de scolasti- 
că: gândirea ortodoxă a fost paralizată, imobilizată. Acest fapt 
a însemnat o aservire, o latinizare a Ortodoxiei dezarmate, la 
această latinizare fiind expusă şi teologia şi modul ortodox de 
a înţelege lucrurile, şi chiar psihologia religioasă. 

În domeniul creației artistice, ca şi în domeniul gândirii te- 
ologice, trăirea creatoare în Tradiţie se estompează. Cercetarea 
ideilor aduse din domeniul eterodoxiei nu se mai face în lu- 
mina Tradiţiei, ca şi până acum. Schimbările care au avut loc 
în psihologia religioasă a epocii sunt exprimate prin ruptura 
dintre rugăciune şi asceză, pe de o parte, iar pe de altă parte, 
dintre creația artistică şi gândirea teologică. Tradiţia creatoare 
este înlocuită prin două curente opuse: conservatorismul (aşa 
s-a întâmplat, după cum am văzut, în Bizanţ) şi, sub influența 
culturii apusene, trecerea pictorilor în sfera acestei culturi. 

În țările ortodoxe aflate sub stăpânirea turcilor, viața artis- 
tică dacă nu încetează, scade considerabil. În marile oraşe, în 
mediile supuse influenței apusene, imitarea artei occidentale 
câştigă tot mai mult teren. Iar arta tradițional-ortodoxă a fost 
alungată în mănăstiri şi în regiunile de provincie. Are loc o 


é Arhiepiscopul Vasili (Krivoşein), Textele simbolice în Biserica Ortodoxă, 
Moscova, 1968, nr. 4, p. 18. 

dezbinare în acest sens, întrucât poporul simplu continuă să se 
țină puternic de arta tradițională, pe care şi-o însuşeşte ca pe 
o contra-acțiune la adresa eterodoxiei şi ca pe o manifestare a 
spiritului național. 

În Rusia secolului XVII, sub influența culturii apusene, are loc 
îndepărtarea culturii de Biserică, aceasta devenind un domeniu 
autonom. Până atunci, în Biserică se integrau toate părțile vie- 
ţii, toate domeniile creației umane. Acum anumite domenii ale 
activității creatoare se emancipează. Acest fenomen va atrage 
după sine şi divizarea societății ruse. Dacă mai înainte, cu toate 
diferențele de ordin social, ruşii constituiau o masă omogenă, 
prin mentalitatea duhovnicească, acum influența apuseană a 
nimicit, aşa cum spune Kliucevsky, „această integritate morală 
a societății ruse [...]. În acelaşi mod în care o sticlă crapă atunci 
când este încălzită neuniform, în zone diferite, aşa şi societatea 
rusă, fiind pătrunsă în mod inegal de influențele apusene, s-a 
sfărâmat”?. Influențele apusene pătrund tot mai mult în însăşi 
viața bisericească şi în artă. Arta religioasă occidentală inun- 
dă literalmente Rusia prin „reproduceri, desene, gravuri după 
modelele apusene puse în circulație de către iezuiți”?. Meşterii 
ruşi folosesc foarte mult acest material în pictarea bisericilor, 
împrumutând compoziţii întregi. Ei sunt preocupați în mod 
special de aspectul anecdotic, cotidian, prin care mai toate te- 
mele biblice sunt reprezentate în gravurile occidentale. De un 
succes deosebit se bucură printre meşteri Biblia ilustrată a lui 


7 Această situaţie era evidentă deja în secolul XIV pe litoralul adriatic, 
unde arta tradițional ortodoxă se afla față în față cu influențele puternice 
ale Apusului, influenţe care veneau în mod nemijlocit din centrul Renaş- 
terii — Italia vecină; artiştii erau nevoiţi fie să imite arta italiană pentru 
a satisface gusturile anumitor clienți, fie „să revină la formele bizantine, 
pentru a satisface gusturile conservatoare şi pentru a lucra în biserici mici 
de sat, unde formele bizantine se identificau cu expresia cea mai înaltă a 
sfinţeniei” (J. Djuric, Icones de Yougoslavie, Belgrad, 1961, p. 52). 

8V. O. Kliucevsky, Opere, p. 361-362. 

? N. Sâcev, „Icoana lui Simon Uşakov din arhiva de patrimoniu al 
eparhiei de Novgorod”, în Sbornik pameati 25-letia uceonoi deiatelinosti D.L. 
Ainalova (Sbornicul pomenirii a 25 de ani de activitate didactică a D. P. 
Ainalova), Petersburg, 1915, p. %. 

Piskatora, editată la Amsterdam în anul 1650. Totuşi, trebuie 
spus că odată cu folosirea acestui material, artiştii ruşi îl dez- 
voltă într-un limbaj artistic organic, specific artei eclesiale ruse 
şi, din punct de vedere artistic, lucrările lor (de pildă picturile 
murale din bisericile din Iaroslav, Kostroma, Rostov), depăşesc 
pe departe modelele folosite. Dar această artă este deja una „ilu- 
minată doar printr-o slabă strălucire a marilor tradiţii, care se 
sting treptat”. În Ucraina, gravurile apusene erau întrebuințate 
ca modele încă din anii '40 ai secolului XVII"; iar în cea de-a 
doua jumătate a acestui secol, potrivit mărturiei aduse de Pavel 
de Alep, „iconografii cazaci au împrumutat frumuseţea artistică 
a reprezentării persoanelor şi a culorilor în care erau pictate 
hainele francilor şi polonilor”2. Utilizarea modelelor apusene a 
fost, după cum se vede, o cauză a faptului că în Sfântul Munte, 
unde în acest timp tradiția ortodoxă era respectată, monahii erau 
ostili față de călugării ruşi şi, în special, față de cei ucraineni, 
suspectându-i de erezia latinilor şi „preferând să se închine nu 
unei icoanei ruseşti, ci unui chip de calitate mediocră, pictat de 
către meşterii locali” ”. 

În Rusia moscovită, în mediul meşterilor de frunte (mai ales 
în atelierul iconografic al țarului şi printre meşterii care aveau 
legături cu acesta), se configurează o mişcare în care sunt for- 
mate puncte de vedere estetice noi şi ia naştere o nouă orientare 
în artă. Condiţiile spirituale şi istorice din această etapă a vieţii 
Bisericii ruse şi a artei sale au fost de aşa natură că acest curent 
ajunge dominant şi se îndepărtează puternic de Traditie. 

Nicăieri ruptura de Tradiţie nu s-a petrecut prin atâtea dispu- 
te furtunoase, printr-o tulburare atât de mare şi printr-o astfel de 
destrămare dureroasă ca în Rusia. Niciunde nu a fost analizată 
cu o astfel de acuitate starea artei eclesiale. În acest secol „al echi- 


1 I, Grabar, Istoria artei ruse, Moscova, t. VI, p. 492. 

1 V, Svenţiţkaia, „Creaţiile lui Ivan Rudcovici”, în Iscustvo, 1964, Nr. 
6, p. 65. 

12 Călătoria Patriarhului Macarie în Rusia, cartea IV, cap. XII, p. 41. 

3 A. Grabar, Istoria artei ruse, p. 941. 

librului pierdut”! îşi face simțită apariția o nelinişte neobişnuită, 
ce se exprimă printr-o serie de măsuri luate de către autoritatea 
bisericească şi de către cea civilă, precum şi prin documente 
scrise. Astfel au ajunspână la noi zeci de documente din a doua 
jumătate a secolului XVII, diferite după caracterul şi conținutul 
lor, dedicate parțial sau în totalitate artei bisericești”. 

Aşa cum am văzut, conținutul disputelor care au produs 
nelinişte în cercurile largi ale societății ruseşti în secolul XVI se 
referea la fundamentele doctrinare ale icoanei, la corespondența 
unor teme iconografice cu învățătura Bisericii. Acestor întrebări 
continuă să li se acordeinteres şi în unele documente din secolul 
XVII, cum sunt, de exemplu: Lucrările Marelui Sinod de la Moscova, 
Scrierea monahului Eftimie din Ciudovsk (regiune a Novgorodului) 
şi, parțial, Scrisoarea duhovnicească a patriarhului Ioachim. Un 
interes deosebit prezintă şi grupul de documente, care sunt de 


1 G. Florovsky, Căile teologiei ruse, Paris, 1937, p. 58. 

15 Cele mai importante dintre acestea sunt următoarele: (1) Iosif Vla- 
dimirov, Scrisoarea unui oarecare zugrav Iosif către zugravul țarului şi către 
înțeleptul iconograf Simon Feodorici, Moscova, 1964 (citată în continuare 
Scrisoarea ...); (2) Simon Uşakov, „Cuvânt către iubitorii de zugrăvire a icoa- 
nelor”, în Mastera iskoustva ob iscustve 1937, t. IV (în continuare Cuvânt...); 
(3) Simeon Poloțky, Cerere sau scrisoare către țar în timpul Marelui Sinod de 
la Moscova, publicată doar parţial în L. N. Maikov, Studii despre istoria lite- 
raturii ruse din secolele XVII — XVIII, Petersburg, 1889, şi Simeon Poloțky, 
Despre iconografia rusă, Petersburg, 1889; (4) Lucrările Marelui Sinod de 
la Moscova din anul 1667, Moscova, 1893; (5) Gramata celor trei patriarhi 
alcătuită la porunca țarului şi semnată de patriarhii Paisie al Alexandriei, Ma- 
carie al Antiohiei, care se aflau la Moscova, şi de Ioasaf al Moscovei, Petersburg, 
1865 (în continuare Gramata...); (6) Gramata țarului, 1669 (ibidem); (7) Inok 
Evfimy, „Intrebări şi răspunsuri din iconografia rusă a secolului al XVII”, 
în Vestnik Obşestva drevnerusskogo iskustva, editat de G. Filimonov, Moscova, 
1874 — 1876; (8) Viața protopopului Avacum, Moscova, 1960. (9) Patriarhul 
Ioakim, „Scrisoare duhovnicească”, fragmente publicate în Iconopisnâi Po- 
dlinic, edit. de Bpolişakov sub îndrumarea lui T. Uspensky, Moscova, 1903; 
(10) Karion Istomin, Cuvântare către cel care doreşte să picteze icoane (sfârşitul 
secolului XVII). Compilaţie din eseurile lui Işakov, Simion Paloțky şi din 
Gramata patriarhilor şi Gramata țarului. Izvorul este Sbornicul, editat în anul 
1642, sub denumirea de Buchet. Cuvinte despre cinstirea sfintelor icoane şi 
despre închinarea lor. Acesta nu conţine vreo lucrare dintre cele originale ale 
epocii, ci este o colecţie de texte au scop polemic, împotriva protestanților. 

altminteri primele tratate scrise în limba rusă, dedicate teoriei 
artei şi esteticii, exprimând puncte de vedere noi, apărute în 
această epocă. Ele sunt consacrate indirect sau în mod nemijlocit 
apărării noii orientări introduse în practica artei ruse, căreia îi 
dau o justificare teoretică. Acestea sunt lucrări ale iconografilor 
Iosif Vladimirov, Simon Uşakov şi, de asemenea, ale lui Simeon 
Poloțky, apoi Gramata celor trei patriarhi şi, parțial, Gramata țarului. 
În sfârşit, al treilea grup de documente exprimă opoziția față 
de această nouă orientare (Gramata duhovnicească a patriarhului 
Ioachim, Viaţa protopopului Avvacum). Toate acestea sunt impor- 
tante prin faptul că arată schimbările care au loc atât în artă, 
cât şi în înțelegerea ei; arată cum a fost înțeleasă noua orientare 
de adepţii ei şi ce vedeau în ea şi cum o apreciau adversarii 
ei. Toate acestea reflectă înțelegerea dificilă şi contradictorie a 
artei eclesiale din secolul XVII, şi chiar documentele care apără 
iconografia tradițională manifestă decadenţa începută în secolul 
XVI, în prezent adâncită şi lărgită. 

Majoritatea documentelor din secolul XVII sunt cauzate de 
grija pentru starea iconografiei contemporane şi tind, într-o 
măsură mai mare sau mai mică, spre îmbunătățirea calității ei. 
Aşa cum am văzut, în secolul XVI, nevoia totmai mare de icoane 
sporeşte în mod considerabil numărul iconografilori€. Printre ei 


1 Trebuie amintit că icoana nu a avut nicăieri o atât de largă răspândire 
şi o asemenea importanţă ca în Rusia. Nu în zadar cronicarii notau, pe 
lângă datele de importanţă politică şi date despre zidirea şi pictarea bi- 
sericilor, ca şi despre realizarea, transportarea, ba chiar şi restaurarea 
icoanelor. Icoana făcea parte în mod organic din viața poporului, fiind 
prezentă în toate evenimentele acestei vieţi; întreaga lui existenţă, în spe- 
cial calendarul agricol, era orânduit în jurul sărbătorilor şi al zilelor de 
pomenire a sfinților, ceea ce, fireşte, se traducea prin cinstirea unor icoane 
şi prin răspândirea lor. Icoanele erau obiecte indispensabile nu numai 
amenajării interioare ci şi celei exterioare a fiecărui edificiu, fie el public sau 
privat. În zilele noastre este greu să-ți închipui că „ţarul Alexei Mihailovici 
avea în sala icoanelor 6 200 de icoane primite cadou [...]. În plus, avea 
mai mult 600 de icoane vechi. Iar în camerele de jos erau păstrate multe 
icoane, alese din tot palatul, pentru a fi ferite de tâlhari” (N. P. Kondakov, 
Icoana rusească, Praga, 1931, p. 30-31). În catedrala Bunei Vestiri existau mai 
mult de 3000 de icoane, ca şi în catedrala de la Smolensk din mănăstirea 

erau şi oameni care nu aveau nici cele mai elementare cunoştinţe 
artizanale, după cum mărturisesc despre aceasta documentele 
Sinodului Stoglav, apoi documentele din secolul XVII. Fireşte, 
în asemenea condiţii, nivelul general al iconografiei nu putea 
să se menţină la înălțime. 

În lupta cu iconografia de proastă calitate, atât autoritățile 
duhovniceşti cât şi cele civile şi-au exprimat dorința ca icoanele 
„Să fie pictate după vechile modele”. Insă aceste „vechi modele” 
erau unicul criteriu pentru a judeca dacă o imagine este corectă; 
ele înlocuiesc criteriile teologice şi satisfac pe deplin cerințele 
autorităților spirituale şi ale celor civile. Pentru a rezolva această 
problemă, Marele Sinod de la Moscova, fără a intra în amănunte, 
cum s-a întâmplat la sinodul Stoglav, formulează o decizie ase- 
mănătoare celei emise de acest Sinod, rânduind supravegherea 
iconografilor în persoana unui „staroste” - pictor din rândul 
„cinului preoţesc”. Se foloseşte acelaşi mijloc pentru a lupta 
împotriva „icoanelor de proastă calitate”, care s-a dovedit deja 
impropriu şi fără rezultate. Un an mai târziu Gramata celor trei pa- 
triarhi, deşi într-o formă generală, pretinde ca iconografii iscusiți 
să-i verifice pe ceilalți şi să aducă mărturii despre pregătirea lor 
printr-o scrisoare semnată de către ei. După Gramata patriarhilor 
a urmat, în anul 1669, Gramata țarului prin care acesta hotărăşte 
instituirea unei diplome de stat: „Dorim însă să acordăm gra- 
matele noastre împărăteşti tuturor iconografilor mai însemnați, 
fiecăruia după pricepere, ca o confirmare” ”. În acest chip, lucrul 
iconografilor trece de la învățătura duhovnicească, de la asceză 
şi rugăciune, la controlul efectuat de către autoritatea biseri- 
cească, apoi la controlul autorităţii statale. Sinodului Stoglav s-a 
folosit de puterea laică, amenințând cu „mânia țarului”. Acum 
arta eclesială este reglementată prin măsuri bisericeşti şi prin 
hotărâri luate de către ţar. 


Novodievici. Din toată această bogăţie s-au păstrat doar nişte fragmente 
separate. „Ceea ce nu au reuşit să distrugă incendiile devastatoare şi 
invaziile care au distrus întreaga podoabă în catedrale şi în bisericile de 
ţară, iar prin locuinţe toate icoanele, a reuşit uitarea” (ibidem, p. 38). Dar 
a existat şi distrugerea premeditată, din motive ideologice. 

Y Gramata ţarului, p. 17. 

O atenţie deosebită este acordată calității iconografiei de 
către Iosif Vladimirov în prima parte a lucrării sale, şi, de ase- 
menea, de către Simeon Poloțky, în memoriul pe care l-a adresat 
țarului pentru a fi analizat în Sinod. Scrisoarea lui Vladimirov, 
primul document în ordine cronologică, a servit ca model pen- 
tru câteva scrieri posterioare şi a exercitat o anumită influență 
asupra lor. De această scrisoare se foloseşte pe larg în memoriul 
său şi Simeon Poloțky. Mai mult decât alte documente, această 
scrisoare descrie în detaliu neajunsurile din iconografie şi cele 
referitoare la atitudinea credincioşilor față de icoană, însoțind 
toate aceste constatări de o critică usturătoare. Critica adusă de 
către Vladimirov este întocmită înțelept, ingenios şi coerent; el îi 
atacă inteligent şi cu forță, atât pe cei care produc icoane ieftine 
de proastă calitate, cât şi pe cei ce le cumpără. 

„Şi unde mai întâlneşti în altă parte o aşa indecenţă — scrie 
Vladimirov — cum este aceasta pe care o întâlnim aici. O scă- 
dere şi o profanare a artei iconografice venerabile şi înțelepte 
a icoanelor a fost provocată de cei inculți; din această cauză 
negustorii (de vite, carne şi peşte) şi corăbierii cară cu coşurile 
peste tot, în cătune şi prin sate, icoane dintre cele ce sunt pictate 
în mod derizoriu. Unele nici nu semănau a fi chipuri omeneşti, 
ci au aspectul unor chipuri asemănătoare oamenilor sălbatici”. 
Potrivit celor spuse de către autor, astfel de icoane sunt vândute 
de la un comerciant la altul în cantități mari şi sunt duse prin 
cele mai îndepărtate cătune şi, „ca pe nişte fluiere pentru co- 
pii, sunt schimbate pe ouă, pe ceapă şi pe tot felul de obiecte”. 
Vladimirov îi mustră nu numai pe „oamenii simpli” care iau 
icoane în schimbul unui ou sau a unei cepe, ci şi pe „oamenii 
înstăriți”, care cumpără aceste icoane de calitate ieftină. Răul 
acesta, după spusele lui, se datorează nu doar negustorilor care 
îşi câştigă pâinea prin vânzarea icoanelor, „ci şi indiferenței 
preoților care s-au dovedit a fi nepăsători, împlinind fără pur- 
tare de grijă lucrarea Bisericii”. O încurajare deosebită a acestor 
picturi vine din partea oamenilor „a căror minte este plecată 
spre argint şi aur, care îşi construiesc case luxoase, cărora le 


1]. Vladimirov, Scrisoarea..., p. 33. 

place să aibă în grajd cai de valoare, dar cumpără icoane de 
proastă calitate pentru biserică”. Printr-o astfel de zugrăvire a 
icoanelor, spune Simeon Poloțky, se aduce hulă lui Dumnezeu 
Însuşi, iar cei care le zugrăvesc sunt numiţi „zugravi proşti ai 
Dumnezeirii”%. Rezultatul acestei produceri în masă a icoanelor, 
potrivit afirmațiilor susținute de mai mulți autori, a fost faptul 
că iconarii buni nu mai aveau ce lucra sau ajungeau să trăiască 
în sărăcie sau să îşi schimbe profesia?!. „Din această cauză se 
vor veşteji dumnezeieştile biserici”, spune Simeon Poloțky2. 
Mulțimea icoanelor artizanale nu era singura cauză a acestei 
situații: mai era şi poziția socială grea în care se aflau iconogra- 
fii simpli, nevoiţi să exercite pe lângă această profesie şi alte 
obligații de stat, comune tuturor. De aceea, atât Sinodul Stoglav 
cât şi alte documente din secolul XVII cer pentru iconografi o 
poziție socială mai bună. 

Nu există îndoieli asupra faptului că această critică a icono- 
grafiei din documentele secolului XVII era întemeiată. Cum- 
părarea masivă şi comercializarea icoanei au dus la neglijențe 
şi abuzuri inevitabile; indiscutabil, acest fenomen, s-a reflectat 
în calitatea icoanelor. Nu în zadar prin decretul din anul 1668 
emis de către țar, pictarea icoanelor le este interzisă locuitorilor 
din satele Mstera şi Holui. Pe bună dreptate Vladimirov îi atacă 
în special pe comercianții de icoane care, pentru câştigul lor, 
sugerează cumpărătorilor că „mântuirea nu se dobândeşte prin 
picturi bune, iar printre icoanele făcătoare de minuni există şi 
multe care erau prost pictate”?. El se leagă şi de credincioşii 
care, din naivitate sau „pentru a economisi, cumpără pentru bani 
puțini icoane de proastă calitate, aşteaptând de la acestea semne 
şi minuni [...]. Cu adevărat, ei nu cinstesc icoanele sfinţilor, ci 
mai degrabă Il ispitesc pe Dumnezeu”. El recunoaşte că minu- 


1 Ibidem, p. 36 

% L, N. Maikov, Simeon Poloţky despre iconografia rusă, p. 8. 
2 I, Vladimirov, Scrisoarea..., p. 35. 

2 L.N. Maikov, Simeon Polotky despre iconografia rusă, p. 5. 
2I. Vladimirov, Scrisoarea.. ., p. 33. 

24 Ibidem, p.36. 

nile nu depind de calitatea icoanei, că Dumnezeu poate săvârşi 
minuni „şi prin imagini nepotrivite”, tot aşa cum lucrează „prin 
cei nevrednici” sau în acelaşi mod în care săvârşeşte minuni şi 
prin puterile naturii; însă El lucrează nu datorită nevredniciei 
acestor icoane, ci tocmai împotriva nevredniciei lor. Şi chiar dacă 
„prin aceste picturi nepotrivite câteodată se arată şi unele semne, 
aceasta nu ne va fi îndreptăţire înaintea dreptului Judecător”?. 

Cu toate acestea, în ciuda existenței unor temeiuri serioase, 
critica prea generalizată a iconografiei artizanale susținută de 
către autorii amintiți mai sus, naşte o anumită neîncredere. Ce 
au ei în vedere când spun „icoane de proastă calitate”? După 
ce criteriu este apreciată calitatea icoanelor? Este vorba doar de 
nivelul artizanal scăzut din punct vedere calitativ? Pentru că 
din secolul XVII până la noi a ajuns un număr mare de icoane, 
diferite prin calitate şi prin caracter. Însă imagini „inaccepta- 
bile” reprezentând chipuri ale unor „oameni sălbatici” noi nu 
cunoaştem şi este greu de presupus că toate aceste icoane au 
dispărut fără a lăsa vreo urmă. Desigur, după opinia acelor 
meşteri despre care scria Pavel de Alep şi după opinia clienților 
care doreau icoane de bună calitate, o icoană obişnuită apărea 
pentru ei ca o mâzgălitură. Dar nu este vorba numai despre 
acest aspect. Aşa cum corect a observat I. N. Dmitriev, în ar- 
ticolul dedicat câtorva dintre documentele amintite de către 
noi, se ducea o luptă împotriva iconografiei de proastă calitate, 
împotriva producerii în masă „a acelor icoane ieftine, al căror 
cumpărător era poporul — oamenii simpli. Fără îndoială, autorii 
acestor documente considerau pictura acestor icoane ca fiind 
de proastă calitate, necorespunzând cerințelor generale impuse 
de artă. Însă este vorba despre două arte diferite care existau 
în paralel: arta nobilimii şi arta creată de popor, sau care, în 
orice caz, era răspândită în popor, recunoscută de către acesta. 
Lupta împotriva acestei arte nu reprezenta altceva decât una 
dintre manifestările luptei de clasă. Această luptă a fost nu nu- 
mai pretextul, ci şi cauza apariției primelor tratate ruseşti despre 


5 Ibidem, p. 34. 

teoria artei, care exaltă şi justifică arta «superioară» de care se 
bucurau cei din clasa nobililor, precum şi lupta lor împotriva 
acelui tip de artă întâlnit în casele oamenilor de rând. Autorii 
tratatelor — nu numai Simion Uşakov, ci şi alţii — au fost într-o 
măsură mai mare sau mai mică adepții noului tip de artă care 
apăruse în acea perioadă”*. Într-adevăr, nu este vorba numai 
despre calitatea icoanelor şi nu numai din cauza acelei înflăcărări 
polemice autorii au exagerat lipsurile iconografiei artizanale, 
ci din cauza premiselor ideologice cu care era alimentată noua 
orientare a iconografiei din acea vreme. 

Fiind o artă eclesială, arta Bisericii — prin însăşi natura sa — 
nu avea şi nu putea să aibă un caracter de clasă. Dimpotrivă, 
independent de calitățile sale artistice, ea a slujit în cursul is- 
toriei ca element unificator a ceea ce a fost disparat, nu numai 
din punct de vedere social şi politic, ci şi naţional. Exista un 
singur criteriu căruia i se supunea, iar criteriul doctrinar nu se 
deosebea de aspectul estetic. Aşa cum am mai spus, aprecierea 
estetică a unei creații era nedespărțită de aprecierea teologică; 
arta era teologia exprimată cu ajutorul categoriilor estetice. În 
unele documente din secolul XVII, criteriul teologic rămâne încă 
decisiv, dar numai în domeniul iconografic. La adepţii acestui 
curent nou, criteriul estetic se separă treptat de cel doctrinar 
şi capătă o valoare independentă; nu este nimic surprinzător 
în faptul că acea critică fără nuanţe a icoanelor artizanale vine 
chiar de la ideologii acestui nou curent. Astfel, criteriul estetic 
este pentru Vladimirov unicul decisiv: este mai bine să existe 
un singur chip al lui Hristos, bine pictat, decât mai multe icoane 
nereuşite, „inacceptabile”; mai mult decât atât, dacă nu poți avea 
o icoană bună, mai bine să nu ai de niciun fel, decât să te rogi 
în fața uneia de calitate „proastă””. Poziţia lui Simeon Poloțky 
în acest sens este mai flexibilă; pe de o parte el atacă producția 
de icoane de proastă calitate, pe de altă parte, el apără acelaşi 


2%], N. Dmitriev, „Teoria artei în scrierile vechii Rusii”, în Trudâ Otdela 
drevneruskoi literaturâ, Moscova, 1953, p. 109-110. 
% 1. Vladimirov, Scrisoarea. .., p. 42-43. 

tip de icoane în disputa pe care o poartă cu protestanții”. Este 
evident faptul că, din punct de vedere doctrinar, aceste „icoane 
rele” corespundeau totuşi scopului pentru care erau produse. 
Oare nu din această cauză documentele oficiale, adică Lucră- 
rile Marelui Sinod, Gramata celor trei patriarhi şi Gramata țarului, 
sunt mai rezervate în critica adusă acestor icoane decât autorii 
amintiți mai sus şi se limitează la o analiză generală despre ico- 
nografi? lar monahul Eftimie, patriarhul Ioachim şi protopopul 
Avvacum nu amintesc deloc calitatea artistică a iconografiei. In 
ce priveşte poporul, îi era absolut străină aprecierea estetică a 
icoanei. Pavel de Alep, care judecă arta eclesială din punct de 
vedere estetic, scrie: „Cum toți moscoviții se deosebesc printr- 
un ataşament şi o dragoste mare faţă de sfintele icoane, ei nu se 
mai uită la frumuseţea imaginii şi nici la arta picturii, ci toate 
icoanele sunt de aceeaşi valoare pentru ei”. Înseamnă că pentru 
poporul credincios nu calitatea artistică era importantă. Orice 
schimbări s-ar fi făcut în conştiinţa lui eclesială, icoana rămânea 
o expresie a credinţei lui, indiferent de calitatea ei artistică. 
Prin ce se deosebeau punctele de vedere susținute de către 
autorii documentelor novatoare? „Ar fi fost incorect să credem 
- scrie Dmitriev în lucrarea amintită mai sus — că punctele de 
vedere exprimate în aceste tratate erau justificate prin «idei 
occidentale», care au pătruns la noi în țară în secolul XVII. [...] 
Cel ce cunoaşte lucrările teoreticienilor bizantini consacrate ches- 
tiunilor despre artă, va vedea în mod cert, fără prea mare greu- 
tate, legătura strânsă dintre tratatele noastre şi aceste opere”%. 
O astfel de concluzie nu poate fi decât rodul unei juxtapuneri 
exterioare de texte. În mod cert, ideologii artei noi nu se rup în 
mod deschis de Tradiţia ortodoxă; ei îşi chiar afirmă fidelitatea 
faţă de Tradiţia Bisericii. De aceea în declaraţiile lor, de multe ori 
fac apel la analizele „teoreticienilor bizantini” şi repetă opiniile 
clasice susținute de către aceştia despre icoană. Insă, aşa cum 
vom vedea în continuare, şi în practică şi în teorie, ei se folosesc 


% L, N. Maikov, Simeon Poloțky despre iconografia rusă, p. 137. 
% Călătoria Patriarhului Macarie în Rusia, edit. III, c. IX, cap. III, p. 136. 
% [. N. Dmitriev, op. cit., p. 110. 

de idei şi reproduc teze care se află într-o contradicție totală cu 
Tradiţia, iar prin aceasta şi cu „teoreticienii bizantini”. Desigur, 
„ideile occidentale” nu definesc în totalitate aceste tratate; însă 
cultura care se formează, modul de a gândi, de a vedea viața, 
precum şi teologia „îmbrăcau haine occidentale”. 

Acea schimbare radicală care a avut loc în cultură şi în modul 
de a vedea lucrurile, apărută la elita rusească şi printre condu- 
cătorii societăţii ruse, a adus o schimbare la fel de radicală şi în 
artă, o atitudine diferită față de ea şi formarea unor categorii 
estetice noi. Această concepție nouă era adusă de cultura rup- 
tă de Biserică, de tip occidental, care era de fapt o cultură de 
clasă. Arta care îi corespundea era o artă desacralizată, străină 
poporului. Această artă în sine, ca şi înțelegerea ei, mărturisesc 
despre o viziune artistică şi categorii estetice noi, care nu sunt 
fundamentate pe premise doctrinare, nici pe experiența spiri- 
tuală ortodoxă, ci se nasc din această cultură desacralizată. Cre- 
dința în sine este prezentată ca fiind un aspect al culturii, iar în 
aprecierea artei eclesiale un rol decisiv îi revine factorului estetic. 
Acest factor, această înțelegere nouă a artei, stă la baza atitudinii 
critice față de icoanele artizanale la ideologii picturii de tip nou. 

Aşa cum s-a constatat de nenumărate ori, tratatele secolu- 
lui XVII reprezintă o apologie a artei: toate au ca scop, într-o 
anumită măsură, să-i justifice şi să-i dovedească utilitatea. Însă, 
dacă obiectul acestor tratate depăşeşte cadrul artei sacre pro- 
priu-zise, ele au fost scrise tocmai în apărarea acesteia. Dacă 
opera lui Vladimirov este îndreptată în mod deschis şi categoric 
împotriva unui anumit adversar (apărătorii artei tradiționale şi 
ai iconografiei artizanale), alte documente nu menționează ad- 
versarii vizați. Însă apologia lor are, în argumentare, un caracter 
anti-iconoclast. „Realizarea icoanelor - spune Simon Uşakov 
- a fost lăudată întotdeauna, în toate țările şi mediile sociale, 
pentru că aceasta a fost utilizată pretutindeni pentru marele ei 
folos”. El expune pe larg argumentarea clasică împotriva ico- 
noclaştilor cu trimiteri la Vechiul şi la Noul Testament. Urcând 
cu originea pictării icoanelor la Însuşi Dumnezeu, el spune: „iar 
dacă în Decalog Dumnezeu interzice facerea chipurilor, cel care 

gândeşte sănătos va vedea că El interzice crearea imaginilor 
idolatre, chipurile care sunt cinstite ca Dumnezeu şi nu opreşte 
să se facă imagini care ne aduc frumusețe, folos duhovnicesc, 
înfățişându-ne iconomia dumnezeiască”. Vorbind despre Sfânta 
Faţă — icoana nefăcută de mână omenească —, el concluzionează: 
„lar dacă Însuşi Dumnezeu ne arată ceea ce se cuvine nouă să 
facem, de ce să nu le pictăm?”% 

Gramata patriarhilor începe prin a afirma că „arta imaginilor 
nu a fost inventată de către indieni, aşa cum credea Pliniu, nici 
de către Pyrron [...] nici egiptenii, nici corintenii, nici locuitorii 
din Chios, nici atenienii nu sunt inventatorii acestei arte ono- 
rabile, aşa cum cred unii; ci este Domnul Însuşi, Cel Care este 
autorul tuturor artelor şi meseriilor”%. Cu alte cuvinte, crearea 
imaginilor nu este o invenție păgână, „aşa cum cred unii”, ci un 
aspect al creației umane, rânduit de Dumnezeu Însuşi. Încercarea 
de a expune amănunțit toate laudele aduse acestei arte, spun 
patriarhii terminându-şi analiza, ar fi acelaşi lucru cu încercarea 
de „a goli oceanul cu un pahar”*. Iar Uşakov îşi încheie cuvântul 
prin următoarea afirmaţie: „Urând această frumuseţe şi harul 
lui Dumnezeu, diavolul care a schimonosit în Adam chipul lui 
Dumnezeu din Adam printr-o viclenie, le-a adus şi sfintelor 
icoane hulă nesuferită prin slugile sale, numindu-le idoli”. 

Însă a apăra icoana în fața ortodocșilor şi a dovedi folosul ei, 
mai ales poporului rus, este ca şi cum ai intra cu forța printr-o 
uşă deschisă. La Moscova, în acele vremuri se greşea mai degra- 
bă printr-o cinstire exagerată, iar câteodată această greşeală era 
mai aberantă decât rătăcirea iconoclastă. De aceea apare indiscu- 
tabil faptul că aceste documente, închinate teoriei esteticii, care 
argumentează şi fundamentează, aşa cum a observat Dmitriev, 
„arta înaltă a păturilor privilegiate ale societății”, reflectă în 
acelaşi timp lupta ce se ducea atât cu protestantismul contem- 
poran ei din afara Bisericii, cât şi cu elementele protestante din 


31 Cuvânt..., p. 22. 
%2 Gramata ..., p. 8 
% Ibidem, p. 9. 

34 Cuvânt..., p. 22. 

interiorul ei. În secolul XVI pericolul iconoclast creştea deja prin 
pătrunderea lui în hotarele statului moscovit şi prin succesul 
deosebit al mişcării reformate în Polonia şi Lituania. În acel mo- 
ment a scris Sfântul Maxim Grecul lucrările sale anti-protestante 
(Cuvânt împotriva lutheranilor privind cinstirea sfintelor icoane, scris 
împotriva ereticilor). Refuzul protestanților de a cinsti sfintele 
icoane avea anumite urmări, cu atât mai mult cu cât s-a mani- 
festat încă din vremea ereziei iudaizanţilor, împotriva cărora 
era îndreptat primul capitol al Scrisorii către un iconar. Aşa cum 
se ştie, în secolul XVII, presiunea protestantismului era foarte 
puternică în întreaga lume ortodoxă, în special după apariția 
în Biserică a mărturisirii calviniste şi iconoclaste a patriarhului 
Chiril Lukaris al Constantinopolului. Atât în Răsăritul grec cât 
şi în Rusia meridională, această mărturisire de credință a produs 
mare tulburare. În Rusia moscovită, încă la începutul anilor 
'40, problemele referitoare la protestantism au fost discutate 
cu multă acuitate, când (în anul 1642) a fost editat Buchetul, o 
colecţie de învățături alcătuită pentru apărarea sfintelor icoane. 
Disputele erau deosebit de furtunoase în legătură cu cererea 
în căsătorie adresată prinţesei Irina de către prințul danez Val- 
demar. Autorii documentelor se aflau, desigur, într-un contact 
permanent cu protestanții care trăiau la Moscova, fapt despre 
care mărturisesc şi discuţiile polemice pe care le-a purtat Simeon 
Poloțky cu protestanții”. 

Însă argumentele anti-protestante prezentate în aceste do- 
cumente sunt îndreptate în acelaşi timp, aşa cum s-a precizat, 
şi în apărarea noii arte, care era introdusă în Biserică şi în viața 
cotidiană a membrilor ei, o artă a culturii despărțite de Biserică, 
o artă care, pe de o parte, este cauza unei admiraţii oarbe, iar 
pe de altă parte, a unei opoziții nu mai puţin oarbe. Apologia 
teoreticienilor noii orientări este caracterizată de o particulari- 
tate: ea foloseşte o argumentatie anti-iconoclastă tradițională şi 
împotriva acelora care resping icoanele şi împotriva celor care 
resping noua artă şi noile idei; prin aceasta, noua mişcare din 


35 În anul 1660, în suburbia nemților din Moscova, existau trei biserici 
lutherane şi una reformată (vezi V. O. Kliucevsky, op. cit, vol. III, p. 270). 

artă pretinde că se identifică cu acea artă pentru care a luptat 
Biserica împotriva iconoclaştilor. Iar Vladimirov pune pur şi sim- 
plu semnul egalității între iconoclaşti şi adversarii noii mişcări. 

Dintre documentele secolului XVI, cel mai important pentru 
noi este Gramata celor trei patriarhi, deoarece este cel mai carac- 
teristic pentru schimbările ce au avut loc în înțelegerea artei 
bisericeşti. Patriarhii pun accent pe necesitatea şi importanța 
icoanei, care pentru ei, ca şi pentru ceilalți autori, trebuie să fie 
nu un produs al meşteşugului, ci al artei de rang înalt. Se pare 
că tema fundamentală a acestui document trebuia să fie arta 
eclesială. În realitate, despre acest subiect se discută mai puțin 
decât în toate celelalte documente. Patriarhii vorbesc despre 
artă mai ales din punctul de vedere al utilității sociale, civice şi 
morale; acesta este sensul fundamental al Gramatei lor. Arta este 
abordată aici nu din punct de vedere bisericesc, ci din punctul de 
vedere al creaţiei, ca fapt în sine; pictarea icoanelor este înțeleasă 
de către ei ca o artă în general, indiferent dacă este bisericească 
sau profană. Această confuzie caracterizează nu doar Gramata 
celor trei patriarhi, ci şi toate documentele care aparțin acestui 
grup. În argumentarea pe care o prezintă patriarhii, se face tri- 
mitere în mod egal, atât la Părinţii Bisericii, cât şi la gânditorii 
păgâni; ei îi aşază şi pe unii şi pe alţii pe acelaşi plan în analizele 
şi exemplele prezentate. Astfel, susținând că icoanele trebuie 
cinstite pentru legătura care există între ele şi prototipurile lor, 
ei fac trimitere, în mod firesc, la Sfântul Vasile cel Mare. Însă 
adaugă imediat că şi înaintea lui, filosoful Stagirit (Aristotel) a 
constatat că mişcarea îndreptată spre imagine şi spre prototipul 
ei este aceeaşi. Astfel, învățătura creştină a unui Sfânt Părinte 
despre raportul personal ce se realizează prin har cu prototipul 
prin mijlocirea imaginii sale se întoarce la o înțelegere filoso- 
fică abstractă. Vorbind despre sensul artei, patriarhii spun că 
sensul ei constă în a le reprezenta pe toate, şi pe cele sfinte şi 
pe cele lumești. Imaginile sunt, aşa cum spun ei, „o învățătură 
asemenea propovoduirii”. Ei compară, făcând trimitere la Sfân- 
tul loan Damaschin, imaginea cu o carte pentru „cei simpli” şi 
indică, în deplin acord cu învățătura Sinodului VII Ecumenic, 

corespondența dintre cuvânt şi imagine. Însă Sinodul vorbeşte 
despre cuvântul Evangheliei, în vreme ce patriarhii se referă la 
cuvânt în general şi aduc drept exemplu cugetările filosofilor 
păgâni: „nu a greşit Simonid dacă a spus că pictura este poezie 
tăcută, în timp ce poezia este pictură în cuvinte; Platon, mai 
marele filosofiei, nu a lăsat la o parte acest adevăr, spunând că 
lucrarea picturii este vie, dar tăcută [...]”%. 

După cum vedem, cuvântul ca atare are pentru patriarhi o 
importanţă proprie, indiferent dacă este de origine creştină sau 
nu: ei nu fac deosebire între cugetarea firească (pământească) a 
filosofilor şi cugetarea Sfinților Părinți ai Bisericii, luminați prin 
har şi revelație. Tot aşa este şi gândirea lor despre imagine. Teo- 
logia patristică este absentă: temelia esenţială a artei sacre, care 
este mărturie a Întrupării, lipseşte cu totul. Totuşi, este adevărat 
că ei fac în textul pe care îl prezintă o anumită diferență între arta 
eclesială şi arta profană”. Însă unicul criteriu, unicul principiu 
pe care îl aplică artei, atât celei bisericeşti cât şi celei profane, 
rămâne acelaşi: calitatea artistică, adică criteriul estetic. Pentru 
ei nu există în acest plan vreo deosebire între arta bisericească 
şi cea lumească şi nici între arta creştină şi cea păgână, aşa cum 
nu există deosebire între sfinții iconografi şi artiştii păgâni din 
antichitate. Transferând astfeliconografia ortodoxă în domeniul 
creației picturale în general, patriarhii înlătură hotarul dintre 
imaginea sacră şi imaginea profană, aşa cum fac şi în domeniul 
cuvântului. Singura deosebire care rămâne este subiectul — creş- 
tin sau necreştin, sacru sau profan. Sensul propriu-zis al artei 
eclesiale este aici desacralizat, precum în catolicismul roman şi, 
prin autoritatea lor, patriarhii contribuie la întărirea noii mişcări 
din artă, care este reprezentată în Rusia de Uşakov şi Vladimirov. 
Pentru aceşti ideologi ai noii mişcări nu mai există deosebire, 

3% Gramata..., p. 12. E 

% Astfel, înălțând proveniența artei până la Dumnezeu Însuşi, ei se 
întemeiază în demostrarea înălțimii acelei activități umane pe trimiterile 
făcute de filosofii antici: „In acest caz, înțelepții bărbați greci au lăsat un 
testament, ca nimeni dintre robi sau dintre cei întemnițați să nu învețe 
arta imaginii, ci numai fiii nobililor şi ai sfetnicilor să deprindă această 


artă” (Gramata..., p. 8). 

aşa cum vom şi vedea în exemple concrete, între chipul ortodox 
şi cel romano-catolic. 

Documentul cel mai semnificativ în acest sens este Scrisoarea 
lui Iosif Vladimirov şi opera lui Simon Uşakov. Motivul pentru 
care a scris Vladimirov este disputa pe care a avut-o cu arhidia- 
conul sârb Ioan Pleşkovici în legătură cu inovațiile apărute în ico- 
nografia rusă. După orientarea şi cuprinsul său, acest document 
este mult mai caracteristic atmosferei istorico-culturale a secolu- 
lui XVII, fiind mult mai expresiv şi concret, este mai clar decât 
toate celelalte documente şi reflectă orientarea gândirii inovato- 
rilor şi izvoarele sub influența cărora s-au format noile puncte de 
vedere. Dacă prima parte a Scrisorii este dedicată criticii icono- 
grafiei de proastă calitate, a doua parte este consacrată disputei 
propriu-zise; ambele sunt scrise cu multă energie şi pasiune, 
fiind folosite deseori expresii grosolane şi utilizându-se mijloace 
polemice care nu sunt întotdeauna oneste. A doua parte este 
intitulată: Răspuns împotriva celor ce batjocoresc zugrăvirea sfintelor 
icoane, sau răspuns către un oarecare hulitor loan, cel puțin înțelept. 

După sensul şi contextul operei lui Vladimirov, înţelegem că 
Pleşkovici a luat o poziție extrem de negativă față de arta occi- 
dentală şi față de imitarea modelelor occidentale de către icono- 
grafii ruşi. Disputa a început de la faptul că Pleşkovici, văzând la 
Uşakov chipul Mariei Magdalena pictat după modelul apusean, 
a scuipat şi a zis: „Eu nu primesc acest tip de chipuri”*. Nu cu- 
noaştem argumentele pe care le prezintă Pleşkovici; despre aces- 
tea este greu să judeci după dezmințirile lui Vladimirov. Întrucât 
Pleşkovici respingea arta iconografică nouă, preferând icoane 
„rele” în locul celornoi, Vladimirov îl învinuieşte — nici mai mult 
nici mai puţin — de iconoclasm, adică de erezie. ÎL aseamănă cu 
Constantin Copronimul. „Rosteşti tot felul de lucruri nesufe- 
rite despre frumusețea bisericească şi trezeşti vechea luptă”*. 


% O astfel de raportare a sârbului Pleşkovici devine evidentă, dacă ne 
vom aminti de semnificația pe care arta tradițională ortodoxă a avut-o 
pentru sârbi în acele timpuri, în faţa altor credințe. 

% 1. Vladimirov, Scrisoarea..., p. 45. Prin astfel de învinuiri de erezie 
se ajungea câteodată până la absurd. Aşa, de exemplu, preotul Longhin 

În critica făcută iconografiei din vremea sa şi în învinuirile 
aduse lui Pleşcovici, Vladimirov ia o atitudine asemănătoare 
cu Simon Uşakov şi Simeon Poloțky, care era un adept puternic 
şi consecvent al artei apusene“. Ridicând în slăvi pictura occi- 
dentală, el spune că face acest lucru nu pentru a lăuda credința 
altor popoare. Însă, deşi sunt „puţin credincioşi”, occidentalii 
iubesc mult înțelepciunea şi „pictura înțeleaptă de icoane”, aşa 
încât nu numai chipurile lui Hristos, al Maicii Domnului şi ale 
sfinților „le pictează aşa cum au fost în viață”, ci şi ale împă- 
raților lor”. lar în ceea ce priveşte arta ortodoxă, străinii „nu 
hulesc icoanele în care sunt pictați sfinți, nici nu batjocoresc 
chipurile sfinților, ci râd de calitatea rea a picturii şi de faptul 
că adevărul este trecut cu vederea”?. În ce constă aşadar acest 
adevăr, pentru a cărui neglijare suntem luați în râs de străini? 
Unde îl observă Vladimirov? Străinii râd nu numai de icoanele 
rău pictate, ci, după cum se vede, şi de concepția despre imagine, 
de ceea ce este înțeles ca autentic. Aici se pare că este atinsă o 
problemă doctrinară. Că lucrurile stau aşa, ne demonstrează 
şi mersul următor al cugetărilor lui Vladimirov. Fără îndoială, 
iconografii ruşi au auzit învinuiri asemănătoare celor despre 
care scrie în plângerea sa, pe care o face țarului, în anul 1662, 


a fost învinuit de iconoclasm: „el a hulit icoanele”, pentru că a judecat 
prea aspru o femeie prea machiată cu alb, în vreme ce albul se foloseşte 
la pictarea icoanei (vezi A. V. Kartaşev, Istoria Bisericii Ruse, Paris, 1959, 
vol. II, p. 152). 

40 Editorul Scrisorii..., E. S. Ovcinnikova, nu este de acord cu ideea 
susținută de către G. Filimonova despre înțelegerea raportării lui Vladimi- 
rov față de Apus ca simpatie vie a iconografului rus pentru arta bisericească 
apuseană. „După o cercetare amănunțită a tratatului lui Vladimirov — scrie 
editorul în prefața cărţii — a afla un răspuns la această întrebare pare a 
fi pentru noi o problemă mult mai dificilă decât credeam”. (p. 13). E. S. 
Ovcinnikova reduce această chestiune la o luptă legitimă a noii mişcări 
din artă împotriva tradiției perimate (p. 19). In realitate, simpatia lui Vla- 
dimirov este departe de a se limita numai la arta iconografică apuseană şi 
se extinde, aşa cum vom vedea, asupra acelui conţinut ideologic, al cărei 
expresie este această artă. 

“I, Vladimirov, Scrisoarea..., p. 45. 

“ Ibidem, p. 41. 

călugărul Savatie din mănăstirea Solovețki: „Şi aşa străinii râd 
de noi, spunând că noi nu am cunoscut până acum credința 
creştină” ®. Vedem cum, împreună cu simpatiile față de arta 
apuseană în plan artistic, în studiile iconografului Vladimirov 
pătrund înțelesuri ale imaginii şi ale semnificației sale specifice 
nu Ortodoxiei, ci romano-catolicismului. 

Reamintim că Vladimirov nu vorbeşte despre arta profană, 
ci despre arta eclesială, despre icoană. Însă apărând-o, el face 
permament trimitere la artiştii apuseni, care Îl înfăţişează pe 
Hristos, pe Maica Domnului şi portrete ale împăraților ca „ale 
unor oameni vii”, fără a face vreo diferență între unii şi alții. 
Treptat, Vladimirov însuşi adoptă aceeaşi atitudine: în modul 
de a reprezenta, el nu mai vede nicio deosebire între icoană — ca 
obiect al slujirii liturgice, adică chipul lui Hristos sau al unui 
sfânt - şi portretul obişnuit al unui om. „Nu pentru semne şi 
minuni sunt reprezentate de către iubitorii de înțelepciune per- 
soanele sfinților sau ale altor oameni, ci pentru a păstra adevăratul 
chip şi amintirea lor veşnică pentru marea dragoste ce li se poar- 
tă” *. El nu observă că această confundare a imaginii liturgice cu 
portretul profan este specifică unei concepții doctrinare opuse 
înțelegerii ortodoxe a imaginii sfinte. 

Vladimirov subliniază în mod insistent necesitatea imagi- 
nilor corecte din punct de vedere istoric, mai ales imaginea lui 
Hristos; el se referă la Chipul cel nefăcut de mână omenească 
(Sfânta Faţă) pe care ni l-a lăsat Mântuitorul Însuşi. El arată 
foarte clar care imagine a lui Hristos este autentică şi care este 
falsă şi favorizează răspândirea rătăcirilor; îi atacă pe cei ce 
„mâzgălesc după voia lor, nu după chipul cel adevărat al lui 
Hristos”, adică, pe cei ce se conduc după propria imaginaţie. 
El vorbeşte cu indignare despre un artist care în timpul îm- 
păratului Leon cel Mare l-a pictat pe Mântuitorul „în chip de 
Zeus” %, copiind de fapt un idol. O astfel de reprezentare, la fel 


8 Citat la Kliucevsky, ibidem, p. 331. 
“I, Vladimirov, Scrisoarea..., p. 37. 
3 Ibidem, p. 34. 

*% Ibidem, p. 35. 

ca imaginaţia, este asociată de el cu iconografia de proastă calitate, 
pe care o consideră de asemenea alegorie a chipului real al lui 
Hristos. După părerea lui, chipul „prost” pictat este fals. „O 
imagine nepotrivită şi rău pictată nu este de niciun folos şi este 
potrivnică prototipului”. El adaugă un raționament corect de 
ordin teologic. Bazându-se, evident, pe opera foarte cunoscută 
a Sfântului Vasile Cel Mare, Despre Duhul Sfânt, din care citează 
fără să-i amintească numele, el spune că Dumnezeu „nu poate 
fi adorat decât în chipul autentic al lui Hristos”. Dumnezeu 
este Duh, şi numai chipul Fiului lui Dumnezeu întrupat arată, 
în Duh, Dumnezeirea Domnului şi, prin El, pe Tatăl. Astfel, 
autenticitatea chipului lui Hristos este indispensabilă pentru 
cinstirea adusă Sfintei Treimi. Însă, acestei judecăți tradiționale 
ortodoxe i se opune în mod direct aplicarea sa practică: chipul 
lui Hristos este autentic pentru Vladimirov dacă este pictat re- 
alist, adică după natură. „În orice icoană sau portret omenesc, 
pictorii înţelepţi reprezintă aspectul propriu fiecărui membru 
(al trupului - L. U.) şi fiecărei articulaţii şi, astfel, orice imagine 
sau icoană nouă este zugrăvită luminat, cu obrazul rumen, ca 
şi în viață”. Potrivit convingerilor lui Vladimirov, o astfel de 
reproducere naturală a chipului omenesc al lui Hristos era şi 
chipul nefăcut de mână omenească”. Aşadar autenticitatea, în 


 [bidem, p. 41. 

% Ibidem, p. 43. 

* Ibidem, p. 52. 

% S-a păstrat un desen realizat de către Vladimirov cu „imaginea chi- 
pului Mântuitorului nefăcută de mână omenească, având o față vie şi 
expresivă, cu riduri pe frunte şi în jurul ochilor” (E. S. Ovcinnikkov, Por- 
tretul în arta rusă a secolului XVII, Moscova, 1955, p. 20). În anul 1663 a fost 
făcută la Viena, după acest desen, o imagine gravată, având o inscripție 
lămuritoare, în limba poloneză, cu următorul conţinut: „Incă din cele 
mai vechi timpuri părinţii iezuiți au adus la Roma, din pelerinajele lor, 
Chipul nefăcut de mână omenească, trimis altădată regelui Abgar. Şi iată 
că, prin grija iconografului Iosif Vladimirov din Moscova, a fost făcută o 
copie a acestei imagini în Viena”. Această gravură este reprodusă în Ma- 
nualul iconografic de la Spiisk, unde este însoțită de următoarea explicație: 
„Aducerea din Edessa în Constantinopol a Chipului lui Hristos nefăcut 
de mână omenească a avut loc în vara anului 6452 de la facerea lumii, 


Teologia icoanei 329 


opinia lui Vladimirov, constă în reflectarea exactă a ceea ce vede 
artistul în lumea din preajmă. „Ceea ce vede sau aude că este 
descris, el reprezintă în imagini, adică în personaje asemănătoare 
celor ce se aud şi se văd”*!. 

Această înțelegere a imaginii îşi găseşte fundament teore- 
tic în opera atribuită lui Simon Uşakov. Pentru el, imaginea 
în sine se întemeiază pe acelaşi principiu ca şi reflectarea în 
oglindă. Aducând acelaşi exemplu al Chipului nefăcut de mână 
omenească, Uşakov continuă: nu numai Domnul este creatorul 
imaginii, ci şi orice obiect accesibil vederii „are puterea tainică 
şi minunată a acestei arte. Orice lucru, care se va așeza în faţa 
oglinzii, va înfățişa chipul său printr-o poruncă a înțelepciunii 
lui Dumnezeu. O, minune neasemuită! Apare o imagine minu- 
nată care se mişcă atunci când omul se mişcă, [...], râde odată 
cu cel ce râde, plânge cu cel ce plânge [...] şi apare vie, deşi nu 
are nici trup şi nici suflet omenesc. Oare nu Dumnezeu Însuşi, 


iar de la întruparea lui Hristos în anul 944 [...]. Acum însă acest chip se 
află la Roma, în biserica Sfântul Silvestru, papă al Romei”. Aşa cum este 
cunoscut, Chipul cel nefăcut de mână omenească s-a păstrat la Constan- 
tinopol până în anul 1204, când a dispărut odată cu jefuirea oraşului de 
către cruciați. Versiunea romano-catolică care spune că acest chip a fost 
găsit după 300 de ani de iezuiţi (ordinul a fost fondat în anul 1534) a 
schimbat astfel tradiția ortodoxă despre destinul acestui chip. Prezența 
unui astfel de chip la Roma i-ar fi întărit autoritatea. Astfel, această ver- 
siune latină nu a fost, fără îndoială, întâmplătoare. Ea avea să joace un 
rol important în timpul presiunii exercitate de Apus atât în teologie, cât 
şi în artă şi în viața obişnuită. Este deja semnificativă tipărirea la Viena, 
cu grija iezuiţilor, a unei lucrări iconografice ortodoxe; era nevoie pentru 
aceasta de o mare protecţie şi o mare abilitate de ordin practic. Este greu 
să spunem care era rolul lui Vladimirov în această reorientare. In orice 
caz, acest fapt arată că, pe lângă „simpatia vie” pentru arta occidentală, 
el mai avea şi relații practice cu Apusul. Mai trebuie spus că Gramata ..., 
făcând o prezentare a tradiției ortodoxe despre proveniența chipului 
nefăcut de mână omenească, mai adaugă la aceasta şi legenda apuseană 
despre Veronica, apărută pentru prima dată, se pare, în secolul XV. După 
cum ne este cunoscut, această istorioară apare acum pentru prima oară 
într-un context ortodox. Urmându-i pe patriarhi, legenda Veronicăi a fost 
reamintită şi de către țar în Gramata sa. 
51I, Vladimirov, Scrisoare..., p. 58. 

prin intermediul naturii, ne învaţă arta picturii?”*2. Însuşirea 
naturală a oglinzii de a reflecta imaginea obiectelor nu numai că 
este asimilată de către Uşakov creării Chipului nefăcut de mână 
omenească, ci această însuşire este propusă de el ca model al 
creației omeneşti. A crea înseamnă a imita oglinda, care reflectă 
după porunca lui Dumnezeu. Cu alte cuvinte, pentru Uşakov, 
ca şi pentru Vladimirov, imaginea trebuie să reprezinte viața, 
să reflecte ca în oglindă oamenii şi obiectele în starea lor cotidi- 
ană văzută”, adică după ceea ce este accesibil vederii omeneşti, 
simțului şi rațiunii. 

Acest principiu este aplicat într-un domeniu care trece din- 
colo de limitele concepţiei naturale. Într-un exemplu concret, 


5 S, Uşakov, Cuvânt..., p. 22-23. Atunci când întâlnim în manuscrisele 
ruseşti vechi expresia „ca una ce este vie” caracterizând icoana, aceas- 
ta nu trebuie nicidecum înţeleasă în acelaşi sens pe care îl au în gurile 
apologeţilor noii orientări din arta secolului XVII. Aşa cum bine a observat 
Dmitriev (vezi op. cit., p. 113), această expresie este întrebuințată ca laudă 
adusă operelor de artă absolut diferite prin caracterul lor. Într-adevăr, şi 
autorii greci din vechime şi cei ortodocşi din Rusia, când vorbesc despre 
o imagine, spun „ca şi cum ar fi fost vie”. Cuvintele sunt aceleaşi, dar arta 
la care se referă este absolut diferită. Cuvântul „viață”, „viu” are aici două 
semnificații fundamental diferite. Şi pentru unii şi pentru alţii, imaginea 
reprezintă viața, dar această viață este diferită. Pentru apologeții noului 
tip de artă, traducerea picturală a vieții, care este lucrarea duhovnicească 
interioară, este înlocuită prin reprezentarea directă a vieții accesibile ochiu- 
lui, „potrivit celor auzite şi văzute”. Ceea ce în secolele XI-XVII a fost 
„viu” pentru ortodocşi, acum devine pentru ei lipsit de viață, mort. La 
fel se întâmplă şi cu noțiunile de „amintire”, „reamintire”. Apologeţii 
noii arte percep acest lucru într-un sens subiectiv-psihologic, în vreme ce 
pentru conştiinţa ortodoxă (în perioada iconoclasmului se revenea mereu 
asupra acestei noțiuni), ea însemna nu doar comemorare, ci şi participare 
ontologică la prototip. 

5 Uşakov a pictat o serie întreagă de icoane ale Chipului Mântuitorului 
nefăcut de mână omenească, în care el reprezintă cât mai corect posibil 
trupul omenesc, un trup viu şi nuanțele unor stări psihologice, precum 
şi pliurile naturale (a se vedea imaginea 10, p. 441). Pentru a îndruma cât 
mai bine practica artei iconografice, Uşakov întocmeşte un manual ilustrat, 
„alfabetul acestei arte, în care sunt arătate toate membrele trupului ome- 
nesc, de care arta noastră are nevoie”, adică o exemplificare a modului în 
care trebuie reprezentate membrele trupului omenesc în mod naturalist 
şi nu iconografic. Vezi finalul Cuvântului [...]. 

vom vedea cum noțiunile ortodoxe tradiționale sunt falsificate 
prin reinterpretare. Astfel, în icoana Naşterii Domnului, spune 
Vladimirov, Pruncul „se cuvine să fie alb, îmbujorat şi mai ales 
frumos, iar nu fără frumuseţe, aşa cum spune prorocul: Domnul a 
împărățit, întru podoabă s-a îmbrăcat! Şi iarăşi: Doamne întru lumina 
feței Tale vom vedea lumină. Atunci cum să mai zugrăvim fața Lui 
într-o culoare întunecată?”, întreabă el. Or, ambele profeţii 
citate de către Vladimirov au un sens eshatologic: prima este 
prochimenul duminicii, adică o imagine a zilei a opta a creaţiei, 
a veacului care va să vină; a doua este cântată la sărbătoarea 
Schimbării la Faţă, adică la sărbătoarea luminii dumnezeieşti 
necreate. Şi este imposibil a face o alegere mai potrivită, pen- 
tru că ambele prorocii descoperă caracteristica fundamentală a 
icoanei ortodoxe: orientarea ei eshatologică. Însă Vladimirov 
nu înțelege că sensul eshatologic al acestor prorocii poate fi 
reprezentat în icoană doar simbolic. Din punctul lui de vedere, 
luminii dumnezeieşti necreate îi corespund culorile deschise şi 
pentru a traduce exact cuvintele prorocilor despre frumusețea 
dumnezeiască şi despre lumina necreată, este necesar, potrivit 
convingerii lui, ca Pruncul dumnezeiesc nou-născut să fie pic- 
tat cu o față luminoasă şi îmbujorată, adică aşa cum Îl pictează 
pictorii occidentali. 

Vladimirov aplică acelaşi raționament şi atunci când vorbeşte 
despre reprezentarea sfinţilor: „Unde au găsit o astfel de pravilă 
- scrie el — ca feţele sfinţilor să fie reprezentate într-o singură 
manieră, închise la culoare [...]. Nu toți sfinţii au avut o față 
smolită şi uscată. Chiar dacă sfinţii, ca urmare a neglijării tru- 
pului, au fost lipsiți în timpul vieții de un chip omenesc sănătos 
al feței, după moarte, după ce şi-au primit cununile drepţilor, 
ei trebuie să-şi fi schimbat chipul într-unul luminat, pentru că 
aspectul luminos se potriveşte sfinţilor, iar cel întunecat păcă- 
toşilor. Dar chiar în viață fiind, mulți sfinți s-au distins printr-o 
frumusețe neobişnuită; cum să fie înfățişați deci aceştia cu fețe 
întunecate?'55, În argumentarea analizelor sale, Vladimirov pre- 


% I. Vladimirov, Scrisoarea..., p. 57. 
5 Ibidem, p. 58. 

zintă şi exemple din Scriptură: „Când mai-marele între proroci 
Moise a primit pe Sinai Legea de la Domnul [...], atunci fiii lui 
Israel nu au putut să privească fața lui Moise din pricina stră- 
lucirii ei” [...]. Oare să pictăm şi fața lui Moise întunecată?”. 
Sau: „Când au văzut-o bătrânii pe Susana, foarte frumoasă, şi 
s-au aprins asupra ei, [...] au poruncit să-i descopere capul ca să 
se sature de frumusețile ei [...]. Şi acum tu, Pleşcovici, îi înveți 
pe zugravi să picteze chipurile sfinţilor întunecate, lipsite de 
frumuseţe şi îi înveți să mintă împotriva Scripturii”. Insă, noi 
ştim că nu întotdeauna chipurile icoanelor erau întunecate; erau 
pictate întunecate sau luminoase, independent de culoarea pe 
care au avut-o ei în viață. Însă marea greşeală în analizele lui Vla- 
dimirov este faptul că el pune pe acelaşi plan chipul unui sfânt 
luminat de har, acela al lui Moise, şi frumuseţea fizică (care este 
asociată la el cu aspectul luminos, potrivit gusturilor timpului), 
frumusețea trupească, acea frumusețe senzuală a Susanei care 
a aprins poftele bătrânilor, adică pune pe acelaşi plan aspectul 
luminos al unui trup şi lumina dumnezeiască. Vladimirov nu 
vede nicio diferență între cele două feluri de frumusețe. Pentru 
a reda corect şi una şi cealaltă, vor trebui să fie pictate în culori 
luminoase şi, cel mai important, să se apropie cât mai mult de 
realitatea văzută. După cum observăm, Vladimirov nu mai per- 
cepe frumusețea sfințeniei în sensul tradițional ortodox, deci ca 
asemănare dumnezeiască; pentru el aceasta se identifică şi ea cu 
frumusețea trupească, iar lumina dumnezeiască cu lumina fizică. 
El vede şi în una şi în cealaltă doar nişte însuşiri naturale, care 
nu trec dincolo de limitele creatului. Prin aceasta el introduce 
în icoană înțelesul noțiunii de „har creat”. Şi tocmai această fru- 
museţe „vie a chipului” au „urât-o” adversarii noii iconografii, 
spune Vladimirov. „Aceştia spun că frumuseţea sfinților este 
zugrăvită spre sminteala creştinilor”. El este mirat de faptul că 
reprezentarea artistică provoacă adversarilor săi gânduri păcă- 
toase, potrivnice rugăciunii, şi îi aseamănă cu sodomiţii. „Vezi, 
rătăcitule, cum nu te temi tu să necinsteşti chipurile sfinților şi 
5 Cf. Ieşirea 34, 29. 
“7 Ibidem, p. 61. 

cugeți în inimă plăceri [...]. Unui creştin adevărat, evlavios, nu 
i se cuvine să poftească nici măcar uitându-se la rătăcite, atunci 
cu atât mai puțin, insistă el, uitându-se la sfintele icoane, să se 
aprindă”. De aceea Vladimirov cere ca în faţa frumuseții trupeşti, 
omul să aibă o atitudine duhovnicească, nu trupească, şi să nu 
se lase ispitit. Cu alte cuvinte, potrivit gândirii lui Vladimirov, o 
imagine realizată după natură îl pune pe om în aceeaşi situație 
în care s-ar afla uitându-se la o prostituată, şi el trebuie să aibă 
aceeaşi reacție. Omul în acest caz nu se mai roagă mulțumită 
icoanei, ci în ciuda prezenței icoanei. 

Aşadar, Vladimirov consideră că o imagine care imită na- 
tura trebuie să reflecte stările fizice şi psihice corespunzătoare 
condiţiilor în care se afla persoana reprezentată (astfel, înaintea 
lui Pilat, Mântuitorul este reprezentat „stând umilit”, iar pe 
cruce cu „simţurile ofilite”%. lar Uşakov, făcând trimitere la 
cuvântul cunoscut al Sfântului Vasile cel Mare rostit în ziua 
pomenirii sfântului mucenic Varlaam, scria: „ne străduim să 
înfățişăm suferințele muceniceşti într-un chip viu, aşa încât 
cei care privesc să fie sensibilizaţi spre durere, pentru a deveni 
părtaşi la meritele lor”. Acest gând este o influenţă evidentă a 
ideilor spirituale venite din Occident”. Este vorba aici nu numai 
despre sensul romano-catolic al „meritelor”, ci şi despre imagine 
ca mijloc de trezire a emoțiilor specifice firii. Este adevărat că 
o imagine ce reproduce naturalist viaţa trupească şi emoținală 
a omului nu poate provoca privitorului nimic altceva decât o 
reacție corespunzătoare, o emoție naturală. 

Aşadar, chiar la autorii tratatelor, în analizele lor teoretice, 
există o legătură formală cu „teoreticienii bizantini”; chiar dacă 
se sprijină pe mărturiile acestora, în realitate, repetăm, ei dove- 
desc o atitudine diametral opusă, atât în teorie cât şi în practică, 
în modul de a înțelege noțiunea de imagine (conținut, frumusețe, 


58 Ibidem, p. 57. 

* In aceeaşi ordine de idei, Uşakov realizează imaginea celor şapte 
păcate, care reprezintă o copie prelucrată a ilustrației Exerciţiilor spirituale 
ale lui Ignaţiu de Loyola, cu o clasificare pur romano-catolică a păcatelor 
(Vezi Sidorov, Desene pictate de vechii meşteri, Moscova, 1995, p. 45; Istoria 
artei din Rusia, vol. IV, p. 498-499). 

lumină etc). Ne aflăm aici în fața a două moduri de înțelege- 
re a imaginii sacre complet diferite: concepția ortodoxă şi cea 
romano-catolică, asupra căreia se orientează acum înțelegerea 
ortodoxă a imaginii şi a limbajului său artistic. 

Noua înţelegere a imaginii îi determină pe aceşti autori ai 
tratatelor să vadă în arta tradițional-ortodoxă o etapă depăşită. 
Documentul „G” al aceleiaşi Scrisori a lui Vladimirov conţine o 
variantă caracteristică, care aduce lumină asupra atitudinii lui 
(sau, în orice caz, asupra acelei orientări căreia îi aparține) față 
de arta trecutului. Aici putem citi: „nu este de mirare faptul că 
în vechime în Rusia au existat icoane de proastă calitate, pentru 
că un popor care nu demult a fost adus de la întuneric la lumină 
nu a putut asimila pe deplin, într-un termen atât de scurt, o artă 
de o asemenea înțelepciune” ®, care pentru Vladimirov este arta 
ce redă realitatea cât mai exact. Prin urmare, aici este vorba nu 
numai despre iconografii care erau contemporani autorului şi 
despre greşelile lor, ci despre întreaga artă rusă din epoca prece- 
dentă, pe care Vladimirov o consideră un „obicei din vechime”. 
Iar obiceiul nu este o lege scrisăfi; el se mai menţine încă datorită 
neînţelegerii şi ignoranței. 

Trebuie spus că un astfel de mod de a vedea lucrurile şi-a 
găsit sprijin în reacţiile provocate de reformele patriarhului 
Nikon. „Toată forța reformei patriarhului Nikon a constat în 
negarea categorică şi generală a întregului ritual şi a vechii rân- 
duieli a vieții ruseşti. Nu numai că l-au schimbat prin unul nou, 
ci l-au şi declarat fals, eretic, aproape necurat”. Deşi în raport 
cu arta eclesială lucrurile nu au decurs chiar aşa, totuşi „recti- 
ficarea” ritului vechi realizat de către Nikon, pe de o parte, „a 
tulburat şi a rănit conştiinţa poporului”, cauzând oponenţă şi 
dezbinare, iar pe de altă parte, a creat pentru oamenii înclinați 
spre inovaţii un pretext de a se îndoi de Tradiţia ortodoxă şi de 
arta sa, un pretext pentru a le critica. Protopopul Avvacum, de 
pildă, citează cuvintele adepților acestor inovaţii, rostite în cursul 


€ I, Vladimirov, Scrisoarea ..., p. 25. 
6l Ibidem. 
& G. Florovsky, Căile teologiei ruse, p. 55. 

unei discuţii: „Avvacum dragule, nu te încăpățâna să arăţi spre 
sfinții ruşi, pentru că sfinții noştri erau proşti şi nu ştiau carte, 
de ce să-i credem!”€. Această atitudine critică s-a evidenţiat 
deosebit de limpede în cercul artiştilor care se bucurau de o 
mare autoritate. 

Care a fost reacția Bisericii şi a apărătorilor artei tradiționale şi 
ce mărturii s-au adus împotriva abaterii de la învățătura ortodo- 
Xă în înțelegerea icoanei şi împotriva denaturării limbajului său? 

Aici trebuie spus întâi de toate că pierderea criteriului tra- 
dițional autentic şi introducerea teologiei scolastice în şcoli au 
fost cauza faptului că apărătorii artei ortodoxe s-au trezit în fața 
noilor teorii lipsiți de apărare în plan teologic. 

Caracteristic este şi faptul că Marele Sinod de la Moscova 
nu reacționează nicidecum la apariția schimbărilor radicale 
din arta sacră, în ciuda actualității arzătoare a acestei proble- 
me, la fel cum Sinoadele din secolul XVI nu au reacţionat în 
niciun mod față de îndepărtarea de învățătura ortodoxă în ceea 
ce priveşte tematica icoanelor. Sinodul manifestă o îngrijorare 
pentru calitatea iconografiei şi insistă ca icoanele să fie pictate 
după modelele vechi. Dar şi Vladimirov şi Uşakov au pictat 
după vechile modele şi se refereau la ele. Tăcerea Sinodului este 
cu atât mai stranie cu cât cererea lui Simeon Poloțky, adeptul 
noii arte, a fost scrisă tocmai pentru a fi adusă în discuţie la 
Sinod. Ea nu a primit vreun răspuns, cu excepţia temei despre 
reprezentarea Dumnezeirii. Fără îndoială, dreptul de a se pro- 
nunta asupra artei sacre era rezervat patriarhilor răsăriteni. lar 
atitudinea lor, nu numai că nu a manifestat vreo oponenţă față 
de introducerea elementelor străine în arta ortodoxă ci, dim- 
potrivă, au susținut-o prin autoritatea lor. În lucrarea amintită, 
Dmitriev scrie: „În studiile sale, Uşakov face referire la feno- 
menele naturii, la însuşirile fireşti ale omului, la semnificația 
socială a artei, şi uită de fapt, pentru moment, nevoile Bisericii. 
Această uitare, atât de reprezentativă pentru evoluția gândirii 
ruse din secolul XVII este, de asemenea, specifică Gramatei din 


& Viața protopopului Avacum, p. 139 şi 156. 

anul 1668” (adică Gramata celor trei patriarhi). Însă dacă această 
uitare este de înțeles pentru un artist preocupat de noile idei, ea 
apare mai mult decât stranie în cazul patriarhilor. Fără îndoială, 
după conţinutul şi orientarea ei, Gramata este documentul cel 
mai puţin eclesial dintre toate. Nu s-a înregistrat nicio reacție 
față de aceste inovații nici în Gramata țarului, care, în principiu, 
urmează Gramatei emise de către patriarhi. 

Şi totuşi, ruptura dintre noua mişcare şi tradiţie a pricinuit, 
aşa cum spuneam, o reacție violentă, caracterizată prin destră- 
marea bolnăvicioasă specifică secolului XVII. Pentru apărătorii 
tradiției, nici arta occidentală, nici imitarea ei nu pot fi acceptate 
în Biserica Ortodoxă, pentru că era contaminată de ideile Apu- 
sului eterodox. Şi dacă apologeții inovaţiilor îşi consideră ideile 
ca pe o continuare a Tradiţiei ortodoxe, iar acele forme noi pe 
care le aduce Vladimirov şi Uşakov, ca pe o dezvoltare firească 
a artei bisericeşti tradiționale, atunci, pentru apărătorii Tradiţiei, 
aceste noutăți nu constituie o dezvoltare, ci o ruptură: elemente 
străine sunt introduse în arta ortodoxă, iar acestea o denatu- 
rează. Imitarea naturii, imaginea realistă îi „înspăimântează”. 
„Oare din această cauză — îl întreabă Vladimirov pe Pleşkovici 
- respingi tu chipul Mântuitorului, pe care îl vezi pictat după 
asemănare omenească şi zici acum că te-a înspăimântat chipul 
Lui? [...] Acesta este chipul lui Emanuel [...], iar limba ta pă- 
cătoasă l-a numit nemțesc”®. Adică trupul omenesc, lipsit de 
spiritualitatea prototipului său, este asociat în concepția apără- 
torilor Tradiţiei cu ceea ce este „nemţesc”, adică eretic; aceasta 
le apare respingător. „Au ridicat pe colină un neamt pictat pe 
cruce” — a zis Pleşkovici, amintind de răstignirea realizată între 
anii 1654-1655, care a fost amplasată la intrarea în Iaroslav. La 
rândul său, protopopul Avvacum se exprimă cu spontaneitatea 
caracteristică: „Aceştia pictează Chipul Mântuitorului Emanuel, 
cu fața umflată, cu buzele roşu aprins, părul ondulat, mâinile 
şi muşchii puternici [...] şi este înfățişat ca un adevărat neamţ, 
burtos şi gras; numai săbiile la coapsă îi lipsesc. Toate sunt pic- 


í Dmitriev, op. cit., p. 102-103. 
6%]. Vladimirov, Scrisoarea ..., p. 50-51. 

tate după o înțelegere trupească, pentru că ereticii au iubit tru- 
pul gras şi au abandonat sublimul”S. Aşa cum este cunoscut, 
protopopul Avvacum îl socotea responsabil pentru toate aceste 
lucruri pe patriarhul Nikon. Învinuirile aduse de către el sunt 
contestate prin afirmaţia lui Vladimirov. În disputa dintre el şi 
Pleşkovici, acesta face trimitere la atitudinea patriarhului Nikon 
şi la acțiunile severe întreprinse de către el față de noua artă. 
Obiectând, Vladimirov tâlcuieşte în felul următor poziția luată 
de către patriarh: „Marele Domn, preafericitul Nikon [...] are 
bună râvnă pentru pictura înțeleaptă a sfintelor icoane [...], nu 
condamnă arta picturii, dar nici nu-i laudă pe iconografii lipsiți 
de maniere, fie ei latini sau ruşi. [...] În ceea ce priveşte pictura 
frumoasă, nu o respinge”€. Însă, după cuvintele lui Pleşkovici şi 
potrivit mărturiei aduse de către Pavel de Alep, martor ocular, 
patriarhul distrugea tocmai acele icoane care se distingeau nu 
printr-o calitate mai bună, ci prin caracterul occidental, neorto- 
dox, arătând că arta lor iconografică „se aseamănă cu imaginile 
create de către franci”. Prin urmare, trimiterea pe care o face 
Vladimirov la lupta purtată de către patriarhul Nikon împotriva 
icoanelor prost zugrăvite, fie ele latine sau ruse, în mod clar nu 
corespunde poziţiei reale pe care a luat-o patriarhul. De fapt, 
icoanele distruse au fost luate de la marii dregători şi de la bo- 
ieri; este puţin probabil să fi fost de calitate artistică proastă”. 


* Viața protopopului Avacum, p. 135. 

7I. Vladimirov, Scrisoarea..., p. 50-51. 

* Călătoria Patriarhului Macarie în Rusia, c. IX, cap. II, p. 137. 

& „Nu există niciun temei în a-i atribui lui Nikon doar respingerea su- 
biectelor iconografice latine şi lutherane şi încurajarea picturii occidentale 
(vezi Istoria artei ruse, vol. VI, p. 426). Pavel de Alep descrie evenimentele 
în felul următor: patriarhul Nikon a poruncit în anul 1654 să fie adunate, 
„chiar şi din casele înalților demnitari de stat”, icoanele pictate de către 
meşterii din Moscova „după modelele desenelor aduse de la franci şi po- 
lonezi”, să le fie scoşi ochii celor reprezentați şi să fie purtate prin Moscova 
cu amenințarea pedepsirii celor ce vor picta icoane după aceste modele. 
Iarîn anul 1655, în Săptămâna Triumfului Ortodoxiei, după Liturghie, în 
catedrala Adormirii Maicii Domnului, patriarhul a rânduit ca aceste icoane 
să fie aduse în mijlocul bisericii. El a rostit un cuvânt lung, bogat în detalii 
despre faptul că acest tip de artă iconografică este „inadmisibil”, aducând 

În orice caz, se poate afirma că patriarhul Nikon era conştient 
de limita ce nu trebuia să fie depăşită în iconografie. Însă apo- 
logeţii artei de tip nou văd în calitatea artistică a creaţiilor artei 
occidentale un motiv suficient pentru a le cinsti în mod egal cu 
icoanele ortodoxe. Astfel, pentru Vladimirov, nu numai ima- 
ginea naturalistă, ci şi o copie tipărită poate fi sfințită şi poate 
înlocui o icoană. „Deşi la cei de la noi din țară sau la străini 
vedem chipul lui Hristos şi al Maicii Domnului bine tipărit sau 
zugrăvit, potrivit acestei arte înțelepte [...], noi preferăm astfel 
de lucruri binecuvântate mai mult decât orice lucru pământesc 
şi le cumpărăm din mâinile străinilor cu multă dragoste [...], şi 
acceptăm reprezentarea lui Hristos pe hârtie sau pe scândură 
pictată, sărutând-o cu dragoste. Şi, după lege, aducem la preoți 
astfel de icoane, iar ei fac rugăciuni şi Îl binecuvintează pe Dum- 
nezeu şi chipul Lui îl sfințesc şi cu apă sfinţită îl stropesc, cum 
este scris în rânduiala pentru sfințirea obiectelor bisericeşti”. 
Iar după aceasta continuă: „Căci toate acestea [se au în vedere 
lucrurile bisericeşti făcute din materiale aduse din străinătate] 
sunt sfințite prin mâinile episcopului şi prin cuvintele rugăciunii; 
atunci de ce să nu poată fi sfințit oare şi acest chip pictat al lui 
Hristos, care este zugrăvit de către cei din altă țară?”%. 


lămuriri din scrierile patristice”. Apoi a luat icoanele, le-a arătat poporului, 
strigând: „Această icoană este din casa dregătoului cutare, a. fiului cutare 
[...] şi a aruncat-o pe dalele pavimentului, sfărâmându-o”. Împreună cu 
cei prezenţi, patriarhii Macarie al Antiohiei şi Gavriil al Serbiei, el a rostit 
anatema asupra tuturor celor care vor produce astfel de chipuri şi a celor 
care le vor ține în casele lor (Călătoria Patriarhului Macarie în Rusia). 

70 |, Vladimirov, Scrisoarea ..., p. 50. În analiza sa, Vladimirov ridică 
valoarea obiectelor sfinte ale Bisericii la aceeaşi înălțime la care se află 
imaginea liturgică a icoanei. Însă o astfel de egalare a chipului cu diferite 
alte obiecte bisericeşti folosite în cadrul slujbelor este imposibilă în ce 
priveşte icoana ortodoxă. O astfel de amestecare mărturiseşte despre 
pierderea deplină a înţelegerii ortodoxe a icoanei. Acest păcat există şi în 
timpul nostru: vezi lista temelor pregătite pentru viitorul Sinod (Jurnal 
Moskovskoi Patriarhii, 1961, nr. 1, p. 25). Această confuzie face să regreseze 
problema icoanei în aceeaşi etapă în care se afla înainte de Sinodul VII 
Ecumenic. Se cuvine oare ca icoanele să fie cinstite ca şi celelalte vase sfinte, 
sau ei i se cuvine o altfel de cinstire? Aşa cum este cunoscut, Sinodul a dat 
răspuns la această întrebare atât în timpul şedinţelor, precum şi în Horos-ul 

Aşadar, erau sfințite nu numai imaginile pictate „după mo- 
dele francilor şi polonezilor”, care erau distruse de patriarhul 
Nikon, ci, aşa cum reiese din cuvintele lui Vladimirov, erau 
sfinţite în rând cu icoana ortodoxă şi lucrările de artă occiden- 
tale şi gravurile. Aceasta demonstrează cât de mult a pătruns 
indiferența față de conţinutul doctrinar al icoanei în mediul 
clerical moscovit. Această indiferență, acest abandon al crite- 
riului doctrinar, a provocat o reacție vehementă din partea pa- 
triarhului Ioachim. În Testamentul său duhovnicesc el scrie: „În 
numele Domnului poruncesc ca icoanele Dumnezeului-om şi 
ale Preasfintei Născătoare de Dumnezeu şi ale sfinților [...] să 
nu fie nicidecum pictate după închipuirile cele smintitoare ale 
latinilor şi ale nemților şi nici după cele netrebnice, inventate 
de curând după fantezii individuale, prin care este pervertită 
Tradiţia, iar pe cele din biserici pictate incorect, pe acelea arun- 
caţi-le afară””. Iar în legătură cu gravurile aduse din străinătate, 
într-o notă a Testamentului său, patriarhul Ioachim scrie: „Mulţi 
negustori cumpără coli nemţeşti tipărite pe hârtie, de la nemți 
eretici, lutherani şi calvini, care le-au produs după învățătura 
lor blestemată şi nedreaptă, iar cei din icoanele lor sunt repre- 
zentați după chipul din ţara lor, îmbrăcaţi cu haine nemţeşti, iar 
nu după cum este pictat în vechile modele pe care le găsim la 
ortodocşi. Şi ei, ereticii, nu cinstesc icoanele, iar din cauza acestor 
coli de hârtie cinstirea icoanei este disprețuită”. Acest fapt a fost 
un motiv pentru care patriarhul Ioachim s-a pronunțat pentru 
interzicerea definitivă atât a tipăririi imaginilor sfinte pe hârtie, 
cât şi a vânzării şi folosirii lor în biserici şi case ca icoane”. 

În ciuda slăbiciunii şi a insuficienţei argumentelor prezentate 
de către apărătorii artei tradiționale („Biserica nu acceptă astfel 
de noutăţi — scrie, de exemplu, patriarhul Ioachim - şi nu este 
sinodal, hotărând că icoana se cuvine să fie cinstită în acelaşi mod în care 
este cinstită sfânta Cruce şi sfânta Evanghelie. Altfel spus, icoana nu este 
plasată în contextul utilitar, ci în cel dogmatic. 

7! Citat din N. Pokrovsky, Fragmente ale documentelor iconografiei şi artei 
creştine, Petersburg, 1900, p. 370. 


72 Cartea Scut este citată în Manualul iconografic editat de către Bolişakov, 
Moscova, 1903. 

obişnuită cu ele”), simțim la ei, dacă nu o neînțelegere, atunci 
cel puțin un instinct ce le spune care este imaginea ortodoxă 
autentică. Această reacție nu este o negare a unui lucru neînțeles 
şi niciun refuz de a accepta „noul”; este respingerea lucrurilor 
străine, chiar potrivnice şi distructive atât pentru arta ortodoxă, 
cât şi pentru spiritualitate în general. Refuzul lor nu este gândit, 
ci instinctiv, fapt pentru care este mai violent. Patriarhul Nikon 
distrugea icoanele pictate după noua tendinţă, scoțându-le ochii 
celor reprezentați. Raționamentul „ascetic” al protopopului 
Avvacum este absolut lipsit de orice fel de argumentaţie; pur 
şi simplu, el se ceartă, însă într-adevăr, cu ingeniozitate, cu haz 
şi temperament. Chiar dacă l-a atacat pe Nikon, făcându-l res- 
ponsabil de inovațiile apusene aduse în iconografie, în fond ei 
erau, în acest domeniu, de aceeaşi părere. Nikon, fiind grecofil 
prin convingerile sale (cel puţin în timpul cât a fost patriarh) şi 
duşman al culturii occidentale, a fost învinuit de către adversarii 
săi de fidelitate față de obiceiurile „nemţeşti”. În ceea ce priveşte 
icoana, o astfel de învinuire este ridicolă: pentru el, păstrarea 
principiilor iconografiei ortodoxe era la fel de importantă ca şi 
pentru Avvacum şi pentru adepții săi. Dacă ultimii încercau 
să dea vina pe Nikon, atunci acest lucru îl făceau doar pentru 
faptul că ei includeau schimbările din artă în contextul general 
al reformelor lui Nikon; iar în acest plan, atât pentru Avvacum 
cât şi pentru adepţii săi, totul este sacru, în egală măsură şi 
neschimbabil, aşa cum este Dumnezeirea Însăşi. 

Doar la patriarhul loachim se poate observa o definire precisă 
a celor pe care le contestă, cu toate că aceasta ține mai degrabă 
de domeniul practicii spirituale ascetice, lipsindu-i terminologia 
teologică: el vorbeşte despre imagini „smintitoare”, „invenții 
după fantezii individuale”; acestea „corup” Tradiţia ortodoxă. 
Atât patriarhul Ioachim, cât şi protopopul Avvacum privesc 
în acelaşi fel noul tip de artă: ambii analizează problema din 
perspectiva practicii ascetice şi îl condamnă ca „mod nou de a 
gândi”, condus de „înclinații spre senzualitate”. Însă noțiunea 
însăşi de practică ascetică şi analizele care decurg din ea sunt 
diferite. Pentru Ioachim, acest tip de artă este inacceptabil atât 

în cult, cât şi în Biserică în general. Pentru Avvacum ea nu poate 
fi acceptată în plan național şi statal, pentru că Statul include, 
în opinia lui, Biserica — parte componentă a vieţii sale. „Vai, vai, 
sărmană Rusie, nu ştiu de ce ai nevoie tu de moravurile şi de obi- 
ceiurile nemţilor”?. Pentru Avvacum şi pentru adepții săi, carac- 
terul sacru al Statului le cuprinde pe toate; în el nu poate exista 
nimic nesfinţit. El crede că mântuirea nu stă în creația produsă 
în cadrul Tradiţiei, ci în caracterul statornic şi de neatins al tu- 
turor celor ce există, indiferent dacă sunt autentic tradiționale 
sau nu, fie că este vorba despre formă sau despre conținut: „ceea 
ce a fost hotărât până la noi, să rămână aşa în vecii vecilor”74. 
Prin această afirmaţie, Avacum include în imunitatea amintită 
tot ceea ce a intrat în uzul iconografic de zi cu zi, toate fanteziile 
meşterilor ruşi şi împrumuturile din Occident, care au fost în- 
tărite prin Sinoadele din secolul XVI şi care s-au mai adunat de 
atunci. Toate acestea sunt analizate ca o moştenire inviolabilă, 
de care se țin până astăzi cei de rit vechi, cel puţin în principiu. 

Trebuie subliniat şi faptul că, în afară de Avacum, apărătorii 
artei tradiționale n-au apărat-o datorită vechimii ei respectabile: 
niciunul dintre ei nu vorbeşte în aceşti termeni. Doar adversarii 
lor (Vladimirov) şi istoricii artei le atribuie această atitudine de 
ataşament față de „vechi”. 

Deteriorarea artei bisericeşti ortodoxe în secolul XVII se re- 
alizează pe două căi: prin reorientarea înţelegerii ortodoxe a 
icoanei şi a limbajului său spre o concepţie romano-catolică 
şi prin deteriorarea iconografiei datorită influenței gravurilor 
occidentale şi a născocirilor datorate meşterilor ruşi. Aşa cum 
bine a observat la timpul său G. Filimonov, deja în secolul XVI 
„nu mai rămăsese neatinsă nicio idee mai mult sau mai puțin 
importantă din concepția poetică a creştinismului, nicio cânta- 
re bisericească, niciun psalm, a căror reprezentare să nu se fi 
încercat în arta iconografică”. Dacă printre numeroasele teme 


* Viaţa protopopului Avacum, p. 136. 

74 Ibidem, p. 109. 

3 G. Filimonov, „Studii de iconografie creştină rusă”, în Vestnic Obşestua 
drevnerusskogo iskusstva pri Moskovskom Publicinom muzee, Moscova, 1876, p. 131. 

iconografice noi, unele pot fi îndreptățite prin conținutul lor 
teologic (de exemplu „De tine se bucură”, „Toată suflarea” şi alte 
icoane cu caracter cosmic), majoritatea covârşitoare reprezintă 
nişte fantezii care introduc abateri semnificative în iconografia 
ortodoxă. Aşa cum am mai spus, erori s-au înregistrat în toate 
vremurile în iconografie, ca şi în teologie. Dar acestea au fost 
fenomene singulare. Acum ele au un caracter de masă şi sunt 
cauzate atât de împrumuturile făcute de la alte confesiuni, cât 
şi de imaginaţia neînfrânată a meşterilor ruşi sau, potrivit ex- 
presiei folosite de către monahul Zinovie, de „rătăcirea ce vine 
din beţia nebunească”. 

Acestei lupte duse împotriva abaterilor din iconografia or- 
todoxă i-au fost consacrate unele documente din secolul XVII, 
cum sunt: Lucrările Marelui Sinod de la Moscova, Scrierile mona- 
hului Eftimie şi, în parte, cele scrise de către patriarhul Ioachim, 
apoi cele ale lui Vladimirov. Şi în acest domeniu ne lovim de 
un fenomen specific epocii: dacă anumite teme sunt cercetate 
şi criticate pe baza unor temeiuri teologice (în special de către 
Marele Sinod), atunci incompatibilitatea dintre principiul pro- 
priu-zis al iconografiei de tip nou şi Tradiţia ortodoxă nu este 
pusă în lumină deloc. 

Pentru Vladimirov, abaterile din domeniul iconografiei nu 
sunt decât aspecte ale nivelului scăzut la care, după părerea 
lui, se află iconografia rusă; el critică aceste abateri întocmai 
cum critică „icoanele de proastă calitate” şi le aşază pe acelaşi 
plan. Vladimirov vede o similitudine între greşelile din icoanele 
vechi şi greşelile din vechile cărți de cult, făcând trimitere la 
corectarea lor care se făcea în acea vreme”. Critica adusă de 
către Vladimirov este corectă numai atunci când se referă la 
„delirul” şi „fabulaţiile” iconografilor ruşi; în această categorie 
intră, de pildă, reprezentarea Arhanghelului Mihail în chip de 
monah” sau, „mai rău şi mai ofensator decât orice hule rostite 


7 I, Vladimirov, Scrisoarea..., p. 25. 

7 „Spun unii creştini nu prea luminaţi că atunci arhanghelul Mihail 
s-a tuns [probabil în monahism], dar nu l-a putut învinge pe Satan, până 
nu s-a făcut schimnic” (I. Vladimirov, Scrisoarea..., p. 59). 

împotriva lui Dumnezeu [...) este înfățişat Hristos în sânurile 
Tatălui pe Cruce, ca şi când ar fi în pliurile veşmintelor Domnului 
Savaot”£, imagine împrumutată din romano-catolicism şi criti- 
cată deja de către Viskovatâi. Însă criteriul după care se conduce 
Vladimirov nu este Tradiţia şi nici teologia, ci „rațiunea”. Cine 
oare „având minte, nu va râde de o astfel de nebunie?”, întreabă 
el. În exemplele pe care le-am citat, criteriul rațiunii dovedeşte 
absurditatea evidentă a ceea ce este criticat. Însă criteriul acesta 
se dovedeşte neputincios şi inconsistent acolo unde lucruri- 
le nu sunt evidente şi unde este nevoie de o înțelegere măcar 
elementară. Ceea ce este important pentru Vladimirov este să 
scoată în evidenţă „delirul”, care contrazice rațiunea naturală; 
dacă este ortodoxă o anumită iconografie sau nu, pentru el nu 
mai are importanţă. Astfel, în obiecțile aduse lui Pleşkovici, 
face permanent trimitere la realismul istoric, însă nu îl înțelege 
în sens ortodox. Pentru el, important este faptul în sine. Unde 
mai găseşti, întreabă el, în icoana coborârii Duhului Sfânt să fie 
pictată Maica Domnului? Ea nu era reprezentată, „fiind consi- 
derată străină de primirea Duhului Sfânt”?. Într-adevăr, până 
la împrumuturile directe din iconografia romano-catolică, nu se 
poate găsi imaginea Cinzecimii cu Maica Domnului în centru. 
Insă aceasta se întâmpla nu pentru că iconografii nu cunoşteau 
Sfintele Scripturi şi nici pentru că nu le înțelegeau, ci datorită 
conţinutului teologic specific al acestei sărbători, care îi scapă 
lui Vladimirov. Corespunzător analizei sale, el a creat o icoană a 
coborârii Duhului Sfânt după modelul catolic, cu Maica Domnu- 
lui în centru“. Din aceeaşi cauză, a importanţei decisive pe care 
o dă faptului istoric, l-a scos din iconografia acestei sărbători pe 
Sfântul Apostol Pavel, ca unul care nu a participat la eveniment. 

Tema din domeniul iconografic care îi preocupă pe părinții 
de la Marele Sinod de la Moscova este legată de descriptibilita- 


79 Ibidem, p. 60. 

” Ibidem, p. 60. 

% Vezi L. Uspensky, „Despre iconografia Coborârii Sfântului Duh”, 
Vestnic russkogo zapadnoevropeiskogo Patriarşego Aczarhata, Paris, 1979, nr. 
101-104. 

tea, sau mai bine zis despre indescriptibilitatea lui Dumnezeu 
Tatăl. Această problemă a mai fost discutată la Sinodul celor o 
sută de capitole (Stoglav) şi la sinodul din anii 1553-1554. Însă 
acolo, criteriul fundamental era practica bisericească accepta- 
tă în acea vreme, indiferent dacă aceasta corespundea sau nu 
Tradiţiei bisericeşti. Acum, întrebarea este analizată cu totul 
diferit: Marele Sinod analizează practica existentă în lumina 
învăţăturii creştine şi a realismului evanghelic, adică aşa cum 
era analizată probleama de către potrivnicii acestei iconografii în 
secolul XVI. Marele Sinod interzice într-o formă foarte categorică 
reprezentarea lui Dumnezeu Tatăl, cerând o corespondenţă nu 
cu cuvântul, ci cu sensul învățăturii ortodoxe de credință. Con- 
trar opiniei mitropolitului Macarie, care a fundamentat această 
reprezentare pe viziunile prorocilor, Marele Sinod face o tâlcuire 
tradițional-ortodoxă a acestor vedenii, excluzând definitiv orice 
utilizare a lor în calitate de reprezentări ale lui Dumnezeu Tatăl. 
Prin hotărârea Sinodului, este interzisă şi întreaga tematică pe 
care a apărat-o mitropolitul Macarie. În fond, hotărârile luate în 
Sinod, se limitează la această tematică legată de reprezentarea 
sau descriptibilitatea Dumnezeirii. 

Aceleiaşi teme îi acordă o atenţie deosebită şi monahul Ef- 
timie. După părerea lui, „chipul lui Dumnezeu Tatăl se cuvi- 
ne să fie pictat”, însă această imagine este pentru el Cuvântul 
Întrupat, Hristos, pictat în brațele Maicii Sale ca Prunc, apoi 
în templu ca tânăr de doisprezece ani şi la vârsta matură „aşa 
cum mergea prin lume şi săvârşea minuni”, şi aşa cum L-au 
văzut protopărinții şi prorocii. Eftimie este foarte indignat de 
chipul „Paternitatea”, în care vede o „obrăznicie necugetată a 
celor care au pictat, cât şi a celor ce au poruncit să fie pictată” 
astfel de icoană. El duce transpunerea literală a imaginii verbale 
în icoană, asemenea monahului Zenovie, până la finalitatea sa 
logică şi descoperă „absurditatea” ei. Iconografii Îl redau pe 
Hristos „în veşminte arhiereşti, şezând”; dar Hristos este, de 


81 Având în vedere marea importanţă a acestei teme şi caracterul actual 
al hotărârii luate de Marele Sinod de la Moscova, vom analiza această 
întrebare în capitolul următor. 

asemenea, numit preot, egumen, miel, păstor, împărat al împăra- 
ților şi în multe alte feluri; poate iconografii ar dori să-L picteze 
pe Hristos ca preot, în felon şi epitrahil, sau după asemănarea 
unui monah egumen; ce poate fi mai ridicol decât acestea?”®. O 
trăsătură caracteristică monahului Eftimie este lipsa înțelegerii 
faţă de orice îndepărtare de adevărul istoric şi față de abate- 
rile de la învăţătura ortodoxă. Atât Hristos cât şi fiecare sfânt 
trebuie zugrăviți „după aspectul pe care l-au avut, aşa cum au 
trăit şi au umblat pe pământ”. Iconografii însă o zugrăvesc pe 
„Preasfânta Născătoare de Dumnezeu în veşmânt împărătesc şi 
având aripi”, pe Sfântul Ioan Înaintemergătorul şi Botezătorul 
Domnului cu „coroană de împărat şi purtând aripi”. Oare aceste 
chipuri au fost pictate după învățătura Tradiţiei ortodoxe? — se 
întreabă Eftimie: „Maica Domnului este numită Preasfântă Fe- 
cioară pentru veşmintele împărăteşti sau pentru că L-a născut 
pe Fiul Său Cel Unul-Născut, pe Împăratul împăraților, Cel mai 
înainte de veci, şi pentru petrecerea Ei în Împărăţia cerurilor 
unde împărățeşte veşnic împreună cu Fiul său”. Iar în ceea ce 
priveşte reprezentarea Sfântul loan Botezătorul cu aripi, după 
chipul îngerilor, Eftimie spune că numele de Înger este atribuit 
multor sfinți („Înger pământesc şi om ceresc”), dar cu toate că 
numele de înger înseamnă „vestitor” şi se potriveşte în mod 
deosebit Sfântului loan Înaintemergătorul, reprezentarea lui cu 
aripi se opune adevărului istoric, întrucât în timpul vieții „nu 
s-a arătat niciodată având aripi”. 

Dacă patriarhul Ioachim critică, aşa cum am văzut, în special 
iconografia „nemţească”, monahul Eftimie, reproşează meşte- 
rilor ruşi faptul că, atât prin născocirile lor cât şi prin folosirea 
iconografiei străine, ciuntesc, iar câteaodată falsifică sensul ade- 
vărat al icoanei ortodoxe. Într-un cuvânt, Eftimie nu acceptă 
niciun fel de „viziuni” şi tâlcuiri individuale ale icoanei, care 
nu sunt fundamentate pe viziunea şi învățătura Bisericii. 

„Nu demult, iconografii au început să picteze după modelele 
latine şi lutherane chipul Atotmilostivului Mântuitor, având în 


ă 


% Întrebări şi răspunsuri despre iconografia rusă” (în ruseşte). 

mână un măr, sau o sferă, reprezentare pe care Sfinţii Părinți 
nu o acceptă”. Fără îndoială, întreaga făpturăeste în stăpânirea 
Mântuitorului; totuşi „puterea Dumnezeirii Sale nu este sfera, ci 
cuvântul Său Dumnezeiesc, dătător de viață şi izbăvitor din chi- 
nurile veşnice”, iar acesta este reprezentat în chipul unui rulou 
sau al unei cărți. Şi pe lângă aceasta: „unii dintre iconografi au 
început să picteze Sfinţii Apostoli după modelele nemților, cu 
uneltele de tortură cu care aceştia au fost chinuiţi”. Însă nu numai 
Apostolii, ci chiar şi „sfintele mucenițe până şi astăzi sunt zugră- 
vite după tradiţia veche, nu ţinând uneltele chinuitoare cu care în 
multe chipuri au fost chinuite, ci sunt înfăţişate purtând Crucea 
lui Hristos; prin aceasta se arată că au suferit pentru Cel ce a fost 
răstignit, că au fost întărite de către Acesta în suferință, şi acum 
prin aceasta sunt lăudate, iar nu prin uneltele cele chinuitoare”. 

Cu alte cuvinte, nu prin ce chinuri au fost martirizați este 
important, ci sensul pătimirii lor. lconografiei ortodoxe, în spe- 
cial celei ruse, i-a fost caracteristică întotdeauna aprofundarea 
sensului reprezentat, nu datele privitoare la aspectul episodic, 
specifice iconografiei apusene. Pentru conştiinţa ortodoxă, nu 
felul morţii de care au avut parte sfinţii este important, ci măr- 
turia pe care au adus-o aceştia despre Hristos, despre întruparea 
Lui şi despre misiunea Sa mântuitoare. 

Asemenea patriarhului Ioachim, monahul Eftimie reacțio- 
nează violent față de abaterile reprezentării Maicii Domnului 
străine Tradiţiei, pe Care „iconografii o pictează după mode- 
lele latinilor, cu capul descoperit şi cu părul despletit”. Însă, 
„Preasfânta Născătoare de Dumnezeu, de când a fost logodită 
cu Iosif [...], nu a umblat cu capul descoperit, sau fără a avea 
capul acoperit, deşi a fost şi este pururea Fecioară”. Altfel spus, 
o asemenea reprezentare a Maicii Domnului nu corespunde din 
punct de vedere istoric poziţiei sale sociale” ®. 


8 Una dintre imitările latine, amintite de către Eftimie, este reprezenta- 
rea Maicii Domnului „stând pe lună”. Este vorba, probabil, despre „Sfânta 
Sofia de la Kiev”. În apus, acest subiect a apărut în secolul XVI, având o 
semnificație teologică precisă: reprezentarea Imaculatei Concepțiuni. „Este 
prea bine cunoscut cât de răspândită era opinia catolică despre Imacu- 

Eftimie este foarte aspru atunci când este pusă în discuţie 
reprezentarea iconografică a Sofiei, Înţelepciunea lui Dumnezeu: 
i Înţelepciunea ipostatică, asemenea Cuvântului şi Puterii, este 
Fiul lui Dumnezeu. Şi dacă îndrăznesc să zugrăvească Înţelep- 
ciunea printr-o astfel de formă inventată, vor îndrăzni curând să 
zugrăvească şi Cuvântul după propria lor imaginaţie, şi Puterea 
de asemenea; ori, ce poate fi mai nepotrivit decât acestea?”®*. 

Să-i întrebi „despre toate acestea pe cei mai înţelepţi, spune 
Eftimie, aceştia îți vor arăta că o astfel de învățătură ar fi trebuit 
să fie după dumnezeieştile Scripturi, iar nu după silogismele 
oamenilor, prin care se aduce multă înşelare. Pentru că, după 
Tradiţia apostolică, sfinții poruncesc să fugim de silogismele care 
duc spre înşelare, căci [spun sfinții], dacă vom părăsi credința 
pentru silogisme, va pieri credința noastră, pentru că nu mai 
credem lui Dumnezeu, ci oamenilor”. Eftimie îşi încheie cuvân- 
tul spunând că Biserica ar fi trebuit să rezolve aceste întrebări 
prin Sinod: „se cuvine a înainta toate aceste scrieri arhiereilor, 
pentru ca ei să aducă o mărturie sigură despre adevăr, iar ceea 
ce trebuie să se țină, să fie ținut şi ceea ce nu se cuvine, aceea 
să se respingă; iar ceea ce este îndoielnic, să fie judecat de către 
Biserică”. 

Tratatele din secolul XVII despre teoria artei şi rolul pe care 
l-au jucat au fost foarte apreciate, atât în literatura dinaintea re- 
voluțţiei bolşevice, cât şi în cea postrevoluționară. Savanţii dina- 
intea revoluţiei vedeau în ele o reînnoire a principiilor învechite 
şi a noțiunilor generale despre artă şi a artei înseşi care imita 
modele vechi. O astfel de părere este susținută, de exemplu, de 
Buslaev, Pokrovsky şi alţii. Iar Filimonov vede în tratatul lui 


lata Concepție printre teologii de la Kiev din secolul XVII [...]. Membrii 
congregației din cadrul Academiei de la Kiev trebuiau să mărturisească 
despre Fecioara Maria „nu doar că este într-adevăr fără de păcat [...], ci şi 
căeste fără păcatul strămoşesc” (G. Florovsky, „Cinstirea Sofiei ...” în Trudâ 
5-90 Siezda russkih academiceschih organizații, Sofia, 1932, p. 498 şi 500). 

% Desigur, Eftimie are în vedere chipul Sofiei de la Novgorod. Faptul că 
în decursul veacurilor această imagine a dat naştere unor tâlcuiri diferite 
şi arbitrare ale „sensului tainic” indică neclaritatea ei foarte periculoasă. 

Vladimirov „un moment luminos în procesul dezvoltării ideilor 
artistice din vechea Rusie”®. 

Pentru cercetătorii modemi, valoarea acestor tratate constă 
în faptul că ele au contribuit la formarea unor puncte de vedere 
estetice cu privire la arta profană ce se năştea, în contextul ge- 
neral al schimbărilor culturale din acea epocă; ele au contribuit 
la introducerea unui nou mod de abordare a creaţiei artistice şi 
la secularizarea artei bisericeşti. 

În ciuda deosebirilor dintre premisele unora şi ale altora, 
pentru ambele părți rămâne comună aceeaşi atitudine generală 
față de arta bisericească. Cercetătorii din vechime au fost edu- 
cați după normele artei academice, cu proporţiile, anatomia şi 
perspectiva ei ş. a., iar învățații modemi, pomind de la premise 
ideologice, apreciază arta eclesială aşa cum au apreciat-o autorii 
tratatelor din secolul XVII, o artă a unei anumite perioade, şi con- 
sideră că desacralizarea corespunde unei dezvoltări organice. 

Trebuie spus că teoriile tratatelor din secolul XVII, în special 
cele ale lui Vladimirov şi Uşakov, sunt într-adevăr constructive 
în planul artei profane, adică al artei corespunzătoare acelei 
culturi ce se forma în Rusia epocii respective. Însă aceste tratate 
sunt, fără îndoială, distructive pentru arta eclesială prin faptul 
că, rupând orice legătură cu principiile acesteia, nu ies totuşi 
din hotarele ei; sunt aplicate artei bisericeşti diferite teorii, care 
stau la temelia artei occidentale contemporane şi prin aceasta 
îi subminează chiar temelia. Nu este vorba despre separarea 
artei de Biserică, ceea ce ar fi fost normal, ci răul constă tocmai 
în lipsa unei astfel de separări. Secularizându-se, arta se pre- 
tinde totuşi sacră. Arta profană care acum ia naştere se afirmă 
şi capătă independenţă; însă principiile sale sunt introduse în 
arta bisericească, denaturând-o. Schimbarea care are loc în arta 
eclesială nu reprezintă nicidecum o dezvoltare sau o evoluție 
a ei. Evoluţia artei eclesiale corespunde întotdeauna orientă- 


% G. Filimonov, „Simon Uşakov şi epoca contemporană lui în icono- 
grafia rusă”, în Sbornic Obşestva Dreunerusskogo iscusstva, Moscova, 1873, 
p. 81. 

% Istoria artei ruse, vol. IV, p. 54. 

rii duhovniceşti şi stării generale a Bisericii. În vremea în care 
concepția Bisericii era trăită în mod creator, în adâncurile ei 
luau naştere forme noi, care s-au dezvoltat potrivit unor legi 
interne, de ordin duhovnicesc. Şi în secolul XVII arta eclesială, 
deşi rămâne tradițională, evoluează, însă evoluţia ei corespunde 
vieţii bisericeşti a epocii, îndreptându-se spre conservatorism 
şi artizanat. Pentru icoane, acest secol nu este „ultimul secolul 
al artei ruse vechi” şi nicio perioadă de „epuizare interioară” 
a artei eclesiale, aşa cum se crede de obicei. Aşa cum Biserica 
nu poate să dispară sau nu se poate epuiza, nici arta ei nu se 
poate desființa, nu poate seca. Însă pentru un timp îndelungat, 
încetează să mai joace rolul preponderent, de purtător de cuvânt 
al vieții şi credinţei ortodoxe. 

Concepţia Bisericii despre lume nu se schimbă; ea a rămas 
aceeaşi şi în timpul nostru, aşa cum însăşi Biserica a rămas Bise- 
rică. Însă, în contextul general al reformelor sociale şi culturale, 
sub flamura comună a Ortodoxiei se ciocnesc două culturi, două 
concepții despre lume. Şi în conştiinţa oamenilor, în viața lor 
bisericească, pătrunde viziunea proprie noii culturi. Prin ea 
„se implantează o tradiţie străină, artificială, exterioară, care 
blochează căile creaţiei artistice”. Le blochează şi în cugetarea 
teologică şi în artă. În Ortodoxie începe să pătrundă înțelege- 
rea imaginii şi a creaţiei ei ca elemente separate de experiența 
şi viața duhovnicească. Evlavia continuă să fie ortodoxă, însă 
gândirea şi creația se rup de Ortodoxie. Oamenii trăiesc într- 
un mod ortodox, însă nu mai gândesc ortodox; relația lor cu 
icoana rămâne aceeaşi, însă icoana este creată de către ei după 
standardele occidentale. Este încălcată integritatea duhovni- 
cească: omul secolului XVII rămâne un creştin profund, însă în 
creație este atras de o cunoaştere a lumii străină de cunoaşterea 
creştină. Omul acestui secol nu mai cugetă prin credință. Expe- 
rienţele sociale ale artistului, multiple şi variate, se amestecă cu 
credinţa lui, marcându-i arta. Secolul XVII se caracterizează 


7 G. Florovsky, op. cit, p. 49. 
8 De aici şi neliniştea care se oglindește în actele de convenție cu 
iconografii din acest timp: „[...] ca nimic din cele necuviincioase să nu 

aşadar printr-un dualism: apărarea formelor tradiționale ale 
Ortodoxiei şi dărâmarea lor merg deseori împreună, nu doar 
în aceeaşi clasă socială, ci chiar în concepţia aceleiaşi persoane. 
Şi tragedia lui Simon Uşakov şi a lui Iosif Vladimirov consta 
tocmai în faptul că ei au subminat exact ceea ce apărau cu atâta 
ardoare şi convingere. 

Considerând arta sacră în ansamblul ei, vedem că în secolul 
XVII decadenţa spirituală din întreaga lume ortodoxă ajunge 
la o pierdere completă a înţelesului ortodox al imaginii, la o 
lipsă totală a cunoaşterii sensului ei. Aceasta a şi fost cauza 
principală a declinului ei, pe de o parte, şi a desacralizării sale, 
pe de altă parte. S-au încercat măsuri exterioare pentru ridicarea 
nivelului ei artistic, însă degradarea avea cauze duhovniceşti. 
Reprezentative în acest sens sunt chiar documentele oficiale 
ale autorității bisericeşti. Aşa cu am văzut deja, în Gramata celor 
trei patriarhi lipsea cu desăvârşire temeiul teologic al imaginii. 
Nu mai puţin caracteristice în acest sens sunt mărturisirile de 
credință din secolul XVII, care au apărut ca reacţie la mărtu- 
risirea calvinistă a patriarhului Chiril Lukaris. Aceastea sunt 
Mărturisirea de credință scrisă de către Petru Movilă, modificată 
şi semnată apoi de către patru patriarhi şi douăzeci şi doi de 
arhierei, cunoscută sub denumirea de Mărturisire Ortodoxă, apoi 
Epistola patriarhilor Bisericii soborniceşti a Răsăritului despre credința 
ortodoxă (Mărturisirea patriarhului Dositei al Ierusalimului) 
şi Catehismul lui Petru Movilă. Toate aceste documente au un 
caracter net latinizant, iar în domeniul artei bisericeşti, toate 
urmează orbeşte ansamblul curentelor de gândire impuse de 
protestantism; ele se limitează să justifice această artă şi resping 
învinuirile de idolatrie. După duhul în care au fost scrise şi după 
conţinut, ele nu depăşesc Sinodul romano-catolic de la Trident 
(1563), iar Catehismul lui Petru Movilă îl reproduce pur şi simplu 
pe scurt. Ceea ce caracterizează aceste documente este mai ales 


fie aduse în biserică” (V. G. Briusova, Frescele oraşului Iaroslav, Moscova, 
1969, p. 15). Astfel de clauze se întâlnesc la tot pasul în documentele ro- 
mano-catolice, însă este imposibil să ne închipuim astfel de probleme în 
Biserica Ortodoxă în epoca lui Dionisie şi Andrei Rubleov. 

lipsa oricărei teologii. Pentru autorii acestora şi pentru arhiereii 
care le-au semnat, teologia patristică parcă nici n-ar fi existat. 
Chiar şi atunci când se referă la Sinodul VII Ecumenic, ei nu 
spun, ca şi în cazul Sinodului tridentin, decât cum anume trebuie 
cinstite sfintele icoane. De asemenea, este caracteristic faptul că 
tocmai în secolul XVII dispare din Sinodikon-ul rusesc al Dumi- 
nicii Ortodoxiei întregul conţinut doctrinar referitor la icoană. 

Moştenirea patristică înceta să mai fie un criteriu călăuzitor, 
şi acest fapt duce câteodată la forme absurde. Astfel, în secolul 
XVI, în Hronograf (1512) apar aşa numitele „prorocii ale înțelep- 
ților greci”, care reprezintă o operă compilată din diverse texte, 
realizată de către un autor necunoscut. Aici, prin gura filosofilor 
antici, a sibilelor şi chiar şi a divinităților antice, sunt prezen- 
tate prorocii inventate în apărarea dumnezeieştii Întrupări şi a 
dogmei Sfintei Treimi. „Prorociile” acestea sunt incluse apoi în 
diferite colecții şi capătă o răspândire deosebită în secolul XVII. 
Corespunzător acestei literaturi, în bisericile din Rusia apar 
pe pereții locaşului de cult, pe porți şi chiar în icoane (iar mai 
târziu şi pe iconostas sub icoanele de rând) imagini ale acestor 
„filosofi greci”. Aceste imagini sunt însoțite de „prorocii” care 
corespund celor din colecțiile de texte, fiind scrise fie pe rulouri, 
fie pe fondul imaginii, alături de „filosoful” reprezentat. De pil- 
dă: „Hermes, cel întreit în măreție [...] îşi expune teologia prin 
următoarele cuvinte: pe Dumnezeu este greu să-L înțelegem, im- 
posibil să-L explicăm; pentru că este întreit în fețe şi de negrăit, o 
ființă şi o fire ce nu-şi află asemănare între oameni”; Menandru: 
„Nepătrunsă şi de negrăit şi neîmpărțită este Dumnezeirea cea 
în trei Persoane alcătuită şi de oameni ascultată şi proslăvită. 
Dumnezeu se va naşte din curata Fecioară Maria; în Acesta cred 
şi eu”; Homer: „Ca o lumină va străluci Hristos între muritori, 


% În secolul XVII ele sunt introduse în câteva ediții cu caracter polemic, 
precum Cartea lui Kiril (1644), în rând cu lucrările Sfinţilor Părinţi, care 
explică fundamentele învățăturii ortodoxe. Au fost incluse aici articole 
împotriva ereticilor (arieni, iconoclaşti, latini, armeni ş.a.) şi printre ele 
„prorociile filosofilor elini”, care au fost destinate, fără îndoială, luptei 
împotriva ereziilor. 

va trăi în simplitate şi va dori să unească cele pământeşti cu cele 
cereşti”; Afroditian („Persan lipsit de înțelepciune”, pe care l-a 
criticat aspru, la rândul său, Sfântul Maxim Grecul): „Hristos 
se va naşte din cinstita şi Sfânta Fecioară Maria, în Acesta cred 
şi eu”Y ş. a. Probabil, pentru oamenii secolului XVII, având în 
vedere trezirea interesului pentru lucrurile antice, „profețiile 
filosofilor greci” reprezentau într-adevăr acea unire a „isto- 
riei revelației naturale date păgânilor, în persoana celor mai 
buni reprezentanți ai săi””, cu deplinătatea Revelaţiei creştine. 
Însă aceste mărturii născocite se referă de fapt la acelaşi tip de 
„invenţii” şi „delirări” aduse în iconografie, care invadau arta 
bisericească şi prin care, de asemenea, se urmărea ceva. Este 
uimitor şi reprezentativ pentru starea gândirii din secolul XVII 
faptul că, deşi aceste prorocii au apărut în principalele biserici 
din Kremlinul Moscovei (catedralele Bunei Vestiri şi Adormirea 
Maicii Domnului), ele nu au produs niciun fel de reacție. Nici în 
documentele închinate criticii calității inferioare a iconografiei 
şi a greşeliloriconografice, nu se spune nimic împotriva acestor 
„mărturii“. Dimpotrivă, în unele documente iconografice apar 
indicaţii privitoare la modul în care trebuie pictați „înțelepții 
elini” cu „prorociile” lor. 

Creşterea interesului față de antichitate, față de înțelepciunea 
exterioară, infectează conştiinţa bisericească, denaturând-o. 
Acestfapt este exprimat pe de o parte prin întrebuințarea într-o 
formă denaturată a falselor prorocii, iar pe de altă parte, prin 
amestecarea rațiunii fireşti a filosofilor cu textele Părinților Bise- 
ricii, fapt pe care l-am putut observa în Granata celor trei patriarhi, 
în argumentele lor despre artă. Dar acelaşi lucru poate fi întâlnit 
şi în domeniul teologic propriu-zis, aşa cum de pildă putem ve- 
dea la latinistul şi adeptul noului tip de artă, Simeon Poloțky: în 
cartea sa Cununa credinței, pe care patriarhul loachim a numit-o 


% N. A. Kazacova, „Prorociile filosofilor elini şi reprezentarea lor în 
arta iconografică rusă” în Trudâ Otdela drevnerusskoi literaturî, XVII, Mos- 
cova, 1961, p. 368. 

*1 N. A. Sperovsky, „Iconostase ruse din vechime” în Hristianskoe citenie, 
1893, septembrie-octombrie, p. 330. 

„cununa cea de spini crescută în Apus”, Simeon face trimitere 
la Părinţii Bisericii şi la o serie de scriitori păgâni. O astfel de 
abordare a antichităţii păgâne atrage după sine condamnarea şi 
judecarea. În acest sens, mitropolitul Isaia al Kievului, înlăturat 
din scaunul său de către Petru Movilă, scrie: „Alta este rațiu- 
nea lumii acesteia şi alta este rațiunea duhovnicească. Rațiunea 
cea duhovnicească au deprins-o toţi sfinţii de la Duhul Sfânt şi 
[de aceea] au luminat ca soarele în lume. Astăzi însă se învață 
raţiunea lucrurilor nu de la Duhul Sfânt, ci de la Aristotel, de 
la Cicero, de la Platon şi de la alți filosofi păgâni. Prin aceasta, 
orbiți fiind în cele din urmă prin minciuni şi năluciri, au rătăcit 
de la calea cea dreaptă”*. 

Decăderea vieții duhovniceşti din Rusia în secolul XVII este 
vădită câteodată prin fenomene extrem de vătămătoare şi în 
domeniul ritualului şi rânduielii liturgice. În liturghisire dom- 
neşte diversificarea glasurilor (adică săvârşirea dumnezeieştilor 
slujbe în mod concomitent nu numai pe două sau trei glasuri, ci 
chiar şi pe cinci sau şase glasuri, transformând astfel slujbele în 
adevărate cacofonii) prin ceea ce se numeşte „homonia” (adică 
introducerea în cuvinte, în timpul cântării, a unor sunete şi silabe 
întregi, care duc la denaturarea completă a textelor. „Ascultând 
o astfel de absurditate, cei ce nu acceptau vreo critică în analiza 
acestor probleme, vedeau aici un oarecare sens ascuns înțelegerii 
lor”, aşa cum vedeau un sens tainic în fanteziile iconografilor pe 


2 A. B. Kartaşev, op. cit., vol. II, p. 247. Asemenea multora din vremea 
noastră, „Simeon nu acorda o atenţie deosebită diferențelor dintre învă- 
țătura Bisericii Ortodoxe şi cea romano-catolică”, „Cuvântul şi cunoştinţa 
în estetica lui Simeon Poloțki”, în Trudâ Otdela drevnerusskoi literaturi, XXV, 
Moscova, 1970, p. 236). 

% Citat de G. Florovsky, Căile teologiei ruse, p. 48. 

N. D. Uspensky, Arta cântecului vechi rusesc, Moscova, 1955, p. 205. 
În domeniul cântării bisericeşti are loc o mişcare asemănătoare noii ori- 
entări din arta iconografică: ornamentaţia muzicală de la sfârşitul seco- 
lului XVI şi începutul secolului XVII este înlocuită treptat prin cântări de 
nuanţă teatrală, aduse în Rusia de aşa numiții „maeştri” din străinătate. 
Chiar patriarhul Nikon, care a distrus icoanele pictate „după modelele 
polonezilor”, a invitat cântărețe din Polonia, care au cântat ca „o orgă”, 
iar pentru corul său au fost aduse compoziţii scrise de directorul capelei 

teme preluate din textele liturgice, din psalmi ş.a. Caracteristic 
rămâne faptul că încercările de a restabili norma, corectând chiar 
şi cele mai evidente lipsuri, se ciocneau de o opoziţie fermă, 
fiind numite cu uşurinţă „erezii”. Şi mai uimitor rămâne faptul 
că în rând cu fenomenele nesănătoase înregistrate, iconografia 
secolului XVII (desigur, în afară de noua orientare şi abaterile 
amintite), în marea majoritate a cazurilor, se menţine la un nivel 
duhovnicesc şi artistic destul de înalt, fapt despre care se aduc 
mărturii prin documentele ajunse până la noi. Elementul cel mai 
sănătos în viața liturgică a Bisericii ruse este pictura icoanelor. 

Declinul general al vieții duhovniceşti în Ortodoxie a făcut-o 
neputincioasă în fața presiunii exercitate de mărturisirile de 
credință apusene. Nici în fața Occidentului, cu lupta sa internă 
(criza secolelor XVI-XVII), nici în viaţa ei proprie, în faţa pro- 
blemelor apărute, Ortodoxia nu a putut să-şi manifeste „pu- 
terea vitală şi creatoare”. În opoziţia lor față de mărturisirile 
occidentale, teologii ortodocşi luptau parcă orbeşte, apelând în 
respingerea elementelor romano-catolice la argumente protes- 
tante, iar în lupta împotriva protestantismului, la argumentele 
romano-catolicilor. Aceasta nu demonstrează că s-a schimbat 
însăşi Ortodoxia. Gândirea teologică era paralizată, însă viața 
duhovnicească îşi urma cursul. Biserica n-a schimbat cu nimic 
învăţăturile sale şi nici n-a acceptat dogme false. „Oricât de jos 
ar fi scăzut nivelul studiilor teologice datorită circumstanțelor 
istorice şi oricât de mult ar fi pătruns influențele eterodoxe, 
Biserica Ortodoxă sobornicească păstra la temelia ei credin- 
ta Sinoadelor Ecumenice şi a Sfinţilor Părinți”. Însă dacă Bi- 
serica şi-a păstrat independenţa față de romano-catolicism şi 
protestantism, teologia ortodoxă şi arta ortodoxă şi-au pierdut 
această independenţă. În artă, dependenţa se manifestă într-o 
formă mult mai puternică şi mai prelungită şi de aceea mult 
mai plină de consecinţe. O astfel de poziție va produce asupra 


rorantiştilor din Cracovia, Martin Milicevski, renumit în timpul său (vezi 
G. Florovsky, Căile teologiei ruse, p. 74). 

% Arhiepiscopul Vasili (Krivoşein) Texte simbolice în Biserica Ortodoxă, 
p. 17-18. 


Teologia icoanei 355 


artei ortodoxe un „complex de inferioritate” în raport cu arta 
occidentală şi o va rupe pentru un timp îndelungat de tezaurul 
artistic viu pe care l-a moştenit. 

Noua orientare din artă schimbă înțelegerea icoanei, îi schim- 
bă conţinutul, separă icoana ortodoxă de semnificația ei directă 
şi nemijlocită; ea transformă în mod firesc şi conştiinţa de sine 
a artistului. 

În imaginea sau icoana tradițional ortodoxă, atât conținutul 
cât şi forma sunt condiționate de prototipul reprezentat, prototip 
a cărui stare lăuntrică se deosebeşte radical de starea omului pă- 
cătos, prin participarea lui la viața dumnezeiască, prin sfințenia 
lui. În arta bisericească ortodoxă omul este principala temă, ca să 
nu spunem unica; nicio artă nu-i acordă atâta atenție, nu-l ridică 
la o asemenea înălțime precum icoana. Tot ce este reprezentat 
în icoană se află într-o corelație cu omul: peisajul, animalele, 
plantele... În ierarhia fiinţelor, el ocupă rolul principal: el este 
centrul creației cosmice şi lumea înconjurătoare este redată în 
starea care îi este comunicată prin sfințenia omului. Acum însă, 
artistul noii orientări reprezintă sfântul ca şi cum n-ar fi sfânt. 

Trupul omului, lumea lui emoțională par să nu mai fie me- 
nite sfințeniei. Tot ce se referă la natura omului şi toate lucrurile 
care îl înconjoară sunt reprezentate ca fiind străine sfințeniei, 
transfigurării. Omul rămâne subiectul principal al imaginii, 
însă în starea lui actuală, netransfigurată. Acest „chip al omului, 
lipsit de semnificaţie interioară, se pierde în mulțimea lucrurilor, 
a animalelor, a plantelor. El devine o simplă parte din lumea 
mare şi gălăgioasă şi nu mai are o poziție dominantă”%. El se 
numără printre celelalte făpturi, îşi pierde superioritatea pe care 
o avea asupra restului creaţiei. Şi astfel este încălcată ordinea 
existenţei. 

În secolul XVI icoana Întrupării, chipul lui Hristos, se pierde 
în mulțimea alegoriilor şi a parabolelor. Dispar roadele Întru- 
pării, chipul omului îndumnezeit, prin imitarea vieții de zi cu 
zi. lconomia Celei de-a doua Persoane a Sfintei Treimi îşi pierde 


% [storia arte ruse, vol. IV, p. 39. 

claritatea, apoi devine confuză iconomia Duhului Sfânt. Relaţia 
corectă a tipului cu prototipul său, care este revelată cu atâta 
convingere şi profunzime în icoana ortodoxă, este în prezent 
ruptă. A doua parte a formulei „Dumnezeu S-a făcut om, pentru 
ca omul să devină dumnezeu” dispare parcă din conştiinţe, nu 
mai este percepută existenţial. Viaţa şi conştiinţa se desprind 
de scopul la care este chemat omul: asemănarea cu Dumnezeu. 
Orientarea eshatologică a icoanei ortodoxe este redusă la neant; 
este lipsită de dinamismul ei. Altfel spus, icoana încetează să 
mai fie o revelaţie a lui Dumnezeu, încetează să mai fie „o re- 
velare şi o arătare a celor ascunse”, adică o revelare a sensului 
şi a semnificației sale creştine. În cazul acesta nu mai există o 
imagine specific creştină ca expresie a credinţei şi a vieții creş- 
tine, ci este vorba doar despre o întrebuințare creştină a unui 
chip străin creştinismului, aşa cum pentru o conştiinţă profană 
nu există rațiune creştină iluminată prin cunoaşterea lui Dum- 
nezeu, ci doar o întrebuințare a unei rațiuni omeneşti naturale. 
Arta încetează treptat să mai fie acel limbaj specific al Bisericii, 
slujind Bisericii doar din exterior. Aşa a înțeles-o şi o percepe 
până astăzi teologia romano-catolică şi o astfel de înțelegere este 
acum introdusă şi în conştiinţa ortodoxă”. Urmează o perioadă 
de separare conştientă de principiul stabilit la Sinodul VII Ecu- 
menic, potrivit căruia pictorului îi aparține doar partea artistică a 
lucrării, fiind însuşit principiul formulat în Cărţile carolingiene, 
potrivit căruia icoana reprezintă rodul imaginaţiei artistului, de 
care el este responsabil ca autor. Unitatea experienţei sinodale 
a Bisericii se diversifică în moduri individuale de înțelegere 
a icoanei de către artişti. Cu alte cuvinte, este deschisă calea 


% De aici rezultă afirmația pe care o auzim uneori nu numai de la 
romano-catolici, ci chiar şi de la episcopii ortodocşi, anume că Sinoadele 
nu au stabilit un tip anume de imagine eclesială. 

% În acest sens este reprezentativă apariţia icoanelor semnate în secolul 
XVII. Aceasta putea fi o influență a exemplului dat de către pictorii greci, 
care obişnuiau în acel timp să-şi semneze icoanele. Însă editorul tratatu- 
lui lui Vladimirov, E. S. Ovcinnikova, consideră în mod corect că aceste 
semnături sunt legate de „părerile teoretice susținute de către Vladimirov 
cu privire la necesitatea unei semnături personale a artistului sau a unei 

înţelegerii autorului într-un sens modern şi este deschisă calea 
principiului care, datorită noii orientări, va deveni dominant 
în viața oficială a Bisericii. Această artă va rămâne străină po- 
porului până în clipa în care va fi introdusă de către mediile 
diriguitoare, bisericeşti şi profane, prin măsuri administrative, 
în viaţa de zi cu zi. 


ştampile puse de autor” (Ibidem, p. 10) anume ca expresie a responsabilități 
lui personale pentru conţinutul creației. O simplă semnătură a autorului pe 
icoană este un fenomen foarte rar întâlnit, aproape excepțional. A încerca 
să demonstrezi că în vechime iconografii, inclusiv Andrei Rubliov, şi-au 
semnat icoanele, aşa cum încearcă să facă V. A. Plughin (vezi „Câteva 
probleme de studiu a biografiei şi creației lui Andrei Rubliov”, în Drevne- 
russkoe iskusstvo, Moscova, 1970, p. 81) înseamnă a încerca să demonstrezi 
ceea ce practic nu poate fi demonstrat. 


15 


Marele Sinod de la Moscova 
çi reprezentarea lui Dumnezeu Tatăl 


(o 43 din Actele Marelui Sinod de la Moscova este 
consacrat problemei referitoare la reprezentarea Dum- 
nezeirii, în special a lui Dumnezeu Tatăl, şi este intitulat Despre 
iconografi şi Domnul Savaot!. 


Hotărâm ca un pictor iscusit, care să fie şi un om vrednic (din 
cinul preoţesc), să fie numit mai-marele iconografilor, conducătorul 
şi supraveghetorul lor. Ca să nu mai batjocorească cei neînvățaţi 
sfintele icoane ale lui Hristos, ale Maicii Sale şi ale Sfinţilor Lui, 
înfățişându-i urât şi nepotrivit; şi să înceteze orice vanitate a pre- 
tinsei înțelepciuni de a picta fiecare după fantezia sa, fără a avea 
vreo referință autentică, adică de a-L zugrăvi în diferite chipuri pe 
Domnul Savaot [...]. Hotărâm ca de acum înainte chipul Domnului 
să nu mai fie pictat în reprezentările cele absurde şi nepotrivite 
[adică ale Tatălui] pentru că nimeni nu L-a văzut niciodată în trup. 
Numai Hristos care a fost văzut în trup, este zugrăvit aşa, adică în 
trup, iar nu după Dumnezeire; tot aşa şi Preasfânta Născătoare de 
Dumnezeu şi toți ceilalți sfinți ai lui Dumnezeu [...]. 

Este întru totul absurd şi necuviincios a-L picta pe Domnul 
Savaot (adică pe Tatăl) cu barbă albă, iar pe Fiul Cel Unul-Născut în 


1 Textul este preluat din volumul Lucrările Sinoadelor de la Moscova, Mos- 
cova, 1893. Sunt omise câteva pasaje care nu se referă la tema discutată. 

sânul Lui, şezând, şi un porumbel între Ei, pentru că nimeni nu L-a 
văzut pe Tatăl, după Dumnezeire; pentru că Tatălnu a avut trup şi 
nu în trup S-a născut Fiul din Tatăl mai înainte de toți vecii, aşa cum 
zice şi David prorocul: „din pântece mai înainte de luceafăr Te-am 
născut” (Psalmul 109, 3), arătând că acea naştere nu este trupească, 
ci este negrăită şi nepătrunsă. Căci şi Hristos însuşi spune în Sfânta 
Scriptură: „Nimeni nu L-a văzut pe Tatăl, decât Fiul” (cf. Matei 
11, 27), iar prorocul Isaia zice: „Cu cine veți asemăna voi pe Cel 
Preaputemic şi unde veți găsi voi altul asemenea Lui. Chipul cel 
turnat este turnat de făurar, argintarul îl îmbracă cu aur şi-l înfru- 
musețează cu lănțişoare” (40, 18-19). Asemenea şi Sfântul Apostol 
Pavel în Faptele Apostolilor zice: „Fiind deci neamul lui Dumnezeu, 
nu trebuie să socotim că dumnezeirea este asemenea aurului sau 
argintului sau pietrei cioplite prin meşteşugul şi iscusința oame- 
nilor” (17, 29). Iar Sfântul loan Damaschin adaugă: „cine poate 
să facă chipul Dumnezeului nevăzut, necorporal, necircumscris 
şi fără de formă? Este culmea nebuniei şi a lipsei de credință să 
înfățişezi Dumnezeirea”?. La fel spune şi Sfântul Grigorie Dialo- 
gul; pentru aceasta pe Domnul Savaot, Care este Dumnezeirea şi 
naşterea de mai înainte de veci a Fiului Unul-Născut din Tatăl, cu 
duhul se cuvine să le înțelegem, iar a reprezenta acestea în ima- 
gini, nicidecum nu se cuvine şi este imposibil. Şi Duhul Sfânt nu 
este porumbel după ființă, ci este Dumnezeu după ființă. Iar pe 
Dumnezeu nimeni nu L-a văzut, după cum mărturiseşte şi Sfântul 
Ioan Evanghelistul (Ioan 1, 18). Totuşi, în timpul sfântului Botez al 
lui Hristos în Iordan, Duhul Sfânt S-a arătat în chip de porumbel 
şi pentru aceasta se cuvine cu adevărat a zugrăvi în acel singur 
loc pe Duhul Sfânt în chip de porumbel. În alte locuri, cei care au 
duh nu Îl reprezintă sub forma unui porumbel. Căci pe muntele 
Tabor s-a arătat ca un nor şi în alte părți, altfel. Şi Savaot nu este 
doar numele Tatălui, ci al Sfintei Treimi. După Dionisie Areopa- 
gitul, „Savaot” se tâlcuieşte din limba evreiască prin „Domnul 
Puterilor”: Or, Domnul Puterilor este Sfânta Treime, Tatăl, Fiul 
şi Duhul Sfânt. Iar dacă prorocul Daniel spune că a văzut pe Cel 
Vechi de zile şezând la judecată [Daniel 7, 9], nu este vorba despre 


? Sfântul loan Damaschin, Dogmatica, IV, 16, trad. rom. D. Fecioru, 
Edit. Scripta, Bucureşti, 1993, p. 177. 

Tatăl, ci despre Fiul, la a doua Venire, judecând toate neamurile la 
înfricoşătoarea Sa judecată. 

Se mai pictează apoi în icoanele Bunei Vestiri Domnul Savaot 
suflând către pântecele Preasfintei Născătoare de Dumnezeu. Dar 
cine a văzut aşa ceva, sau ce scriere sfântă mărturiseşte despre 
aceasta? De unde au luat aşa ceva? Este limpede că acest obicei, 
ca şi altele asemenea acestuia, sunt aduse de la oameni lipsiți de 
înțelepciune sau, mai degrabă, stricați la minte ori lipsiți de ea. 
Pentru aceasta hotărâm că de acum să înceteze această zugrăvi- 
re lipsită de înțelepciune şi nepotrivită. Numai în Apocalipsa 
Sfântului loan, Tatăl poate fi zugrăvit cu părul alb, pentru că aşa 
a apărut în acele vedenii. 

Mai înţelept şi mai potrivit este ca în sfintele biserici, deasupra 
Deisis-ului, în locul Domnului Savaot să fie pictată Crucea, adica 
răstignirea Domnului şi Mântuitorului nostru lisus Hristos, după 
rânduiala din vechime, păstrată în toate sfintele biserici din țările 
răsăritene, în Kiev şi pretutindeni, mai puțin în statul moscovit. 
Aceasta este o mare taină păzită în Sfânta Biserică [...]”. 

În capitolul 43, Sinodul concluzionează: „Acestea le spunem 
spre lămurirea iconografilor, ca să înceteze cu picturile false şi 
deşarte şi să nu mai picteze nimic de la sine fără să aibă vreo 
mărturie autentică”. 


După cum ne dăm seama, tema fundamentală a acestui capi- 
tol se referă la întrebarea de principiu dacă este posibilă repre- 
zentarea Dumnezeirii, în particular a lui Dumnezeu Tatăl, sub 
înfăţişarea unui om. Să ne amintim că această întrebare a fost 
pusă în secolul XVI în Rusia, la Sinodul celor o sută de Capitole 
(Stoglav). Referindu-se la reprezentarea Treimii veterotesta- 
mentare, ea viza probabil icoanele neotestamentare ale Sfintei 
Treimi (Paternitatea şi Sintronia), deşi acest lucru nu s-a afirmat 
direct. În disputa mitropolitului Macarie cu Viscovatâi şi în dez- 
baterile de la Sinodul din 1554 întrebarea despre reprezentarea 
Dumnezeirii era concentrată în primul rând asupra chipului lui 
Dumnezeu Tatăl. Şi adversarii şi adepții reprezentării imaginii 
lui Dumnezeu Tatăl au fost de acord cu ideea potrivit căreia 
Dumnezeirea este indescriptibilă după ființa Sa. Însă, în vreme 
ce adversarii acestei reprezentări vedeau în ea o încercare de a 

înfățişa Dumnezeirea cea indescriptibilă (ființa), aceasta fiind de 
fapt o „fantezie”, adepţii ei obiectau: Dumnezeu Tatăl nu este 
pictat după ființă, ci după vedeniile prorocilor. Corectitudinea 
acestui raționament era dovedită, după părerea mitropolitului 
Macarie, prin practica Bisericii. Acest argument rămâne hotărâ- 
tor până în zilele noastre pentru adepții reprezentării chipului 
lui Dumnezeu Tatăl. Ea „a intrat în obicei”3; „icoana lui Dum- 
nezeu Tatăl — spune părintele Serghei Bulgakov - [...] deşi nu 
se prevede printr-o directă hotărâre a Sinodului VII Ecumenic, 
totuşi se legiferează prin practica bisericească”. Această „legiti- 
mare” prin practica eclesială s-a constatat a fi atât de puternică 
încât, în ciuda hotărârii luate de Marele Sinod de la Moscova, 
ea continuă să existe în manualele oficiale destinate clerului?. 
Explicând simbolul mâinii apărute pe cer, autorul spune urmă- 
toarele: „Introducerea acestui simbol în practica artei eclesiale 
este explicată prin dorința Bisericii de a-şi păzi fiii de rătăcirea 
legată de reprezentarea lui Dumnezeu Tatăl”. Un alt simbol 


3 Arhimandritul Anatolie, Despre iconografie, Moscova, 1845, p. 82. 

t Serghei Bulgakov, Icoana şi cinstirea sfintelor icoane, trad. rom. P. Lecca, 
Edit. Anastasia, Bucureşti, 2000, p. 165. 

5 De exemplu, Lebedev, Ştiinţa liturgicii, Moscova, 1901, vol. 1, p. 119-120. 

6 Tâlcuirea mâinii ca simbol al lui Dumnezeu Tatăl, întâlnit la unii autori, 
este în genere destul de arbitrară. „Mâna Dreaptă, spune de pildă I. N. 
Bogoslovsky, este un fel de monogramă a lui Dumnezeu Tatăl în limbajul 
artiştilor” (Dumnezeu Tatăl, prima Persoană a Sfintei Treimi, în monumentele 
artei creştine antice. Edit. Societăţii iubitorilor de iluminare duhovnicească, 
Moscova, 1893, p. 16). O astfel de afirmaţie este respinsă chiar de iconogra- 
fie. În Vechiul Testament şi în arta ebraică (de exemplu, în sinagogile de la 
Beth Alfa şi Dura Europos, datând din secolul III) mâna este în general un 
simbol al Dumnezeirii; ea exprimă prezenţa lui Dumnezeu, faptul că El se 
adresează omului: „Şi a fost mâna Domnului peste mine” (Iezechiel 1, 3; 8, 
1); sau „Domnul a zis şi fost-a cuvântul Domnului către mine” (Ieremia 1, 
4; 2, 1) ş. a. Aceeaşi semnificaţie o are mâna în arta creştină. Dacă în unele 
cazuri acest simbol poate fi atribuit lui Dumnezeu Tatăl (în imaginile în 
care este revelată lucrarea Treimică), în alte cazuri, de pildă în icoanele 
sfinților, acestei mâini îi este aplicată adeseori inscripția „IC XC”, sau, în 
locul mâinii este reprezentat Însuşi Hristos. Prin urmare, nu există niciun 
temei pentru a înțelege reprezentarea mâinii ca simbol exclusiv al Celui 
dintâi Ipostas, adică al Tatălui, fără a ţine seama de tema iconografică în 
care figurează. O tâlcuire corectă a acestora o face V. Leşke (vezi Loeschke, 

obişnuit, carateristic reprezentării lui Dumnezeu Tatăl era chipul 
bătrânului, al Celui Vechi de zile. Însă, aşa cum vedem, Marele 
Sinod de la Moscova nu numai că nu recunoaşte această practică 
stabilită, ci cu violența specifică epocii, o cataloghează drept 
lucrarea unor oameni „stricaţi la minte ori lipsiți de ea”. Totuşi, 
hotărârea Sinodului nu a putut opri răspândirea ulterioară a 
imaginii lui Dumnezeu Tatăl şi nici nu a putut respinge, aşa cum 
vom vedea mai departe, apărarea ei în plan teoretic. 

Încă de la începutul disputei despre chipul lui Dumnezeu 
Tatăl şi până în zilele noastre, redările lui sunt fundamentate pe 
vedeniile prorocului Isaia: „Vai mie că sunt om pierdut! [...] şi pe 
Domnul Savaot L-am văzut cu ochii mei” (6, 5); şi mai ales pe 
vedeniile prorocului Daniel, care ne oferă o descriere mult mai 
concretă: „[...] şi S-a aşezat Cel Vechi de zile; îmbrăcămintea lui 
era albă ca zăpada, iar părul capului Său curat ca lâna [...] şi iată 
pe norii cerului venea cineva ca Fiul Omului şi El a înaintat până 
la Cel Vechi dezile [...]” (7, 9 şi 13). Aceste vedenii ale Domnului 
Savaot şi al Celui Vechi de zile, înțelese ca şi chipuri ale lui Dum- 
nezeu Tatăl, nu au fost pictate vreodată ca teme ale unei icoane, 
însă, datorită lor, Dumnezeu Tatăl este considerat descriptibil; 
ele slujesc drept temelie a reprezentării, însoțite de inscripțiile 
corespunzătoare. „Noi ÎI închipuim pe Dumnezeu Tatăl Cel fără 
de început în chipul unui Bătrân, aşa cum L-a văzut Daniel”, 
citim în Erminia picturii bizantine a lui Dionisie din Furna. Sau: 
„În vedeniile prorocului Daniel pictorii din vechime vedeau un 
punct de sprijin pentru reprezentarea lui Dumnezeu Tatăl sub 
chipul unui bătrân, sau sub chipul Celui Vechi de zile”?, În şcolile 
de iconografie de la începutul secolului XX se preda reprezenta- 
rea Sfintei Treimi în icoane (se are în vedere icoana Paternitatea 
(fig. 8) şi aşa numita Treime neotestamentară [fig. 9], a „Domnului 
Savaot, după mărturia Cuvântului lui Dumnezeu şi după ară- 


„Neue Studien zur Darstellung des tierkopfigen Christophoros” în Beitage 
zur Kunst des christ ]. Ostens, 1, 3, Recklinghausen, 1965). 

7 M. Didron, Manuel d'iconographie chrétienne grecque et latine, Paris, 
1845, p. 451. 

%[. N. Bogoslovsky, op.cit., p. 65. 

Fig. 8. „Paternitatea”. Secolul XV. Galeriile Tretiakov, Moscova 


tările Lui unor aleşi din Vechiul Testament”9). Această indicație 
este întâlnită de asemenea şi în anumite documente, unde re- 
prezentarea însăşi a lui Dumnezeu Tatăl apare, din secolul XVII. 


° Culegere iconografică, Petersburg, 1907, ediţia 1, p. 84-85. 

Aşadar, Dumnezeu fiind indescriptibil după dumnezeirea Sa, 
este înfățișat în chip omenesc, pentru unii doar în Întruparea Sa 
(Fiul lui Dumnezeu), în vreme ce pentru alții şi după vedeniile 
profeților din Vechiul Testament, ca Dumnezeu Tatăl. 

Totuşi, dacă vom cerceta tâlcuirile prorociilor din Vechiul 
Testament făcute de către Sfinții Părinţi, precum şi textele li- 
turgice, vom vedea că înțelegerea acestor profeţii ca viziuni 
ale lui Dumnezeu Tatăl apare în contradicție clară cu înțelege- 
rea lor de către Biserică. Aceste vedenii profetice sunt înțelese 
ca referiri la Fiul lui Dumnezeu, nu la Dumnezeu Tatăl. Toate 
aceste vedenii preînchipuie Întruparea Lui şi nu au un alt scop 
decât pregătirea acesteia; inclusiv visul eshatologic al proro- 
cului Daniel („am văzut noaptea în vis”), care preînchipuie a 
Doua Venire a Mântuitorului. Cea mai sistematică expunere 
a înțelegerii patristice a teofaniilor şi a vedeniilor din Vechiul 
Testament ne este prezentată de către Sfântul loan Damaschin: 
„În paradis, Adam a văzut pe Dumnezeu şi a auzit sunetul 
paşilor Săi, umblând după-amiază şi s-a ascuns (Facerea 3, 8). 
Iacov L-a văzut pe Dumnezeu şi s-a luptat cu El (Facerea 32, 24). 
Este clar însă că Dumnezeu S-a arătat lui ca om. Moise a văzut 
ceva ca spatele omului (Ieşirea 33, 23); Isaia L-a văzut ca pe un 
om şezând pe tron (Isaia 6, 1). Daniil a văzut asemănare de om 
şi ca fiu al omului, venind spre Cel Vechi de zile (Daniel 7, 13). 
Nimeni însă n-a văzut firea lui Dumnezeu, ci chipul şi icoana 
Celui care avea să fie, deoarece Fiul şi Cuvântul cel nevăzut al 
lui Dumnezeu avea să se facă om cu adevărat, pentru ca să se 
unească cu firea noastră şi să se arate pe pământ”. Aşa explică 


Sfântul loan Damaschin, Cele trei tratate contra iconoclaştilor, III, 26, 
trad. rom. D. Fecioru, Edit. Institutului Biblic, Bucureşti, 1998, p. 143. 
Din câte ştim, între Părinţii din vechime, numai Sfântul Ipolit al Romei 
(secolul III) face excepţie în ceea ce priveşte tâlcuirile arătărilor şi vede- 
niilor din Vechiul Testament (vezi de pildă Dr. Joseph Barbel, Christos 
Angelos, CSSR, Bonn, 1941); în Comentarii la Cartea lui Daniel (Paris, 1947), 
prevestind a Doua Venire, el spune: „Şi Cel Vechi de zile pentru Daniel 
nu este altul decât Dumnezeu, Domnul mulțimilor, Însuşi Părintele lui 
Hristos”. Unii dintre Părinţi se pronunţă cu tărie în sens contrar. Aşa de 
pildă Sfântul Ilarie din Poitiers scrie: „Fiul Cel Unul Născut, care este în 

Fig. 9. „Ireimea neotestamentară“. Secolul XVII, Moscova 

Biserica sensul vedeniilor în textele liturgice ale slujbelor închi- 
nate prorocilor, în Săptămâna Protopărinților şi în special în 
slujba sărbătorii Întâmpinării Domnului. Această sărbătoare din 
urmă este întâlnirea Vechiului Testament cu Noul Testament, 
descoperind sensul profețiilor din Vechiul Testament în modul 
cel mai concret şi mai clar. În persoana Dreptului Simeon slujirea 
de proroc din Vechiul Testament „este slobozită î în pace”, şi Bi- 
serica veterotestamentară Îl întâmpină pe Întemeietorul Bisericii 
Noului Testament, prevestit de către proroci „ca pe un începător 
al Legii celei vechi şi al celei noi” (stihira Stihoavnei „Slavă... 

şi acum.”). În această sărbătoare, Biserica realizează o sinteză a 
prorociilor: „De proroci ai fost văzut aici, ca un puternic, lisuse 
[...] Te-au văzut strămoşii [...]” (a doua stihiră la Stihoavnă). 
„Cel ce a zidit pe Adam” (slujba Utreniei, icos), Acelaşi cu „Cel 
Vechi de zile, Care a dat demult legea lui Moise în Sinai astăzi 
Prunc este văzut” (întâia stihiră de la Litie) ş.a. Vedenia în care 
prorocul Isaia Îl contemplă pe Domnul Savaot (cu acest nume 
sunt numite icoanele în care este reprezentat Dumnezeu Tatăl) 
intră în slujba Întâmpinării Domnului ca paremie şi este tâlcuită 
prin următoarele cuvinte: „Când a văzut Isaia, cu închipuire 
pe Dumnezeu pe scaun preaînalt, de îngerii slavei înconjurat a 
strigat: o, eu ticălosul! Că am văzut mai înainte pe Dumnezeu 
întrupat, Lumina cea neînserată, pe Cel ce stăpâneşte pacea” 
(irmosul Cântării a 5-a a canonului). lar vedenia prorocului Ie- 
zechiel este tâlcuită aşa: „Arătatu-te-ai proroc al lui Dumnezeu, 
lezechiele minunate, şi înaintea tuturor ai vestit întruparea Dom- 
nului, a Mielului şi Ziditorului, Fiului lui Dumnezeu care S-a 
arătat în veci” (Slujba prorocului lezechiel, 21 iulie, condacul). 
„lar Daniel cel drept şi minunat între proroci, arătând minunat 
dumnezeiasca Ta [...] cea de-a doua Venire, a strigat: privit-am 


sânul Tatălui, ne-a binevestit nouă despre Dumnezeu, pe Care nimeni nu 
L-a văzut vreodată [...]. Cuvântul prorocilor ne vorbeşte despre acestea, 
Evanghelia binevesteşte, Apostolul arată, Biserica mărturiseşte: Dumne- 
zeu adevărat este Cel ce S-a arătat nouă. Însă nimeni nu îndrăzneşte să 
spună că L-a văzut pe Dumnezeu Tatăl” (Despre Sfânta Treime, 5, 34; P.G. 
10, 152-153 A). 

până când scaunele s-au aşezat şi Judecătorul a şezut şi râul cel 
de foc s-a apropiat” (Duminica Sfinţilor Strămoşi, la „Doamne 
strigat-am”, stihira a 4-a). 

Aşadar, toate aceste teofanii şi viziuni în care prorocii au 
văzut Dumnezeirea sunt descoperiri ale viitorului, fiind înţelese 
de către Biserică într-un context hristologic, iar numele „Cel 
Vechi de zile” nu se referă la Tatăl, ci la Hristos. De altminteri nu 
există niciun text liturgic care să fi atribuit viziunile prorocilor 
sau numele „Cel Vechi de zile” lui Dumnezeu Tatăl. 

Unul dintre motivele pentru care au fost folosite profeţiile lui 
Daniel pentru reprezentarea lui Dumnezeu Tatăl este conținutul 
metaforic al acestei prorocii: sunt înfăţişate două figuri diferite, 
având fiecare numirea sa: Fiul Omului şi Cel Vechi de zile: „Am 
privit în vedenia de noapte, şi iată pe norii cerului venea cineva 
ca Fiul Omului şi El a înaintat până la Cel Vechi de zile, şi a fost 
dus în fața Lui” (Daniel 7, 13). Neclar este raportul dintre aceste 
două personaje care sunt înțelese ca două persoane diferite. 
Întrucât Fiul Omului este Hristos, Cel ce stă pe tron şi spre 
Care El înaintează, Cel Vechi de zile, este înțeles a fi Dumnezeu 
Tatăl. Să apelăm şi aici la tâlcuirile Sfinților Părinţi şi la textele 
liturgice. „Ce înseamnă «a înaintat până la Cel Vechi de zile?», 
se întreabă Sfântul Chiril al Alexandriei. Este vorba despre un 
spaţiu? A înțelege astfel vine din ignoranță, pentru că Dumnezeu 
este în afara spațiului, El plinindu-le toate. Ce înseamnă totuşi 
«a înaintat până la Cel Vechi de zile?» Aceasta înseamnă că Fiul 
a ajuns slava Tatălui”!!. Aşa cum am mai spus, Vechiul Testa- 
ment nu cunoaşte vreo teofanie nemijlocită şi în toate viziunile 
în care prorocii au văzut Dumnezeirea, ei nu au văzut natura 
dumnezeiască şi nici Persoanele, ci slava Dumnezeirii. Chiar 
vedenia concretă a lui Isaia („pe Domnul Savaot L-am văzut cu 
ochii mei” [6, 5] ) este tâlcuită de către Hristos Însuşi ca vedere a 
slavei: „Acestea a zis Isaia când a văzut slava Lui” (loan 12, 41). 
De aceea şi Sinodul explică faptul că inscripția numelui „Savaot”, 
care însoţeşte de obicei chipul lui Dumnezeu Tatăl reprezentat 


1 Despre Daniel; P.G. 70, 1462. 

în icoană (în icoana Sfintei Treimi sau când Tatăl apare singur), 
este incorectă: numele Savaot, „Care este Dumnezeirea”, în- 
seamnă nu Tatăl, ci „Domnul Puterilor” şi se referă la Sfânta 
Treime, adică la vedenia prorocului Isaia în care el vede slava 
Dumnezeirii, comună Celor Trei Persoane, Tatăl, Fiul, şi Duhul 
Sfânt, slavă arătată prin Cel Care avea să devină Om. 

Astfel, afirmaţia: „Fiul a ajuns slava Tatălui” înseamnă, după 
cuvintele Sfântului Chiril, că Fiul, în umanitatea asumată de 
către El, a dobândit slava Tatălui, de care nu S-a despărțit nicio- 
dată după Dumnezeirea Sa, iar vedeniile lui Daniel reprezintă o 
prefigurare a două stări ale aceluiaşi Hristos, umilit în întrupare 
(Fiul Omului) şi proslăvit în slava Dumnezeirii Sale, ca Judecător 
la cea de-a doua Venire (Cel Vechi de zile). Aşa şi înțelege Biserica 
Ortodoxă viziunea celor două persoane: „lar Daniel cel drept 
şi minunat între proroci, arătând minunat dumnezeiasca Ta 
cea de-a doua Venire, a strigat: privit-am până când scaunele 
s-au aşezat şi Judecătorul a şezut şi râul cel de foc s-a apropiat” 
(Slujba Utreniei din 17 decembrie, Pomenirea sfântului proroc 
Daniel şi a celor trei tineri; Canon, cântarea a 5-a). De aceea şi 
Marele Sinod de la Moscova subliniază încă o dată faptul că în 
prorocia lui Daniel „nu despre Tatăl este vorba, ci despre Fiul, 
Care va judeca la a doua Sa Venire toate neamurile cu judecată 
înfricoşătoare”. 

Prin urmare, chipul antropomorfic al Dumnezeirii, ca ve- 
dere a slavei Sale de către profeții Vechiului Testament, nu se 
poate raporta decât la Hristos, fie în contextul Întrupării, fie în 
contextul celei de-a Doua Veniri. Acesta este modul în care înțe- 
lege Biserica vedeniile Vechiului Testament şi printr-o astfel de 
înțelegere este înlăturat argumentul fundamental adus de către 
adepții reprezentării lui Dumnezeu Tatăl. lar a vedea în prorocia 
lui Daniel persoane diferite înseamnă a aplica unele categorii 
logice asupra sensului prorociei, pe care ea le depăşeşte. De 
aici vine acea interpretare imaginară ce permite să se vadă în 
Cel Vechi de zile chipul lui Dumnezeu Tatăl!?. 


Mai mult decât atât, numai înțelegerea bisericească a prorociilor 
din Vechiul Testament rezolvă caracterul antinomic al textelor biblice, care 

Marele Sinod de la Moscova analizează principiul reprezen- 
tării Dumnezeirii nu în mod abstract, ci aplicându-l anumitor 
teme iconografice, în special reprezentării intitulate „Paterni- 
tatea”. Analiza acestei icoane pretins treimice este precedată în 
actele Sinodului de cercetarea problemei referitoare la repre- 
zentarea lui Dumnezeu Tatăl: „Pe Tatăl nimeni nu L-a văzut 
vreodată în trup” şi „cine L-a văzut pe Tatăl după Dumnezeire?” 
Sinodul n-a mai dezvoltat acest principiu şi, formulându-şi pe 
scurt argumentele, interzice în mod categoric orice reprezentare 
a lui Dumnezeu Tatăl, pentru că aceasta nu are vreun temei în 
Revelaţie — fiind aşadar „fără mărturie autentică”. Sinodul îşi 
întemeiază afirmaţiile pe premisa teologică clasică, punând 
față în față pe Tatăl Cel neîntrupat şi pe Fiul Cel ce S-a întrupat. 
Dumnezeu este reprezentat numai în Persoana celui de-al doilea 
Ipostas al Sfintei Treimi, Care Şi-a luat un trup omenesc. lar 
reprezentarea Tatălui neîntrupat şi, prin urmare, nevăzut, este 
înţeleasă de Sinod ca o reprezentare a Dumnezeirii. Pomind de 
la teza apofatică a imposibilității de a pătrunde Dumnezeirea 
şi, prin urmare, a indescriptibilității Dumnezeirii, Sinodul re- 
produce în fond poziția luată de către apologeții ortodocşi din 
perioada iconoclastă. „De ce nu Îl înfățişăm pe Tatăl Domnului 
nostru lisus Hristos? — întreabă Părinții Sinodului VII Ecumenic 
prin cuvintele rostite de către papa Grigorie al II-lea. Pentru că 
noi nu L-am văzut [...]. lar dacă L-am fi văzut şi L-am fi cu- 
noscut ca şi pe Fiul Său, atunci am fi încercat să-L descriem şi 
să-L înfățişăm prin pictură şi pe El”. Aşa cum vedem, Sinodul 
VII Ecumenic nu numai că „nu prevede direct” reprezentarea 
chipului lui Dumnezeu Tatăl, cum crede Bulgakov, ci opune 
imposibilitatea reprezentării Tatălui Cel neîntrupat, posibilității 
reprezentării Fiului întrupat, şi este deosebit de important faptul 
că, pentru Părinţii Sinodului VII reprezentarea lui Dumnezeu 


se referă la vedeniile lui Dumnezeu şi care ni se par nouă contradictorii; 
de pildă, pe de-o parte, „om sunt şi pe Domnul Savaot L-au văzut ochii 
mei” (Isaia 6, 1), pe de altă parte, „nu poate omul să vadă fața Mea şi să 
trăiască” (Ieşirea 33, 20 şi Judecători 13, 22). 

133 Mansi XII, 963 E. 

Tatăl este imposibilă din punct de vedere teologic!*: prima Per- 
soană a Sfintei Treimi, Care nu S-a întrupat, este purtătoare 
doar a naturii Dumnezeieşti, „căci cuvântul Dumnezeire în- 
seamnă ființă”, explică Sfântul loan Damaschin (prin urmare 
reprezentarea Tatălui, a Celui ce este Purtător doar al naturii 
Dumnezeieşti, este o reprezentare a Dumnezeirii); „iar cuvântul 
Tată desemnează Ipostasul”*5. A reprezenta pe Unul sau pe Ce- 
lălalt este imposibil, „pentru că nimeni nu L-a văzut vreodată 
pe Tatăl în Dumnezeirea Sa”. Şi „dacă va îndrăzni cineva — re- 
petă Sfântul loan Damaschin de mai multe ori — să facă icoana 
Dumnezeirii imateriale, necorporale, nevăzute, fără de formă şi 
culoare, o aruncăm ca falsă”!6. Atât Părinţii Sinodului VII cât şi 
apologeţii pun această lipsă a unei icoane a lui Dumnezeu Tatăl 


14 Aici trebuie notate două atitudini care sunt în mod vădit contradic- 
torii în raport cu textul din Lucrările Sinodului VII Ecumenic, a doi autori 
greci din secolul XVIII: Macarie din Patmos şi Sfântul Nicodim Aghioritul. 
Criticându-i pe romano-catolici, primul întreabă: „Şi aceştia mai sunt oare 
creştini, când ei Îl pictează pe Tatăl Cel fără de chip, împotriva Sinodului 
VII Ecumenic?” („Cuvânt în ziua Sfinţilor Trei Ierarhi” în Evangheliskaia 
truba (Euangelike salpigx, sec. XVIII, p. 323). Pe de altă parte, Sfântul Ni- 
codim Aghioritul adaugă: „Pe Tatăl Cel fără de început se cuvine să-L 
zugrăvim aşa cum S-a arătat prorocului Daniel, ca pe Cel vechi de zile. 
Iar dacă papa Grigorie, în scrisoarea către Leon Isaurul, spune că noi nu-L 
pictăm pe Tatăl Domnului nostru Iisus Hristos, el spune acestea pentru ca 
noi să nu-L zugrăvim după natura Lui Dumnezeiască” (sic!) (vezi Pidalion, 
Atena, 1957, p. 320). Aşa cum vedem, Sfântul Nicodim are în această pri- 
vinţă aceeaşi opinie care s-a format în vremurile mitropolitului Macarie şi, 
asemenea acestuia, el se îndepărtează de modul în care Biserica înțelege 
viziunile prorocilor. Este adevărat însă că Biserica nu a pus semnul egal 
între sfințenia unui om şi infaibilitatea lui. Cum înțelept a zis Sfântul 
Marcu al Efesului în legătură cu origenismul Sfântului Grigorie de Nyssa: 
„este posibil ca cineva, învăţător fiind, să mai şi greşească, nu întotdeauna 
spunând toate corect. Căci ce folos ar fi avut Părinţii celor Şapte Sinoade 
Ecumenice dacă niciunul dintre ei nu ar fi putut întru nimic să se abată de 
la adevăr?” (Arhimandritul Ambrozie, Sfântul Marcu al Efesului şi uniația 
florentină, New-York, 1963, p. 128; în ruseşte). 

15 Sfântul Ioan Damaschin, Dogmatica, I, trad. rom. D. Fecioru, Edit. 
Scripta, Bucureşti, 1993, p. 15-43. 

16 Sfântul loan Damaschin, Cele trei tratate contra iconoclaştilor, IL, 11 (pas- 
sim), trad. rom. D. Fecioru, Edit. Institutului Biblic, Bucureşti, 1998, p. 103. 

într-o legătură directă cu Întruparea, care este singura rațiune 
a icoanei neotestamentare şi a posibilității de a-L reprezenta pe 
Dumnezeu. Pentru conştiinţa ortodoxă, orice reprezentare a lui 
Dumnezeu, în afară de cea arătată prin Întrupare, este exclusă. 
„Plin de încredere, zugrăvesc pe Dumnezeul nevăzut — spune 
Sfântul loan Damaschin — nu ca nevăzut, ci ca pe Unul Care S-a 
făcut văzut pentru noi prin participare la trup şi sânge”. Cu 
toate că este chipul Tatălui, Hristos nu poate fi reprezentat în 
trup înainte de Întrupare; după Dumnezeirea Sa, El este tot in- 
descriptibil, asemenea Tatălui. „A limita Cuvântul la un anumit 
spaţiu înainte de Întrupare — spune Sfântul Teodor Studitul -nu 
numai că nu are sens, dar este chiar absurd [...] este idolatrie”?8. 
Pentru apărătorii ortodocşi ai icoanei, chipul este nu numai o 
dovadă a Întrupării, o mărturie a istoricității lui Hristos; el este 
de asemenea şi mărturie a caracterului real al Tainei Sfintei Eu- 
haristii. Dacă această mărturisire iconografică este imposibilă, 
atunci însăşi Taina Trupului şi Sângelui îşi pierde realitatea”. 
Dumnezeirea poate fi cunoscută doar prin vălul sau perdeaua 
trupului lui Hristos: iar împărtăşirea noastră cu Dumnezeirea şi 
cunoaşterea Ei se poate realiza doar prin împărtăşirea cu Trupul 
şi Sângele lui Hristos, iar această realitate a Tainei euharistice 
exclude orice chip al lui Dumnezeu, afară de cel în care S-a arătat 
Hristos. În acest context, Marele Sinod de la Moscova hotărăş- 
te ca pe iconostas, care revelează iconomia Celui de-al doilea 
Ipostas, să fie aşezată „Crucea, adică răstignirea”, nu chipul 
Domnului Savaot. În acelaşi sens, probabil, potrivit hotărârii 
luate de Sfântul Sinod al Bisericii Ortodoxe Ruse în anul 1722, 
reprezentarea lui Dumnezeu Tatăl de pe antimise este înlocuită 


17 Sfântul loan Damaschin, Cele trei tratate contra iconoclaştilor, I, 4, p. 
41. 

18 Sfântul Teodor Studitul, Respingerea iconoclasmului, P. G. 99, 457 D. 
Aceasta, desigur, nu înseamnă că Hristos poate fi pictat doar de la un 
anumit moment istoric si nu poate fi pictat, de exemplu, în ilustrațiile 
Vechiului Testament (în timpul creării lumii ş.a.), ci că Hristos poate fi pictat 
doar după natura umană asumată de către El şi nu altfel. 

' Vezi J. Meyendorff, Hristos în gândirea creştină răsăriteană, trad. rom. 
N. Buga, Edit. Institutului Biblic, Bucureşti, 1997, p. 206. 

cu inscripția ebraică a Numelui lui Dumnezeu, ca mărturie a 
Dumnezeirii lui Hristos”. 

Analizând reprezentarea numită „Paternitatea”, Sinodul 
nu o numeşte nicicum, nici Treime, deşi era numită aşa, nici 
„Paternitate” (uneori, cel din urmă nume este aplicat de către 
cercetători aşa numitei „Ireimi neotestasmentare” sau „Sintro- 
niei”. Trebuie spus că inscripţia „Paternitatea” nu se întâlneşte, 
din câte ştim, niciodată în icoane, iar proveniența ei rămâne 
neclară). Marele Sinod foloseşte doar expresii descriptive, şi 
nicidecum vreun nume dintre cele amintite, oprindu-se numai 
asupra conţinutului acestei reprezentări. 

Ca icoană a Treimii, această compoziție nu are vreun temei, 
nici în vedeniile prorocilor, nici în Revelaţie în general. Ea nu 
reprezintă o revelaţie nemijlocită a Sfintei Treimi, aşa cum este 
de pildă arătarea lui Dumnezeu înaintea lui Avraam la Stejarul 
Mamvri, ci un amalgam de trei elemente complet diferite: o 
viziune profetică, tâlcuită arbitrar ca vedere a lui Dumnezeu 
Tatăl, reprezentarea Fiului Întrupat sub chipul lui Emanuel şi, 
în sfârşit, reprezentarea uneia dintre arătările Duhului Sfânt. 
Putem considera că această reprezentare constituie o încercare 
de a concretiza, de a da o formă văzută, revelaţiei neotestamenta- 
re a Sfintei Treimi. Pentru că tot ce cunoaştem noi despre Sfânta 
Treime, cunoaştem prin Întrupare. „Prin întruparea lui Dum- 
nezeu-Cuvântul, Dumnezeu Tatăl a fost cunoscut de către noi 
[...] ca Tată, iar Dumnezeu Cuvântul, Cel ce S-a întrupat pentru 
noi, a fost cunoscut ca Fiu al lui Dumnezeu”2. Iar Duhul Sfânt 
S-a arătat la Botezul Domnului în Iordan în chipul unui porum- 


% N. Pokrovsky, Evanghelia în monumentele iconografiei, în special în cele 
bizantine şi ruse, Petersburg, 1892, p. 389. Trimitere la O colecție completă 
a hotărârilor luate după aşezământul mărturisirii ortodoxe 2, p. 163-164, nr. 
516. Această dispoziţie este reluată de S. Bulgakov în Cartea de căpătâi a 
sfințiților slujitori ai Bisericii (Kiev, 1913): „Este strict interzis a picta pe 
Domnul Savaot pe antimis în chipul unui bărbat învechit de ani, iar pe 
Sfinţii Evanghelişti în chipul animalelor” (exemplul de la p. 789). 

21 Sfântul Simenon Noul Teolog, Cuvântări teologice şi morale, Ediţie 
critică cu prefaţă şi traducere din limba franceză de A. A. Darruzes, Paris, 
1966, vol. 1, p. 105. 

bel. Însă toate cele trei imagini cuprinse în această compoziție 
sunt întemeiate pe revelațiile Dumnezeirii în plan iconomic, 
iar aici sunt aplicate existenţei intratrinitare. Cu alte cuvinte, 
toate cele trei reprezentări sunt scoase din contextul propriu şi 
unite în mod artificial, constituind o imagine a Sfintei Treimi, 
cu numirile corespunzătoare înscrise deasupra: Tatăl, Fiul şi 
Duhul Sfânt. Acestă reprezentare încearcă să arate, în plus față 
de tri-unitatea lui Dumnezeu, relațiile intertrinitare: naşterea 
de mai înainte de veci a Fiului din Tatăl şi purcederea Duhului 
Sfânt. Sinodul îşi concetrează atenția asupra primului aspect 
dintre cele amintite, adică asupra naşterii mai înainte de veci. 
„Nu în trup S-a născut Fiul din Tatăl mai înainte de veci”, apoi 
cuvântul prorocului David „din pântece mai înainte de Luceafăr 
Te-am născut [...]” înseamnă naşterea netrupească, „de negrăit 
şi nepătrunsă”. Naşterea este o transmitere a naturii Tatălui Ce- 
lui ce Se naşte; de aceea, naşterea Fiului după Dumnezeire este 
de asemenea indescriptibilă, aşa cum este indescriptibil Tatăl 
Însuşi. Aici suntem din nou înaintea unei contradicții în raport 
cu învățătura Bisericii. Textele liturgice ne învaţă: „Cuvântul 
Tatălui Cel necuprins din tine, Născătoare de Dumnezeu, S-a 
cuprins întrupându-Se; şi chipul cel întinat la chipul cel din- 
tâi întorcându-l, cu dumnezeiască podoabă l-a amestecat, deci 
mărturisind mântuirea ÎI închipuim cu fapta şi cu cuvântul”; 

sau „Cel ce stă nedescris în adâncurile Tatălui acum, stă deseris, 
Preacurată, în adâncurile Tale, arătat fiind vederii prin Tine”. 
Hristos poartă în Sine însuşirile a două naşteri. Aşa cum explică 
Sfântul Teodor Studitul, „fiind necircumscris, întrucât a ieşit 
din Tatăl necircumscris, nu ar putea să aibă o icoană artificia- 
lă [...] Dar întrucât S-a născut dintr-o Maică circumscrisă, pe 
bună dreptate va avea o icoană artificială [...]”2. Însă în icoana 
numită „Paternitatea”, întrucât Tatăl Însuşi este descris după 
umanitate, şi naşterea Fiului din Acesta este înfăţişată în ana- 
logie cu naşterea omenească, „Cel indescriptibil”, Care este în 
„adâncurile Tatălui”, este descris prin imaginea Întrupării; Cel 


2 Sfântul Teodor Studitul, Iisus Hristos, prototip al icoanei Sale, trad. rom. 
Ioan I. Ică jr., Edit. Deisis, Alba Iulia, 1994, Antireticul III, p. 151. 

născut din Născătoarea de Dumnezeu, Mântuitorul Emanuil 
(adică Hristos Pruncul), supus legilor creşterii omeneşti în timp 
(„sub ani”), este aşezat în sânurile Tatălui, şi chipul Celei de-a 
doua Persoane a Sfintei Treimi este prezentat ca icoană a naşterii 
Sale de mai înainte de veci (după Dumnezeire)”. Însă „naşterea 
de mai înainte de veci din Tatăl nu se cuvine, după dreptate, 
decât cu mintea să o primim; a o picta în icoane însă nu se cuvi- 
ne şi este imposibil”. Prin urmare, ca icoană treimică, prin care 
sunt caracterizate Ipostasurile dumnezeieşti şi sunt însoțite de 
inscripții corespunzătoare, compoziția „Paternitatea” introduce 
antropomorfismul în adâncurile Sfintei Treimi, înfățişându-L 
nu numai pe Fiul într-un chip omenesc, ci şi pe Tatăl. În sfârşit, 
prezența simultană a unui bătrân şi a unui prunc reprezintă 
categorii temporale, specifice lumii create, care sunt aplicate 
aici existenței necreate intratrinitare de mai înainte de veci a 
Preasfintei Treimi. Ele introduc în această existență un element 
temporal. Acest fapt poate fi un pretext pentru a susține că a 
existat un timp în care Dumnezeu Tatăl nu L-a avut pe Fiul şi, 
prin urmare, nu era Tatăl, iar aceste cuvinte sunt „lucru mai rău 
decât orice blasfemie” %, spune Sfântul loan Damaschin, în legă- 
tură cu o astfel de încercare de a exprima taina Sfintei Treimi. 
În sfârşit, „Duhul Sfânt după ființă nu este porumbel, ci este 
Dumnezeu după ființă, iar pe Dumnezeu nimeni nu L-a văzut 
vreodată”. O astfel de observație a Sinodului poate părea stra- 
nie, pentru că nimănui nu-i poate veni în minte să identifice 
porumbelul cu Duhul Sfânt. Insă, întrucât „Paternitatea” este 
o icoană treimică, ea trebuind să reprezinte cele Trei Ipostasuri, 
de ce atunci Duhul Sfânt este reprezentat în această icoană prin 
una dintre manifestările Sale? „Scrierile Evanghelice, spune 
Sinodul VII Ecumenic, nu învață nicăieri că Duhul Sfânt a fost 
porumbel, ci spun numai că Duhul Sfânt S-a arătat în chip de 
porumbel”. Aşa cum subliniază Sinodul de la Moscova, arătă- 
rile Lui sunt diferite: la Botez S-a arătat în chip de porumbel, pe 


% Sfântul Ioan Damaschin, Dogmatica, trad. rom. D. Fecioru, Edit. 
Scripta, Bucureşti, 1993, p. 25. 
24 Mansi XII, 181 A. 

muntele Taborului — „ca un nor”, la Cincizecime în chip de limbi 
de foc. Şi astfel sunt reprezentate aceste manifestări ale Duhului 
Sfânt. Însă este inacceptabil ca modul în care S-a arătat să fie 
reprezentat ca imagine sau chip al Ipostasului Dumnezeiesc. 
Ipostasul nearătat al Duhului Sfânt se arată numai prin lucrările 
Sale; iar lucrările Sale se cuvine să fie identificate cu porumbelul 
şi aceasta a intrat în mod curent în practica iconografică. Astfel 
Erminia, de pildă, dispune ca porumbelul să fie reprezentat în 
cele mai diverse teme iconografice: în toate locurile în care este 
reprezentată lucrarea Duhului Sfânt, chiar şi în icoana hirotonirii 
Sfântului Ierarh Nicolae; iar în icoana Cincizecimii este în acelaşi 
timp reprezentat şi sub forma limbilor de foc, prin această prac- 
tică fiind dublată în mod absurd manifestarea dumnezeiască. 
Se pare că sinodul vede în reprezentarea porumbelului într-o 
icoană ce se pretinde a fi treimică o încercare de a întări acest 
mod simbolic al reprezentării Celui de-al treilea Ipostas al Sfin- 
tei Treimi „în chip de porumbel”, fapt indicat şi prin inscripția 
„Duhului Sfânt”, care se referă la Ipostas%. 

Pentru marele Sinod de la Moscova, reprezentarea lui Dum- 
nezeu Tatăl în icoană, a Celui indescriptibil şi nepătruns, aşa 
cum am văzut, este o reprezentare a Dumnezeirii: „Nimeni nu 
L-a văzut pe Tatăl decât numai Fiul”, spune Însuşi Hristos în 
Evanghelie. Imediat după ce formulează aceste cuvinte, Sinodul 
face trimitere la prorocia lui Isaia şi la Sfântul Apostol Pavel; 
acesta din urmă aplică profeția idolilor pe care i-a văzut în Atena. 
Aici Sinodul pare să afirme că reprezentarea Dumnezeirii nu este 
specifică creştinilor, ci păgânilor. „Păgânismul purcede dintr-o 
nemijlocită convingere — spune părintele Serghie Bulgakov - ca 
şi cum ar fi un fapt evident, că divinitatea poate fi reprezentată, 
că ea poate avea chipuri [...]”%. Pe baza acestora, Bulgakov 


3 Amintim că a existat deja o încercare de a crea o icoană a Duhu- 
lui Sfânt „în chipul unei păsări necunoscute” şi „icoana” aceasta a fost 
prezentată spre cercetare la Sinodul din anul 1554. 

% Serghei Bulgakov, Icoana şi cinstirea sfintelor icoane, p. 34. 

consideră că strămoşul icoanei creştine esteidolul păgân”. Însă, 
pentru teologia ortodoxă, nu idolul păgân stă la originea icoa- 
nei, ci tocmai lipsa acestui tip de imagine în Vechiul Testament, 
înainte de Întrupare. „Odinioară Dumnezeu cel necorporal şi 
fără de formă — spune Sfântul loan Damaschin — nu se zugrăvea 
deloc. Acum însă, prin faptul că Dumnezeu S-a arătat în trup, 
a locuit printre oameni [cf. I Timotei 3, 16], fac icoana chipului 
văzut al lui Dumnezeu”%. 

Deosebirea fundamentală dintre reprezentarea lui Dumne- 
zeu în păgânism şi în creştinism constă în faptul că, pentru creş- 
tinism, Dumnezeu este zugrăvit nu după „cugetarea omului”, 
adică nu după închipuirea cea despre El, ca o ființă superioară, 
desigur, dar totuşi având chip de om, nu după o idee abstractă, 
ci după descoperirea Sa prin Fiul Unul-Născut. Interdicția din 
Vechiul Testament (Ieşirea 20) rămâne valabilă, repetăm, şi în 
Noul Testament. Însă Dumnezeu, Care a dat acestă poruncă, 
devine descriptibil în persoana Fiului Său întrupat, Care ne 
şi arată „chipul Dumnezeului celui nevăzut” (Coloseni 1, 15). 
Aceasta nu este o descriere a Dumnezeului Cel indescriptibil, 
ci o reprezentare a Dumnezeului Cel întrupat. 

Sinodul îşi finalizează critica temelor iconografice în care apa- 
re Dumnezeu Tatăl prin respingerea şi interzicerea lor: „Pentru 
aceasta hotărâm ca de acum înainte, această zugrăvire nepotri- 
vită, născută dintr-o înțelepciune deşartă, să înceteze”. 

Totuşi, inconsecvenţa gândirii, caracteristică epocii, s-a re- 
simțit şi în această hotărâre a Sinodului. La această interdicţie a 
reprezentării lui Dumnezeu Tatăl, Sinodul mai adaugă: „Doar 
în Apocalipsa Sfântului loan, Tatăl poate fi pictat sub chipul 
unui bătrân cărunt, în caz de necesitate, potrivit acelor vede- 


7 „Revelația arteiantice în iconografie a fost într-un anumit sens — deşi 
limitat — un creştinism de dinainte de Hristos şi indiscutabil, apare ca pro- 
totip al icoanei creştine” (ibidem, p. 35); „păgânismul a lăsat creştinismului 
o idee precisă asupra icoanei” (ibidem, p. 39). Aici părintele S. Bulgakov este 
într-un acord deplin cu istoricii artei şi într-un dezacord total cu modul 
în care înțelege Biserica naşterea icoanei creştine. 

% Sfântul Ioan Damaschin, Cele trei tratate contra iconoclaştilor, I, 16, p. 
49; vezi II, 5 şi 7; II, 4, 8 şi 24-25. 

i”. Fără îndoială, Sinodul consideră, pe bună dreptate, aceste 
e alui apocaliptice doar ca pe nişte ilustrații, deoarece 
acestea nu sunt icoane întrebuințate în cult. Însă, întrucât este 
pus în discuţie însuşi principiul descriptibilităţii, aici Sinodul 
dovedeşte o inconsecvenţă flagrantă în explicaţii: pe de altă 
parte, el tâlcuieşte vedenia prorocului Daniel ca pe o viziune a 
lui Hristos — Judecător la Cea de-a Doua Venire; în plus, aplică 
atributele lui Dumnezeu Tatăl, „Fiului Omului” apocaliptic 
(cărunteţea şi hainele albe), adică Celui Vechi de zile, lui Hris- 
tos Judecător despre care se vorbeşte în Apocalipsă. Pe lângă 
aceasta, gândirea Sinodului este exprimată într-o formă atât 
de generală, încât el nu face deosebire între viziuni, care totuşi 
se deosebesc în mod clar, chiar în Apocalipsă: prima vedenie 
„asemănarea Fiului Omului” (1, 13) reprezentat cu părul alb şi 
a doua vedenie, „Cel ce stă pe tron” (4, 2-3), lipsit de imagine 
antropomorfică. Într-un comentariu la Apocalipsă, această ve- 
denie se explică î în modul următor: „Întrucât el [Sfântul loan 
Teologul] ÎI prezintă prin această vedenie pe Tatăl, nu-l alătură 
Acestuia niciun semn al celor trupeşti, ca în vedenia de mai 
înainte a Fiului, ci Îl aseamănă cu o piatră de mult preț”, adică 
ÎI descrie pe Cel ce stă pe tron într-un mod simbolic”. Lipsa 
unei deosebiri între aceste două viziuni introduce în analiza 
Sinodului o ambiguitate ce seamănă a contradicție. Chiar dacă 
vom accepta tâlcuirea celei de-a doua vedenii apocaliptice ca 
vedenie a lui Dumnezeu Tatăl, nu există niciun temei pentru a-l 
atribui chip antropomorfic, chipul unui bătrân. Totuşi, această 
incoerenţă în gândirea Sinodului nu micşorează întru nimic 
importanța hotărârilor luate cu privire la reprezentarea Dum- 
nezeirii în imaginile liturgice. 

În ciuda interdicției i impuse de Marele Sinod de la Moscova, 
imaginile care pretindeau că ÎI reprezintă pe Dumnezeu Tatăl 
nu numai că au continuat să se răspândească, dar cu timpul 
au început să fie justificate nu doar prin vedeniile prorocilor, 


2 Tâlcuirea Apocalipsei de către Andrei, arhiepiscopul Cezareei, secolul VI, 
Moscova, 1889, p. 51. Aceeaşi idee este reprodusă şi de alt comentator al 
Apocalipsei — Areta, arhiepiscopul Cezareei Capadociei (P.G. 106, 568). 

ci şi prin argumente din domeniul teologico-filosofic. Avem 
în vedere lucrarea lui I. N. Bogoslovsky, Dumnezeu Tatăl, prima 
persoană a Sfintei Treimi, în monumentele artei creştine din vechime şi 
lucrarea părintelui S. Bulgakov, Icoana şi cinstirea sfintelor icoane. 
Pentru Bogoslovsky, practica bisericească existentă este punc- 
tul de plecare în analizele pe care le face, însă pentru Serghei 
Bulgakov, această practică joacă rolul unui argument şi sprijin 
al sistemului său filosofico-teologic. 

Bogoslovsky nu neagă valoarea „învățăturii despre ființa de 
necuprins şi spirituală a lui Dumnezeu Tatăl, care exclude orice 
asemănare trupească şi care, de aceea, nu îngăduie nicio repre- 
zentare”, şi îl citează pe Sfântul Atanasie al Alexandriei: „Nu Îi 
atribuim Tatălui trupul pătimitor, pe care l-a luat Fiul pentru 
mântuirea întregii lumi”%. Dar, în ciuda acestor afirmații, Bo- 
goslovsky consideră normală imaginea în care apare Dumnezeu 
Tatăl. I se pare normală pentru că, deşi Scriptura şi învățătura 
Sfinţilor Părinți susțin adevărul despre incognoscibilitatea ființei 
lui Dumnezeu, aceeaşi Scriptură istoriseşte despre vederea lui 
Dumnezeu Tatăl de către prorocul Daniel”, iar Părinții exprimă 
adevărul despre prima persoană a Sfintei Treimi prin noțiuni 
antropomorfe (Tată ...). Acest fapt, după părerea autorului, dă 
artei posibilitatea de „a face văzut” adevărul. 

Bogoslovsky completează această fundamentare a descrip- 
tibilității lui Dumnezeu Tatăl Cel indescriptibil, prin ceea ce el 
numeşte, în acord cu noțiunile specifice timpului său, „o lege 
psihologică”. „Omul este chipul şi asemănarea lui Dumnezeu 
şi de aceea cunoştinţele noastre despre Dumnezeu, spune el, 
trebuie să îmbrace un caracter antropomorfic, aceasta mai ales 
pentru că noi nu-L cunoaştem pe Dumnezeu decât în raport cu 
noi înşine. Aşa cum remarcăm în lumea reală, când un fiu este 
adult, tatăl său este de obicei bătrân. Cu aceste însuşiri înfățişăm, 
pe o anumită treaptă a dezvoltării noastre intelectuale, ideea 


% Sfântul Atanasie cel Mare, Expunere a credinței, Operele Sfinţilor 
Părinţi, vol. IX, cartea 1, p. 163, P.G. 25, 203 (Bogoslovsky, op. cit., p. 21). 

31 „Fără îndoială, Cel Vechi de zile văzut de către Daniel este Dumnezeu 
Tatăl”, spune Bogoslovsky (ibidem., p. 63). 

paternității primei persoane a Sfintei Treimi, cu atât mai mult 
cu cât o astfel de închipuire a lui Dumnezeu nu este străină 
nici Cuvântului lui Dumnezeu, fără îndoială datorită legii psi- 
hologice indicate de către noi”*2. După părerea autorului, cele 
trei moduri de a-L reprezenta pe Dumnezeu Tatăl corespund 
etapelor de dezvoltare a artei creştine, care coincid cu cele trei 
etape ale dezvoltării intelectuale: „Metoda reprezentării simbolice 
[...] „mâna din cer”), apoi reprezentarea alegorică, atunci când, 
pornind de la chipul Tatălui, Care este Dumnezeu Fiul, mintea 
noastră se înalță către Prototip şi, în sfârşit, reprezentarea istorică, 
sau directă, când El este reprezentat sub chipul unui bătrân sau 
al Celui Vechi de zile”%. 

Dacă Scriptura şi Sfinții Părinţi exprimă adevărul sub forma 
închipuirilor antropomorfice, aceasta nu înseamnă că asemenea 
noțiuni sunt descriptibile. „Şi dacă dumnezeiasca Scriptură — 
spune Sfântul loan Damaschin - atribuie lui Dumnezeu forme, 
în aparenţă corporale, este pentru ca să se vadă, sub formă de 
figuri, chiar şi cele necorporale. Acestea au fost văzute de către 
profeţi şi de către cei cărora li s-au descoperit, nu cu ochii tru- 
pului, ci cu ochii sufletului” *. 

Potrivit raționamentelor lui Bogoslovsky, rezultă că, întrucât 
în „lumea reală” un copil matur are un tată bătrân, într-o anume 
etapă a dezvoltării noastre intelectuale (sic!), noi primim prin 
acest bătrân o noțiune despre Dumnezeu ca Tată şi, în acest caz, 
reprezentarea Lui este „istorică şi directă”. Aici este falsificată 
însăşi noțiunea de istoricitate: pentru Bogoslovsky, imaginea nu 
mai este mărturia despre un fapt ce a avut loc la un moment dat, 
ci o exprimare a unei idei prin trăsăturile lumii înconjurătoare. 
Piatra unghiulară a teologiei icoanei — mărturie a intrării lui 
Dumnezeu în istorie — scapă complet gândirii lui Bogoslovsky; 
pentru el nu există decât o expresie picturală a „ideii de Dum- 
nezeu”, iar icoana Fiului lui Dumnezeu, ca şi chip al Tatălui, 
reprezintă, în raport cu Tatăl, o alegorie. 


% Ibidem, p. 83. 

33 Ibidem, p. 65. 

% Sfântul loan Damaschin, Cele trei tratate contra iconoclaştilor, III, 24, 
p. 142. 

Faptul că Bogoslovsky vorbeşte despre o „lege psihologi- 
că” şi despre „etapele dezvoltării raționale” în cunoaşterea lui 
Dumnezeu, este un rezultat tipic al teologiei de şcoală, infectată 
de romano-catolicism şi protestantism. Ortodoxia nu are ştiinţă 
despre vreo „lege psihologică” în cunoaşterea lui Dumnezeu, 
ci doar despre Revelația care este accesibilă în diferite grade, 
indiferent de dezvoltarea rațională a celui ce doreşte să cunoască 
adevărul. lar teologia ortodoxă a icoanei nu cunoaşte reprezen- 
tări ale lui Dumnezeu prin analogii cu „lumea reală”. 

Trebuie subliniată o nuanţă sau o particularitate caracteristică 
lucrării lui Bogoslovsky, pe care o întâlnim, de asemenea, la 
alți autori: el aminteşte de Sinodul mitropolitului Macarie din 
anul 1554, care recunoaşte reprezentarea lui Dumnezeu Tatăl 
ca fiind „în deplin acord cu vechile modele”, însă trece sub 
tăcere poziția Marelui Sinod de la Moscova şi ignoră cu totul 
textele liturgice referitoare la modul în care Biserica înțelege 
vedeniilor prorocilor. 

Lucrarea lui Bogoslovsky reprezintă o polemică îndrep- 
tată, se pare, împotriva acelui tip de intelectuali protestanți 
care resping icoana în general şi chipul lui Dumnezeu Tatăl în 
special, pentru că, prin creştinism, umanitatea a atins o treaptă 
superioară a dezvoltării intelectuale, în comparație cu noțiunea 
senzuală de Dumnezeu în păgânism şi, de aceea, îi este specifică 
doar înțelegerea abstractă a lui Dumnezeu, din care este exclus 
orice mod iconografic de a-L reprezenta. Bogoslovsky încear- 
că să demonstreze contrariul, pornind de la acelaşi principiu: 
tocmai gradul cel mai înalt al dezvoltării intelectuale este cel 
care permite, după părerea lui, cunoaşterea lui Dumnezeu şi 
reprezentarea Lui antropomorfică. 

O fundamentare teologico-filosofică mai serioasă a descrip- 
gakov. Această fundamentare este inclusă în sistemul teologic 
global al autorului şi se deosebeşte considerabil de înțelegerea 
general acceptată de către apărătorii chipului lui Dumnezeu Ta- 
tăl, cât şi de învățătura Bisericii Ortodoxe. Serghei Bulgakov nu 
fundamentează imaginea lui Dumnezeu Tatăl nici pe tâlcuirile 

incorecte ale prorociilor, nici pe „legea psihologică” şi nici pe 
alegorismul abstract: această imagine intră în mod organic în 
sistemul teologic creat de către Bulgakov şi apare ca unul dintre 
punctele lui de sprijin. Folosind înțelesurile teologice general 
acceptate şi termenii din Sfintele Scripturi, Bulgakov prezintă 
o fundamentare teologică a reprezentării lui Dumnezeu Tatăl; 
de altminteri, imaginea lui Dumnezeu Tatăl nu este decât un 
caz particular care-i confirmă teza. 

În învățătura despre descriptibilitatea sau posibilitatea de a 
picta Dumnezeirea (ca şi în învățătura despre icoană în gene- 
ral), Bulgakov porneşte, aşa cum singur spune, nu de la „teza 
apofatică despre invizibilitatea unui Dumnezeu care nu are chip, 
ci de la învățătura sofiologică despre însuşirea lui Dumnezeu 
de a avea un chip şi despre potrivirea chipului lumii cu acest 
chip. Dumnezeu Şi-a schițat Chipul în făptură, fapt pentru care 
El este reprezentabil”%. Bulgakov consideră că teza apofatică 
despre indescriptibilitatea Dumnezeirii este o premisă falsă a 
ortodocşilor, din perioada iconoclasmului, luată de la adversarii 
lor din cauza „neatenţiei şi a confuziei”%. De aceea el parafra- 
zează textul rugăciunii euharistice din Liturghia Sfântului loan 
Gură de Aur adresat lui Dumnezeu Tatăl: „Tu eşti Dumnezeu 
negrăit, necuprins, nevăzut, neajuns [...]”%, în felul următor: 
„Dumnezeu, co-relativ creaţiei, nu este un Dumnezeu fără chip, 
nevăzut, neştiut şi, din această cauză, nereprezentabil [...]”%. 

Bulgakov argumentează descriptibilitatea Dumnezeirii în 
modul următor: omul este creat de către Dumnezeu după chipul 
Său, iar „ideea că omul poartă chipul lui Dumnezeu cuprinde în 
sine, ca temei propriu, şi ideea răsturnată, anume că omenitatea 
este proprie chipului lui Dumnezeu”. Acest „chip al lui Dumne- 
zeu în Dumnezeu este umanitatea cerească”, adică „Sofia, este, 


% S. Bulgakov, Icoana şi cinstirea sfintelor icoane, p. 110. 

% Ibidem, p. 111. 

3 Vezi de asemenea Liturghia Sfântului Vasile cel Mare: „Cel fără de 
început, nevăzut, nepătruns, nedescris, neschimbat [...] Părintele Dom- 
nului nostru lisus Hristos”. 

% S. Bulgakov, Icoana şi cinstirea sfintelor icoane, p. 110. 

mai înainte de veci, Dumnezeiasca Omenitate”%. Dumnezeirea 
este veşnic divino-umană şi chipul lui Dumnezeu este schițat în 
om datorită faptului că lui Dumnezeu Însuşi Îi este specific chipul 
omului. Datorită corelației Dumnezeu-făptură, acest chip uman 
al Creatorului poate fi văzut de către om; de aceea Dumnezeu li 
se descoperea prorocilor din Vechiul Testament şi era văzut de 
către ei sub acest chip. De aceea şi „în păgânism se respingea în 
mod tacit ideea apofatică a nereprezentării Divinităţii, ca una ce 
este fără chip şi nevăzută [...]. Iar de aici decurge şi o altă convin- 
gere, care alcătuieşte a doua bază a iconografiei păgâne: faptul că 
Chipul propriu Dumnezeirii poate fi cunoscut şi de către om şi 
poate fi reprezentat, că El, într-un anumit sens, este omenesc” ®. 

Aceasta este pe scurt premisa de bază şi punctul de la care 
pleacă Bulgakov în analizele sale teologice. 

Aici trebuie adăugat mai întâi de toate faptul că „chipul dum- 
nezeiesc propriu omului, înțeles ca o consecință a creării omului 
după chipul lui Dumnezeu, nu este deloc acelaşi lucru cu o 
conformitate între Dumnezeire şi umanitate”“!. Faptul că omul 
este creat după chipul lui Dumnezeu nu înseamnă şi contrariul, 
că Dumnezeirii îi este caracteristic chipul omenesc. Chipul lui 
Dumnezeu în om înseamnă că acest chip este propriu persoanei 
umane, dar nu că natura Dumnezeiască şi natura omenească se 
determină reciproc în „Sofia”. 

Dezacordul său cu teza apofatică despre indescriptibilita- 
tea Dumnezeirii îl determină pe Bulgakov să formuleze jude- 
căți adesea foarte aspre la adresa Sfinților Părinți din perioada 
iconoclastă, în special a celor care au participat la Sinodul VII 
Ecumenic, pentru care această teză se afla la baza întregii lor 
gândiri; după părerea lui Bulgakov, pornind de aici, Sfinții Pă- 
rinți au urmat calea incorectă în fundamentarea icoanei şi au 
înțeles greşit conținutul ei. Greşeala apărătorilor icoanei, crede 
el, constă în înțelegerea incorectă a corelației dintre dogma de 
la Chalcedon (un singur ipostas şi două naturi în Hristos) şi 


% Ibidem, p. 111. 
4 Ibidem, p. 34-35. 
“V, Lossky, Controverse privind Sofia, Paris, 1935, p. 38. 

icoană. După cum observăm, punctul de la care pleacă Bulgakov 
în cercetările sale despre descriptibilitatea Dumnezeirii este 
chipul lui Hristos. „După doctrina lor, Dumnezeirea, ca una ce 
este nevăzută, nu are chip, iar omenității îi este cu neputinţă 
să pătrundă în Dumnezeu şi nu este chipul Lui, şi de aceea 
chipul (descriptibilitatea) aparține numai trupului omenesc” 2. 
Această poziţie a iconodulilor ortodocşi este, după părerea 
lui Bulgakov, un rezultat al înțelegerii greşite a dogmei de la 
Chalcedon. Pentru Bulgakov, Dumnezeirea este descriptibilă 
tocmai în umanitatea Sa veşnică şi Dumnezeiască. „Hristos, ca 
Dumnezeu-om, are un chip omenesc. Într-însul, El Şi-a inclus 
viața pământească, omenească” ®. El are „chipul Său, chip unic 
şi identic, dublu: după Divinitatea Sa, nevăzut pentru ochii 
creați, după omenitate, văzut”*. Icoana lui Hristos este posibilă 
tocmai „pentru chipul omenesc văzut, care totuşi este identic cu 
propriul Său chip nevăzut”*. 

Din aceasta rezultă că chipul lui Hristos este chipul lui Dum- 
nezeu nu pentru că acesta este chipul Ipostasului Dumnezeiesc 
prin Care „sunt unite firile cele despărțite”, Dumnezeirea şi 
umanitatea, ci pentru că Hristos este o manifestare a umanității 
necreate, dumnezeieşti, în umanitatea creată: Dumnezeu este 
„Teprezentabil [...] în desăvârşita Lui umanitate” (sublinierea lui 
S. Bulgakov)“. Prin „firea trupească” creată, pe care şi-a luat-o 


e S, Bulgakov, Icoana şi cinstirea sfintelor icoane, p. 120. 

3 [coana şi cinstirea sfintelor icoane, p. 147. Întruparea propriu-zisă este, 
după învăţătura lui Bulgakov, o realizare a umanității veşnice a Logosului 
(Mielul lui Dumnezeu, Paris, 1933, p. 211). lar posibilitatea şi chiar necesita- 
tea întrupării lui Dumnezeu fac parte din natura lucrurilor. „Dumnezeu 
a creat lumea pentru întrupare, nu lumea L-a obligat pe Dumnezeu, prin 
căderea omului în păcat, să Se întrupeze” (ibidem, p. 139). În perspectiva 
ideologică pe care o prezintă Bulgakov, Întruparea nu este un mijloc al 
mântuirii lumii, ci un scop al existenţei. Ea reprezintă pentru Bulgakov 
scopul existenței creației şi nu mijlocul de mântuire: „Umanitatea veşnică 
se uneşte cu umanitatea pământească, Sofia Dumnezeiască cu Sofia creată” 
(ibidem, p. 151). 

4S., Bulgakov, Icoana şi cinstirea sfintelor icoane, p. 121. 

% Ibidem, p. 122. 

46 Ibidem, p. 133. 

din Fecioara Maria, se „concretizează” divino-umanitatea veşni- 
că, iar Bulgakov pune accent nu pe descriptibilitatea Persoanei, 
ci pe posibilitatea de a reprezenta această umanitate veşnică 
şi dumnezeiască. Însă apologeţii ortodocşi vedeau reprezen- 
tarea lui Dumnezeu nu în vreo „Divino-umanitate” originară 
şi veşnică, ci în chipul persoanei lui Hristos, Purtătorul naturii 
dumnezeieşti şi a celei omeneşti. Sfântul Teodor Studitul spune: 
„se reprezintă iconic nu natura, ci ipostasul; căci cum ar putea 
fi reprezentată o natură necontemplată în ipostas?”* Iar după 
cuvântul Sfântului loan Damaschin, Ipostasul are ceea ce este 
general, cu însuşirile deosebitoare, dar şi o existență de sine stă- 
tătoare; „firea însă nu există prin sine însăşi”%, ci este arătată în 
ipostasuri. Persoana lui Hristos este reprezentată prin însuşirile 
caracteristice şi individuale, după „firea trupească” luată de la 
Maica Domnului. Acest mod de a înțelege Persoana, care lipseşte 
din viziunea lui Bulgakov, are un sens cheie atât pentru dogma 
de la Chalcedon, cât şi pentru teologia icoanei. Şi tocmai datorită 
aceastui mod al teologiei patristice de a înțelege persoana a fost 
posibilă depăşirea disputei iconoclaste şi argumentarea bine 
întemeiată a cinstirii icoanelor”?. 

Pornind de la teza că Dumnezeirea este reprezentabilă, fie- 
care dintre cele Trei Persoane ale Sfintei Treimi ar trebui, se 
pare, să aibă un chip uman nemijlocit, adecvat. Însă, potrivit 
lui Bulgakov, ipostasurile neîntrupate (Tatăl şi Duhul Sfânt) nu 
pot avea un chip natural nemijlocit, dar pentru că umanitatea 
dumnezeiască, concretizată în Fiul (Unul din Sfânta Treime), 
poate fi înfăţişată în El, aceasta face posibilă reprezentarea 
umanității proprie Sfintei Treimi. „Dacă uneori — spune Bulga- 
kov - Dumnezeu este reprezentat cu înfăţişarea unui bătrân, 
atunci avem un chip omenesc al icoanei lui Dumnezeu (Elo- 


+ Sfântul Teodor Studitul, Iisus Hristos — prototip al icoanei Sale, Antire- 
ticul III, trad. rom. I I Ică, Edit. Deisis, Alba Iulia, 1994, p. 141. 

48 Sfântul loan Damaschin, Dogmatica, p. 112. 

® Vezi I. Meyendorff, Hristos în gândirea creştină răsăriteană, cap. IX: 
Vederea nevăzutului. Criza iconoclastă; trad. N. Buga, Edit. Institutului 
Biblic, Bucureşti, 1997, p. 185-208. 

him), Cel ce este Unul, personal, Tri-ipostatic şi nu avem temei 
să vedem aici anume icoana Tatălui [...]. Această reprezentare 
în chip omenesc a Creatorului (însă în afară de vreun raport 
direct cu Întruparea lui Dumnezeu) mărturiseşte limpede, de 
la sine, că chipul lui Dumnezeu este schițat în om în momen- 
tul creării lui sau invers, repetă Bulgakov, că Dumnezeu are 
ca față chipul omenesc. Omenitatea chipului Creatorului este 
mărturie despre omenitatea cea mai înainte de veci, sau despre 
Sofia, Înţelepciunea lui Dumnezeu, despre veşnica icoană a lui 
Dumnezeu în Dumnezeu Însuşi”%. 

Aşadar, potrivit lui S. Bulgakov, în reprezentarea bâtrânului 
nu trebuie să vedem chipul lui Dumnezeu Tatăl (aşa cum este 
înțeles el de obicei), ci imaginea lui Dumnezeu tri-ipostatic, 
adică a Sfintei Treimi. O astfel de reprezentare într-un singur 
chip sau icoană este posibilă după învăţătura lui Bulgakov, 
pentru că „Sfânta Treime este Personalitate în trei Ipostasuri””! 
(sic!). De aici rezultă că, întrucât Tatăl este transcendent, El nu 
are un chip propriu, de sine stătător; însă Treimea ca „Persoană 
tri-ipostatică” (Persoană tri-personală!) poate avea chip, şi acest 
chip este chipul Sofiei, al umanității dumnezeieşti veşnice. Ast- 
fel, natura comună a celor trei Persoane ale Sfintei Treimi este 
înzestrată cu un principiu personal, având un chip propriu: 
acela al unui bătrân - imagine antropomorfă a lui Dumnezeu 
Cel Tri-ipostatic (Tată, Fiul şi Duhul Sfânt, plus bătrânul Elohim). 
Ce reprezintă totuşi acest chip? A patra persoană sau ipostas 
al Sfintei Treimi? Deşi Bulgakov respinge învinuirea că vede în 
Sofia a patra persoană a lui Dumnezeu, aplicând raționamentul 


% S. Bulgakov, Icoana..., p. 165-166. Înmulțirea sensurilor Sofiei a fost 
adusă ca o învinuire lui Bulgakov de către N. Berdiaev: ea „este totul: şi 
Preasfânta Treime, şi fiecare din ipostasurile Sfintei Treimi, şi cosmos, şi 
umanitatea, şi Maica Domnului” („„Sofiologia”, în Puti, Paris, 1929, XVI, 
p. 99). Ea este şi Dumnezeirea lui Dumnezeu, sau Dumnezeirea în Dum- 
nezeu, şi icoana veşnică a lui Dumnezeu în Dumnezeu. 

5! S. Bulgakov, Icoana..., p. 73. „Dumnezeu este un Ipostas tri-ipostatic” 
(Mielul lui Dumnezeu, p. 215). „Unitatea în Treime nu este numai Dumne- 
zeirea (usia sau Sofia), ci subiectul tri-ipostatic, Eu tri-unul” (Mângâietorul, 
Paris, 1936, p. 42, notă). 

lui la problema imaginii, reiese tocmai acest fapt, iar această 
afirmaţie este o denaturare gravă a învățăturii creştine despre 
Sfânta Treime. În învățătura sa despre natura dumnezeiască, 
înțeleasă ca principiu personal, apare rătăcirea fundamentală 
susținută de către Bulgakov: amestecarea naturii cu persoana. 
Potrivit sofiologiei lui Bulgakov, Dumnezeu Tatăl poate fi 
reprezentat ca persoană, însă numai în raport cu Fiul, în icoa- 
na Sfintei Treimi: „Tatăl se reprezintă aici cu înfăţişarea unui 
bătrân. Ce înseamnă - întreabă Bulgakov — această reprezentare a 
Tatălui cu înfăţişare de om, cu toate că El nu S-a întrupat?”*?. Aici, 
imaginea Tatălui nu este realizată pentru a se aduce mărturie 
despre asemănarea dintre Tatăl şi Fiul. Bulgakov consideră o 
asemenea explicație (probabil ţinând seama de Bogoslovsky) 
nemulțumitoare, spunând că „n-ar justifica întruparea Tatălui, 
luând chip de om pe icoană şi, dacă ar fi fost aşa, atunci, în acest 
caz, spune el, ar fi urmat să evităm icoana Sfintei Treimi. Dar 
[...] această reprezentare omenească a Tatălui [...] mărturiseşte 
că [...] omenitatea este cel dintâi chip al lui Dumnezeu, aşa cum 
mărturiseşte şi vedenia Prorocului Daniil (7, 9), înainte de Întru- 
pare, ca şi vedenia Prorocului lezechiel (1, 1). „Totuşi, această 
omenitate, prezentă în Sfânta Treime, se descoperă în mod con- 
cret numai în Fiul, Care are, de data aceasta, un chip individual 
şi omenesc, chipul lui lisus, Fiul lui David, Fiul lui Avraam. Un 
asemenea chip personal Tatăl nu-L are decât numai prin Fiul. 
Şi numai în relație cu acest chip se zugrăveşte prima Persoană 
a Sfintei Treimi, ca Tată al Fiului. Strict vorbind, se zugrăveşte 
nu persoana omenească a Tatălui, care nu există, ci omenitatea, 
ca şi chip al Sfintei Treimi, primită individual de către Fiul. În 
acest sens, într-adevăr se poate spune că icoana Tatălui este 
reprezentarea Fiului, pe care El a arătat-o oamenilor”**. 

2 S. Bulgakov, Icoana şi cinstirea sfintelor icoane, p. 166. 

% S. Bulgakov, Icoana şi cinstirea sfintelor icoane, p. 166. Noi avem, spune 
Bulgakov, „o arătare tainică a Tatălui şi, cu toate acestea, una arătată în chip 
divino-uman, adică specific Fiului, anume în vedenia prorocului Daniel, 
în vedenia Celui vechi de zile, spre Care înainteză Fiul Omului, apoi în 


arătarea Celor Trei Îngeri” (Mielul lui Dumnezeu, p. 190-191). 
5% S. Bulgakov, Icoana şi cinstirea sfintelor icoane, p. 166-167. 

Ce rezultă totuşi din acest raționament complicat? Fără a 
avea un chip personal, primul ipostas în reprezentarea Treimei 
nu poate fi reprezentat decât prin Fiul - „ca Tată al Fiului”. Însă, 
întrucât Tatăl nu are o persoană umană (aşa cum nici Fiul nu 
are o astfel de persoană!), chipul bătrânului din icoana Sfintei 
Treimi nu-L reprezintă pe Tatăl, ci umanitatea Sfintei Treimi, 
adică Sofia. Dar în relaţie cu Fiul, această imagine omenească a 
Sfintei Treimi (Sofia) se dovedeşte a fi Tatăl (deci, totuşi, Primul 
Ipostas?) şi în acelaşi timp „reprezentarea Fiului în Tatăl, pe Care 
Tatăl l-a arătat lumii” (după cum se vede, în calitate de chip al 
Tatălui). Însă potrivit învățăturii ortodoxe, Hristos, ca icoană 
a Tatălui, este indescriptibil întrucât El este un chip de-o ființă 
cu Tatăl, după Dumnezeire”. Chiar „noțiunea de Fiu — icoană 
a Tatălui presupune, desigur, o legătură personală; însă ceea 
ce arată acest chip nu este Ipostasul Tatălui, ci natura Lui, care 
este una şi aceeaşi, atât la Tatăl cât şi la Fiul [...]. Fiul ca icoană, 
mărturiseşte despre Dumnezeirea Tatălui”. Din analiza sistemu- 
lui lui Bulgakov putem concluziona că, întrucât umanitatea pro- 
prie Sfintei Treimi se revelează numai în Fiul, atunci reprezen- 
tarea concretă a „Fiului în Tatăl” revelează umanitatea Tatălui 
în chipul bătrânului. În acest chip, fundamentarea sofiologiei 
chipului lui Dumnezeu Tatăl, „nu ca o ieşire extraordinară dintr-o 
situație fără ieşire, ci ca o soluţionare a ei justificată lăuntric”, 
nu micşorează caracterul irezolvabil: nu se ajunge la o imagine 
trinitară deoarece, pentru a reprezenta Sfânta Treime, imaginea 
trebuie să fie ipostatică, adică să înfățişeze Persoana Tatălui, a 
Fiului şi a Duhului Sfânt, sau să fie o reprezentare simbolică 
(asemenea Treimii veterotestamentare), iar nu o combinaţie 
între personificarea naturii (bătrânului), cu Persoana Fiului şi 
cu o alegorie a Duhului Sfânt în chip de porumbel. Bulgakov 


5 Cf. Sfântul Teodor Studitul, Iisus Hristos, prototip al icoanei Sale, III, 
p. 143. 

% V, Lossky, „Teologia chipului”, în Messager de l'Exarchat du Patriarche 
russe en Europe occidentale, Paris, p. 130. 

7 S. Bulgakov, Icoana şi cinstirea sfintelor icoane, p. 167. 

consideră o astfel de reprezentare a Duhului Sfânt în icoana 
Sfintei Treimi absolut normală. 

Aşadar, reprezentarea antropomorfică a Dumnezeirii, în 
afara Întrupării, îi serveşte lui Bulgakov ca argument pentru 
demonstrarea învățăturii sale despre Sofia - umanitatea veşnică 
în Dumnezeu, şi se poate crede că imaginea Dumnezeului Tre- 
imic ca Savaot, existentă în practica liturgică, îşi găseşte fun- 
damentarea în învățătura lui Bulgakov. Insă pentru a accepta 
poziţia pe care o adoptă Bulgakov atunci când este pusă în 
discuţie descriptibilitatea Dumnezeirii, trebuie acceptată integral 
şi învățătura lui sofiologică, cu toată seriozitatea. Or, această 
învățătură, aşa cum am văzut, nu este în acord cu învățătura 
Bisericii. Şi cum a spus mitropolitul Sergie, „sofiologia lui Bul- 
gakov poate fie să înlocuiască învățătura Bisericii, fie să-i cedeze 
locul, însă acestea nu se pot amesca în niciun caz “%. Din această 


* Pornind de la această învățătură, Bulgakov vrea să vadă chipul 
Duhului Sfânt în „chipurile sfinților bărbați purtători de Dumnezeu” şi, 
în special, în icoana Maicii Domnului. În special, pentru că în învățătura sa 
despre Sofia ca umanitate veşnică în Dumnezeu, el deosebeşte două principii 
în analogie cu umanitatea creată: principiul masculin — Fiul, şi principiul fe- 
minin — Duhul Sfânt. De aceea Bulgakov întreabă: Oare nu este icoana Maicii 
Domnului, ca icoană a Celei Purtătoare de Duh prin excelenţă, o icoană taini- 
că „a Celui de-al Treilea Ipostas în chip omenesc?” (S. Bulgakov, Icoana şi cin- 
stirea sfintelor icoane, p. 168). Şi în continuare răspunde: „icoana Maicii Dom- 
nului, mai ales cea fără Prunc, este chipul omenesc al Duhului Sfânt [...]”. 
Este adevărat, Bulgakov îşi exprimă o anumită rezervă, spunând că aceste 
cuvinte trebuie înțelese în sensul în care „pentru El (adică pentru Ipostasul 
Duhului Sfânt) apare cu desăvârşire străvezie imaginea ei omenească. Ea nu 
este întruparea Lui, ci este cea mai înaltă apariţie cu înfăţişare omenească” (S. 
Bulgakov, Icoana şi cinstirea sfintelor icoane, p. 179). Şi totuşi, această reticență 
nu aduce prea multă lumină. A înţelege — „cea mai înaltă apariţie” a Duhului 
Sfânt ca o lucrare a Lui în om, ca îndumnezeire a omului prin E], este un 
lucru; şi este cu totul altceva a vedea în chipulipostatic al Maicii Domnului 
o icoană, chiar şi „tainică”, a celui de-al treilea Ipostas al Sfintei Treimi, acel 
„chip uman al Duhului Sfânt”. Şi în acest caz, se pierde la Bulgakov sensul 
ipostasului, aşa încât chipul ipostatic al Maicii Domului devine, chiar dacă 
„tainic“, totuşi o icoană a Celui de-al treilea Ipostas Dumnezeiesc. Apoi, nu 
se ştie de ce o icoană a Maicii Domnului fără Prunc este o icoană a Duhului 
Sfânt într-o măsură mai mare, decât dacă ar fi reprezentată cu Pruncul. 

> Viitorul patriarh. Decizia din 7 septembrie 1935, p. 1. 

cauză, învățătura lui a fost condamnată de către Sfântul Sinod al 
Bisericii Ortodoxe Ruse ca una ce este creată doar din gândirea 
filosofică şi din imaginația bogată a autorului ei. 

Marele Sinod de la Moscova conştientizează faptul că o 
anumită practică bisericească, fie ea chiar confirmată printr- 
un Sinod, nu exprimă întotdeauna adevărul. Aşa cum spune 
Sfântul Ciprian al Cartaginei, „obiceiul pe care unii l-au deprins 
fără să-şi dea seama nu trebuie să fie piedică în calea biruinţei 
şi a afirmării adevărului, pentru că obiceiul fără adevăr nu este 
decât o simplă rătăcire veche”“%. Neacceptând argumentarea 
prin practica bisericească, Marele Sinod de la Moscova a cercetat 
vedere al adevărului susținut de învățătura Bisericii Ortodoxe. 
Şi aşa cumreiese din compararea hotărârilor sinodale cu textele 
Sfinţilor Părinţi şi cu cele liturgice, aceasta nu poate fi numită 
întâmplătoare sau insuficient fundamentată din punct de vedere 
teologic. 

Chipul antropomorfic al „Domnului Savaot (adică al Tatălui)” 
nu poate exista. Bătrânul Savaot reprezintă o personificare a 
Dumnezeirii, care este identificată cu Tatăl şi este înțeleasă ca o 
reprezentrare a Lui. Însă chipul Dumnezeirii nu poate exista în 
afara persoanei. Iar persoana Tatălui neîntrupat nu poate avea un 
chip omenesc: „Tatăl nu are trup”. Fiind credincioasă cuvântului 
din Evanghelie — „pe Dumnezeu nimeni nu L-a văzut vreodată” 
(Ioan 1, 18) —, Biserica nu a cerut „arată nouă pe Tatăl” (Ioan 14, 
8), pentru a-L cunoaşte prin cunoaşterea noastră pământească. 
Slava lui Dumnezeu constă în faptul că El este „Dumnezeu 
negrăit şi necuprins cu gândul, nevăzut, neajuns” (Rugăciunea 
euharistică a Sfântului loan Gură de Aur). Pentru cel credincios, 
aici este ceva sacru, de care te poți apropria numai „descălțându- 
ți încălțămintea picioarelor” (Ieşire 3, 5), curățându-te nu numai 
de păcat, ci şi de toate chipurile sensibile, materiale („întunericul 
supraluminos”)!. „Dumnezeu nu are contur, El este simplu — 


4 Scrisoare către Pompei împotriva lui Ştefana despre botezul ereticilor (Opera 
sfințitului Mucenic Ciprian, episcopul Cartaginei, Kiev, 1879, p. 1, p. 308). 
6! Acelaşi decret din 7 septembrie 1935, p. 2. 

spune Sfântul Vasile cel Mare. Nu căuta să inventezi ceva despre 
structura Lui [...], nu încuia pe Dumnezeu în închipuirile tale 
trupeşti, nu-L limita pe Dumnezeu prin măsura minții tale”. 
De asemenea, naşterea mai înainte de veci a Fiului din Tatăl 
în Sfânta Treime nu poate fi reprezentată după chipul naşterii 
omeneşti din Maica Domnului. Dogma ortodoxă - „un singur 
început al Dumnezeirii în Sfânta Treime — Tatăl, Care naşte pe 
Fiul şi purcede pe Duhul Sfânt — este mai degrabă o aluzie abia 
perceptibilă la tainele din interiorul Dumnezeirii, decât o încer- 
care de a le revela”. Şi cu atât mai puţin de a le reda în icoană. 
Punctul inițial de la care pleacă învățătura ortodoxă despre in- 
descriptibilitatea Dumnezeirii este teza teologiei apofatice referi- 
toare la caracterul Său absolut de nepătruns. Această teză este 
de fapt caracteristica fundamentală a întregii Tradiţii patristice a 


5 Dialogul I desprea crearea omului după chip, cap. 5, Paris, 1970, p. 176-179. 

& V, N. Lazarev greşeşte când contestă influența icoanei Maicii Dom- 
nului Nicopeia asupra compoziţiei „Paternitatea”, motivându-şi afirmația 
prin faptul că ideea conținută aici este cu totul alta (Despre o icoană 
novgorodiană şi erezia anti-trinitară”, în Kulitura Drevnei Rusi, Moscova, 
1966, p. 107-108). Conţinutul icoanei nu este altul, pentru că în realitate 
este arătată una şi aceeaşi relație, în primul caz cu Maica Domnului, în 
al doilea cu Tatăl. 

6 Mitropolitul Serghie, Decizia din 7 septembrie 1935, p. 3. Ni se pare că 
nu poate fi apreciată favorabil atitudinea mitropolitului Filaret al Moscovei 
când este pusă în discuţie „Paternitatea”, aşa cum aflăm de la I. Sneghire- 
ova. („Amintiri despre vizitarea sfintelor locuri de la Moscova făcută de 
prințul moştenitor”, în Pameatniki moskovskih dreunostei Moskva, Petersburg, 
1838; 1841, p. 11), când explică iconostasul catedralei „Adormirii Maicii 
Domnului” de la Kremlin urmaşului la tron: „Un rând de Protopărinţi şi 
Patriarhi, de ambele părţi ale Domnului Savaot, Care naşte din sânul Său 
pe Cuvântul cel mai înainte de veci”. Exprimarea tradițional ortodoxă a 
mitropolitului Filaret în legătură cu icoana Mântuitorului cea nefăcută 
de mână omenească nu ne oferă vreun motiv să considerăm că el, fiind 
un mare teolog, nu vedea nicio contradicţie între reprezentarea „Pater- 
nitatea” şi textele liturgice. Ni se pare că aici trebuie să considerăm că 
mitropolitul explica semnificaţia iconostasului în ansamblu, fără a intra 
într-o explicare dogmatică a imaginilor. Practica existentă atunci a intrat 
atât de mult în conştiinţă, încât a eclipsat sensul originar al chipului, iar 
explicarea teologică a icoanei „Paternitatea” ar fi fost de prisos şi ar fi 
putut duce doar la tulburare. 

Bisericii Ortodoxe. În cunoaşterea şi reprezentarea iconografică 
a lui Dumnezeu, Ortodoxia nu cunoaşte vreo „lege psihologică” 
şi nici vreun „progres al dezvoltării raționale”, nici vreo „confor- 
mitate dintre Dumnezeire şi umanitate”; iar teologia icoanei nu 
cunoaşte niciun alt chip al lui Dumnezeu decât cel din Revelaţie, 
adică chipul ca mărturie a unui fapt. Şi aici nu putem să nu fim 
de acord cu domnul H. ]. Schultz, care spunea că „reprezen- 
tarea văzută a unui fapt, care după ființă este nevăzut, nu este 
pentru teologia icoanei doar o nebunie, ci şi erezie şi blasfemie: 
pentru că aceasta înseamnă o completare arbitrară a Revelaţiei 
şi a iconomiei dumnezeieşti, iar în acest caz, în plus, este şi o 
erezie care susține întruparea Tatălui şi a Duhului Sfânt”. 

În problema reprezentării Dumnezeirii, Marele Sinod de la 
Moscova se limitează doar la câteva subiecte şi nu acordă nicio 
atenţie celorlalte abateri iconografice, care existau în acel timp 
într-un număr mare. Este adevărat însă că principiul de bază pe 
care îl formulează Sinodul depăşeşte cu mult subiectele enume- 
rate: o serie întreagă de teme, care erau disputate încă în secolul 
XVI şi, în general, întreaga tematică nefondată pe realismul 
evanghelic (care sunt „fără temei autentic”) ajung să fie interzise 
prin hotărârea de principiu luată în Sinod. Este vorba, înainte 
de toate, de celelalte compoziții neotestamentare reprezentând 
Sfânta Treime, care prin conținutul lor sunt înrudite cu „Paterni- 
tatea”: „Sintronia” sau „Treimea neotestamentară”4 şi „Tronul 


6% H. J. Schulz, „Die Hollenfahrt als Anastasis”, în Zeitschrift fur katho- 
lische Theologie, 81, 1959, vol. I, p. 12. 

66 Punctul de plecare al acestei teme iconografice este ilustrația Psal- 
mului 109 (v. 1): „Zis-a Domnul Domnului Meu: şezi de-a dreapta Mea 
până ce voi pune pe vrăjmaşii Tăi aşternut picioarelor Tale”. Cea mai 
veche ilustrație cunoscută se găseşte în aşa numita Psaltire din Utrecht, 
secolul X. Aici, ca şi în exemplelemult mai târzii, Hristos este de două ori 
reprezentat, în conformitate cu tâlcuirea Fericitului Ieronim (Breviarium in 
Psalmo, P. L. 26, 1163), ca expresii ale celor două stări ale lui Hristos: starea 
cerească şi starea de umilință, pământescă. Atât psalmul cât şi tâlcuirea lui 
au fost folosite în Apus pentru întărirea învățăturii de credinţă a Bisericii 
împotriva arianismului; la picioarele celor două personaje reprezentate 
sunt zugrăviți cei doi duşmani învinşi: Iuda şi Arie. Însă transpunerea în 
imagini a tâlcuirii Fericitului Ieronim a dus la personificarea celor două 

harului”. Deşi sensul şi proveniența acestor imagini sunt altele, 
ele reprezintă aceeaşi îndepărtare de învățătura de credință 


naturi alelui Hristos. După căderea Biserii de la Roma (Schisma cea mare, 
1054), deja la începutul secolului XII, una dintre figuri a început să-L re- 
prezinte pe Dumnezeu Tatăl, iar mai târziu este introdus în compoziție po- 
rumbelul. Astfel, ilustrația propriu-zisă se transformă într-o reprezentare 
a Treimii. Incepând din secolul XII acest chip este larg răspândit în Apus 
în Biblie, Ceasloave, Antifonarii şi în alte cărţi liturgice, iar în secolul XIV 
este întâlnit ca imagine liturgică separată (vezi studiul lui W. Braunfels, 
Die Heilige Dreifaltkjkeit, Dusseldorf, 1954). Această iconografie a Treimii 
trece din Apus în arta ortodoxă. În spațiul Rusiei, unul dintre exemplele 
timpurii se află în icoana cvadripartită din catedrala „Bunei Vestiri” de la 
Moscova. Apărută în Rusia la mijlocul secolului XVI, această imagine „a 
încetat în cele din urmă să mai fie considerată o filosofare latină şi chiar a 
devenit una dintre componentele importante ale icoanei Înfricoşătoarei 
Judecăți” (L. S. Retkovskaia, „Despre apariţia şi dezvoltarea compoziţiei 
«Paternitatea» în arta rusă”, în Drewnerusskoe iskusstvo XV - XVI vecov, 
Moscova, 1963, p. 257). 

7 Reprezentarea Treimii sub chipul unui bătrân înfățişându-L pe Dum- 
nezeu Tatăl, avându-L pe Hristos răstignit în sânul Său şi porumbelul, este 
de proveniență romano-catolică şi urcă în forma sa finală până la sfârşitul 
secolului XI -începutul secolului XII. Numele obişnuit al acestei reprezen- 
tări în Apus este „Sfânta Treime” „Însă faptul că uneori icoana aceasta este 
însoțită de cuvintele de început ale rugăciunii euharistice latine şi că uneori 
este numită de asemenea „Altarul harului” demonstrează că semnificația 
ei este în primul rând euharistică, aşa cum explică V. Braunfelis (ibidem). 
Scopul acestei reprezentări este de a arăta că jertfa euharistică, ca şi cea de 
pe Golgota, este adusă Tatălui şi primită de către El, aceasta însemnând 
împăcarea dintre Dumnezeu şi om. Imaginea aceasta „înalţă treptat de 
la altar, prin Cruce şi Jertfă, la Duhul Sfânt şi la Tatăl” (Braunfels, ibidem, 
p. XLII). Acest subiect tipic romano-catolic, legat de teoria satisfacţiei pe 
care o exprimă, are variante nu mai puţin romano-catolice. Astfel, Hristos 
mort este înfățişat câteodată fără cruce, fiind ţinut de către Dumnezeu 
Tatăl în acelaşi mod în care apare El în „Pieta”, unde este ținut în braţe de 
către Maica Domnului. Aici autorul caută să transmită în special tristețea 
Tatălui, tristețea asemănătoare celei pe care a trăit-o Maica Domnului 
(ibidem, p. XLI). În Rusia, primul exemplu cunoscut al acestei imagini se 
află în aceeaşi icoană cvadripartită din catedrala „Bunei Vestiri”, unde 
Hristos Răstignit în sânul Tatălui este acoperit de aripile heruvimilor (vezi 
Sinoadele de la Moscova din secolul XVI şi rolul lor în arta eclesială). În ciuda 
sensului neortodox transmis, tema lui Hristos Răstignit în sânul Tatălui a 
avut în Rusia un succes atât de mare, încâtera încă reprezentată în secolul 
XIX, de exemplu în catedrala „Sfântul Vladimir” din Kiev. 

ortodoxă ca şi „Paternitatea”. Să ne amintim că în Biserica Gre- 
ciei, icoana Treimii neotestamentare a fost interzisă fără vreun 
temei teologic, ci numai pentru că era latină. Hotărârea a fost 
luată de Sinodul de la Constantinopol, în vremea Patriarhului 
Sofronie al II-lea, în anul 1176: „S-a hotărât că această pretinsă 
icoană a Sfintei Treimi este o inovație, străină Bisericii Apostolice 
Catolice Ortodoxe şi neacceptată de către aceasta. Ea a pătruns 
în Biserica Ortodoxă prin latini”. 

In legătură cu icoanele treimice neotestamentare apare o 
întrebare importantă: practica bisericească permite existenţa lor, 
însă „rânduiala ortodoxă de binecuvântare şi sfințire a icoanei 
Preasfintei şi de viață făcătoarei Treimi”, acceptată în Biserica 
Rusă — adică un act eclesial - nu cunoaşte acest tip de icoane nici 
în enumerarea icoanelor treimice ortodoxe, nici în conținutul 
teologic al rugăciunii de sfințire. Rânduiala de sfințire se referă 
la următoarele icoane: „Aşa cum ne învaţă şi Vechiul Testament 
despre arătarea Ta în chipul a trei Îngeri preaslăvitului patriarh 
Avraam; iar în legea cea nouă a harului, Tatăl s-a făcut cunoscut 
prin glas, Fiul în trup şi Duhul Sfânt în chip de porumbel. Şi 
iarăşi, după ce Fiul S-a înălțat cu trupul la cer şi a şezut de-a 
dreapta Tatălui, Duhul Mângâietor a fost trimis peste Apostoli 
în chip de limbi de foc: şi pe muntele Tabor Tatăl s-a descoperit 
în glas, Duhul Sfânt în nor, Fiul în lumină nespusă, celor trei 
ucenici”. Aşadar, din rânduiala de sfințire a icoanelor cunoaştem 
patru icoane treimice: una din Vechiul Testament şi trei din 
Noul Testament (Botezul, Schimbarea la Faţă şi Cincizecimea) 
- icoanele Teofaniilor, ale revelaţiilor din Noul Testament. Dar 
numai la sfințirea icoanei Sfintei Treimi veterotestamentare este 
cântată stihira (glasului 8): „Veniţi, popoare, să ne închinăm 
Dumnezeirii Celei în trei Ipostasuri”. Iar în rânduiala de sfințire 
a altor icoane treimice este cântat troparul şi condacul sărbătorii 
corespunzătoare. Aceste evenimente au fost, cu siguranță, desco- 
periri ale Sfintei Treimi în lume, dar ele nu au arătat imaginea 
Sfintei Treimi. Pe lângă cele enumerate, rânduiala sfințirii nu 


6 Sethad, Bibliotheca graeca medit. aevi, vol. Ill, Veneţia, 1872, p. 317. 

cunoaşte alt tip de icoane treimice. Oare nu pentru că în Noul 
Testament chipul lui Dumnezeu „Cel în Treime Slăvit, pe Care 
mintea nu-L poate cunoaşte, nici cuvântul nu-L poate cuprinde, 
pe Care nimeni dintre oameni nu L-a văzut vreodată” (rânduiala 
sfințirii icoanelor treimice), chip văzut al Dumnezeieştii Treimi, 
nu poate exista în nicio variantă iconografică, după niciun fel de 
imaginație abstractă“. Dintre cele trei Persoane ale Dumnezeirii, 
este înfăţişată în chip omenesc doar a doua Persoană, Fiul lui 
Dumnezeu, Care S-a făcut Fiu al Omului. Lumea Îl cunoaşte 
pe Dumnezeu doar în Fiul, prin Duhul Sfânt. Culmea revelației 
Sfintei Treimi în Noul Testament este Cincizecimea — revelarea 
Treimii nu într-o imagine, ci chiar în om, prin îndumnezeirea 
lui. lar îndumnezeirea este „lucrarea Duhului [...] prin Care 
este cunoscută Treimea”7. Cu alte cuvinte, dogma treimică nu 
este o învățătură abstractă, o formulă sau un adevăr abstract, 
cunoscut doar ca urmare a unui proces intelectual, nici nu se 
aseamănă cu vreun adevăr din cele cu care operează ştiinţa. 
Cunoaşterea Sfintei Treimi nu se realizează pe calea unei științe 
exterioare, ci pe calea experienţei lăuntrice, a experienţei vii a 
vieții creştine; este o experienţă existențială a cunoaşterii lui 
Dumnezeu, despre care aflăm mărturii în viețile sfinților şi în 
scrierile Sfinților Părinți. Şi nu este întâmplător faptul că pe 
calea deschisă de către Sfântul Serghie de Radonej, care a fost 
un „locaş al Treimii” (troparul Sfântului), chipul Sfintei Treimi 
din Vechiul Testament capătă o nouă plenitudine, o percepe- 
re nouă şi un nou conținut teologic, în icoana preacuviosului 
Andrei Rubliov. Icoana Sfintei Treimi din Vechiul Testament 
face legătură între începutul Bisericii în Vechiul Testament, 
făgăduinţa dată lui Avraam, şi momentul în care se constituie 
Biserica neotestamentară. Începutul Revelației Dumnezeieşti 


®© Chipul Treimii poate fi doar simbolic, aşa cum este chipul Treimii 
veterotestamentare — revelaţia caracterului treimic al lui Dumnezeu în 
Îngeri apersonali, sau ca în arta creştină timpurie: în chip de tron, carte 
şi porumbel. În primele secole creştine însă a existat o imagine a Sfintei 
Treimi în chip de triunghi. 

7 Cântarea a 7-a a canonului întâi din Ziua Sfintei Treimi. Vezi de 
asemenea rugăciunile plecării genunchilor de la Vecernia aceleiaşi zile. 

este unit cu împlinirea ei în ziua Cincizecimii. Tocmai în această 
icoană lucrarea Duhului a descoperit monahului Andrei sensul 
revelației Vechiului Testament, un mod nou de a înţelege viața 
treimică. 

Chipul acesta s-a dovedit a avea o asemenea putere, încât 
„dintre toate dovezile filosofice ale existenţei lui Dumnezeu, 
spune părintele Pavel Florensky, cel mai convingător sună cea 
care nici măcar nu este pomenită în manuale. Ea ar putea fi 
exprimată prin următorul silogism: Există Sfânta Treime a lui 
Rubliov, deci există Dumnezeu”7.. 


7! P. Florensky, Iconostasul, trad. rom. B. Buzilă, Edit. Anastasia, Bu- 
cureşti, 1994, p. 161. În ciuda opiniilor unor cercetători şi teologi, pentru 
care principala Persoană din Treimea lui Rubliov ar trebui să fie în mijloc, 
evident în analogie cu Treimea neotestamentară, iar Fiul de-a dreapta Tată- 
lui, este bine de repetat că Treimea lui Rubliov corespunde strict ordinii 
din Simbolul Credinței (de la stânga la dreapta): Tatăl, Fiul şi Duhul Sfânt. 
Ceea ce este indiscutabil pentru oamenii practici, evident, nu este luat în 
considerare de către teoreticieni. Dar nici simbolismul culorilor, nici cel 
iconografic nu lasă loc vreunei îndoieli. O explicare scurtă a icoanei ne 
este dată în lucrarea Călăuziri în lumea icoanei (trad. rom. A. Popescu, Edit. 
Sofia, Bucureşti, 2003). Aici însă repetăm doar că veşmintele îngerului din 
mijloc poartă culorile specifice Cuvântului Întrupat; la El se referă acea 
fâşie (în slavonă clav) vizibilă pe îmbrăcămintea exterioară (ghimatii) — 
simbolul celui trimis. Poartă clav, deşi greu de observat, şi Ingerul din 
dreapta -simbolul celui de-al treilea Ipostas. În ceea ce priveşte simbolisti- 
ca iconografică, această icoană ilustrează o teză fundamental eclesiologică: 
Biserica este o revelare a Tatălui prin Fiul, în Duhul Sfânt. Locuinţa, casa 
lui Avraam, chipul Bisericii deasupra Îngerului celui dintâi Ipostas, ste- 
jarul Mamvri — pomul vieţii şi lemnul crucii, deasupra Îngerului celui 
de-al doilea Ipostas, ca un indiciu al iconomiei Fiului lui Dumnezeu şi, în 
sfârşit, stânca — simbolul înălțării duhovniceşti, deasupra Îngerului celui 
de-al treilea Ipostas. Aici mai trebuie adăugat şi faptul că sensul acestei 
icoane este concentrat în jurul potirului euharistic, agapa dumnezeiască. 
În reprezentările agapei („Cina cea de Taină”, nunta din Cana Galileii) 
din primele veacuri ale creştinismului, persoana principală era aşezată de 
regulă nu în mijloc, ci în dreapta ei (în raport cu cel ce priveşte, din partea 
stângă). Excepţiile sunt rare: câteva fresce din Serbia din secolul XIII-XIV, 
Cina cea de Taină de Simon Uşakov şi alte imagini mult mai târzii (vezi K. 
Wessel, Abendmahl und Apostelkommunion, Reckhnghausen, 1964). Însă Cina 
cea de Taină din catedrala Sfintei Treimi din Lavra Sfânta Treime - Sfântul 
Serghie, atribuită dacă nu lui Andrei Rubliov, în orice caz celor din cercul 

Apariția unor astfel de imagini cum este „Paternitatea” 
atât în Bizanţ, în Balcani, cât şi în Rusia este asociată adese- 
ori de către savanţi cu ereziile trinitare (bogomilii, strigolnicii, 
iudaizanţii). Lupta împotriva lor atrage, după părerea anumi- 
tor învățați, „pentru a veni în ajutorul scrierilor antieretice”, 
căutarea unor subiecte iconografice noi în sprijinul dogmei tre- 
imice”. Se crede că icoana Sfintei Treimi din Vechiul Testament 
nu era destul de convingătoare pentru a exprima egalitatea şi 
consubstanţialitatea Ipostasurilor, fiind prea filosofică. Iar ca 
o completare a ei şi pentru exprimarea cât mai clară a dogmei 
treimice, ca antidot împotriva ereziilor, apare tema iconografică 
„Paternitatea”. Destul de rar întâlnită în Bizanţ şi în Balcani, 
această icoană se bucură de o răspândire deosebit de largă în Ru- 
sia. Făcându-şi simțită prezenţa la sfârşitul secolului XIV-XV (în 
orice caz, potrivit cercetătorilor, în acest timp apare prima icoană 
cunoscută care provine din Novgorod), această compoziție, rar 
întâlnită la început, se răspândeşte în toată Rusia, în special în 
secolele XVI-XVII. Apariţia ei a a fost punctul de plecare pen- 
tru răspândirea largă a imaginilor lui Dumnezeu Tatăl, atât în 
frescele bisericilor şi ale catedralelor, cât şi în icoanele treimice, 
fiind îmbinată cu alte teme. 

Este sigur că perioada în care se răspândesc ereziile anti- 
trinitare şi perioada apariției acestor compoziţii coincid, într- 
adevăr, iar conţinutul iconografic al acestor imagini pare să 
se opună afirmațiilor ereticilor. Într-adevăr, toți aceşti eretici 
negau Dumnezeirea lui Hristos şi, prin urmare, dogma de- 
spre Dumnezeul-Treimic. lar compoziţia „Paternitatea”, in- 
dicând naşterea mai înainte de veci a Fiului din Tatăl, trebuia să 
mărturisească despre tri-unitatea lui Dumnezeu şi să servească 


lui, nu face excepție de la această regulă: Persoana principală, Hristos, 
este reprezentat, ca de obicei, în partea stângă. Este inutil să facem trimi- 
tere, aşa cum obişnuiesc să procedeze unii cercetători, la unica excepție 
de la regula generală, la aşa numita Treime Zâreanskaia, unde, deasupra 
îngerului din mijloc, este scris „Oteţ” (Tatăl). Chiar dacă această icoană 
este atribuită, aşa cum presupun unii, celor din preajma Sfântului Ştefan 
Permisky, această excepţie nu înlătură totuşi regula în cauză. 
2 L. S. Retkovskaia, Despre apariția şi dezvoltarea [...], p. 239. 

drept dovadă evidentă a Dumnezeirii lui Hristos. Astfel, punctul 
de vedere admis în general de ştiinţă pare să fie întemeiat pe 
argumente suficiente şi convingătoare. 

Totuşi, în izvoarele scrise nu există nicio aluzie la întrebu- 
inţarea acestei teme iconografice în lupta împotriva ereziilor. În 
orice caz, până astăzi încă nu a fost găsită una, cu toată bogăția 
documentelor scrise consacrate acestei lupte; nici în documentele 
bisericeşti, nici la cei mai înflăcărați luptători împotriva ereziilor, 
acest subiect nu este menționat. Însuşi mitropolitul Macarie, în 
disputa cu Viscovatâi, şi la Sinodul din 1553-1554, care a fost con- 
vocat tocmai „împotriva ereticilor” (Başkin şi Kosâi, care negau 
Dumnezeirea lui Hristos şi dogma treimică), apărând chipul 
lui Dumnezeu Tatăl, nu vorbeşte nicăieri despre compoziția 
„Paternitatea” ca despre un mijloc de luptă împotriva ereziilor. 
Or, un astfel de argument nu ar fi fost, fără îndoială, de prisos 
pentru întărirea poziției lui. În fond, disputa cu ereticii avea în 
vedere nu numai iconografia Treimii, ci dogma propriu-zisă 
despre tri-unitatea lui Dumnezeu. Dacă prin această imagine 
Biserica a căutat să respingă atacurile ereticilor şi să le demon- 
streze tri-unitatea Dumnezeiască, nicio variantă iconografică, 
inclusiv „Paternitatea”, nu putea fi convingătoare pentru ei, 
aceasta întrucât icoana în genere nu putea servi pentru ei ca 
argument, deoarece ereticii erau iconoclaşti. 

În documentele polemice îndreptate împotriva ereticilor 
şi în expunerea poziţiei lor în legătură cu Sfânta Treime era 
menționată doar icoana Sfintei Treimi veterotestamentare. Aces- 
tei ultime teme îi este închinat în întregime Cuvântul al treilea al 
Scrisorii către un iconograf'?, şi de asemenea Epistola despre Sfânta 
Treime a precuviosului Iosif de Volokolamsk, adresată arhiman- 
dritului Vassian”4. Mai mult decât atât, în documentul oficial care 
este cronica secolului XVI, într-o miniatură în care era ilustrată 
biruința asupra ereziilor, alături de care este prezent şi un text, 
nu apare „Paternitatea”, ci tocmai Treimea veterotestamentară 


BN. A. Kazakova, I. S. Lurie, Mişcări antifeudale eretice în Rusia secolului 
XIV — începutul secolului XVI. M.-L. 1955, p. 360-373 (în rusește). 
74 Ibidem, p. 306-309. 

izocefală5. În sfârşit, structura cea mai înaltă a Bisericii Ortodoxe 
Ruse, Sinodul ei local, interzice categoric pictarea acestei icoane 
pentru ca Biserica să nu-şi altereze învățătura de credință. De 
fapt, după lichidarea finală a ereziilor, această temă continuă 
să se dezvolte şi să se răspândească. 

Atenţia cercetătorilor este atrasă de schema compoziției 
„Paternitatea”, reprezentând Trei într-Unul: „Toate cele Trei 
Persoane sunt atât de apropiate, încât formează un singur grup, 
fiind incluse în silueta Tatălui”76. Întrucât iudaizanții respingeau 
imaginea Sfintei Treimi veterotestamentare pe baza faptului 
că Avraam nu ar fi văzut Sfânta Treime, ci pe Dumnezeu cu 
doi Îngeri, potrivit unor cercetători, iconografia „Paternității” 
redă mult mai deplin şi mai exact dogma treimică. „În această 
imagine, unitatea şi egalitatea Celor Trei Persoane ale Sfintei 
Treimi au primit expresia lor cea mai clară, neacceptând niciun 
fel de înțelegere greşită”. Dar despre ce fel de unitate poate 
fi vorba aici? Căci aceste figuri eterogene nu pot exprima nici 
egalitatea Persoanelor, nici unitatea naturilor Acestora. Dacă 
însă această imagine va fi înțeleasă ca o expresie simbolică a 
unității, atunci unde sunt Persoanele Sfintei Treimi, fiindcă per- 
sonificarea sau simbolul nu este imaginea unei persoane. lar 
unitatea Treimii în înțelegerea ortodoxă este unitatea naturii; 
iar în această compoziție, tocmai unitatea naturii lipseşte între 
bătrân, prunc şi porumbel; mai mult decât atât, din această cauză 
nu există egalitate. 

Pentru a explica această imagine, L. S. Retkovskaia reproduce 
cuvintele precuviosului Iosif de Volokolamsk despre unitatea 
nedespărțită a Sfintei Treimi: „Pentru aceasta pe un singur 
Dumnezeu să-L mărturisim, nu trei: pentru că nu sunt despărțiți 
Unul de Altul [...] ci împreună sunt Tatăl, Fiul şi Duhul Sfânt, 
Unul în Altul (subliniază Retkovskaia), întrepătrunzându-Se 
în mod neamestecat şi nedespărțit”. „Dacă nouă nu ne-ar fi 


75 Reprodusă de către L. S. Retkovsky (vezi ibidem, p. 241). 

7% Dr. A. Heimann, „LIconographie de la Trinité”, în L'Art Chretien, 
Paris, oct. 1934, p. 39. 

7 L. S. Retkovskaia, op. cit., p. 243. 

cunoscute imaginile „Paternitatea”, create cu mult timp înainte 
ca Iosif de Volokolamsk să scrie aceste cuvinte — spune autorul — 
am fi putut să ne gândim că această compoziție, în orice variantă, 
a apărut ca o ilustrare literală a citatului amintit”. 

Insă în scrisoarea adresată arhimandritului Vassian şi în al 
doilea tratat din Scrisoarea către un iconograf, Iosif de Volokolamsk 
se foloseşte de noțiuni patristice clasice despre Dumnezeirea 
inexprimabilă şi indescriptibilă. În orice caz, el cunoştea destul 
de bine teologia pentru a nu considera că Persoanele Sfintei 
Treimi pot fi reprezentate după Dumnezeire, sau în chip antro- 
pomorfic (Tatăl şi Fiul) ori zoomorfic (Duhul Sfânt). Iar cuvintele 
lui «Unul în Altul» trebuie raportate existenţei intra-trinitare 
necreate şi în niciun caz unei forme de exprimare artistică. 

În ceea ce priveşte „înțelegerea greşită”, subiectul nu a încetat 
să provoace discuţii, fapt ce reiese şi din divergența de opinii în 
tâlcuirea lor, pornind de la iconografii înşişi, disputele periodice 
care au început în secolul XV, au continuat în secolele XVI - XVII 
şi nu s-au încheiat până astăzi”. 


7 Ibidem, p. 246. Expresia din Letopiseţul de la Lavrientevsk: „Tatăl este 
mai bătrân decât Fiul” nu trebuie înțeleasă ca deosebire de vârstă, ci în 
sensul pe care-l exprimă cuvintele din evanghelie: „Tatăl mai mare decât 
mine este” (loan 14, 28). 

7 Sinodul nu analizează decât imaginea „Paternitatea”, care-L reprezin- 
tă pe Tatăl, pe Fiul în chipul unui prunc în sânul Său şi porumbelul între 
Ei. Totuşi, datele care au ajuns până la noi arată că acest subiect iconografic 
nu se limita la varianta pe care a discutat-o Sinodul. Dacă vom observa 
dezvoltarea iconografiei „Paternitatea” de la începutul apariţiei sale, vom 
vedea că în decursul veacurilor au avut loc variaţii ale acestei iconografii. 
Şi, ceea ce este mai important, aceste variații nu reflectă căutările unei ex- 
presii corecte a unui anumit conținut iconografic (aşa cum se întâmplă cu 
alte teme), ci căutarea conținutului însuşi: Cine este personajul principal 
reprezentat? Atât iconografia cât şi inscripțiile diferă: (1) În unele imagini 
este reprezentat Cel Vechi de zile cu chipul lui Hristos (aşa este miniatura 
care ilustrează lucrarea Sfântului loan Scărarul, din secolul XI [Vatic. gr. 
394, fol. 7]; o ilustrație de origine greacă a Evangheliarului din secolul XII 
la Viena [52, 1. 1]). (2) In alte imagini, persoana principală este Hristos cu 
înfăţişarea Sa obişnuită, a unui bărbat matur: de exemplu, pe voalurile 
brodate ale Sofiei Paleolog din anul 1499 (cu inscripția „IC XC”) şi ale 
Solomoniei Saburov din anul 1525 (cu inscripția „Domnul Savaot”). (3) În 

Lipsa unor date exacte şi, de asemenea, contradicția dintre 
această imagine şi învățătura ortodoxă nu ne permit să vedem 
în ea o armă folosită de către Biserică împotriva ereziilor. Si- 
multaneitatea în sine nu demonstrează nimic. În orice caz, nu 
există o opinie unanim recunoscută de către savanţi în legătură 


unele cazuri este reprezentat bătrânul cărunt, cu inscripția „IC XC” (fresca 
de la Kastoria din secolul XIII-XIV, cu inscripția — Tatăl, Fiul şi Sfântul Duh). 
Concomitent cu aceste imagini ale Treimii există, de asemenea, imagini 
bi-unitare, având aceleaşi indicaţii iconografice şi inscripții (de exemplu, 
miniaturile Codex-ului din muntele Athos, Dionisiu 740, din secolul XI, 
Psaltirea sârbească din secolul XIV de la Miinchen, Psaltirea Tomicev din 
secolul XIV, de provenienţă bulgară, astăzi la Moscova ş.a.). În toate aceste 
imagini, atât în cele bi-unitare cât şi în cele trinitare, în sânul lui Hristos (re- 
prezentat obişnuit sau cu chipul Celui Vechi de zile) este pruncul Emanuel 
(în unele reprezentări, ambele personaje au nimb cruciform). În alte cazuri, 
pe genunchii Celui Vechi de zile nu este pictat pruncul, ci Hristos matur 
însă de dimensiuni mai mici (Evangheliarul de la Viena, sec. XII, frescele 
în Kastoria şi Grottaferrata). În toate aceste imagini ale lui Hristos, fie că 
este vorba despre aspectul Său obişnuit, fie despre chipul Celui Vechi de 
zile, Persoana lui Hristos este dublată atât din punct de vedere iconografic 
cât şi prin inscripții. Ce înseamnă totuşi această imagine? De exemplu, 
Gerstinger consideră că, întrucât reprezentarea lui Dumnezeu Tatăl este în 
contradicție cu învăţătura ortodoxă, imaginile Logosului (ale Celui Vechi 
de zile) pot avea legătură cu cercurile eretice gnostice. Dacă în reprezenta- 
rea Celui Vechi de zile trebuie să vedem în special Logosul veşnic, adică 
Hristos ca Dumnezeu, înseamnă că în pruncul Emanuil va trebui să-L 
vedem pe Hristos în întruparea Sa. În acest caz rezultă o imagine a celor 
două naturi ale Lui, separate una de alta, ceea ce este nestorianism. Întrucât 
Fiul lui Dumnezeu este reprezentat numai după întruparea Sa, continuă 
Gerstinger, ca Logos veşnic El poate fi reprezentat doar simbolic, având 
chipul Celui Vechi de zile. Insă şi în vedenia lui Daniel şi în Apocalipsă, 
Cel Vechi de zile este, aşa cum am văzut, Hristosul celei de-a Doua Ve- 
niri, adică Purtătorul a două naturi, dumnezeiască şi omenească, la fel 
ca pruncul Emanuil. Oricum ar fi, în ciuda prezenței porumbelului, nu 
rezultă o imagine a Sfintei Treimi, pentru că lipseşte Ipostasul Tatălui (Vezi 
Gerstinger H. „Uber Herkunft und Entwicklung der anthropomorphen 
byzantinisch-slavischen Trinitatsdarstellungen des sogenannten Synthro- 
ni-und Paternitas Typus”, Festschrift W Sas-Zaloziecky Sum 60, Geb, Graz 
1956). Şi, în sfârşit, (4) Cel Vechi de zile este interpretat ca imagine a Tatălui 
şi poartă inscripția „Iatăl”, „Domnul Savaot” - sau „Tatăl Ceresc” (repetăm, 
inscripţia „Paternitatea” nu am întâlnit-o nicăieri). Aceleaşi variaţii ale 
reprezentării au loc şi în iconografia occidentală până în secolul XIV. 

cu cauzele apariției acestei imagini. Aici trebuie amintită lu- 
crarea lui S. A. Papadopulos despre icoana „Paternitatea”“. Este 
adevărat, autorul nu urmăreşte să descopere cauza apariţiei 
acestei reprezentări, însă concluziile lui reprezintă, din punctul 
nostru de vedere, o abordare mult mai pertinentă a problemei. S. 
A. Papadopulos presupune că una din cauzele apariției acestei 
compoziţii în creştinism este ritualul înfierii existent la popoarele 
antice, care s-a păstrat în Bizanț până în secolul XIII şi care 
presupune aşezarea celui înfiat pe genunchii tatălui adoptiv. 
Imaginea fiind, potrivit autorului, în contradicție flagrantă cu 
teologia ortodoxă, el concluzionează: acest subiect iconografic 
trebuia să exprime pentru bizantini fie o înrudire strânsă după 
fire (dacă înţelegerea antică păgână a acestui gest mai era încă 
vie), fie înfierea, ceea ce, aplicat Sfintei Treimi, ar fi exprimat o 
concepţie eretică a relaţiilor dintre Tatăl şi Fiul, fie o înrudire 


Exemplele prezentate din diferite epoci demonstrează destul de limpede 
că vreme îndelungată nu a existat o înțelegere clară a acestei reprezentări. 
Atât incoerenţa iconografiei cât şi divergenţa inscripțiilor nu ne permit să 
afirmăm că există unanimitate şi uniformitate în înțelegerea ei. Variaţii 
în icoana „Paternitatea” există şi în legătură cu locul în care este repre- 
zentat simbolul Duhului Sfânt — porumbelul. (În iconografia occidentală, 
acestea sunt mult mai puternice decât în cea răsăriteană). În iconografia 
răsăriteană porumbelul este pictat fie între bătrân şi prunc, fie în sânul 
pruncului. Marele Sinod de la Moscova va discuta doar prima variantă a 
icoanei, care lui I. N. Bogoslovsky îi pare ideală: „Nu se va găsi niciodată 
un mod mai potrivit de personificare a noțiunii de purcedere a Duhului 
Sfânt” (op. cit., p. 3). În orice caz, locul porumbelului reflectă modul în 
care învățătura de credinţă prezintă purcederea Duhului Sfânt. Astfel, A. 
Heimann crede că locul dintre Tatăl şi Fiul „corespunde mai degrabă dog- 
mei catolice care învață că Duhul Sfânt purcede şi de la Tatăl şi de la Fiul” 
(op. cit., p.47). Dacă însă este aşezat în sânul Fiului, aceasta „corespunde 
credinţei ortodoxe, unde Duhul Sfânt purcede numai din Fiul” (sic!) (ibi- 
dem, p. 40). Dimpotrivă, L. S. Retkovskaia vede în aşezarea porumbelului 
între prunc şi bătrân o luptă împotriva propagandei înțelegerii catolice 
apurcederii Duhului Sfânt — Filioque. Autorul crede că este posibil ca re- 
prezentarea porumbelului în sânul pruncului să fie înțeleasă ca expresie 
alui Filioque. În acelaşi mod este tâlcuit de către A. N. Grabar locul în care 
se află porumbelul (vezi Cahiers archeologiques, t. XX, Notes de lectures, p. 
237)%. „Essai d'interprétation du theme iconographique de la Paternité 
dans lart byzantin”, în Cahiers archeololgiques, t. XVIII, 1968, p. 121-136. 

spirituală. Fără a intra în analiza acestor concluzii, trebuie totuşi 
spus că pe baza documentaţiei prezentate de către autor, putem 
considera că icoanele „Paternităţii” reprezintă vestigii ale re- 
ligiilor antice. Concluzionând, Papadopulos afirmă că în Rusia 
- unde această imagine s-a bucurat de o răspândire deosebit de 
largă, rezistând până în timpurile de azi — şi-a păstrat prima şi 
cea mai veche denumire: „Paternitatea”. 

De obicei, compoziţiile prin care a fost denaturată învățătura 
de credinţă, apar mai întâi în ilustrații. Aici artistul poate greşi 
din neştiință, străduindu-se să ilustreze textul cât mai exact 
posibil, să-l facă uşor de înţeles şi cât mai accesibil. Însă el poate 
transmite şi conştient o înţelegere greşită a Tradiţiei ortodoxe. 
Întotdeauna au existat în Biserică, alături de teologia autentică 
şi conformă cu Revelația, puncte de vedere reprezentând un 
amestec al teologiei cu filosofia; operându-se cu noțiuni şi cu 
termeni teologici, s-au introdus greşeli, care pot câteodată să 
ajungă până la contrazicerea directă a învățăturii Biserici. Ast- 
fel, hotarul dintre cele ce pot fi concepute şi ceea ce este de 
neconceput încetează să mai fie simţit cu claritate şi dispare 
din conştiinţă. 

Trebuie spus că descriptibilitatea Dumnezeirii este o veche 
ispită în creştinism, care nu a fost niciodată eliminată, iar în- 
trebarea referitoare la limitele reprezentabilului nu a încetat 
niciodată să se pună la periferia conştiinţei eclesiale. În unele 
perioade, anumite condiții au contribuit la alimentarea acestei 
ispite sau, mai bine zis, au stimulat-o prin erezii şi prin resturi 
ale altor credinţe sau noțiuni despre Dumnezeire. Aici se cu- 
vine, credem noi, să fie căutate izvoarele unor asemenea imagini 
precum „Paternitatea”. 

Literatura apocrifică timpurie conţine adesea noțiuni antropo- 
morfice despre Dumnezeire. Din prima perioadă a creştinismului 
au ajuns până la noi (foarte rar, este adevărat) reprezentări antro- 
pomorfice ale Dumnezeirii. Cea mai timpurie imagine a Sfintei 
Treimi în chipul a trei bărbaţi se află pe un sarcofag (din Latran) 
ce datează de la sfârşitul secolului IV, adică tocmai din perioada 

în care păgânii au intrat în Biserică în masăt!. Câteodată apare 
şi o concepție falsă despre vederea lui Dumnezeu: ispita de a-L 
vedea pe Dumnezeu în afara Întrupării. Pentru că Intruparea 
L-a făcut pe Dumnezeu văzut şi le-a dat oamenilor posibilitatea 
de a-L vedea ca Dumnezeu, uneori această contemplare a fost 
confundată cu viziunile prorocilor*?. 

Imaginea „Paternitatea” a apărut într-un timp în care în Bizanţ 
aveau loc dispute aprinse despre reprezentarea iconografică a 
vederii lui Dumnezeu. În Ortodoxie, vederea lui Dumnezeu nu 
are vreo legătură cu viziunile antropomorfice şi, în general, a 
existat întotdeauna o atitudine foarte rezervată față de orice tip 
de vedenii. Însă în cercurile eretice ale bogomililor, vedeniile 
antropomorfice ale Sfintei Treimi erau considerate autentice. lată 
ce istoriseşte monahul Eftimie Zigaben în Panoplia dogmatică: 
bogomilii „spun că de multe ori, nu numai în somn, ci şi treji 
fiind, ÎI văd pe Tatăl în chip de bătrân cu barbă lungă, pe Fiul ca 
pe un bărbat cu barbă şi pe Duhul Sfânt — în chipul unui tânăr 
fără barbă”&. Punctele de vedere susținute de către bogomili, 
în special închipuirile antromorfice despre Sfânta Treime, erau 
larg răspândite în Biserica şi societatea bizantină. Deşi nu poate 


31 Folosea oare Biserica în lupta contra arianismului aceste imagini de 
pe sarcofage, care erau totuşi destinate îngropării, şi nicidecum expunerii 
publice? 

2 A. N. Grabar aduce un astfel de exemplu printr-o miniatură din 
secolul IX (adică imediat după iconoclasm) aflată în Biblioteca Naţională 
din Paris (gr. 923), care îl înfăţişează pe un oarecare văzător de Dumnezeu, 
contemplând pe Dumnezeu Tatăl, Care ÎI trimite în lume pe Mântuitorul 
(aceasta este aşezată lângă un citat din Sfântul Vasile cel Mare, despre 
vederea lui Dumnezeu din lucrarea sa Despre credință, cap. 1 şi începutul 
2, P.G. 31, 456) (A. Grabar, L'Iconoclasme byzantin, Paris, 1957, tabl. 163). 

% Eftimie Zigaben, Panoplia dogmatica, XXVII, paragraf 23. P.G. 130, 
1320. Conducătorii pavlicienilor, predecesorii ereziei bogomililor, îşi asumau 
rolul persoanelor Sfintei Treimi, numindu-se între ei Tată, Fiu şi Mângâ- 
itor, aşa cum spune şi Sfântul Fotie în istorisirea despre noua mişcare a 
maniheilor. Găsim acelaşi lucru în a 11-a formulă a lepădării de erezie, 
pentru primirea pavlicienilor în Biserică, vezi Travaux et memoires, 4-e 
extrait, Paris, 1970, Centre de recherches d'Histoire et civilisation byzan- 
tines, p. 133-134. În plus, bogomilismul era alimentat într-o mare măsură 
de literatura apocrifă creştină timpurie. 

fi susținută o influență directă a învățăturilor bogomile asupra 
temei iconografice „Paternitatea”, totuşi nu putem să nu fim 
de acord cu părerea lui L. Onaşa, că apariția în acest timp a 
imaginilor antropomorfice bizantine ale Sfintei Treimi nu poate 
fi întâmplătoare:*. 

Ideile bogomile au pătruns în Rusia prin intermediul bo- 
gomililor din Bulgaria şi prin literatura acestora încă în secolul 
XI. Se pare că aici s-au oglindit mai târziu în ereziile strigolnicilor 
şi iudaizanților. În orice caz, putem „presupune, cu un grad mare 
de probabilitate, că la temelia concepțiilor susținute de către 
strigolnicii ruşi stătea concepția dualistă despre lume, prezentă 
şi în ideologia bogomililor bulgari”. Desigur, nu se poate 
susține cu certitudine o dependenţă de bogomilism a imaginii 
„Paternitatea”, nici în Rusia, nici în Bizanţ. Însă în Apus, unde 
bogomilismul şi-a aflat o continuare în ereziile albigenzilor şi 
catarilor, reprezentările antropomorfice ale Dumnezeirii au fost 
reflectate limpede în artă. Trebuie notat şi faptul că, în Rusia, 


8 K. Onasch, „Ketzergeschichtliche Zusammenhange bei der Ent- 
stehung des anthropomorphen Dreieinigkeits-Bildes der byzantimsch- 
slavischen Orthodoxie” // Byzantinoslavica XXXI, 2, Praga, 1970 (A), p. 
321. Gerstinger constată aici prezența unei influențe occidentale. În Apus, 
reprezentarea iconografică a primului Ipostas şi a Celui de-al doilea nu 
a întâlnit nicio opoziţie. Cu mult timp înaintea apariţiei icoanei „Pater- 
nitatea”, o imagine analoagă exista deja în Apus. Este vorba despre o 
miniatură a unui călugăr anglosaxon din secolul X. Din punct de vedere 
stilistic, între această imagine şi cele bizantine există o mare diferenţă, 
însă din punct de vedere iconografic se observă o apropiere la fel de mare 
(vezi op. cit., p. 81). 

6% T. A. Sidorova, „Fresca din Volotovo «Înţelepciunea şi-a zidit o casă şi 
legătura acesteia cu erezia strigolnicilor din Novgorod din secolul XIV»”, 
în Trudâ Otdela drevnerusskoi literatură XXVI, Leningrad, 1971, p. 228. 

% N. Braunfels aduce ca exemplu imaginea antropomorfică apuseană 
a Sfintei Treimi de la sfârşitul secolului X, în care Sfânta Treime apare 
în chipul a trei bărbaţi, ce stau unul lângă altul, aceasta corespunzând 
în mod deplin vederilor bogomililor: Tatăl — un bătrân, Fiul — un om 
adult cu barbă, şi Duhul Sfânt — un tânăr (vezi op. cit., p. IX). K. Onash, la 
rândul său, crede că apariţia „tricefalului monstruos”, care s-a răspândit 
în Apus în secolul XI, este legată de învăţăturile susținute de bogomili 
despre antropomorfismul lui Dumnezeu (vezi op. cit., p. 233). O astfel de 
imagine a fost interzisă în Rusia prin hotărârea Sfântului Sinod. „Preoții 

primele imagini reprezentând „Patemnitatea” au apărut ca şi erezi- 
ile, la periferie, în locurile de contact strâns cu Occidentul, anume 
în regiunea Novgorod (icoană din galeria Tretiakov amintită 
mai sus, chipul din spatele Sfintei Mese în Mănăstirea Zvernâi, 
datând din anul 1467 şi imaginea din cupola mănăstirii Tihvin- 
ski, de la începutul secolului XVI), iar mai târziu la Moscova. 
Aşa cum am mai spus”, ereziile strigolnicilor şi iudaizanților 
nu au fost reflectate direct în artă; aceasta nici nu era posibil, 
pentru că ereticii erau iconoclaşti. Însă imaginaţia lor religioasă, 
nesănătoasă şi exaltată, nu putea să nu contamineze conştiinţa 
şi arta ortodocşilor. Apare o înrudire internă între mistica 
nebuloasă şi de nepătruns a ereticilor şi pierderea criteriului 
teologic originar la unii ortodocşi şovăielnici, precum şi la unii 
credincioşi ortodocşi zeloşi. Pe acest teren apar imagini care au 
stârnit „mari discuţii” încă din secolul XV şi pe care unii „nu le 
primesc pentru a li se închina, în vreme ce alții se minunează 
cât de înţelept sunt alcătuite”. Aceste „modele foarte înțelept 
alcătuite” erau tocmai rodul unei imaginaţii exaltate, al unei aba- 
teri de la realismul evanghelic, atât în gândire cât şi în artă. Ele 
au încălcat hotarul dintre ceea ce poate fi reprezentat în icoană 
şi cele ce nu pot fi reprezentate. De altfel, să nu uităm că ereziile 
au înflorit printre clerici şi printre cei care reprezentau clasa 
superioară a societăţii (de la curtea marelui cneaz). Desigur, nu 
era în interesul ereticilor să vegheze la puritatea Ortodoxiei. Prin 
urmare, sunt răspândite imagini ale Treimii veterotestamentare, 
ca afirmând adevărata învățătură ortodoxă (Buslaev are dreptate 
atunci când explică această acțiune ca o încercare a ortodocşilor 
de a respinge erezia iudaizanților)*; dar împreună cu ele sunt 
răspândite şi denaturările acestei învățături prin imagini pre- 
cum icoana lui Dumnezeu Tatăl, diferite variante ale icoanei 


de parohie trebuie să aibă grijă, ca în casele oamenilor să nu existe icoane 
pictate greşit, aşa cum este, de exemplu, imaginea în care Sfânta Treime 
este înfăţişată în chipul unui om cu trei capete” (S. Bulgakov, Cartea de 
căpătâi [...], Kiev, 1913, p. 745-746). 

7 Vezi cap. Isihasmul şi înflorirea artei ruse. 

8 F, I. Buslaiev, Opere, Petersbutg, 1910, vol. 2, p. 331. 

„Paternitatea” ş.a. Însă, răspândirea acestora din urmă a fost 
provocată mai ales de „mutaţiile generale în concepția asupra 
lumii, împărtăşite de cercuri largi din societate”. Or, aceste 
mişcări însemnau, aşa cum am văzut, pătrunderea ideilor unei 
culturi noi care se forma în Rusia în concepția despre lume a 
Bisericii şi în arta sa. În teologie, sub influența catolicismului şi 
protestantismului, a fost introdusă scolastica apuseană; criteriul 
teologic al perceperii chipului s-a pierdut. Acest fapt a dus la 
pierderea sensului însuşi al icoanei, la abandonul fundamentelor 
doctrinare ale Sinoadelor VI şi VII Ecumenice. Rezultatul a fost 
destrămarea unității ontologice dintre cuvânt şi imagine. Este 
caracteristic faptul că până şi iconografii scriau pe de-o parte 
pe rulourile zeilor păgâni şi ale filosofilor antici cugetări cu 
caracter apofatic, iar pe de altă parte, Îl reprezentau iconografic 
pe Dumnezeu Tatăl; şi una şi alta în catedralele Kremlinului, 
adică în chiar inima Bisericii Ortodoxe Ruse. (Astfel în cate- 
drala „Adormirii Maicii Domnului”, în una dintre cupole este 
înfăţişat Mântuitorul Hristos, în alta Dumnezeu Tatăl). Dacă 
s-au ridicat câteva glasuri în apărarea sensului ortodox autentic 
al icoanei, au fost glasuri ce strigau în pustie, precum cea a mo- 
nahului învăţat Eftimie, care vedea în chipul „Paternitatea” „o 
îndrăzneală necugetată atât a celor ce zugrăveau, cât şi a celor ce 
le comandau”. Atmosfera generală era de aşa natură încât nimic 
nu mai putea împiedica răspândirea acestor imagini lipsite de 
sens; ceea ce le plăcea credincioşilor nu mai era corespondenţa cu 
sensul cuvintelor, ci cu cuvintele în general, sau cu o combinaţie 
de cuvinte detaşate arbitrar din context. Astfel de imagini nu 
numai că s-au răspândit ca un incendiu de pădure, ci sunt ac- 
ceptate şi introduse în calitate de normă, iar rezultatul se simte 
până în ziua de azi. Aceasta se datorează în parte şi faptului 
că scriitorii bisericeşti şi lucrările teologice, cu câteva excepţii 
rare, fac dovada unei credinţe oarbe în infabilitatea imaginii ca 
atare, indiferent de corespondenţa sau necorespondenţa acesteia 
cu învățătura de credință ortodoxă. Iar revenirea teologiei la 


% K. Onash, Op. cit., p. 236. 

Tradiţia patristică este combinată adeseori într-un mod curios cu 
o lipsă de sensibilitate față de conținutul teologic al icoanei. 

Aşa cum am mai consemnat, Marele Sinod de la Moscova nu 
reacționează în niciun fel la apariția schimbărilor radicale din 
arta eclesială, în ciuda actualității arzătoare a acestei probleme. 
Însă meritul şi actualitatea lui pentru zilele noastre constau în 
faptul că precizează care este temelia artei ortodoxe — chipul 
Întrupării, dar şi baza alterării ei — reprezentarea celor ce nu 
pot fi reprezentate. Pierzând criteriul corect a ceea ce este repre- 
zentabil în artă, treptat s-a pierdut şi criteriul referitor la cum se 
reprezintă sacrul şi la decăderea limbajului pictural al icoanei 
ortodoxe. În acea perioadă a îndepărtării de Tradiţia Bisericii 
Ortodoxe, atât a imaginii cât şi a înțelegerii ei, hotărârea Mare- 
lui Sinod de la Moscova de a interzice categoric reprezentarea 
Dumnezeirii este un ecou autentic ortodox al teologiei patristice 
referitoare la icoană. 


16 


Arta iconografică în perioada sinodală a 
Bicericii Ruse 


pein spiritual, care s-a adâncit tot mai mult în se- 
colul al XVIII-lea, a permis ca noua artă, formată sub 
influența culturii occidentale, să ocupe o poziție dominantă în 
lumea ortodoxă. 

În Rusia, reacția față de presiunile mărturisirilor de credință 
apusene şi împotriva deformării artei eclesiale, reacție care a 
fost atât de furtunoasă în secolul XVII (deşi neorganizată), a 
luat sfârşit la începutul veacului următor. Reforma lui Petru 
I în planul administraţiei statale nu a ocolit nici Biserica; prin 
desființarea patriarhatului şi prin crearea Sinodului, aceasta a 
fostinclusă în sistemul administraţiei de stat. În cursul perioadei 
sinodale, tipul nou de artă devine, sub tutela Statului, un mijloc 
de exprimare a pietății oficiale. 

Pentru a înțelege mai bine situația, să ne amintim pe scurt 
etapele principale din viața Bisericii şi a artei sale în cursul pe- 
rioadei precedente. 

După disputa dintre iosefinieni şi adversarii proprietăților 
agricole ale mănăstirilor, se ridică, chiar în interiorul Bisericii, 
întrebarea despre rolul şi locul ei în viața lumii. Disputa des- 
pre averile mănăstireşti, despre atitudinea față de eretici ş.a. 
reprezintă în fond o ciocnire a două puncte de vedere diferite 


408 

asupra idealului vieții creştine: pe de o parte, continuarea miş- 
cării spirituale şi contemplative a isihasmului, însă cu înclinație 
spre lepădarea totală de lume la adepţii Sfântului Nil Sorsky, 
iar pe de altă parte, la urmaşii Sfântului Iosif de Volokolamsk 
cu accent pe slujirea socială a Bisericii. Victoria iosefinienilor nu 
numai că a dus la slăbirea şi diminuarea vieții spirituale, dar 
a defavorizat şi trasarea unui hotar precis între viața Bisericii 
şi cea a Statului. Are loc o dedublare a conştiinţei eclesiale, es- 
tompându-se perceperea Bisericii în plinătatea ei. Apare prima 
fisură şi în arta bisericească: începe scăderea înălțimii spirituale 
a chipului reprezentat în icoană. 

Această dedublare în conştiinţa Bisericii face ca în secolul 
XVI să învingă idealul social, cel privitor la moravuri; se naşte 
un nou raport între Biserică şi Stat, se simte o consonanţă cu 
Occidentul, în sensul amestecării Bisericii cu lumea. Apare 
speranţa construirii unui Stat creştin, aici pe pământ, un Stat 
care va fi format cu ajutorul autorității profane, care va fi o 
societate ideală creştină, alături de Biserică. În conştiinţa oa- 
menilor se naşte o confuzie referitoare chiar la esenţa Bisericii, 
a rațiunii sale de a fi, privitoare la natura sa dumnezeiască şi 
omenească în acelaşi timp, ca Trup al lui Hristos. Pe măsură 
ce se estompează noțiunea de Biserică şi pe măsură ce inter- 
vin schimbări în raportul dintre Biserică şi Stat, arta eclesială 
deviază şi ea de la scopul ei direct şi principal: ea îşi asumă 
funcţii străine esenței sale. Continuând să exprime învăță- 
tura şi viața Bisericii, ea va sluji treptat şi intereselor sociale 
şi idealurilor unui Stat creştin. Dispare perceperea ortodoxă 
a icoanei. Înțelegerea creaţiei artistice se transferă din plan 
interior, spiritual, în plan exterior, fapt care este exprimat 
prin tendințe moralizatoare, narative, prin înclinația spre 
ornamentație. Apare acel sistem de reguli exterioare şi de su- 
praveghere a comportamentului moral al iconografilor. Tra- 
diția creatoare vie a artei este înlocuită prin conservatorism. 

În secolul XVII în Moscova pătrunde tot mai evident atmo- 
sfera absolutismului occidental. Astfel, conflictul dintre patriar- 
hul Nikon şi țar este, într-un anume sens, o repetare a disputei 

apusene referitoare la raportul dintre Stat şi cler!. În conştiinţe 
pătrunde teoria celor două săbii, introdusă de către dominicanul 
Veniamin. Se trece treptat de la cultura bisericească la concepția 
secularizată a culturii apusene, care îşi află corespondenţa în 
domeniul social şi în cel clerical. Împreună cu noua cultură, al 
cărei susținător devine Statul, începe secularizarea vieții şi a artei 
bisericeşti. Cu toată respingerea înflăcărată venită din partea 
adepților artei tradiționale, în teorie se conturează o ruptură 
evidentă față de icoana ortodoxă şi față de înțelegerea ortodoxă 
a icoanei, care se resimte parțial şi în practică. Imprumuturile 
din Apus sunt preluate de către adepții inovaţiilor, fără să li se 
conştientizeze sensul, iar aspectul confesional al artei îşi pierde 
importanța dominantă, cedând locul criteriului estetic. 

Confuzia crescândă între Împărăția lui Dumnezeu şi împă- 
răția Cezarului este depăşită brutal în timpul ţarului Petru I 
prin distrugerea structurii canonice a Bisericii, fapt care îşi va 
lăsa amprenta, timp de două secole, asupra vieții Bisericii şi 
asupra poziției Bisericii în Stat. Pentru țarul Petru I, reforma de 
Stat însemna şi o reformă a Bisericii. Concepţia politico-juridi- 
că, împrumutată din protestantism, presupunea în mod direct 
primatul Statului asupra Bisericii. Țarul Petru vedea în Biserică 
o altă putere care exista alături de puterea sa şi care trebuia 
inclusă în structura Statului. Prin desființarea patriarhatului, 
„Biserica a fost, în sens literal şi tehnic, decapitată”?. Este in- 
trodusă conducerea colegială, purtând numele latin de „Cole- 
gium” spiritual, pe care, după cuvintele mitropolitului Filaret 
al Moscovei, lucrarea lui Dumnezeu şi duhul eclesial trebuiau 
să „îl transforme într-un Sfânt Sinod”. În fruntea acestui Sinod 
se afla oberprocurorul Bisericii, adică „ochiul țarului”. Iar cea 
mai înaltă autoritate în deciziile Bisericii aparținea țarului“. Toate 

1 A. Schmemann, Calea istorică a Ortodoxiei, New York, 1954, p. 378 
(în ruseşte). 

2 A. V. Kartaşev, Eseuri despre istoria Bisericii Ruse, Paris, 1959, p. 312 
(în ruseşte). 

3 Ibidem, p. 377. 


+ Până în 1917 toate deciziile Sinodului şi Consistoriului purtau pecetea: 
„Din porunca Măriei Sale, Impăratul”. 

problemele, inclusiv cele bisericeşti, erau considerate probleme 
de Stat?. El „ia asupra sa grija pentru prosperitatea religioasă şi 
spirituală a poporului. Şi dacă încredințează apoi această grijă 
clerului, o face ca o delegare din partea Statului”$, în măsura în 
care o cer nevoile şi binele Statului. Pentru țar, ca şi pentru cre- 
dincioşii de rit vechi, Biserica făcea corp comun cu viața politică; 
însă dacă idealul lui Avvacum era statul sacralizat, pentru Petru 
acest ideal era Biserica secularizată. Cei de rit vechi doreau să 
vadă o împărăție sfântă, care să slujească lui Hristos, iar Petru, 
o Biserică slujitoare a Statului. 

Slăbită de decăderea spirituală şi de dezbinare, expusă lovi- 
turilor date de mărturisirile de credință apusene, Biserica Rusă 
cade sub robia Statului. În perioada domniei ţarului Petru, lupta 
dusă împotriva iconografiei de proastă calitate continuă, însă 
caracterul ei se schimbă. În secolul XVII s-au ciocnit în această 
luptă două mişcări: iconografia canonică, credincioasă Tradiţiei 
ortodoxe, şi o tendință nouă, purtând premisele noii culturi. În 
această epocă, responsabilitatea pentru calitatea iconografiei 
încă mai revenea Bisericii. Dacă țarul Alexandru Mihailovici, 
iar înaintea lui, Ivan cel Groaznic s-au amestecat în problemele 
artei bisericeşti, implicarea lor ţinea de problemele interne ale 
Bisericii şi avea în vedere întâi de toate interesele Bisericii. Însă 
prin includerea Bisericii în sistemul administrativ de stat, cum 
s-a întâmplat în timpul ţarului Petru, arta bisericească devine 
o artă bisericească şi de Stat în acelaşi timp, iar responsabilita- 
tea în acest sens este preluată de Stat, măsurile legate de arta 
bisericească fiind luate în plan statal. De aceea, deşi în calitate 


5Oricelucrare sau creație artistică putea fi doar sub controlul Statului şi 
putea fi acceptată numai cu respectarea acestei condiţii. Statul polițienesc 
înființat de către țarul Petru după modelul absolutismului apusean a fost 
o „încercare de a organiza şi supune întreaga viață a poporului, a fiecărui 
locuitor în parte, pentru folosul său personal şi pentru folosul tuturor, 
sau pentru binele comun. Efortul polițienesc este un efort organizatoric şi 
de dominare. Se promite nici mai mult nici mai puțin decât bunăstarea şi 
prosperitatea comună, sau pur şi simplu fericiriea generală” (G. Florensky, 
Căile teologiei ruse, Paris, 1937, p. 83 (în ruseşte). 

6 G. Florensky, Căile teologiei ruse, p. 83-84. 

de supraveghetor este numit totuşi un episcop, calitatea artei, 
atât a celei tradiționale, cât şi a celei noi, este reglementată de 
legiuitor. Potrivit decretului emis de către ţarul Petru I în anul 
1707, „cârmuirea duhovnicească” era încredințată mitropoli- 
tului Ştefan lavorsky; iar supravegherea efectivă a iconografi- 
lor şi a comportamentului lor moral era încredințată „în toată 
împărăția Rusiei”, printr-un decret din acelaşi an, arhitectului 
Ivan Zarudnev, care semna „Ivan supra-intendentul”. „Pentru 
aceasta să i se dea un palat special şi, de asemenea, şi câțiva 
ipodiaconi bătrâni şi tineri de la palatul Armurilor şi paznici şi 
soldați din garnizoana Moscovei şi toate de câte va avea nevoie 
[...]”7. Potrivit decretului din anul 1710, obligaţiile lui Zarudnev 
au fost expuse în 20 de puncte, în care țarul Petru se conducea 
după nişte principii practice, folosite în conducerea Statului. 
Lui Zarudnev i s-a impus ca, „pentru o mai mare frumuseţe şi 
cinstire a sfintelor icoane”, să fie luați în evidenţă „toți pictorii 
moscoviți, precum şi cei din alte oraşe şi, de asemenea, pictorii 
străini care se aflau în întreg Imperiul rus al Majestății Sale” 
şi să fie împărțiți în trei categorii, cu impozitul corespunzător 
fiecărei categorii. El trebuia să le elibereze un certificat în acest 
sens. Arhiereilor, preoţilor şi mănăstirilor li s-a impus ca fără 
aceste certificate să nu primească de la meşteri nicio icoană. „lar 
iconograful trebuia să marcheze pe sfintele icoane anul, luna, 
data, categoria din care făcea parte şi numele său”?. Raporturile 
dinte meşteri şi ucenici, dintre cei care făceau comandă şi iconari 
erau precizate în detaliu. 

acest mod, arta bisericească era limitată prin decizii ad- 
ministrative rigide. În anul următor, 1711, prin hotărârea Sena- 
tului, administraţia lui Zarudnev este transferată Ministerului 
afacerilor bisericeşti; „soldaţii au fost reîncadrați în Ministerul 
de război, iar ipodiaconii şi paznicii s-au împrăştiat [...] lar fără 


7 „Materiale pentru o istorie a iconografiei Ruse, prezentate în co- 
municatul lui P. P. Pekarsky” în Izvestia Imperatorscovo Arheograficescovo 
Obştestva, Sankt-Petersburg , 1865, vol. 5, ed. 5, p. 4. 

8 Ibidem, p. 22. 

°’ Ibidem, p. 24. 

sediu, fără lucrători şi soldaţi, fără cele necesare administrației 
ministeriale, era imposibil să conduci lucrările amintite mai sus 
[adică pictura icoanelor]”!. 

Activitatea Sinodului înființat de către țarul Petru s-a distins 
Chiar de la început prin două decrete: cel din 6 aprilie şi cel din 21 
mai 1722. Primul se referă la antimise şi interzice, pe baza celor 
hotărâte la Marele Sinod de la Moscova, reprezentarea Domnu- 
lui Savaot „sub chipul unui bătrân”; de asemenea interzicea şi 
reprezentarea evangheliştilor sub chipul animalelor deasupra 
cărora sunt scrise numele celor patru Apostoli. Chipul Domnului 
Savaot se cere să fie înlocuit cu „înscrierea caracterelor ebraice 
ale numelui lui Dumnezeu”!!. 

A doua hotărâre” cuprinde interdicţia „de a avea în Biserici 
icoane sculptate în lemn, cioplite sau dăltuite”, „inventate de 
monahi neiscusiți sau rău intenţionaţi, pentru că noi nu avem 
- se spune în hotărâre — meşteri aleşi de Dumnezeu care să facă 
acestea, iar cei care îndrăznesc să le cioplească sunt neinstru- 
iți”. „În Rusia acest obicei a intrat prin oameni de altă credință, 
mai ales de la Roma şi de la vecinii noştri polonezi, care i-au 
imitat”. Aceste cuvinte pot fi înțelese ca ecouri ale oscilaţiilor 
între protestantism şi romano-catolicism, ce caracterizau în acele 
vremuri politica bisericească a anturajului țarului Petru. Astfel, 
„latinizantul” Ştefan lavorsky a fost un adept al sculpturii în 
stil romano-catolic. Decizia a apărut însă atunci când locul lui 
Ştefan lavorsky a fost ocupat de Teofan Procopovici, adept al 
protestantismului”. 


1 Ibidem, p. 5-6. 

11 Colecţie completă de decizii ale Departamentului pentru mărturisirea de 
credință ortodoxă, vol. 2; Decizia 516, c. 163-164. 

12 Ibidem, p. 293-295. 

13 Mai târziu, la 30 noiembrie 1832, a fost publicată o nouă decizie a Si- 
nodului, prin care erau interzise statuile. Ca rezultat al acestor numeroase 
decizii, unele statui au fost distruse, altele au fost ascunse de cinstitorii lor 
şi mai târziu uitate. Insă statuile numite „Hristos în temniță”, păstrate în 
număr mare în nordul Rusiei, provin tocmai din secolul XVII. Acest su- 
biect a apărut în Apus la sfârşitul secolului XVI, fiind foarte cunoscut, mai 
ales în reprezentările patimilor Domnului de Diirer (aşa numitele „Kleine 

În afară de sculptură, cad sub interdicţie o serie întreagă de 
icoane „potrivnice naturii, istoriei şi adevărului însuşi”, după 
cum se spune în decret. Enumerarea lor este destul de confu- 
ză: în rând cu interzicerea abaterilor! amintite mai sus, sunt 
interzise şi subiecte ortodoxe tradiționale cum este „în icoana 
Naşterii Fiului lui Dumnezeu, Maica Domnului culcată şi o 
moaşă lângă Ea [...], sau icoana lui Flor şi Lavru reprezentați 
cu cai şi grăjdari [...]”. 

Legat de artă în general, Sinodul susține că „urâţenia vine 
din neîndemânarea artistică”: nu sunt respectate proporțiile; 
personajele sunt pictate „cu capuri omeneşti mai mari decât în 
realitate şi multe asemenea acestora”. 

Atât în primul, cât şi în al doilea decret este citat Marele Sinod 
de la Moscova, dar nu există nicio aluzie la vreun argument 
teologic, aşa cum era în hotărârile Marelui Sinod de la Moscova. 
Abordarea artei bisericeşti este întemeiată pe considerații ce țin 
de buna cuviință şi pe ceea ce „indică regulamentul şi mintea 
sănătoasă”, pentru a evita „batjocorirea prototipurilor, adică 
a sfintelor persoane reprezentate” şi „reproşurile ce ar putea 
fi făcute sfintei Biserici de către cei de altă credință”. În lipsa 
argumentelor teologice, acestea erau argumentele după care se 
călăuzea Sinodul. Cu alte cuvinte, aici sunt expuse aceleaşi prin- 
cipii pe care se bazau şi apologeţii inovaţiilor din secolul XVII. 

În timpul domniei țarului Petru urmează o perioadă de co- 
existenţă a iconografiei tradiționale cu noua orientare. Statul 


Passion”). După cum se vede, a fost adus în Nord, prin Arhanghelsk, de 
comercianţi ruşi sau străini. Versiunea aceasta este dată în Istoria artei ruse 
(Moscova, 1960, vol. V, p. 432, exemplul 2), dar nu explică răspândirea 
acestei imagini până în nordul Rusiei. 

1 Cum este icoana mucenicului Hristofor cu cap de câine, Născătoarea 
de Dumnezeu cu trei mâini, fără îndoială trei mâini naturale în loc de un 
pandantiv, icoana Rugului aprins, „chipul Înțelepciunii lui Dumnezeu 
în persoana unei fecioare, imaginea celor şase zile ale creaţiei, în care 
Dumnezeu Tatăl este pictat şezând pe nişte perne [...], chipul Domnului 
Savaot reprezentat ca un bărbat în vârstă şi Fiul Unul Născut în pântecele 
Lui, iar între Ei Duhul Sfânt sub chipul unui porumbel” [adică icoana 
„Patemitatea”], Buna Vestire cu Dumnezeu Tatăl suflând din gura Sa, 
un Heruvim răstignit etc. 

este indiferent față de orientarea pe care şi-a ales-o arta, iar ceea 
ce îl interesează este să țină arta sub control, pentru că scopul 
fundamental era folosul Statului, adică formarea religios-morală 
a cetățenilor. Potrivit lui Petru I, acesta era scopul ce trebuia 
realizat în cadrul general al reformelor sale. 

Este introdusă tot mai mult ideea că arta tradițională reprezintă 
o etapă depăşită, că această artă aparține vechii Rusii şi că trebuie 
abandonată; chiar în timpul ţarului Petru „predaniile vechi erau 
uitate într-aşa măsură încât, atunci când în locul lui Zarudnev a 
fost numit Antropov ca supraveghetor al iconografilor, s-a con- 
statat că el nu mai cunoştea iconografia veche şi nu de puţine ori, 
aşa cum reiese din rapoartele oficiale prezentate Sinodului [...], 
a protestat împotriva reprezentărilor iconografice vechi, consi- 
derându-le incorecte şi nu permitea răspândirea lor în popor” ”. 

Acest curent raționalist pătrunde tot mai puternic în conşti- 
ința oamenilor, denaturând sensul imaginii folosite în cadrul 
cultului. Pentru un timp îndelungat, acest curent va şterge ho- 
tarul dintre arta ortodoxă şi cea a altor confesiuni. 

Manualele iconografice din secolul XVIII, cum este Erminia 
grecească şi cele ruseşti, prezintă un amestec al iconografiei orto- 
doxe cu cea apuseană. Deşi majoritatea iconografilor continuă să 
respecte canoanele iconografiei tradiționale (în special în nordul 
Rusiei, de-a lungul secolului XVIII), noua orientare artistică va 
căpăta treptat o importanţă dominantă. Teoriile inovatoare din 
secolul XVII şi noua înțelegere artistică, fundamentată pe premi- 
sele culturii secularizate, pătrund tot mai adânc în conştiinţe şi 
nu mai află nicio împotrivire activă în calea răspândirii lor; din 
secolul XVIII, calea noii orientări din artă fiind legată indisolubil 
de practica religioasă oficială. 

Sub amenințarea iconoclasmului protestant, ortodocşii recurg 
la idei preluate din literatura anti-protestantă latină. „Şi pentru 
întărirea în credință şi pentru a fi păziți de învățăturile luthera- 
nilor şi ale calvinilor şi ale altor iconoclaşti — scrie Posoşkov în 
anul 1724 — trebuie tipărite atâtea exemplare câte va fi nevoie 


'5 N. Pokrovsky, Studii asupra monumentelor iconografice şi asupra artei 
creştine, Sankt-Petersburg, 1900, p. 371. 

din cartea Piatra credinței, a lui Ştefan lavorsky”1$. Chiar dacă, 
teoretic, Posoşkov nu a fost adeptul latinismului în planul învă- 
țăturii de credință, totuşi manualul Alfabet pe care, mergând pe 
urmele lui Uşakov, îl propune pentru instruirea iconografilor, 
este în întregime naturalist şi se inspiră din modele apusene”. 

Un alt document din secolul XVIII este la fel de caracteristic. 
Este vorba despre Pidalion-ul alcătuit de către Sfântul Nicodim 
Aghioritul (+1809), care reprezintă un exemplu grăitor al evo- 
luţiei ce avea loc atunci în artă. Modul în care înțelege Sfântul 
Nicodim arta bisericească este pătruns de un raţionalism pur 
occidental. Pentru el nu există deosebire între imaginea ortodoxă 
şi cea romano-catolică: după părerea lui, „latinii procedează 
greşit” doar pentru că „nu scriu numele sfinților în partea de sus 
a icoanei”. Este singura deosebire pe care o vede între arta lor şi 
cea ortodoxă. Cele şase argumente enumerate de el în favoarea 
cinstirii sfintelor icoane sunt lipsite de orice semnificație teolo- 
gică, iar dintre ele lipseşte chiar esenţialul — mărturia Întrupării. 
Deşi Sfântul Nicodim face trimitere la Sinodul VII Ecumenic, 
el reduce poziția fundamentală a acestui Sinod - conformitatea 
dintre cuvânt şi imagine - la simpla ilustrarea a momentului 
istoric. La fel ca altădată pentru Vladimirov, semnificație deci- 
sivă are pentru el faptul în sine, lipsit de sensul evanghelic. De 
aceea, scrie el, reprezentarea Sfântului Apostol Pavel în icoanele 
Înălţării Domnului ori ale Cincizecimii, sau a lui Hristos Prunc la 
Înjumătăţirea praznicului şi alte detalii iconografice tradiționale 
„sunt potrivnice Evangheliei”. Iar icoana ortodoxă a Coborârii 


16 I. T. Posoşkov, Carte despre sărăcie şi bogăție, Moscova, 1951, p. 27. 

17 Trebuie să se înceapă cu imaginea unui om „de vârstă matură, care 
stă în picioare [...] gol fiind”, cu măsuri exacte de la călcâi până în vârful 
capului şi cu alte indicaţii ale proporţiilor exacte în măsuri. „lar pe cele- 
lalte pagini trebuie început astfel: pe prima pagină să fie pictat un prunc 
nou-născut, pe a doua, unul de un an, pe a treia, unul de doi ani. Şi aşa 
să fie pictaţi până la douăzeci de ani, iar de la douăzeci la treizeci de ani, 
să se adauge câte doi ani, iar de la treizeici până la nouăzeci de ani, să se 
adauge câte cinci ani, iar în caietul acesta să fie desenate trupuri goale. 
Apoi în alt caiet să fie pictați îmbrăcaţi, în picioare şi şezând, în diferite 
atitudini” (Ibidem, p.145-146). 

la iad (Anastasis), el consideră că ar fi corect să o înlocuim cu 
reprezentarea romano-catolică a lui Hristos ieşind din mormânt, 
pe baza faptului că sufletul lui Hristos s-a pogorât la iad, iar 
trupul Lui a rămas în mormânt. Toate aceste caracteristici ale 
iconografiei ortodoxe sunt considerate de către Sfântul Nicodim 
„absurdităţi [...] inventate de iconografi din cauza inculturii şi 
a prostului obicei [...]. Acestea trebuie dezrădăcinate, stăruin- 
du-se ca iconografii să devină pictori îndemânatici şi iscusiți “18. 
În contextul gândirii Sfântului Nicodim şi a timpului în care a 
trăit, aceasta însemna o trecere de la limbajul tradițional al artei 
ortodoxe la limbajul folosit în arta romano-catolică. 

Latinizarea lumii ortodoxe, care a avut loc în secolul XVII, 
continuă şi în secolul XVIII: atât în Orientul Apropiat cât şi 
în Rusia, romano-catolocismul şi protestantismul se întrec în 
exercitarea influenţei. Această influenţă era realizată prin amba- 
sadele țărilor apusene şi prin ordinul iezuiţilor, care stăruiau pe 
toate căile să-şi consolideze rolul asupra cercurilor conducătoare 
ale societății ruse”. Aceasta însemna, pe de o parte, introducerea 
ideilor de avangardă ale culturii desacralizate, iar pe de altă 
parte, în planul strict confesional, introducerea ideilor preluate 
din mărturisirile de credinţă ale altor confesiuni. 

Dintre toate țările ortodoxe, doar în România a fost paralizată 
influența latină, datorită patriarhului Dositei al Ierusalimului, 
prin crearea unui centru de cultură autentic ortodoxă, cu în- 
ființarea unor tipografii. România a devenit astfel un centru 
ortodox; în cursul secolului XVIII ea singură a rămas neclintită 
şi prin ea a avut loc, la sfârşitul acestui secol, renaşterea vieții 
spirituale din Rusia. 

Potrivit lui E. Glubinsky, măsurile de secularizare luate 
de către ţarul Petru I în Rusia au însemnat „un transfer din 


18 Pidalion, Atena, 1957, p. 321 (în greacă). 

19 A. V. Kartaşev, op. cit, vol. II, p. 409. La Constantinopol, ambasa- 
dele țărilor apusene, folosindu-se de mijloace politice şi financiare, s-au 
amestecat în alegerile patriarhilor într-un mod decisiv şi nu puţine au fost 
cazurile de destituire a acestora. Astfel, în secolul XVIII, în decursul a 73 
de ani, patriarhii de Constantinopol au fost schimbaţi de 48 de ori. 

Apus la noi a unor noțiuni eretice în viața cotidiană şi în cea a 
Statului”. Însă „noţiunile eretice” depăşeau acest cadru: ele au 
însemnat nu doar o influenţă directă a ideilor din Apus — pro- 
testante şi romano-catolice — asupra raportului dintre Biserică 
şi Stat, ci au avut influenţă şi în planul general al culturii, al 
educației religioase şi al artei bisericeşti. Această influenţă a 
romano-catolicismului şi a protestantismului, prin asimilarea 
culturii occidentale, era favorizată de faptul că, apărută într-un 
creştinism denaturat şi trunchiat, cultura apuseană a reînviat 
(în epoca Renaşterii) un fel de concepție păgână asupra lumii, 
continuând totuşi să se prezinte ca o cultură „creştină”. Ruptă 
de Biserică, ea poartă totuşi un fel de mască a adevărului şi, prin 
aceasta, cucereşte mai uşor conştiințele confuze care au pierdut 
criteriul autenticității. 

În lumina acestei culturi secularizate, în procesul naşterii şi al 
formării culturii ruseşti profane, ceea ce era în afara ei a încetat 
să mai fie considerat cultură; de aici „s-a stabilit şi acceptat, fără 
dovezi, de către un mare număr de oameni, că Biserica exclude 
cultura, că ceea ce este eclesiastic trebuie să fie în afara culturii”?1. 
Societatea cultivată, adică nobilimea supusă reformei de către 
Petru I, pentru a fi sprijin imperiului, se rupe de Biserică şi de 
popor, de trecutul şi de istoria ei. Secolul „luminilor”, fastuos, 
visător şi tulbure, nu tolera decât o credinţă „raţionalizată”, care 
era exprimată printr-o cultură aşa-zis „creştină”. În lumina aces- 
tei culturi, Biserica a căpătat imaginea unui corp străin şi chiar 
ostil culturii, un fel de focar al superstiţiilor şi întunericului, pe 
care o combăteau atât Statul, cât şi societatea cultivată. Iar „în 
timpul succesorilor lui Petru, «grija» Statului pentru Biserică 
s-a transformat într-o prigoană deschisă şi crudă, sub pretextul 
securității Statului şi al luptei împotriva superstițiilor”2; această 
prigoană s-a aflat sub semnul influenței nemijlocite a protes- 
tantismului. „Până în timpul domniei împărătesei Elisabeta 
Petrovna, protestantismul a fost în Rusia sub ocrotirea specială 


% E. Glubinsky, citat de către G. Florovsky, Căile teologiei ruse, p. 82. 
21 G, Florovsky, Căile teologiei ruse, p. 451. 
2 Ibidem, p. 88. 

a puterii de Stat şi chiar a legilor lui”%. „Era o teroare metodică 
exercitată de Stat [...]. Aceasta lua chipul unei catastrofe cauzate 
de o invazie străină” 2%. 

Perioada de domnie a Elisabetei Petrovna a fost una de răgaz 
în viața Bisericii Ruse. Iar în ceea ce priveşte titlul de „cea mai 
ortodoxă” pe care îl avea Ecaterina a Il-a, ea era convinsă că 
Ortodoxia nu se deosebeşte cu nimic de lutheranism, cu excepția 
slujirii liturgice, care este necesară doar din cauza sălbăticiei de 
care dădea dovadă poporul. Şi tocmai în timpul Ecaterinei a 
II-a, oberprocurorul Melissino, „cel mai important îmblânzitor 
al obscurantismului religios”%, a introdus proiectul reformei 
vieţii bisericeşti, care, din fericire, a fost blocat de Sinod şi nu 
a avut urmări. Conţinutul proiectului este foarte caracteristic 
epocii „luminilor“; din cele 13 puncte vom aminti doar câteva 
mai reprezentative. De pildă, punctul 5 spune: „Să fie curățită 
Biserica de superstiții şi de falsele minuni legate de moaşte şi de 
icoane. lar pentru cercetarea acestei probleme să fie convocată 
o comisie specială, formată din diferite persoane care nu sunt 
orbite de prejudecăți”. Punctul 7: să fie scurtate „rânduielile 
bisericeşti prea lungi [...] pentru evitarea glosolaliei păgâne 
din timpul rugăciunii [...]”, „să fie anulate mulțimea stihirilor, 
canoanelor, troparelor compuse în perioada recentă”; „să fie 
anulate multe zile de sărbătoare care sunt de prisos; în locul ve- 
cerniilor şi al slujbelor de toată noaptea să fie stabilite rugăciuni 
scurte, cu predici utile poporului”. Punctul 11: „Nu este oare 


% Ibidem, p. 95. 

21 A. V. Kartasev, op. cit., p. 398. De Buna Vestire, în anul 1742, arhie- 
piscopul Dimitri (Secenov) vorbea în predică, în prezenţa împărătesei 
Elisabeta, despre domnia Anei lovanovna: „Mai cu seamă marea prigoană 
asupra apărătorilor evlaviei, asupra slujitorilor Sfintelor Taine! Clerul — 
arhiereii, preoții, monahii — erau chinuiți, torturați, caterisiți. Deportări 
necontenite, pe apă şi pe uscat. Încotro? Pentru ce? Monahii, preoții, oa- 
menii evlavioşi erau exilați în oraşele îndepărtate ale Siberiei, în Ohotsk, 
în Kamceatka, în Orenburg. Şi atât de tare i-au înfricoşat încât păstorii, 
propovăduitorii Cuvântului lui Dumnezeu, tăceau şi nu mai îndrăzneau să 
mai scoată nicio vorbă. Este adevărat că duhul este osârduitor, dar trupul 
este neputincios. Harul martiriului nu este dat oricui”. (Ibidem, p. 243). 

% Ibidem, p. 485. 

mai rațional ca obiceiul pomenirii celor adormiţi să fie anulat?”. 
Punctul 13: „Să fie interzisă împărtăşirea copiilor până la vârsta 
de zece ani”%. Prin acest tip de soluţii protestante şi romano- 
catolice se încerca, prin măsuri administrative, să se realizeze 
o reformă a vieții Bisericii Ruse. 

Societatea cultivată, care se lupta cu prejudecățile şi supersti- 
tiile, separându-se de Biserică, căuta o hrană pentru sentimentul 
său religios şi a găsit-o mai ales în lojele masonice. „La sfârşitul 
anilor '70 franc-masoneria cuprindea aproape în totalitate me- 
diile cultivate”7. În această perioadă se studiază mult, fără a se 
face vreo selecție, şi adevărații Sfinţi Părinți şi misticii spanioli, 
dar mai ales Iacob Böhme. În bisericile construite în această 
epocă, semnele masonice sunt prezente chiar şi pe iconostas. 
La sfârşitul secolului, o religiozitate sentimentală invadează 
Biserica şi sufocă învăţătura ei. 

Presiunea exercitată asupra Bisericii de romano-catolicism 
şi de protestantism a avut urmări deosebit de nefaste asupra 
formării spirituale a poporului şi asupra artei bisericeşti. 

În şcolile teologice ruse formate după modelul apusean, 
este introdusă puternic şi pentru o perioadă îndelungată sco- 
lastica apuseană. Urmează o perioadă de ruptură adâncă între 
teologia predată în şcoli şi Tradiţia Sfinților Părinți. „Evenimen- 
tele s-au desfăşurat în aşa fel încât destinul istoric al teologiei 
ruse în secolul XVIII era hotărât în disputele dintre epigonii 
scolasticii occidentale, cei ai contra-reformei romane şi cei ai 
protestantismului”%. Transferarea şcolii cu predare în limba 


% Ibidem, p. 485-487. 

% G. Florovsky, Căile teologiei ruse, p. 115. „Pe lângă aceasta, a doua 
parte a secolului XVII a fost perioada dezvoltării sau a apariţiei tuturor 
sectelor importante din Rusia: erezia hlâştilor [de la hlîst — nuia, vargă, 
cravaşă], a eunucilor, a pnevmatomahilor, a molocanilor [...)» (Ibidem, p. 
121), care, deşi la început au fost persecutați, în timpul ţarului Alexandru 
pătrund în straturile cele mai înalte ale societăţii, folosindu-se de poziția 
lor socială. 

% G. Florovsky, Căile teologiei ruse, p. 97. Pentru fiii oamenilor de vază 
din Moscova, iezuiţii au deschis o şcoală în capitală. Influenţa iezuiţilor a 
fost cea mai puternică la începutul secolului XIX. „Într-o perioadă scurtă, 

latină şi în duhul latin pe pământ rusesc însemna o ruptură în 
conştiinţa bisericească, „ruptură dintre ştiinţa teologică şi expe- 
riența eclesială [...]. Iar acest fapt ieşea şi mai mult în evidenţă, 
prin aceea că rugăciunile se citeau încă în slavonă, în timp ce 
teologia se făcea în latină. În clasă, aceeaşi Scriptură era auzită în 
limba latină internaţională, iar în biserică, în limba maternă”?. 
Mitropolitul Filaret al Moscovei scria (înaintea reformei şcolilor 
teologice): preoții „cunoşteau mai bine scrierile păgâne decât 
pe cele ale Bisericii; vorbeau şi scriau mai bine în latină decât în 
limba rusă, erau mai capabili să strălucească în cercurile savan- 
ilor prin rostirea unor expresii alese într-o limbă moartă, decât 
să lumineze poporul prin cunoaşterea vie a adevărului”%. Iar 
Paisie Velicikovsky, amintindu-şi de şcoala teologică de la Kiev 
pe care a părăsit-o, scria: „Auzind acolo adeseori vorbindu-se 
despre zei şi zeițe eline, născociri poetice, am ajuns să urăsc din 
suflet astfel de învățături”?!. Teologia scolastică predată în aceste 
şcoli stârnea dezgust şi o mare plictiseală. Această plictiseală 
era periculoasă pentru credinţă şi a servit drept teren pentru 
ateism. Cei care treceau prin aceste şcoli teologice îşi pierdeau 
nu de puţine ori credința; ei învățau formule al căror duh le era 
străin, care nu corespundeau nici experienţei lor duhovniceşti 
şi nici evlaviei bisericeşti. Ochii lor erau orientați spre cultura 
modernă, şi nu către Biserică. 

Fireşte, icoanei ortodoxe nu-i mai rămânea loc în acest sistem 
de formare duhovnicească, unde întreaga gândire şi creație nu 
erau călăuzite de către credinţa şi viața ortodoxă, ci de scolas- 
tica latină şi protestantă. La fel ca şi pentru un om „educat” din 
acestă epocă, ba chiar şi pentru clerul format în astfel de şcoli, 
care avea o conştiinţă eclesială mutilată de scolastică, imaginea 
„creştină” în forma sa catolică a devenit mai apropiată şi mai 


iezuiții au reuşit să obțină crearea unui district şcolar special pentru şcolile 
lor în Imperiu, ca centru administrativ, Academia din Poloțk (1811-1820). 
Sudul Odessei devine un focar al prozelitismului” (Ibidem, p. 135). 

2 Ibidem, p. 101. 

% Ibidem, p. 174. 

31 Ibidem, p. 126. 

uşor de înţeles decât icoana ortodoxă. Şi nu doar că icoana le-a 
devenit străină, dar şi conţinutul ortodox al acesteia li s-a şters 
treptat din conştiinţă. De aceea, formele apusene ale artei au fost 
impuse, dacă nu întotdeauna cu complicitatea clerului, atunci în 
orice caz datorită atitudinii pasive a clerului față de intervențiile 
autorităților, intervenții care erau, dimpotrivă, foarte active? 

În anul 1767 Ecaterina a II-a emite un decret prin care este 
interzisă pictarea icoanelor „în forme străine şi scandaloase”. Ce 
înțelegea ea prin această expresie nu este clar. Există însă un in- 
diciu care ne poate ajuta să înțelegem ce anume a avut în vedere 
Ecaterina când a spus aceste cuvinte. Şi este vorba despre faptul 
că din porunca ei iconostasul pictat de Andrei Rubliov pentru 
catedrala Adormirii Maicii Domnului din Vladimir a fost aruncat 
şi înlocuit cu un iconostas în stil baroc, având propria sa imagine 
ca icoană a Sfintei Ecaterina. În secolul XVIII doar Lomonosov a 
manifestat interes pentru iconografia veche, prevăzând probabil 
destinul ei viitor. În anul 1700 el „s-a adresat autorităţilor cu 
propunerea de a face copii după cele mai bune opere iconogra- 
fice din vechime, ca să fie păstrate pentru urmași”. 

Abaterea de la imaginea ortodoxă se adânceşte pe măsură ce 
noua cultură, care este o cultură de clasă, câştigă teren. Imaginea 
tradițională este considerată acum o „neputinţă de a discerne 
adevărul” şi „un obicei învechit”. Deja din acele vremuri, după 


%2 Iată un exemplu grăitor de atitudine față de arta tradițională a 
unui ierarh cultivat; este vorba despre scrisoarea episcopului Simon de 
Kostroma (1760-1782) adresată protoiereului catedralei Adormirii Maicii 
Domnului din acelaşi oraş: „Părinte Ioane! Astăzi în iunie, ziua a 6-a, 
trecând pe la catedrala Adormirii Maicii Domnului, în care se pictează 
frescele de pe pereţii bisericii, am observat că meşterii pictează sfintele 
chipuri înnegrite, asemănându-se cu cele ce sunt lăudate de răzvrătiți 
căzuți din Biserică pentru superstiţia lor [...]. Şi cu toate că eu mai înainte 
am încercat să-i îndemn să picteze în culorile din natură şi din istorie, 
potrivit frumuseții cuvenite, ei se apărau imediat cu diferite subterfugii” 
(L Lebedinsky, „Măsurile întreprinse de conducerea de stat din Rusia 
pentru îmbunătățirea iconografiei”, în Duhovnâi Vesnic, Harikov, 1865, 
vol. XII, p. 59 (în ruseşte). 

33 A. I. Zotov, Bazele populare ale artei ruse, Moscova, 1961, vol. 1, p. 13. 
Se pare că această propunere a rămas fără consecinţe. 

cum ştim, se conturează divizarea înțelesului general al artei în 
„marea artă” şi „lucruri mărunte” (Gramata celor trei patriarhi din 
anul 1668). lar în secolul XVIII noțiunea însăşi de artă este defini- 
tiv şi exclusiv rezervată noului curent, iar icoana este exclusă de 
aici. Dacă atitudinea față de Biserică se schimbă, ea se schimbă şi 
față de arta tradițională: fiind în afara culturii, Biserica nu putea 
avea o artă care să corespundă cerințelor societății cultivate. „Se 
ruşinau chiar să-şi amintească de picturile bizantine [...]. Arta 
picturală a luat-o înainte, ocupând primul loc”, scria Saharov**. 
Însuşi termenul de „iconografie“ devine peiorativ în mediile 
conducătoare ale societăţii, iar arta şi artistul nu mai au nimic 
de-a face cu icoana ortodoxă, nici cu iconarul, un „prost zugrav 
pios”. Fascinaţia noii culturi, al cărei reper era Apusul, iar în artă 
Italia, influențează şi conştiinţa pictorului. Arta tradițional bise- 
ricească este înlocuită de pictura profană cu subiect religios, care 
devine un „stil” printre altele; datorită premiselor noii culturi, 
ea capătă o existență autonomă, independentă față de Biserică, 
ajungând să depindă doar de pictor. Această nouă artă religi- 
oasă, asemenea arhitecturii şi sculpturii, este inclusă, împreună 
cu întreaga artă profană, în marele curent al artei occidentale. 
Adaptându-se cerinţelor culturale ale societății şi căilor gândirii 
filozofico-religioase, ea parcurge toate etapele mai importante ale 
artei apusene din acea vreme: baroc, clasicism, romantism ş. a. 

Fireşte, iconografia aproape că a fost eliminată din mediul 
cultural al epocii de pictura religioasă de salon, printr-o imitare 
de proastă calitate a modelelor apusene, numită „icoană în stil 
italian”, ceea ce corespundea deplin gusturilor epocii şi părea 
elogios pentru oamenii înaltei societății de atunci. „În acest se- 
col [XVIII] — scria unul dintre ierarhii Bisericii Ruse - pentru a 
satisface gusturile publicului, pictura şi arhitectura au devenit 
în Rusia imitații modeste, de cele mai multe ori servile şi uneori 
ridicole, ale arhitecturii şi picturii italiene, până într-aşa măsură 
încât, oricât de artistice ar fi fost lucrările, îşi pierdeau valoarea 
dacă nu se asemănau cu cele italiene”. Dacă pictorii ruşi ar fi 


% A. I Saharov, Cercetări despre iconografia rusă, Sankt-Petersburg, , 1849. 
Arhiepiscopul Anatolie, Despre zugrăvirea icoanelor, Moscova, 1845, p. 38. 

pătruns esenţa lucrurilor, spune cu durere autorul, „atunci chiar 
şi în lucrările cele mai celebre, prezentate ca fiind capodopere, 
create în şcolile italiene, ar fi găsit nişte defecte şi greşeli de ne- 
iertat, încât aceste modele le-ar fi apărut mai degrabă ca roade ale 
unui entuziasm vrednic de milă şi ale imaginaţiei bolnăvicioase 
a pictorilor italieni”%. 

Secolul XIX a fost o perioadă în care cultura națională rusă, 
o cultură de sinteză, a cunoscut o ascensiune ce a influențat 
viața şi creația artistică; a fost o epocă foarte bogată, însă con- 
tradictorie şi tulbure. 

Ideea creştinismului universal, lansată de Joseph de Maistre, 
se bucură de o largă răspândire. „Religia inimii”, a cărei modă 
s-a răspândit odată cu dezvoltarea masoneriei în secolul XVIII, 
renaşte în timpul lui Alexandru I sub forma unui tip nou de 
mistică: apare aşa numitul „creştinism interior”, rupt de orice 
confesiune, care, în realitate, neagă Biserica. 

Dacă „statul țarului Petru şi-a supus Biserica mai degrabă din 
exterior [...], având un scop profan şi urmărind binele comun”, 
„în timpul ţarului Alexandru, Statul se consideră din nou sacru, 
pretinzând tocmai supremaţia religioasă şi impunând propria 
sa idee religioasă”%. În lumina acestei idei, Biserica apare ca un 
lu învechit” al adevăratului creştinism, care este „interi- 

' În sensul acestui „creştinism interior”, al „religiei inimii”, 
se încearcă reformarea atât a Rusiei, cât şi a Bisericii. În plan 
administrativ, se face un nou pas în sensul reformei bisericeşti 
începute de către ţarul Petru I: este înființat un organism nou, 
aşa numitul „minister dublu”, condus de către oberprocurorul 
Sinodului Bisericii Ruse şi cuprinzând Ministerul educației nați- 
onale şi al confesiunilor. Acest „minister dublu trebuia, dacă nu 
să unească, atunci să adune toate confesiunile sau «Bisericile» nu 
numai pentru lucrările obşteşti, ci şi într-o singură însuflețire”. 

Poate că cea mai bună ilustrare a spiritului vremii în care a 
domnit Alexandru I este proiectul inițial al catedralei Hristos 


35 Ibidem, p. 60. 
% G. Florovsky, Căile teologiei ruse, p. 133-134. 
37 Ibidem, p. 134. 


Teologia icoanei 425 


Mântuitorul, ales dintre numeroasele proiecte chiar de către 
țar. După intenţia autorului, francmasonul A. Vitberg, aceas- 
tă biserică ar fi trebuit să fie nu doar ortodoxă, ci una care să 
exprime „ideea de universalitate”. Vitberg scria: „Mie mi s-a 
părut insuficientă numai săvârşirea slujbelor Bisericii greco-ruse 
şi m-am gândit la toți creştinii, fiindcă însăşi faptul închinării 
acestei catedrale lui Hristos dovedeşte că ea aparține tuturor 
creştinilor [indiferent de confesiune]”*8. Este adevărat că da- 
torită circumstanțelor, catedrala nu a mai fost construită după 
proiectul lui Vitberg”. Însă măsura în care aceste idei făceau 
parte din preocupările intelectualilor reiese din aprecierea fä- 
cută de Revista Ministerului Educației Naționale, care considera 
că proiectul este „o expresie vie, genială, desăvârșită a orientării 
societății ruse din acele vremuri”. Tendinţa de a nivela valorile 
tuturor religiilor se realizează pe seama Ortodoxiei, pe seama 
Bisericii, care se dizolvă într-o confesiune intermediară, într-un 
fel de „creştinism” eclectic, şi aceasta în numele religiei „uni- 
versale”. „Nu dogmele contează, şi nici măcar tainele văzute, 
ci viața inimii”+!. Oamenii care încercau să apere Ortodoxia 
erau persecutați, „pentru că apărând Biserica exterioară, scria 
oberprocurorul Goliţân, despre autorul unei astfel de cărți, el 
se înarmează împotriva celei interioare”?. 

În anul 1813, în timpul construirii catedralei Maicii Domnului 
din Kazan, la Sankt-Petersburg, sculptorul Martos i-a prezentat 
aceluiaşi Goliţân modele ale statuilor celor patru Evanghelişti, 
destinate catedralei. Procurorul Sinodului a avut destulă dreaptă 
judecată ca să respingă aceste modele, iar motivul respingerii 
este foarte semnificativ: deşi „cunoscătorii şi iubitorii de artă” 
ar fi încântați de asemenea statui, spune Goliţân, „în biserica 
Domnului intră tot felul de oameni; se poate ca cel ce nu ştie 


A 


3 A. Vitberg şi proiectul catedralei „Hristos Mantuitorul”, în Stariie god, 
1912, februarie, p. 89 (în ruseşte). 

39 Catedrala a fost construită între anii 1837-1883 după proiectul arhitec- 
tului Ton. 

4 Stariie godi, p. 37. 

41 G. Florovsky, Căile teologiei ruse, p. 137. 

42 Ibidem, p. 151. 

nimic despre eleganța picturilor să se smintească, văzându-i pe 
Evanghelişti atât de goi şi într-o atitudine forțată”. 

În vremea domniei țarului Nicolae I, proiectul inițiat de către 
țarul Petru I în domeniul reformei din Biserică este dus până 
la capăt: Statul „organizează administrația bisericească într-un 
departament printre celelalte; din acel moment (şi până la sfâr- 
şitul perioadei sinodale), Biserica se va numi «Departamentul 
confesiunii ortodoxe»”+. Această organizare administrativă a 
Bisericii, prin care se făcea din ea un departament public, a trans- 
format viața ei sacramentală şi liturgică într-o obligaţie față de 
Stat, a cărei nerespectare este cercetată ca atitudine ostilă statului. 

Subjugarea Bisericii, regimul anti-canonic ce i-a fost impus, 
lipsa libertăţii şi a independenţei autorităţii spirituale, au redus 
Biserica la o simplă instituţie rituală. Astfel, mediile cultivate 
se înstrăinează de Biserică, considerând-o un focar al obscu- 
rantismului şi o obligație impusă de Stat. Începând cu păturile 
superioare ale societății, apoi în majoritatea populației cultivate 
şi „liberi-cugetătorii”, are loc o adevărată trădare a Bisericii. 
Omului cult „îi este ruşine să creadă” (scrie Leskov) şi „întreaga 
istorie a intelectualității ruse în acest secol se desfăşoară sub 
semnul unei crize religioase”€. Această criză este exprimată 
adeseori prin trecerile de la o credinţă înflăcărată la necredință 
şi la luptă împotriva lui Dumnezeu. Necredinţa din mediile cul- 
tivate şi indiferența au favorizat răspândirea sectelor în rândul 
poporului, care adesea se caracterizează printr-o luptă împotriva 
rânduielilor canonice ale Bisericii. A fost o perioadă a decăderii 
şi dezbinării, un timp dureros pentru viața Bisericii. 

Însă nici retragerea în masă din Biserică, nici asuprirea exer- 
citată de Stat nu au avut puterea să nimicească viața ei duhov- 
nicească lăuntrică. Fiinţa sacramentală propriu-zisă a Bisericii 
nu putea să moară; în Rusia, ca şi în Răsărit, viața liturgică era 
nucleul datorită căruia Biserica şi-a păstrat puterile vitale. Şi în 
această situație oficială, Biserica Rusă din perioada sinodală, 


8 Maeștrii artei despre artă, Moscova - Leningrad, 1937, vol. 4, p. 70, nota. 
4 G. Florovsky, Căile teologiei ruse, p. 203. 
3 Ibidem, p. 292. 

umilită şi neputincioasă, a răspuns printr-o extindere nemai- 
întâlnită a misiunii printre cei de altă credinţă, nu numai pe 
teritoriul imperiului Rusiei, la extremitățile din nord şi din est, 
ci şi dincolo de hotarele ei. În paralel cu necredinţa şi indife- 
rentismul religios, are loc o renaştere a vieții spirituale. Aceas- 
tă renaştere începe deja în cea de a doua jumătate a secolului 
XVIII, în mediul monahal din Athos. Prin România ea pătrunde 
în Rusia. Sfârşitul acestui secol şi începutul secolului XIX sunt 
marcate de refacerea multor mănăstiri (Chiril de Beloezersk, 
Valaam ş.a.) şi, de asemenea, de înființarea unor mănăstiri noi. 
În această renaştere spirituală a jucat un rol important, dacă nu 
rolul decisiv, apariţia în ruseşte a Filocaliei, tradusă de Sfântul 
Paisie Velicikovskyf. Această renaştere a vieţii spirituale în- 
floreşte chiar în sânul Bisericii în limitele ei canonice, deşi la 
început rămâne în afara pietății oficiale, în afara teologiei din 
şcolile infectate cu idei eterodoxe, pentru că nu este vorba des- 
pre o doctrină abstractă care ar putea fi predată într-o şcoală, 
ci despre o reîntoarcere „la izvoarele vii ale teologiei şi gândirii 
patristice”, adică la experienţa vie a Ortodoxiei. Apare iarăşi 
tradiția monahală a călăuzirii duhovniceşti. În Pustia Optinei 
se creează un centru de cultură duhovnicească, o mare şcoală 
a Ortodoxiei. Traducerile făcute aici din Sfinţii Părinţi se vor 
bucura de o largă răspândire. Această renaştere era departe 
de a fi lipsită de dificultăţi, de obstacole: astfel, călugării de la 
Optina şi alți asceţi, Sfântul Serafim de Sarov, iar înaintea lui 
Paisie Velicikovsky, au fost învinuiți de erezie şi au suferit chiar 
prigoniri din partea unor ierarhi pentru practicarea rugăciunii 
inimii şi a călăuzirii duhovniceşti. „Iar rugăciunea inimii este 
nimicită şi luată în râs ca o molimă şi o ruină” — spunea mitro- 
politul Filaret“. Şi totuşi, atât în Optina cât şi în jurul stareților 
din alte mănăstiri, se realizează unitatea națională: au ajuns la 
o aşa măsură duhovnicească încât înaintea lor cad toate barie- 
rele sociale şi culturale; oameni din diferite categorii sociale şi 


4 În decursul secolului XIX Filocalia a fost editată în Rusia de şapte ori. 
17 G. Florovsky, Căile teologiei ruse, p. 126. 
48 Ibidem, p. 171. 

cu o instruire culturală diferită, separați în viața de zi cu zi, se 
regăsesc împreună la aceşti stareți în mănăstiri, unde caută şi îşi 
află sensul vieții. Stareţii de la Optina devin călăuzitorii elitelor 
culturii ruse (Gogol, Homiakov, Dostoievsky şi mulți alții). De 
asemenea, gândirea teologică cunoaşte o anumită trezire (mi- 
tropolitul Filaret, Homiakov...). 

Însă, chiar atunci când începe o renaştere reală a spiritualității 
ruse, aceasta nu are o legătură directă cu imaginea bisericească 
tradițională, cu icoana. Separarea artei de Biserică, încadrarea ei 
în domeniul culturii profane, a pătruns în conştiinţe până într- 
atâta încât artistul nu-şi putea imagina că lucrarea lui poate avea 
legătură cu îndrumarea duhovnicească şi cu practica rugăciunii 
minţii, nici starețul ascet nu era conştient de faptul că lucrarea 
sa duhovnicească lăuntrică poate avea legătură cu crearea unei 
icoane. Acesta este rezultatul drumului parcurs din vremea 
meşterului Dionisie şi a Scrisorii către un iconograf. 

În cursul secolului XIX în şcolile teologice au loc mai multe 
reforme, inclusiv reintroducerea limbii ruse în cadrul procesului 
de învățământ teologic. Şi cu toate că la mijlocul secolului erau 
întrebuințate manuale şi metode de predare romano-catolice 
şi protestante, în aceste şcoli reînvie puțin câte puțin propria 
tradiţie ortodoxă; totuşi, ele rămân încă sub tutela scolasticii 
apusene“. În Academiile teologice este predată arheologia bise- 
ricească. Însă atunci „când unul dintre primii pionieri ai arheo- 
logiei creştine [academico-bisericeşti] a introdus în cursul său un 


* Numai în cea de-a douajumătate a secolului XIX şi la începutul seco- 
lului XX se observă tendința de eliberare de teologia scolastică apuseană. 
Dar încă în anul 1912, în cuvântul rostit la Academia duhovnicească de la 
Moscova, arhimandritul Ilarion (Troițky, care urma să fie episcop) vorbea 
despre problemele luptei de eliberare, din teologie. „Eu cred că este datoria 
mea morală să vă chem la lupta împotriva acestei dominații răufăcătoare a 
elementelor latino-nemțeşti şi a roadelor triste pe care le-au adus acestea 
în teologia noastră” (Arhiepiscopul Vasili Krivoşein, „Texte simbolice în 
Biserica Ortodoxă”, în Bogoslovskie Trudâ, Moscova, 1968, nr. 4, p. 28). Iar 
la Sinodul din anii 1917 - 1918 unul dintre participanţi, episcopul Antonie 
al Volîniului, spunea: „Structura instituţiilor pedagogico-teologice, fiind 
moştenită din lumea ereticilor apuseni, a şi adus lucrarea şcolii teologice 
până în starea aceasta scandaloasă” (G. Florovsky, Căile teologiei ruse, p. 479). 

capitol separat despre iconografia creştină, la examen a primit o 
mustrare aspră din partea mitropolitului Filaret, amintindu-i-se 
că el este pus în Academie ca să predea arheologie creştină, nu 
iconografie”. Acesta era duhul vremii de atunci. 

La mijlocul secolului XX a fost redactat un document extra- 
ordinar, care nu numai că nu şi-a pierdut semnificația, ci este 
chiar deosebit de actual şi în vremurile noastre. Documentul 
acesta — Enciclica Patriarhilor Bisericii Răsăritene, din anul 1848%, 
este adresată tuturor creştinilor ortodocşi, ca răspuns al Bisericii 
la apelul lansat de către papa Pius al IX-lea al Romei. Nu ştim 
dacă papa s-a adresat Patriarhilor răsăriteni cu propunerea unirii 
deoarece credea că Ortodoxia este destul de zdruncinată şi va 
accepta unirea cu Roma, sau pentru că se temea ca nu cumva 
această renaştere spirituală să cauzeze eliberarea de influenţele 
romano-catolice, ori avea în vedere ambele posibilități. Răs- 
punsul dat de către Biserică a fost exprimat tocmai prin această 
enciclică. Documentul, apărut în condiţii extrem de dificile pen- 
tru viața Bisericii, a creat o deosebită impresie în întreaga lume 
ortodoxă. „Niciodată nu putem şti — scria Homiakov — cum se 
pot rezolva lucrurile. Un exemplu extraordinar [...] este această 
Enciclică şi bulversarea pe care a produs-o în lumea noastră 
bisericească. Cine s-ar fi aşteptat la un astfel de fenomen? Cine 
ar fi crezut că instinctul adevărului eclesial va ajunge la o con- 
ştiinţă atât de clară la un cler puţin instruit şi puternic viciat de 
condiţiile exterioare şi de ştiinţa ei scolastică? Ceea ce nimeni 
nu a îndrăznit să spună sau să tipărească este exprimat acum 
oficial, în auzul tuturor [...] şi cu atâta simplitate, cu o fermitate 
incontestabilă, încât afară de cei care se prefac că nu văd, oricine 
aude aceste cuvinte poate să înțeleagă întreaga viață lăuntrică 
a Ortodoxiei”. 


5 D, K. Trenev, „Păstrarea monumentelor iconografiei vechi ruseşti”, 
în Iconopisnîi sbornic, Sankt-Petersburg, 1907, ediția întâi, p. 18. 

51 „Textul ei a fost, după cum se pare, acceptat în mod anticipat de 
către mitropolitul Filaret al Moscovei” (J. Meyendorff, L'Eglise orthodoxe 
hier et au jourd'hui, Paris, 1960, p. 89). 

5 A. Homiakov, „Scrisoare către I. Samarin”, din 1 martie 1849 în 
Izbranâie socinenia, New-York, 1955, p. 349-350. 

În critica romano-catolicismului, punctul inițial, punctul 
esenţial al acestei Enciclice este Filioque şi urmările lui; această 
învățătură care a apărut în Bisericile din Apus „a adus după sine 
treptat şi alte inovații”, „a stricat toată rânduiala apostolică din 
vechime a săvârşirii tuturor tainelor şi aşezămintelor bisericeşti”. 

„O astfel de învățătură poartă chiar în esenţa ei toate indi- 
ciile unei învățături neortodoxe”. Întemeindu-se pe Părinții 
răsăriteni şi apuseni, patriarhii scriu: „De aceea, Biserica Una, 
Sfântă, Sobornicească şi Apostolească [...] acum vesteşte din 
nou prin Sinod, că această părere inovatoare, anume că Duhul 
Sfânt purcede de la Tatăl şi de la Fiul, este într-adevăr o erezie 
[se subliniază în original] şi cei ce împărtăşesc această opinie, 
oricine ar fi ei, sunt eretici; comunitățile din care fac parte aceştia 
sunt nişte comunități eretice şi orice comuniune liturgică a fiilor 
Bisericii Ortodoxe cu ei este fărădelege”. „La noi — se spune în 
Enciclică, nici patriarhii, nici sinoadele nu au putut niciodată 
să introducă ceva nou, pentru că la noi păzitorul evlaviei este 
însăşi trupul Bisericii, adică poporul, care dintotdeauna a do- 
rit să-şi păstreze credința neschimbată şi în acord cu credința 
Sfinţilor Părinți”. În această epocă a tendinței „spre unirea 
tuturor confesiunilor sau a Bisericilor”, Enciclica patriarhilor este 


5 Enciclica Bisericii celei Una Sobornicească şi Apostolească către toți creştinii 
ortodocşi (traducerea în limba rusă), Sankt-Petersburg, 1850, p. 7-8, 36-38. 
InsăRoma nu a încetat lupta. În anul 1894 papa Leon al XIII-lea a făcut o 
nouă încercare de uniaţie, adresându-se Constantinopolui şi schimbând 
condiţiile unirii: ortodocşii îşi pot păstra credinţa; de această dată, uniația 
consta doar în recunoaşterea papei ca fiind „cel mai înalt conducător spi- 
ritual şi lumesc al Bisericii de pretutindeni, singurul urmaş al lui Hristos 
pe pământ, dătător a tot harul”. De această dată răspunsul a venit (în anul 
1895) de la patriarhul Antim al Constantinopolului, care demască din nou 
rătăcirile latine, incluzând aici şi cele două dogme inovatoare: imaculata 
concepție (1854) şi infailibilitatea papală (1870). Pentru a realiza unirea, 
el cere mai întâi de toate să fie o singură credință: numai dacă latinii vor 
dovedi că până în secolul IX Biserica de Răsărit a mărturisit Filioque, pur- 
gatoriul, imaculata concepție, puterea civilă şi infailibilitatea episcopului 
de Roma — „atunci noi nu vom avea nimic de spus” (Scrisoarea Patriarhală 
şi Sinodală a Bisericii de Constantinopol în legătură cu enciclica papei 
Leon despre unirea Bisericilor, din 20 aprilie anul 1894, Sankt-Petersburg, 
1896, p. 4 şi 8). 

importantă prin mărturisirea forței vitale a Ortodoxiei, capabilă 
să manifeste, la momentul necesar, din adâncurile conştiinţei 
sale eclesiale, „instinctul adevărului eclesial”. 

De la începutul secolului XIX în societatea rusească apare 
un interes pentru trecutul poporului rus, față de istoria lui. O 
importanţă aparte este acordată la tot ceea ce este vechi, inclu- 
siv icoanei. Apare o serie de cercetări legate de ea. Însă icoana 
este cercetată în afara contextului confesional, ca moştenire a 
trecutului, iar criteriul fundamental după care este apreciată e 
cel estetic: icoana este cercetată după normele antichității şi ale 
Renaşterii italiene, considerate reguli ale oricărei creații artistice. 
Unii sunt cuprinşi de simțirea nemijlocită şi spontană a frumuse- 
ţii spirituale a icoanei. Imitarea servilă a Apusului nu aduce în- 
totdeauna satisfacţii. „Începem să conştientizăm mai clar — scria 
Homiakov în anul 1846 - neputinţa şi sterilitatea oricărei imitații, 
fie ea una servilă, adică legată de o anumită şcoală, sau liberă, 
sau eccletică”%. În unele pături sociale apare o atitudine netă 
de respingere a influenţei exercitate de arta apuseană şi aceasta 
îmbracă un caracter confesional anti-catolic. Dacă pentru apără- 
torii artei apusene iconografia tradițională reprezintă o limitare a 
libertăţii de a crea, „râvnitorii Ortodoxiei- scrie Saharov -încep 
să se îndepărteze de tot ce e pitoresc, recunoscând că orice ino- 
vaţie este o îndepărtare de Biserică”. Aceste „inovaţii pitoreşti” 
sunt considerate acţiuni conştiente ale Romei. „Învăţătorii apu- 
seni, venind să-i inițieze pe ruşi în pictură, afirmă de mai bine de 
o sută de ani că mâinile pictorului nu trebuie legate, că trebuie 
să i se acorde libertate [...]. Profesorii veniți acționau potrivit in- 
tenţiilor catolicismului; ei erau doar nişte purtători de opinii ela- 
borate la Roma şi care vizau nimicirea iconografiei bizantine”*>. 

Interesul pentru moştenirea naţională se generalizează şi, în 
acest context, începe căutarea unei arte care să fie, deopotrivă, 


54 Părerile ruşilor despre străini, în A. Homiakov, op. cit, p. 133. 

5 I. Saharov, op. cit. În acesttimp se fac încercări de a realiza o fuziune 
între iconografia tradițională şi orientarea artistică modernă, dar aceaste 
încercări nu sunt viabile: pentru omul cultivat, un astfel de amestec nu 
era nici necesar, nici suficient; la fel şi pentru omul bisericesc, dar din 
alte motive. 

națională, ziditoare moral şi capabilă să dezvolte sentimentul 
estetic. De acest lucru erau preocupate şi conducerea țării şi 
partea slavofilă a societății ruse şi ierarhia bisericească. Se caută 
crearea „unui stil iconografic nou în locul stilului bizantinbarbar 
şi grosolan”. Erau căutaţi pictori capabili să picteze catedrale şi 
biserici într-un stil contemporan, „îmbunătățit”, care să cores- 
pundă puterii şi spiritului Statuluis. 

Smulsă din rădăcinile care au alimentat-o, arta a devenit 
atunci o artă de clasă; se manifestă încercări de a impune po- 
porului, în locul unei exprimări naturale şi spontane a credinţei 
şi a vieții, un caracter național hotărât de sus. Deja la sfârşitul 
secolului XVIII începe o „luptă pentru crearea unui program 
teoretic al artei naționale ruse”” (profane şi religioase), sprijinită 
pe masele largi ale poporului. Arta tradițională nu îşi propunea 
să fie „naţională” sau „pur rusească”, ci era astfel, reflectând 
întreaga complexitate a vieții poporului rus (viaţa spirituală, 
socială, politică), dându-i un sens; ea nu căuta să cultive gustul 
artistic al poporului, ci îl exprima. Acum însă, unei arte lipsite de 
fundamentul ei firesc, i se cer o serie de lucruri: să fie „naționa- 
lä”, „în întregime rusească”, să exprime „duhovnicia”, „puterea 
şi spiritul Statului” etc. Arta tradițională, formată de-a lungul 
veacurilor în adâncul experienței soborniceşti a Bisericii, a fost 
întotdeauna unul dintre elementele unificatoare ale diferitelor 
straturi ale societății: ea era înțeleasă la fel de bine atât de către 
nobil cât şi de către omul simplu, şi de către cel cult şi de către 
cel fără şcoală, pentru că ea exprima credința comună a tutu- 
ror. Ea era purtătoarea frumuseții aşa cum o concepea întregul 
popor, atât în plan estetic cât şi în plan spiritual. Aceste două 
planuri erau nedespărțite, chiar dacă erau exprimate la nivele 
spirituale şi artistice diferite. Icoanele se deosebeau printr-un 
stil mai mult sau mai puțin elevat şi prin bogăţia ornamentației, 
nu prin caracterul propriu-zis al artei. 


5 A. Grişenko, „Icoana rusă ca artă a picturii”, în Voprosîjivopisi, Mos- 
cova, 1917, p. 11. 

57 A. I. Zotov, Fundamentele naționale ale artei ruse, Moscova, 1961, vol. 
1, p. 116. 

Acum situația se schimbă. Problema consta nu doar în faptul 
că țăranul pur şi simplu nu-şi permitea să cumpere o „icoană” 
lucrată de către un pictor la modă din cauza posibilităților sale 
materiale modeste; pentru a înțelege şi a accepta ceea ce nu era 
creat de popor era nevoie de o schimbare a psihologiei naționale: 
acceptarea unor lucrări individuale, dar şi imitații, care îi erau 
străine din punct de vedere confesional. „Priviţi — scria Botkin 
în anii '40 ai secolului XIX - dacă există astăzi vreo simpatie 
între artist şi popor? Sunt străini unul față de altul şi nu vor 
să ştie unul de celălalt”. Nici nu s-ar putea altfel. „Pictorii 
contemporani [...] - spunea Pogodin - au avut întotdeauna 
înaintea ochilor doar «Panteonuri» şi «Madone»; atunci cum ar 
putea ei înțelege ce este o imagine rusească, ce este o icoană?”* 
Având imaginaţia robită de „Panteonuri” şi „Madone”, pictorii 
au ajuns să nu mai vadă diferenţe între un portret şi o icoană, 
ba mai mult, între mitologie şi Evanghelie. „Este foarte dure- 
ros pentru conştiinţa creştină — scrie arhiepiscopul Anatoli — să 
vezi în atelierele pictorilor noştri un amestec eteroclit de ima- 
gini, în care sunt reprezentate subiecte sfinte şi mitologice, o 
reprezentare a Mântuitorului alături de una a lui Bachus, sau 
a Maicii Domnului lângă o Veneră şi multe altele asemenea. 
Oare au ajuns pictorii noştri la o astfel de înțelepciune încât au 
unit toate credințele? Unde vom ajunge până la urmă cu toate 
acestea? Cum se vor termina?”“. Desigur, chipurile lui Bachus 
şi al Venerei nu erau expuse în biserici; însă această amestecare, 
adică pierderea totală a simțului realității, a rămas caracteristică 
epocii. Câteodată legătura dintre imagine şi religie se limita 
doar la înscrierea numelui, fără ca acesta să corespundă per- 
soanei reprezentate. Nesesizarea minciunii ajungea câteodată 
până la sacrilegiu“. În înalta societate de atunci era un lucru 


* Istoria artei ruse, Moscova, 1964, vol. VIII, cartea a 2-a, p. 37. 

5 Citat de N. Şekotov, „Iconografia ca artă”, în colecția Ruskaia ikona, 
Sankt-Petersburg, 1914, ediţia a 2-a, p. 130. 

& Arhiepiscopul Anatoli, op. cit., p. 109. 

6l Ceea ce este folosit în vremurile noastre de literatura atee. Vezi L. 
I. Emelea, Originea rânduielilor religioase, Leningrad, 1959. Negustoreasa 
Cihaceva este reprezentată cu nimb strălucitor, însoțit de inscripția MP OU 

bine văzut să comanzi o „icoană” la un pictor recunoscut şi 
modern, care, după spusele lui Buslaev, nici măcar nu ştia cum 
se pictează temele sfinte, dar nu se coborau până la a se adresa 
iconografilor*?. „Icoanele” sunt pictate după modele vii sau 
după imaginaţia pictorului, obicei care continuă până la sfârşi- 
tul perioadei sinodale. Însuşi marele Filaret, cu toată influența 
pe care o avea, nu putea decât în predică, este adevărat, într-o 
formă foarte pătrunzătoare, să stigmatizeze această situație: 
„Îndrăzneala de a picta icoanele după imaginaţia pictorului este 
un rod al arbitrariului care stăpâneşte timpurile moderne”. 

În stăruința de a crea un stil nou de pictură bisericească, „pur 
rusească”, „tendinţele naționaliste, aşa cum se întâmplă de fiecare 
dată, au provocat multe fenomene străine şi contradictorii. Cei 
mai vestiți pictori, dintre care mulți au studiat în şcoala nemţeas- 
că, sau în cea romano-boloniană, trebuiau să împlinească dorința 
puterii de a restitui artei religioase măreția, puterea şi importanța 
de care se bucura altădată”&. La pictarea frescelor catedralelor 
din capitală (Catedrala Sfântul Isac din Sankt-Petersburg, 1818- 
1858, şi catedrala Hristos Mântuitorul din Moscova, 1837-1883) 
au participat o serie de pictori romano-catolici şi protestanți, 
profesori şi elevi ai Academiei imperiale de Arte: Briulov, Semi- 
radsky, Bruni, von Neff. Acestora, împreună cu alții, le-a fost 
încredinţată sarcina de a crea o artă națională rusă, de „a-l înlocui 
pe Teofan Grecul, pe Rubliov, pe Dionisie, şi pe mulți alți maeş- 
tri anonimi ai icoanei din vechime”. Neglijând cu totul valorile 


(p. 45). La porunca lui Arakceev, pictorul a înfățişat-o sub chipul Maicii 
Domnului pe Minkina, concubina acestuia, şi imaginea a fost adusă în 
biserica din satul Gruzino din gubernia Novgorod (ibidem, p. 44). 

€F, I. Buslaev, „Noţiuni generale despre iconografia rusă”, în Socinenia, 
Sankt-Petersburg , 1908, vol. 1, p. 406. 

& Cuvânt la Adormirea Maicii Domnului, 1840, Moscova, 1882, vol. IV, p. 157. 

& A. Grişenko, Icoana rusească ..., p. 11. 

6% Cu doi ani înainte de sfinţirea catedralei Hristos Mântuitorul, cel care 
avea să devină doctor în istoria artei, Gnedici, fiind student la Academia 
de Arte, a făcut o declaraţie în această instituţie despre faptul că frescele 
catedralei, executate de către profesorii lui, sunt un „scandal pentru în- 
treaga Rusie” şi propunea ca acestea să fie răzuite şi înlocuite cu altele. 

iconografice din trecutul artei ruse, noul stil iconografic „înalt” 
mulțumea nu doar cercurile oficiale”. Ca exemplu, Grişenko 
prezintă aprecierea slavofilului Şevârev (slavofilii au primit cu 
mare entuziasm acest tip nou de „pictură religioasă): „Bruni a 
reuşit să găsească [...] un chip iconografic nou şi o atitudine 
nouă pentru Madona lui; el a reprezentat-o cu trăsăturile unei 
fecioare; în privirea ei îngândurată şi galeşă, în coloritul pal, în 
formele diafane ale trupului, în înfăţişarea juvenilă necoaptă 
încă, care a fost chiar reproşată pictorului ca un viciu — putem 
vedea aceste caracteristici ale unei Madone a Nordului, ruse aş 
zice, ale cărei idee şi chip s-au născut pe malul râului Neva”. 
Acest amestec de banalitate vulgară şi erotism sublimat a înlo- 
cuit icoana. „Cât de mare era prăpastia dintre această Madonă 
de pe malurile Nevei şi măreţia chipului Preasfintei Născătoare 
de Dumnezeu apărut pe malurile Hellenspontului - scria N. 
Şekotov — şi cât de greu, aproape imposibil, era pentru oamenii 
care au trăit în ani '40 să treacă peste această prăpastie pentru a 
reveni la frumusețea din vechime”. Din Epistola către un icono- 
graf noi cunoaştem că în epoca înfloririi artei iconografice, ceea 
ce îi călăuzea pe iconari în lucrarea lor era îndrumarea duhov- 
nicească a unui stareț în practica rugăciunii minţii. Însă cui se 
vor adresa acum pentru a cere indicaţii în pictarea „icoanelor“? 
Academiei de arte frumoase$, iar pentru procurarea „origina- 
lelor”, străinătății. Pobedonosţev, oberprocurorul Sinodului 
(1880-1905), comanda întotdeauna la librăria germană Grote din 
Sankt-Petersburg reproduceri ale creațiilor artistice apusene, pe 
care le trimitea pe la mănăstiri ca modele pentru pictarea „icoa- 
nelor”; el prefera în special arta nazareenilor din Düsseldorf”. 


6 A. Grişenko, Icoana rusească [...], p. 12. 

7 Ibidem, p. 12-13. 

68 N. Şekotov, op. cit, p. 130. 

© În anul 1856 la Academia de Arte este înființată o clasă de „ìcono- 
grafie ortodoxă”. Aceasta însă era „ortodoxă” numai cu numele. În rea- 
litate, era „un amestec eclectic de clasicism academic cu imitarea picturii 
bizantine” (Istoria artei ruse, vol. IX, partea întâi, p. 31). 

70 Goethe numea la vremea lui această pictură executată de ei „noua 


s 


anti-artă pioasă” (neue frömmelnde Unkunst). Vezi P. Hauptmann, „Das 

În acest context este greu să citeşti decizia Sfântului Sinod din 
27 martie — 14 aprilie a anului 1880, fără amărăciune şi indigna- 
re: „Pentru ca arta bisericească, păstrând cu strictețe tradiţiile, 
să corespundă şi cerințelor artei în general şi, prin aceasta, pe 
lângă importanţa ei religioasă, să dezvolte eleganța gustului la 
cei mulți din popor, Sfântul Sinod a recunoscut că ar fi foarte 
util arbitrajul Academiei Imperiale de arte frumoase în relația 
dintre clienți şi pictori, când este vorba despre pictarea integrală 
aiconostaselor, a icoanelor şi a ancadramentelor””!. Această dis- 
poziție mărturiseşte despre o adâncă tragedie interioară a artei 
ruse: un popor înzestrat cu una dintre cele mai măreţe culturi 
artistice din lume, care a creat o artă inegalabilă în măreţia sa, 
se vede nevoit să „dezvolte eleganța gustului”, şi aceasta pentru 
a înţelege şi accepta o artă străină acestui popor. 

Icoana ortodoxă, care fusese aproape un mileniu întreg ex- 
presia credinţei şi a vieții poporului, este dată uitării de clasele 
cultivate ale societăţii; şi aceasta în aşa măsură că, atunci când 
Goethe, văzând în biserica ortodoxă din Weimar icoane făcu- 
te de meşterii din Paleh, a rămas uimit de tradiţiile bizantine 
păstrate de către pictorii contemporani şi a cerut câteva date 
despre această pictură, nimeni nu a putut să i le dea: nici cei 
din cercurile apropiate curţii, nici autoritățile locale, nici istori- 


russische Altglaubigertum und die Ikonenmalerei” în Beitage zur Kunst des 
christl Ostens. Erste Studien-Sammlung, Band 3, Recklinghausen, 1965, p. 34. 

7! S, V. Bulgakov, Agendă de birou pentru sfințiții slujitori ai Bisericii, Kiev, 
1913, p. 746. Au existat cazuri în care chiar organele autorităţii bisericeşti 
erau nevoite, din oportunism, să susțină iconografia tradițională în ciuda 
curentului dominant. Astfel, în anul 1888, Sinodul a decis: „Din cauza 
ideilor preconcepute ale celor de rit vechi împotriva icoanelor de tip nou 
pictate în stil italian, preoții de parohie trebuie să supravegheze ca în bi- 
sericile ortodoxe, în special printre cei de rit vechi, icoanele să fie pictate 
într-o manieră mult mai apropiată de originalele greceşti”. Vedem aceeaşi 
atitudine şi față de cântarea bisericească, în decizia Sinodului: „Datorită 
antipatiei schismaticilor față de cântarea numită de partitură, preoții de 
parohie trebuie să vegheze ca în bisericile ortodoxe, în special în cele din 
zonele cu populație schismatică, cântarea să fie cât mai aproape de vechile 
melodii bisericeşti” (p. 742). 

cul Karamzin şi nici chiar Academia de arte frumoase?. După 
cum scrie P. Muratov, „în câteva decenii s-a risipit tot ceea ce 
fusese adunat în decursul veacurilor. Iconostasele în stil baroc 
şi neoclasic au înlocuit, peste tot unde a fost posibil, vechile 
iconostase novgorodiene şi moscovite. Icoanele vechi erau de- 
pozitate în subsoluri sau în clopotnițe. Repictate şi denaturate, 
nu au supraviețuit decât în bisericile uitate din oraşele îndepăr- 
tate sau în bisericile de lemn din Olonețk sau Volodsk”2. Iar 
„cauza principală a deteriorării şi nimicirii icoanelor noastre 
din vechime - scria Trenev în 1907 — constă în această indife- 
rență de care dau dovadă luminata societate rusă şi clerul nos- 
tru ortodox”74. „Pictarea icoanelor era marea artă în acele zile, 
când prin puterea harului care trăia în Biserică, s-a făurit Rusia 
[...]”. După aceea vremurile s-au schimbat. Biserica a cunoscut 
influența dăunătoare a măreției profane, a căzut în robie şi, 
puțin câte puţin, a devenit un instrument supus al puterii civile. 
Iar splendoarea imperială la care a luat parte, a acoperit harul 
revelaţiilor păstrate de ea. Imaginea ei s-a şters din conştiinţa 
religioasă, şi a pierdut culorile din vechime. Chipul întunecat 
al icoanei acoperit cu un bogat veşmânt de aur - iată imaginea 
luminoasă a Bisericii, robite de splendoarea profană?. Pe de 
altă parte, era arta bisericească oficială, exprimând „puterea şi 
spiritul Statului”. Asupra icoanei ortodoxe a fost pusă ştampila 
„de rit vechi”, iar „imitarea umilă” a catolicismului roman a fost 
acceptată ca ortodoxă şi, astfel, era apărată stăruitor de către 
numeroşi ierarhi şi credincioşi. 


7 Istoria picturii, Moscova, vol. VI, p. 5, Edit. Knebeli, fără anul apariției. 

3 P, Muratov, „Iconografia rusă veche în colecţia lui I. S. Ostrouhov”, 
Moscova, 1914, p. 4. Cit. din Catalogul picturii vechi din galeria Tretiakov, 
Moscova, 1963, vol. 1, p. 11. 

7” „Conservarea monumentelor iconografice vechi ruseşti” în Ikonopis- 
nâi sbornic, ediţia întâi, p. 2. Trebuie să subliniem faptul că nu tot clerul 
împărtăşea, privitor la icoană, punctul de vedere al clasei cultivate. Mulţi 
dintre preoți stăruiau ca în biserici şi mănăstiri să se păstreze icoanele 
vechi, câteodată chiar împotriva voinţei enoriaşilor cultivați şi a epitro- 

ilor. 

3 E. Trubețkoy, La Russie dans son icône, Paris, 1965, p. 157-158. 

Trebuie spus că ritul vechi din Rusia a contribuit indirect, dar 
decisiv la uitarea icoanei. Este adevărat că raskolnicii au jucat 
un rol important în păstrarea icoanei vechi, ceea ce în sine este 
un mare merit. Însă, aşa cum bine observă Kliucevsky, „schis- 
ma a dus la pierderea autorităţii elementului vechi, ridicând în 
numele lui o revoltă împotriva Bisericii şi împotriva Statului”. 
Această revoltă a contribuit decisiv la antipatia față de icoană. 
În vreme ce o parte a societății ruse, căzută sub influența apu- 
seană, a adoptat integral noua concepție despre lume şi noua 
artă, o altă parte a acestei societăți, rămasă în spațiul Bisericii, 
s-a lăsat pătrunsă de indiferenţă față de moştenirea trecutului, 
care era idealul celor de rit vechi; mai mult decât atât, ea a văzut 
pericolul pe care îl comportă ataşamentul orb față de această 
moştenire. În viziunea Statului era vorba despre o revoltă, iar 
tot ceea ce a provocat-o, şi care continua să joace un rol în acest 
sens, era suspect. În ochii Bisericii, orice atitudine, chiar dacă 
era corectă în sine, era compromisă prin însuşi faptul schismei, 
prin părăsirea trupului Bisericii. În sfârşit, în mintea multora, 
aceste două poziții coincideau şi astfel s-a născut în societatea 
rusă o antipatie față de tot ceea ce apărau cei de rit vechi. 

Interesul față de icoană, trezit în prima jumătate a secolului 
XIX, creşte tot mai mult, sporind şi numărul cercetărilor. În 
a doua jumătate a acestui secol apare ştiinţa despre arta rusă 
veche. „În epoca noastră luminată s-a ajuns în sfârşit să se facă 
dreptate operelor artei rudimentare din Evul Mediu timpu- 

” — scria Buslaev”. Această perioadă este marcată de apariția 
unei serii întregi de cercetări de valoare ale aşa-numitei şcoli 
iconografice. Însă în viziunea generală asupra artei au apărut 
modificări, icoana încetând să mai fie considerată o creație ar- 
tistică, ea fiind analizată doar din punct de vedere arheologic. 
Principalul interes al pictării icoanelor ține de păstrarea tradiției 
eclesiale în subiectele reprezentate. Este adevărat, icoanei i se 
recunoaşte un anumit merit: în ce priveşte conținutul religios 
„iconografia noastră din vechime este indiscutabil superioară 


% V, O. Kliucevsky, Opere, Moscova, 1957, vol. III, p. 318. 
7 F, I. Buslaev, Noţiuni generale despre iconografia rusă, p. 51. 

artei apusene”. Însă în plan artistic, ea este rezultatul „stag- 
nării vechii Rusii până în secolul XVII în domeniul literar şi, în 
general, în cel intelectual”?; ea „corespunde poporului necioplit 
de la sat [...], prozaic şi puțin deprins cu invențiile minții”®, ea 
aparține „unei stări a artei foarte puţin dezvoltate, săracă tehnic 
şi ignorând condiţiile esenţiale ale gustului artistic educat prin 
studierea naturii şi a modelelor artistice”3!. 

Situaţia este curioasă: nivelul artistic al icoanei nu corespunde 
cerințelor societății moderne cultivate. Acolo unde este tratată cu 
indiferenţă, scria Trenev, „se vorbeşte despre ea ca despre ceva 
urât, ciudat, depăşit”. Influențele apusene sunt considerate a 
fi un factor important în dezvoltarea artei vechi ruseşti. Dar, în 
acelaşi timp, imitarea modelelor apusene provoacă nemulțumiri 
şi dezaprobare. În a doua parte a secolului, arta imitativă şi 
„sentimentalismul emfatic” al picturii academice îl determină 
pe Buslaev să spună: „Pictorii ruşi din vremurile noastre au în 
fața lor o problemă dificilă: să se debaraseze de absurditatea şi 
lipsa de gust moştenită din secolul XVIII”. El susține necesita- 
tea separării artei bisericeşti de arta laică. Pictorii trebuie „să 
deosebească cu strictețe arta bisericească, sau iconografia, de 
picturile cu caracter istoric sau de portret”. Iar aici „îi aşteaptă 
un destin de invidiat, ei trebuind să fie nişte creatori destul de 
originali, aplicând necesităților naționale toate binefacerile nu 
doar ale unei arte dezvoltate, ci şi ale ştiinţei, pentru ca arta 
bisericească din zilele noastre, ca şi mai înainte, nu numai să 
inspire rugăciunea, ci să ne şi înveţe prin ideile sale”&. 

Bine asimilată, ideea că Rusia dinaintea domniei țarului Petru 
Ia stagnat în domeniul intelectual, are un efect cel puţin curios: 
convingerea că omul luminat prin noua cultură înțelege mai 
bine creştinismul. Istoricul bisericesc E. Golubinsky chiar scria: 


7 Ibidem, p. 10. 

Ibidem, p. 10 şi 29. 

% Ibidem, p. 41. 

31 Ibidem, p. 21. 

82 «Sohranenie pamiatnicov ...», p. 33-34. 

8 F, I. Buslaev, Noţiuni generale despre iconografia rusă, p. 67. 

„Perioada lui Petru este perioada instaurării la noi a adevăratei 
civilizații, iar împreună cu ea, aceasta vine de la sine, o înțelegere 
mai deplină a creştinismului”&. O astfel de concepție asupra 
rolului civilizației în plan spiritual duce la o concluzie nu mai 
puțin paradoxală şi în planul artei, anume aceea că un pictor 
„cultivat”, înarmat cu „un simţ artistic dezvoltat” şi cu ştiinţă, 
înțelege mult mai bine creştinismul, fiind capabil de a crea o artă 
creştină mai desăvârşită decât un monah iconar fără prea multă 
şcoală. De la un astfel de pictor cultivat se cere o artă care uneşte 
„inspiraţia religioasă”, precum cea de altădată, şi „fidelitatea față 
de natură”. Farmecul aceastei „descoperiri” a fidelității față de 
natură l-a robit pe omul cultivat din Rusia pentru trei sute de 
ani, îndepărtându-l astfel de icoană. 

Iar cecetătorii şi teoreticienii din cea de-a doua jumătate a 
secolului XIX şi începutul secolului XX pornesc în aprecierile 
despre artă şi în căutările lor de drumuri noi, de la aceleaşi te- 
orii ale secolului XVII. Pentru ei, trezirea „simțului frumuseții 
dumnezeieşti” s-a realizat la pictorii ruşi „doar în secolul XVII, 
sub influența modelelor apusene” care au favorizat „orientarea 
decisivă în stil european a celor mai buni pictori de atunci”. 
De obicei, opera lui Uşakov şi orientarea lui este considerată 
de către aceşti cercetători ca reprezentând începutul înnoirii 
iconografiei ruse. „Dacă iconografia noastră ortodoxă rusă ar fi 
continuat să urmeze aceeaşi cale a desăvârşirii şi după secolul 
XVII [...] — scria Trenev - atunci, desăvârşindu-şi tot mai mult 
formele artistice şi continuând să le combine la fel de splen- 
did cu calitățile conţinutului religios intern, ea ar fi atins acea 
treaptă dorită a dezvoltării, în care ar fi putut să mulțumească 
în sens artistic cel mai pretenţios şi dezvoltat gust al omului rus 
contemporan cultivat. Însă calea acestei desăvârşiri [...] a fost 
întreruptă de evenimentele istorice care au urmat”, reformele 
țarului Petru şi orientarea prea bruscă a Rusiei spre Apus%. 


& Lecturi din Societatea Imperială de istorie a antichităților ruse, 1901, c. XXI. 
s F, I. Buslaev, Noţiuni generale despre iconografia rusă, p. 423-424. 
% D. K. Trenev, Iconografia rusă şi evoluția ei, Moscova, 1902, p. 9-10. 

Fig. 10. Sfânta Faţă pictată de Simon Uşakov. Galeriile Tretiakov 


În realitate însă, nu este nicidecum vorba despre reforma 
ţarului Petru, ci despre calea perfect logică ce urma curentul ale 
cărui izvoare urcă până în a doua jumătate a secolului XVI. În 
secolele XVIII şi XIX ea progresează în aceeaşi direcție ce i-a fost 
imprimată în secolul XVII. Schimbarea brutală din timpul ţarului 
Petru nu a făcut decât să grăbească procesul desacralizării, ai 
cărei campioni au fost Uşakov şi Vladimirov şi despre care a 

mărturisit în plan teoretic întreaga literatură „progresistă” din 
vremea lor. Aşa cum spune Kondakov, „toată această literatură, 
împreună cu artificiile iconarilor Simon Uşakov, Iosif Zograful 
şi a altora, mărturiseşte despre un singur fapt: despre decăderea 
totală a iconografiei şi în general, ne putem teme, a întregii arte 
din Rusia moscovită”. 

„Calea desăvârşirii” pe urmele Apusului, ajunsă la împlinirea 
logică, s-a dovedit a fi în arta bisericească o moştenire de nădejde 
a „secolului luminilor”: „un nonsens şi lipsă de gust”, pentru unii 
din cauza imitării de proastă calitate, pentru alții din cauza înde- 
părtării de Tradiţia ortodoxă şi a „amestecării tuturor credințelor”. 

Astfel, nici imitarea Apusului, nici icoana veche nu sunt mul- 
țumitoare, şi aceasta, întâi de toate, pe plan estetic. Prima este 
„limita extremă a prostului gust”&, lipsită de independentă, 
fiind o imitație fără sens; a doua, adică icoana veche, în plan 
artistic, se află într-o stare infantilă şi prin urmare este lipsită 
de asemenea de independenţă. „Dacă este stranie prezentarea 
lucrărilor de artă bisericească ruseşti ca opere de artă — scria G. 
Filimonov - este şi mai nedrept să le cobori până la nivelul cel 
mai de jos al meşteşugului. Alegând calea de mijloc, va trebui 
să vedem în ele nişte lucrări artizanale şi să recunoaştem arta în 
sine, cum este, de exemplu, iconografia noastră, ca un artizanat 
artistic sau ca un meşteşug de artă, ca şi întreaga artă care nu 
s-a eliberat din slujirea Bisericii şi nu s-a înălțat până la treapta 
unei creaţii cu totul libere. Aşadar, după părerea noastră, ico- 
nografia este o artă a Bisericii, şi de aceea ea nu este o artă pe 
deplin liberă; iconografii sunt pictorii Bisericii şi din această 
cauză ei nu sunt pictori liberi”. Înseamnă că, atâta timp cât 
această artă nu se va „elibera” de „slujirea Bisericii”, ea nici nu 
se va putea „înălța” până la nivelul unei creații libere care este 
un privilegiu al culturii. În Biserică însă, iconografia nu se poate 


7 N. P. Kondakov, Icoana rusească, Praga, 1931, partea întâi, p. 48. 

88 F, I. Buslaev, Noţiuni generale despre iconografia rusă, p. 26-27. 

9 G, Filimonov, Simon Uşakov şi epoca iconografiei ruseşti contemporană 
lui, Moscova, 1873, p. 1. 

Fig. 11. „Icoană” pictată de Vasnețov 


„elibera”, pentru că ea este „înlănţuită prin dogmele cuprinse 
în doctrină”%,. 


"F. I. Buslaev, Noţiuni generale despre iconografia rusă, p. 71.Descoperirea 
că arta bisericească „este paralizată prin dogmele şi învățătura Bisericii”, 
făcută în anii '40 din secolul XIX de către Dedrinom, a fostînsuşită temei- 
nic de către oamenii de ştiinţă din Rusia, rămânând până în zilele noastre 
principalul refren în lucrările lor. 

Să observăm că aceste lucruri sunt scrise de credincioşi or- 
todocşi care iubesc icoana şi care şi-au închinat viața cercetării 
ei, încercând sincer să ajute la renașterea unei arte bisericeşti, să 
schițeze căile ce trebuiau urmate. Însă cu toate acestea, ei cred 
că arta trebuie să fie „liberă” şi liberă tocmai de Biserică, de 
dogmele ei şi nu de altceva. Într-adevăr, iată cum, sub „pretex- 
tul iluminismului — cum spunea Sfântul Serafim de Sarov - am 
intrat într-un întuneric al neştiinței atât de mare, încât nouă ni 
se pare deja de neimaginat ceea ce era foarte bine înţeles de cei 
din vechime”?!. 

Fiind invitat de către Vasneţov în anul 1888 pentru a parti- 
cipa la pictarea catedralei Sfântul Vladimir din Kiev, pictorul 
Polenov a răspuns printr-un refuz, pe care l-a motivat astfel: 
„Dogmele Ortodoxiei sunt depăşite şi aparțin de domeniul 
scolasticii. Nu mai avem nevoie de ele [...]. Această repetare a 
lucrurilor foarte cunoscute, exprimate atunci când religia era 
într-adevăr o forță vie, când ea îl călăuzea pe om, reprezentau 
pentru el un sprijin”*?. O astfel de raportare față de dogme nu 
era o rupere de timpurile trecute, ci era o rupere de legătura vie 
cu plinătatea vieții Bisericii, cu plinătatea cunoaşterii ei, pentru 
că dogmele sunt într-adevăr „mărturii dumnezeieşti aduse de 
duhul omenesc despre cele văzute şi trăite, despre cele dăruite 
şi revelate din experienţa catolică a credinţei, despre tainele 
vieții veşnice, descoperite prin Duhul Sfânt”*. Dacă dogmele, 
ca expresie a experienţei concrete a acestei credinţe, încetează 
să mai fie percepute şi trăite, dacă ele „înlănţuiesc”, înseamnă 
că, într-adevăr, credința pe care o exprimă a încetat să mai fie 
o putere vie. Or, această atitudine față de Biserică şi față de 
credința ei au încercat să creeze o artă bisericească, ce poate „să 
inspire rugăciunea” şi „să învețe prin ideile sale”. 

Desigur, nici Buslaev, nici Filimonov, nici alți istorici din 
acea vreme nu cunoşteau toată bogăția i icoanei pe care o cu- 
noaştem noi astăzi, chiar dacă numai în stare de vestigii. Însă 


"l Discuţia cu Motovilov în Viaţa Sfântului Serafim de Sarov, Paris, 1935, p. 29. 
% Istoria artei ruse, vol. IX, cartea 2-a, p. 110. 
93G. Florovsky, „Casa Tatălui”, în Puti, Paris, 1937, nr.7, p. 79 (în rusește). 

nu aceasta era esența problemei. Important este faptul că ideile 
lor despre libertatea pictorului şi despre icoana ortodoxă sunt 
specifice întregii epoci, anume aceea a secolelor XVIII-XIX şi 
chiar a secolului XX; criteriile adoptate în această perioadă sunt 
străine artei pe care o judecă. Generatii întregi, educate conform 
unei concepții desacralizate despre lume, într-o cultură profa- 
nă care a nimicit integritatea viziunii creştine despre lume, se 
dovedesc incapabile să perceapă Ortodoxia în plinătatea ei, 
să perceapă unitatea învăţăturii ei, a vieții duhovniceşti şi a 
creaţiei artistice. 

„Pentru a desăvârşi iconografia modernă şi pentru a-i picta 
pe sfinți cum se doreşte, în duhul adevăratei Ortodoxii — scrie 
Trenev - nici nu există pentru moment alt mijloc decât studierea 
conştiincioasă a vechilor monumente din trecut. Numai după 
aceasta iconarul este pregătit pentru a realiza o creație personală 
liberă”%. Deja la sfârşitul secolului XIX apar o serie de pictori, in- 
struiți la Academia de arte frumoase, care s-au străduit să refacă 
arta bisericească, tocmai pornind de la studiul vechii iconografii, 
cu ajutorul „sensului artistic dezvoltat şi al ştiinţei”: Solnţev, 
Vasneţov, Nesterov, Vrubel. Ei trebuiau să împlinească visul unei 
arte religioase şi în acelaşi timp „pur rusească”. De un succes 
deosebit se bucura în Rusia, şi încă se bucură şi acum, opera lui 
Vasneţov. lată ce spune Nestrov în anii '90 despre lucrările lui 
din catedrala Sfântul Vladimir din Kiev: „Aici locuieşte visul, 
visul unei «rennaissance russe», renaşterea artei minunate de 
mult uitate a lui Dionisie, a lui Andrei Rubliov”%. Cu titlu de 
informație pentru admiratorii artei religioase a lui Vasenţov, 
vom prezenta propria sa opinie despre încercarea de a face să 
renască arta icoanei ruseşti, definiția pe care a dat-o operei sale. 
Să remarcăm sinceritatea şi marea bărbăţie a vestitului pictor. 
Prin anul 1925, aflându-se în cercul unor prieteni, Vasneţov se 
minuna de frescele vechi din mănăstirea Terapontului, de cele 
din biserica Mântuitorului din Nerediţa ş.a. Unul dintre cei 
prezenţi a observat: „Dar icoanele dumneavoastră? Dar fresca 


% D. K. Trenev, Iconografia rusă şi evoluţia ei, p. 13. 
% A. Mihailov, M. V. Nesterov. Viaţa şi opera, Moscova, 1958, p. 90. 

dumneavoastră? Acestea sunt totuşi nişte capodopere! [...] O 
nu, protestează Vasneţov înflăcărat. Am putea vorbi aşa numai 
în cazul în care icoana veche rusească nu ar fi fost încă desco- 
perită. Căci şi mie mi se părea, în nebunia mândriei mele, că eu 
şi numai eu am înțeles duhul picturii vechi ruse, şi poate încă, 
într-un duh cu totul diferit, Nesterov. Dar atunci au început să fie 
restaurate picturile din vechime şi aceste fresce din mănăstiri; s-a 
găsit o icoană dinainte de Nikon şi una şi mai veche; atunci s-a 
descoperit o lume absolut nouă, lumea minunată a unei adânci 
însuflețiri şi cunoaşteri a legilor naturii; s-a constatat o înțelegere 
uluitoare a interacțiunii culorilor şi a tehnicii picturii. Oare aceşti 
pictori din vechime, fiind legaţi de tradiție şi de anumite forme 
stabilite, nu au creat o pictură autentică, adevărată în sensul cel 
mai profund al termenului, adică un joc al culorilor? Aceştia nu 
erau desenatori, cum suntem noi cei de azi; ei erau adevărați 
creatori, adevăraţi pictori. Rusia nu trebuie să se mândrească 
cu pictura modernă, adică cea de după Petru I, pentru că noi 
suntem de fapt doar nişte imitatori, originali într-adevăr, în 
felul nostru, însă totuşi ne târâm după Europa, de ce să n-o 
spunem? Trebuie să ne mândrim cu icoana noastră veche, cu 
pictura din vechime: în acest domeniu nu există nimeni deasupra 
noastră [...]. Credeam că eu am pătruns duhul icoanei ruse şi că 
am exprimat lumea interioară a pictorului de altădată, că am 
ajuns să stăpânesc — aceasta din mândrie - tehnica vremurilor 
vechi. Dar iată că m-am înşelat amarnic. Duhul icoanei vechi 
ruseşti s-a dovedit a fi cu mult mai presus decât credeam eu. 
Lumea interioară a picturii acelor vremuri era mult mai bogată, 
duhovniceşte vorbind, decât duhul vremurilor noastre, al meu 
personal, sau al lui Nestrov, şi noi suntem departe de tehnica 
lor, de efectele coloristice din pictura lor. Pictura mea este doar 
o reflectare slabă şi, pe lângă aceasta, diluată, a lumii extrem de 
bogate a vechii icoane ruseşti”%. 

Aici se potriveşte cum nu se poate mai bine constatarea lui 
Homiakov: „Posibilităţile lăsate artei de vechea Rusie «incul- 


% S. Makovsky, „Iconografi şi pictori”, în Russkaia jizni, 3 noiembrie 
1965. nr. 5940, p. 4. 

tă», sunt încă foarte departe de a fi realizate în Rusia modernă 
«învăţată»””. În comparaţie cu icoana, arta lui Vasneţov, î in- 
temeiată totuşi pe studierea iconografiei vechi, s-a dovedit a 
fi o simplă reflectare palidă a acesteia, legată de romantismul 
german, adică o „artă bizantină” fals interpretată. Aşa cum scria 
şi Muratov, „cu tot ataşamentul său pentru motivul național, Va- 
sențov rămâne un pictor de factură nemțească”’. Pentru Vasen- 
tov, icoana veche este un obiect al studiului exterior, şi nu fructul 
pătrunderii existențiale în țesutul viu al Tradiției Bisericii; arta 
lui are ca punct de plecare nu profunzimea experienţei spirituale 
a Ortodoxiei, ci premisele aceleiaşi culturi desacralizate, profane. 

În planul artei bisericeşti, această cultură s-a dovedit a fi 
neputincioasă. Dacă în plan cultural a fost posibilă sinteza dintre 
Rusia şi Apus, ea nu s-a putut realiza acolo unde era vorba des- 
pre o mărturisire de credință; un creştinism denaturat nu poate 
fuziona cu creştinismul autentic. Este indiscutabil că aplicarea 
unor principii ale artei apusene la arta bisericească, şi chiar cre- 
area pe baza acestor principii a unei arte „naţionale” întemeiate 
pe studiul iconografiei vechi, nu a produs artă sacră. Altfel spus, 
„unificarea credințelor” (potrivit expresiei arhiepiscopului Ana- 
tolie) — iar în cazul nostru este vorba chiar despre o asemenea 
unificare — s-a dovedit incompatibilă cu învățătura şi practica 
Ortodoxiei. De aceea transferarea imaginii romano-catolice pe 
pământul ortodox nu a dus decât la procesului general al secu- 
larizării conştiinţei ortodoxe. 

Aşa cum am văzut, decadenţa spirituală a atrofiat mai întâi 
conştiinţa importanţei doctrinare a imaginii, iar mai târziu, ima- 
ginea însăşi a încetat să mai fie percepută ca având însemnătatea 
şi responsabilitatea care îi sunt atribuite în Ortodoxie. Entuzi- 
asmată de inovațiile apusene, societatea cultivată a acceptat cu 
uşurinţă înlocuirea icoanei ortodoxe cu o imitație a imaginii 
romano-catolice, adică a dat dovadă de o indiferenţă totală față 
de faptul că această imagine îşi are izvoarele într-o cu totul altă 
experiență decât cea ortodoxă, în premise dogmatice diferite de 


% A. Homiakov, Opinia ruşilor despre străini, p. 134. 
% P, Muratov, „În jurul icoanei”, în Vorojdenie, 27 ianuarie 1933, Paris. 

cele ortodoxe. Dacă în Rusia secolului XVII încă mai exista o 
tentativă de opoziție față de imaginile străine (chiar dacă una 
mai degrabă spontană şi doar în planul experienţei spirituale), în 
secolul XVIII o astfel de problemă nu doar că nu s-a mai pus, ci 
pur şi simplu şi-a pierdut sensul. Nu era oare acceptat, fără nicio 
dovadă, că prin cultura „creştină” împrumutată din Apus era 
adusă şi imaginea creştină? (Această întrebare nu este analizată 
în profunzimea ei nici până astăzi). În faţa iconoclasmului pe 
care îl promova protestantismul militant, romano-catolicismul, 
la fel ca Ortodoxia, a mărturisit dogma cinstirii sfintelor icoane 
afirmată la Sinodul VII Ecumenic. Într-adevăr, în acea perioadă 
decisivă în care conştiinţa sobornicească a exprimat un adevăr 
creştin universal, Apusul şi Răsăritul mărturiseau într-un deplin 
acord adevărul revelat despre cinstirea sfintelor icoane. Şi chiar 
dacă Apusul nu a mers pe urmele Răsăritului, în argumentarea 
teologică, atâta timp cât a rămas unit cu trupul Bisericii, icono- 
grafia şi teologia icoanei erau comune Răsăritului şi Apusului. 
Insă această teologie a rămas pentru Apus un capital mort: ea 
nu a fost asimilată nici în viața liturgică a Bisericii, nici în con- 
ştiinţa eclesială. Oare poate fi considerat întâmplător faptul 
că, aproape concomitent, apar două concepţii, două atitudini 
diferite față de imagine, opuse una alteia? Sinodul VII Ecume- 
nic, rezervându-i pictorului doar partea artistică a lucrării, îi 
considera pe Sfinții Părinţi ca adevăraţi iconografi, deoarece 
„aceştia contemplă şi manifestă în ei ceea ce trebuie pictat”; 
Sinodul VII Ecumenic a fundamentat însuşi actul zugrăvirii 
icoanelor pe Tradiţia Bisericii, „fiindcă aceasta este de la Duhul 
Sfânt care locuieşte întru ea” (documentele Sinodului). În acelaşi 
timp, în Apus, Cărţile caroline separă fundamentul însuşi al ar- 
tei bisericeşti, rupându-l de Tradiţia bisericească, de experiența 
sinodală a Bisericii, lăsându-l în voia pictorului, şi susținând 
totodată Filioque”. După ruperea Romei de trupul sobornicesc 
al Bisericii, tocmai această doctrină a determinat întregul curs al 


” După cum se ştie, Conciliul de la Frankfurt vede în imagine doar o 
simplă înfrumusețare a bisericii şi o comemorare a evenimentelor trecute, 
iar aceasta rămâne până în zilele noastre atitudinea oficială a Bisericii Ro- 

vieţii eclesiale din Apus şi, prin urmare, cultura lui. Să fie oare 
întâmplător faptul că în perioada următoare icoana a rămas doar 
patrimoniul popoarelor de confesiune ortodoxă, indiferent de 
poziţia lor geografică, de apartenenţa națională sau de rasă, în 
vreme ce imaginea romano-catolică urma să fie rezervată doar 
popoarelor de confesiune latină? 

Să amintim că Biserica apuseană, îndepărtându-se de Biserica 
din Răsărit, nu a acceptat (între altele) canonul 82, Sinodul al 
VI-lea Ecumenic, prin care erau interzise simbolurile ce sub- 
stituiau chipul omenesc al lui Hristos. Astfel, această Biserică 
a rămas în perspectiva „imaginilor şi a umbrelor” din Vechiul 
Testament. Păstrând simbolismul Vechiului Testament, Apusul 
diminuează prin aceasta imaginea ce corespunde Revelaţiei 
creştine: aceea a Persoanei lui Hristos, chipul Cuvântului Ta- 
tălui. Această lipsă de sensibilitate față de imaginea personală, 
această lipsă de înțelegere, devine defectul fundamental al artei 
romano-catolice, defect care îşi va găsi mai târziu confirmarea 
în teologia scolastică. 

Dacă nicio imagine nu poate fi înțeleasă în afară mediului 
în care s-a născut, acest lucru este cu atât mai adevărat când 
este vorba despre imaginile din Biserică. Punctul de plecare în 
înţelegerea icoanei trebuie să fie chiar temelia Bisericii şi viața 
ei. Acest fundament este, atât pentru romano-catolicism cât şi 
pentru Ortodoxie, mărturisirea Sfintei Treimi, care are o sem- 
nificație decisivă pentru întreaga viaţă a Bisericii, în ansamblul 
ei: rânduiala canonică, gândirea teologică, viața spirituală şi 
creația artistică. Într-adevăr „Fiul şi Duhul Sfânt, trimişi de că- 
tre Tatăl, i-au descoperit Bisericii Treimea, şi nu într-un mod 
abstract, sub forma unei cunoaşteri intelectuale, ci ca normă 
fundamentală a vieții ei”1%, viață ce este într-adevăr după chipul 
Sfintei Treimi. De aceea, orice abatere, orice rătăcire dogmatică 
în învățătura despre Sfinta Treime nu poate să nu atragă după 


mei. Să ne amintim că şi Luther era de aceeaşi părere cu ceea ce se afirmă 
în Cărţile Caroline şi în deciziile Conciliului de la Frankfurt. 

1% V, Lossky, „Du troisième attribut de l'Eglise”, în Messager de l'Exar- 
chat du patriarche russe en Europe occidentale, nr. 2-3 (1950), p. 65. 

sine consecințe corespunzătoare în întregul ansamblu al vieții 
Bisericii şi, în cele din urmă, în arta ei. Tocmai când Filioque a 
fost introdus în sistemul teologic, a început desacralizarea artei 
eclesiale în Biserica apuseană. Desigur această întrebare presu- 
pune o analiză specială. În contextul nostru însă vom indica pe 
scurt acele urmări ale introducerii lui Filioque, care au dus la 
alterarea artei ortodoxe. 

Două planuri ce se referă la două aspecte diferite ale existen- 
tei Treimii Celei de o ființă îşi află în mod nemijlocit expresiile 
în artă sau, mai bine zis, îi stabilesc conţinutul şi caracterul: 
este planul existenţei intra-treimice (al teologiei propriu-zise) 
şi planul iconomiei, al lucrării dumnezeieşti în lume. 

Dogma Sfintei Treimi, ca oricare altă dogmă creştină, poate 
avea un singur temei — Revelația, aceea a lui Dumnezeu în trei 
Persoane. Însă perceperea şi asimilarea acestei Revelaţii este 
diferită în Ortodoxie şi în romano-catolicism. Această deosebire 
are drept consecință două triadologii diferite, precum şi diferen- 
tele dintre arta Bisericii Ortodoxe şi a celei Romano-Catolice. 


1! În Răsărit, Revelația a fost înțeleasă întotdeauna drept cale a mân- 
tuirii şi numai pe această cale se putea concepe posibilitatea unei întâlniri 
cu Dumnezeu, a cunoaşterii lui Dumnezeu ca împărtăşire din viața cea 
dumnezeiască şi comuniune existenţială. Indumnezeirea omului, iată calea 
cunoaşterii lui Dumnezeu şi centrul învățăturii patristice despre mântuire. 
Această înălțare spre Dumnezeu corespunde, î în sens invers, pogorârii lui 
Dumnezeu către om: după cuvintele Sfântului Vasile cel Mare, „drumul 
cunoaşterii lui Dumnezeu porneşte de la Duhul Cel Unul, (trece) prin Fiul 
Cel Unul (şi ajunge) la Tată Cel Unul” (Despre Sfântul Duh, cap. 18, trad. 
rom. C. Corniţescu, Edit. Institutului Biblic, Bucureşti, 1988, p. 62). 

Dimpotrivă, atunci când este vorba despre înțelegerea şi asimilarea 
Revelaţiei, Apusul nu urmează calea experienţei vii, concrete, ci calea 
cugetării abstracte, operând prin categorii de natură logică. Punctul de 
plecare al triadologiei romano-catolice este transferarea planului iconomiei 
dumnezeieşti temporale în planul existenţei intra-treimice extratemporale 
dacă Duhul Sfânteste trimis în lume de către Tatăl şi de către Fiul, înseamnă 
că şi în adâncurile Sfintei Treimi, El purcede ca Ipostas, de la Tatăl şi de la 
Fiul. Deja Tertulian, care este considerat fondatorul limbajului şi al formei 
gândirii teologiei latine, a legat ordinea revelării Persoanelor dumnezeieşti 
în iconomia Lor cu obârşia Lor de mai înainte de veci. Începând de la el, 
această transpunere a iconomiei în triadologie a rămas o normă în gândirea 

Punctul de plecare al teologiei ortodoxe în mărturisirea Sfintei 
Treimi este persoana — taina fundamentală a Revelației creştine, 
persoana ca posesoare a naturii dumnezeieşti în plinătatea sa. De 
aceea persoana are o importanță cheie atât pentru teologia icoa- 
nei, cât şi pentru imaginea însăşi. Dogma cinstirii sfintelor icoane 
se întemeiază tocmai pe Persoana concretă a Unuia din Sfânta 
Treime. Noţiunea de persoană, de CEL CARE este reprezentat, 
a premis teologiei patristice să depăşească, aşa cum am văzut, 
dilema fundamentală a disputei iconoclaste. În raportul stabilit 
prin imagine între persoana umană şi Persoana dumnezeiască, 
teologia ortodoxă vede începutul „vederii față către față”!%. 
Numai un chip personal este calea către prototipul său, fie ea 
Persoana din Preasfânta Treime Care s-a făcut Om, fie persoana 
umană îndumnezeită prin harul necreat al Duhului Sfânt. 

În Apus însă, dacă rugăciunea este adresată Persoanei, ca şi 
în Răsărit, în teologie, dimpotrivă, punctul de plecare nu este 
Persoana, ci natura dumnezeiască, iar această teologie primeşte o 
formă clară odată cu introducerea lui Filioque (Duhul Sfânt pur- 
cede de la Tatăl şi de la Fiul) în mărturisirea oficială de credință 
şi mai ales cu precizarea adăugată ulterior: „ca dintr-un singur 
principiu”1%. Caracterul ipostatic al Persoanelor dumnezeieşti 
teologică apuseană, în special datorită prestigiului Fericitului Augustin, 
care a transformat definitiv analogia într-o corespondenţă logică a celor 
două planuri. „In cunoaşterea şi înțelegerea lui Dumnezeu - spune N. 
Berdiaev — analogia a avut o importanţă fatidică. Acest lucru este foarte 
evident mai cu seamă în sistemul lui Toma d' Aquino. Dumnezeu este cu- 
noscut prin analogie cu lumea naturală, cu obiectele naturii. El este ca un 
obiect suprem al naturii, înzestrat cu toate calitățile în cel mai înalt grad. 
Dumnezeu este «supranatural», însă acest «supranatural» pare căeste doar 
cea mai înaltă treaptă a «naturalului» («naturalul» contează mai mult decât 
«supra»). Asemănarea lui Dumnezeu cu o putere a lumii naturale nu este 
o analogie creştină. Pe acest teren s-a creat naturalismul teologic, care este 
o moştenire preluată din gândirea teologică păgână. În acelaşi mod este 
înțeleasă şi Biserica, prin analogie cu Statul, cu împărăția Cezarului...” 
(„Gânduri despre teodicee”, în Puti, Paris, 1927, nr. 7, p. 56). 

1% V, Lossky, Vederea lui Dumnezeu, trad. rom. R. Rus, Edit Institutului 
Biblic, Bucureşti, 1995, p. 144. 

103 Insuşirea persoanei de a naşte şi de a face să purceadă sunt atribuite 
naturii. „Din Tatăl-Fiinţă se naşte Fiul, de o ființă cu Tatăl; din Tatăl şi 

trece în planul secund. În Sfânta Treime se consideră a fi absolută 
numai unitatea, natura Sa. Iar Treimea Ipostasurilor, existența 
Lor propriu-zisă, devine relativă; Ele nu mai sunt considerate 
ca posesoare ale naturii Lor, ci depind de aceasta, ca manifes- 
tări ale ei; Ele sunt înţelese ca „relații subzistente” în interiorul 
acestei naturi. Adică relaţiile dintre Persoane sunt înțelese nu ca 
şi caracteristici ale Lor, ci ca Persoanele Înseşi. Această reducere 
a Ipostasurilor, aşa cum bine a arătat V. Lossky, „această dimi- 
nuare a principiului ipostatic constituie greşeala fundamentală 
a speculaţiei teologice filioquiste”. „A fost raționalizată dogma 
treimică prin introducerea categoriei [aristotelice] de relații în 
existența dumnezeiască” 1, 

Or, dacă în Sfânta Treime Persoana (Ipostasul) nu are un 
sens absolut, precum natura, ci are un înțeles abstract, atunci 
şi în imagine Ea îşi pierde importanţa absolută şi decisivă. Fie 
că este Persoana dumnezeiască, fie că este o persoană umană 
creată după chipul lui Dumnezeu, ea îşi pierde importanța su- 
verană de posesoare a naturii sale. În i imagine, persoana nu mai 
este obligatoriu prototip, ceea ce înseamnă că poate fi înlocuită 
printr-un simbol, printr-o schemă abstractă, printr-o altă per- 
soană sau printr-o plăsmuire a pictorului. Noţiunea abstractă 
de persoană şi neînțelegerea imaginii personale explică de ce în 


din Fiul, ca dintr-un singur principiu esenţial, purcede Duhul Sfânt” (V. 
Lossky, „Despre întrebarea referitoare la purcederea Duhului Sfânt”, în 
Vestnic Russkogo Zapdnoevropeiskogo Patriarşego Exarhată, Paris, 1957, nr. 
25, p. 58). Cu alte cuvinte, dacă Tatăl, ca ființă, este cauza Fiului, atunci 
cauza Duhului Sfânt este un oarecare principiu impersonal, sau o ființă 
non-personală, care Îi amestecă pe Tatăl şi pe Fiul. Egalitatea Ipostasu- 
rilor în dumnezeirea lor este, la rândul ei, încălcată; Tatăl este natura 
dumnezeiască ce are puterea de a naşte şi de a face să purceadă; aceeaşi 
natură, dar neavând puterea de a naşte, ci numai de a face să purceadă, 
este Fiul; iar Duhul Sfânt este de aceeaşi natură, dar Care nu are puterea 
nici de a naşte, nici de a face să purceadă. El este înțeles ca „legătura 
dragostei” dintre Tatăl şi Fiul, adică asemenea unei funcţii oarecare din 
interiorul Sfintei Treimi. 

104 V, Lossky, Curs de istorie a dogmaticii, cap. V, p. 32, citat de către 
Olivier Clement, „V. Lossky, un teolog al persoanei şi al Duhului Sfânt”, 
în Vestnic Russkogo Zapdnoevropeiskogo Patriarşego Exarhată, Paris, 1959, 
nr. 30-31, p. 197. 

Apus reprezentarea celor indescriptibile (reprezentarea antro- 
pomorfică a lui Dumnezeu Tatăl şi a Duhului Sfânt) nu a întâlnit 
niciodată vreo opoziție; şi nici nu putea întâlni vreo opoziţie, 
pentru că înțelesurile abstracte pot fi transpuse doar în imagini 
născocite, lipsite de un fundament real. 

Alterarea artei ortodoxe a început, aşa cum am văzut, odată 
cu reprezentarea celor indescriptibile, cu „micşorarea slavei 
iconomiei trupeşti a Domnului nostru lisus Hristos”, aşa cum se 
spunea în secolul XVI. Odată cu apariția aşa numitelor „icoane 
mistico-didactice”, realismul evanghelic este împletit cu o în- 
țelegere abstractă; imaginii, care reprezintă un concept, o idee 
abstractă, i se atribuie aceeaşi putere de a mărturisi şi este ridi- 
cată la acelaşi nivel cu chipul Persoanei concrete a Cuvântului 
întrupat, chip care îşi pierde astfel exclusivitatea. O astfel de 
micşorare a principiului ipostatic în icoană reprezintă o abatere 
gravă de la învățătura ortodoxă (exprimată mai ales la Sinoadele 
Ecumenice VI şi VII). 

Etapa următoare în alterarea artei bisericeşti ortodoxe a fost, 
sub pretextul că această artă era o „necunoaştere a adevărului”, 
introducerea „asemănării cu viața”. Este o altă consecință a 
filioguismului, însă în domeniul iconomiei dumnezeieşti. 

Teologia filiogquistă nu acceptă învățătura ortodoxă despre 
energiile dumnezeieşti ca revărsări ale lui Dumnezeu în afara 
fiinţei Sale, al căror Purtător este Duhul Sfânt. Prin transpunerea 
planului temporal în existenţa treimică extratemporală, darurile 
Duhului Sfânt se identifică cu Dătătorul lor. Întrucât Duhul Sfânt 
este înțeles ca „legătură a dragostei” dintre Tatăl şi Fiul, nu mai 
rămâne loc pentru har ca dar îndumnezeitor!%, iar Duhul Sfânt 
apare ca darul pe care Îl acordă. Astfel, Sfânta Treime este ca 
şi închisă în fiinţa Sa: tot ceea ce este în afara Dumnezeirii este 
considerat ca aparținând lumii create. Există natura dumneze- 
iască şi există acțiuni „supranaturale”, dar întotdeauna create 


1% Călugărul Ilarion, „Réflexions d'un moine orthodoxe à propos d'un 
dossier sur la procession du Saint-Esprit publié récemment”, în Vestnic 
Russkogo Zapdnoevropeiskogo Patriarşego Exarhată, Paris, 1973, nr. 81-82, 


p. 25. 

prin lucrarea Sa!%. De aceea, pentru teologia filioquistă nu există 
îndumnezeire în sensul propriu al cuvântului, iar făptura este, 
la rândul ei, închisă în ființa sa creată. În acest sistem nu există 
posibilitatea de a primi Revelația drept cale spre mântuire, nici 
îndumnezeirea omului, nici dobândirea Duhului Sfânt, ceea ce, 
potrivit Sfinților Părinţi, este esența însăşi şi scopul vieţii creşti- 
ne!”. Duhul Sfânt nu mai este izvorul îndumnezeirii omului şi 
prin dumnezeirea Sa nu mai este „mărturisitor al Adevărului”, 
adică al dumnezeirii lui Hristos. 

De aici rezultă şi faptul că atât teologia, cât şi viața spirituală, 
dar şi arta Apusului se concentrează asupra omenității Dom- 
nului, punându-se accent mai mult pe umanitatea lui Hristos. 
Acest „cult al omenității lui Hristos, care face abstracţie de dum- 
nezeirea Lui, apare pentru un ortodox ca un fel de nestorianism 
spiritual” 1°. 

Imaginea lui Hristos se dedublează: pe de o parte El apare 
înălțat, eclipsând celelalte Persoane ale Sfintei Treimi; pe de altă 
parte, slava dumnezeirii, arătată în trupul Său îndumnezeit, este 
acoperită de „chipul de rob”. 

Sistemul abstract al filioquismului transferă teologia din pla- 
nul experienţei vii a harului în planul speculațiilor filozofice 
raționaliste, iar această concepție raționalistă este considerată 
„triadologie metafizică”. Această concepție stă şi la temelia prin- 
cipiilor după care se conduce pictorul. De aici corespondența 
filioquismului cu înțelegerea artistică a omului occidental. 


1% În doctrina catolică, acest har creat îl face pe om doar apt pentru 
săvârşirea faptelor bune, „meritorii”. Datorită acestor „merite”, el va 
avea posibilitatea ca după moarte să contemple însăşi natura (ființa) lui 
Dumnezeu. 

1% Exemplele de sfințenie în romano-catolicism, acolo unde această 
sfințenie se apropie de Ortodoxie, sunt rupte de teologie şi în afara doc- 
trinei oficiale a Bisericii apusene. 

1% Arhiepiscopul Vasile (Krivoşein), „Quelques mots supplémentaires 
sur la question des stigmates”, în Vestnic Russkogo Zapdnoevropeiskogo Patri- 
arşego Exarhată, Paris, 1963, nr. 44, p. 204. De aici şi intensitatea emoțională 
în contemplarea patimilor lui Hristos, care uneori ajunge până la imitarea 
lor în stigmate; de aici şi seria sărbătorilor, ca să zicem aşa, anatomice, în 
Biserica Romei: Inima Sfântă a lui lisus, Trupul Său, Sângele Său ş a. 

Biserica Ortodoxă păstrează chipul lui Hristos nu numai 
în memoria istorică, ci şi în memoria harismatică a credinței 
sale — în Tradiţia Bisericii soborniceşti, fiindcă „ea este de la 
Duhul Sfânt care trăieşte în ea” (dogma Sinodului VII Ecume- 
nic). lar această memorie harismatică este o mărturie a Duhului 
despre adevăr — întruparea lui Dumnezeu şi îndumnezeirea 
omului, întrucât este acelaşi har care sfințeşte umanitatea lui 
Hristos şi trupul omului îndumnezeit. De aceea în arta ortodoxă 
reprezentările sunt realizate în acelaşi mod. Intruziunea artei 
romano-catolice, cu cultul unui trup nesfințit, care nu a învins 
stricăciunea, s-a dovedit a fi nu „discernere a adevărului”, cum 
credeau inovatorii secolului XVII, ci o abatere de la adevăr, o 
alterare a învățăturii ortodoxe despre mântuire. 

Biserica Romano-Catolică nu a fost în stare să-şi asume pli- 
nătatea Revelaţiei drept cale spre mântuire. Ea a dezvoltat acele 
calități ale naturii umane care sunt într-o legătură nemijlocită cu 
activitatea intelectuală şi volitivă; punând credinţa sub controlul 
rațiunii, ea asigură înflorirea aşa-numitului „umanism”. Însă 
dezvoltarea acestui „umanism“, aşa cum am văzut, a luat-o pe 
un drum nu numai extra-eclesial, ci şi anti-eclesial, ajungându-se 
în cele din urmă la descompunere. Este evident că acest uma- 
nism născut în catolicismul roman nu era o antropologie creştină 
autentică. Incapacitatea de a se împărtăşi pe deplin din Revelaţie 
a barat calea pe care Însuşi Hristos i-a trasat-o omului pentru 
ca acesta să-şi poată împlini scopul, sensul inițial al existenţei 
sale: conlucrarea cu Dumnezeu în aducerea lumii create către 
încoronarea istoriei ei, adică la transfigurarea ei. 

Deşi curentul general al artei apusene a invadat Biserica, 
el nu a putut distruge arta iconografică ortodoxă: această artă 
„a trăit în Rusia mult timp şi trăieşte şi acum, de la începutul 
secolului XVIII, sub forma artizanatului sau a meşteşugului 
artei”, scria Kondakov!*. Icoana exista în paralel cu arta oficială 
şi împotriva acesteia, în ciuda gustului societății cultivate. Ea s-a 
hrănit, ca şi mai înainte, din viața liturgică şi din curentul viu 


1% N, P. Kondakov, Icoana rusească, p 3. 

al evlaviei poporului. În această perioadă a declinului spiritual, 
şi a uitării icoanei, arta populară a fost sortită să păstreze prin 
imagine mărturia credinței şi a vieții spirituale a Ortodoxiei. 
Manualele iconografice au păstrat iconografia tradițională, iar 
icoana populară a păstrat până în zilele noastre tradiţiile vechii 
tehnici iconografice. Pe lângă aceasta, în decursul secolelor, mun- 
ca iconografilor se ridica adesea deasupra nivelului simplului 
artizanat. Puterea tradiției a fost atât de puternică încât, chiar 
la nivelul cel mai de jos al artizanatului, icoana poartă în sine 
ceva din măreția şi frumusețea care îi sunt proprii, fără a deveni 
nevrednică de marea artă a Bisericii Ortodoxe. 

Însă, din a doua jumătate a secolului XIX, chiar şi acest artiza- 
nat cade sub influența cursul general al dezvoltării industriale, 
concentrându-se la început în înterprinderi mari, iar sfârşitul 
secolului cunoaşte o invazie a producţiei de „icoane” şi impor- 
tarea acestei producții din străinătate, ceea ce este dezastruos 
pentru artizanat. 

Plângerile nenumărate ale iconografilor şi nemulțumirile 
oamenilor de rând au dus la înființarea, în anul 1900, a unui 
Comitet de protejare a iconografiei ruse, comitet care a primit 
aprobarea țarului însuşi. Condiţiile în care s-a dezvoltat activi- 
tatea acestui Comitet constitue o pagină grăitoare din istoria ico- 
nografiei ruse. Comitetul a dus o luptă energică şi perseverentă 
împotriva producerii mecanice a „icoanelor”. În această luptă, 
s-a ciocnit de opoziția Sinodului şi a Ministerului de finanțe, 
precum şi de interesele marilor mănăstiri, care erau centrele 
cele mai importante de distribuţie ale acestei producţii. Din 
păcate, apărarea icoanei pe care a înterprins-o Comitetul nu s-a 
fundamentat pe învățătura de credinţă; s-a invocat doar apă- 
rarea artizanatului național, a producţiei tradiționale. Cu alte 
cuvinte, pentru cei din Comitet, iconografia nu depăşea hotarele 
folclorului. Lucrările Comitetului s-au caracterizat prin jumătăți 
de măsură, printr-o lipsă de precizie şi claritate în orientarea 
eclesială. Memoriul prin care se cerea interzicerea importării 
„icoanelor” tipărite în străinătate şi limitarea producţiei lor în 
Rusia, emis de Comitet şi aprobat de către ţar, trecând prin toate 

ministerele, inclusiv prin Ministerul apărării naționale, a fost 
respins de Ministerul finanţelor şi de Sfântul Sinod. Primul era 
îngrijorat de faptul că cerințele credincioşilor ar putea să nu fie 
satisfăcute, şi a propus diferite jumătăți de măsură, al doilea, 
prin persoana oberprocurorului Pobedonosţev, contesta toate 
punctele din memoriu şi considera că interzicerea importării 
imaginilor tipărite, care înlocuiesc icoanele, „nu este problema 
autorităților spirituale, care nu au niciun motiv eclesiastic, ci a 
puterii legislative”!!. Această luptă s-a terminat, în ciuda spri- 
jinului acordat de către ţar, cu înfrângerea totală a Comitetului. 
După patru ani de luptă, potrivit mărturiei lui N. P. Kondakov, 
unul dintre principalii membri ai Comitetului, „problema despre 
reducerea producției mecanice rămâne ca şi mai înainte”!!!. 

Însă, deşi Comitetul a suferit o înfrângere în lupta împotriva 
producţiei tehnologice, totuşi activitatea lui s-a dovedit utilă şi 
de o mare actualitate, în special în ce priveşte manualele editate. 
Ea a avut ecouri numeroase şi variate. O serie de circumstanţe 
au contribuit, la limita dintre secolele XIX şi XX la o reevaluare 
a atitudinii față de icoană. 

La sfârşitul secolului XIX a început revenirea intelectuali- 
tății în Biserică, „întâlnirea intelectualității cu Biserica, după 
experiența furtunoasă a nihilismului, a apostaziei şi uitării [...], 
revenirea la credință”!!2. Începe să se exprime deschis tendința 


110 [conopisnâi sbornic, Sankt-Petersburg,.1907, ediția întâi, p. 13. 

11 „Dare de seamă a reuniunii Comitetului, din 20 martie 1907”, în 
culegerea Iconopisnâi Sbornic, Sankt-Petersburg, 1908, ediţia a 2-a, p. 32. 

112 G., Florovsky, Căile teologiei ruse, p. 470. Separându-se de Biseri- 
că, intelectualitatea revine în sânul ei, cerând anumite reforme; ispita 
reformatorilor din toate vremurile a fost înnoirea Bisericii. „Din punct 
de vedere psihologic, accentul era pus pe acest fapt [...]. La timpul său, 
S. N. Bulgakov a vorbit cu multă dreptate despre acest subiect. Cel mai 
uşor lucru pe care îl poate face eroismul intelectual, care s-a îmbrăcat 
în haina creştinismului, considerând sincer emoțiile sale intelectuale şi 
patosul său obişnuit ca nemulțumire îndreptăţită a creştinilor, este să 
se manifeste printr-o atitudine bisericească de revoltă, opunând noua 
sa sfințenie, noua conştiinţă religioasă, nedreptăților Bisericii „istorice”. 
Un asemenea intelectual promotor al valorilor creştine, care este adesea 
incapabil să satisfacă realmente cerințele normale pentru un membru al 

de a restabili normele canonice în viaţa lăuntrică a Bisericii, 
tendința spre libertate şi sobornicitate, adică eliberarea Bisericii 
de sub controlul puterii seculare, de misiunea politică pe care i-o 
impunea Statul. Această chestiune a fost dezbătută deosebit de 
furtunosdupă anul 1905. A fost înființată o Comisie pre-sinodală 
şi s-a ridicat problema restabilirii conducerii patriarhale. 

În legătură cu arta, are loc o punere în discuţie a valorilor; 
în ştiinţă are loc o adevărată răsturnare în ceea ce priveşte ati- 
tudinea față de arta bisericească. Arta bizantină este reabilitată 
mai întâi în Occident (G. Millet, Ch. Diehl etc.), apoi în Rusia 
(Muratov, Ştekotov, Anisimov etc.). H. Matisse, care a vizitat 
Moscova în anul 1911, şi-a exprimat impresiile despre vechea 
icoană rusă prin următoarele cuvinte: „Ruşii nu bănuiesc bogăția 
artistică pe care o dețin [...]. Tineretul vostru studios are aici, la 
el acasă, modele artistice incomparabil mai bune [...] decât cele 
din străinătate. Pictorii francezi ar trebui să vină în Rusia ca să 
înveţe. Italia oferă mai puţine lucruri în acest sens”1%. Superio- 
ritatea evidentă a artei tradiționale în plan spiritual favorizează 
întotdeauna căutarea sensului icoanei şi, chiar dacă această că- 
utare este încă restrânsă şi superficială, ea deschide totuşi calea 
spre „descoperirea” icoanei. Arta bisericească oficială începe 
treptat să-şi piardă sprijinul de care se bucura în rândul intelec- 
tualilor, precum şi rolul său dominant. Se manifestă interesul 
față de arhitectura şi iconografia tradițional ortodoxă autentică. 
În diferite regiuni ale Rusiei sunt construite câteva biserici cu 
o arhitectură tradițională, având pictate atât pereții, cât şi ico- 
nostasele după rânduielile canonice stabilite de către Biserică, 
după modelele icoanelor din vechime”. Mişcarea conştientă 


Bisericii istorice, se simte adesea ca un Martin Luther sau, mai degrabă, 
ca purtător profetic al unei noi conştiinţe religioase, chemat nu doar să 
înnoiască viața bisericească, ci să şi creeze noi forme, aproape o nouă 
religie” (G. Florovsky, Căile teologiei ruse, p. 475). 

113 Catalogul artei ruse vechi din Galeria Tretiakov, vol. 1, p. 21. 

114 Catedrala realizată lângă Schlisselsburg după planurile arhitectului 
Pokrovsky (1905-1906), are iconostasul alcătuit din icoane tradiționale; 
în satul țarului, biserica având hramul Sfântul Teodor (construită în 1907 
şi sfințită în anul 1912), este împodobită cu icoane vechi; în Sankt-Pe- 

spre Biserică, numărul tot mai mare de cercetări ştiinţifice, des- 
chiderea unor biserici de rit vechi, care a avut loc în anul 1905, 
apariția unor colecții particulare, restaurarea unui număr tot mai 
mare de icoane — toate acestea au dus la o reevaluare deplină a 
icoanei, pe care o bună parte a societății ruse a conştientizat-o. 
O răsturnare reală pentru cercurile largi ale publicului a fost 
expoziția din anul 1913. „Este ca şi cum un văl ar fi căzut brusc 
de pe ochii vizitatorilor acestei expoziţii”, scrie V. N. Lazarev; 
ei au descoperit că „această artă era una dintre creaţiile cele mai 
desăvârşite ale geniului rus”!”. Pe de altă parte, aşa cum scria 
P. Muratov, oamenii pentru care icoana era o noutate şi care îi 
cinsteau înainte pe Fra Angelico şi Simone Martini manifestă 
„faţă de icoană o uşoară dezamăgire bizară (dar numai la prima 
vedere). Fiindcă erau totuşi oameni foarte sinceri şi chiar orto- 
docşi înflăcăraţi. Însă Ortodoxia din Rusia secolelor XVIII - XIX 
s-a rupt atât de mult de aspectul istoric inițial, încât acest aspect 
nu mai era recunoscut în ea însăşi” 116. 

S-a constatat că arta creată de către „cei lipsiți de cultură” 
era pentru cultura modernă la o înălțime de neatins, chiar şi în 
plan artistisc. Iar în plan spiritual, ceea ce pentru omul culturii 
bisericeşti era clar şi evident, s-a dovedit a fi o enigmă pentru 
omul culturii moderne. Încă din anul 1914 Anisimov scria: „Noi 
vom înţelege icoana numai atunci când vom înceta să-i pretin- 
dem ceea ce ea nu şi-a propus niciodată, să căutăm în ea ceea ce 
ea însăşi n-a căutat niciodată, adică atunci când o vom judeca 
pentru ceea ce este, nu pentru ceea ce n-a existat şi nici nu putea 
exista în ea niciodată” 1”. 


tersburg, biserica Sfântul Nicolae făcătorul de minuni (sfinţită în anul 1914), 
are iconostasul alcătuit în întregime din icoane vechi, iar fresca bisericii, 
executată de Adamovici, este întru totul canonică;biserici pictate în vechiul 
stil rusesc şi împodobite cu icoane vechi apar şi pe unele moşii, de pildă 
Radico-Rojnova lângă Orenburg, Haritonov în gubernia Harkov. 
1:5 V, N. Lazarev, Arta novgorodiană, Moscova - Leningrad, 1947, p. 20. 
1% P. Muratov, „Despre icoană”, în Vozrojdenie, Paris, februarie 1933. 


17 A. Anisimov, „Studii despre iconografia novgorodiană”, în revista 
Sofia, martie 1914, nr. 3, p. 12. 

Nu doar criticii de artă, ci şi filozofii religioşi, ca de pildă 
părintele Pavel Florensky, văd în acest timp în icoană o conso- 
nanţă cu ideile platonice şi cu noțiunile aristotelice despre formă, 
totul îmbinat cu un oarecare „creştinism”. Sfârşitul perioadei 
sinodale este marcat de o abordare bisericească vie a icoanei, 
deşi cu o anumită tentă romantică, mai cu seamă în articolele 
lui Trubețkoi, el fiind primul care a pătruns sensul şi conținutul 
icoanei ortodoxe. 

Un fenomen semnificativ din această perioadă: cultura, care 
a respins icoana şi din a cărei cauză icoana a fost respinsă, a luat 
față de icoană o poziție total opusă celei dinainte, în sensul că de 
la negarea icoanei, trece la cinstirea ei, atât în plan artistic, cât şi 
în planul conţinutului, şi aceasta independent de apartenența 
confesională şi chiar în lipsa unei apartenenţe confesionale, 
indiferent de apartenenţa națională. Pentru că această cultură, 
care a forțat îndepărtarea Ortodoxiei de icoană, o cultura a dis- 
trugerii şi a dezagregării, a ajuns la propria descompunere, iar 
în arta sa la un iconoclasm deschis, după chipul dezîntrupării, 
la o abstracţie, la o imagine goală. 


17 


leoana în lumea de azi 


tât din punct de vedere artistic, cât şi din punct de vedere 

spiritual, icoana este una dintre cele mai mari descope- 
riri ale secolului al XX-lea. Să reamintim că această descoperire 
a avut loc în ajunul unor mari tulburări istorice: primul război 
mondial, războaiele şi revoluțiile care i-au urmat. Erau zorii 
„unei întregi perioade furtunoase a istoriei omeneşti care avea 
să dezvăluie lumii orori pe care ea nu le-a mai auzit, nici văzut 
vreodată”!, scria în 1916 E. Trubețkoi. Tocmai această „perioadă 
furtunoasă” este cea în care îşi face apariția icoana, ca un tezaur 
suprem al artei omeneşti. Pentru unii, ea reprezintă moştenirea 
prețioasă a unui trecut îndepărtat, pentru alții, un obiect de 
delectare estetică; iar alții încep să întrevadă sensul icoanei şi, 
în lumina ei, sensul evenimentelor contemporane. Şi trebuie să 
credem că îndelungatul proces al acestei descoperiri progresive 
avea să se reverse, în mod providenţial, peste vremurile noas- 
tre. Într-adevăr, dacă decadenţa spirituală se manifestase prin 
uitarea icoanei, trezirea spirituală provocată de catastrofe şi de 
convulsii ne conduce înspre icoană, ne incită să-i înțelegem sen- 
sul, să luăm act de ea. Ea nu ne mai apare ca ținând de trecut, ea 
renaşte ca prezentul nostru. Ca să o caracterizăm, găsim expresii 
noi. O înțelegere lentă a sensului duhovnicesc al icoanei vechi 


A 


1 „Două lumi în iconografia rusă”, în U mozreniye v kraskah, Paris, 1956, 
p. 111 (în ruseşte). 


461 


462 LEONID USPENSKY 


tocmai începe; descoperim în ea un spirit infinit mai înalt decât 
al nostru, decât roadele civilizației noastre. Ea nu mai reprezintă 
doar o valoare artistică sau culturală; ea este o revelare a expe- 
rienţei duhovniceşti ortodoxe prin mijlocirea artei, o „teologie în 
imagini”, care s-a manifestatat şi în trecut, în perioade de mari 
necazuri şi de catastrofe. Şi tocmai în vreme de necaz întrevedem 
sensul catastrofelor contemporane în lumina forței spirituale a 
icoanei. „Mută timp de secole, icoana a început să ne vorbească în 
acelaşi limbaj în care le vorbea strămoşilor noştri din vechime”? 

Constatăm aici „încă o coincidenţă uimitoare între destinul 
icoanei vechi şi cel al Bisericii ruse. În viață şi în pictură, acelaşi 
fenomen: chipul se spală încet-încet de straturile acumulate timp 
de veacuri, straturi de aur, de funingine, de zugrăveală aplicată 
stângaci şi fără gust. Imaginea unei Biserici care îmbrățișează 
lumea întreagă, imagine ce ne apare ca o lumină în icoana cură- 
tată, renaşte în prezent în chip minunat şi în viața Bisericii. Ca 
şi în pictură, vedem aceeaşi imagine a Bisericii universale şi în 
viaţă, nealterată, neafectată de veacurile ce au trecut”?. Totuşi, 
soarta Bisericii ruse, eliberând-o de „splendoarea seculară” şi 
de „confortul“ în care se împotmolise, a condus-o pe drumul 
crucii şi al încercărilor. 

Instalarea puterii sovietice impune o nouă concepție asupra 
lumii, născută din această cultură despărțită de Biserică, cultură 
care, în prezent, îşi leapădă masca creştină. Această nouă con- 
cepţie despre lume este aceea a Statului. În ochii acestuia, toate 
credinţele, inclusiv cea a Bisericii, se rezumă în conceptul general 
de „religie“. Or, această „religie” este socotită o „ideologie reac- 
ționară”, o „înşelătorie”, „opium pentru popor”. Această ultimă 
formulă era „piatra unghiulară a atitudinii marxiste față de 
religie”. Biserica era considerată un corp străin în Stat, întrucât 
este purtătoarea unei concepții despre lume „ostile” acestuia. 


? E. Trubeţkoi, „Teologie în culori” în Umozreniye v kraskah, p. 50 (în 
ruseşte). 

3 E. Trubeţkoi, Rusia în icoana ei, ibid., p. 161. 

t A. Sedulin, Legislația asupra cultelor religioase, Moscova, 1974, p. 6 
(în ruseşte). 

Statul a luat asupra lui grija de a veghea nu numai la bunăstarea 
materială a poporului, ci şi la educarea lui, la „formarea omu- 
lui nou”. Astfel, pe de o parte, „legislaţia sovietică în privința 
libertăţii de conştiinţă este pătrunsă de voința de a le garanta 
cetățenilor dreptul de a practica religia pe care o aleg, sau de a 
nu avea nicio religie”5; dar, pe de altă parte, „o condiție capitală 
şi decisivă a formării omului nou este lupta fără compromis 
împotriva convingerilor religioase, incompatibile cu concepția 
materialistă despre lume, cu progresul ştiinţific şi tehnic”€. Ast- 
fel, lupta împotriva religiei era dusă în chiar numele principiului 
libertăţii de conştiinţă. Or, această libertate a luat forma unei 
serii de interdicții, precum interdicţia oricărui contact cu religia 
în afara cultului, contact considerat propagandă religioasă. De 
asemenea, predarea învățăturilor de credință persoanelor care 
nu au atins încă vârsta de optsprezece ani era interzisă în biserici, 
în capele sau în case particulare. 

Biserica şi icoana au intrat într-un proces de purificare: s-a 
detaşat de Biserică tot ceea ce era legat de ea ca simplă obligație 
rituală. La fel a dispărut tot ceea ce se suprapunea icoanei, până 
şi producţia în serie, căreia n-au putut să-i pună capăt, cum am 
văzut, nici conducătorii Comitetului de protejare a iconografiei 
ruse, nici împăratul însuşi. Întreprinderile de pictură de icoane 
de tip artizanal sau mecanizat au fost desființate. 

Cum religia era înțeleasă ca aparținând unui trecut depăşit, 
nemaiavându-şi locul în societatea nouă, tot ceea ce s-a creat în 
acest trecut nu mai era acceptat decât ca moştenire culturală; 
numai în această calitate mai putea fi păstrat şi studiat. Tot ceea 
ce se afla în Biserici, inclusiv icoanele, au devenit proprietatea 
statului, care, începând din 1918, îşi asumă răspunderea pentru 
ele”. Statul creează ateliere de restaurare, naționalizează colecţiile 


5 A. Sedulin, ibid., p. 46. 

€ Ibid., p. 41. Vezi de asemenea V. Zots, Pretenţii neîntemeiate, Moscova, 
1976, p. 135-136 (în ruseşte). 

7 „Decret privind înregistrarea, inventarierea şi protejarea monumen- 
telor de artă şi istorice”. Vezi V. I. Antonova şi N. E. Mneva, Catalogue de la 
peinture russe ancienne à Galerie Tretiakov, vol. I, Moscova, 1963, p. 26. 

private de icoane, organizează expoziții. Dar, în acelaşi timp, 
ostilitatea ideologiei dominante faţă de religie vizează şi icoana. 
Dacă în secolele XVIII-XIX vandalismul provenea din indiferență 
şi din neînțelegere, acum distrugerea masivă de biserici şi de 
icoane era cauzată de rațiuni ideologice. Munca iconografului 
era socotită, din punctul de vedere al ideologiei oficiale, nu 
numai inutilă, ci şi dăunătoare societății. 

Astfel, după secole de uitare şi de dispreţ, icoana ajunge în 
secolul XX, pe de o parte supusă distrugerii, în vreme ce, pe de 
altă parte, descoperirea ei se întinde mult dincolo de graniţele 
lumii ortodoxe şi câştigă o lume a cărei eterodoxie şi cultură 
au condus odinioară la uitarea icoanei până şi în ortodoxie. 
Munca imensă a restauratorilor care au readus la viață icoana 
veche este însoțită în zilele noastre de un număr tot mai mare 
de publicaţii ilustrate în diferite limbi, publicații ştiinţifice şi 
teologice ale unor autori ortodocşi, eterodocşi şi atei. Cât despre 
icoana însăşi, ea pătrunde masiv în lumea culturii occidentale: 
se importă icoane din țările ortodoxe, le vedem în muzee; se 
înmulțesc colecţiile private şi expoziţiile în diferite oraşe din 
lumea occidentală. Icoana ortodoxă îi atrage atât pe credincioşi 
cât şi pe necredincioşi. Interesul care i se acordă este variat; există 
desigur entuziasmul față de tot ceea ce este vechi şi pasiunea în 
general de a colecționa; dar este vorba întâi de toate despre o 
atracţie pe planul religios, de o dorință de a înțelege icoana şi, 
prin ea, de a înțelege ortodoxia. „In această epocă a imaginii, 
scrie E. Benz, este recomandat [...] să te adresezi ochiului, con- 
templării imaginii. Pentru a înțelege Biserica Ortodoxă a Răsă- 
ritului, această cale este cu atât mai potrivită cu cât icoana, care 
ne arată prin imagine lumea sfinţilor, ocupă aici un loc central”:. 
Şi ceva mai departe: „Importanţa icoanei în evlavia ortodoxă şi 
fundamentul ei teologic deschid calea înspre domenii capitale 
ale dogmaticii ortodoxe. Într-adevăr, noțiunea de icoană este o 
noțiune centrală din punct de vedere dogmatic şi ea revine în 
toate aspectele teologiei”?. Cea mai mare parte dintre credincioşii 


3 E. Benz, Geist und Leben des Ostkirche, Hamburg, 1957, p. 7. 
? Tbid., p. 21. 

neortodocşi socotesc icoana fie, în mod conştient, ca pe o măr- 
turie a ortodoxiei, fie, în afara unui context cultural conştient, 
ca pe o exprimare prin mijlocirea artei a creştinismului auten- 
tic, a rugăciunii. Contrar degradării acestui aspect al imaginii 
în catolicismul roman, icoana „îndeamnă la rugăciune”. „În 
icoană, fiecare va găsi odihnă pentru sufletul lui; ele au multe 
să ne spună, nouă occidentalilor, şi pot să provoace şi în noi 
sfânta convertire la supranatural”. Lumeaeste interesată atât de 
icoana veche cât şi de icoana mai recentă şi chiar contemporană, 
adesea având caracter eclectic, dar care nu se îndepărtează de 
canoane". Aceasta pentru că icoana ortodoxă este singura artă 
din lume care, oricare ar fi nivelul ei artistic, chiar şi artizanal, 
revelează sensul nepieritor al vieții, acest sens a cărui nevoie se 
simte astăzi în lumea culturii europene contemporane. 

Tocmai în acest context a fost pusă problema icoanei, într-un 
mod mai oficial, de către reprezentanţii confesiunii anglicane, 
reevaluând astfel importanţa celui de-al Şaptelea Sinod Ecu- 
menic. În cadrul întâlnirii lor cu ortodocşii, la Râmnicu Vâlcea 
(România), în iulie 1974, anglicanii au plasat această chestiune 
în adevăratul ei context teologic. S-a formulat acolo speranţa de 
a vedea dogma cinstirii icoanelor exprimată de către ortodocşi 
prin aplicarea ei la actualitatea contemporană, căci „o mai pro- 
fundă înțelegere a principiilor pictării de icoane, care revelează 
adevărul şi consecințele întrupării lui Dumnezeu Cuvântul, ar 
putea să-i ajute astăzi pe creştini să înțeleagă mai bine învățătura 
creştină despre om şi despre lumea materială” ??. 


1 Recenzie la cartea lui L. Uspensky şi V. Lossky, „Călăuziri în lumea 
icoanei”, în La Pensée catholique, nr. 75-76, 14 februarie 1953. 

u În Franţa există, numai la Paris, patru şcoli de pictură de icoane, 
dintre care unele au mai multe zeci de ani de existență, între ele numă- 
rându-se şi o şcoală a iezuiţilor. Acest lucru este cu atât mai semnificativ 
cu cât tocmai iezuiţii sunt cei care şi-au dat osteneala, cu multă râvnă, să 
distrugă pictura tradițională de icoane. 

12 Proces verbal al sub-comisiei „Autoritatea Sinoadelor Ecumenice”, 
vezi Messager de l'Exarcat du Patriarche russe en Europe occidentale, nr. 85-88, 
1974, p. 40. Această chestiune a fost discutată de către aceeaşi sub-comisie 
în 1976 la Moscova. 

Acest mod de a pune problema arată deja că „în epoca vizu- 
alului” apare nevoia, atât pentru neortodocşi cât şi pentru orto- 
docşii înşişi, de a căpăta conştiinţa a ceea ce înseamnă dogma 
cinstirii icoanelor pentru creştinismul contemporan. În Apus, 
dogma celui de-al Şaptelea Sinod Ecumenic nu a pătruns nicio- 
dată în conştiinţa eclesială; cât despre lumea ortodoxă, înțelege- 
rea ei s-a estompat, iar importanţa ei capitală s-a şters oarecum în 
timpul perioadei de decădere a icoanei, în care sensul conținutului 
ei teologic s-a pierdut. N-au crescut oare generații de ortodocşi 
în prezența unei arte care, măcar că se justifica prin dogma 
cinstirii icoanelor, nu îi corespundea cu adevărat? Să amintim 
că încă din veacul al XVII-lea, tot ceea ce avea legătură cu con- 
ținutul confesional al imaginii a fost exclus din Sinodiconul rus 
al Biruinței Ortodoxiei. Iar în vremea noastră, doar excepțional 
mai putem auzi într-o predică despre legătura acestei sărbători 
cu icoana. Prin dogma cinstirii icoanelor, conştiinţa universală 
a Bisericii a osândit refuzul imaginii socotite a fi o erezie, iar 
imaginea şi-a păstrat locul în viața Bisericii. Totuşi, semnifica- 
ţia ei vitală nu este percepută în toată plinătatea ei, iar acest 
lucru a provocat o indiferenţă față de conținutul şi de rolul ei”. 

A înţelege în vremea noastră sensul dogmei cinstirii icoa- 
nelor înseamnă a înțelege icoana însăşi, nu doar ca suport al 


'5 Astfel, la întrebarea unui teolog protestant despre semnificația cin- 
stirii icoanelor, un episcop ortodox a răspuns: „Este un obicei”. Începând 
din secolul al XVIII-lea, pictarea de icoane a devenit domeniul pictorilor 
profani, străini de dogmele Bisericii. Apoi studiul icoanei avea să încapă în 
mâinile unei ştiinţe care era ea însăşi străină de dogme. Deci, credincioşilor 
nu le-a mai rămas, cu adevărat, decât obiceiul pios de a se ruga în faţa unei 
icoane. Dar se întâmplă uneori lucruri încă şi mai rele. Astfel, într-o con- 
versaţie privată, un episcop ortodox zicea: „dacă ar fi să vă credem, ne-am 
putea gândi că fără icoană nu există ortodoxie”. „Imaginea face parte din 
însăşi esenţa creştinismului”, scrie un pastor protestant (]. P. Ramseyer, 
La Parole et l'Image, Neuchâtel, 1963, p. 58). Rolurile, după cum vedem, 
sunt uneori inversate: ceea ce te-ai aştepta să auzi din gura unui episcop 
ortodox este înţeles şi exprimat de către un pastor protestant, şi invers. 
Absența seculară a imaginii l-a adus pe pastor la o concepție ortodoxă 
despre aceasta, în vreme ce o deformare a imaginii în Biserică, seculară şi 
ea, l-a dus pe episcopul ortodox la o atitudine protestantă față de icoană. 

rugăciunii sau ca podoabă a bisericii; înseamnă a-i înțelege şi 
mesajul, semnificația pentru omul zilelor noastre, a-ți da seama 
de mărturia ei duhovnicească, transmisă din străfundul ortodo- 
xiei, semnificaţia inalterabilă a revelaţiei creştine. 

Totuşi, nu numai printre neortodocşi, dar şi în anumite medii 
ortodoxe, există un punct de vedere care, chiar şi atunci când 
se naşte din cele mai bune intenții, falsifică înțelegerea icoanei. 
Acest punct de vedere poate fi rezumat astfel: cel de-al Şaptelea 
Sinod Ecumenic, care a formulat dogma cinstirii icoanelor, nu 
a definit caracterul imaginii care trebuie cinstită, iar „teologia 
apărătorilor icoanei nu oferă nicio precizare asupra stilului”. 
Altfel spus, Biserica nu a canonizat niciun „stil” sau gen de artă. 
Pentru omul format în cultura modernă, căruia deseori îi lipseşte 
o conştiinţă clară a Bisericii, acest punct de vedere îi permite să 
socotească şi chiar să afirme că alături de icoana canonică, pretins 
legată de o anumită epocă, de o anumită cultură, mai pot fi în 
Biserică şi alte genuri sau stiluri de artă, oglindind alte epoci. 

Această atitudine se datorează într-o oarecare măsură influ- 
enţei ştiinţei contemporane, care susține că pictura de icoane, 
produs al Evului Mediu şi al concepției specifice acestuia des- 
pre lume, şi-a încheiat existența în secolul al XVII-lea. Odată 
cu dispariția culturii medievale, icoana s-a cufundat şi ea în 
trecut. Această atitudine este o sfidare a evidenţei; totuşi, ea 
este preponderentă în ştiinţa zilelor noastre care vede în icoa- 
nă, ca şi cea a secolului al XIX-lea, un anumit stadiu (bizan- 
tin, rusesc...) de dezvoltare culturală. Este curios să constați în 
treacăt că „noua concepție despre lume” este considerată total 
nouă, ruptă de cea veche, pe când arta cea nouă, produs al noii 
concepții despre lume, este socotită (oare de ce?) a fi dezvolta- 
rea organică a artei vechi, din care ar decurge cât se poate de 
firesc. Ştiinţa detaşată de dogmă a introdus icoana în curentul 
general al artei ca atare; hotărând că icoana aparține domeniu- 
lui culturii în general, a separat-o de viața Bisericii. Trebuie să 
mărturisim că, încă din secolul „luminilor”, Biserica însăşi a 
cedat acestor sugestii şi a acceptat supusă ideea potrivit căreia 
creaţia artistică nu este domeniul ei, abandonând-o astfel culturii 

profane". Dar dacă icoana a supraviețuit vreme de trei secole 
şi continuă să trăiască şi astăzi, este, desigur, nu datorită ata- 
şamentului față de cultura medievală, ci numai ca manifestare 
a credinței. 

Timp de secole, Biserica a fost creatoare şi purtătoare a cul- 
turii. Cum teologia domina toate domeniile vieţii, credința era 
împărtăşită de toți, iar întreaga viață era îndrumată de această 
credință şi îşi găsea sensul în ea. Arta exprima această credin- 
tă, adică revelaţia pe care o poartă Biserica şi care a generat o 
concepție corespunzătoare despre lume, dând astfel naştere 
unei culturi eclesiale. Or, revelaţia nu s-a schimbat; credinţa 
noastră a rămas şi ea aceeaşi. Cultura eclesială continua astfel 
să existe. Dar conținutul icoanei, mesajul pe care ea îl poartă, nu 
depinde de o cultură, fie ea şi eclesială. Numai aspectul artistic 
şi istorico-eclesiastic al imaginii ține de cultură. Este remarcabil 
faptul că horos-ul celui de-al Şaptelea Sinod Ecumenic aşază 
pe acelaşi plan „cartea Evangheliilor, imaginea crucii, icoanele 
pictate sau rămăşiţele sfinte ale martirilor”. Or, Evanghelia, cru- 
cea, rămăşiţele sfinților n-au nimic de a face cu cultura. Icoana 
este deci considerată o moştenire sacră, ieşită din străfundurile 
conştiinţei universale a Bisericii. „Zugrăvirea de icoane [...] este 
o instituție aprobată şi o tradiţie a Bisericii universale” (horos). 
Iar lupta sângeroasă din perioada iconoclastă avea ca miză nu 
numai dreptul de a-i înfățişa pe Dumnezeu şi pe sfinți, ci, în 
mod expres, imaginea purtătoare şi revelatoare a adevărului, 
adică tocmai un anumit „stil” al artei, o artă corespunzătoare 
Evangheliei. Aşadar, era vorba despre acest adevăr, tradus fie în 
cuvinte, fie în imagini, pentru exprimarea căruia mărturisitorii 
acceptau martiriul. Făurit progresiv de către Biserică, limbajul 
pictural al icoanei este, încă de la început, propriu tuturor po- 
poarelor creştine, independent de fărâmițările naționale, sociale 
sau culturale, pentru că unitatea ei nu este rodul unei culturi co- 


14 În decursul ultimelor secole, este adevărat, ierarhia ortodoxă a fost 
complet degrevată de orice nevoie de a cunoaşte ceva în domeniul artei 
sacre; în locul ei, totul s-a decis de către puterea seculară, la Academia 
de arte frumoase. 

mune, nici al unor reguli administrative, ci al credinței comune. 
În epoca celui de-al Şaptelea Sinod Ecumenic, limbajul pictural 
al Bisericii era identic cu cel al epocilor posterioare, chiar dacă 
nu era încă îndeajuns de purificat şi de orientat înspre scopul 
lui. „Stilul” icoanei era moştenirea comună a întregii creştinătăţi 
timp de un mileniu din istoria sa, atât în Răsărit cât şi în Apus; 
altele nu existau. Drumul parcurs în istorie de acest limbaj pic- 
tural a însemnat şi perioade de o mai mare precizie, puritate, şi 
perioade de decadenţă şi de deviere, funcţie de asimilarea mai 
mult sau mai puțin completă a revelaţiei. Acest limbaj este deci 
în chip necesar supus schimbărilor, dar unor schimbări înăuntrul 
„stilului” iconic, mai exact înăuntrul canonului iconografic, şi 
aceasta este ceea ce vedem de-a lungul celor două mii de ani 
ai istoriei sale. 

Din cauza concepţiei despre icoană ca simplă moştenire a 
trecutului sau ca una dintre formele posibile ale artei Bisericii, nu 
a existat, pentru majoritatea credincioşilor, a clerului şi a episco- 
patului, o „descoperire“ a icoanei. Trebuie să spunem că de fapt, 
din punct de vedere bisericesc, nu era nimic de „descoperit”: 
multe icoane rămăseseră totuşi în biserici (în general repictate, 
dar mai erau şi unele originale), iar lumea se ruga înaintea lor. 
Este deci mai potrivit să vorbim în această împrejurare despre 
o întoarcere la icoană. Cinstirea icoanei a rămas aceeaşi, locul 
ei în cult şi în viaţa Bisericii nu s-a schimbat. Dar, alături de ea, 
a apărut o artă „religioasă” cinstită în aceeaşi măsură. Aspectul 
doctrinal al icoanei, exprimat în decizii sinodale, în scrieri pa- 
tristice sau în slujbele liturgice, raportul ortodox între imagine 
şi învățătura revelată au dispărut din conştiinţa credinciosului. 
De aceea Biserica a ajuns să accepte orice imagini, cu condiţia să 
aibă un subiect religios. În această stare, proprie secolelor XVIII- 
XIX, a rămas înțepenită atitudinea față de i icoană, la fel cum o 
altă epocă înțepenise î în vechiul ritualism. În ce priveşte imagi- 
nea însăşi, mai precis aspectul ei ortodox, s-a deprins obiceiul 
de a nu-l vedea şi de a nu-i acorda importanţă. Iar întoarcerea 
la adevărata icoană, după secole de decadenţă, se petrece cu 
încetineală tocmai în mediile bisericeşti, oricât de paradoxal ar 

părea”. Această încetineală dezvăluie profunzimea rupturii care 
există între noi şi icoană. „Iar în acest timp credincioşii ortodocşi, 
făcând parte din Biserică, caută cu ardoare mijloace psihologice 
şi de alte feluri, care să le faciliteze o mai bună apropiere de 
ortodoxie, la El Greco, la Cehov sau cine mai ştie unde. Orice, 
numai să nu trebuiască să se concentreze pe plinătatea Bisericii” 
(scrisoare personală din Rusia). „Orice, numai să nu trebuias- 
că să se concentreze pe plinătatea Bisericii” — aici e problema. 
Această insensibilitate față de icoană, în calitate de imagine a 
revelației asimilate existenţial, se datorează unei insensibilități 
la fel de adânci față de Biserică. Biserica este necunoscută: pen- 
tru mulți ea nu este decât o „valoare culturală” printre altele 
(sau o „valoare spirituală”); este un fel de apendice la cultură 
şi trebuie să-şi justifice existența slujind ca stimulent activității 
artistice, instalării justiției sociale etc. Altfel spus, este vorba aici 
de aceeaşi ispită privitoare la „Împărăţia lui Israel” în care au 
căzut apostolii (Faptele Apostolilor 1, 6)!5. 


'5 În seminarii şi în academii se predă arheologie creştină. Cât despre 
conţinutul doctrinal al icoanei, el nu se învață deocamdată. Pentru pri- 
ma dată, un curs de iconologie ca disciplină teologică a fost introdus în 
Seminarul Exarhatului Patriarhiei Moscovei în Europa Occidentală, la 
Paris, în 1954. Clerul este obligat să extragă cunoştinţe despre conținutul 
imaginii din lucrări ştiinţifice de istoria artei, care cuprind deseori digre- 
siuni „teologice” cel puțin neaşteptate. Departe de noi gândul de a nega 
importanța lucrărilor ştiinţifice pentru cunoaşterea icoanei. Dimpotrivă, 
vedem în ele un aport util la instruirea clerului. Totuşi, ele nu sunt pentru 
el decât o materie auxiliară secundară. Conţinutul dogmatic al icoanei este 
cel care trebuie să stea la baza cunoştinţelor lui. Nimeni nu este obligat 
să cunoască istoria artelor; dar să-şi cunoască credinţa, să discearnă dacă 
imaginea înaintea căreia se roagă exprimă sau nu această credință, este o 
datorie a fiecărui credincios, cu atât mai mult a clerului. 

16 Dacă în secolul al XIX-lea unui intelectual „îi era ruşine că este creş- 
tin”, în vremea noastră „unui veritabil intelectual îi este ruşine să meargă 
la biserică. Există atâtea lucruri acolo care trebuie scoase afară, renovate, 
reorganizate, pentru ca ea să devină accesibilă conştiinţei contemporane” 
(citat de preotul D. Doudko, Speranța noastră, Paris, 1975, p. 155, în limba 
rusă). Un intelectual consimte să fie credincios, dar i-ar trebui să adapteze 
credinţa Bisericii la „conştiinţa contemporană”, nu să înțeleagă Biserica, ci 
să o adapteze propriei lui neînţelegeri, şi prin aceasta să o salveze. Trebuie 
spus că această sete de a „renova şi reorganiza”, de a se apropia de nevoile 


Teologia icoanei 471 


În zilele noastre, pentru omul cultivat, conştientizarea fap- 
tului că Biserica şi icoana există urmează aceeaşi cale. Şi într-un 
caz şi în celălalt, vedem aceleaşi etape de căutări, de greşeli şi, în 
fine, revelaţia (teologia în imagini). Parafrazându-l pe părintele 
Schmemann, putem spune că pentru a simți în icoană ceva mai 
mult decât o operă de artă sau un obiect de evlavie personală, 
„trebuie să vezi şi să simți în Biserica însăşi ceva mai mult decât 
adunarea credincioşilor”. Un credincios, chiar dacă este atras 
de icoană, ezită adesea: nu este sigur dacă o icoană sau o imagine 
naturalistă este cea care îi exprimă credinţa. El vede icoane în 
muzee şi i se pare că dacă o biserică nu este împodobită decât cu 
icoane, ea se transformă într-un muzeu (ni s-a întâmplat să auzim 
lucrul acesta). Mai mult decât atât, diferenţa dintre o icoană şi o 
imagine religioasă naturalistă este deseori definită ca o diferență 
tocmai de stil: vechi — nou sau chiar vechi-ritualist — ortodox. 

În afară de punctul de vedere expus (după care icoana nu 
ar fi decât un „stil” posibil printre altele în arta sacră) să-mai 
notăm un altul, care îi slujeşte de altfel ca bază şi ca justificare 
celui dintâi. El este într-o asemenea măsură răspândit, încât s-a 
găsit exprimat în materialele Consultării pre-sinodalei5. Acolo, 
atitudinea exprimată este pătrunsă de o bunăvoință pastorală şi 
doctrinală. „Icoana este o expresie a ortodoxiei, cu învățătura ei 
dogmatică şi morală [...], o revelare a vieții în Hristos şi a taine- 
lor iconomiei dumnezeieşti pentru mântuirea oamenilor”. Ar 


epocii, despre care am vorbit deja (a se vedea capitolul precedent), este 
departe de a fi proprie numai timpului nostru. Încă de la sfârşitul veacului 
al IV-lea sau începutul veacului al V-lea, sfântul Vincențiu de Lerin scria: 
„Ei nu se mulțumesc cu un îndreptar tradițional al credinţei, primit din 
vechime. Ci, din zi în zi, ei vor ceva nou, iarăşi şi iarăşi. Ard de pofta de a 
adăuga, de a schimba, de a-i suprima ceva religiei” (Commonitorium, cap. 
XXI, comentariu la Epistola I Timotei, Namur, 1960, p. 97). Astfel dar, „dacă 
este vreun lucru despre care să se spună: «lată ceva nou!», aceasta a fost 
în vremurile străvechi, de dinaintea noastră” (Eclesiastul 1, 10). 

17 A. Schmemann, Introducere în teologia liturgică, Paris, 1960, p. 20 (în 
rusește). 

1 Este vorba despre întâlnirile pan-ortodoxe pregătitoare, în vederea 
întrunirii unui viitor sinod ecumenic (n. ed.). 

9 Jurnalul Patriarhiei Moscovei, nr. 1, 1961. 

fi greu să spui mai bine de-atât. Totuşi, ceva mai departe citim: 
„Curentul realist în pictură este laptele duhovnicesc pentru 
norodul simplu”. lată un lucru care provoacă o serie de între- 
bări. Mai întâi este straniu, chiar de neînțeles, să clasezi poporul 
din Biserică în categorii culturale. Oare sarcina Bisericii nu este 
aceea de a descoperi tainele iconomiei dumnezeieşti tuturor 
membrilor ei, atât cultivați cât şi necultivați? Oare revelația nu 
se adresează omului, indiferent de nivelul lui cultural? Căci 
indiferent de cultură, omul asimilează această revelație şi crede 
duhovniceşte». 

Pe de altă parte, de vreme ce icoana „oglindeşte ortodoxia 
în modul cel mai plenar şi exhaustiv, cu toată profunzimea şi 
în toată întinderea posibilă”, acest lucru înseamnă că „curentul 
realist în artă” nu posedă această facultate; aceasta din urmă nu 
este deci „o revelaţie a vieții în Hristos” sau, în orice caz, este una 
trunchiată. „Tainele iconomiei dumnezeieşti pentru mântuirea 
oamenilor” nu ar fi aşadar destinate „norodului simplu?” Dar 
Biserica şi-a micşorat sau şi-a simplificat vreodată învățătura, ca 
să o adapteze înțelegerii unuia sau altuia dintre straturile socie- 
tății, inițiindu-i pe oameni în tainele mântuirii într-o măsură mai 
mare sau mai mică? Curentul „realist” în pictură, produs al unei 
culturi autonome, exprimă existența lumii văzute, autonomă şi 
ea în raport cu lumea divină; el exprimă viața „după elementele 
acestei lumi”, chiar dacă această viaţă este idealizată de către 
evlavia personală a pictorului. Îi este cu neputinţă acestei arte, 
ca de altfel oricărei arte care s-ar mărgini numai la umanitatea 
lui Hristos, să descopere viața în Hristos sau să arate „calea 
mântuirii”. Această cale a mântuirii omului şi a lumii nu constă 
în mod evident în acceptarea stării lor actuale ca fiind normală 


% Este curios să notăm că, dacă odinioară ataşamentul față de icoană 
era socotit o lipsă de culturănumai bună pentru „norodul simplu”, astăzi, 
dimpotrivă, icoana este destinată mediului cultivat, în vreme ce pictura 
aşa-zisă „realistă” este socotită „laptele pentru norodul simplu”. 

21 Dacă în decursul istoriei Biserica a constatat un oarecare progres 
privind iniţierea în tainele iconomiei dumnezeieşti, acest lucru nu avea 
deloca face cu noțiunea de „norod simplu”; era vorba despre catehumeni, 


despre persoane care se pregăteau să primească botezul 

şi în reprezentarea ei în artă; dimpotrivă, ea constă în a arăta 
prin ce se îndepărtează lumea căzută de planul dumnezeiesc, 
în ce constă mântuirea omului şi, prin el, a lumii întregi. „Căci 
dacă un sfânt (aşa cum îl înfăţişează curentul «realist») seamănă 
întru totul cu el (cu credinciosul), în ce constă atunci puterea 
lui? Cum i-ar putea el veni în ajutor omului cufundat în griji şi 
în necazuri?” Autorul acestor cuvinte, o femeie istoric de artă, 
gândeşte în planul practic, cu o logică simplă, care îi inspiră un 
punct de vedere just (chiar dacă, în ochii ei, icoana este „o ima- 
gine de legendă”, o „născocire”)2. Ea înțelege diferența dintre 
icoană şi o imagine „realistă” mult mai bine decât numeroşi 
credincioşi şi membri ai clerului. Şi nu putem invoca aici fap- 
tul că logica este una şi credinţa alta: icoana se face nu pentru 
Dumnezeu, ci pentru credincios, iar logica simplă nu dăunează 
aici cu nimic. Când, de pildă, sfântul Vasile cel Mare spune: „Cel 
ce îl ridică pe cel căzut trebuie în chip necesar să se afle mai sus 
decât acela”%, avem de-a face cu nimic altceva decât cu simpla 
logică, şi totuşi acest lucru se aplică tocmai vieții duhovniceşti. 
Imaginea „realistă” este un rod al creaţiei „libere“, nefiind în- 
cătuşată de dogmele Bisericii, creaţie pe care o cereau cu atâta 
insistență înnoitorii din secolul al XVII-lea. 

Dacă, pe plan doctrinal, creaţia pictorului autonom în raport 
cu Biserica nu exprimă învățătura mântuirii, această creație, 
întemeindu-se pe ideea pe care şi-o face pictorul despre viața du- 
hovnicească, adică pe imaginaţia lui, riscă să fie, pe plan duhov- 
nicesc, distrugătoare. Să cedăm aici cuvântul unor persoane mai 
competente decât noi în acest domeniu. „Facultatea imaginației, 
scrie episcopul Ignatie (Briancianinov), este dezvoltată mai cu 
seamă la oamenii pasionali; ea lucrează în ei în conformitate 
cu regulile ei proprii şi transformă în pasional tot ceea ce este 
sfânt. Ne putem convinge de acest lucru din tablourile în care 
sunt înfăţişate evenimente şi persoane sfinte, de către pictori 
celebri, dar pasionali. Aceşti pictori s-au străduit să imagineze 


2 K. Kornilovici, Pentru o cronică a artei ruseşti, Moscova-Leningrad, 
1960, p. 89 (în ruseşte). 
% Omilie la ziua sfintei ulita Martira, P.G. 31, F 57 B. 

şi să reprezinte sfințenia şi desăvârşirea în toate aspectele lor. 
Dar îmbibaţi, umpluti de păcat cum sunt, ei înfăţişează păcatul, 
doar păcatul. O voluptate rafinată emană din imaginea prin care 
pictorul genial voia să înfățişeze dragostea dumnezeiască şi 
castitatea, necunoscute de el [...]. Lucrările unor astfel de pictori 
îi entuziasmează pe privitorii pasionali; dar celor impregnați 
de duhul Evangheliei, aceste opere geniale, marcate de hulă şi 
de murdăria păcatului, le inspiră tristeţe şi repulsie”2. Pictorul, 
creator în concepția modernă a acestui termen, adaugă proto- 
iereul Pavel Florensky, „înfățişând dragostea dumnezeiască şi 
castitatea, necunoscute de el”, poate chiar să fie mişcat de in- 
tenţii şi de sentimente pioase. Dar recurgând doar la amintirea 
semiconştientă a icoanei, astfel de pictori „confundă adevărul 
canonic cu propriul lor liber arbitru; ei asumă lucrarea atât de 
responsabilă a Părinților Bisericii şi, nefiind Părinţi ai Bisericii, 
se poartă ca nişte impostori şi ca nişte martori mincinoşi. O 
astfel de icoană contemporană nu este altceva decât o mărturie 
mincinoasă proclamată public în Biserică”5. Şi nu este vorba aici 
numai despre persoana pictorului; arta însăşi, împrumutată din 
catolicismul roman şi străină premiselor dogmatice şi experi- 
enței duhovniceşti a ortodoxiei, îşi aplică mijloacele proprii de 
expresie într-un domeniu în care nu sunt aplicabile, la ceva ce 
ele nu pot transmite. Introducerea acestei arte în ortodoxie a 
fost rezultatul unei decadenţe spirituale, nu al unei deformări 


24 Operele Episcopului Ignatie Briancianinov, t. 3, Eseuri ascetice, ed. a 
III-a, Sankt Petersburg, 1905, p. 287 (în ruseşte). 

3 Pavel Florensky, „Iconostasul”, în Bogoslovskiye Trudy, nr. 9, 1972, p. 
107 (în ruseşte). Autorul caracterizează astfel pictura lui Vasneţov, Ne- 
sterov şi Vrubel. 

% Să notăm o încercare amuzantă de a prezenta implantarea în ortodo- 
xie a artei romane ca o „transformare progresivă a artei bizantine”. Reiese 
de aici că arta barocă şi rococoul „aveau un imens succes la o mare parte a 
populaţiei ruseşti în secolul al XVIII-lea” şi că, exprimând un creştinism de 
tip franciscan, artiştii ruşi „nu ieşeau totuşi din Tradiţia ortodoxă primară”. 
Această incursiune instructivă prin istoria artei se încheie cu un sfat: „Să 
frecventăm şcoala unei epoci pline de har” (cea a „Luminilor”, probabil, 
pe lângă franciscani). J. P. Besse, „Affinités spirituelles du baroque russe”, 
în Contacts, nr. 91, Paris, 1975, p. 351-358. 

a învățăturii. În raport cu aceasta, ea a rămas un element de 
împrumut, un corp străin fără legătură cu Tradiţia, cu moşteni- 
rea spirituală a Bisericii istorice. Deşi nu este deloc în acord cu 
deciziile Sinodului VII Ecumenic, s-a încercat totuşi legitimarea 
acestei arte — produs al unei culturi descreştinate — ca „lapte 
spiritual”, având aceeaşi valoare cu icoana. 

Există totuşi un argument mai serios în favoarea „stilului 
realist”, alături de icoană. Este vorba despre existența imagini- 
lor făcătoare de minuni: „Cele două genuri de artă sacră sunt 
acceptabile pentru a exprima adevărurile creştine în Ortodoxie 
datorită minunilor întâmplate cu aceste două genuri ale creației 
iconografice bisericeşti”. Astfel, dacă „stilul realist” nu exprimă 
plenitudinea adevărului mântuirii, acest lucru ar fi oarecum 
compensat prin existența imaginilor făcătoare de minuni. 

Acest argument naşte o întrebare de principiu, o întrebare de 
fond: putem considera minunile ca fiind principiul director al 
vieții Bisericii, fie în ansamblul ei, fie într-una din manifestările 
ei (în cazul nostru arta)? Sunt minunile un criteriu? Această 
întrebare, după cum am văzut deja”, se pusese în secolul al 
XVII-lea, dar în sens invers: minunile nu erau acceptate ca un 
criteriu în iconografia canonică, iar aceasta tocmai de către par- 
tizanii curentului nou, „realist”, din artă. 

În minune, „rânduiala naturii este învinsă”: pentru mântu- 
irea omului, Dumnezeu înfrânge rânduiala pe care El însuşi a 
aşezat-o. Milostivirea dumnezeiască săvârşeşte minuni când 
în cadrul poruncilor şi al canoanelor, când încălcând porun- 
cile dumnezeieşti şi canoanele Bisericii. Dumnezeu poate face 
minuni şi în afara icoanelor, tot aşa cum lucrează uneori prin 
oameni nevrednici şi prin forțele naturii. Dar un miracol, prin 
definiție, nu poate fi normă: el e miracol tocmai prin aceea că 
iese din normă. 

Viaţa întregii Biserici este, fără îndoială, întemeiată pe o mi- 
nune: minunea prin excelență, care-i dă sens şi care ordonează 


7 Materiale ale discuţiei pre-sinodale, în Jurnalul Patriarhiei Moscovei, 
nr. 1, 1961. 
% Vezi capitolul precedent. 

toată această viață — întruparea lui Dumnezeu şi îndumnezeirea 
omului. „Minunea cea mare în cer şi pe pământ este că Dum- 
nezeu este pe pământ, iar omul este în cer”%. Tocmai aceasta 
este minunea care constituie norma vieții Bisericii, normă fixată 
în canonul ei şi pe care Biserica o opune stării actuale a lumii. 
Pe aceasta se întemeiază ansamblul vieții liturgice a Bisericii: 
ciclul ei anual este definit de către etapele şi aspectele acestui 
miracol fundamental şi decisiv, şi nu de către diverse minuni 
particulare, chiar săvârşite de Hristos însuşi. Biserica trăieşte nu 
din ceea ce este trecător şi individual, ci din ceea ce este imuabil. 
Nu este aceasta oare pricina pentru care minunile nu i-au slujit 
niciodată drept criteriu, în niciun domeniu? Niciodată această 
viață nu a fost reglementată de către ele”. Este semnificativ 
faptul că hotărârile sinodale prescriu zugrăvirea de icoane nu 
întemeindu-se pe modele făcătoare de minuni (într-adevăr, mi- 
nunile săvârşite de către o icoană sunt o manifestare exterioară 
şi temporară, nu manifestarea ei constantă), ci în acelaşi fel în 
care zugrăveau vechii iconari, adică după canonul iconografic. 
Este vorba aşadar, subliniem acest lucru, despre imaginea orto- 
doxiei canonice, adică despre o expresie nealterată a „tainelor 
iconomiei dumnezeieşti pentru mântuirea oamenilor”. 

Cât despre „stilul realist”, cum ar putea oare deveni o imagi- 
ne care nu exprimă învățătura Bisericii, care nu este purtătoare 
a „revelaţiei vieții în Hristos”, un mesaj al Bisericii? Şi cum, 
săvârşind minuni, ar deveni ea acceptabilă pentru a exprima 
„adevărurile creştine în ortodoxie”, aidoma imaginii care le 


% Sfântul Avvă Talasie, „Către preotul Pavel, despre dragoste, absti- 
nenţă şi viața duhovnicească”, în Filocalia, vol. 3, Moscova, 1888, p. 319 
(în ruseşte). 

30Să nu uităm că diapazonul calitativ al minunilor este vast: alături 
de minuni autentice, există „minuni” provenind din nevroze psihice, din 
credulitate; cunoaştem unele care nu sunt decât înşelăciuni şi, în sfârşit, 
există şi minuni de provenienţă diabolică (a se vedea Matei 24, 24; II Tesa- 
loniceni 2, 9; Faptele Apostolilor 13, 13-14; 19-20; cf. 16, 14). În fine, minunile 
autentice, adică mântuitoare, au fost cel mai adesea săvârşite de către 
Hristos nu asupra ucenicilor Lui, ci asupra unor străini, aşa cum şi astăzi 
ele se săvârşesc adeseori în afara Bisericii. 

exprimă? O astfel de imagine poate totuşi, dacă subiectul ei nu 
contrazice învățătura ortodoxă, adică dacă nu este eretică, să 
slujească drept punct de plecare pentru un nou tip de icoană 
canonică (cu condiţia, evident, ca minunea să fie autentică) şi 
să fie introdusă în canonul Bisericii. 

Dogma cinstirii icoanelor este actualmente importantă nu 
numai pe plan doctrinar, în fața non-ortodocşilor, ci şi într-o 
perspectivă extra-religioasă. Într-adevăr, pe de o parte, întâlnirea 
cu ortodoxia şi întoarcerea la izvoarele creştinismului, atât de 
caracteristică timpului nostru, sunt şi o întâlnire cu icoana, şi 
deci cu plenitudinea originară a revelației creştine, exprimate 
prin cuvânt şi prin imagine. Pe de altă parte, mesajul icoanei or- 
todoxe răspunde problemelor timpului nostru, pentru că aceste 
probleme au un caracter net antropologic. Omul este problema 
centrală a epocii noastre, omul adus în impas de către umanis- 
mul secularizat. 

Civilizația descompusă şi o serie de revoluții ştiinţifice şi teh- 
nice pun astăzi lumea în fața unei întrebări: cum să păstrăm în 
om umanitatea lui? Mai mult: cum să conservăm specia umană 
însăşi? Progresul ştiinţific şi tehnic au ca scop binele omului, 
în primul rând eliberându-i energia creatoare, iar acest progres 
a cunoscut succese nemaivăzute în trecut. Dar într-o lume în 
care ştiinţa şi tehnica cunosc o dezvoltare vertiginoasă, într-o 
lume în care ideologiile contemporane sunt şi ele orientate spre 
binele şi progresul omului, se observă, paradoxal, o tendință 
irezistibilă către sălbăticirea atât exterioară cât şi interioară a 
omului: în locul unei spiritualizări a vieții animale a omului, 
apare o bestializare a spiritului său. 

Omul devine un instrument de producţie, iar valoarea lui 
esențială constă nu în persoana, ci în funcţia lui. Viaţa cotidiană 
a omului este dominată în toate domeniile de falsuri, de surogate 
şi de o fărâmițare care sfârşeşte în descompunere. Acest lucru 
conduce la o pierdere de echilibru spiritual şi fizic, la căutarea 
de „paradisuri artificiale” până şi în drog. „Omenirea pe care 
o observăm şi care suntem pare o omenire frântă. Frântă, mai 
întâi în fiecare dintre noi [...]. lată-ne „cu susul în jos” şi fără 

un centru în care totul să se împăciuiască. Deşiraţi în noi înşine, 
la fel suntem şi între noi”?!. Or, în lumea de azi acest om frânt 
şi deşirat în el însuşi este „măsura tuturor lucrurilor”. Această 
poziție înaltă coincide, paradoxal, cum notează părintele Ale- 
xander Schmemann, cu o deformare a vocației sale şi a planului 
lui Dumnezeu în ce-l priveşte. Epoca este antropocentristă, dar 
omul, centrul ei, este neînsemnat şi împuținat. Omul autonom 
al culturii noastre contemporane, cea a umanismului, a refuzat 
asemănarea lui cu Prototipul; el nu a acceptat chipul slavei, reve- 
lat în trupul smerit al lui Hristos. Şi tocmai prin refuzul acestui 
chip al slavei celei de nespus a început civilizația noastră; ea a 
început cu ceea ce ar trebui să numim, prin analogie teologică, 
o a doua cădere. Mutilându-şi natura, omul a violat ierarhia 
fiinţei şi, prin aceasta, şi-a denaturat rolul în raport cu lumea 
înconjurătoare: în loc să se supună voinței dumnezeieşti, el s-a 
subordonat naturii materiale, pe care era chemat să o domine. 
Refuzându-L pe Dumnezeu Creatorul şi declarându-se el însuşi 
creator, omul îşi făureşte alți zei, mai lacomi de victime omeneşti 
decât fuseseră zeii păgâni. 

Pe plan spiritual, lupta împotriva lui Dumnezeu, fie ea înve- 
derată sau ascunsă, provoacă, prin reacție, credința; fărâmițarea 
şi descompunerea conduc la căutarea unității; falsul, artificialul 
- la gustul pentru autentic. În această lume în descompunere, 
când se pune problema de a şti cum putem crede, pentru ce, în 
cine şi în ce, omul caută sensul existenței lui. 

Şi iată că din nou destinul Bisericii ortodoxe şi cel al icoanei 
coincid. Dacă în timpul perioadei sinodale rolul conducător îi 
revenea Bisericii Rusiei, legate de un stat puternic, în prezent 
niciuna dintre Bisericile locale nu se găseşte într-o asemena situ- 
ație. Dezvoltarea rapidă a culturii desacralizate a limitat mijloa- 
cele de acțiune de care dispunea Biserica. Dar, deşi oprimată de 
către ateismul militant şi de către alte religii, slăbită de schisme 
şi neorânduieli, ortodoxia se extinde în lumea exterioară. În 


31 Olivier Clément, Questions sur l'homme, Paris, 1972, p. 7. 
32 Alexander Schmemann, „Poţi fi credincios fiind civilizat?”, 
sager de L'ACER, nr. 107, Paris, 1974, p.145-152 (în limba rusă). 

zilele noastre, locul preponderent al misiunii nu-i mai aparține 
cutărei sau cutărei Biserici locale, ci ortodoxiei în calitate de ma- 
nifestare a acestei revelații care este Biserica. Caracterul misiunii 
s-a schimbat şi el: nu mai este vorba doar despre a propovădui 
creştinismul unor popoare neluminate, ci mai cu seamă de a-l 
arăta ca pe un contrast în raport cu lumea descreştinată, cu cul- 
tura ei în plină descompunere. Acestei culturi caracterizate de 
fărâmiţare şi de artificial, ortodoxia i se opune ca o antiteză, ca 
adevăr, unitate, autenticitate, pentru că natura însăşi a Bisericii, 
universalitatea ei, este contrariul separatismului, al neunirii, al 
divizării, al individualismului. 

Revelația creştină aduce o răsturnare capitală în relația omu- 
lui căzut cu Dumnezeu, pe de o parte, şi cu lumea în starea ei 
actuală, pe de altă parte; ea anunţă restabilirea scopului Creato- 
rului. „Căci gândurile Mele nu sunt ca gândurile voastre, şi căile 
Mele ca ale voastre, zice Domnul; şi cât de departe sunt cerurile 
de pământ, aşa de departe sunt căile Mele de căile voastre şi 
cugetele Mele de cugetele voastre” (Isaia 55, 8-9). 

Creştinismul nu se adresează cutărei sau cutărei categorii 
de oameni, unei clase, unei societăți, unui organism, unui grup 
național sau social; el nu este un mijloc ideologic de ameliorare 
a lumii căzute, de instaurare a „Împărăției lui Dumnezeu” pe 
pământ. El revelează Împărăția lui Dumnezeu nu în condiții ex- 
terioare, ci înlăuntrul omului“. Acel „pocăiți-vă”, adică „schim- 
baţi-vă mintea” (metanoiete) în sensul literal al cuvântului, din 
predica sfântului loan Botezătorul, înseamnă refuzul căii urmate 
anterior, adoptarea unei vieți noi, opuse celei a păcatului. „Deci, 
dacă este cineva în Hristos, este făptură nouă; cele vechi au tre- 
cut, iată toate s-au făcut noi” (II Corinteni 5, 17). Toată predica 
evanghelică (pildele despre Împărăția lui Dumnezeu, predica de 
pe munte etc.) merge în sensul opus căilor lumii căzute. Perspec- 
tiva evanghelică, expresie a esenței înseși a creştinismului, este 


% Pentru poporul evreu, venirea în lume a lui Mesia cel aşteptat s-a 
dovedit un „scandal” tocmai pentru că împărăţia făgăduită a Fiului lui 
David nu este o împărăție din această lume, ci o împărăție înlăuntrul 
omului, iar drumul care duce la ea trece prin cruce. 

o dezminţire a atitudinii care consideră normale dezagregarea 
şi descompunerea ce domnesc în lume. Realitate, adevăr, cale a 
mântuirii, ea este contrariul legii „prințului acestei lumi”, al aces- 
tei stări maladive considerate în general ca „normală”, naturală, 
proprie creaţiei („„aşa e firesc” — iată justificarea cea mai curentă). 
Dar lumea, creaţie a lui Dumnezeu, este bună şi frumoasă; pă- 
catul, divizarea, putreziciunea, dezagregarea, acestea nu sunt 
natura ei, ci o stare pe care i-a impus-o omul. Creştinismul nu 
poartă deci în el negarea acestei lumi, ci dimpotrivă, prin in- 
termediul omului, vindecarea ei; omul este chemat să conducă 
lumea ce-l înconjoară înspre unirea cu Creatorul. Lumii în care 
domnesc răul, violența şi vrajbele sângeroase, îi este opusă ima- 
ginea unei lumi transfigurate în Umanitatea lui Hristos, altfel 
spus sensul existenţei sale în perspectiva destinului ei ultim. 

În zilele noastre, în această lume „cu susul în jos”, se înfruntă 
două orientări totalmente diferite ale omului şi ale creativității 
lui: antropocentrismul umanismului secularizat şi areligios şi 
antropocentrismul creştin. În această confruntare, unul dintre 
rolurile principale îi revine icoanei. lar semnificația esențială 
a „descoperirii” ei în epoca noastră ne apare nu atât în faptul 
că lumea a început să o aprecieze şi să o înțeleagă mai mult 
sau mai puţin bine, ci în mărturia pe care ea o aduce omului 
contemporan: mărturie a victoriei omului asupra oricărei deza- 
gregări şi descompuneri, mărturie a unui alt plan al vieţii, care 
îl plasează pe om într-o perspectivă cu totul diferită în raport 
cu Creatorul lui şi orientează cu totul altfel atitudinea lui față 
de lumea decăzută, îi dă o altă cunoaştere, o altă viziune asupra 
acestei lumi. 

Revenind la cel de-al Şaptelea Sinod Ecumenic, trebuie să 
spunem că el nu a proclamat nimic nou în esenţă; el nu a făcut 
decât să definească semnificația imaginii creştine, aşa cum fu- 
sese ea încă de la început. Nu menţionăm aici, pe scurt, decât 
temele esenţiale care au un raport direct cu diverse aspecte ale 
problemelor actuale. 

Atât în horos cât şi în judecăţile sale, Sinodul asociază icoana 
în primul rând cu Evanghelia, adică cu teologia luată în sensul 


Teologia icoanei 481 


ei inițial, manifestată, după expresia sfântului Grigorie Palama, 
„prin Adevărul însuşi care este Hristos şi care, fiind Dumnezeu 
mai presus de veacuri, s-a făcut pentru noi şi teolog”%. 

Ne aflăm aici în fața noțiunii creştine de imagine sau de chip şi 
a semnificației ei în teologie şi, deci, în viața omului creat după 
chipul lui Dumnezeu. „Dacă omul este logikos [...], dacă este 
«după chipul» Logosului, tot ceea ce priveşte menirea ființei 
omeneşti — harul, păcatul, mântuirea prin Cuvântul făcut om — 
va trebui să se raporteze şi la teologia chipului. Şi acelaşi lucru 
îl vom putea spune despre Biserică, despre taine, despre viața 
duhovnicească, despre sfințenie sau despre țelurile ultime. Nu 
există vreo ramură a învățăturii teologice pe care să o putem 
izola complet de problema chipului, fără să ne pască primejdia 
să o separăm de trunchiul viu al tradiţiei creştine. Vom putea 
spune că pentru un teolog de tradiție universală, din Răsărit 
ca şi din Apus, fidel marilor linii ale gândirii patristice, tema 
chipului (în dubla lui accepţie — chip ca principiu al manifestării 
divine sau chip ca fundament al unei relații particulare a omului 
cu Dumnezeu) trebuie să aparțină esenței creştinismului”%. 
Prin întrupare, care este faptul dogmatic fundamental al creş- 
tinismului, „chip” şi „teologie” se găsesc legate atât de strâns 
încât expresia „teologie a chipului” ar putea deveni chiar un 
pleonasm - asta desigur dacă vrem să considerăm teologia ca 
pe o cunoaştere a lui Dumnezeu în Logosul lui, care este chipul 
de o ființă al Tatălui. 

Astfel, de vreme ce unicul Ipostas dumnezeiesc al lui lisus 
Hristos este cel care, prin întrupare, revelează lumii Cuvântul 
şi Chipul Tatălui, teologia şi icoana sunt împreună o aceeaşi 
expresie a revelației prin cuvânt şi prin imagine. Altfel spus, 
teologia prin cuvânt şi teologia prin imagine formează ontolo- 
gic un întreg şi, prin aceasta, o singură îndrumare pentru om, 


% Citat de Amfilohie Radovici, To Mysterion tes Agias Triados kata ton 
Gregorion Palaman (Misterul Sfintei Treimi după Grigorie Palama), Tesalonic, 
1973, p. 144. 

V, Lossky, „Teologia chipului”, în Messager de l'Exarchat du patriarche 
russe en Europe occidentale, nr. 30-31, 1959, p. 123. 

% Ibid., p. 129. 

ghidându-l în asimilarea revelaţiei, pe calea mântuirii”. Imagi- 
nea, prin urmare, fiind unul din adevărurile fundamentale ale 
revelației, face parte din plinătatea învățăturii Bisericii. 
Întemeind icoana pe întrupare, adică pe dogma hristologică, 
Sinodul VII se referă cu insistenţă (şi în repetate rânduri) la 
existența cinstirii icoanelor încă din vremea apostolilor, adică 
la succesiunea neîntreruptă a tradiției apostolice. Este adevărat 
că omul zilelor noastre (cu credinţa lui în infailibilitatea ştiinţei) 
este înclinat spre scepticism în fața acestei afirmaţii, cu atât mai 
mult cu cât referiri la vechime au fost adesea folosite ca dovezi de 
autenticitate, fără temeiuri suficiente. Dar Părinţii Sinodului se 
bazau nu pe datele pe care le foloseşte ştiinţa zilelor noastre, ci, 
aşa cum am văzut, pe esenţa însăşi a creştinismului, pe venirea 
în lumea creată a „chipului lui Dumnezeu Celui nevăzut, mai 
întâi născut decât toată făptura” (Coloseni 1, 15 — pericopă citită 
de sărbătoarea icoanei lui Hristos celei nefăcute de mână, sau a 
Sfintei Fete). „Când Cuvântul lui Dumnezeu s-a făcut trup, zice 
sfântul Irineu [...], a făcut să apară chipul în tot adevărul lui, 
devenind El însuşi întocmai ceea ce era chipul său şi a restabilit 
asemănarea [...] făcându-l pe om cu totul asemănător Tatălui ce- 
lui nevăzut”. Acest chip al Dumnezeului celui nevăzut, întipărit 
în materie ca o mărturie „a adevăratei şi neînchipuitei întrupări 
a lui Dumnezeu Cuvântul” (horos-ul Sinodului), este opus pe 
de o parte absenței oricărei imagini a lui Dumnezeu în Vechiul 
Testament, iar pe de altă parte, falsei imagini a păgânismului, 
idolul. În fața acestei false imagini a lui Dumnezeu, create după 


3 Când cuvântul încetează să corespundăimaginii văzute, se produce 
o ruptură între ele: două moduri diferite de a exprima aceeaşi realitate 
se dezbină, unitatea lor ontologică, ce corespunde unității adevărului 
însuşi, se distruge în detrimentul plenitudinii revelaţiei. Astfel, expresia 
„teologie în imagine”, pe care ne-am obişnuit să o aplicăm icoanei, nu este 
admisibilă decât atunci când aceasta corespunde teologiei, după concepția 
patristică, aşadar ca o cunoaştere concretă a lui Dumnezeu, dând naştere 
unui contact direct cu El. Altminteri, terminologia patristică ar risca să fie 
aplicată imaginii în virtutea unei simple combinaţii de cuvinte; aşa cum 
s-a întâmplat în secolul al XVII-lea. 

% Impotriva ereziilor, V, 16, 2, Paris, 1969, t. II, p. 217. 

chipul omului, creştinismul înalță înaintea lumii imaginea Crea- 
torului, el arată acest prototip ascuns omului de către păcat, dar 
după care omul a fost, cu toate acestea, făcut. Această imagine 
trăieşte în Tradiţie, care este memoria harismatică sau mistică 
a Bisericii, viața ei lăuntrică. Înainte de toate, această Tradi- 
ție este „unitatea Duhului, legătura vie şi neîntreruptă cu taina 
Cincizecimii”%*. De aici stăruința Părinților sinodali în referirile 
lor la Tradiţia apostolică“. De vreme ce revelaţia creştină a fost 
dată lumii, încă de la început, într-un mod îndoit, prin cuvânt 
şi prin imagine, sinodul, „urmând învăţăturii sfinților Părinți şi 
tradiției Bisericii universale” (horos), afirmă existența imaginii 
încă de la origine, şi nu numai necesitatea ei, ci şi apartenența 
ei organică la creştinism, apartenenţă ce decurge din întruparea 
însăşi a unei Persoane dumnezeieşti. De aceea iconoclasmul, 
în ciuda vechimii lui, care urcă tot până la începuturile creşti- 
nismului şi, cu toate că opoziția lui față de imagine se sprijină 
pe interdicția vetero-testamentară, fiind hrănită de curentele 
spiritualiste de tendinţă origenistă, acest iconoclasm s-a izbit 
aşadar de un obstacol de netrecut şi nu a făcut decât să slujească 
precizării şi mai bunei vizibilități a adevărului revelat. 

Pentru epoca noastră, însemnătatea celui de-al Şaptelea Sinod 
Ecumenic constă înainte de toate în faptul că, răspunzând unui 
iconoclasm declarat, el a proclamat pentru totdeauna icoana 
ca pe o exprimare a credinţei creştine, un atribut inalienabil al 
ortodoxiei. Astfel, dogma cinstirii icoanelor este un răspuns dat 
tuturor ereziilor (iconoclasmul fiind „o sumă a multe erezii şi 
greşeli”, conform Sinodului) care subminau şi continuă să sub- 
mineze, pe față sau în mod latent, anumite aspecte ale umanității 


% G. Florovsky, „Fragmente teologice”, în revista Puti, nr. 31, Paris, 
1931, p. 23 (în ruseşte). 

1% Nici cuvântul, nici imaginea nu trăiesc decât în Traditie. În afara 
acesteia, Evanghelia devine, cum vedem acum, un document istoric din 
primele veacuri ale erei noastre, Vechiul Testament, istoria poporului 
evreu, iar Biserica se dizolvă în noțiunea generală de religie. Într-adevăr, 
„a refuza semnificaţia Tradiţiei înseamnă în esenţă a refuza Biserica în 
calitate de trup al lui Hristos, înseamnă a o diminua” (G. Florovsky, „Casa 
Tatălui”, în revista Puti, nr. 27, Paris, 1927, p. 78, în ruseşte). 

dumnezeieşti şi această Divino-Umanitate în ansamblu şi, prin 
urmare, antropologia creştină. Prin dogma cinstirii icoanelor, 
Părinții prezenți la Sinod protejează antropologia creştină, adică 
raportul dintre Dumnezeu şi om, manifestat în Persoana lui 
lisus Hristos Dumnezeu; ei văd centrul lui de greutate nu în 
enunțuri teoretice, ci în experiența concretă a sfințeniei şi în 
imagine. Într-adevăr, „dacă întruparea lui Dumnezeu Cuvân- 
tul, ca realizare a omului desăvârşit, este un eveniment înainte 
de toate antropologic, revelația Duhului Sfânt, locuirea Lui în 
om este şi ea un eveniment antropologic”. De aceea, în cadrul 
biruinței împotriva iconoclasmului, conştiinţa universală a Bi- 
sericii afirmă icoana ca biruință a ortodoxiei, ca o mărturisire 
de către Biserică a adevărului revelat, pentru că antropologia 
creştină şi-a găsit expresia cea mai directă şi cea mai evidentă 
tocmai în icoana ortodoxă. Oare nu ea este cea care manifestă 
„adevărul şi consecințele întrupării dumnezeieşti” şi cea care 
arată în mod deplin şi cu cea mai mare profunzime învățătura 
creştină despre raporturile dintre Dumnezeu şi om, dintre om 
şi lume? A exclude chipul din antropologia creştină însemnă, 
aşadar, nu numai a exclude o mărturie vizibilă a întrupării lui 
Dumnezeu, ci şi a renunţa la o mărturie a asemănării cu Dumne- 
zeu dobândite de om, la realizarea iconomiei divine. Înseamnă 
a aduce atingere mărturisirii ortodoxe a adevărului. 

Icoana este înainte de toate înfăţişarea unei persoane indica- 
te prin numele ei propriu (fie ea Persoana dumnezeiască a lui 
Hristos, fie o persoană omenească); prin urmare, adevărul icoa- 
nei este condiționat de autenticitatea ei: autenticitatea istorică, 
pentru că „icoana este o asemănare care înfăţişează originalul”, 
şi autenticitatea harismatică*. Dumnezeu, indescriptibil în Divi- 


“ Rezumatul german al cărţii arhimandritului Amfilohie Radovici, 
Misterul Sfintei Treimi..., p. 231. 

2 Sfântul loan Damaschin, Primul tratat..., cap. IX, p. 45. 

% Să notăm un comentariu mai degrabă original referitor la icoană 
şi la horos-ul celui de-al Şaptelea Sinod Ecumenic din lucrarea L'An de 
grâce du Seigneur, un commentaire de l'année liturgique byzantine scrisă de 
un călugăr al Bisericii Răsăritene, Beirut, 1972, t. 2, p. 169: „Amintim aici, 
zice autorul, câteva noțiuni fundamentale în privința icoanelor. Întâi de 

nitatea Sa, se uneşte „fără amestecare şi fără despărțire” (dogma 
de la Calcedon) cu umanitatea descriptibilă. Omul îşi uneşte 
umanitatea descriptibilă cu Divinitatea cea indescriptibilă. 
Am notat deja faptul că, pentru apărătorii icoanei, chipul Per- 
soanei lui Hristos, ca mărturie a întrupării Lui, este şi mărturia 
realității Tainei euharistice**. Astfel, autenticitatea imaginii, a 
conţinutului ei, se vădeşte în conformitatea ei cu Taina. Credința 
Bisericii se deosebeşte de toate celelalte prin comuniunea concre- 
tă, fizică, cu obiectul ei. Prin acest contact, credința devine vede- 
re, cunoaştere, comunitate de viață cu El. Această viață comună 
se împlineşte în Euharistie. Rugăciunea dinaintea Potirului se 
adresează unei Persoane concrete, pentru că numai adresându- 
te persoanei, într-o relație cu Ea, este cu putinţă să fii părtaş la 
ceea ce poartă în Sine această Persoană, la ceea ce enipostaziază. 
Or, acest contact presupune o imagine, de vreme ce omul nu se 
adresează unui Hristos imaginar, nici unei divinități abstracte, 
ci unei Persoane: „Tu eşti cu adevărat Hristos [...]; acesta este 
Trupul Tău...[...] (chipul de pe Potir). În Euharistie, pâinea şi 
vinul se prefac, prin lucrarea Duhului Sfânt, în Trupul şi Sângele 
dumnezeiesc al lui Hristos cel înviat şi slăvit (creştinismul nu 
cunoaşte o înviere „spirituală” în afara trupului); mântuirea s-a 


toate icoana nu este o reprezentare, o asemănare”. Totuşi, după învăță- 
tura Părinților, icoana este tocmai un portret înfățişând asemănarea cu 
prototipul, de care se deosebeşte prin natura ei. Dacă icoana „nu este 
o reprezentare, o asemănare”, cum atunci, după autorul însuşi, are ca 
temă „Persoana lui Hristos sau a Maicii lui Dumnezeu” sau a altor sfinți? 
Autorul se străduieşte mai departe să-şi convingă cititorul că nu ar trebui 
exagerat rolul icoanei în evlavia creştină. „Biserica nu i-a silit niciodată pe 
credincioşi să aibă acasă icoane sau să le rezerve un anumit loc în evlavia 
şi în rugăciunea personale”. Dar Biserica ortodoxă nu „sileşte” niciodată 
pe nimeni la nimic (noțiunea de „silire” îi este proprie nu ortodoxiei, 
ci catolicismului roman). Pentru binele membrilor ei, ea ia decizii. Aşa 
se spune şi în horos-ul Sinodului: „Hotărâm [...] să punem în sfintele 
Biserici ale lui Dumnezeu, pe vasele şi pe veşmintele sfinte, pe ziduri şi 
pe scânduri, în case şi pe drumuri, preţioasele şi sfintele icoane [...], să le 
cinstim prin sărutare şi prin închinare”. 

4 A se vedea capitolul Marele Sinod de la Moscova şi chipul lui Dumnezeu 
Tatăl şi J. Meyendorff, Le Christ dans la théologie byzantine, Paris, 1969, p. 260. 

lucrat şi se lucrează întotdeauna prin trup®. „Euharistia însăşi 
reprezintă pentru noi mântuirea tocmai pentru că este Trup şi 
umanitate”. Aşadar, chipul Persoanei lui Hristos nu corespun- 
de Tainei decât dacă înfăţişează un trup asupra căruia moartea 
nu mai are putere (Romani 5, 8-9), adică Trupul lui Hristos în 
slavă. Astfel, realitatea Trupului slăvit al lui Hristos în Taina Eu- 
haristiei este în mod necesar legată de autenticitatea chipului lui 
personal, căci Trupul lui Hristos reprezentat în icoană este acest 
„Trup al lui Dumnezeu care străluceşte de slava dumnezeiască, 
nestricăcios, sfânt, de viață făcător”. Aici imaginea, în calitate 
de mărturie a întrupării, este legată de eshatologie, căci Trupul 
slăvit al lui Hristos este Trupul celei de-a doua veniri a Lui şi al 
judecății (vezi rugăciunea dinaintea Potirului). De aici formula 
celui de-al treilea canon al sinodului din 869-870: „Dacă cineva 
nu cinsteşte icoana lui Hristos Mântuitorul, acela să nu-L vadă 
nici la a doua Sa venire” *. 

Altfel spus, numai dublul realism al imaginii poate cores- 
punde Tainei Euharistiei, realism ce uneşte reprezentabilul şi 
nereprezentabilul. lar această legătură dintre Taină şi imagine 
exclude orice imagine care nu arată decât „înfăţişarea de rob” 
sau vreo noțiune abstractă. 

La fel ca în cazul icoanei lui Hristos, autenticitatea icoanei 
unui sfânt constă în corespondenţa ei cu prototipul. Or, ex- 
periența personală a îndumnezeirii este o unire a umanității 
reprezentabile cu Dumnezeirea nereprezentabilă. Potrivit Sfân- 


% Nu numai că creştinismul nu dematerializează trupul, dar el este, 
dimpotrivă, hotărât materialist. Încă de la origine, el nu se mulțumește 
să reabiliteze trupul, ci afirmă că el este mântuitor, afirmă transfigurarea 
firii omeneşti şi învierea în trupul ei, în materie. „Nu ador materia, scris 
sfântul Ioan Damaschin; ci îl ador pe Ziditorul materiei, care s-a făcut, 
pentru mine, materie [...] şi prin mijlocirea materiei a săvârşit mântuirea 
mea; şi nu voi înceta să cinstesc materia prin care s-a realizat mântuirea 
mea” (Primul tratat în apărarea sfintelor icoane, XVI, şi Al doilea tratat..., 
XIV, p. 49-51; 107-108). 

“ John Meyendorff, Le Christ dans la théologie byzantine, Paris, 1969, 

„260, 
p 17 Sesiunea a VI-a a Celui de-al Şaptelea Sinod Ecumenic, Mansi XIII. 

48 A se vedea capitolul „Perioada post-iconoclastă”. 

tului Efrem Sirul, omul „care şi-a curăţit ochii inimii, îl vede 
întotdeauna în el însuşi pe Domnul, ca într-o oglindă”* şi „se 
preface în acelaşi chip” (II Corinteni 3, 18). Astfel, un sfânt este 
reprezentat nu după aspectul trupului Său stricăcios, ci după 
cel al trupului slăvit al lui Hristos. 

Se cade să facem aici totuşi o precizare. Teologia nu are de a 
face cu concepte abstracte, precum filosofia; ea are de a face cu 
fapte concrete, cu datele revelației, fapte care transcend mijloa- 
cele de expresie omeneşti. Iconografia se află în aceeaşi situație, 
în faţa aceloraşi fapte. Cum revelaţia creştină transcende atât 
cuvintele, cât şi imaginile, nicio expresie verbală sau picturală nu 
poate să-L exprime ca atare pe Dumnezeu, să dea o cunoaştere 
adecvată şi directă a Lui. În acest sens, şi una şi cealaltă sunt 
întotdeauna un „eşec”, pentru că ele trebuie să transmită inima- 
ginabilul prin imaginabil, nereprezentabilul prin reprezentabil, 
să exprime în creaţie ceea ce o depăşeşte, ceea ce este de o altă 
natură. Dar valoarea lor constă tocmai în aceea că teologia şi 
icoana ating piscurile posibilităților omeneşti şi se vădesc insu- 
ficiente. Iar Dumnezeu Însuşi nu Se revelează oare, prin cruce, 
„eşecul” suprem? Tocmai prin acest „eşec“ care le este propriu, 
teologia şi icoana sunt chemate să mărturisească despre Dumne- 
zeu, să facă perceptibilă prezenţa divină, această prezenţă care, 
în realitatea ei, este accesibilă în experiența sfințeniei. 

În acest domeniu, constata Vladimir Lossky în cursurile sale, 
există în teologia şi în arta sacră două erezii opuse una celeilal- 
te. Prima erezie este „umanizarea” (imanentizarea), coborârea 
transcendenţei divine până la concepțiile noastre omeneşti. Pen- 
tru artă, epoca Renaşterii poate sluji de exemplu; pentru teologie, 
raționalismul care depreciază adevărurile dumnezeieşti până 
la nivelul filozofiei umane; o teologie fără „eşec“, o artă fără 
„eşec”. Această artă este frumoasă, dar ea limitează umanitatea 
lui Hristos şi nu Îl indică în niciun fel pe Dumnezeu-Omul. Cea- 
laltă erezie este capitularea de la bun început în fața eşecului, 
refuzul oricărei exprimări. În artă este iconoclasmul, refuzul 


* Psaltirea sau cugetarea la cele dumnezeieşti, 51, Moscova, 1904, p. 107 
(în ruseşte). 

imanenţei Dumnezeirii, adică al întrupării înseși. În teologie 
este fideismul. Prima erezie naşte o artă fără evlavie, o gândire 
fără evlavie; în cea de-a doua, necredința este disimulată sub 
o aparentă evlavie. 

Aceste două poziții, opuse în manifestările lor, au ca punct 
de pomire aceleaşi premise antropologice. „În perspectiva pa- 
tristică răsăriteană, părtăşia la viața dumnezeiască este cea care 
face ca omul să fie om, iar aceasta nu doar în împlinirea finală, 
ci încă din momentul creării lui şi în fiecare clipă a vieţii lui”; 
dimpotrivă, „teologia apuseană consideră în mod tradițional 
ca fiind dovedit că actul însuşi al creării presupune nu numai 
ca omul să aibă o altă natură decât Dumnezeu, ci şi că existența 
care i-a fost dată să fie, ca atare, autonomă: vederea lui Dum- 
nezeu poate fi țelul existenței individuale a unui «mistic», dar 
ea nu este condiția adevăratei umanități a omului”. lată două 
concepții radical diferite despre menirea omului, a vieții şi a 
creării lui: pe de o parte, antropologia ortodoxă înțeleasă ca îm- 
plinirea omului prin asemănarea lui cu Dumnezeu, asemănare 
manifestată existenţial, într-un mod creator şi viu, determinând 
prin urmare conținutul imaginii ortodoxe. Pe de altă parte, an- 
tropologia confesiunilor occidentale, care afirmă autonomia 
omului în raport cu Dumnezeu: omul este creat după chipul 
lui Dumnezeu, dar, fiind autonom, nu este în corelaţie reală cu 
Prototipul. De aici dezvoltarea umanismului, cu antropologia 
lui autonomă în raport cu Biserica şi descreştinată, în care omul 
nu se deosebeşte de celelalte făpturi decât în categorii naturale: 
el este „un animal rațional”, „social” sau de alt fel. 

Cum am văzut în capitolul precedent, introducerea lui filioque 
şi, mai departe, împuținarea principiului personal, cu doctrina 
harului creat, antrenează o concepție neortodoxă a raporturilor 
dintre Dumnezeu şi om, dintre om şi lume. Autonomia omului în 
raport cu Dumnezeu înseamnă autonomia rațiunii şi a celorlalte 
facultăți ale lui. Deja Toma de Aquino recunoaşte independenţa 


% J, Meyendorff, „Philosophy, Theology, Palamism and Secular Chris- 
tinity”, în St. Vladimir's Seminary Quarterly, nr. 4, 1966, Crestwood, N. Y., 
p. 205. 


Teologia icoanei 489 


completă a rațiunii naturale în raport cu credința. „O dată cu 
Toma de Aquino, începe ruptura dintre creştinism şi cultură, 
ruptură ce s-a dovedit fatală pentru ansamblul culturii creştine a 
Occidentului [...] şi al cărei sens tragic s-a manifestat în prezent 
în toată amploarea lui”*.. 

Cât priveşte creaţia artistică, deja Cărțile Caroline, în contra- 
dicție cu cel de-al Şaptelea Sinod Ecumenic, o separă de experi- 
ența universală a Bisericii, o socotesc autonomă şi, prin aceasta, îi 
determină viitorul. A vedea în icoană o cale a mântuirii, echiva- 
lentă cu cuvântul Evangheliei (cum face Sinodul), iată un lucru 
care, pentru teologii lui Carol cel Mare, era cu totul şi cu totul de 
neconceput, aşadar inacceptabil. Teoretic, catolicismul roman re- 
cunoaşte cel de-al Şaptelea Sinod Ecumenic şi mărturiseşte dog- 
ma cinstirii icoanelor. Dar în practică, poziția exprimată de Căr- 
tile Caroline rămâne în Apus poziţia oficială până în ziua de azi. 

Dacă în secolul al XII-lea şi, în parte, în cel de-al XIII-lea, 
imaginea avea în Apus o oarecare legătură cu antropologia creş- 
tină, o lentă descompunere conduce arta puţin câte puţin la o 
ruptură definitivă de ea. Autonomă, această artă se mărgineşte 
să traducă ceea ce nu depăşeşte facultățile naturale ale omului. 
De îndată ce nu mai există pătrundere a necreatului în creație, 
harul, ca un efect creat, nu poate decât să amelioreze facultățile 
naturale omeneşti. Ceea ce creştinismul respinsese încă de la în- 
ceput din arta sa, anume o reprezentare iluzorie a lumii văzute, 
devine un scop în sine. Din momentul în care nereprezentabilul 
este conceput în aceleaşi categorii ca şi reprezentabilul, limbajul 
realismului simbolic dispare, iar transcendența divină este iarăşi 
coborâtă la nivelul vieţii curente. Mesajul creştinismului este 
minimalizat, adaptat concepției umane. Cedând ispitei „reuşi- 
tei” (contrarul „eşecului”), imitarea vieții inundă arta în epoca 
Renaşterii. Odată cu entuziasmul pentru antichitate, se insta- 
lează cultul trupului în locul transfigurării trupului omenesc. 
Învățătura creştină despre raporturile dintre Dumnezeu şi om 
se angajează într-o direcţie falsă, iar antropologia este submi- 


51 B. Zenkovsky, Fundamentele filosofiei creştine, Frankfurt pe Main, 
1960, vol. I, p. 9 (în rusește). 

nată; este suprimată astfel perspectiva eshatologică a cooperării 
omului cu Dumnezeu. „În măsura în care umanul se instalează 
în artă, Dumnezeu se îndepărtează de ea, totul se miceşte şi se 
profanează, ceea ce era instrument de adorare devine obiect de 
idolatrie; ceea ce era revelație se mulțumește să fie iluzie, semnul 
sacrului se şterge, opera nu mai este decât un mijloc de bucurie 
şi de confort; omul s-a întâlnit cu sine însuşi şi se adoră în arta 
sa”*?. Chipului revelaţiei i se substituie „chipul acestei lumi 
trecătoare”. lar minciuna imitației naturii nu constă numai în a 
înlocui imaginea tradițională cu o ficțiune, ci şi în a păstra su- 
biectele religioase, estompând graniţele care despart văzutul de 
nevăzut; astfel, distincția dintre ele dispare, iar acest lucru duce 
la negarea până şi a existenţei înseşi a lumii spirituale. Imaginea 
îşi pierde semnificația creştină, ceea ce conduce în definitiv la 
respingerea ei, la un iconoclasm declarat. „Aşa se justifică ico- 
noclasmul Reformei, [...] căci el nu priveşte veritabila artă sacră, 
ci degenerarea acestei arte în Occidentul medieval”*. 

În această artă, care este o afirmare a ordinii cosmice aşa cum 
o percepem acum, sunt elaborate legile perspectivei optice sau 
liniare, considerată nu numai ca normală, ci ca unicul mijloc 
ştiinţific valabil pentru a reprezenta spațiul, tot aşa cum condiția 
văzută a lumii este considerată, şi ea, ca normală. Această per- 
spectivă apare, cum a arătat părintele Pavel Florensky, „atunci 
când se descompune stabilitatea religioasă a concepției despre 
lume, când metafizica sacră a conştiinţei comune a poporului este 
roasă de judecata individuală a persoanei particulare, izolate, cu 
punctul ei de vedere particular [...]. Atunci apare perspectiva 
caracteristică a conştiinţei izolate”*. Este ceea ce s-a întâmplat 
în Occident în epoca Renaşterii şi în lumea ortodoxă în secolul 
al XVII-lea. Această perspectivă se descompune la rândul ei, în 
vremea noastră, când se descompun concepția umanistă despre 
lume, din care s-a născut, şi, o dată cu ea, cultura şi arta ei. 


%2 J, Onimus, Réflexions sur l'art actuel, Paris, 1964, p. 80. 

53 O. Clement, „Un ouvrage important sur lart sacre”, în Contacts, nr. 
44, 1963, p. 278. 

% P. A. Florovsky, „Perspectiva inversată”, în Trudy po znakovym siste- 


mam, III, Tartu, 1967, p. 385 (în rusește). 

În catolicismul roman, arta sacră este considerată ca depin- 
zând de artist, iar acesta, la rândul lui, este influenţat de epocă şi 
de modă. Prin urmare, „Biserica (romană) nu a socotit niciodată 
vreun stil ca aparținându-i, ci a admis genurile fiecărei epoci, 
după caracterul şi condiţia fiecărui popor şi după nevoile diver- 
selor rituri”%. „Nu există deci stil religios, nici stil bisericesc”%. 
În raport cu arta, Biserica nu este decât un mecena, ca şi în alte 
domenii ale activităților culturale. Rezultă de aici că semnificația 
imaginii ca mod de exprimare a revelației creştine în experiența 
universală a Bisericii a rămas străină confesiunilor occidentale. 
După cum ştim, cel de-al Şaptelea Sinod Ecumenic atribuie în- 
ceputurile pictării icoanelor Sfinţilor Părinţi călăuziți de Duhul 
Sfânt. „Sfinţii [...] au lăsat descrierea vieţii lor pentru binele şi 
mântuirea noastră, şi au transmis faptele lor Bisericii universale, 
prin mijlocirea reprezentărilor picturale”. Aceste „fapte trans- 
mise pentru mântuirea noastră” constituie o expresie existențială 
a echivalenţei dintre icoană şi propovăduirea evanghelică. Măr- 
turia Sfinților Părinţi, „puterea şi dreptul de a exprima sau de 
a formula experiența credinţei Bisericii”*, este de fapt puterea 
ei de a învăța. Or, în artă, catolicismul roman retrage această 
slujire sfinților Părinţi şi doctori ai Bisericii şi îl încredințează 
pictorilor. „Voi, artiştii, puteți să citiți mesajul lui Dumnezeu, 
zice papa Paul al VI-lea primind nişte pictori americani, şi să îl 
traduceți pentru oameni”*. Astfel, i-ar fi de ajuns omului să-şi 
dezvolte calităţile lui naturale (în cazul nostru talentul de pictor), 
ca să devină purtătorul „mesajului lui Dumnezeu”. Ne aflăm 
aici în fața aceleiaşi situaţii ca în gândirea teologică, aşa cum 
este ea orientată în zilele noastre. Căci în Occident „teologia 


5 La Liturgie. Constitution conciliaire et directives d'application de la reforme 
liturgique, cap. VII, „L Art sacre et le materiel du culte”, par. 123, Paris, 
1966, p. 100. 

% „Commenataire de la Constitution sur la Liturgie”, în La Maison- 
Dieu, nr. 77, Paris, 1964, p. 214. Când arta occidentală a fost adoptată în 
ortodoxie, atitudinea aceasta a fost şi ea, după cum am văzut, acceptată. 

57 Actele Sinodului VII Ecumenic, Sesiunea a VI-a. 

5 G. Florovsky, Fragmente teologice, p. 25. 

59 Ziarul L'Aurore, Paris, 27 iulie 1976. 

contemporană este mai cu seamă ocupată să-L descopere pe 
Dumnezeu în experiența umană ca atare; iar aceasta duce la 
„umanizarea” lui Dumnezeu şi contrazice în mod nemijlocit 
cunoaşterea patristică” &. În virtutea acestei atitudini de prin- 
cipiu, pliindu-se pe variațiile culturii autonome, aşa cum în 
Renaştere acceptase imitarea naturii, catolicismul roman acceptă 
în zilele noastre arta contemporană. Dar această artă, după ce a 
făcut țăndări vechea lume a formelor şi a noțiunilor, a ajuns la o 
fărâmițare care sfârşeşte în descompunere, iar uneori în blasfe- 
mie şi în demonism flagrant. „Arta modernă ne oferă imaginea 
unei lumi mânate către un destin nou şi oarecum devorată de 
o sete de renegare, care să accelereze trecerea spre viitor [...]”. 
Arta modernă dezvăluie „un vertij de vid şi o angoasă a acestui 
neant care, pentru spiritul nostru, este absurdul; se face astfel 
ecou temelor pe care le regăseşte filozofia contemporană, mai 
ales cea a existenţialismului, a lui Sartre îndeosebi” ®!. 

Aşadar tocmai în momentul naufragiului iremediabil al artei 
şi al mediului din care s-a născut, intră icoana în această lume de 
fărâmițare şi de descompunere, ca un stindard al ortodoxiei, ca un 
mesaj care se adresează liberei voințe a omului creat după chipul 
lui Dumnezeu. Mărturisind despre întrupare, icoana opune an- 
tropologia creştină autentică, antropologiei falsificate a confesiu- 
nilor occidentale şi a celei a culturii contemporane decreştinate. 

În loc să traducă facultăţile, fie chiar şi pe cele mai înalte, 
ale compusului spiritual, psihic şi corporal al omului autonom, 


© J, Meyendorff, Philosophy, Theology, Palamism, p. 206. 

€ R. Huyghe, „Nous vivons l'époque du point zéro dans lart”, în Arts, 
nr. 848, 20-26 decembrie 1961. Urmează de aici că, pentru a ne întoarce 
la aşa-zisa „simplitate a primelor veacuri” şi la „sărăcia” obligatorie, se 
ajunge la manifestări extreme: bisericile sunt golite complet până la a se- 
măna întru totul cu nişte temple protestante. „O confuzie regretabilă, scrie 
D. von Hildebrand, care suprimă toate distincţiile fundamentale dintre 
lucruri, se manifestă şi în obiceiul — observat în Statele Unite şi în Franța 
- de a înlocui chipurile zugrăvite ale sfinţilor şi ale lui Hristos însuşi cu 
fotografii de bărbați, de femei şi de copii suferinzi, victime ale războaielor, 
ale mizeriei şi ale injustiției sociale” (D. von Hildebrand, La Vigne ravagée, 
Paris, 1974, p. 109, în notă). În sfârşit, biserica însăşi este adaptată unor 
folosințe diverse: conferinţe, dansuri, reprezentări teatrale. 

icoana, ca şi cuvântul Evangheliei, îndeplineşte funcția constantă 
care, încă de la origine, a fost cea a artei creştine: dezvăluirea 
adevăratelor raporturi dintre Dumnezeu şi om. 

Şi aşa cum la început răsturnarea adusă în lume de către 
Hristos venit în trup fusese „scandal” şi „nebunie” (I Corinteni 
1, 23), tot aşa în zilele noastre, icoana intră în lumea aceasta 
„care n-a cunoscut, prin înțelepciune, pe Dumnezeu” (ibidem, 
21), în această lume de înşelăciune şi de amăgire, ca „nebunia 
propovăduirii” (ibid.). Ea aduce în această lume aflată în derută 
o mărturie a autenticității, a realității unui alt mod de viață, 
alte norme de raporturi existenţiale, introduse în lume prin 
întruparea lui Dumnezeu şi necunoscute omului sclav al legilor 
biologice; ea aduce un mesaj nou despre Dumnezeu, despre om 
şi creație, o atitudine nouă față de lume. Ea arată la ce este omul 
chemat, ce trebuie el să devină, plasându-l într-o perspectivă 
diferită. Altfel spus, icoana denunţă căile adoptate de către om 
şi lume; dar în acelaşi timp, ea este un apel adresat omului, ea 
îi arată alte căi de urmat. În ea, perspectiva lumii văzute este 
confruntată cu perspectiva evanghelică, lumea zăcând în păcat, 
cu lumea transfigurată. Toată structura icoanei este orientată 
în aşa fel încât să-i împărtăşească omului revelaţia dată lumii 
prin creştinism, să-i arate prin mijlocirea formelor văzute esența 
însăşi a răsturnării aduse de el. Or, ca să exprime această răs- 
turnare, icoanei îi trebuie o structură cu totul specială, mijloace 
specifice de exprimare, un „stil” aparte. 

În structura icoanei regăsim ceea ce se numeşte perspectiva 
inversată; aici „înainte de toate frapează o întreagă serie de par- 
ticularități de forme care par uneori omului culturii europene 
moderne o enigmă de nepătruns” 2. Astfel, aceste forme sunt de 
obicei înțelese ca tot atâtea deformări. Dar este „deformare” doar 
în raport cu ochiul obişnuit cu perspectiva liniară şi cu concepția 
despre lume considerată actualmente ca normală, altfel spus, 
comparată cu formele care exprimă viziunea despre lume a 
timpului nostru. În realitate, nu este vorba despre o deformare, 


& L. F. Geghin, Limbajul operei pictate, Moscova, 1970, p. 36 (în ruseş- 
te). 

ci despre un limbaj pictural diferit, anume limbajul Bisericii€. 
Această „deformare” este firească, chiar indispensabilă conți- 
nutului pe care îl exprimă icoana. Pentru un iconar tradițional, 
atât în trecut cât şi în zilele noastre, această structură a icoanei 
este singura cu putinţă şi ea este indispensabilă. Născută din 
experienţa liturgică a Bisericii, ea opune (împreună cu celelalte 
forme de artă) experiența universală a Bisericii, „punctului de 
vedere particular” al omului autonom, experienţei individuale 
a pictorului, cu a sa „conştiinţă izolată”. 

Nici perspectiva liniară, nici clar-obscurul nu sunt exclu- 
se din icoană; dar aici ele încetează să slujească creării unei 
reprezentări iluzorii a lumii văzute“ şi se înscriu în structura 
generală în care perspectiva „inversată” este cea care domină. 
Se cuvine să precizăm înainte de toate că în acest termen tehnic 
general admis de „perspectivă inversată”, expresia „inversată” 
nu este exactă, de vreme ce nu există pur şi simplu o inversare 
a perspectivei liniare, un soi de reflectare în sens invers (ca în 
oglindă). Nu există un sistem de perspectivă inversată care ar 
corespunde sistemului perspectivei liniare. Legii rigide a acesteia 
din urmă i se opune o altă „lege“, un alt principiu al construirii 
imaginii, decurgând din conținutul acesteia. Acest alt principiu 
implică o serie întreagă de procedee, care dau o reprezentare 
fie contrară (inversată) în raport cu iluzia, fie cu totul diferită 
de aceasta (ca şi sensul a ceea ce se reprezintă). Acest sistem 


8 De aici şi dificultatea unei analize ştiinţifice a acestui limbaj. O expli- 
care a icoanei care ar fi numai estetică sau rațională este imposibilă, pentru 
că revelaţia creştină, care este conținutul ei, trăirea vieții dumnezeieşti date 
omului, nu este accesibilă analizei ştiinţifice. Numai domeniul, ca să zicem 
aşa, periferic îi este accesibil ştiinţei şi intră în competenţa ei. Este vorba, 
cum am văzut deja, despre aspectul artistic al operei, despre contextul ei 
social şi istoric, despre structura imaginii, influențe, împrumuturi etc. De 
aceea ştiinţa se mărginește la apune în lumină paralelele dintre icoană şi 
folclor, viețile sfinţilor şi literatura profană. Dar când ea încearcă să explice 
esența însăşi a artei Bisericii, rămânând în categoriile care îi sunt proprii, 
se ajunge la inepții precum „imaginaţia pioasă a pictorului”, „abstracția”, 
„dematerializarea lumii văzute şi a trupului omenesc” etc. 

& Cuvântul grecesc skiagraphia desemnează în acelaşi timp o imagine 
în perspectiva optică, o reprezentare în clar-obscur şi o iluzie. 

extrem de variat şi de suplu păstrează toată libertatea pictorului; 
el este totuşi aplicat în mod consecvent şi constant, conform cu 
orientarea lui proprie“. 

După ştiinţa contemporană, „se dovedeşte că nu vedem obiec- 
tele apropiate aşa cum le înfățișa Rafael [...]. Vedem cele ce sunt 
aproape aşa cum le înfățişau Rubliov şi pictorii ruşi vechi”$6. 
Să dezvoltăm puţin acum această afirmație. Rafael desena, de 
bună seamă, altfel decât Rubliov, dar de văzut vedea tot ca şi 
el, fiind vorba aici despre o lege a naturii înseşi referitoare la 


6 Este bine să notăm aici un rezultat foarte interesant al studiilor ști- 
inţifice contemporane asupra modului în care este tratat spaţiul în icoană 
(P. Florovsky, „Perspectiva inversată”, în Trudy po znakovym sistemam, 
III, în ruseşte); E. Panovsky, „Die Perspektive als symbolische Form”, 
în Vortrage der Bibliothek Warburg, 1924- 1925; Aufsätze zu Grundlagen der 
Kunstwissenchaft, Berlin, 1964; L. Geghin, Limbajul operei pictate, şi mai ales 
B. V. Rauschenbach, Structurile spațiale în pictura rusească veche, Moscova, 
1975, în ruseşte). Se constată aici, dacă nu o superioritate a principiilor 
structurii icoanei față de cele ale artei moderne, cel puţin egalitatea lor. 
Se dovedeşte că bogăţia şi diversitatea procedeelor de reprezentare ale 
icoanei sunt în mod evident superioare procedeelor artei timpului modern. 
Se constată că structura imaginii, într-o artă socotită „barbară” până mai 
deunăzi, necesită, pentru a fi descifrată, un aparat matematic mult mai 
complex decât descifrarea unei picturi din Renaștere, înarmată, după cum 
se pretinde, cu „unica metodă ştiinţific valabilă pentru a înfățişa lumea 
văzută”. Este semnificativ, iar lucrările ştiinţifice o notează adesea, că 
niciun sistem de perspectivă inversată nu a fost vreodată predat şi niciun 
manual nu vorbeşte despre aşa ceva. Se bănuieşte că ea era transmisă prin 
tradiție. Dar tradiția nu poate transmite structura icoanei decât în aspectul 
ei general, altminteri am avea o repetare mecanică a mereu aceleiaşi forme 
de perspectivă, ceea ce nu este cazul. Ea este întotdeauna aplicată diferit şi 
în grade variate, chiar şi în subiecte identice, şi combinată cu perspectiva 
optică. Anumite elemente ale perspectivei inversate, care se întâlnesc şi 
în alte forme de artă, sunt uneori considerate tot atâtea dovezi că acest 
sistem nu este legat de conținutul creştin al imaginii. Ni se pare că asta 
nu dovedeşte nimic. Într-adevăr nimbul, de pildă, ca expresie a luminii, 
se întâlneşte destul de frecvent în contexte diverse. Revelația luminii era 
în parte cunoscută şi în religii necreştine. Putem deci presupune că sensul 
structurilor analoge celei a icoanei era şi el parțial cunoscut. Ceea ce con- 
tează totuşi este că acest sistem de structuri spaţiale a devenit un sistem 
consecvent şi bine orientat tocmai în arta creştină şi numai aici. 

6 Chestiuni de literatură, nr. 9, 1976, p. 40 (în rusește). 

percepţia vizuală. Dar diferența constă în aceea că Rafael su- 
punea vederea naturală a ochiului uman, controlului rațiunii 
lui autonome, îndepărtându-se astfel de această vedere. Ico- 
narii, dimpotrivă, nu se îndepărtau, pentru că sensul a ceea ce 
înfățişau ei nu numai că nu cerea acest lucru, dar nu permitea 
să se depăşească percepția naturală a primului plan, la care se 
limitează structura icoanei. 

Să încercăm să ilustrăm prin câteva exemple această cores- 
pondenţă dintre structura icoanei şi conținutul ei. 

Reprezentarea spaţiului în icoană are această particularitate 
că este în trei dimensiuni (icoana nu este o artă bi-dimensi- 
onală), cea de-a treia este limitată de către suprafața icoanei, 
iar reprezentarea este orientată înspre spaţiul real ce se află 
înaintea imaginii. Altfel spus, comparată cu reprezentarea ilu- 
zorie a spaţiului în profunzime, cea a icoanei ne arată inversul. 
Dacă o pictură, construită conform legilor perspectivei legilor 
liniare, reprezintă un alt fel de spațiu, neavând niciun raport 
cu spațiul real în care se găseşte, în icoană vedem contrariul: 
spaţiul reprezentat se include în spațiul real, nu există ruptură 
între ele. Reprezentarea se limitează la prim-plan. Persoanele 
înfăţişate de icoană şi cele care se găsesc în fața ei sunt unite 
într-un acelaşi spațiu. 

Din moment ce revelaţia se adresează omului, şi imaginea i 
se adresează tot lui. 

Construcţia în profunzime este ca tăiată de un fond plat, 
„lumina” în limbajul iconarilor. Nu există un focar de lumină: 
ea pătrunde tot. Lumina este simbol al divinului. Dumnezeu 
este lumină, iar întruparea Lui este venirea luminii în această 
lume: „Venit-ai şi Te-ai arătat, Lumina cea neapropiată” (conda- 
cul Bobotezei). Or, după sfântul Grigorie Palama, „Dumnezeu 
Se numeşte lumină nu după ființa Lui, ci după lucrarea Lui”%. 
Lumina este, aşadar, această lucrare dumnezeiască şi putem 
spune, prin urmare, că ea este esenţialul în conținutul icoanei; 
această lumină, într-adevăr, stă la temelia limbajului ei simbolic. 


€ Contra lui Akyndinos, P.G. 150, 823, citat de V. Lossky, Vision de Dieu, 
Neuchâtel, 1962, p. 133. 

Trebuie să precizăm aici: fundalul icoanei simbolizează lumina, 
indiferent de culoare, deşi imaginea ei cea mai adecvată este 
aurul. Acesta este prin natura lui străin culorilor şi nu se potri- 
veşte cu ele; dar folosirea de culori pentru fundalul-lumină nu-i 
contrazice sensul, deşi îi reduce puterea semnificativă. Aurul este 
un fel de cheie pentru înțelegerea fundalului ca lumină. 

Strălucirea aurului simbolizează slava dumnezeiască, şi nu 
este vorba aici despre vreo alegorie, nici despre o asimilare gra- 
tuită, ci chiar despre o expresie adecvată. Într-adevăr, aurul 
străluceşte în lumină, dar este în acelaşi timp opacft. Aceste 
proprietăți corespund domeniului duhovnicesc pe care aurul 
este chemat să le exprime, semnificației a ceea ce el trebuie să 
traducă simbolic — atributele Dumnezeirii. „Dumnezeu nu Se 
numeşte lumină după ființa Lui”, căci această ființă este de ne- 
cunoscut. „Putem afirma, zice sfântul Vasile cel Mare, că din 
lucrări Îl cunoaştem pe Dumnezeu, pe când de ființa Lui nu 
suntem în stare să ne apropiem, pentru că lucrările Lui sunt cele 
care coboară spre noi, pe când ființa Lui rămâne inaccesibilă”*. 
Această inaccesibilitate a Dumnezeirii este numită „întuneric”. 
„Întunericul dumnezeiesc este lumina inaccesibilă în care se spune 
că locuieşte Dumnezeu (I Timotei 6, 16)”7. 

Astfel, „lumina inaccesibilă” este „lumina care este mai lumi- 
noasă decât lumina”7!, orbitoare şi deci de nepătruns. Iar aurul, 
care îmbină luminozitatea strălucitoare şi opacitatea, exprimă 
simbolic în mod adecvat lumina dumnezeiască — întuneric de 
nepătruns, adică ceva esenţial diferit de lumina naturală, care 
este opusul întunericului. 


6 Vezi S. S. Averincev, „Aurul în sistemul simbolurilor culturii bi- 
zantine”, volum omagial dedicat lui V. N. Lazarev, în Vizantiya, You jnye 
Slaviane i drevnyaya Rus. Zapadnaya Evropa, Isskusstvo i Kultura, Moscova, 
1973, p. 43- 52 (în ruseşte). 

6 Sf. Vasile cel Mare, Scrisoarea 234 (către Amfilohie), în Scrieri, partea 
a III-a, trad. rom. C. Corniţescu şi T. Bodogae, Edit. Institutului Biblic, col. 
PSB, vol. 12, Bucureşti, 1988, p. 483. 

7 Sf. Dionisie Areopagitul, începutul Scrisorii a 5-a (către Dorothei), 
trad. rom. D. Stăniloae, Edit. Paideia, 1996, p. 258. 

7! Sf. Dionisie Areopagitul, Teologia mistică, p. 248. 

Această lumină este lucrarea lui Dumnezeu, manifestarea Lui 
în afară, energia ființei Lui, în care se scaldă subiectul reprezen- 
tat. Iar „cel care participă la energia divină, devine într-un anu- 
me mod lumină în sine”, pentru că „energiile dăruite creştinilor 
de către Duhul Sfânt nu mai apar ca nişte cauze din afară, ci ca 
har, ca lumină lăuntrică ce preschimbă firea, îndumnezeind- 
o”7?. Când această lumină iluminează omul întreg, atunci, după 
sfântul Simeon Noul Teolog, „omul se uneşte duhovniceşte şi 
trupeşte cu Dumnezeu, fiindcă sufletul nu se separă de minte, 
nici trupul de suflet, ci printr-o unire în chip ființial Dumnezeu 
Se uneşte cu omul întreg””*. La rândul său, omul devine purtător 
al luminii pentru lumea exterioară. 

In acest fel, lumina şi acțiunea ei sunt cognoscibile şi acce- 
sibile, şi prin urmare reprezentabile; ceea ce rămâne de nespus 
şi inaccesibil este izvorul ei, ascuns de impenetrabila lumină- 
întuneric. Pornind de la sensul şi conținutul icoanei, ne permi- 
tem să afirmăm că această particularitate a fundalului-lumină 
trebuie înțeleasă ca o traducere simbolică a principiului însuşi 
al teologiei apofatice: imposibilitatea absolută de a cunoaşte 
Ființa divină, care rămâne total inaccesibilă. Acest fundal este 
limita dincolo de care creatura nu poate pătrunde în cunoaşterea 
lui Dumnezeu: Fiinţa divină întrece întotdeauna posibilitățile 
omeneşti de cunoaştere, iar înțelegerea acestei limite nu rezultă 
din speculaţii dialectice, ci dintr-o experienţă trăită a revelaţiei, 
dintr-o participare existenţială la lumina necreată. 

După învățătura Sfinţilor Părinţi, măreția omului nu constă 
în aceea că este un microcosmos, o lume mică în cea mare; ea 
constă în menirea lui, pentru că el este chemat să fie o lume 
mare în cea mică, un dumnezeu creat. De aceea în icoană totul 
este centrat pe chipul omului. Faţă de omul autonom în raport 


72 Sf. Grigorie Palama, citat de V. Lossky, Vederea lui Dumnezeu, trad. 
rom. R. Rus, Edit. Institutului Biblic, Bucureşti, 1995, p. 140. 

3 V., Lossky, Teologia mistică a Bisericii de Răsărit, Edit. Anastasia, Bu- 
cureşti, 1992, p. 249. 

74 Sf. Simeon Noul Teolog, Cateheza XV, în Scrieri II. Cateheze, trad. rom. 
I. I. Ică jr, Edit. Deisis, Sibiu, 1999, p. 186. 

cu Dumnezeu, de omul închis în el însuşi şi care şi-a pierdut 
integritatea naturii, ea arată omul care a realizat asemănarea cu 
Dumnezeu, care a învins dezagregarea (în el însuşi, în omeni- 
re şi în toată creația văzută)”. Omului mic, rătăcit într-o lume 
imensă şi ostilă, omului care şi-a pierdut unitatea cu restul cre- 
ației, icoana îi opune un om mare, înconjurat de o lume mică 
în raport cu el, un om care şi-a restabilit poziția regală în lume 
şi a transformat dependenţa lui de aceasta într-o supunere a 
lumii la Duhul care locuieşte în el. În locul terorii pe care omul 
o inspiră creației, icoana arată împlinirea nădejdii ei, eliberarea 
ei din „robia stricăciunii” (Romani 8, 21). 

Energia divină, această lumină care dă formă şi unitate între- 
gului, triumfă împotriva separării dintre spiritual şi corporal, şi 
chiar împotriva celei dintre lumea creată (văzută şi nevăzută) şi 
lumea divină. Înfățişată în icoană, lumea întreagă este pătrunsă 
de puterea acestei lumini necreate. Creaţia nu este închisă în ea 
însăşi. Dar nu este vorba nici despre o confuzie a lumii create cu 
necreatul. Distincția dintre cele două lumi nu este abolită (aşa 
cum se întâmplă în arta iluziei optice); ea este, din contră, bine 
subliniată. Prin intermediul anumitor procedee, de forme şi de 
culori, lumea văzută şi reprezentabilă este delimitată în raport 
cu lumea divină, care nu este decât conceptibilă în duh, nu însă 
şi reprezentabilă. Lumina necreată, a cărei natură este alta decât 
cea a ființei create, pătrunzând în aceasta, provoacă o depăşire 
a categoriilor temporale şi spaţiale; astfel, ceea ce reprezintă 
icoana, unificat de această lumină, este inclus într-o altfel de 
existență, diferită de cea în care domnesc condiţiile lumii văzute. 
Este „Împărăţia lui Dumnezeu venind întru putere” (Marcu 9, 
1), lumea care comunică cu veşnicia. Nu este vorba despre o 


7% Dacă oamenii care nu sunt sfinți sunt înfățişaţi la fel ca sfinţii, nu 
este nicio contradicție: omul este creat după chipul lui Dumnezeu şi, 
pentru Biserică, nu există, potenţial, păcătos care să nu se poată pocăi. 
După sfântul Macarie cel Mare, până şi un om care s-a făcut locuinţă a 
diavolului păstrează, în virtutea libertăţii lui, posibilitatea de a se converti 
(Filocalia, t. I, Sankt Petersburg, 1877, p. 149, în rusește). De altfel, păcăto- 
sul din icoană nu este singur; ca şi toate celelalte, el este legat de sfântul 
înfățişat, adică se află în strălucirea sfințeniei lui. 

lume extra-terestră, nici imaginară; ceea ce se înfăţişează este 
lumea noastră pământească, dar reaşezată în ordinea ei ierar- 
hică, reînnoită în Dumnezeu, pătrunsă cum este, o repetăm, de 
harul dumnezeiesc necreat. De aceea mijloacele folosite pentru 
realizarea icoanei, atât în ansamblu cât şi în detalii, exclud tot 
ceea ce este iluzoriu, că vorbim despre iluzia spaţiului, despre 
cea a luminii naturale etc”. Nu există, din punctul de vedere al 
credinciosului, nici o deformare a spațiului, nici vreo distorsiune 
a perspectivei; din contră, perspectiva este redresată, de vreme 
ce lumea este văzută aici nu în optica unei „conştiinţe izolate”, 
nici din mulțimea punctelor de vedere ale pictorului autonom, 
ci din unicul punct de vedere al Creatorului, ca o împlinire a 
planului divin. 

Ceea ce este arătat în icoană se realizează, ca arvună, în euha- 
ristia Bisericii. „Binecuvântată este Împărăția Tatălui şi a Fiului şi 
a Sfântului Duh”, acesta este ecfonisul cu care începe dumneze- 
iasca Liturghie. Această Împărăție este alta decât cea a Cezarului; 
este opusul, inversul împărăției „stăpânitorului acestei lumi”. Or, 
în slujbele ei, Biserica intră într-un timp nou, devine o creație 
nouă, în care timpul nu mai este divizat în trecut, prezent şi 
viitor; categoriile temporale şi spaţiale cedează locul unei alte 
dimensiuni. Şi aşa cum spațiul reprezentat în icoană se uneşte 
cu spațiul real dinaintea ei, tot aşa şi evenimentul înfățișat, care 
are loc într-un timp trecut, se uneşte cu momentul prezent. Fapta 
pe care o reprezintă icoana şi cea care se împlineşte în slujbă 
sunt unite în timp („Fecioara astăzi pe Cel mai presus de ființă 
naşte”, „astăzi Domnul făpturii şi Împăratul slavei este pironit 
pe cruce”). Prezentul este aici legat de realitatea eshatologică: 
„Cinei Tale celei de taină [...] astăzi părtaş mă primeşte”. Intre 
împărtăşirea apostolilor reprezentată în icoană şi cei ce se împăr- 
tăşesc în biserică nu există ruptură, nici în timp, nici în spațiu. 
Prin împărtăşirea cu Trupul lui Hristos cel înviat şi slăvit, cel al 
venirii Sale de-a doua — acest Trup pe care îl arată icoana - Bi- 


7% In imagine, iluzia este la fel de inacceptabilă ca în viața duhovniceas- 
Că, în asceză şi în rugăciune. Ea este „amăgirea supremă” şi reprezintă nu 
numai o piedică în calea rugăciunii, ci chiar opusul ei. 

serica văzută şi Biserica nevăzută se unesc şi, într-o mulțime de 
persoane, vii şi moarte, se realizează unitatea naturii lor trans- 
formate de har, unitate după chipul Tri-unităţii divine. 

Conţinutul icoanei determină nu numai structura ei, ci şi 
tehnica şi materialele folosite. Aşa cum notează părintele Pavel 
Florensky, „nici tehnica pictării icoanei, nici materialele folosite 
nu pot fi întâmplătoare în raport cu cultul [...]. Este greu să 
ne imaginăm, fie şi într-o analiză estetică formală, că o icoană 
poate fi zugrăvită cu orice, pe orice şi folosind orice procedee”7. 
Într-adevăr, aşa cum autenticitatea imaginii este legată de Eu- 
haristie, la fel este şi cea a oricărei materii care intră în cult. 
„Ale Tale dintru ale Tale, Ţie Îţi aducem [...]” Aceste cuvinte 
sunt împrumutate din rugăciunea lui David asupra materiale- 
lor adunate pentru a construi Templul („De la Tine sunt toate 
şi cele primite din mâna Ta Ți le-am dat Ţie”, I Cronici 29, 14). 
Biserica a păstrat acest principiu vetero-testamentar, care îşi 
atinge plinătatea de sens în Euharistie, cum am văzut: materia 
răscumpărată prin întrupare este adusă să participe la cultul 
lui Dumnezeu. De aceea în icoană, în ceea ce priveşte materia, 
nu este vorba numai despre consistență şi de calitate, ci înainte 
de toate de autenticitate. Icoana intră în ansamblul a tot ceea ce 
îi oferă omul lui Dumnezeu, în toate cele prin care Biserica îşi 
săvârşeşte lucrarea, aceea de a sfinți şi de a transfigura lumea 
prin om, de a vindeca materia bolnavă de păcat, de a face din 
ea o cale spre Dumnezeu, un mijloc de comuniune cu F1”. 


7 P. Florensky, Iconostasul, p. 115. 

78 Tehnica tradițională, elaborată în decursul mileniilor şi folosită pen- 
tru pictarea icoanelor, presupune alegerea de materiale ce reprezintă 
participarea completă a lumii văzute la facerea unei icoane. Vedem aici 
„reprezentanţi” ai lumii vegetale (lemnul), animale (cleiul, oul), minerale 
(creta, culorile). Toate acestea sunt luate în starea lor naturală, purificată, 
şi, prin munca omului, aduse ca să ia parte la cult. Când materia adusă de 
om ca ofrandă lui Dumnezeu îşi pierde legătura organică cu ansamblul 
materiei create de Dumnezeu, prin dezvoltarea modernă a mijloacelor 
tehnice, ea nu mai poate sluji sfințirii lumii; dimpotrivă, devine o piedică. 
Astfel, folosirea de materii artificiale, de exemplu de materiale plastice, 
fără viaţă şi fără caracter propriu, este o pervertire. „Materialul plastic 
este o manifestare a emancipării omului în raport cu natura, cu creația 

Am încercat să arătăm, cu ajutorul câtorva exemple, că sen- 
sul icoanei este cel care, pe de o parte, îi explică vitalitatea, 
iar pe de altă parte, îi defineşte structura, într-o desăvârşită 
conformitate cu scopul ei, determinându-i totodată şi modul 
de folosire. „Pictarea de icoane este în acelaşi timp o nevoință 
artistică şi o nevoinţă religioasă, plină de încordare în ale rugă- 
ciunii şi ale ascezei (de aceea Biserica cunoaşte deosebita ceată 
a sfinților-zugravi de icoane, în persoana cărora, tocmai prin 
aceasta, este canonizată şi arta ca o cale spre mântuire)”. Cum 
calea mântuirii presupune o participare existenţială la realitatea 
reprezentată, putem afirma că tocmai această participare este 
cea care asigură superioritatea icoanei asupra artei timpurilor 
moderne prin bogăţia mijloacelor ei de expresie, prin sistemul 
construcției ei, elaborat totuşi de către pictori care ignorau legile 
percepției vizuale şi geometria spațiilor pluri-dimensionale. 

Numai o icoană ortodoxă mărturiseşte pe deplin despre ico- 
nomia Treimii, de vreme ce cunoaşterea lui Dumnezeu prin 
Cuvântul întrupat, care este Chipul Tatălui, adică iconomia celei 
de-a doua Persoane, nu se realizează decât în iconomia celui de- 
al treilea Ipostas al Sfintei Treimi, în lumina tainei Cincizecimii. 
Spre această mărturie se orientează ansamblul creației artistice 
a Bisericii de după perioada iconoclastă, mărturie ce a atins o 
adevărată culme în isihasm. 

Creaţia artistică a Bisericii era până mai deunăzi, cum am 
văzut, considerată de către istoricii artei ca fiind „legată de către 
dogmele Bisericii”, supusă unui canon riguros. Acest canon 
este înțeles ca o sumă de reguli exterioare, impuse de ierarhia 


lui Dumnezeu, cu toate făpturile Lui chemate să-L slăvească” (Cornelia 
Schubarth, „Uber den Glauben der Väter — und seinen Verrat: Neo-Hăre- 
sie”, în Orthodoxie Heute, nr. 34/35, 1971, p. 12). Granița dintre admisibil 
şi inadmisibil în domeniul materiei începe acolo unde aceasta îşi pierde 
autenticitatea şi caracterul, având aparența de a fi altceva decât este, adi- 
că creând şi ea o iluzie. „Tot ceea ce îi este consacrat lui Dumnezeu, zice 
sfântul Grigorie Teologul, trebuie să fie natural şi fără artificiu” (Omilia 
35, P.G. XXXV, 996 C). 

7 Serghei Bulgakov, Icoana şi cinstirea sfintelor icoane, trad. rom. P. 
Lecca, Edit. Anastasia, București, 2000, p. 135. 

bisericească, de rânduieli sinodale, de manuale etc. care aser- 
vesc creaţia pictorului, care cer de la el o supunere pasivă la 
modelele existente*. Pe scurt, arta liberă a picturii este opusă 
iconografiei „legate de canoane”. Totuşi, dacă vrem să vorbim 
despre reguli şi despre rânduieli, atunci mai degrabă contrariul 
este adevărat: în pictura „realistă” se respectau până de curând 
cu strictețe o mulțime de reguli. Aceste reguli se predau în şcoli, 
iar pictorul trebuia să li se supună (perspectivă, anatomie, tratare 
a clar-obscurului, compoziţie etc.). Este curios să constatăm că 
acest sistem de reguli nu era deloc resimţit de pictori ca o con- 
strângere sau o supunere; ei îl foloseau în creaţia lor „liberă” 
prin mijlocirea căreia încercau să slujească Bisericat!. Or canonul 


% Mai mult decât atât, ideologiile care combat creştinismul se străduiesc 
să-şi impună propriile lor concepții, scara lor de valori specifică în chip de 
cheie a creaţiei bisericeşti; ele se chinuie să dovedească incompatibilitatea 
dintre artă şi religie. „Mitologia creştină, cu negarea lumii, a naturii, cu 
înjosirea omului, cu ostilitatea ei faţă de cultură, cu ideile ei deprimante 
despre pedepsele viitoare, despre păcatul inerent existenţei, nu oferea 
desigur un teren propice activităţii artistice propriu-zise” (B. Mihailovsky, 
B. Puricev, Eseuri despre istoria vechii picturi monumentale ruseşti, Moscova- 
Leningad, 1941, p. 7, în ruseşte). Vezi de asemenea A. Zotov, Fundamentele 
naționale ale artei ruseşti, t. I, Moscova, 1961, p. 53 (în rusește). Sau: „Funcţia 
esențială a religiei este reprimarea spirituală şi fizică a libertății umane” 
(Cuvânt înainte semnat de I. Volkov la cartea lui L. Lubimov, Arta vechii 
Rusii, Moscova, 1974, p. 6-7). Într-adevăr, o astfel de percepție a creației în 
Biserică şi a creştinismului în general nu este câtuşi de puțin inspiratoare. 
Dar oare ce legătură are ea cu creştinismul? Am putea la fel de bine să o 
aplicăm de pildă la socialism, ceea ce ar fi la fel de fals. Şi totuşi, cu greu 
am putea găsi, până recent, o lucrare științifică despre arta sacră care să 
se fi eliberat de asemenea afirmații; ele nu sunt în realitate decât forme 
ale luptei împotriva religiei, contribuind la falsificarea noțiunii icoanei în 
faţa credincioşilor şi la formarea unei noțiuni caricaturale a creştinismului 
pentru necredincioşi. 

8 Cultura contemporană, în expresia ei artistică, a renunțat, ce e drept, 
la toate acestea în numele liberei auto-exprimări a pictorului, căzând într- 
un individualism extrem. „Libertatea” a deviat înspre arbitrariu şi anarhie, 
după cum vedem în diversele „isme”, „op-art”, „„pop-art” etc. Această artă 
oglindeşte într-o formă vizibilă anarhia care a pus stăpânire pe o societate 
condusă de principii şi reguli morale de tot soiul. Altfel spus, suntem fie 
în faţa unui sistem de reguli, fie în fața absenței lor totale şi a negării lor, 
mereu în numele aceleiaşi libertăţi a creației. 

iconografic ignoră nu numai astfel de reguli, ci şi orice noțiune 
analogă. Şi tocmai de el s-au străduit unii să se „elibereze”. 
Fermecaţi de Occident, pictorii progresişti concepeau canonul 
ca pe o piedică în calea libertăţii lor creatoare, de nu chiar ca 
pe un jug. Am văzut în capitolul precedent că, în realitate, ei se 
zbăteau să se elibereze de Biserică, de dogmele sale; din creația 
ei universală voiau să se excludă cu orice preţ. Se căuta debara- 
sarea nu atât de credința, cât de „opresiunea” Bisericii. Pentru 
pictorul autonom, Biserica, canonul ei (nescris, subliniem acest 
lucru), concepția ei despre libertate, deveniseră un jug impus 
din exterior. Creaţia pictorului este acum individuală şi, prin 
aceasta, solitară. Iar din clipa în care s-a încercat înfăţişarea 
lumii nevăzute prin categoriile celei văzute, conținutul icoanei 
canonice a devenit de neînțeles; limbajul ei simbolic şi creația 
ei au devenit străine şi de neînțeles. 

În zilele noastre, inovaţiilor haotice ale artei moderne, cu cul- 
tul lor pentru noutățile incoerente, icoana le opune formele tra- 
diționale ale artei ortodoxe: creației izolate a pictorului autonom, 
ea îi opune un alt principiu de creație artistică; individualului îi 
opune universalul. În Biserică totul se defineşte nu prin „stil”, 
ci prin canon: orice creație, dacă este bisericească, se include 
inevitabil în canon. „Ceea ce este canonic este bisericesc, ceea ce 
este bisericesc este universal”, zice părintele Pavel Florensky“”. 
În alți termeni, creaţia pictorului se încadrează în perspectiva 
evanghelică. Într-adevăr, revelaţia nu este o acțiune unilaterală 
a lui Dumnezeu asupra omului; ea presupune în chip necesar 
cooperarea omului, pe care îl cheamă nu la pasivitate, ci la un 
efort activ de cunoaştere şi de pătrundere. Omul creat după chi- 
pul lui Dumnezeu, nu are valoare prin ceea ce creează el însuşi, 
în calitate de colaborator al lui Dumnezeu, decât în măsura în 
care este purtător şi realizator al planului dumnezeiesc. Creația 
omului se împlineşte în unirea voinţei lui cu voința divină, în 
sinergia celor două lucrări: cea dumnezeiască şi cea omenească. 
În această perspectivă, limbajul artistic al Bisericii, ca expresie 


% Pavel Florensky, Iconostasul, p. 109. 

a credinţei creştine, este determinat printr-o normă creată de 
înțelepciunea universală a Bisericii — canonul iconografic, în 
sensul propriu al cuvântului. 

Această normă este forma găsită pentru exprimarea cât mai 
adecvată cu putinţă a revelației, forma pe care o îmbracă relația 
creatoare dintre Dumnezeu şi om. Canonul presupune nu izola- 
rea, ci, dimpotrivă, încorporarea în creația universală a Bisericii. 
Persoana pictorului se realizează în această universalitate, nu 
afirmând ceea ce este în el individual, ci prin dăruirea de sine: 
manifestarea lui supremă constă într-o depăşire a ceea ce îl de- 
marchează în raport cu ceilalți. 

Noţiunea de libertate este şi ea inclusă în aceeaşi perspecti- 
vă evanghelică. Biserica nu cunoaşte o libertate în sensul unei 
noțiuni abstracte; abstracţia îi este în general străină. Nu exis- 
tă libertate ca atare, libertate „în general”, ci doar o eliberare 
de ceva concret. Pentru Biserică, ea constă în dezlegarea din 
strânsoarea rănilor pe care le-a produs căderea firii omeneşti. 
Omul încetează să mai fie supus naturii lui, devenind „stăpânul 
faptelor lui şi înzestrat cu liberul arbitru”®. În această optică, 
creația canonică este înțeleasă de către pictor nu ca o expresie 
a concepției individuale pe care el o are despre lume şi despre 
credinţă, ci ca o transmitere a credinței şi a vieţii Bisericii, ca o 
diaconie“. El exprimă viața la care este părtaş; aceasta înseamnă 
că el îşi include viața şi creaţia în ansamblul celorlalte domenii 
ale vieții Bisericii îndrumate de către canon. Pentru a fi autentică, 
creaţia lui trebuie să se pună în acord cu ele, să facă parte din 
ele în mod organic®. „Biserica are multe limbaje, dar niciunul 
dintre ele nu este limbajul Bisericii decât în măsura în care co- 


% Sf. loan Damaschin, Dogmatica, trad. rom. D. Fecioru, Edit. Scripta, 
Bucureşti, 1993, p. 88. 

% În această diaconie, gândirea creatoare a pictorilor n-a secat nicio- 
dată. Ei n-au resimţit, nici nu resimt în zilele noastre canonul iconografic 
ca pe o povară sau ca pe o restricție impusă din afară. Dovada este, de-a 
lungul istoriei, însăşi arta icoanei. 

% De aici necesitatea unei participări constante la viața sacramentală 
a Bisericii. Tot de aici, în periodele de decadenţă, exigenţele morale față 
de iconari. 

respunde celorlalte expresii veridice ale credinței creştine”*. 
În domeniile diverse ale vieții şi ale creației bisericeşti, canonul 
este forma în care Biserica înveşmântează calea omului spre 
mântuire. Prin canon, tradiția iconografică îşi realizează funcția 
de limbaj artistic al Bisericii. 

Astfel, canonul iconografic nu este o lege rigidă; nu este nici 
o prescripţie exterioară sau o regulă; el este o normă interioară. 
Şi aceastănormăeste cea care îl plasează pe om în fața necesității 
de a participa la ceea ce poartă în el cel reprezentat”. Această 
participare se împlineşte în viața euharistică a Bisericii. Unitatea 
adevărului revelat este strâns legată aici de multiplicitatea ex- 
periențelor personale ale acestui adevăr. De aici, imposibilitatea 
de a circumscrie canonul într-o definiție. Aşa se face că Sinodul 
celor o sută de capitole s-a mulțumit să le prescrie iconarilor 
să urmeze exemplul pictorilor din vechime şi regulile moralei. 
Acestcanon-normă asigură transmiterea fidelă a adevărului, ori- 
care ar fi măsura participării personale a artistului, şi chiar atunci 
când această participare rămâne formală. El este urmat atât de 
către pictorul-creator cât şi de către artizan, atât în vremurile 
de altă dată, cât şi astăzi. De aceea icoana canonică mărturiseşte 
ortodoxia, independent de slăbiciunile purtătorilor adevărului, 
ale ortodocşilor înşişi. (Încă o dată: tocmai canonul este cel care 
fereşte icoana de aceste slăbiciuni). Oricare ar fi nivelul artistic 
şi duhovnicesc al pictorului, chiar dacă este vorba despre un 


% J. Meyendorff, Philosophy, Theology, Palamism and “Secular Christi- 
nity”, p. 207. 

%7 Aşa se face că deciziile sinodale referitoare la arta sacră îl ghidează 
pe iconar spre o exprimare mai fidelă a învățăturii ortodoxe şi corectează 
greşelile care se strecoară în iconografie, ceea ce este întotdeauna posibil, 
fie şi numai din simplăignoranță.Câtdespre creația artistică propriu-zisă, 
aceste decizii nu numai că nu o limitează, dar nici măcar nu ating ches- 
tiunile care o privesc. Dacă restrânge ceva canonul iconografic, nu este 
creaţia, ci, aşa cum face orice canon în toate domeniile vieţii Bisericii, el 
restrânge arbitrariul subiectiv, liberul arbitru al persoanelor particulare, 
în orice rang al ierarhiei bisericeşti s-ar afla. Deciziile sinodale ale Bisericii 
sunt valabile şi pentru ierarhie întocmai ca şi pentru ceilalți membri ai 
Bisericii; şi unii şi ceilalți li se conformează în activitatea lor, fără deosebire 
de situaţia şi de rolul lor în Biserică. 

artizan dintre cei mai modeşti, icoana canonică, atât veche cât 
şi nouă, poartă mărturia aceluiaşi adevăr. Din contră, oricât ar 
fi de mare talentul pictorului, arta care s-a „eliberat” de canon 
nu a atins niciodată un înalt nivel artistic — fără să mai vorbim 
de nivelul duhovnicesc al icoanei —, ci a încetat complet să fie o 
mărturie a ortodoxiei. 

Am notat deja că cel de-al Şaptelea Sinod Ecumenic nu a 
proclamat nimic nou: în dogma cinstirii icoanelor, el nu a făcut 
decât să precizeze credinţa Sinoadelor precedente. Într-adevăr, 
în miezul discuţiilor dogmatice din trecut, hristologice şi trini- 
tare, se află întotdeauna chestiunea esențială a raportului dintre 
Dumnezeire şi omenire, deci şi antropologia creştină. Pentru or- 
todoxie, dogma cinstirii icoanelor reprezintă un adevăr imuabil 
al credinței şi al învățăturii creştine, adevăr promulgat de către 
un Sinod Ecumenic. Noi trebuie deci să vedem în icoană ceea 
ce vedeau Părinţii sinoadelor: triumful ortodoxiei, o mărturie a 
Bisericii despre adevărul întrupării. Dar şi în iconoclasm trebuie 
să vedem tot ceea ce vedeau apărătorii icoanei: nu un simplu re- 
fuz al imaginii sau distrugerea ei, ci o forță care luptă împotriva 
creştinismului, o „hristomahie”, după expresia sfântului patriarh 
Fotie. Într-adevăr, dacă vechiul iconoclasm se înrădăcinează, 
cum a arătat părintele George Florovsky, într-un elenism insu- 
ficient depăşit, esenţa lui nu constă propriu-zis într-o chestiune 
anume, în lupta împotriva imaginilor. „Era vorba în esenţă de 
ortodoxia însăşi”, adică de Biserică. Iconoclasmul declarat, care 
era continuarea şi culmea ereziilor din perioada hristologică, 
a avut un efect contrar: conştiinţa canonică a Bisericii l-a con- 
damnat ca erezie a dezîntrupării şi a întărit cinstirea icoanelor”. 
După Biruinţa Ortodoxiei, această erezie care părea stinsă a con- 
tinuat să mocnească în toate secolele ce au urmat, cu manifestări 
adesea violente; ea lua adesea alte forme, îşi schimba masca. 


8 G. Florovsky, „Origen, Eusebius and the Iconoclastic Controversy”, 
în Church History, L. XIX, nr. 2, 1950, p. 5. 

% conoclasmul secolelor VIII-IX lupta, cum ştim, nu împotriva artei 
Bisericii, ci împotriva imaginii ca mărturie a întrupării lui Dumnezeu. 
Or, după ce a început prin a distruge icoanele, iconoclasmul a ajuns la 
dezîntrupare, la desacralizare, la negarea Bisericii. 

Într-adevăr, iconoclasmul poate să nu fie declarat şi premeditat: 
născut din neînțelegere şi indiferenţă, el poate fi şi inconştient, 
fără părtinire, ba chiar şi evlavios” (nu pretindea oare vechiul 
iconoclasm că luptă pentru puritatea credinţei creştine, aşa cum 
va face mai târziu protestantismul? ). Imaginea romano-catolică 
pervertită adusese, cum am văzut, protestantismul la un „pios” 
refuz al imaginii, la refuzul unei mărturii văzute şi materiale a 
întrupării, la „imaginea vidului”. Această „imagine a vidului” 
a contribuit în felul ei la situația din vremea noastră, în creşti- 
nismul însuşi, ajungându-se la uitarea lui Dumnezeu. În zilele 
noastre, „nu puţini sunt cei care, mai ales din partea «liberală» 
a protestantismului, socotesc indiferent pentru existența şi pre- 


% Acest iconoclasm evlavios se manifestă între altele în faptul că unii 
văd în icoană o piedică în calea rugăciunii, invocând acea regulă a ascezei 
care îţi interzice să admiţi în cuget, în timpul rugăciunii, orice imagine. 
O părere destul de răspândită vrea ca această regulă să se aplice şi icoa- 
nei. Este vorba, într-adevăr, de o neînțelegere, pentru că regula ascezei 
piveşte imaginile create în minte de imaginaţie, care n-ar putea fi, în ni- 
ciun caz, identificate cu icoana — imagine a realității, „adevăratei şi nu 
închipuitei întrupări a lui Dumnezeu Cuvântul”. Aşa fiind, ea nu este 
numai incompatibilă cu o imagine creată de fantezia omenească, ci chiar 
în contradicţie directă cu aceasta. Dacă ar fi altfel, atunci ar fi de neînțeles 
cum Biserica, întrunită în Sinod Ecumenic, a putut confirma şi dogma- 
tiza cinstirea a ceva ce ar risca să fie o piedică în calea rugăciunii, sau ar 
atrage-o într-o direcţie greşită. Este de altfel notabil faptul că apărătorii 
cei mai înverşunați ai icoanei au fost călugării, adică acei oameni care 
şi-au consacrat rugăciunii întreaga viaţă. Şi nu avem oare mărturia unuia 
dintre cei mai mari mistici ai Bisericii, Sfântul Simeon Noul Teolog: „cum 
m-am dus odată să sărut preacurata icoană a Născătoarei Tale şi am căzut 
înaintea ei, Tu Însuţi, înainte ca eu să mă scol, mi Te-ai arătat înlăuntrul 
ticăloasei mele inimi, făcând-o ca o lumină, şi atunci am cunoscut că Te 
am în chip conştient întru mine” (Cateheza XXXVI, p. 376-377). Aceasta 
pentru că icoana este tocmai un „ajutor binefăcător pentru cel ce se roagă, 
zice mitropolitul Filaret al Moscovei, pentru că Duhul, căutând prezența 
lui Dumnezeu, nu cade în reprezentări himerice, pentru că gândurile se 
concentrează şi sunt ferite de distragere, sfântul chip al lui Dumnezeu care 
Îl arată în trupul Său se înfăţişează în acelaşi timp privirii şi contemplării 
duhovniceşti, şi adună gândurile şi sentimentele exterioare şi interioare 
într-o contemplare unică a lui Dumnezeu (Choix de sermons et discours de 
S. Em. Mgr. Philarete, t. III, Paris, 1866, p. 230). 

% ]. Ph. Ramseyer, La Parole et l'image, p. 78. 

dica creştină faptul că Hristos a fost Dumnezeu, că învierea Lui 
este sau nu un fapt istoric”*?. Această situație sfârşeşte în mod 
firesc în „teologia morţii lui Dumnezeu”, adică într-un non-sens 
evident atât pentru creştin cât şi pentru ateu. 

În ce priveşte ortodoxia, în raporturile ei trecute cu eterodo- 
xia, imaginea este cea care s-a dovedit a fi cea mai vulnerabilă. 
Neînţelegerea icoanei şi indiferența față de conținutul ei au fost 
atât de mari de-a lungul perioadei sinodale, încât icoanele orto- 
doxe erau aruncate afară din biserici şi distruse, fiind considerate 
„barbare“, pentru a fi înlocuite cu imitații ale artei occidentale, 
eterodoxe ce-i drept, dar „luminate“. Curentul zis „realist”, 
pătrunzând în spaţiul ortodoxiei, printr-o „amintire semi-conşti- 
entă a icoanei”, introducea „falsa mărturie” despre care vorbeşte 
părintele Pavel Florensky, o minciună despre ortodoxie. lar 
această falsă mărturie nu putea decât să-i confirme pe necredin- 
cioşi în necredinţa lor şi să falsifice la cei credincioşi înțelegerea 
ortodoxiei, să contribuie la deformarea conştiinţei lor eclesiale. 
Să reamintim că, în decursul aceleiaşi perioade şi pentru acelaşi 
motiv, „praxis” -ul spiritual care hrănise pictarea de icoane în 
perioadele ei de avânt era persecutat, taxat ca erezie şi „stârpit 
ca o infecţie şi o ciumă”, după expresia mitropolitului Filaret. 

Astfel, orice iconoclasm, fie el declarat, manifest sau ascuns, 
ori chiar pios, sub orice formă s-ar manifesta, contribuie la nega- 
rea întrupării, la subminarea iconomiei Duhului Sfânt în lume, 
la nimicirea Bisericii. Aşadar, mereu este vorba despre ortodoxia 
însăşi. Iar bătălia pentru chipul lui Dumnezeu n-a încetat nicio- 
dată; în zilele noastre se acutizează mult, pentru că iconoclasmul 
nu se mai manifestă doar ca distrugere deliberată de icoane, sau 
în refuzul lor prin ereziile de tip protestant; el se manifestă, sub 
cupola diverselor ideologii economice, sociale, filozofice şi altele, 
în tendinţa de a distruge chipul lui Dumnezeu din om. 

Situaţia prezentă a creştinismului în lume este nu rareori 
comparată cu cea din primele veacuri ale existenţei lui. Nu este 
oare „lumea atee şi necredincioasă a vremii noastre, într-un anu- 
me sens, tocmai acea lume dinainte de creştinism, care se născuse 


% J. Meyendorff, Orthodoxie et catholicite, Paris, 1965, p. 127. 

din toată acea țesătură deşirată de tendințe pseudo-religioase, 
sceptice sau ateiste, militând împotriva lui Dumnezeu?" Însă 
dacă în primele veacuri creştinismul se găsea într-o lume pă- 
gână, în zilele noastre, lumea pe care o are în față este o lume 
descreştinată, ivită din apostazie. Aceasta este lumea în fața 
căreia ortodoxia este „chemată să mărturisească”, să mărturi- 
sească despre Adevăr. Ea o face prin liturghie şi prin icoană. 
De aici, necesitatea de a recăpăta conştiinţa cinstirii icoanelor 
şi de a o exprima în conformitate cu nevoile vieţii actuale, cu 
problemele şi cu căutările omului timpului nostru. De aceea, 
conştientizarea acestei dogme, înțelegerea imaginii ca expre- 
sie a credinţei noastre, este în primul rând o conştientizare a 
ortodoxiei înseşi, a unității eclesiale în Hristos. Ca expresie a 
credinţei şi a vieții comune a Bisericii, icoana transcende îm- 
părţirile ce există empiric în viața şi în activităţile ortodocşilor. 
O mărturie vizuală a acestei unităţi este importantă nu numai 
față de lumea necreştină, ci şi în raport cu ortodocşii, pentru 
că o expresie doar verbală a ortodoxiei se vădeşte insuficientă 
pentru a da răspuns problemelor timpului nostru. „Acum, mai 
mult ca niciodată, Apusul creştin şi-a lărgit perspectivele şi stă 
ca o întrebare vie pusă lumii ortodoxe”. Iar această întrebare 
este, înainte de toate, aceea a unei căi de ieşire din impasul în 
care s-a aflat Occidentul creştin, cu deosebire catolicismul ro- 
man. „Biserica romano-catolică, scrie K. Gamber, îşi va elimina 
greşelile prezente şi va ajunge la o nouă renaştere numai când 
va reuşi să se unească cu forțele fundamentale ale Bisericii din 
Răsărit: cu teologia sa mistică construită pe marii Părinţi ai Bise- 
ricii şi cu pietatea ei liturgică [...]. Un lucru pare de netăgăduit: 
viitorul nu stă într-o apropiere de protestantism, ci într-o unire 
interioară cu Biserica răsăriteană, adică într-un contact spiritu- 
al constant cu ea, cu teologia şi cu evlavia ei””. Şi noi suntem 
profund convinşi că dogma cinstirii icoanelor şi introducerea 


% George Florovsky, Căile teologiei ruse, Paris, 1937, p. 517 (în ruseşte). 

94 Ibid., p. 514. 

% K. Gamber, „Zum Streit zwischen dem Papst und dem Erzbischof Le- 
fevre aus ekumenischer Sicht”, în Orthodoxie Heute, nr. 57, 1976, p. 21-24. 

icoanelor în confesiunile eterodoxe vor contribui la înfrângerea 
viciilor fundamentale ale confesiunilor Apusului, a divergente- 
lor esenţiale şi a dezacordurilor cu credința ortodoxă: doctrina 
harului creat şi filioquismul. Într-adevăr, icoana presupune în 
chip necesar înțelegerea ortodoxă a persoanei şi mărturisirea 
ortodoxă a iconomiei Duhului Sfânt, prin urmare, eclesiologia 
ortodoxă. Ea începe să pătrundă în conştiinţa omului occidental 
şi, dacă odinioară arta occidentală în forma ei romano-catolică 
contaminase ortodoxia, astăzi, dimpotrivă, icoana, mărturie a 
dogmei ortodoxe, expresie a credinţei creştine şi cale a mântuirii, 
pătrunde în romano-catolicism şi în protestantism. „Creştinul 
trebuie, scrie G. Wunderle, să se pătrundă de realismul pe care 
i-l prezintă i icoana, altminteri nu se va apropia niciodată de mis- 
terul ei, şi ea nu va fi pentru el decât o schemă fără suflet. Însă 
celui căruia îi este dat să contemple Dumnezeiescul în sfânta 
icoană, aceluia ea i se face cale infailibilă înspre o transfigurare 
în Hristos”*%. Unui credincios creştin, indiferent de confesiunea 
lui, icoana îi provoacă o reacție directă, pe planul rugăciunii. 
Prin însăşi evidenţa ei, ea nu se cere tradusă într-o altă limbă, 
cum se cere un text sacru. 

Dar ceea ce are o importanţă capitală este renaşterea icoanei 
înseşi în sânul Ortodoxiei. Această renaştere este o nevoie vitală 
a epocii noastre. Totuşi, la fel ca „descoperirea” icoanei, ea se 
petrece, pentru moment, în afara oricărei legături cu gândirea 
teologică” şi cu evlavia liturgică, în afara contextului ei imediat. 
Dacă teologia cunoaşte o lentă eliberare de scolastică, atitudinea 
faţă de imagine este încă dominată de moştenirea veacurilor 
trecute. Cât despre evlavia liturgică, această moştenire pe care 
nu mai izbutim să o depăşim, se manifestă aici cu atât mai vâr- 


% Georg Underle, Um die Seele der heiligen Ikone, Wiurtzburg, 1947, p. 78. 

7 In perioada decadenţei icoanei, s-a încetat să se vadă în imagine o 
mărturie a ortodoxiei echivalentă cu cuvântul. Nu numai că nu se mai 
vede, nici nu se mai înțelege unitatea dintre teologie şi icoană, dar se neagă 
uneori până şi vreo legătură oarecare între ele. Altfel spus, imaginea şi-a 
pierdut semnificaţia de mijloc propriu ortodoxiei de exprimare a revelației. 
Mulţi credincioşi nu mai înțeleg deloc că imaginea poate să aibă vreun 
raport cu adevărul ortodox. 

tos. Într-adevăr, Tradiţia Bisericii nu este oare asimilată pentru 
mulți credincioşi unui simplu conservatorism*? 

Renaşterea icoanei este, repetăm, o nevoie vitală a timpului 
nostru. Oricât de preţioase ar fi lucrările care au prilejuit desco- 
perirea icoanei, ceea ce se revelează în ea nu capătă viață decât 
în practică. Totul în Biserică se reînnoieşte, inclusiv icoana. „Bi- 
serica mereu vie şi creatoare nu caută defel să îşi apere formele 
vechi ca atare, nici nu le opune formelor noi. Pentru Biserică arta, 
acum, în trecut sau în viitor, înseamnă acelaşi lucru: realism. 
Aceasta înseamnă că Biserica, stâlp şi afirmare a adevărului, 
nu cere decât un lucru: ADEVĂRUL”. Nu numai că icoana 
poate să fie nouă, ea trebuie să fie astfel (dacă deosebim icoanele 
diverselor epoci, este pentru că odinioară ele erau noi în raport 
cu epocile precedente). Dar această icoană nouă trebuie să fie o 
expresia a aceluiaşi adevăr. Renaşterea contemporană a icoanei 
nu este nici un anacronism, nici un ataşament față trecut sau 
față de folclor, şi nici o încercare de a face să „renască” imaginea 
sacră în atelierul pictorului; este o conştientizare a Bisericii, a 
Ortodoxiei, o întoarcere la transmiterea autentică a experienţei 


% În vremea noastră, acest conservatorism se agravează din ce în ce mai 
mult, sub presiunea ateismului. Ajungem să socotim cu naivitate „sfânt“ 
orice obiect, numai să provină din perioada pre-atee. Această origine este 
de ajuns ca nu numai să îl păstrăm şi să îl cinstim, ci să îl şi imităm. Un 
exemplu caracteristic al acestui pios conservatorism este lucrarea editată 
de grupul aşa-zis sinodal sau Karlovian la New York în 1976 (în ruseşte), 
intitulat Icoanele făcătoare de minuni ale Maicii lui Dumnezeu în istoria rusă. 
Aflăm de acolo că „motivul naşterii cinstirii icoanelor” nu este revelaţia, 
nici nevoia de a mărturisi despre întruparea dumnezeiască şi despre în- 
dumnezeirea omului, ci „însuşirea sufletelor omeneşti de a se înălța cu 
cugetul şi cu inima spre ființele iubite, privind înfățişările lor” (p. 60). În 
conformitate cu o atare concepție, lucrarea reproduce, alături de icoane 
ortodoxe ale Fecioarei, o serie întreagă de reprezentări imitând imaginile 
romano-catolice, cu sentimentalismul ce le caracterizează. Intr-un cuvânt, 
acelaşi ataşament conservator al acestui grup la perioada sinodală a Bise- 
ricii ruse se traduce printr-o aplecare înspre trecut şi înspre minuni, care 
ia locul ortodoxiei imaginii. 

%* Pavel Florensky, Iconostasul, p. 106. 

Fig. 12. Sfântul Serghie de Radonej, pictură de Leonid Uspensky 


patristice în artă, a veritabilei cunoaşteri a revelaţiei creştine!%. 
Ca şi în teologie, această renaştere este condiționată şi caracte- 


1% Această renaştere se produce în cadrul canonului iconografic. Nu 
este vorba despre eclectism, ci despre o autentică creaţie a icoanei în con- 
formitate cu epoca noastră, întrucât canonul este cel care asigură libertatea 

rizată de o întoarcere la Tradiţia Părinților, iar „fidelitatea față 
de Tradiţie nu înseamnă fidelitate față de ceea ce este vechi, ci 
o legătură vie cu plinătatea vieţii eclesiale”1%!, cu experiența 
duhovnicească a Părinților. Această renaştere este o mărturie a 
întoarcerii la plenitudine, la integritatea doctrinei, a vieții şi a 
creației, adică la această unitate atât de indispensabilă astăzi. 
Expresie a adevărului revelat imuabil, icoana, fie ea veche sau 
modernă, mărturiseşte despre mântuirea „gătită înaintea feței 
tuturor popoarelor”, despre o realizare existențială a acestui 
reviriment pe care l-a adus în lume plămădirea în sânul ei a Bise- 
ricii, „lumină spre descoperirea neamurilor şi slavă poporului”, 
noului Israel. Adresată omului, revelaţia îi este dată Bisericii şi 
realizată prin ea. Ea este, într-adevăr, revelația în fața lumii. Iar 
imaginea acestei revelații pe care Biserica o poartă în fața lumii 
este cea a Trupului slăvit al lui Hristos, imaginea însăşi a Bise- 
ricii, mărturia credinţei şi a sfințeniei sale, mărturie a Bisericii 
despre ea însăşi. De aceea caracterul specific al icoanei ortodoxe, 
toată structura care îi este proprie, este o indicare a posibilităților, 
a mijloacelor, dar şi a limitelor cunoaşterii creştine, pentru a-i 
descoperi omului sensul existenţei lui în istorie, menirea lui şi 
căile care îl conduc la țelul suprem. Ea ne deschide o privelişte 
imensă, care îmbrăţişează trecutul şi viitorul într-un prezent 
constant. lar creația umană, oricât de sărace i-ar fi posibilitățile, 
îi slujeşte Bisericii ca limbaj, prin care să-i dezvăluie lumii taina 
veacului ce va să vină. 


expresiei artistice. Un exemplu în acest sens este arta părintelui Grigorie 
Krug. 
11 George Florovsky, Fragmente teologice, p. 23. 

